
LIMBA, 
CASA A FIINȚEI NOASTRE 


Limba este casa fiintei unui popor, exprimind cel mai bine datul lui onto- 
logic sau, mai simplu zis, felul lui unic de a fi si de a intelege propria fire 
si firea lumii. Ea este rostitoare fidela a esentei intime a fiintei, revelind as- 
cunsurile cele mai tainuite ale psihicului si intregul tablou al modulatiilor 
sufletului. 


Constantin Noica spunea ca reflectia proiectata secole intregi de limba romana 
asupra fiinţei merită sa fie pusă în lumina. Rostirea românească, scria filozoful, 
conturează cel putin şase ipostaze ale ființei ca principiu de viata, factor activ 
al realității, regăsit mai ales în nota originală a limbii noastre constituită din 
modalități noi ce converg şi se validează prin el: 


N-a fost să fie 
Era să fie 
Va fi fiind 


Ar fi să fie 
Este să fie 
A fost să fie. 


Reprezentările din structura limbii noastre vorbesc ele însele despre bogăţia 
graiului, limba română fiind considerată de Eminescu „o împărăteasă bogată 
căreia multe popoare i-au plătit dare în metal aur pe cînd ea pare a nu fi dat 
nimănui nimic”, 

Cu mult înaintea lui Heidegger, cel care a dat atît de sugestiva definiţie a limbii 
ca loc de adăpost al ființei, poetul nostru exponential o vedea ca pe un sanc- 
tuar, ca pe o ,,gingasa si frumoasă zidire, în care cuvintele, chiar dacă aparțin 
unei arhitecturi vechi, sînt însăşi „floarea sufletului etnic al românimii”. Iată 
această cugetare plină de frumuseţe expresivă şi de profunzime, care a zăcut mult 
timp în miraculoasele sale Caiete: „Nu noi sîntem stapinii limbei, ci limba e sta- 
pîna noastră. Precum într-un sanctuar reconstituim piatră cu piatră tot ce-a fost 
înainte - nu după fantezia sau inspirația noastră momentană, ci după ideea in 
genere şi în amănunte care a predomnit la zidirea sanctuarului —, astfel trebuie să 
ne purtăm cu limba noastră românească. Nu orice inspirație întîmplătoare e un 
cuvînt de-a ne atinge de această gingasa şi frumoasă zidire, în care poate că unele 
cuvinte aparțin unei arhitecturi vechi, dar în ideea ei generală este însăși floarea 
sufletului etnic al românimii” (Fragmentarium, 1981, p. 241). 

Martin Heidegger mai adaugă la definiția mai sus citată si o alta precizare filo- 
zofica pretioasa: „Limba este un bun într-un sens mai originar. Ea dă garantie, 
adică oferă certitudinea că omul poate să fie ca ființă ce aparţine Istoriei” (Ori- 
ginea operei de artă, Bucureşti, 1982, p. 197; 321). 


Acest suport filozofic al rîndurilor noastre ne ajută să înțelegem mai bine de- 
desubturile luptei pentru limba română din Basarabia. 


Ştiindu-se ca limba este factorul identitar primordial, s-a urmărit - în peri- 
oada țaristă ca si in cea sovietică - înlăturarea ei din biserică, din învățămînt, 
din viata publică. Un alt aspect al procesului de înstrăinare a ființei roma- 
neşti a basarabenilor a fost politizarea şi impunerea „limbii moldoveneşti”, 
inclusă, de altfel, prin ignorarea adevărului ştiinţific şi în Constituţia de azi 
a Republicii Moldova. S-a admis identificarea limbii literare cu cea vorbi- 
ta, particularitatile regionale ale acesteia ,,favorizind” apariţia, cu decenii in 
urmă, a monstruosului Cuvintelnic al lui I. D. Ceban si, recent, a nu mai 
puţin monstruosului Dicţionar moldo-român al lui V. Stati, care, de fapt, e 
„Dicţionar moldovenesc explicat”, după cum se precizează cu referință la 
respectiva lucrare în descrierea CIP a Camerei Naţionale a Cărţii din Re- 
publica Moldova. 


Adevărul despre limba vorbită de românii basarabeni a fost profanat, fal- 
sificat, ideologizat sau, pur şi simplu, trecut sub tăcere în ciuda faptului 
că l-au afirmat cu probe de natură istorică şi etnolingvistică cronicarii şi 
clasicii noştri, printre care şi moldovenii Varlaam, Dosoftei, Cantemir, Emi- 
nescu, Alecsandri, Alecu Russo, Creangă, Bogdan-Petriceicu Hasdeu, marii 
lingviști de la noi şi din străinătate, inclusiv basarabeanul Eugeniu Coșeriu, 
valoroşi scriitori din spaţiul pruto-nistrean - de la Stere şi Mateevici la Gri- 
gore Vieru, distinși lingviști moldoveni - de la Nicolae Corlăteanu la Silviu 
Berejan si Anatol Ciobanu, remarcabili romanisti ruşi - de la Budagov la 
Rajmund Piotrowski... 


În condiţiile reluării, conjuncturale, a discuţiei privind adevărul despre 
limba română, trebuie menţionat în mod special faptul că argumentarea 
ştiinţifică şi promovarea lui nu a început în perioada perestroicii gorbacio- 
viste, a mişcării de renaştere națională basarabeană din anii 1985-1986, ci 
mult mai înainte. 


Sînt cîteva etape, constituite prin demersuri energice sub formă de articole şi 
studii, luări de atitudine în cadrul adunărilor publice, al dezbaterilor cu carac- 
ter ştiinţific al manifestatiilor stradale. 


Initial se militează pentru săvîrşirea slujbelor în limba băştinașilor, fapt deter- 
minat de interdicția categorică din 1871 de a utiliza în biserică graiul străbun. 


La începutul secolului al XX-lea, etapă definitorie în procesul de constientiza- 
re a importanţei limbii pentru identitatea naţională, poetul şi preotul Alexei 
Mateevici, autorul celui mai inspirat imn dedicat limbii române, îi îndeamnă 
pe deputaţii moldoveni în Duma rusească de la Chişinău să pledeze pentru 

obtinerea dreptului de a consfinti limba materna in altarul bisericesc, iar la 
Adunarea învăţătorilor basarabeni din iunie 1917 (deci pina la săvirşirea Marii 
Uniri) rosteşte adevărul testamentar: „nu avem două limbi si două literaturi, 
ci una cu cea de peste Prut” şi „sîntem moldoveni, fii ai vechei Moldove, însă 
facem parte din marele trup al românismului, așezat prin România, Bucovina, 
Transilvania”. 


Începînd cu 1940, intelectualii basarabeni încearcă să opună rezistență limbii 
ruse şi „limbii moldovenești”, fabricată în laboratoarele bolșevice. Ulterior, mi- 
litantii pentru unitatea limbii îşi concentrează acţiunile asupra reformării nor- 
melor ortografice fireşti ale limbii române (scrisă în R.S.S.M. cu alfabet rusesc), 
norme acceptate oficial în 1956. 


În 1965, Congresul al III-lea al scriitorilor moldoveni repune problema limbii 
române, marcînd o altă etapa prin eforturile intelectualitatii de a introduce 
româna în învățămînt, prin inaugurarea teatrului ,,Luceafarul” si turnarea peli- 
culelor cinematografice sonorizate în româneşte. 


O adevărată luptă pentru oficializarea limbii române încep scriitorii în dece- 
niul al nouălea al secolului trecut, luptă încheiată cu adoptarea la 31 august 
1989 a legislaţiei lingvistice care reglementa pentru prima dată în istoria Basa- 
rabiei utilizarea limbii române ca limbă de stat la est de Prut. 


Într-o nouă etapă (care nu se ştie când va sfirsi), controversata si inutila, in 
fond, discuţie despre denumirea limbii este reluată de la zero, sub amenințarea 
de a trece - în învățămînt şi nu numai - la folosirea exclusivă a sintagmei „lim- 


>» 


ba moldovenească”, 


În contextul acestei polemici îndelungate si cu intensitati sinusoidale, sînt de- 
osebit de prețioase textele-atitudini ale unor prestigioși lingviști şi scriitori, 
care formează materia volumului de fata ce apare sub îngrijirea lui Alexan- 
dru Bantoş, directorul Casei Limbii Române, redactor-şef al revistei „Limba 


>» 


Română. 
Amintim unele dintre opiniile-reper în elucidarea dilemei lingvistice. 


La sfîrşitul secolului al XIX-lea Constantin Stere scria (în „Evenimentul lite- 
rar’, nr. 11 din 27 februarie 1894) despre unitatea limbii româneşti in toate 
provinciile: „Am avut şi noi o limbă care se vorbea încă din veacul al XV-lea 
atît în Moldova, cît şi în Muntenia si [in] Transilvania”. „Cum trebuie sa fie 
limba literară şi ce e de facut ca să fie ea cum trebuie?” se întreba Stere. „Se pot 
închipui două mijloace pentru aceasta: cel mai uşor a fost urmat de scriitorii 
şi de creatorii limbii moderne literare de pînă acuma - pentru noțiunile noi se 
introduc, pur şi simplu, cuvinte străine. Al doilea chip e mult mai greu: trebuie 
ca, plecînd de la limba vorbită de popor, să creezi cuvinte noi din rădăcinile în 
ființă, potrivit spiritului şi legilor limbei româneşti”. 


„Numai astfel se va putea crea treptat, prin o evoluţie firească şi înceată, o 
limbă literară, mai scria el, care să poată imbratisa întregul material cultural şi 

intelectual al omenirii, fiind în acelaşi timp potrivită cu legile şi spiritul limbei 
românești, fara ca să fie un singur volapük”. 


Lingvistul secolului XXI, după cum a fost supranumit Eugeniu Coșeriu, decli- 
na categoric existența aşa-zisei „limbi moldoveneşti”: „Zic «aşa-zisa», fiindcă o 
limbă moldovenească diferită de limba română, sau chiar si numai de dialectul 
dacoromân, pur şi simplu nu există; e o himeră creată de o anumită politică et- 
noculturală străină, fără nicio bază reală”. 


Pentru denumirea corectă a pledat în ultimii ani ai vieţii sale academicianul 
Nicolae Corlateanu: ,,...odata si odată trebuie să ajungem cu toţii la înțelegerea 
că limba noastră literară trebuie numită cu numele său adevărat - romana’. 


Silviu Berejan considera că „a numi limba de stat «moldovenească» este sau o 
perseverare (diabolică!) în eroare, sau o utopie, sau o fraudă ordinară, cum a 
subliniat cu mai multe ocazii Eugeniu Coşeriu”. 


Anatol Ciobanu explică folosirea eronată a noțiunii „limba moldovenească” 
prin „eroziunea conştiinţei naţionale a românilor moldoveni”. 


O pledoarie cu lux de amănunte documentare în favoarea denumirii corecte a 
limbii noastre a susținut recent, în cadrul ceremoniei de conferire a titlului de 
Doctor honoris causa de către Academia de Științe a Moldovei, poetul Grigore 
Vieru. 


Reeditarea volumului de fata (actual ca si acum un deceniu) se face, bineinte- 
les, în speranţa de a stimula înțelegerea și conştientizarea statutului identitar al 
românilor basarabeni. 


Acad. Mihai CIMPOI 


decembrie 2007 


PREFATA 
(la editia din 1996) 


Textele adunate intre copertele acestei carti reconstituie, in mare, cronica dez- 
avuarii unei dogme. Deznodamintul fatal si previzibil al acesteia a survenit 
treptat, dar ireversibil. Trecuta sub tacere jumatate de veac, falsa teorie a ,,lim- 
bii moldoveneşti”, impusă de către cei ce au trasat abuziv frontiere in 1940, 
nu a putut fi abordata direct si explicit de catre specialisti nici la Bucuresti 
si nici- cu atît mai mult! - la Chişinău. Majoritatea lingvistilor autohtoni au 
dezaprobat tacit si doar in discutii particulare pretinsul statut al unei noi limbi 
romanice răsăritene, însă nu au făcut tentative de a elucida, de pe poziţii strict 
ştiinţifice, controversata „problemă” si in proxima legătură cu ea importante 
aspecte privind originea, structura si evolutia limbii romane, inclusiv unitatea 
şi varietatea ei, raporturile limba - dialect - grai, corelatia limbă - conștiință 
națională etc. 


Semnalind lipsa unei concepţii capabile să explice şi să justifice, identitatea 
românilor basarabeni, revista „Limba Română, unica publicaţie din întreaga 
istorie a Basarabiei avînd în titulatură numele autentic al limbii noastre, pre- 
ciza acum cinci ani în articolul programatic din primul său număr: „...numai 
cu concursul energic şi concret al specialiştilor oneşti... vom depăși perimate- 
le dogme de sorginte imperial-bolsevica privind etnogeneza, limba şi cultura 
poporului, vom traduce în viață apelul mereu actual al lui Alexe Mateevici: să 
luminăm poporul cu lumina cea dreaptă”. 


Reconsiderarea, fără complexe şi prejudecăţi, a adevărului istoric şi ştiinţific 
despre noi şi limba noastră se făcea impulsionată de circumstanţe concrete şi 
obiective: destrămarea imperiului sovietic, declararea independenţei Republicii 
Moldova, perspectiva unor noi relaţii dintre Bucureşti şi Chişinău. Or, români- 
lor de la est de Prut pina la 1989 le-a fost interzisă CUNOAȘTEREA si CON- 
STIENTIZAREA dovezilor ce justifică unitatea lor spirituală cu întregul neam, 
unitate care a fost menţinută prin limbă şi nu a putut fi anulată nici chiar de 
către regimul comunist. Basarabenii, supuşi îndelung si metodic unui adevărat 
genocid, au supravieţuit, rezistenţa lor reconfirmind profunzimea dezarmanta 
a cugetărilor marelui ctitor al limbii române moderne - Eminescu -, care, re- 
flectînd asupra incertitudinii dintotdeauna a destinului românesc, afirma: 
»---politiceste putem fi despărțiți, dar unitatea noastră de rasă si de limbă e o 
realitate atît de mare si de energică încît nici ignoranta, nici sila n-o pot taga- 
dui. [...] Azi limba este una de la Satmar pin-in Cetatea Albă de lîngă Nistru, 
de la Hotin pin-in Granița militară, azi datina e una, rasa e una si etnologic e 
unul si acelaşi popor... 


Pertractările lingvistice, înţelese din start drept necesitate firească de a clarifi- 
ca lucrurile, preconizînd analiza atentă şi interpretarea ştiinţifică a dihotomiei 

limba română - „limba moldovenească” şi a consecinţelor rezultate din politi- 
zarea fără precedent a conceptului respectiv, au suscitat interesul şi autoritatea 
a numeroase foruri, instituţii, personalităţi de pe ambele maluri ale Prutului, 
precum şi din străinătate. A venit, în fine, timpul cînd falsul urma a fi dezgolit 
de hainele sale croite cu aroganță si impertinenta, croite tot de către cei ce 
au întins sîrma ghimpată pe trupul neprihanit al limbii române. Procesul de 
re-stabilire a adevărului ştiinţific (fenomen în derulare încă, după cum reiese 
şi din textele incluse în Antologie), a culminat cu trei acțiuni de anvergură: 
Congresul al V-lea al Filologilor Români (Iasi - Chisinau, 1994), Sesiunea stiin- 
tifica organizată de către Secţia de Literatură si Filologie a Academiei Romane 
„Limba română si varietățile ei locale” (Bucuresti, 31 octombrie 1994) şi, ulti- 
ma, Conferinţa ştiinţifică „Limba română este numele corect al limbii noastre” 
(Chisinau, 20-21 iulie 1995). 


Desfăşurată sub egida Academiei de Ştiinţe a Moldovei si a Parlamentului Re- 
publicii Moldova, cu participarea nemijlocită a Institutului de Lingvistică al 
Academiei de Ştiinţe a Moldovei, a catedrelor de specialitate de la instituţiile 
de învățămînt superior din republică, a uniunilor de creaţie si a redacţiei re- 
vistei „Limba Română, conferinţa de la Chişinău a generalizat şi a sintetizat în 
mod exhaustiv practica de interpretare a fenomenului lingvistic în Basarabia, 
pronuntindu-se fără echivoc şi în bază de solide argumente de ordin filologic, 
istoric, juridic etc. asupra necesității imperioase de a fixa în Constituţie denu- 
mirea autentică a limbii oficiale din cel de-al doilea stat românesc şi de a elimi- 
na neintirziat şi definitiv obstacolele ce stinjenesc încă utilizarea şi dezvoltarea 
multifuncţională a limbii române în Republica Moldova. 


Mărturie a unui anume segment istoric (1991-1996), paginile acestei cărți au 
fost scrise onest şi cu demnitate, cu durere şi speranţă, cu bunăvoință şi mult 
respect pentru cititor. Convingătoare şi simple prin concluzii, clare şi accesibile 
ca modalitate de expunere, textele incluse în Antologie oferă un punct de reper. 
Un prilej de meditaţie. Cartea, în cele din urmă, este o opţiune. Un crez. O 
izbîndă. Un sacru şi multrivnit legamint fata de limba română, patria noastră 
şi a strămoşilor nostri, care, peste vremi nestatornice şi stăpîniri viclene, ne 
şoptesc încurajator: 


Morile Domnului macină încet, dar macină bine! 


Alexandru BANTOŞ 
iulie 1996 


|. LIMBA 
ȘI CONSTIINTA 
NATIONALA 


Eugeniu LATINITATEA 
COŞERIU ORIENTALA 


1. PRELIMINARII 


Latinitatea orientală este reprezentată de români, adică de vorbitorii limbii 
latine (ori neolatine) orientale; iar aceasta este astăzi — si de multe secole - nu- 
mai limba română ca limbă istorică (opusă altor limbi istorice, ca italiana, 
franceza, spaniola, germana, engleza, rusa etc.), cu cele patru dialecte ale ei: 
dacoromân, istroromân, aromân şi meglenoromân. 


Romanistii împart Romania europeană - spațiul lingvistic romanic din Euro- 
pa- într-o Romanie occidentală şi o Romanie orientală, separate prin linia 
Spezia-Rimini. Romania orientală (ori apenino-balcanică) cuprinde dialectele 
italiene la sud de linia Spezia-Rimini, limba dalmata si limba română. Dar in 
acest caz e vorba de o unitate genealogică încă „preromanică”, anterioară for- 
mării limbilor romanice ca limbi istorice independente şi, în ceea ce priveşte 
limba română, anterioară întreruperii totale, sau aproape totale, a contactelor 
între Italia - ori, mai bine zis, spațiul lingvistic italo-romanic - si graiurile ro- 
mâneşti ori preromâne -, adică spaţiul lingvistic românesc. În afară de aceasta, 
criteriul genealogic, deşi, bineînţeles, esenţial şi primar, nu e singurul criteriu 
cînd e vorba de a clasifica limbile şi de a stabili poziţia unei limbi în raport cu 
alte limbi. Vom aplica de aceea aici mai multe criterii pentru a stabili cu exac- 
titate, deşi numai în linii mari, a) poziţia limbii române între limbile romani- 
ce, b) poziţia dialectelor româneşti în cadrul limbii române ca limbă istorică, 
c) poziţia aşa-zisei limbi moldoveneşti în cadrul dialectului dacoromân şi in 
raport cu limba română comună exemplară şi literară. 


2. CADRUL TEORETIC AL PROBLEMEI 


Ca să înţelegem care este locul limbii române între limbile romanice şi care 
sînt raporturile dintre dialectele şi graiurile româneşti în cadrul latinitatii 
orientale, trebuie să precizam mai întîi că: 


a) limbajul în general e guvernat de două principii universale, care se află într-un 
raport dialectic reciproc: creativitatea (faptul că limbajul este în esenţa sa acti- 
vitate creatoare sau enérgeia) şi alteritatea (faptul că limbajul este totdeauna „şi 
pentru alţii”, „şi al altora, nu numai pentru un individ si al unui singur indi- 
vid). Creativitatea duce pe plan istoric la diversitate; alteritatea, la omogenitate. 
Alteritatea - solidaritatea între vorbitori — este rațiunea de a fi a limbilor si a 
continuității acestora în istorie; datorită alteritatii limbajul se prezintă totdeau- 

na sub formă de tradiţii istorice pe care le numim „limbi”. Tot alteritatii i se 
datoreaza, in fond, formarea limbilor comune si exemplare (standard) 
supradialectale, adica situate deasupra varietatii dialectale si regionale a lim- 
bilor. Dar alteritatea nu anuleaza creativitatea: creativitatii i se datoreaza ,,di- 
namica” limbilor - „schimbarea lingvistică” in diacronie, într-un anumit sens 
constantă - si, în sincronie, varietatea „internă” a oricărei limbi; 


b) o limbă este o tehnică istorică a vorbirii: nu un produs static, un ,lucru’, ci 
un sistem dinamic de procedee, de moduri de a produce; 


c) în cadrul unei tehnici lingvistice, se pot deosebi trei niveluri: norma limbii 
(realizarea comună şi tradițională a tehnicii), sistemul limbii (constituirea opo- 
zitiilor distinctive sau funcționale, atît de conţinut - semantice —, cit şi de expre- 
sie — materiale —, atît în gramatică, cît şi în vocabular) şi tipul limbii (principiile de 
structurare funcțională, categoriile de opoziții funcționale ale unei limbi). 


Un sistem poate corespunde mai multor norme de realizare; şi un tip - mai 
multor sisteme; 


d) afinitatea sau analogia între limbi diferite poate fi de trei tipuri, care nu 
trebuie confundate. Ea poate fi istorică primară sau genealogică (datorată pro- 
venientei din aceeași limbă istorică anterioară, adică faptul că limbile respec- 
tive reprezintă forme ulterioare ale unei singure limbi anterioare, rezultatele 
dezvoltării istorice a unei singure limbi), tipologică (datorată faptului că limbile 
respective tin de acelaşi tip structural, chiar fără a fi înrudite din punct de ve- 
dere genealogic) şi istorică secundară sau „areală” (datorată faptului că limbile 
respective, independent de originea lor, aparţin unei aceleiaşi „arii” de influenţe 
unilaterale sau reciproce). Analogia de natură genealogică este atît funcțională, 
cît şi materială: limbile „înrudite” în acest sens se aseamănă şi din punct de ve- 
dere material (de exemplu, formele şi procedeele morfologice ,,mostenite” ale 
limbii engleze se aseamănă cu forme şi procedee morfologice ale altor limbi 
germanice). Analogia de natură tipologică e analogie de procedee şi categorii 
funcționale (de exemplu, maghiara şi turca prezintă aceleaşi procedee generale 
de „aglutinare” si de „armonie vocalică”). Analogia de natură „areală” e în pri- 
mul rînd analogie de procedee condiţionată de influențe: limbile unei arii utili- 
zează în același fel „instrumentele” (formele) lor de origine materială diferită. 


Prin urmare, limbile pot fi comparate între ele şi clasificate din aceste trei punc- 
te de vedere: ele pot constitui (după G.A. Klimov) clase genealogice (sau „familii 
lingvistice”), clase tipologice si clase „areale” (sau „ligi lingvistice”). Aceste clase 
pot, bineînţeles, să coincidă; şi coincid chiar de cele mai multe ori, însă nu în 
mod necesar. Cu alte cuvinte: limbile din aceeaşi familie tin, de regulă, de ace- 
laşi tip lingvistic şi aparțin, de obicei, aceleiași arii lingvistice; ele pot însă si 
să dezvolte tipuri lingvistice diferite şi pot fi atrase în arii diferite de afinitate 
secundară. Astfel, engleza diferă la nivelul tipului lingvistic de celelalte limbi 
germanice (şi, mai ales, de limba germană); tot astfel, limba bulgară modernă 
prezintă un alt tip lingvistic decît celelalte limbi slave şi, din punct de vedere 
areal, aparține asa-zisei „ligi lingvistice balcanice. 

Aceleaşi distincţii se pot aplica şi dialectelor, care, de fapt, nu sînt altceva decît 
limbi - sisteme lingvistice - „sintopice” (delimitate în spaţiu) subordonate unei 
limbi istorice. Între dialectele aceleiași limbi istorice există prin definiţie unitate 
genealogică, ele pot însă dezvolta subtipuri diferite în cadrul aceluiași tip şi pot 
fi atrase în arii lingvistice diferite. Ba mai mult: dialectele înrudite genealogic, 
dar tinind de sisteme dialectale diferite, pot converge într-o singură limbă isto- 
rică. Acesta este cazul limbii italiene: italiana, ca limbă istorică, cuprinde, dato- 
rita convergentei din epoca preromanică şi romanică, dialecte care, la origine, 
ţineau de ramuri diferite ale limbii latine vulgare; 


e) schimbarea lingvistică, considerată pentru aceleaşi serii de fapte în mai mul- 
te limbi (sau în mai multe dialecte), poate fi, din aceleaşi motive, de trei tipuri 
(Klimov). În cadrul unităţii genealogice originare, schimbarea este divergență şi 
duce la diversitate la nivelul normei şi al sistemului, uneori şi la nivelul tipului; 
în cadrul unităţii tipologice ea este paralelism (schimbare în acelaşi sens cît 
priveşte principiile de structurare); si, în cadrul unităţii „areale, este conver- 
genta. Între sistem si normă, raportul este, formal, același ca între tip şi sistem: 
sistemul se realizează în norme diferite, dar schimbările în aceste norme sînt 
paralele. 


3. LIMBILE ROMANICE 


Limbile romanice constituie, în primul rînd, o unitate genealogică: o fami- 
lie de limbi. În această familie se pot deosebi: „o subfamilie occidentală” şi o 
„subfamilie orientală” (italiana, dalmata, româna), limba sardă raminind „între” 
aceste două subfamilii. 


În al doilea rind, toate limbile romanice, în afară de franceza modernă, tin şi 
de acelaşi tip lingvistic care, cum am putut stabili cu altă ocazie, nu este nici 
„analitic, nici „sintetic”. Principiul de bază al acestui tip este: determinări in- 
terne (,,paradigmatice”) pentru funcțiuni interne (nerelationale) şi determinări 
externe (,,sintagmatice”: perifraze) pentru funcțiuni externe (relationale). 


În al treilea rind, toate limbile romanice occidentale, împreună cu franceza si, 
de data aceasta, cu italiana şi dalmata, reprezintă o arie lingvistică continuă de 
afinitate istorică secundară datorită influențelor comune ori reciproce şi, mai 
ales, contribuţiei constante a latinei clasice la formarea şi dezvoltarea acestor 
limbi. În această arie se pot deosebi trei subarii: subaria galo-romanică (fran- 
ceza, franco-provensala, occitana cu gascona), subaria ibero-romanică (portu- 
gheza, spaniola, catalana) şi subaria italo-romanică (italiana, cu toate dialectele 
ei cele septentrionale, sarda, retoromana si dalmata). 


Aceasta explică extraordinara unitate a limbilor romanice, în afară de franceza 
modernă (diferită din punct de vedere tipologic) şi de limba română (separată 
din punct de vedere ,,areal”); cu excepţia francezei moderne si a românei, limbile 
romanice reprezintă o unitate nu numai genealogică, ci şi tipologică şi ,,areala”. 

Care este deci poziția limbii române între limbile romanice? Ce ne spun în 
această privinţă criteriul genealogic, cel tipologic si cel ,,areal”? 


4.1. Din punct de vedere genealogic, limba română este, în primul rînd, pur şi 
simplu latină sau neolatină în toate aspectele ei ,,mostenite” sau dezvoltate din 
cele moştenite şi care reprezintă structurile ei esenţiale. În al doilea rînd, româna 
tine genealogic de Romania orientală şi prezintă deci cele mai multe coincidente 
„originare” (conservări şi dezvoltări comune) cu italiana, mai ales cu italiana cen- 
trală şi meridională: „dacă toate limbile romanice sînt ,,surori’, italiana si romana 
sînt surori gemene” (G. Bonfante). În al treilea rînd, atît prin elementele latine 
care-i sînt specifice (elemente păstrate numai în limba română ori în unul sau 
altul din dialectele ei, mai ales în dialectul dacoromân) si prin coincidentele cu alte 
zone conservatoare din Romania (cu sarda - zona „izolată? — si cu portugheza- 
spaniola - zonă „laterală”, în sensul lui M. Bartoli, ca si româna), cit si prin 
»divergenta” originară, în cadrul latinei vulgare dunărene (datorită, în parte, 
substratului ei specific şi influenţei greceşti vechi directe), şi prin cea ulterioară 
(datorită, tot numai în parte, influenţei slave şi influenţei greceşti bizantine), 
limba română reprezintă o unitate autonomă în cadrul latinitatii în general si 
în cadrul Romaniei orientale in parte. Şi anume o unitate foarte omogenă: „Tot 
ceea ce deosebeşte limba română, pe de o parte, de limba latină şi, pe de alta, de 
celelalte limbi romanice e comun celor patru dialecte” (S. Puşcariu). In această 
privință limba română ca limbă istorică este, precum se ştie, mai unitară decît 
alte limbi romanice: mult mai unitară decît limba istorică italiană (în care dia- 
lectele primare prezintă diferențe uneori radicale), mai unitară decit franceza şi 
cel puţin tot atît de unitară ca spaniola istorică, cu cele trei dialecte primare ale ei 
(astur-leonez, castilian, navaro-aragonez). 


4.2. Din punct de vedere tipologic, limba romana corespunde exact tipului 
lingvistic romanic general (fara franceza moderna). Ba chiar ii corespunde mai 
bine decit alte limbi romanice; de exemplu, prin faptul ca are articolul hotarit 
enclitic, prin marcarea dublă a multor forme de plural (pas-pasi, cal-cai, roată-roți, 
floare-flori), prin faptul ca a inlocuit in mod consecvent toate comparativele de 
tipul maior, melior etc. Din acest punct de vedere e mai avansat uneori dialectul 
dacoromân, alteori, cel aromân; acesta din urmă, de exemplu, prin faptul ca si 
la nominativ are astăzi nu numai eu, ci şi mine, şi nu numai tu, ci şi tine (adică, 
de fiecare dată, formele dialectale corespondente). 


4.3. Din punct de vedere areal, limba română, cu toate dialectele ei, reprezintă 
o arie autonomă în spaţiul lingvistic romanic, arie opusă marii arii romanice 
occidentale, adică tuturor celorlalte limbi romanice: tocmai din acest punct de 
vedere româna este azi singura reprezentantă a latinitatii orientale (din punct 
de vedere genealogic nu e decît o unitate secundară în cadrul Romaniei orien- 
tale; şi din punct de vedere tipologic nu e o unitate autonomă). 


Autonomia areală a limbii române în cadrul latinitatii e determinată în pri- 
mul rînd - şi în sens negativ - de faptul că româna s-a dezvoltat fără influența 
constantă a latinei clasice si în afara rețelei de influenţe reciproce care carac- 
terizează limbile romanice occidentale, mai ales la nivelul limbilor comune si 

literare (in limba română, influența latină clasică si neolatina occidentală e, 
pînă foarte tirziu, numai marginală şi sporadică ori indirectă). E ceea ce 
îl făcea pe W. Meyer-Lübke să considere româna ca dezvoltarea cea mai „au- 
tentică” („spontană” şi „naturală”) a limbii latine (vulgare). De altfel, o intuiție 
asemănătoare (deşi foarte subred fondată şi greşit explicitată) o avusese deja 
M. Raynouard, care considera limba română ca dezvoltată direct din latină, 
fără faza intermediară romanică, pe care el o identifica cu provensala. Şi nici 


Petru Maior nu era prea departe de aceeaşi intuiție. 


În al doilea rînd - si in sens pozitiv —, autonomia areală a limbii române e 
determinată de substratul ei specific, de influenţa slavă şi de contactele în spa- 
tiul dunărean cu alte limbi neromanice (cărora, in aria occidentală, li se opun alte 
substraturi, mai ales cel celtic, şi influența germanică). Prin substrat şi prin aceste 
contacte cu alte limbi, româna a fost atrasă într-o altă ligă lingvistică, aşa-zisa 
„ligă lingvistică balcanică”. Acest fapt nu trebuie înţeles în sensul că limba ro- 
mână ar fi fost numai ea influențată de alte limbi: în realitate, influenţele au fost 
reciproce. Cum am arătat de mai multe ori (v., de exemplu, Balkanismen oder 
romanismen?, Fakten und Theorien, Tubingen, 1982, p. 37-43), latina dunăreană 
si cea preromana au contribuit in mod decisiv la constituirea ligii lingvistice bal- 
canice; si foarte multe „balcanisme” sînt totodată ,,romanisme’. 


4.4. Poziţia limbii române între limbile romanice, in conformitate cu cele trei 


criterii de clasificare pe care le-am adoptat, este, aşadar, următoarea: 
ee SHES se, 


Berk 7 FRANCEZA N tx 
x í ` x 


A, 
SA 


frontiera genealogică între „România occidental’ si „România orientală” 
limită tipologică 


+++++ limită „areală 
oe limite de arii secundare 


5. DIALECTUL DACOROMAN 


5.1. În procesul de formare a unei limbi istorice schimbarea lingvistică este in 
același timp divergență (fata de limba anterioară) si convergență, atît semantică, 
cit şi materială (prin raspindirea inovatiilor de la un vorbitor la altul, de la un 
grai la altul); si, se intelege, si paralelism, in masura in care schimbarea e realizare 
a posibilitatilor aceluiasi sistem in norme diferite ori realizare progresiva a ace- 
luiasi tip lingvistic in sisteme diferite. Printr-o divergenta-convergenta in acest 
sens in cadrul latinei vulgare dunărene s-a ajuns la ceea ce numim „româna co- 
muna’ (Urrumanisch). Pe cînd divergenta ca atare, ca si paralelismul functional 

si conservarile (adică „neschimbarea”), nu implică unitate ,,areala’, convergenta, 
mai ales cea materială (fonetică şi morfologică), implica o astfel de unitate. Între 
graiurile preromâne a existat deci continuitate „areală”. Altfel nu ne putem expli- 
ca trăsăturile care, nefiind nici simple conservări, nici fapte de paralelism numai 
functional (si nu totodată si material), sînt totuşi comune tuturor dialectelor, nici 
inovațiile de acelaşi fel (ca, de exemplu, palatalizarea labialelor) care se întîlnesc 
în cel puţin două dialecte. Aceasta nu înseamnă că româna comună trebuie să fi 
fost o unitate cu totul omogenă (nu există limbi „naturale” monolitic unitare!), 
nici că tot ceea ce, în unele graiuri româneşti, e dezvoltare de fapte latino-vulgare 
trebuie să fi fost cîndva comun tuturor dialectelor, nici că inovațiile care separă 
astăzi dialectele româneşti ar fi toate ulterioare fazei românei comune. Înseamnă 
numai că în spaţiul lingvistic preromân au existat curente de convergență care 
au ajuns să cucerească în întregime acest spaţiu si altele care au cucerit numai o 
parte din acelaşi spaţiu, iar altele au atins numai acele graiuri care urmau să con- 
stituie mai tîrziu dialectele limbii române. De altfel, chiar şi dialectul dacoromân, 
atît de unitar în comparație cu multe dialecte ale altor limbi romanice, e, foarte 
probabil, produsul unei convergente între două tipuri de graiuri (continuate, în 
parte, de cel moldovenesc si de cel muntenesc). Tot rezultatul unei convergente, 
la un nivel mai înalt, este si limba română comună (Gemeinrumănisch) şi lite- 
rară: în acest proces de convergență - cu puţine excepții (cum ar fi cea a difton- 
gului îi in cîine, pîine, miini, care, de altfel, nici pînă astăzi nu e cu totul general in 
limba scrisă, şi încă mai putin în limba vorbită) - fiecare grai (comun si literar) 
a renunțat la anumite trăsături regionale în favoarea altor trăsături mai generale 
ori susținute de tradiţia scrisă. Astfel, la nivelul „exemplar” al acestei limbi, avem 
astăzi, pe de o parte, zînă, zic, nu dzînă, dzic; cer, cine, nu ser, sine; joc, ger, nu Zoc, 
Zer, dar, pe de altă parte, cred, văd, aud, pun, spun, nu crez, văz, auz, pui, spui; uşă, 
matusd, nu use, matuse. 


Aceasta ultima convergenta priveste numai dialectul dacoroman. Dupa despar- 
tirea geografica a dialectelor (care, de altfel, n-a fost nici subita, nici simultana), 
procesele de convergenţă nu s-au mai produs in tot spaţiul lingvistic românesc, ci 
numai în fiecare dialect în parte, în dialectele sud-dunărene în mai mică măsură 
decît în dialectul dacoromân si, în general, numai la nivelul graiurilor regionale. 
Încercarea de a elabora o limbă comună daco-macedoromână a rămas o încer- 
care izolată; încercările unor reprezentanţi ai Școlii Ardelene de a introduce aro- 
mânisme (de ex., vrută pentru „iubită”) în dacoromâna literară n-au avut nici un 
efect asupra limbii române comune şi influența dacoromână asupra aromânei e 
numai sporadică ori superficială şi limitată la nivelul cult şi literar. 


5.2. Poziţia dialectului dacoromân în cadrul limbii istorice române e rezultatul 
acestor procese de divergență şi convergenţă anterioare şi ulterioare despărțirii 
dialectelor, precum şi al influențelor exercitate asupra acestui dialect, mai ales 
după despărțirea sa de celelalte dialecte. 


5.2.1. Din punct de vedere genealogic, dialectul dacoromân este astăzi, pe de o 
parte, cel care păstrează cele mai multe elemente latine specifice şi nespecifice 
şi, pe de alta, cel mai „avansat” sub raport fonetic şi gramatical (de exemplu, în 
ceea ce priveşte dezvoltarea sistemului verbal si formarea cuvintelor); celelalte 
dialecte sînt, in general, mult mai conservatoare si mai putin „dezvoltate”. 

5.2.2. Din punct de vedere tipologic, toate dialectele românești tin de același tip 
lingvistic. Dar, în cadrul acestui tip romanic general (cu excepția francezei mo- 
derne), dialectul dacoromân a dezvoltat un subtip caracterizat prin hipertrofia 
determinării, mai ales a determinării nominale. Astfel, în dacoromână avem nu 
numai omu-l, ci şi cel bun, cei doi, şi, mai putin generalizate în vorbirea curentă 
(şi deloc în unele graiuri), al doilea, al meu, ai mei, ale mele, avem „articolul ordi- 
nal” -lea (al patru-lea) şi „articolul pronominal” -a (acesta, acela, aceștia, acestea, 
atita, unora, altora, căruia, așa, în vorbirea curentă şi în cea populară sau regi- 
onala, si acuma, aicea, atuncea, alăturea, uniia, altiia etc.). De acelaşi fenomen 
general tin: prepozitiile compuse (din, de la, dintre, prin, printre, peste, despre etc.), 
sistematic dezvoltate si mult mai numeroase în dacoromână decît în celelalte di- 
alecte; vocativul de identificare cu -le, -o, -lor: domnule, dracule, porcule, prostule, 
proasto, porcilor (= „tu, care esti x”, „voi, care sinteti x”); diferenţierea strictă dintre 
identitatea „externă” sau „reciprocă” (același om), identitatea „internă” sau „refle- 
xiv (eu însumi, omul însuși) şi identitatea „iterativă” (tot eu, tot acela, tot acolo, 
tot atunci), pe ca morfem nu numai „de acuzativ”, ci şi de determinare (cf. caut 
un prieten / îl caut pe un prieten) etc. Hipertrofia determinării (nominale), con- 
siderată de E. Lewy drept trăsătura tipologică caracteristică a limbii române, e 
caracteristică, în realitate, numai pentru dialectul dacoromân. 


5.2.3. Din punct de vedere „areal, dialectul dacoromân e caracterizat: 


a) prin influența maghiară, influență, ce-i drept, limitată la vocabular, dar care 
uneori a pătruns pînă în vocabularul de bază, atît în graiuri, cit şi în limba co- 
mună (chip, fel, gînd, neam, oraș, seamă, a bănui, a cheltui etc.); 


b) prin faptul că a dezvoltat o limbă comună şi literară supradialectală; 


c) prin influenţa latină clasică şi neolatină occidentală (nu numai franceză) la ni- 
velul limbii comune şi literare. Această influență n-a fost numai adoptare pasivă de 
elemente latine si occidentale în cadrul limbajelor tehnice si ştiinţifice, ci si adap- 
tare la sistemul limbii române, dezvoltare de virtualitati ale acestei limbi, creaţie 
sistematică stimulată doar de influența occidentală (așa, de exemplu, în domeniul 
verbelor, avem astăzi, în „familia” lui a duce, pe lingă a aduce, şi a conduce, a intro- 
duce, a produce, a reduce, a traduce etc., în „familia” lui a pune, pe lîngă a apune, a 
supune, și a depune, a impune, a opune, a propune etc.). Foarte multe dintre aceste 
elemente au fost integrate în limba vorbita „uzuală” (Umgangssprache) şi multe au 
pătruns şi în graiurile populare. Astăzi, nu mai putem vorbi şi scrie româneşte, la 
un nivel citusi de putin cult, fără neologisme latino-occidentale. 


Prin influența maghiară, dacoromâna n-a fost atrasă într-o altă arie lingvistică 
(aşa cum n-a fost atrasă în alte arii prin influența neogreacă şi turcească). Prin 
influenţa latino-occidentala însă - influență care începe cu primele scrieri şi 
tipărituri în limba română, dar devine masivă în a doua jumătate a sec. al XVIII-lea 
şi mai ales în sec. al XIX-lea -, dacoromâna cultă, fără a fi desprinsă de „liga 
lingvistică balcanică”, a fost reintegrată în aria culturală romanică şi consti- 
tuie astăzi doar o subarie cu trăsături specifice în spaţiul lingvistic romanic. În 
schimb, celelalte dialecte n-au ajuns să dezvolte norme idiomatice supraregi- 
onale; nici măcar dialectul aromân, singurul orientat în acest sens, prin faptul 
că posedă literatură scrisă, n-a avansat prea mult în această direcţie şi se află 
încă într-o fază incipientă. În afară de aceasta, prin influenţele masive care s-au 

exercitat asupra lor, dialectele sud-dunarene au fost atrase in subarii diferite in 
cadrul „ariei balcanice”: istroromana - prin influența croată, aromana - prin 
influența neogreacă, meglenoromâna - prin influenţa greacă si bulgară. 


6. AŞA-ZISA „LIMBĂ MOLDOVENEASCĂ” 


Zic „aşa-zisa”, fiindcă o limbă moldovenească diferită de limba română, sau 
chiar şi numai de dialectul dacoromân, pur şi simplu nu există; e o himeră cre- 
ată de o anumită politică etnico-culturală străină, fără nicio bază reală. 


6.1. Din punct de vedere genealogic, limba vorbită de populația băștinașă şi 
majoritară dintre Prut şi Nistru - şi, in parte, şi dincolo de Nistru - tine de 
dialectul dacoromân. Tot ceea ce e caracteristic pentru dacoromână şi desparte 
acest dialect de celelalte dialecte româneşti e caracteristic şi pentru graiul ro- 
mânesc din Basarabia şi din Transnistria. Ba mai mult: acest grai nu constituie 
nici măcar un grai autonom, cu trăsături specifice, în cadrul dacoromânei, cum 
ar fi, de exemplu, graiul bănăţean sau cel maramureşean. 


6.1.1. Din punct de vedere tipologic, graiul „basarabean” ţine de tipul lingvistic 
romanic în realizarea românească a acestuia (adică cu aceleași preferinţe în ca- 
drul acestui tip) şi de subtipul dacoromân, cu aceeaşi hipertrofie a determinării 
şi cu aceleași ,,tendinte”: multe forme „înaintate” în acest sens (ca uniia, altiia, 
aicea, atuncea, sau chiar așă-ia, atîta-ia, acolo-ia, aista-ia) sînt caracteristice şi 
pentru graiul popular şi regional din Basarabia. 


6.1.2. Si din punct de vedere „areal”, graiul basarabean e cuprins în aria da- 
coromână, prezentind aceleaşi trăsături caracteristice, inclusiv influența ma- 
ghiară şi constituirea limbii comune (la a cărei dezvoltare şi fixare au contri- 
buit, încă sub regimul țarist, şi o seamă de scriitori si învăţaţi din Basarabia), 
si, în pofida influențelor străine, n-a fost atras în altă arie ori subarie lingvistică. 
Rusificarea sistematică (mult mai intensă sub comunism decît sub tarism) a 
eşuat, în fond, în ceea ce priveşte limba ca atare. A implicat numai adoptarea 
limbii ruse pe lîngă limba română sau, cel mult, pierderea limbii române şi 
înlocuirea ei cu limba rusă la o seamă de vorbitori: a fost deci o rusificare a 
multor vorbitori (mai ales dintre cei mai mult sau mai putin culti), nu pro- 
priu-zis o rusificare a limbii, care, în vorbirea populară, şi-a păstrat intacte 
structurile şi procedeele esenţiale. Rusismele de semantică şi sintaxă (calcu- 
rile lingvistice), frecvente în vorbirea vorbitorilor bilingvi (care, din lipsă de 
educaţie lingvistică românească, nu cunosc în aceeaşi măsură și cu suficientă 
diferenţiere ambele limbi), sînt totuşi si pina astăzi numai fapte de inter- 
ferenta, lipsite de orice regularitate; şi, din perspectiva limbii române, sînt 
numai greşeli de limbă - greşeli pe care vorbitorii monolingvi sau practic 
monolingvi (in particular, ţăranii) nu le comit, şi intelectualii scrupulosi in 
intrebuintarea limbii le evită -, nu reguli si norme noi integrate în sistemul 
lingvistic. În fonetică, pronunţarea velară a lui J, care se observa la unii vor- 
bitori culti, nu are valoare fonologica si nu e populară; iar palatalizările tipic 
ruseşti nici nu se constată în vorbirea autohtonilor. Și rusismele de vocabular, 

oricît de numeroase ar fi, tin de vastul domeniu al nomenclaturilor „tehnice, 
nu de lexicul structurat, şi n-au pătruns în vocabularul de bază. Într-un cuvînt, 
în graiul basarabean autentic, nu se constată nici un fapt comparabil, de exem- 
plu, cu adoptarea aspectului verbal de tip slav în istroromână, cu fonemele ô, y, 
O din aromână ori cu împrumuturile lexicale relativ recente care au pătruns în 
lexicul structurat şi în vocabularul de bază al dialectelor sud-dunărene. 


6.1.3. Susţinătorii existenței unei limbi „moldoveneşti, confundind criteriul 
genealogic cu criteriul ,,areal” şi istoria lingvistică cu istoria politică, cred (sau, 
cel putin, afirmă) că, independent de importanţa influenţei ruseşti „interne, 
limba moldovenească s-ar fi despărţit de limba română şi ar fi devenit o limbă 
autonomă printr-un proces de diferenţiere - de divergență pozitivă şi nega- 
tivă -, datorită unei împrejurări istorice externe, anume anexării Basarabiei 
la imperiul rus, in 1812. Cu alte cuvinte, graiul moldovenesc din Basarabia si 
graiul, tot moldovenesc, de la vest de Prut, separate politiceste, s-ar fi dezvoltat 
în direcţii diferite (unul raminind moldovenesc şi celălalt devenind român), 
astfel încît frontiera Prutului ar fi devenit cu timpul şi o frontieră lingvistică, 
încă din epoca ţaristă. 

E o teză lipsită de orice temei, fiindcă: 


a) din punct de vedere lingvistic, graiul basarabean nu s-a despărțit niciodată 
(şi nici pînă acum) de limba vorbită în dreapta Prutului; 


b) acest grai nu tine numai de graiul „moldovenesc”; 


c) linia Prutului nu reprezintă o frontieră lingvistică (nu există nici un feno- 
men important de divergență şi convergenţă care să separe graiul basarabean 
de dacoromâna din dreapta Prutului); 


d) graiurile din dreapta şi din stînga Prutului, româneşti dintotdeauna, se consi- 
derau şi explicit româneşti cu mult înainte de anexarea Basarabiei de către ruşi. 


În realitate, din punct de vedere strict genealogic, graiul basarabean nu repre- 
zintă la nici un nivel o unitate lingvistică autonomă. Nu constituie o limbă, alta 
decît limba română, nici dialect al limbii române la nivelul celor patru dialec- 
te istorice, nici grai autonom în cadrul dialectului dacoromân, ba chiar nici 
subgrai autonom în cadrul graiului dacoromân moldovenesc: e numai secțiunea 
din stînga Prutului a aceluiași sistem de graiuri şi subgraiuri pe care-l consta- 
tam în dreapta Prutului. Cum se poate convinge oricine, consultind hărțile din 
Atlasul lingvistic român (care cuprinde şi Basarabia întreagă şi cîteva puncte 
din Transnistria) şi comparindu-le cu hărţile din Atlasul lingvistic moldove- 
nesc, graiul din nordul şi din centrul Basarabiei ţine de graiul moldovenesc 
propriu-zis, care, precum se ştie, se întinde şi în nordul Transilvaniei (şi, în 
nord, numeroase izoglose unesc graiul basarabean cu toate graiurile din nordul 
spaţiului lingvistic românesc, pina in Maramures), iar graiul din sud tine de 
graiul muntean, ca şi graiul din sudul Moldovei dintre Prut şi Carpaţi (singura 
deosebire e că în Basarabia limitele între graiul moldovenesc şi cel muntean se 
prezintă ceva mai la sud decît în dreapta Prutului). Nici o izoglosă esenţială nu 
corespunde liniei Prutului: nici una nu merge de la nord la sud; toate merg de 
la vest la est, tăind linia Prutului de-a curmezisul. 

Am examinat in aceasta privinta hartile sintetice din ALRM. Si rezultatul e 
următorul: in toate cazurile în care Basarabia constituie o zonă lingvistică con- 
tinuă (sau practic continuă), această zonă întrece cu mult granițele Basarabiei, 
cuprinzind o mare parte din teritoriul lingvistic românesc; şi, de multe ori, 
formele respective coincid cu cele din limba comună si literară. De cele mai 
multe ori însă, Basarabia nu constituie o singură zonă continuă, ci cel puţin 
două zone, cu forme care se prezintă şi în dreapta Prutului, nefiind deci spe- 
cifice Basarabiei în aceste zone. Şi, în anumite cazuri, formele din sud (mun- 
teneşti!) se prezintă pînă şi dincolo de Nistru (unde corespund, probabil, unei 
colonizări din sud ori teritoriului episcopiei Proilavei). Formele în acelaşi timp 
generale (cuprinzind toată Basarabia) şi specifice (cu limita la Prut) se constată 
extrem de rar, şi numai în vocabular. Numai aproape specific şi aproape general 
e pleșcat „chel” (care apare şi în Bucovina şi pentru care, în sud, apare şi chel); 
generale, dar nu cu totul specifice, sînt lantuh - lănțug „lanţ” (înregistrat si în 
Bucovina de Nord) si baistruc „copil din flori” (înregistrat si în Bucovina si 
într-un punct din Moldova din dreapta Prutului); specifice, dar nu absolut ge- 
nerale, sînt grieri „creieri” şi cleioancă „muşama'”; cu totul specifice si generale 
(cel putin dupa acest atlas) sînt numai sobor „catedrală” şi sărnice „chibrituri”. 
Si chiar dacă toate aceste forme si alte cîteva ar fi generale şi totodată specifice, 
asemenea elemente n-ar putea asigura autonomia graiului basarabean. Cu cite- 
va cleioance, cu cîteva sărnice şi cu cîțiva baistruci nu se face o limbă! 


Graiurile din stînga şi din dreapta Prutului n-au evoluat deci în direcţii diferite 
„încă din epoca ţaristă”, dat fiind că şi pe la 1940 erau, în fond, identice. Prin 
urmare, teza existenţei unei limbi moldoveneşti diferite de limba română este, 
atunci cînd e de buna-credinta, o iluzie şi o greşeală, cel putin extrem de naivă; 
iar cînd e de rea-credinta, e o fraudă științifică. 


6.1.4. Dar să admitem că nu e vorba de graiurile populare, ci de limba „cultă” — 
de limba comună (supradialectala) şi literară —, ştiind că nu e just să se compare 
la acelaşi nivel limba cultă din dreapta Prutului cu graiurile populare din Basara- 
bia, deşi existenţa unei limbi moldoveneşti autonome se afirmă tocmai cu privire 
la aceste graiuri şi deşi genealogia limbilor şi dialectelor nu se stabileşte pe baza 
formelor lor culte, comune sau literare, care sînt un produs ulterior al unitati- 
lor genealogice. În acest sens, e cel putin ciudat că stagnarea si împilarea limbii 
române (,,moldovenesti”) în Basarabia în timpul regimului țarist şi dezvoltarea 
liberă şi organică a aceleiași limbi în dreapta Prutului se prezintă ca argumente 
pentru a susține că ar fi devenit două limbi diferite. Dar aceste argumente impli- 
că cel puţin faptul că o limbă „cultă” (comună şi literară) exista deja în Basarabia 
la data anexării acestei părți a Moldovei la imperiul rus. 


Într-adevăr, această limbă exista. Era limba care s-a mai predat în unele şcoli 
pînă ce a fost strict interzisă (pe la 1870) şi cea a actelor publice, cîte s-au mai 
scris în limba română în primii ani ai ocupaţiei ruseşti; şi era limba care s-a 
citit în slujba religioasă pînă cînd - tot pe la 1870 - cărțile româneşti („mol- 
dovenesti”) au fost scoase din biserici şi arse, din ordinul arhiepiscopului 
rus Pavel. Această limbă era limba română cultă, în acea variantă a ei care se 
folosea în Moldova, variantă care prezenta, fără îndoială, unele trăsături re- 


LIMBA ROMÂNĂ ESTE PATRIA MEA 29 


gionale „moldovenești”, dar prezenta în primul rind toate trăsăturile devenite 
pînă atunci româneşti generale la acest nivel: trăsături proprii tradiției culte 
moldoveneşti, dar mai ales trăsături la origine „munteneşti”, corespunzatoa- 
re tradiției coresiene, consacrate de Biblia moldo-munteană de la București 
(1688), şi de mult generalizate în limba română scrisă. Şi această limbă se 
putea considera şi „moldovenească”, dat fiind că se folosea in Moldova, dar se 
considera în primul rînd românească, adică destinată tuturor românilor (pe 
atunci nimeni nu se gîndea că „moldovenesc” s-ar putea afla în opoziţie cu 
„românesc”). Deci nu a „devenit” limbă română de abia după 1812, printr-o 
ulterioară influență muntenească şi prin adoptarea de neologisme latine şi 
occidentale: deja aşa-zisa Cazanie a lui Varlaam (1643!), prima carte tipărită 
în Moldova, se intitulează Carte românească de învăţătură şi se adresează 
întregii ,,semintii româneşti”; şi numai cu cîteva decenii mai tîrziu, Dosoftei 
numeşte limba în care scrie exclusiv „limbă rumânească”. 


Să admitem, provizoriu, şi că limba cultă ar fi rămas în Basarabia la stadiul de 
dezvoltare la care ajunsese in 1812. Chiar şi în acest caz, a susține că, din acest 
motiv, ar fi devenit, împreună cu graiurile populare care-i corespund, altceva 
decît ceea ce era, adică nu o formă sau o variantă a limbii române literare, ci o 
nouă limbă romanică, în rînd cu italiana, spaniola etc. (ba chiar și cu... româ- 
na!), şi că deci graiurile identice din stînga si din dreapta Prutului ar tine de 
două limbi romanice diferite, nu e numai absurd, ci e de-a dreptul ridicol. Şi 
frauda rămîne fraudă; numai că devine încă mai gravă. 


Dar, în realitate, stagnarea limbii culte în Basarabia nici n-a fost totală; şi a 
fost mai mult cantitativă - privind numărul vorbitorilor care o cunoşteau si o 
cultivau - decît „calitativă” ori structurală. Cărţile româneşti tipărite în dreapta 
Prutului au mai circulat mult timp în Basarabia: la început liber şi apoi, mai 
mult sau mai putin, clandestin; cărţi in limba română s-au tipărit pînă destul 
de tirziu şi la Chişinău, mai ales - dar nu exclusiv! - pentru uzul bisericesc; 
intelectualii din cele două parti ale Moldovei au rămas cit s-a putut in contact 
între ei; şi — lucru încă mai important - modelul ideal de limbă al scriitorilor 
şi intelectualilor basarabeni - atît al celor rămaşi în Basarabia, de la Stamati la 
Mateevici, cit şi, fireşte, al celor trecuţi „în Ţară”, de la Alecu Russo şi Donici 
pina la Hasdeu si pina la Stere - a fost totdeauna limba cultă si literară din 
Principate şi apoi din România. Şi tocmai un basarabean ca Alecu Russo a scris 
pagini dintre cele mai lucide, mai inteligente şi mai cumpătate despre dezvol- 
tarea şi cultivarea limbii române comune şi literare. Ca să nu mai vorbim de 
cît a făcut Hasdeu pentru progresul românismului şi pentru afirmarea unităţii 
limbii româneşti de pretutindeni. În tot acest timp, nimeni nu se îndoia de 
identitatea limbii „moldoveneşti” cu limba română; nici măcar guvernul rus, 
deşi o numea „moldovenească”; altfel nu s-ar fi îngrijit să interzică importul 
de cărți româneşti în Basarabia. Tot în epoca ţaristă, basarabeanul I. Hincu 
(Ghinkulov), în gramatica sa publicată la Petersburg în 1840, numeşte lim- 
ba română „valaho-moldavă” (valacho-moldavskij jazyk) şi romynskij jazyk, şi 
preferă această ultimă denumire, pe care o considera mai cuprinzătoare si mai 
adecvată; iar I. Doncev isi intitulează manualul bilingv publicat la Chisinau în 

1865 si destinat şcolilor din Basarabia („compusă pentru sholele elementare si 
IV classe gimnasiale”): Cursulu primitivu de limba rumână [cu litere latine!] 
Nacial’nyj kurs rumynskogo jazyka. Limba moldovenească „diferită de limba 
română” e o himeră născocită mult mai tîrziu, în Transnistria sovietică. 


6.2.1. Dar dacă o limbă moldovenească deosebită de limba română nu a existat 
şi nu există ca rezultat al unui proces ,,natural” şi normal în dezvoltarea istorică 
a limbilor de cultură, nu s-ar putea construi artificial o asemenea limbă, tot 
la nivelul limbii culte şi literare, şi anume pe baza graiurilor populare locale? 
Lingvistica aplicată cunoaşte, în situaţii speciale, si planificarea rapidă a limbi- 
lor comune. S-ar putea, se înţelege, şi chiar s-a şi putut, cu rezultatele pe care le 
cunoaștem cu toţii: e tocmai ceea ce s-a întreprins in Transnistria sovietică si 
s-a încercat apoi şi în Basarabia, după a doua ocupaţie rusească, cea comunistă. 
Dar această întreprindere a fost şi rămîne contradictorie din punct de vedere 
rational, absurdă şi utopică din punct de vedere istoric şi practic. 


A fost o întreprindere contradictorie fiindcă: a) îşi propunea să elaboreze o 
noua limbă „naţională”, adică corespunzătoare identităţii etnice si tradițiilor 
poporului „moldovenesc”, dar în acelaşi timp deosebită de limba română, si 
deci necorespunzătoare aceleiași identități etnice şi aceloraşi tradiţii; b) aspira 
la o limbă „populară” (fără neologisme latinești şi romanice occidentale, „pe 
care norodul nu le înţelege”), dar în acelaşi timp nepopulară (cu neologisme 
luate din limba rusă ori create ad-hoc, adesea prin procedee neobișnuite în lim- 
bile romanice sau chiar contrare normelor acestor limbi); c) preconiza o limbă 
strict autohtonă (corespunzătoare graiurilor locale) şi în acelaşi timp exclusivă, 
ceea ce, cum am văzut, e imposibil, dat fiind că graiurile româneşti din stînga 
Prutului nu constituie o unitate lingvistică omogenă, nici unitate delimitabilă 
fata de graiurile din dreapta Prutului. 


Din punct de vedere istoric şi practic, aceeaşi întreprindere a fost de la bun 
început o absurditate, fiindcă poporul „moldovenesc” nu se afla în situația spe- 
cială a unui popor ,,nou’, încă lipsit de limbă comună si literară: dispunea de 
mult, şi la acest nivel, de o limbă proprie; anume de limba comună si literară 
românească. Şi sub regimul sovietic, cînd au vrut să se exprime în limba lor, 
scriitorii de vază din Republica Moldovenească - de la Druţă, Grigore Vieru, 
Liviu Damian la Matcovschi, Cimpoi, Dabija şi atitia alţii - au scris pur şi sim- 
plu în limba română cultă şi literară, deşi uneori cu justificabile regionalisme. 
Au optat deci spontan pentru produsul istoric natural, nu pentru surogatul 
hibrid care li se oferea cu atîta insistență. Altfel n-ar fi putut corespunde tradi- 
tiilor autentice ale limbii culte si ale graiului popular din Basarabia. 


>» 


În sfirşit, întreprinderea sovietică „moldovenistă” a fost utopică, fiindcă îşi 
propunea un scop utopic: acela de a separa „limba moldovenească” de limba 
română. Scop care nu putea fi nicidecum atins. Căci, oricîte rusisme ar fi 
adoptat şi cu oricîte creaţii ad-hoc s-ar fi încărcat, o limbă bazată pe graiu- 
rile „moldoveneşti” şi care păstra structurile esenţiale ale acestora nu putea 
fi altceva decît o formă a limbii române; o formă, fără îndoială, aberantă si 
hibridă, anacronică si absurdă, dar totuşi formă a limbii române, ba chiar 

numai a dialectului dacoromân. Și, fireşte, nu putea avea nici un efect asupra 
poziţiei genealogice a graiurilor populare pe care se baza: nu le putea separa 
de limba română şi, cu atît mai puţin, nu le putea transforma în altă limbă ro- 
manică. Un dialect primar al unei limbi istorice se poate într-adevăr despărți 
printr-un proces de divergență de această limbă şi deveni cu timpul o altă 
limbă istorică autonomă. Dar graiurile „moldoveneşti”, repet, nu constituie 
un dialect primar al limbii române şi nici măcar un grai autonom în cadrul 
dialectului dacoromân. 


Toate acestea explică şi falimentul total al limbii „moldoveneşti” artificiale în 
Basarabia. Această limbă a putut fi un timp impusă; dar nu s-a putut impune 
nici în popor, nici între intelectuali. Dimpotrivă: după nu multi ani, a fost în- 
lăturată, nu numai datorită luptei deliberate a scriitorilor pentru mijlocul lor 
firesc de expresie, ci şi datorită bunului-simt al vorbitorilor. Şi, de îndată ce lim- 
ba cultă din Basarabia şi-a regăsit făgaşul ei natural de dezvoltare, norma ideală 
care s-a impus a fost cea a limbii române comune şi literare. În cursul proce- 
sului de renationalizare si de normalizare a limbii culte, care a urmat (si inca 
nu s-a încheiat), întrebarea pe care, implicit, şi-au pus-o vorbitorii conștienți 
de identitatea lor etnică şi culturală în toate cazurile îndoielnice a fost: „Cum 
se spune în limba română?”, nu: „Cum ar trebui să se spună în limba moldove- 
nească?”. Nu ,,romanismele’, ci rusismele de formă şi conținut şi creaţiile ad-hoc 
au fost (şi continuă să fie) eliminate printr-o operaţie constantă de „selecţie 
naturală”. De pe urma limbii artificiale rămîne, ca o stafie, numai ideea greşită 
a unei „limbi moldoveneşti” deosebite de limba română, şi numai la răuvoitori 
si la vorbitorii naivi şi contaminati de ideologia sovietică. 


6.2.2. De altfel, utopia „limbii moldoveneşti” a fost numai manifestarea lingvis- 
tică a unei întreprinderi mult mai vaste. Într-adevăr, frauda ştiinţifică nu s-a 
mărginit şi nu se putea mărgini la limbă. Un neadevăr susținut conștient nu 
poate trăi singur; are nevoie de alte neadevăruri, pe care le şi implică. 


De la limbă s-a trecut deci la literatură şi apoi la toate celelalte forme ale culturii. 
Se ştie la ce aberaţii s-a ajuns cu privire la literatură într-o anumită perioadă a 
„moldovenismului” sovietic. Numai scriitorii moldoveni dinainte de 1812 au pu- 
tut fi acceptați fără nicio greutate ca scriitori de limbă „moldovenească” (ce-i drept, 
„veche”) şi deci ca reprezentanți ai tradiţiei literaturii „moldoveneşti”. Scriitorii 
romani din alte regiuni — de la cronicarii munteni la Scoala Ardeleană si la Ca- 
ragiale, Coşbuc, Arghezi, Goga, Rebreanu etc. — au fost, se înțelege, excluși din 
această tradiţie: ar fi scris în altă limbă (in limba română) și ar fi ţinut deci de 
o literatură „străină” (la Chişinău cărțile românești se găseau, cînd se găseau, 
numai la librăria de cărți străine). Probleme speciale se puneau însă cu privire la 
scriitorii moldoveni „occidentali” de după 1812. Cînd au încetat moldovenii din 
dreapta Prutului să fie „moldoveni” şi au devenit „români”? În 1812? În 1859, 
odată cu unirea Principatelor? Ori numai cîndva după 1859? După soluţia care 
se dădea acestei false probleme, Negruzzi şi Alecsandri au fost, alternativ, „mol- 
doveni”, „români”, şi „moldo-români”; Eminescu şi Creangă, cu precădere „ro- 
mani’; iar scriitorii de mai tîrziu, exclusiv „români”. Aşa s-a ajuns să se pretindă 
că pina şi Sadoveanu - fiind scriitor „român” - ar fi trebuit ,,tradus” în limba 

moldoveneasca. Se spune ca Sadoveanu ar fi comentat, cu rostirea lui moldava: 
»Audz mişăii! Si ma traduci pi mini în limba me!”. Şi, dacă ar fi fost coerenti, 
susținătorii „limbii moldoveneşti” ar fi trebuit să-i considere scriitori de limbă 
străină şi pe toți prozatorii şi poeţii basarabeni, cel putin pînă la 1940 - pe Sta- 
mati, Russo, Donici, Hasdeu, Mateevici, Buzdugan, Stere etc. —, fiindcă şi aceştia 
au scris toţi, şi au vrut să scrie, româneşte, nu „moldovenește”. Cine ar mai fi 
rămas atunci în literatura „moldovenească” propriu-zisă? 


Tot de la limbă s-a trecut la popoare și la identitatea etnică, istorică şi culturală 
a acestora. Dat fiind că limba „moldovenească” trebuia să fie altă limbă decît 
limba română, cu atît mai mult trebuia să fie alte limbi dialectele românești 
sud-dunărene. Şi acestor limbi diferite trebuia să le corespundă, ca entități di- 
ferite, popoarele care le vorbesc. Deci nu o singură limbă romanică orientală, 
limba română, şi un singur popor neolatin în Europa dunăreană, ci cinci limbi 
romanice şi, prin urmare, cinci popoare neolatine (mai mult sau mai putin 
slavizate): istroromânii, aromânii, meglenoromânii, „românii” (dacoromânii!) 
şi „moldovenii”. Mai ales „românii” (inclusiv moldovenii „români” din dreapta 
Prutului) ar fi trebuit să devină un popor străin şi chiar un popor duşman mol- 
dovenilor. Aşa, între altele, „ocupanţii români” ar fi oprimat cultura naţională a 
moldovenilor şi ar fi impus în Basarabia, între 1918 şi 1940, cultura lor străină 
şi o limbă pe care „norodul nu o înţelegea” (poate norodul ucrainean, rus sau 
găgăuz, că doar norodul moldovenesc nu putea să nu-şi înțeleagă limba). S-a 
ajuns astfel la binecunoscuta falsificare a întregii istorii, nu numai culturale, ci 
şi politice, a moldovenilor şi a tuturor românilor. 


Multe din aceste aberaţii au fost, ce-i drept, retractate sau, cel putin, nuantate, 
în literatura ştiinţifică de nivel superior. Chiar şi utopia lingvistică s-a năruit. 
Dar convingerile nebuloase pe care le produseseră la nivelul ideologiei popula- 
re naive au persistat şi încă mai persistă. Utopia trece, efectele rămîn. 


6.2.3. Acţiunea „moldovenistă” sovietică s-a prezentat totdeauna şi explicit ca 
avînd în primul rînd un scop politic, în aparenţă, generos si nobil: acela de a 
afirma şi a promova identitatea naţională specifică a poporului moldovenesc 
dintre Prut şi Nistru (şi de dincolo de Nistru). E adevărat că scopul a fost în 
primul rind, ba chiar exclusiv, politic. Dar de generozitate, nobleţe, nationa- 
litate etc. nu poate fi vorba dacă ţinem seama de premisele reale ale acestei 
acțiuni si de sensul în care ea a înțeles identitatea (anume ca neidentitate). 
Identitatea unui popor nu se afirmă negindu-i-o şi suprimindu-i-o. Nu se 
afirmă identitatea poporului „moldovenesc” din stinga Prutului separindu-l 
de tradiţiile sale autentice - reprezentate în primul rind de limba pe care o 
vorbeşte -, desprinzîndu-l de unitatea etnică din care face parte, taindu-i ră- 
dăcinile istorice şi altoindu-l pe alt trunchi ori în vid. Aceasta nu e afirmare, 
ci, dimpotrivă, anulare a identităţii naţionale, istorice şi culturale a poporului 
„moldovenesc”: e ceea ce în Republica Moldova se numeşte, cu un neologism 
binevenit, „mankurtizare”. Şi „mankurtizarea” e genocid etnico-cultural. Din 
punct de vedere politic, promovarea unei limbi „moldoveneşti” deosebite de 
limba română, cu toate urmările pe care le implică, este deci un delict de 
genocid etnico-cultural, delict nu mai putin grav decît genocidul rasial, chiar 

dacă nu implică eliminarea fizică a vorbitorilor, ci numai anularea identităţii 
şi memoriei lor istorice. 


6.3. Ni se spune însă că, cel putin pentru o parte din ,,moldovenisti’, problema 
limbii nu s-ar mai pune în aceşti termeni, ci numai ca o chestiune de nume: 
se ştie şi se recunoaște că limba română si limba moldovenească sînt una si 
aceeaşi limbă şi se propune numai să se numească cu două nume diferite („ro- 
mână” în România, „moldovenească” în Republica Moldova). 


Dar şi această versiune „discretă” e lipsită de fundament. Limba română n-a 
fost niciodată numită - şi nu se poate numi - „română” sau „moldovenească”, 
fiindcă român, românesc şi moldovean, moldovenesc nu sînt termeni de acelaşi 
rang semantic (moldovean, moldovenesc se află la nivelul termenilor muntean, 
oltean, bănățean, ardelean, maramureşean, pe cînd român, românesc e termen 
general pentru toată limba română istorică şi pentru limba română comună 
şi literară); a fost numită cîndva, mai ales de străini, „moldavă sau valahă”, 
ceea ce nu e acelaşi lucru. Si, în lingvistică, „moldovenesc”, cu privire la limbă, 
se aplică numai unui grai (în cadrul dialectului dacoromân) a cărui arie nu 
coincide cu Moldova (deşi cuprinde o mare parte din ea); dar limba „moldo- 
veneasca’, fiind identică cu limba română, nu poate fi identică cu acest grai 
şi nu trebuie confundată cu el. Pe de altă parte, „moldoveni” nu sînt numai 
locuitorii băştinaşi din Republica Moldova, ci şi locuitorii Moldovei „mici” 
din dreapta Prutului, şi românii bucovineni; şi aceştia nu numesc limba lor 
comună si literară „moldovenească, ci „română” sau „românească'. Singurul 
argument care se prezintă în favoarea denumirii duble e că aceeași limbă se 
vorbeşte în două state diferite. Dar nu e un argument valabil. Limba germană 
nu se numeşte „austriacă” în Austria şi cea engleză nu se numeşte „australia- 
na’ în Australia, „statouniteană” (?) în Statele Unite etc. Pe lîngă aceasta, limba 
română nu se vorbeşte numai în România si în Republica Moldova, ci si în 
afara graniţelor acestor tari, şi ne întrebăm, dacă se admite denumirea dublă, 
cum ar trebui să se numească limba vorbită de românii din Ucraina, din Un- 
garia, din Serbia, din Bulgaria? 


Pe de altă parte, denumirea dublă duce la aceleaşi confuzii ca şi teoria celor 
două limbi diferite şi poate implica aceleaşi urmări cît priveşte identitatea etni- 
că şi culturală a vorbitorilor. Într-o statistică ucraineană publicată în Occident 
ni se spune că în Ucraina, printre alte minorităţi, locuiesc 140.000 de români 
şi 330.000 de moldoveni. „Românii” sînt cei din nordul Bucovinei, din ţinutul 
Herta si din Rutenia subcarpatică, „moldovenii” - cei din nordul şi sudul Ba- 
sarabiei şi din Transnistria ucraineană. Şi în regiunea Cernăuţi moldovenii din 
Boian sînt „români”, fiindcă vorbesc „limba romana’, iar cei din Noua Suliţă 
sînt „moldoveni”, fiindcă vorbesc „limba moldovenească”, desi vorbesc cu toţii 
exact aceeaşi limbă. Tot în presa occidentală citim că în Republica Moldova se 
vorbeşte o limbă „înrudită” cu limba română. Cit de înrudită e, nu ni se spune. 
Ca germana cu persana, ca germana cu engleza, sau cam ca germana de la 
Potsdam cu cea de la Berlin? Şi chiar pe mine m-a întrebat cu multă mira- 
re, la Moscova, un profesor universitar, cum de mă puteam înţelege cu două 
studente din Balti, vorbind ele moldoveneste si eu românește; si cînd i-am spus 

că e aceeaşi limbă, m-a privit cu neîncredere şi suspiciune; pe el, la şcoală si la 
universitate, îl invatasera altceva. 


Absurditatile şi aberatiile sovieto-moldoveniste au ajuns foarte departe si au 
pătruns foarte adinc în ideologia vulgară din multe tari. Nu e bine deci să le 
mai facem şi noi concesii. 


XXX 


Nu putem încheia altfel decît cu judecata pe care am emis-o pe baza faptelor 
reale şi în cadrul teoretic pe care ni l-am propus: a promova sub orice formă 
o limbă moldovenească deosebită de limba română este, din punct de vedere 
strict lingvistic, ori o greşeală naivă, ori o fraudă ştiinţifică; din punct de vede- 
re istoric şi practic, e o absurditate şi o utopie; din punct de vedere politic, e o 
anulare a identităţii etnice şi culturale a unui popor şi deci un act de genocid 
etnico-cultural. 


Cîteva cuvinte şi cu privire la apelul pe care ne propunem să-l adresăm 
Parlamentului Republicii Moldova. 


S-a întrebat, se pare, cineva si la Congresul al V-lea al Filologilor Români daca 
noi, filologii şi lingviştii care ne ocupăm cu limba română în toate formele ei, 
deci şi cu graiul moldovenesc ca atare, avem dreptul să impunem Parlamentului 
unui stat independent numele pe care trebuie să-l dea limbii acestui stat. 
Într-adevăr, nu avem dreptul: avem datoria. Nu, se înţelege, să-i „impunem” 
ceva, ci să-i arătăm care este adevărul ştiinţific şi istoric şi să-l avertizăm cu pri- 
vire la orice uneltire împotriva acestui adevăr, ca nu cumva să facă o greşeală 
care ar putea avea urmări extrem de grave. Cine, cu bună ştiinţă, nu protestează 
şi permite să se facă o astfel de greşeală, se face şi el vinovat, ba chiar mai vinovat 
decît cine comite greşeala din nestiinta. Tocmai dacă respectam acest Parla- 
ment, sîntem datori să-l considerăm de buna-credinta, doritor de a stabili si a 
promova adevărul si doritor de a respecta identitatea etnică si culturală a po- 
porului bastinas şi majoritar din republică, cel putin în măsura în care respectă 
identitatea etnică si culturală a populațiilor minoritare conlocuitoare; si avem 
datoria să-l ferim de riscul de a se acoperi de ridicol şi de ocară în fata istoriei. 

Comunicare prezentată la Congresul al V-lea al Filologilor Români, 
Iași - Chișinău, 6-9 iunie 1994 


Nicolae ROMANA LITERARA 
CORLATEANU IN REPUBLICA MOLDOVA: 
ISTORIE ŞI ACTUALITATE 


1. Ori de cîte ori mă aflu în situația de a vorbi într-un mediu rural sau al unor 
oameni mai putin versati în problemele lingvistice, obişnuiesc să-mi încep cu- 
vîntul cu adresarea: „Oameni buni”, pe care am auzit-o şi am practicat-o me- 
reu în convorbirile nu numai cu sătenii mei caracuieni, ci şi cu alti locuitori 
în timpul investigaţiilor dialectologice şi folclorice realizate pe teritoriul repu- 
blicii noastre şi al Bucovinei. În continuare le spuneam ce aveam de spus in 
moldoveneste, asa cum eram deprins a vorbi de la mama, tata, fraţii şi surorile 
mele, de la toți consătenii şi concetatenii mei. Şi totdeauna m-au priceput, şi 
am ajuns la bună înţelegere. 


Acum mi s-a oferit ocazia să mă infatisez în incinta Parlamentului Republicii 
Moldova, ai cărui deputaţi din actuala legislatură sînt în marea lor majoritate oa- 
meni de la tara, feciori şi fiice de ţărani, dar care astăzi - multi dintre ei - nu mai 
minuiesc sapa şi cazmaua, coasa, îmblăciul si plugul, ci sînt cu studii superioare 
de specialitate, au ajuns în posturi de conducere (agronomi, ingineri, învăţători, 
profesori, medici, ziarişti etc.). Făcînd carte la Universitatea de Stat din Moldova 
şi la alte instituţii de învățămînt superior, ei au devenit doctori in diverse ştiinţe, 
profesori de liceu şi profesori universitari, conducători de întreprinderi indus- 
triale, nu numai la sate, ci şi la orașe, scriitori de vază, oameni de înaltă cultu- 
ră. Dumneavoastră, domnilor deputaţi, prin voinţa poporului nostru, ati ajuns 
acum la cîrma legislaţiei noastre, intocmiti legile. 


Şi totuşi, omul simplu de la tara, ca şi cel plecat de curînd de acolo si care tra- 
ieşte acum o viata noua, desi are alte preocupări in epoca noastră de dezvoltare 
rapidă a ştiinţei şi tehnicii, nu uită de cele ce i s-au întipărit în inimă şi în suflet 
de la mosi şi strămoşi. Cred că are mare dreptate Petru Cărare cînd spune: 

„Eu n-am ucis ţăranul din mine 

Şi, dacă-n virtejuri de timp nou 

A fost să schimb eu plugul pe stilou, 

Tot asudind îmi capăt drept la pîine”. 


De altfel, problema legăturii indestructibile dintre generaţii, adaptabilitatea la 
noile condiții de viata i-a preocupat pe multi oameni de cultură şi, în special, 
pe scriitori. T. Arghezi, de exemplu, reda cu deosebită emoție gîndul: 

„Ca să schimbăm, acum, intiia oară 

Sapa-n condei şi brazda-n călimară 

Batrinii-au adunat, printre plăvani, 

Sudoarea muncii sutelor de ani”. 

Această experienţă a vieţii generaţiile mai în vîrstă au adunat-o pentru a uşura 
calea celor tineri spre cuceririle ştiinţei, progresului tehnic, spre atingerea ide- 
alurilor supreme de păstrare şi dezvoltare a tradiţiilor seculare, pentru a ridica 
neamul nostru stramosesc la un nou nivel de ştiinţă, cultură, aşezîndu-l alături, 
în rînd cu toate popoarele civilizate ale lumii. 


În această convorbire cu dumneavoastră, doresc să mă adresez cu aceleaşi cu- 
vinte, moştenite de noi de la strămoşi: 


Oameni buni! Hai să explicăm, să lămurim pe înţelesul tuturor unele pro- 
bleme şi să ajungem la o bună înţelegere şi în privinţa chestiunilor ce privesc 
limba noastră, ca să nu mai menţinem tensiunile, nelinistea: nici a noastră, nici 
a celorlalți concetateni, mai ales a celor conduși de avint tineresc. 


1.1. Zicînd acestea, cu învoirea dumneavoastră, mă voi strădui să-mi expun 
părerile asupra următoarelor teme, ce vor fi continuate mai în detaliu de ora- 
torii care vor urma la cuvînt: 


a) Limba vorbită a graiurilor si limba literară; 

b) Româna literară - sinteză a specificului lingvistic romanic est-european; 
c) Mihai Eminescu despre sursele de formare a românei literare; 

d) Integrarea noastră în spiritualitatea europeană şi mondială. 


A. LIMBA VORBITĂ A GRAIURILOR ŞI LIMBA LITERARĂ 


2. Din multitudinea de probleme ce privesc limba ca fenomen social, ca principal 
mijloc de comunicare a gindurilor şi sentimentelor umane, m-am hotărît să ex- 
pun aici pe scurt relaţiile dintre vorbirea vie - graiurile, limba de conversaţie, pe 
de o parte, şi limba literară, limba exemplară - cum o numesc unii, pe de alta. 


Ceea ce caracterizează în mod deosebit vorbirea vie este prezenţa nemijlocită a doi, 
trei (în orice caz nu prea multi) vorbitori, posibilitatea de a indica în mod nemij- 
locit un obiect concret despre care se discută, uneori chiar arătîndu-l cu degetul 
(iată-l, iaca, vezi!). În asemenea condiţii se cere o precizie mai mică în exprimare, 
fără prea multi termeni ştiinţifici sau tehnici de specialitate, se recurge frecvent la 
folosirea pronumelor demonstrative (acesta, acela, chiar şi la formele lor dialecta- 
le aista, asta, aiasta, ăla) etc. Caracterul de dialog exclude utilizarea propozitiilor 
mai lungi şi complicate. Se admit şi unele repetări. Ca mijloace suplimentare de 
expresie apar mimica, gesturile, intonatia. Nu mai menţionăm faptul că în vorbirea 
vie mai apar cîteodată greşeli care pot trece uneori şi neobservate, cuvinte străine 
nelalocul lor sau alte abateri de la normele literare. Cele mai frecvente sînt rostirile 
populare ca: tișior, chisior sau scurtat: cior - ţi-ai spalat cioarili (rostirea literară 
cere forma picior). Nu sînt recunoscute literare nici formele morfologice dialectale 
ca să sie, să știbă (literar — să fie, să ştie), precum şi construcţiile sintactice de tipul 
ce tu faci? (literar — ce faci tu?). Abundente sînt şi abaterile de la normele lexicale. 
Cînd auzim vorbindu-se, chipurile, în moldoveneşte: acolo palucesc butilsili, el îi 
zaslujenii, l-o lisit, altă astanovkă şi multe altele de același fel, mai putem noi spune 
că e vorba de limba noastră? Nu! Acestea sînt cuvinte şi forme luate din diverse 
limbi. Nu e vorba aici nici de limba noastră, nici de cea rusă, ci de un ghiveci 

lingvistic. Asemenea vorbire macaronica circula pe vremea ocupaţiei austriece si 
în Bucovina, cînd amestecul lingvistic includea germana. „Ein popă ging odată mit 
o iapă zum căpăstru. Aber de ia un zeit încoace iapa wollte nicht să meargă. Haide, 
iapă, sagte popa, aber iapa în veci se culcă.” Lucrurile acestea întotdeauna se luau 
in ris. Astfel în comediile lui V. Alecsandri cucoana Chiriţa vorbea cu francezul 
Charles despre fleurs de coucou (flori de cuc) şi de tambour d'instruction (dobă de 
carte). Ruşii au avut şi ei chirita lor. În 1840-1844 scriitorul Ivan Petrovici Meatlev 
a publicat poemul Cencauuu u 3ameuanua 20cnoxu KypOrokoeoiă sa epanuueŭ, dan 
mompane în care apar versuri macaronice ca Je ne dis pas la kama / Mannaa avec 
de nenxu; / Ilopocenox sous le xpen etc. Iar la noi, astăzi, auzim deseori curiozitati 
lingvistice ca cele citate, rostite chiar în serios în convorbirile obişnuite nu numai 
dintre oameni putin instruiți. 


Mergind pe această cale, se poate ajunge în genere la o asimilare deplină, cînd 
vorbirea corectă va fi înlocuită cu totul prin mijloace lexico-gramaticale ce 
aparțin altor limbi. 


Se observă totuşi in ultima vreme o anumită tendință - ce-i drept, foarte timi- 
dă — de a corecta într-o oarecare măsură situaţia. Am surprins astfel convorbiri 
dintre diferite persoane, mai ales tinere, de felul: „Asta-i după potrebnosti. - Da 
pe moldoveneşte? - După necesitate. - Şi voobsce aşă-i.— Da moldoveneste? — In 
general”. Trebuie deci să fim mereu atenţi la felul cum vorbim, să ne controlăm 
mijloacele de exprimare. 


Acum despre limba literară. Ea a luat naştere, mai întîi de toate, în formă scri- 
să, de aceea cere mai multă atenţie şi precizie în alegerea cuvintelor, o constru- 
ire mai adecvată si îngrijită a propozitiilor, o diferenţiere mai vădită din punct 
de vedere stilistic. În vorbirea literară se utilizează frecvent cuvintele cu sens 
abstract (aspect, ipoteză, respectiv etc.), termenii ştiinţifici şi tehnici (micron, 
proton). Se impune aici folosirea corectă şi obligatorie a articolului posesiv (al, 
a, ai, ale) şi a altor particularităţi gramaticale normative. 


Oamenii de înaltă cultură, scriitorii în special, au sesizat foarte bine această di- 
ferentiere. Se întreba odată poetul clasic rus A. Puşkin: „Poate oare limba scri- 
să să se asemene întru totul cu limba vorbită?”. Si răspundea: „Nu, tot aşa după 
cum limba vorbită nu se poate asemăna întru totul cu cea scrisă... Limba scrisă 
se împrospătează în fiece clipă cu expresii născute în vorbire, dar nu trebuie 
să renunțe la cele dobindite în decursul secolelor. A scrie numai cu mijloacele 
limbii vorbite înseamnă a nu şti limba”, încheia poetul rus. 


Sînt importante şi instructive şi părerile altor maeştri ai cuvîntului. Scriitorul 
italian Edmondo de Amicis (1846-1908) considera că „diferenţa dintre limba 
vorbită şi cea scrisă ne reaminteste deosebirea dintre fugă şi un mers liniștit” 
(autorul avea în vedere, probabil, mai ales tempoul rapid de vorbire al italieni- 
lor). Englezul B. Shaw (1856-1950) preciza: „Sînt cincizeci de feluri de a spune 
da şi cinci sute de a spune nu, dar numai un singur mod de a scrie aceasta”. 


Limba literară, mai ales cea scrisă, adresîndu-se unui public larg, poartă un 
caracter monologic sub forma unei stilizări a modului oral de comunicare. Are 
loc ceea ce se numeşte proces de sublimare, perfecționare, inaltare la cel mai 
înalt grad de desavirsire a vorbirii vii, populare. 

Limba literara este un idiom cu caracter universal, functionind in toate sferele 
de activitate umană a entitatii etnice respective. Limba literară are un caracter 
supradialectal, ea e superioară dialectelor, graiurilor, vorbirii populare vii, mij- 
loacelor expresive de conversaţie obişnuită, degajată, nestingherita. 


B. ROMÂNA LITERARĂ - SINTEZĂ A SPECIFICULUI 
LINGVISTIC ROMANIC EST-EUROPEAN 


3. E de subliniat în mod special că la procesul de formare şi stabilizare a lim- 
bii române literare moderne, unice pentru toţi românii (moldoveni, munteni, 
ardeleni, bucovineni, maramureseni etc.), au participat reprezentanţii tutu- 
ror provinciilor istorice româneşti, după cum constata şi academicianul rus 
V. F. Sismariov. 


Adevaratii ctitori ai acestei forme sublimate a romanitatii lingvistice orienta- 
le - limba română literară - au fost: muntenii Ion Heliade Radulescu, Cezar 
Bolliac, moldovenii Gh. Asachi, C. Negruzzi, ardelenii G. Bariț, A. Mureşanu 
ş.a. Toţi aceştia înțelegeau că în procesul de formare a unei limbi literare (ca 
cele ce se stabiliseră deja în Spania, Franţa, Italia, precum şi în Portugalia) nu 
se pot limita (în noile condiţii de dezvoltare socială şi economică a secolului al 
XIX-lea) doar la mijloacele expresive ale vorbirii populare din cutare sau cuta- 
re ţinut românesc, ci erau necesare resurse de îmbogăţire din toate ţinuturile 
şi din alte limbi, in special din latină - ca bază de formare a tuturor limbilor 
romanice literare moderne, de asemenea, din aceste limbi romanice actuale. 


Ion Heliade Rădulescu scria: „Noi nu ne împrumutăm, ci luăm cu îndrăzneală 
de la maica noastră (latina) moștenire si de la surorile noastre (limbile roma- 
nice apusene) partea ce ni se cuvine”. Aplicînd în practică acest principiu, el 
a căutat să pună în circulaţie o serie întreagă de cuvinte, considerate atunci ca 
neologisme (deputat, instanță, procuror, tribunal, reciproc etc.). În acelaşi timp 
Heliade Rădulescu cerea „să lucrăm limba”, ceea ce însemna că aceste cuvinte, 
luate din alte limbi, trebuiau adaptate „după genul şi natura limbii noastre”. 
Deci nu se cade a spune, de exemplu, ca în grecește, patriotismos, cliros etc., 
ci patriotism, cler. El se pronunţa categoric împotriva traducerilor lingvisti- 
ce artificiale (calcurilor) de tipul: cuvintelnic (în loc de dicționar), neimpartit 
(atom), asupragrăit (predicat), aniadzănoapte (nord) ş.a. Ca să anihileze deo- 
sebirile regionale „în pronunție, în materie, în formă si în fraze” (adică ceea 
ce astăzi numim dialectisme - N.C.) în 1828, la Sibiu, Heliade Radulescu a 
publicat o gramatică pe baza tuturor celorlalte lucrări similare cunoscute de el 
(S. Micu şi Gh. Şincai, Ienachita Văcărescu, I. Molnar ş.a.). 


Heliade a purtat o vie corespondenţă cu ardeleanul G. Bariț şi moldoveanul 
C. Negruzzi, aparind ca un veritabil animator cultural, dînd dovadă de multă 
înţelepciune în procesul de creare a unei limbi literare unice pentru românii de 
pretutindeni pe baza subdialectelor dacoromânei. Heliade Rădulescu socotea 
că „singurul mijloc ca să ne unim la scris şi să ne facem o limbă generală litera- 
ră este să urmăm limbii cei bisericeşti şi pe tipii ei să facă cineva şi limba filo- 
zofului, matematicului, politicului”. Aceasta însemna că pe baza limbii folosite 
în textele vechi, scrise in corespundere cu limba vorbită, recurgindu-se - in 

vederea creării terminologiei filozofice, ştiinţifice şi social-politice - la mijloa- 
cele de limbă din latină şi din limbile romanice occidentale, să se completeze 
golurile din sistemul lexical şi gramatical al limbii române literare. 


Contactele dintre cei trei oameni de cultură din cele trei provincii se realizau 
şi prin publicarea de articole, schiţe literare, traduceri în revistele şi ziarele 
timpului. Astfel, în revista de sub direcția lui Heliade „Curier de ambe sexe”, 
C. Negruzzi şi-a publicat schița Cum am învăţat românește (nu moldoveneş- 
te!, deşi Negruzzi era moldovean!), recunoscînd că el a învățat limba maternă 
de la ardeleanul P. Maior. Tot în revista lui Heliade Rădulescu moldoveanul 
C. Negruzzi a publicat traducerea în limba română a povestirii Cirjaliul si cea 
a poemului Salul negru - ambele de A. Puşkin. În aceeași revistă C. Negruzzi 
a publicat nuvela istorică Alexandru Lăpuşneanul și poemul Aprodul Puri- 
ce, iar V. Alecsandri a apărut cu o serie de poezii populare din Moldova. În 
tipografia lui Heliade Rădulescu a fost publicată în româneşte traducerea lui 
Al. Donici a poemului Tiganii de A. Puşkin. Ardeleanul G. Bariț a tipărit şi el 
mai multe articole în ziarele lui Heliade Rădulescu. 


C. Negruzzi vorbea cu admiraţie despre această activitate de pînă la 1848 a lui 
I. Heliade Rădulescu, numindu-l „vindecător” al limbii române. E de subliniat 
că o caracterizare similară prezenta mai tîrziu şi M. Eminescu în ziarul „Timpul” 
(21 noiembrie 1881). „El (Heliade) scria cum vorbeşte, viul grai a fost dascălul 
său de stil. Prin el limba s-a dezbărat de formele convenţionale de scriere din 
Evul Mediu si ale cărţilor eclesiastice, a devenit unealta sigură pentru minuirea 
oricărei idei moderne (sublinierea mea - N.C.). Din acest punct de vedere 
Heliade Rădulescu a fost cel dintii scriitor modern al românilor şi părintele acelei 
limbi literare pe care o intrebuintam astăzi. Chipul propus de el în 1828 pentru 
incetatenirea termenilor tehnici, a termenilor noi pentru idei nouă se urmează 
şi se recomandă şi astăzi ca cel mai potrivit”, încheia Eminescu. Meritul mare al 
lui I. Heliade Rădulescu constă în faptul că el s-a străduit să absoarbă din cultu- 
ra europeană marile valori spirituale ale umanitatii, adaptindu-le la necesităţile 
timpului şi îmbrăcîndu-le într-o haină lingvistică aleasă — româna literară. 


C. MIHAI EMINESCU DESPRE SURSELE DE FORMARE 

A ROMANEI LITERARE 

4. Trei izvoare principale considera M. Eminescu că trebuie puse la baza for- 
mării şi a dezvoltării limbii române literare: 

a) vorbirea vie, limba vorbită pe întregul masiv romanic nord-dunărean (mol- 
doveni, munteni, ardeleni, olteni, basarabeni, bucovineni etc.); 

b) tradiţia lingvistică şi literară, cuprinsă în cărțile noastre vechi (literatura 
religioasă şi cea populară, operele cronicarilor); 

c) mijloacele de limbă folosite de scriitorii de mare talent, numiţi scriitori clasici. 
4.1. Relaţiile dintre vorbirea vie a graiurilor, pe de o parte, şi limba literară 


(sub forma ei scrisă, mai ales), pe de alta, Eminescu le considera ca raporturi 
dialectice între general şi particular, căci fundamentalul şi principalul încor- 

porează diversitatea. „Aceste dialecte - scria poetul - stau in acelaşi raport 
cu limba scrisă, ca şi mulțimea concretă de ființe organice de acelaşi fel, însă 
totuşi deosebite de ele.” Este ceea ce numim astăzi (E. Coşeriu ş.a.) proces de 
abstractizare succesivă: întîi actul concret de vorbire (prima etapă de abstrac- 
tizare), apoi eliminarea individualului şi generalizarea socialului (a doua etapă 
de abstractizare). 


În epoca modernă a limbii literare aspectul ei scris (dar şi cel literar oral) se de- 
osebeste în plan sincronic de varianta populară (şi de cele regionale) printr-o 
aplicare mai strictă şi mai consecventă a sistemului de norme academice, fixate 
în dicţionare şi în gramatici. Normele literare constituie un sistem de reguli 
unitare de întrebuințare a mijloacelor expresive ce conferă limbii literare o 
anumită stabilitate, unitate, ferind-o de utilizări subiective si incorecte. 


4.2. S-a spus, pe drept cuvînt, că Eminescu a fost cel mai harnic scriitor, care 
citea mereu cărțile înaintaşilor săi, medita asupra fiecărui cuvînt folosit de ei. In 
acest mod în scrierile sale poetul căuta totdeauna cuvîntul ce exprimă adevărul. 


Poetul nota: „În hirtoage vechi am descoperit mai multe formaţii sintactice 
fermecătoare, mai multe timpuri, care au fost uitate, apoi conjunctii, prepozitii 
şi adverbe şi chiar două moduri noi, deşi defective”. În acest tezaur al limbii 
vechi a aflat Eminescu, de exemplu, acea formă expresivă de mai mult ca per- 
fect analitic, care apare şi în Luceafărul: 


„Iar apa, unde a fost căzut 
În cercuri se roteşte” 


El scotea în evidență importanţa cărților vechi, avînd in vedere toate operele scri- 
se în perioada preclasică, mai ales cele ale cronicarilor moldoveni si munteni. 


4.3. În diverse articole eminesciene aflăm aprecieri elogioase la adresa scriito- 
rilor moldoveni. Astfel el sublinia că Varlaam „a făcut ca limba noastră să fie 
aceeaşi, una si nedespartita în palat, în colibă”, că Negruzzi este „cel mai bun 
prozaist”, iar Alecsandri — „cel mai mare poet al nostru, care străbate secolele” 
şi deşteaptă „dorul țării străbune”. 

În acelaşi timp Eminescu avea cuvinte de laudă pentru scriitorii munteni si 
ardeleni: „Eliad zidea din visuri şi din basme seculare / Delta biblicelor sînte, 
profetiilor amare”, „Bolliac cînta iobagul s-a lui lanţuri de aramă”, „L-ale ţării 
flamuri negre Cirlova oștirea cheamă”, „Mureşan scutură lanţul cu-a lui voce 
ruginită... Preot deşteptării noastre, semnelor vremii profet”. 


4.4. Cele trei surse de constituire și dezvoltare a limbii literare se cer a fi imbi- 
nate în mod rațional, fără a exclude sau a exagera rolul uneia dintre ele. Proce- 
sul de selectionare a celor mai adecvate mijloace expresive se realizează in mod 
conştient şi efectiv prin stabilizarea normelor literare. 


La ce se poate ajunge dacă se recurge cu preponderență la caracteristicile fo- 
netice şi la structurile gramaticale exclusiv populare (denaturate încă în fel şi 
chip), ne arată practica lingvistică din fosta R.A.S.S.M. în perioada 1924-1940, 
cînd apăreau mostre de tipul: sinsiancd, slabdsiune militară, stare intrenorod- 
nică, guvern de coroli sau calchieri directe de tipul: crudărie, cruzîme (din rus. 
„materie primă”), „unirea soartei istorise, asa cum si cu unirea lind'ii si alcătu- 

intii nationale” sau împrumuturi inutile denaturate de tipul: zădășili, crujoa- 
sili, iaceisili, krasnii ugolok, komnati ş.a. 


Alta extrema se incercase anterior in unele lucrari lingvistice si literare ale la- 
tinistilor si italienistilor in secolul al XIX-lea, supuse satirei lui C. Negruzzi in 
Muza de la Burdujeni. 


Calea dreapta, care consta in folosirea echilibrata a celor trei surse, urmata adec- 
vat şi consecvent in dezvoltarea limbii române literare, a fost realizată de adepţii 
curentului traditionalist (I. Heliade Rădulescu [primul preşedinte al Academi- 
ei Române], C. Negruzzi, G. Bariț, M. Kogălniceanu, V. Alecsandri, Al. Russo, 
Gr. Alexandrescu, D. Bolintineanu), apoi de M.Eminescu, I. Creangă, 
B.-P. Hasdeu, I. L. Caragiale, G. Coşbuc, Al. Vlahuţă ş.a. 


Toată lumea înţelege acum că limba literară constituie o unitate lingvistică 
spaţială şi structurală de rang superior, avînd o raspindire teritorială şi socială 
generală si structură riguros normată, ce asigură în modul cel mai adecvat ne- 
cesitatile de redare a gindurilor si sentimentelor vorbitorilor unui popor. Lim- 
ba literară reprezintă tot ce conţine mai de pret vorbirea vie, graiurile de pe 
întregul teritoriu al poporului dat. Ea constituie un diasistem care s-a format 
în decursul secolelor. Pentru a ajunge la starea contemporană a limbii lor lite- 
rare, francezilor le-a trebuit nu mai puţin de opt secole: a fost nevoie să apară 
scriitori clasici, consideraţi drept modele de folosire a mijloacelor expresive ale 
limbii franceze. Ruşii au avut nevoie nu mai putin de cinci veacuri ca să ajungă 
la nivelul lui A. Puşkin, F. Dostoevski, L. Tolstoi. 


De la primele texte scrise în limba română şi pînă la apariţia clasicilor literaturii 
române au trecut de asemenea nu mai putin de patru sau cinci secole. Pina in 
1812 limbajul vorbit pe teritoriul din estul Prutului era inclus în procesul general 
de dezvoltare a limbii pe întregul masiv romanic nord-dunărean. După această 
dată, timp de 106 ani vorbirea vie din Basarabia s-a dezvoltat spontan, fără a se 
cizela, a se perfecționa şi fără a beneficia eficient de îmbogățirea resurselor ex- 
presive din perioada clasicismului lingvistic şi literar român. Despre condiţiile 
deosebit de vitrege în care s-a aflat graiul basarabean vorbea clar academicianul 
rus V. F. Sismariov, specificînd lipsa limbii nationale în învățămînt, administra- 
tie, ştiinţă, cultură, biserică. În timpul rusificării ţariste n-au putut exista scriitori 
basarabeni, care ar putea fi consideraţi clasici, în stare să pună bazele unei noi 
limbi literare, deosebite de cea română. Cu referire la perioada sovietică V. F. 
Sismariov sublinia în mod deosebit că, deşi populaţia bastinasa din R.S.S.M. se 
află în strînsă legătură cu ruşii şi cu alte popoare, ea nu trebuie să uite că vorbeşte 
o limbă romanică, dominată de legile ei interne. Savantul rus atribuia un mare 
rol scriitorilor în procesul de statornicire a normelor unei limbi literare. 


În această epocă însă, scriitorii isi realizau creaţia literară în concordanţă doar 
cu ideologia dominantă, care promova existenţa în R.A.S.S.M. (iar apoi si in 
R.S.S.M.) a unei noi limbi romanice — „limba moldovenească”, deosebită de cea 
română. Deosebită în sensul că ea era coborita la rangul de grai teritorial, lip- 
sită multă vreme de tradiția lingvistică şi literară clasică, îmbibată cu elemente 
lexicale și calchieri după model rusesc, neologismele necesare fiind considerate 
ca elemente burgheze dăunătoare. Nu era vorba, la scriitorii din R.S.S.M., de 
o corespundere între trăire şi limbaj, ci de o competitivitate a semnificației 

poetice cu o anumită concepţie social-politică oficializată, redată de multe ori 
într-o formă lingvistică aservită unor modele alogene. În felul acesta se creau 
mostre de exprimare primitivă, proletcultistă, caracter absolut efemer, legat de 
un eveniment politic sau chiar de un discurs al unui conducător politic. 


Nu pot nega că şi eu personal, ca şi multi dintre cei prezenți aici, am vorbit si 
am scris nu o dată (fiind constrinsi de împrejurările cunoscute) despre „limba 
moldovenească”. Sustin şi în prezent că noi, moldovenii, - si din Basarabia, 
şi din Moldova istorică - am vorbit si vorbim moldoveneste, cîntăm cîntece 
moldoveneşti, spunem poveşti moldoveneşti. Sînt creaţiile seculare ale popo- 
rului nostru. Am auzit şi am însuşit încă din copilărie graiul moldovenesc de 
la mama, de la apropiații nostri, de la consăteni. Îl vorbim cu toţii şi astăzi în 
împrejurările şi situaţiile potrivite. 

Cit priveşte limba literară, limba model, exemplară, de care ne folosim mai ales 
în scris, în lucrările literare, stiintifico-tehnice, limba oficială din documente- 
le noastre social-politice şi administrative, ea trebuie numită limba română. 
Ea este limba normată, supradialectală, limba română literară, unică pentru 
toţi românii (moldoveni, munteni, ardeleni, bucovineni, transnistrieni, cei din 
Banatul sîrbesc, din Ungaria, Bulgaria, Ucraina, Rusia, S.U.A. etc.). E cazul 
să-l cităm aici pe scriitorul nostru I. C. Ciobanu („Moldova literară”, 18 iunie 
1995): „Doamne fereşte dacă această limbă (= literară) s-ar fi născut prin uzur- 
pare şi s-ar fi numit după vreo regiune oarecare: muntenească, oltenească, ar- 
delenească, bănăţeană, bucovineană, moldovenească etc.! Atunci s-ar fi văzut 
cum joacă dracul într-un picior! Sintagma „limba română” e unificatoare. Ea 
nu înalță, nu coboară, nu laudă, nu subapreciază pe nimeni, ea creează condiții 
egale! Si taie o dată pentru totdeauna apa de la moara ratacitilor!”. 


De altfel, istoria şi situaţia modernă ne oferă multe exemple concrete cînd în 
diverse state este în circulație aceeaşi limbă literară, deşi statele sînt indepen- 
dente şi suverane. 


D. INTEGRAREA NOASTRĂ ÎN SPIRITUALITATEA 
EUROPEANA ȘI MONDIALA 


Se impune a înţelege cu toţii, o dată pentru totdeauna, că încercările întreprin- 
se în perioada sovietică de a crea o nouă limbă literară romanică pe teritoriul 
fostei R.S.S.M., diferită de cea română, n-au dat si, de fapt, nu puteau da nici- 
cînd rezultatele scontate. Dimpotrivă, au dat naştere la discuţii infructuoase, 
pentru că în nici un chip nu se poate ascunde adevărul confirmat istorices- 
te prin unitatea de limbă, literatură, creaţii artistice. Odată şi odată trebuie 
să ajungem cu toţii la înțelegerea că limba noastră literară trebuie numită cu 
numele său adevărat - română. Acest lucru nu afectează in nici un fel nici 
ambițiile, nici orgoliul cuiva, cu atît mai mult, independența și suveranitatea 
statală a Republicii Moldova. Recunoașterea unei limbi literare unice în estul 
romanic creează posibilitatea reală de a restitui şi a folosi întreaga moştenire 
creatoare clasică (literatură, artă, tradiţii cultural-istorice), excluzînd practica 
din trecutul nu prea îndepărtat cînd scriitorii şi valorile artistice, culturale şi 
istorice comune se divizau după criteriul teritorial şi politic. 

În afară de aceasta, se poate realiza mai eficient pătrunderea mai lesne şi în con- 
textul economic si cultural general-european, în care cultura si limba română 
nu sînt în nici un fel puse la îndoială. Dimpotrivă. Oamenii de ştiinţă (lingviști, 
literați, istorici, filozofi, reprezentanţi ai disciplinelor biologice şi ai ştiinţelor 
exacte) caută să stabilească legături tot mai strînse între Vestul şi Estul roma- 
nic european. Un singur exemplu în această privință. Cunoscind şi admitind 
concepţiile lui B.-P. Hasdeu, S. Puşcariu, N. Iorga ş.a. despre latinitatea limbii 
române, asemănările şi deosebirile ei structurale fata de limbile romanice apu- 
sene, lingvistul (romanist şi românist) suedez Alf Lombard în monumentala sa 
lucrare, consacrată verbului român (2 volume, 1223 pag.), publicată în 1955 în 
limba franceză în orașul Lund din Suedia, sublinia că studiul istoric şi compa- 
rativ al limbilor romanice în general și al fiecărei limbi romanice în parte, fără 
a ţine cont de ambele Romanii (cea de vest şi cea de est), trebuie considerat nu 
numai incomplet, ci chiar si zadarnic. În legătură cu aceasta savantul suedez re- 
curgea la o comparaţie plastică. E ca şi cum, lucrînd la o masă cu patru picioare, 
tîmplarul s-ar mulțumi s-o lase doar cu trei. În aceeași situaţie s-ar afla un ro- 
manist care în studiul său istoric-comparativ, studiind limbile romanice, alături 
de cele trei limbi principale surori (franceza, spaniola, italiana), n-ar vorbi şi de 
a patra — „limba română, care, în opinia romanistului german W. Meyer-Lübke, 
„arată caracterele romanice, ba încă le arată în multe privințe mai curate decît 
celelalte limbi romanice. Limba poporului român prezintă în chipul cel mai ne- 
tulburat dezvoltarea de la graiul latin spre cel romanic”. 


Nu mai vorbim de atenţia ce i se acordă Republicii Moldova în prezent în plan 
international, cînd — prima dintre țările C.S.I. — a fost primită în Consiliul Europei, 
organism în care reprezentanţilor țării noastre li se fac traduceri nu în pretinsa 
limbă moldovenească, ci în limba română, pentru că integrarea în structurile 
europene necesită mijloace adecvate de limbă care să redea această opţiune 
strategică fundamentală, iar ştiinţa lingvistică urmăreşte crearea condiţiilor 
optime pentru realizarea acestui obiectiv. 


Cred că în condiţiile actuale se impune, poate mai mult decît oricînd, concilie- 
rea părților antagoniste ale cercurilor politice din republica noastră în problema 
denumirii limbii. Vehicularea ideii despre un eventual referendum în această 
privință este absurdă, deoarece ar însemna ca o problemă strict ştiinţifică să fie 
solutionata de oameni care se orientează poate mai putin în asemenea domenii 
teoretice şi istorice complicate. Să ne închipuim pentru moment că s-ar decla- 
ra un „sfat cu poporul” în privinţa sistemului heliocentric si cel geocentric ale 
universului. Cum credeți, multi dintre oamenii simpli s-ar decide să-l voteze 
pe Mikolaj Kopernik? Cred că nu, deoarece în concepția populară pînă astăzi 
soarele merge pe cer de la răsărit spre apus într-un rădvan tras de cai albi. 


Si mai este ceva. La referendum sînt chemaţi să se pronunțe toți, toată popula- 
tia. Ca să determinăm numirea limbii populaţiei majoritare, trebuie să apelam 
la alogeni? Nu e curios? 


5. Incheind, consider că atribuirea denumirii de limba română pentru noti- 
unea de limbă literară, oficială în Republica Moldova, nu ştirbeşte cu nimic 
nici autoritatea, nici demnitatea nimănui. Dimpotrivă, urmăm calea de dez- 
voltare firească a oricărui popor, despre care M. Eminescu scria: „Măsurariul 

civilizatiei unui popor astazi este o limba sonora si apta a exprima prin sune- 
te — noțiuni, prin şir şi accent logic — cugete, prin accent etic — sentimente”. In 
realizarea acestui scop in zilele noastre apare cu evidenta rolul decisiv al limbii 
romane literare ca factor de cultura, de dezvoltare a terminologiei stiintifice si 
tehnice, de diversificare stilistică. Îi urmăm în această privinţă pe predecesorii 
noştri în utilizarea experienţei de perfecționare a mijloacelor expresive, pentru 
a ne situa alături de toate popoarele civilizate ale lumii. 


Confirmarea limbii române ca limbă literară în Republica Moldova nu lezează cu nimic 
sentimentul general uman si conştiinţa naţională ale vorbitorilor, deoarece la formarea 
şi dezvoltarea limbii române literare - alături de scriitorii si oamenii de cultură munteni 
şi ardeleni - au contribuit în mod substantial, cum am arătat mai sus, si cei moldoveni, 
inclusiv cei originari din Basarabia (A. Donici, Al. Russo, B.-P. Hasdeu, A. Mateevici, 
C. Stere ş.a.). Afară de aceasta rămîne în vigoare forma vie a graiurilor moldoveneşti, 
dar fără acele denaturări care i s-au atribuit în mod dăunător în diverse perioade. 


Dacă tindem să mergem pe calea progresului economic, social, politic, tehni- 
co-stiintific, cultural, e cazul să milităm şi pentru mijloace de exprimare adec- 
vate, pentru o limbă care să corespundă epocii în care trăim, numind această 
limbă cu numele ei adevărat. Să nu ne ascundem după deget, ci să privim re- 
alitatea în mod cinstit, aşa cum este. E vorba şi de o îmbinare fericită a formei 
denominative cu cea a conţinutului, doar nimeni nu se mai îndoiește acum că 
în estul Europei nu există decît o singură limbă romanică. 


La sfîrşitul acestei comunicări as dori să amintesc un fapt din trecutul istoric 
îndepărtat. A fost întrebat odată Alexandru Macedon cum de a supus el toată 
lumea cunoscută pe acele timpuri, nimeni pînă atunci nereuşind să facă acest 
lucru. Împăratul a răspuns: „Avut-am patru ajutoare cu mine: unul - cuvântul 
dulce; altul - mîna întinsă prieteneşte; altul - judecata dreaptă; altul - iertarea 
celor gresiti. Cu aceste ajutoare am supus toată lumea”. 


Noi astăzi nu vrem să cucerim lumea, dar ca să ne înțelegem - noi inde noi — 
sîntem in stare? Să cugetam cu toată înțelepciunea. Dacă toți, cum declaram 
în ultimul timp, recunoaştem unitatea limbii, trebuie să mărturisim şi unitatea 
denumirii ei, cum apare ea în toate statele unde are circulaţie această limbă 
(România, Republica Moldova, Ucraina, Rusia, Serbia, Bulgaria, S.U.A. etc). 
Este o denumire absolut justificată ştiinţific, pe care a acceptat-o o lume întrea- 
ga, denumire precisă, corectă, durabilă - limba română. 


Reformularea cuvenită a articolului 13 din Constituţie va servi drept chezasie 
pentru însuşirea unei limbi literare (scrise şi orale) în formele cerute de nor- 
mele respective cu toată terminologia științifică, tehnică, culturală, adecvată 
exigenţelor contemporaneitatii. 


„Limba Română”, nr. 4 (22), 1995, p. 10-19 


Comunicare prezentată la Conferința ştiinţifică 
„Limba română este numele corect al limbii noastre”, 
Chişinău, 20-21 iulie 1995 


Grigore VITALITATEA 
BRANCUS LIMBII 
ROMANE 


S-au facut diferite cercetari asupra graiurilor vorbite de populatiile romanesti 
din afara granitelor tarii, precum si asupra limbii literare utilizate de unele 
dintre acestea in presa scrisa si in diverse publicatii literare si stiintifice. Aceste 
populatii s-au stabilit in epoci diferite si din cauze diferite in zonele in care 
trăiesc astăzi, iar graiurile lor se identifică aproape în totalitate cu graiurile 
locale dacoromâne din imediata vecinătate. Românii din Bulgaria stabiliți în 
aria Vidinului vorbesc un grai de tip oltenesc (folosesc, de exemplu, perfectul 
simplu mai frecvent decît perfectul compus)!. Cei din fosta Iugoslavie prezintă 
particularităţi banatene si, incidental, ardelenesti şi oltenești (de exemplu, opta- 
tivul cu (v)reaș). Vorbirea românilor din Ungaria nu se depărtează de graiurile 
dacoromâne învecinate: bănăţean, crişean, maramuresean’. 


Se înţelege de la sine că româna vorbită de populaţiile româneşti minoritare 
din ţările vecine a fost influenţată de limbile naționale oficiale, bulgara, re- 
spectiv sîrbocroata şi maghiara. Cum e şi firesc, vocabularul a fost, în primul 
rînd, cel mai afectat. Pe lingă un număr mare de cuvinte noi (unele exprimînd 
noțiuni şi obiecte noi, altele substituind cuvinte vechi româneşti), s-au produs 
şi numeroase calcuri, s-au creat construcţii frazeologice şi chiar unele turnuri 
sintactice noi. Mai rar a fost atinsă fonetica, aceasta mentinindu-se, in general, 
în limitele variantelor tolerate de sistemele fonologice ale graiurilor dacoromâ- 
ne. Compartimentul care asigură individualitatea limbii, morfologia, a rămas 
neatins. Din cîte ne putem da seama, la românii din ţările vecine nu se află nici 
o normă morfologică neromânească. Dacă totuşi se observă că, în unele cazuri, 
trăsăturile sintetice ale morfologiei se reduc în favoarea celor analitice (e vorba, 
evident, de flexiunea nominală), trebuie spus că aceasta e o tendință generală 
a românei populare. 


Există, după cum se ştie, cîteva comunităţi româneşti şi în Statele Unite ale 
Americii, mai ales în Detroit, Cleveland, Philadelphia, precum şi în preriile şi 
marile orașe canadiene. Acestea s-au constituit din migraţia în valuri succesive 
de țărani din Transilvania, Banat, Maramureş si chiar din Bucovina, începînd 
cu ultimele decenii ale secolului trecut pînă către 1930. Stabiliti, de regulă, in 
centre urbane, românii americani au trecut, mai toţi, de la agricultură şi oierit 
la industrie şi comerţ. Și-au făcut biserici, cluburi, şcoli duminicale (la care ge- 
neratiile mai noi învaţă limba părinţilor), scot ziare, reviste, unde se străduiesc 
să folosească româna literară din ţară“. În graiul acestor comunități, fie în cel 
vorbit, fie în aspectul scris, se recunosc particularităţi ale graiurilor dacoro- 
mâne din aria transcarpatică, ușor arhaizante. Influența englezei americane e 

puternică, mai ales la generaţiile mai noi. Pe lîngă vocabularul românesc ge- 
neral sau regional (cunoscut în Transilvania şi Banat), au pătruns numeroase 
cuvinte englezeşti care denumesc obiecte şi noțiuni noi pentru vorbitori (din 
domeniul tehnic si de civilizaţie urbană, de viata socială, economică, culturală 
etc.). Cuvintele englezeşti sînt, în general, adaptate la specificul morfologic al 
graiului românesc. E posibil ca numărul lor foarte mare să impună cu vremea 
foneme în felul spirantelor interdentale th si dh. Gramatica nu este însă in nici 
un fel atinsă de influența limbii oficiale. Nu se poate vorbi, prin urmare, de o 
transformare a românei din America într-o limbă mixtă, într-un amestec, 
lingvistic’. Fizionomia unei limbi e dată în primul rind de structura ei grama- 
ticală, care, în cazul românei, pare greu penetrabilă de o influență externă. 


Am distins deci două tipuri de comunităţi lingvistice româneşti: primul, format 
din populaţiile existente in Bulgaria, Iugoslavia şi Ungaria (teritorii învecinate 
cu România), al doilea, din populaţiile stabilite în ultimul secol, prin emigrare, 
pe un teritoriu foarte depărtat de România. Aceste populaţii au menţinut, di- 
rect sau indirect, contactul cu tara de origine. 


În ambele grupuri, evoluţia limbii s-a petrecut, nestingherit, aproape la fel: s-au 
conservat particularitatile graiului dacoromân originar (sau din vecinătatea 
imediată), iar aspectul literar a urmat, în linii generale, cursul românei literare 
nationale (e cazul limbii ziarelor şi publicaţiilor din Iugoslavia, Ungaria, Statele 
Unite, Canada). 


Sortită să fie folosită cu statut alogen, româna acestor comunități e supusă unor 
continue influențe din partea idiomurilor oficiale: împrumută cuvinte, operează 
numeroase calcuri, preia unele clișee lingvistice, se lasă ademenita de unele parti- 
cularitati de articulaţie, dar conservă intactă flexiunea, trăsăturile gramaticale, pre- 
cum şi partea cea mai rezistentă a vocabularului, cea moştenită din latină. 'Toate, 
aceste comunităţi au conştiinţa că vorbesc româneşte şi că reprezintă etnii româ- 
nesti, aşadar, se recunosc ca parti integrante în unitatea spirituală românească. 


Al treilea grup de graiuri româneşti utilizate în mediu străin îl reprezintă cele din 
Republica Moldova. Zicem „mediu străin”, termen impropriu în acest context, 
pentru că româna multă vreme nu a funcționat acolo, de facto, ca limbă oficială 
în stat. Aspectul ei literar, caracterizat, între altele, prin promovarea unor parti- 
cularitati ale graiurilor locale, e supus, ca şi graiurile vorbite, unei presiuni din 
partea limbii oficiale - rusa. 


După cum se ştie, unii lingviști s-au prefăcut că acceptă punctul de vedere ofi- 
cial privind statutul de limbă romanică diferită de română al idiomului local 
din Basarabia. Acceptarea aceasta era fals motivată de perspectiva pe care ar 
avea-o graiul din această provincie de a se dezvolta ca limbă distinctă. Lingvisti 
demni de toată stima s-au chinuit să demonstreze, fără nicio dovadă serioasă, 
că „moldoveneasca” este a 11-a limbă romanică, de fapt a 14-a, pentru că se 
susținea totodată - şi trebuia să se susţină - că limbi romanice diferite de ro- 
mână sînt şi cele trei dialecte din sudul Dunării: aromâna, meglenoromâna si 
istroromâna. 

Este meritul lui Carlo Tagliavini de a fi arătat cel dintii, într-o comunicare ti- 
nută la cel de-al VIII-lea Congres de Filologie Romanică de la Florenţa, din 
1956, în acord cu gîndurile inexprimabile ale celor mai multi lingviști romani, 
că pretinsa „limbă moldovenească nu este decît româna literară scrisă cu un 
alfabet rusesc ușor modificat (adică în chirilice moderne, diferite de chirilicele 
vechi din paleoslavă folosite timp de mai multe secole de toţi românii), cu une- 
le concesii în favoarea unor forme dialectale moldovenești, cunoscute, de altfel, 
şi în interiorul granițelor României“. 


Dintre dialectologii români autori de manuale în care sînt descrise variante- 
le teritoriale ale limbii române, unul singur, după cunoştinţele noastre, Paul 
Lăzărescu, include graiurile din Basarabia în cadrul general al subdialectului 
moldovean, căruia îi consacră un studiu unitar în volumul colectiv coordonat 
de Valeriu Rusu, Tratat de dialectologie românească (Scrisul românesc, Cra- 
iova, 1984, p. 208). 


Există indicii că nici lingviştii de la Chişinău n-au crezut vreodată, cel puţin 
unii dintre ei, că în Basarabia am avea de-a face cu altă limbă decit româna. 
De exemplu, în Scurt dicţionar etimologic al limbii moldovenești, publicat 
în 1978, pentru cuvintele moştenite sau formate pe teren românesc, nu se face 
nici o referire la română, ci numai la idiomurile din sudul Dunării și, evident, 
la limbile romanice occidentale; se subintelege clar de aici că pentru autorii 
dicționarului limba din Moldova nu e altceva decit limba română. 


Termenul limba moldovenească, folosit astăzi constant chiar în mediile cultu- 
rale din Chişinău, nu trebuie să ne surprindă, deşi i se dă o conotaţie politică 
evidentă. El e cunoscut încă din vremea cronicarilor din veacurile al XVII-lea şi 
al XVIII-lea. Grigore Ureche vorbeşte de „limba noastră moldovenească” (Le- 
topisetul Țării Moldovei, ed. P. P. Panaitescu, E.S.PL.A., 1955, p. 61), Miron 
Costin - de „limba moldovenească sau românească” (Opere, ed. P. P. Panaites- 
cu, E.S.P.L.A., 1958, p. 212), iar D. Cantemir — „despre graiul moldovenesc”, toți 
intelegind însă că „moldovenesc” se identifică cu „românesc. Cantemir scrie 
răspicat că „valahii şi ardelenii au același grai cu moldovenii” (Descrierea Mol- 
dovei, trad. de P. Pandrea, Editura Minerva, 1973, p. 279). După Cantemir, nici 
aromânii nu vorbesc o limbă aparte, ci tot un grai românesc: „Un grai mult 
mai stricat au cutovlahii, care locuiesc în Rumelia, la hotarul cu Macedonia” 
(ibid., p. 280). Aceleași idei cultivă şi stolnicul Constantin Cantacuzino care pe 
aromâni îi uneşte cu dacoromânii in mai multe privinţe: „Sînt dară acești cuto- 
vlahi... oameni nu mai osebiti, nici in chip, nici in obicine, nici în tăria si faptura 
trupului, decît rumânii ceştia, şi limba lor românească ca acestora, numai mai 
stricată şi mai amestecată” (Istoria Ţării Rumânești, în Cronicari munteni, |, 
ed. îngrijită de Mihail Gregorian, E.P.L., 1961, p. 45). 


Care e locul pe care îl ocupă graiurile din Basarabia în peisajul dialectal româ- 
nesc? După părerea noastră, întemeiată pe datele oferite de Atlasul lingvistic 
român, Basarabia nu reprezintă o arie dialectală unitară, nu poate fi consi- 
derată al şaselea subdialect al limbii române. Foarte rar se poate contura cîte 

o particularitate de grai basarabean, cu izoglose care să se suprapună peste 
graniţele administrative ale republicii. În astfel de situaţii e vorba de fapte total 
nesemnificative pentru caracterizarea graiului (de ex., baistruc „copil din flori”, 
în ALRM, I, h. 292, răspîndit în toată Basarabia). Nici în Atlasul lingvistic al 
Moldovei, întocmit de dialectologii de la Chişinău, nu apar trăsături care ar 
izola lingvistic Basarabia de celelalte regiuni nordice ale dacoromânei. Chiar în 
punctele cu grai moldovenesc mult îndepărtate spre est de Republica Moldova 
se recunosc caractere generale ale vorbirii româneşti din aria de est şi cea de 
nord ale dacoromânei. În unele cazuri, se întîlnesc chiar trăsături din zona 
Transilvaniei şi a Crisanei, ca, de exemplu, conjunctivul cu și, dentalele palatale 
f, d provenite din k’, g (înt'ină < închină) etc., explicabile, in bună măsură, prin 
transhumantă pastorală si prin migratiuni, din cauze felurite, de populaţie din 
Transilvania pînă departe, dincolo de Prut şi Nistru. 


Reproducem aici un text ilustrativ din com. Recea, jud. Bălți, din volumul Texte 
dialectale (1943, p. 182) al lui Emil Petrovici: „Cînd m-au dus la rus, acol6 la 
Kiu, ăpu-acol6 udili iara gramadi si niel, şi uâii, şi bierbiec. Da ieu li-ă spus cum 
îi la noi. Si m-am apucat si li-am muls si iii si nara cum îi la noi. Iii o spus ci 
numa brindzi vangerci fac, di éei galbini. În alti parti, in Kirsdski gubierni, acoló 
fag brindzi vangerci. Acol6-s tat moldovieni, grăiesc ca şi la noi” (a. 1936). 


Zona Basarabiei (inclusiv Bucovina) s-ar putea segmenta in trei mari arii: de 
nord, de mijloc si de sud, fiecare dintre ele grupindu-se cu ariile respective din 
dreapta Prutului. In aria de nord se intilnesc si unele particularitati maramu- 
reşene, iar in cea de sud, trăsături specifice Munteniei. Toate aceste arii, a căror 
existență e justificată şi de istoria socială a Moldovei, pot reprezenta graiuri 
locale ale subdialectului moldovean. Deci Basarabia nu este al şaselea grai da- 
coromân. 


În Basarabia vocabularul pare intesat de cuvinte ruseşti din sfera modernă a 
civilizaţiei, de calcuri, construcţii frazeologice şi multe cuvinte (mai exact cli- 
şee lingvistice) neadaptate (sau adaptate parțial) la morfologia graiului. După 
părerea noastră, acestea din urmă vor dispărea de îndată ce limba română va 
funcționa temeinic ca limbă oficială în stat şi se va primeni continuu cu inova- 
tiile din limba naţională. În general, Basarabia, ca toată Moldova, merge cu aria 
nordică a dacoromânei. 


În încheiere, arătăm că gramatica graiurilor româneşti din afara granițelor ţării 
e rezistentă, nealterată, unitară, se identifică cu gramatica limbii comune. In- 
fluentele nu au intervenit deloc în morfologia limbii noastre. Faptul acesta s-ar 
explica, după părerea noastră, prin aceea că opozitiile gramaticale ale românei 
se exprimă printr-un număr mare de mărci pozitive, ceea ce conferă rezistență 
gramaticii în condiţiile bilingvismului. Sunetele noi care au apărut devreme în 
română, africatele şi fricativele, vocala ă, sînt utilizate la finală în distincții mor- 
fologice şi asigură posibilităţi interne românei pentru adaptarea fără dificultăți 
a numărului imens de cuvinte din limbile cu care a venit în contact în cursul 
istoriei, în primul rînd cu limbile slave de sud. 

Dacă prin contactul românei cu limbile balcanice sau cu cele din apropierea Bal- 
canilor (slava, turca, maghiara, greaca) a putut fi verificată rezistența structurilor 
ei latinești, deşi s-a dezvoltat izolat de celelalte idiomuri romanice, acest lucru tre- 
buie înţeles ca o dovadă a vitalitatii tendințelor originare latineşti, a capacităţii de 
asimilare a elementelor nelatine. La aceeași concluzie se ajunge şi prin examina- 
rea trăsăturilor graiurilor româneşti tirzii vorbite în medii alogene. Unitatea latinei 
dunărene, favorizată de unitatea politică a Daciei, unitatea românei comune (faza 
de dinaintea separării dialectale), unitatea graiurilor dacoromâne reflectă, de fapt, 
unitatea spirituală a românilor. Indiferent de locul unde Le-a sortit istoria să vietu- 
iască, românii, vorbindu-si limba părintească, au conştiinţa etnicitatii lor. Factorul 
conştiinţă - în sensul foarte larg al cuvîntului — este determinant în menţinerea 
limbii. Atit timp cît românii (ne referim la cei din afara graniţelor țării) au consti- 
inta apartenenţei lor etnice reale (chiar şi numai la o provincie românească) nu se 
poate vorbi de dispariția limbii, oricît ar fi de puternică presiunea limbii ruse. 


NOTE 

Comunicare prezentată la sesiunea ştiinţifică 
„Limba română şi varietățile ei locale”, 
București, 31 octombrie 1994 


Dumitru LIMBA - COMPONENTA 
IRIMIA FUNDAMENTALA 
A SPECIFICULUI NATIONAL 


„Ceea ce voiesc românii să aibă e libertatea spiritului şi conștiinței lor in de- 
plinul înţeles al cuvîntului. Şi fiindcă spirit şi limbă sînt aproape identice, iar 
limbă şi naţionalitate asemenea, se vede ușor că românul se vrea pe sine, îşi 
vrea naționalitatea, dar aceasta o vrea pe deplin.” 


Fraza, preluată dintr-un articol publicat de Eminescu în anul 1876 în „Curierul 
de Iaşi”, cuprinde concentrat esența însăși a raportului dintre limba unui po- 
por şi specificul său naţional. Orice popor şi-a format în timp, încă din epoca 
genezei sale, un mod propriu de a simți si a gîndi lumea, construindu-si astfel 
o identitate distinctă între celelalte popoare. În dezvoltarea acestei identități 
limba ocupă o poziţie dublă: 1) concentrează şi reflectă o anumită viziune asu- 
pra lumii; 2) modelează viziunea vorbitorului (individual şi colectiv) asupra 
lumii. Spiritul naţional trece în limbă, iar prin aceasta limba şi specificitatea 
națională devin consubstantiale: „Spirit şi limbă sînt aproape identice, iar limbă 
şi naționalitate asemenea”. Factori diverşi au generat moduri diferite de a simţi 
şi gîndi lumea, adică moduri diferite de a fi în lume. Diversitatii de moduri de a 
simţi şi a gîndi lumea a trebuit să-i corespundă aceeaşi diversitate de caractere 
naţionale, iar diversităţii de caractere naţionale, diversitate de limbi. „Într-ade- 
văr, scria Eminescu în acelaşi articol din „Curierul de Iaşi, dacă în limbă nu 
s-ar reflecta chiar caracterul unui popor, dacă el n-ar zice oarecum prin ea «aşa 
voiesc să fiu eu si nu altfel», oare s-ar fi născut atitea limbi pre pămînt? Prin 
urmare, simplul fapt că noi românii citi ne aflăm pe pămînt vorbim o singură 
limbă, una singură (subl. lui Eminescu), ca nealte popoare şi aceasta în oceane 
de popoare străine ce ne-ncongiură e dovadă destulă că așa voim să fim noi şi 
nu altfel” 


Fraza din urmă aduce în prim plan alte aspecte ale aceluiași raport: unitatea de 
limbă este semn al unităţii etnice; identitatea de caracter şi conștiința apartenen- 
tei la aceeași unitate etnică sînt asigurate si dezvoltate, constientizate prin limbă; 
apărarea identităţii specifice se face prin apărarea limbii. 


Dezvoltat în timp, specificul naţional al unui popor este construit de limbă şi 
reflectat în limbă, în interiorul unui raport de interdependenta, desfăşurat deci 
în ambele sensuri. Au contribuit la dezvoltarea civilizaţiei spirituale, a dimen- 
siunii spirituale specifice factori multipli, dintre care unii tin de coordonate 
geografice, istorice etc. ale existenței unui popor („natura pămîntului de sub 
picioare, a cerului de deasupra, M. Eminescu, Opere, IV, 416), dar totul s-a 
decantat în limbă: „Neapărat că zona în care locuieşte şi natura părinţilor din 

care coboara si incrucisarile trebuie sa se fi inmagazinat in spiritul poporului si 
în limba lui într-o forma oarecare” (M. Eminescu, loc. cit.). 


Raportul limba - specific national se înscrie în raportul mai general, central 
in gindirea eminesciană: om - limbă - lume, definit foarte exact de Eminescu 
printr-o fraza ce anticipa cu citeva decenii pe cea aproape identica a lui Heide- 
gger: „Nu noi sîntem stapinii limbii, ci limba e stapina noastră. 


Din aceasta perspectiva, se intelege ca omul intra in raport cu lumea prin inter- 
mediul limbii, dar raportul cu lumea nu inseamna numai raportul interuman, 
adica un raport de comunicare informationala sa-i spunem, ci raportul efectiv 
(in sens filozofic) cu universul. Iar in desfasurarea acestui raport limba este 
spaţiul sacru in care omul isi dezvoltă umanitatea, adică componenta spiritu- 
ala, afectivă şi rațională concomitent, a ființei sale celei mai adevărate. In acest 
spaţiu sacru, limba lasă omului toată libertatea manifestării sale spirituale, dar 
totodată îl şi orientează dintr-un plan de adincime, pe care subiectul vorbitor 
rareori îl conştientizează. Omul intră în raport cu lumea prin intermediul lim- 
bii, dar aceasta este o anumită limbă. Limba este astfel spațiul în care, in timp 
ce învaţă ce este lumea, omul îşi învaţă și umanitatea, și naționalitatea, el şi le 
asumă adică, si procesul acesta începe în etapa deprinderii vorbirii. In mod 
subconștient, copilul îşi dezvoltă prin limbă concomitent umanitatea şi natio- 
nalitatea - ipostaza specifică a umanităţii. De pe acest temei teoretic Eminescu 
susține necesitatea învățării aprofundate a limbii materne în şcoală: „Limba 
românească este totdeauna organul prin care neamul moşteneşte avutul inte- 
lectual şi istoric al strămoşilor lui. Copilul nu învaţă numai a vorbi corect, el 
învaţă a gîndi şi a simţi româneşte”. 


În felul acesta limba se impune ca marcă a identităţii specifice a unui popor, 
iar prin aceasta dezvoltă, în interiorul raportului om - limbă, unul din aspec- 
tele suveranităţii sale. Altfel spus, limba este marcă, emblemă a identității unui 
popor, pentru că ea construieşte identitatea spirituală a acestui popor. Fraza lui 


Eminescu „Limba e stapina noastră” înseamnă, din această perspectivă, institu- 
irea unui mod de a fi al omului în primul rind prin limbă. 


Expresie a unei spiritualitati specifice, limba acţionează ea însăşi asupra spiri- 
tului individual sau colectiv, fie prin intermediul artei (sau culturii în general), 
fie direct. Raportul cu arta (sau cu artele, dar în primul rînd, cu arta cuvîntului) 
este de un tip special şi a fost, de asemenea, fixat, în aspectele lui esenţiale, de 
Eminescu; limba şi arta reprezintă cele „două poluri statornice” unite printr- 
o „osie statornică, metaforă a spiritului national în viziune eminesciană: „De 
aceea numai arta naţională are raţiunea de a fi, numai ea naşte în inimile indi- 
vizilor întărirea si intensivitatea acelui simtamint subiectiv care face ca toţi să 
se numere de membrii aceluiași corp”. Arta cuvîntului, literatura, care „formea- 
ză focarul spiritului national, unde concurg toate razele din toate directiunile 
spiritului național”, îşi întemeiază înainte de toate caracterul naţional pe stratul 
de adincime al limbii: „Comoara si puterea limbistică, felul stilului si al expre- 
siunii la un popor reflectează şi se manifestă în literatura sa naţională”, În acest 

sens, de fapt, limba însăşi se poate așeza la baza unei literaturi nationale: „dar 
o adevărată literatură trainică, care să ne placă nouă și să fie originală pentru 
alții, nu se poate întemeia decît pe graiul viu al poporului nostru propriu (s.n.), 
pe tradiţia, obiceiurile şi istoria lui, pe geniul lui”. 


În mod direct limba acţionează asupra spiritului în primul rînd prin statutul de 
spaţiu în care ne recunoaştem ca apartinind aceleiaşi naționalități, limba se im- 
pune ca expresie a unităţii nationale si dezvoltă conştiinţa apartenenţei la această 
naţionalitate, conştiinţa unei anumite identități naţionale. 


Pe de altă parte, limba acționează asupra spiritului prin universul semantic 
pe care îl conţine în structura componentelor sale, caracterizate de un proces 
de ingemanare ca şi perfectă, conţinut - formă, propriu mai ales fondului de 
bază al limbii naţionale: „Căci numai o limbă în care cuvintele sînt îngemănate 
c-un înţeles hotărît de veacuri este clară şi numai o cugetare care se servește 
de o asemenea limbă e limpede şi cu temei”. Din această perspectivă aprecia 
Eminescu, într-un articol din 1882, discursul prinţului Grigore M. Sturza, ros- 
tit într-o „limbă românească atît de curată şi de frumoasă, precum arareori se 
aude şi care contrastează, spre lauda ei fără îndoială, cu păsăreasca lustruită 
şi pe sponci a d-nilor Boerescu ori Grădişteanu (...) Ceea ce ne pare un semn 
caracteristic al vremii este că în Senat se vorbeşte româneşte; bine, de-a dreptul 
şi fără încunjur şi fără frază. Cine ştie însă ce însemnătate are limba asupra 
spiritului, cum îl acoperă şi îl pătrunde, cum limba noastră veche trezeşte în 
suflet patimile vechi şi energia veche, acela va înţelege de ce ne pare bine de 
lucrul acesta. Fie cineva ateu sau pagin, cînd va auzi muzica de Palestrina, sen- 
timentul întunecos, neconştiut al crestinitatii îl va pătrunde şi paginul sau ateul 
va fi, pe cit tine impresia muzicei, creştin pin-in adîncimile sufletului. Si limba 
strămoşească e o muzică; şi ea ne atmosferizează cu alte timpuri mai vrednice 
şi mai mari decît ticăloşia de azi, cu timpuri în care unul s-au făcut poporul si 
una limba’. 


„A vorbi frază” reflectă felul cum vedea Eminescu opoziția frază - cuvînt. 
Frază este expresia limbii desemantizate şi deznationalizate, limba politică 
cel mai adesea; cuvînt este limba încărcată de sens, purtînd însemnele nati- 
onalitatii. În cuvînt se află concentrată limba naţională, pentru că în cuvînt 
expresia şi sensul sînt perfect îngemănate de o istorie continuă şi o simtire 
constantă, care înseamnă statornicie a spiritului, condiţie fundamentală a ca- 
racterului şi identităţii specifice naţionale. Limba română cea adevărată se 
află dincolo de structura de suprafață; din această cauză, „ceea ce lasă părinții 
stranepotilor lor... sînt lucruri pe cari străinii nu le pot înţelege chiar dacă ar 
vorbi cu sunete românești”. 


Iar dincolo de suprafață, limba română este un punct propriu de vedere asupra 
lumii. 
Reluînd distincţia cuvînt - frază, vom observa că, e adevărat, simplificînd întru 


cîtva, ea reflectă distincţia dintre funcţia de comunicare a limbii şi funcţia de 
expresie. În timp, limba s-a impus tot mai mult ca mijloc de comunicare şi şi-a 

trecut în umbră sau i-a fost lăsată in umbră funcţia de expresie. Limba este, 
într-adevăr, mijloc de comunicare, chiar principalul mijloc de comunicare, dar 
este (şi este aşa în structura ei de adincime) şi spaţiu de expresie a unui mod 
de a fi. Tocmai în acest spaţiu fiecare are un punct de vedere specific asupra 
lumii. 

Este adevărat că lumea are o existenţă obiectivă, dar este la fel de adevărat si că 
aceeași lume există numai în felul în care este interpretată de omul care intră în 
raport cu ea, deci în felul în care este interpretată de un popor, iar această inter- 
pretare se conţine în şi depinde de limba acestui popor. 


Această interdependenta între limba si viziunea unui popor asupra lumii se re- 
flectă în primul rînd în vocabular, în lexicul popular, străvechi prin excelență. 
Termenul românesc floarea-soarelui, de exemplu, reflectă o viziune metaforică 
asupra lumii, cu deschidere spre mit. Corespondentul italian girasole vorbeşte 
mai degrabă de o viziune descriptivă. Ghiocel din limba română reflectă ace- 
easi viziune metaforică; bucaneve din italiană e tot o viziune descriptivă, de tip 
dinamic, podsnejnik, din limba rusă, tot o viziune descriptivă, dar de tip static, 
ş.a.m.d. 


Dar interdependenta limbă - interpretarea lumii se reflectă şi în structura gramati- 
cală. Studiul gramaticii limbii se limitează, de obicei, la stratul de suprafață, formal, 
într-un înțeles mai larg, neglijindu-se, de regulă, ce este dincolo de acest strat. 


E. Fromm observa o distincţie între limbi în funcţie de intrebuintarea verbului 
a fi sau a avea; verbul a fi subiectivează, verbul a avea reflectă o detaşare a su- 
biectului vorbitor. Limba română spune mi-e dor, mi-e sete, mi-e teamă; subiec- 
tul vorbitor se implică total în starea de sete, teamă, dor. Limba italiană spune 
ho sete, ho paura, subiectul vorbitor isi priveşte starea cu detaşare. 


Specificitatea viziunii în interpretarea lumii prin limbă se reflectă în functiona- 
rea diferitor categorii gramaticale si în organizarea vocabularului din perspec- 
tiva acestor categorii. 


La substantiv, de exemplu, limba română distinge clasa inanimatelor prin situarea 
la genul neutru a majorităţii substantivelor care denumesc obiecte fără viata. Dis- 
tinctia nu e absolută, dar, atit cît este, ea reflectă o viziune (sau ecourile unei aseme- 
nea viziuni) animistă asupra lumii: copac, pom, arbore sînt substantive masculine; 
lemn, trunchi (rezultînd din copacul tăiat, desfiinţat) sînt de genul neutru. 


Limbile situează la genuri diferite substantive care interpretează componente 
fundamentale ale lumii, totul în corespondenţă cu un anumit mod de a privi 
lumea şi determinînd în consecință dezvoltarea într-un anumit sens a culturii 
spirituale a unui popor. Citeva exemple. 


În limba română, soare e masculin, lună - feminin; aşa a putut lua naştere le- 

genda Soarele si Luna. Fiind soarele masculin şi marea feminin, Luceafărul lui 

Eminescu s-a putut naşte din soare şi mare: „Şi soarele e tatăl meu / Iar mumă-mea 
» 

e marea”. 

În limba italiană, ziua şi noaptea, răsăritul şi apusul sînt denumite prin substan- 
tive organizate în cuplul masculin - feminin; cu această organizare interna a 
limbii italiene şi, de aici, a culturii italiene, Michelangelo a putut realiza grupul 
sculptural de la Capella dei Medici: Il giorno si La notte, LAurora şi Il Cre- 
puscolo, grup sculptural care nu ar fi fost posibil în cultura română din cauza, 
între altele, şi altui mod de a interpreta în interiorul genului gramatical cele 
patru momente temporale. 


Sînt acestea numai cîteva aspecte ale interpretării lumii prin limbă, componen- 
tă fundamentală a specificului național. Ele sînt în general ignorate de subiec- 
tul vorbitor, de interpretul de gramatică, dar sînt recuperate de limba poetică, 
prin care poetul reconstituie ceea ce este limba în stratul ei de adincime, adică 
originalitatea şi sacralitatea ei: „Nu noi sîntem stapinii limbii, ci limba e stapina 
noastră. Precum într-un sanctuar reconstituim piatră cu piatră tot ce-a fost 
înainte, nu după fantazia sau inspiraţia noastră momentană, ci după ideea în 
genere şi în amănunte care-a predominat la zidirea sanctuarului, astfel trebuie 
să ne purtam cu limba noastră românească. Nu orice inspirație intimplatoare e 
un cuvînt de-a ne atinge de această gingasa şi frumoasă zidire, în care poate că 
unele cuvinte aparțin unei arhitecturi vechi, dar în ideea ei generală este însăşi 
floarea sufletului etnic al românimii”. 


„Limba Romana’, nr. 2, 1991, p. 65-68 


loan LIMBA LITERARA ; 
OPREA ŞI CONŞTIINŢA NAȚIONALĂ 


Limba a fost dintotdeauna mijlocul cel mai simplu şi mai sigur de constatare a 
apartenenţei unor oameni sau unor grupuri de oameni la un anumit popor cu 
trăsături etnice specifice. O asemenea apartenență nu era apreciată însă numai 
din perspectiva folosirii unui idiom ca mijloc de comunicare, ci şi prin anumite 
trăsături psihice. S-a creat astfel curînd opinia că există o legătură nemijlocită 
între limba vorbită de o anumită comunitate umană si particularitatile care ca- 
racterizează comunitatea în general. Din faptul că limbile prezintă atît însuşiri 
comune, cît şi însuşiri care le diferenţiază s-a ajuns la concluzia că numai aces- 
tea din urmă stau la baza specificului etnic. Astfel se explică faptul că asemenea 
trăsături au fost identificate cu ceea ce este netraductibil într-o limbă, așa cum 
făcea Mihai Eminescu, care era de părere că numai „această parte netraductibi- 
la a unei limbi formează adevărata ei zestre de la mosi-stramosi, pe cînd partea 
traductibilă este comună gîndirii omeneşti în genere”!. Opinia a avut o mare 
răspîndire, iar un mare lingvist ca Andre Martinet notează că „nu este lingvis- 
tic cu adevărat decît ceea ce poate diferi de la o limbă la alta”?. S-a conturat ast- 
fel în cadrul unor concepţii lingvistice principiul potrivit căruia ceea ce nu este 
specific în limbă nu participă la istoria propriu-zisă a limbii. Într-o asemenea 
situaţie, istoria limbii conține numai ce este strîns legat de istoria comunităţii 
care o vorbeşte, limba însăși devenind nu numai mijlocul specific de a comu- 
nica, dar şi mijlocul specific de a cunoaşte şi interpreta lumea. Fiind mijloc de 
denumire a obiectelor şi fenomenelor (si participînd astfel direct la procesul 
cunoaşterii), precum si mijloc de comunicare şi de organizare a cunoştinţelor, 
limba ne impune un anumit mod de manifestare în cadrul acestor procese. Dar 
fiind în acelaşi timp şi corespondentul unor structuri psihice şi logice umane, 
limba devine o componentă şi o dominantă a spiritualităţii. 


În acest sens, John Lyons? arată că omul este determinat în viziunea sa asupra 
lumii de un mediu cultural în cadrul căruia limba reflectă caracteristicile de 
bază. Se poate conchide de aici că limba participă nemijlocit la formarea con- 
ştiinţei umane, între faptele de conştiinţă si faptele de limba manifestîndu-se 
deseori relații observabile. Aceasta este esența a ceea ce Al. Philippide şi G. Iva- 
nescu au numit baza psihologică drept o cauză a schimbării limbii. 


Întrucît este expresie şi mijloc de comunicare pentru cunoaştere (concepută atît 
cantitativ, ca însumare de fapte cunoscute, cît şi calitativ, ca nivel de prelucrare 
a cunoştinţelor şi ca grad de pătrundere în esenţa realitatilor), limba întrunește 
în ea insesi particularitatile proprii comunităţii care o vorbeşte. Acestea au o 
răsfrîngere directă la nivelul conştiinţei, încît vorbitorii unei limbi au aceeaşi 
grilă de bază în modul de a vedea şi interpreta lumea. Trebuie de aceea admise 

opiniile după care majoritatea fenomenelor culturale ale unui popor poartă 
pecetea specificului limbii. Aceasta este consecința legăturii dintre limbă şi gîn- 
dire, care explică corespondenţa dintre limbă şi spiritualitate sau implicarea 
limbii în determinarea „stilului” specific al unui popor. 


Referințele de pina acum au vizat limba sub aspectul ei popular; aceasta, îm- 
preună cu realizările spirituale de același nivel, alcătuieşte cultura populară 
care fundamentează conştiinţa etnică, constituie liantul ce unește membrii 
unui popor şi elementul principal de diferenţiere fata de alte etnii. Limba 
cunoaşte însă pe lingă acest aspect popular si aspectul literar, forma cultivată, 
raţional articulată şi legiferată prin norme. Filozoful Lucian Blaga arăta că 
într-un spaţiu etnic se realizează, de obicei, două niveluri culturale: o cultura 
minoră, care cuprinde creaţia populară strîns legată de istoria şi particula- 
ritatile unui popor, şi o cultură majoră, corespunzătoare creaţiei ştiinţifice, 
filozofice şi artistice elevate. Pornind de aici, G. Ivănescu“ a arătat că lim- 
ba populară corespunde culturii minore, iar limba literară se aplică culturii 
majore Dar, atit Blaga, care se referea la cultură, cît şi Ivănescu, care avea 
în vedere limba, deşi au stabilit diferenţe cu trăsături distinctive între cele 
două aspecte (minor şi major), nu au neglijat faptul că ele reprezintă realităţi 
cărora nu le pot fi contestate numeroasele puncte de convergenţă. Din acest 
motiv, trăsăturile de bază ale limbii populare îşi vor găsi reflexul la nivelul 
limbii literare, deşi nu întotdeauna în aceeași formă. Cert este însă că o limbă 
literară, indiferent de modul în care a fost alcătuită (pe baza unui dialect, din 
mai multe dialecte sau graiuri, pe baza unor faze mai vechi ale limbii), conti- 
ne şi elemente pe baza cărora se realizează conştiinţa etnică. Aceste elemente 
sînt integrate în structuri psihice şi cognitive de alt tip, corespunzătoare atît 
imperativului realizării unei identități comunitare, cît şi unei mai largi des- 
chideri spre comunicarea spirituală cu alte comunități. 


Epoca modernă se caracterizează în general prin restructurarea vechilor 
concepţii privitoare la societate. În acest context, dacă limba populară cores- 
pundea noţiunii de „popor” şi participa la formarea conştiinţei etnice, lim- 
ba literară corespunde aceleia de ,,natiune” si este principala componentă a 
conştiinţei nationale. Se explică astfel de ce renașterea națională a fost întot- 
deauna însoţită de lupta pentru crearea limbii literare sau pentru recuperarea 
funcţiilor ei în cadrul organizării social-statale. Obiectia care s-ar putea nas- 
te, că și înainte de constituirea naţiunilor moderne au existat limbi literare, 
unele cu o tradiție foarte îndelungată şi cu mari realizări culturale, poate fi 
contracarată de menţionarea statutului limitat pe care îl aveau limbile litera- 
re vechi în raport cu masa mare a poporului, în condiţiile învățămîntului şi 
circulaţiei ideilor de atunci. De asemenea, existența mai multor națiuni care 
se slujesc de aceeaşi limbă literară nu infirmă principiul enunțat în măsura in 
care acesta nu este privit în perspective absolutizante. 


Componenta spirituală a limbii populare se manifestă diferit la nivelul limbii 
literare, în sensul că de data aceasta nu se mai dă expresie culturii minore funda- 
mentate in mare parte pe cunoașterea comună corespunzătoare particularitatilor 
istorico-etnice, ci culturii majore care a integrat cunoașterea ştiinţifică şi filozo- 
fica, avînd ample posibilități de comunicare cu alte culturi, cu alte experienţe 

etnice, şi caracterizată prin organizarea logică riguroasă a cunoştinţelor. În cazul 
cînd devine posesor al limbii literare, vorbitorul ei nativ se converteşte în purtă- 
tor de civilizaţie cu forță civilizatoare şi în partener de dialog la nivel superior cu 
reprezentanţi ai altor culturi. De aceea, a nu poseda limba literară, cu terminolo- 
giile, normele şi variantele ei funcţionale, înseamnă, pentru epoca modernă, a fi 
numai partial purtătorul unei etnii sub aspect cultural lingvistic. Imposibilitatea 
exprimării fluente pe terenul ştiinţei, filozofiei, tehnicii etc. şi apelarea la mijloa- 
cele altei limbi pentru suplinirea unor deficienţe în cunoaşterea aspectului literar 
al propriei limbi materne certifică pentru un vorbitor existența unei înstrăinări 
accentuate fata de poporul din care face parte şi, în ultimă instanţă, a unei în- 
străinări fata de apartenenţa la o entitate etnică istoriceşte determinată. Daca un 
vorbitor cultivat al unei limbi nu este în măsură să folosească aspectul ei literar si 
apelează la o limbă străină, el se află, de fapt, într-o situaţie paradoxală: conştiinţa 
lui etnică poate rămîne neatinsă, dar conștiința naţională este infirmată. Pe de o 
parte, el nu poate beneficia de toate posibilităţile națiunii sale pentru a se angaja 
în actul creaţiei specifice bazei etnice, pe de altă parte, el nu poate asimila toată 
forța limbii literare străine pentru a se afirma în cadrul ei, lipsindu-i filonul etnic 
corespunzător acestei limbi. Este explicabil în acest mod de ce popoarele supuse 
presiunilor deznationalizatoare prin limitarea funcţiilor limbii literare înaintează 
cu mare greutate pe calea progresului cultural şi social, fiindu-le periclitată, în 
ultimă instanţă, existenţa. În asemenea condiţii, efortul insusirii si intrebuintarii 
limbii literare nu constituie o gratuitate şi, oricît de mare ar părea acest efort 
pentru indivizi sau pentru grupuri sociale ori dialectale, el este justificat prin 
beneficiul realizat in desavirsirea personalității umane si în progresul cultural si 
ştiinţific al persoanelor sau al grupurilor. 


Dacă folosirea şi cultivarea propriei limbi literare şi neacceptarea formării 
propriei culturi majore cu concursul altei limbi este un imperativ evident în 
măsura în care se tinde spre cristalizarea conștiinței naţionale, trebuie sub- 
liniat că limba literară proprie nu-şi poate îndeplini cu adevărat menirea 
decît în măsura în care este unitară. După cum este ştiut, au existat încercări 
în unele provincii românești aflate sub ocupaţie de a se acredita ideea unei 
limbi literare deosebite de cea românească şi chiar crearea unor surogate 
în care limba română era impestritata cu xenisme sau fenomene specifice 
graiurilor locale, dar neacceptate de limba comună. Tinind cont de influența 
accentuată a limbii de cultură asupra limbii populare, se poate deduce cît de 
mult se submina astfel nu numai conştiinţa naţională, ci si conştiinţa etnică. 
Nu întîmplător G. Ibrăileanu nota la începutul secolului trecut că ,,silinta de a 
avea aceeași limbă coincide cu silinta de a avea o unitate sufletească si cultu- 
ral’. Lipsa de unitate a limbii literare sau încercarea de a eluda normele ei în 
favoarea unor variante ce nu-şi au un temei istoric sau sistematic reprezintă o 
mare scădere pentru cultură, un aspect al absenței progresului cu reflexe im- 
portante la nivelul întregii vieţi spirituale. Numai pe terenul culturii majore 
şi al limbii literare influenţa altei culturi sau limbi nu produce deznationali- 
zarea, căci contactul se produce în acest caz de la egal la egal. 


Unitatea nu presupune totuși imposibilitatea existenţei unor variaţii pe terenul 
limbii literare. Este deci în primul rînd o unitate „de esenţă, care presupune res- 

pectarea intocmai a structurilor de baza si care admite o variabilitate ,,fenome- 
nal’ mai ales sub raport stilistic. O problema deosebită o pune limba literară 
vorbită, care admite la rîndul ei chiar păstrarea unor particularități de grai, fapt 
ce nu impietează unitatea. În acest mod, utilizarea limbii literare nu presupune 
imitarea servilă a vorbirii dintr-o anumită zonă sau dintr-un anumit centru, ci 
necesită numai respectarea corectitudinii în raport cu o formă vizată de normele 
unui aspect al limbii care să permită creaţia şi expresia la nivelul culturii majore. 
De aceea este de preferat însușirea limbii literare simultan cu însușirea cunostin- 
telor din diferite domenii științifice şi profesionale, iar nu sub forma unor reguli 
abstracte şi formale ce pot fi uşor asociate dogmelor sau închistării. Folosirea lu- 
crărilor normative (gramatici, dicționare, îndreptare etc.) devine astfel un sprijin 
în perfecționarea exprimării, iar nu o memorizare de forme fără conţinut, căci 
exercițiul limbii literare este cel mai bun mijloc de a o însuşi. 


Realizată prin efortul mai multor generaţii de cărturari, limba română literară 
modernă prezintă astăzi toate mijloacele care să-i permită să dea expresie unei 
culturi înalte. Fiind creată pe baza contribuţiei tuturor graiurilor dacoromâne, 
însuşirea şi folosirea ei nu pune probleme deosebite vorbitorilor, indiferent de 
zona geografică în care trăiesc şi indiferent de nivelul lor cultural. Din acelaşi 
motiv şi influenţa limbii literare asupra graiurilor e foarte mare, efortul de a 
renunţa la particularitatile de grai fiind minime. 


Cit priveşte dialectele sud-dunărene, deşi au existat încercări de a realiza pen- 
tru unele o formă literară, chiar în cazul în care aceste tentative ar fi reuşit, 
eventualele limbi literare nu s-ar fi putut dezvolta suficient şi n-ar fi rămas decît 
dialecte ale limbii române literare. De aceea, nu este normal în zilele noastre 
să se mai depună eforturi pentru formarea de dialecte literare, existența lor 
nemaifiind caracteristică epocii actuale. În aceste condiţii, singura posibilitate 
de a contribui la păstrarea tradiţiilor vorbitorilor dialectelor si graiurilor ro- 
manesti, de dezvoltare a culturii lor si de fortificare a conștiinței nationale este 
însuşirea limbii române literare, purtătoare a unei culturi de nivel european 
şi mijloc pentru exprimarea ideilor din orice domeniu de activitate. Pentru 
romanitatea est-europeană, limba română literară rămîne singura posibilitate 
de păstrare a identităţii etnice, de dezvoltare cultural-stiintifica şi de progres în 
condiţiile păstrării depline a tuturor valorilor spirituale naționale. 


NOTE 

Anatol EROZIUNEA 
CIOBANU CONŞTIINŢEI NATIONALE 
A ROMÂNILOR MOLDOVENI 


Deseori în presă, în luările de cuvînt se afirmă că limba noastră nu diferă de cea 
română, dar totuși trebuie denumită „moldovenească”. Argumentele in spriji- 
nul acestei denumiri sînt exclusiv de ordin extralingvistic (politic de cele mai 
multe ori). Se face trimitere la așa-zisa conştiinţă națională a moldovenilor. 
Cică la Recensamintul din 1 ianuarie 1989 aproximativ 2.700.000 de persoane 
din fosta R.S.S.M. au confirmat ca limba lor maternă e moldoveneasca. 


Ce s-ar putea răspunde la această teză? 


Constiinta naţională nu este un fenomen ereditar; ea se formează în procesul dez- 
voltării fiecărui individ, în ambiante sociale concrete, in contact direct cu lumea, cu 
cei care-l înconjoară, cu conationalii sai, cu tradiţia, cultura națională etc. 


În situaţii anormale, cum au fost cele create la noi în anii totalitarismului, consti- 
inta naţională a copiilor, a tineretului studios putea să difere de cea a părinților 
acestora şi viceversa. Caz paradoxal, dar prezent în viata republicii noastre. Asa- 
dar, conştiinţa naţională este reflectarea cognitivă de către om a convingerilor pe 
care el şi le-a format în urma unei educatii concrete într-un mediu concret. 


Constiinta, in general, este forma superioară a reflectării realităţii de către siste- 
mul psihic uman, care apare pe baza activităţii sociale şi culturale, şi, în ultimă 
instanţă, se educa la om. Cu atît mai mult conştiinţa naţională e, să zicem asa, 
direct proporțională cu mediul ambiant în care se dezvoltă individul, cu ideile, 
care i se implementează din anii de şcoală, cu modul de a i se explica originea, 
trecutul istoric al neamului său, natura şi importanța limbii materne pe care 
o vorbeşte şi o studiază. Or, toate aceste componente indispensabile ale con- 
ştiinţei nationale ne-au fost deformate (ca să nu spun batjocorite) de la 1812 
încoace (cu mici întreruperi: 1918-1940 şi 1941-1944). Limba şi neamul au fost 
tot acest timp amenințate cu moartea de două imperii: rus şi sovietic. 


Odioasa politică imperială s-a extins, în primul rînd, asupra şcolilor de toate gradele, 
deoarece principala ţintă a colonizatorilor taristi era deznationalizarea invatamin- 
tului, anihilarea spirituală a tinerelor generaţii de autohtoni, modelarea sufletelor, a 
conştiinţei lor nationale în direcţia supunerii oarbe modus-ului cogitandi al opreso- 
rilor. Această criminală strategie putea fi uşor pusă în aplicare prin excluderea din 
instruire şi din viata publică a limbii române, acţiune la care a şi recurs tarismul cit 
a stapinit Basarabia (pina in 1917). Sint foarte semnificative în acest plan cuvintele 
scriitorului basarabean Constantin Stamati-Ciurea (1828-1889), fiul lui Constantin 
Stamati (1786-1869): „Limba română rustică, precum o vorbeşte poporul nostru din 

Basarabia, a fost singurul izvor din care m-am adapat; n-am nici un institut national, 
nici o şcoală populară măcar: am fost şi sînt o insula solitara in imensul ocean al sla- 
vismului. Mai mult nu zic” (vezi Opere alese, Chişinău, 1957, p. 424). 


Şi, într-adevăr, scriitorul nu avea ce spune, pentru că în anii '30-'40 ai sec. al XIX-lea 
în Basarabia nu mai existau şcoli nationale, limba romana predindu-se doar ca 
disciplină opţională (facultativă) în unele licee, aproximativ cam pînă în anul 1872, 
cînd obiectul a fost exclus din programele de studiu. Această constatare o face aca- 
demicianul rus V. E Sismariov (în studiul său Limbile romanice din sud-estul Europei 
şi limba naţională a R.S.S. Moldoveneşti, Chișinău, 1960, p. 61-62, trad. din limba 
rusă), notînd că ultimul manual de limbă română în Basarabia a fost Cursul pri- 
mitiv (începător) de limbă română (1865) de Ioan Doncev. 


Dacă în primii ani după anexarea Basarabiei în 1812 Prutul încă nu constituia 
o frontieră lingvistică şi chiar politico-statală, apoi „în anul 1878 acest rîu, după 
cum remarca savantul, a fost închis ca mijloc de comunicare, iar regimul țarist 
a creat o astfel de situaţie, încît cei care puteau să menţină, să continue în Ba- 
sarabia tradiția moldovenească şi să cultive limba literară au început să plece 
peste hotare. Păstrătorul izvoarelor şi tradiţiilor naţionale a rămas poporul” 
(p. 63). Aşadar, ne convingem o dată în plus de adevărul celor spuse de către 
Constantin Stamati-Ciurea (vezi supra). 


Un cunoscut cercetător al istoriei învățămîntului in Republica Moldova, savantul 
pedagog Tudor Cibotaru, scrie: „Niciun imperiu, după prăbuşirea lui, n-a lăsat în 
urmă atîta întuneric şi ruină ca cel rus. Nu exista nici o şcoală moldovenească 
ce să fi funcționat în limba maternă. Deci nu puteau exista nici cadre naţionale 
didactice pentru predarea limbii şi literaturii române, istoriei neamului, geogra- 
fiei Patriei ş.a. Verbul matern nu putea fi auzit nici măcar în biserică... peste 90 la 
sută din populaţia autohtonă era analfabetă” (T. Cibotaru, Primele asociaţii ale 
învăţătorilor basarabeni // „Făclia, 3 septembrie 1993, p. 8). 


Mă întreb cu groază: cum putea tineretul în asemenea întuneric intelectual 
să-şi dezvolte o veritabilă conştiinţă națională? Fără istoria neamului, fără lite- 
ratură, fără contact cu fraţii de peste Prut! 


Problema educării conştiinţei naționale s-a schimbat radical după Unirea din 
1918. În Basarabia majoritatea şcolilor (de toate gradele) au funcţionat timp 
de 22 de ani (pînă în vara anului 1940) în limba română. Procesul de predare 
era asigurat atît de profesorii invitați din Regat, cît şi de către cei din Basara- 
bia, care în cîţiva ani de studii în diferite instituţii de învățămînt reușeau a se 
întoarce cu diplomele respective de învățători de şcoli primare şi profesori de 
liceu, completind în mod normal corpul didactic din şcolile noastre. 


Dispunem de unele date incomplete privind învățămîntul din Basarabia în anul 
1940 (pînă la intrarea în acțiune a odiosului Pact Molotov-Ribbentrop): pe 
acest „picior de plai” funcționau 2.700 de şcoli primare româneşti cu un con- 
tingent de 17.400 de elevi; 25 de şcoli de meserii şi gimnazii industriale; două 
facultăţi universitare (de teologie şi agricultură). Numărul total al profesorilor 
din aceste instituţii de învățămînt depășea cifra de 8.000 de persoane. 

Acum, la distanta de sapte decenii, se poate afirma, cu toata certitudinea, ca 
anume cei vreo 22 de ani de scoala românească în Basarabia au contribuit la 
trezirea moldovenilor din somnul cel de moarte în care îi adînciseră „barbarii 
de tirani’, la educarea lor în spiritul national al unității de neam, de limbă, de 
istorie şi de obiceiuri strămoșești, le-au insuflat basarabenilor demnitatea si 
mindria naţională, le-au dezvoltat adevărata conştiinţă naţională. 


Dar vine primăvara anului 1944... Aproape toți intelectualii, în primul rind 
corpul profesoral-didactic, de frica deportărilor în Siberia, au luat toiagul pri- 
begiei, refugiindu-se peste Prut. În această ordine de idei, cunoscutul savant si 
critic literar Efim Levit, martor al evenimentelor despre care vorbim, notase: 
„În 1940-1941 şi în anii imediat de după război regimul bolşevic efectuase o 
acțiune perseverentă de decimare a intelectualilor basarabeni autohtoni, ares- 
taţi, deportaţi sau siliți să emigreze” (E. Levit, Scriitorii evrei si literatura ba- 
sarabeană contemporană, „Moldova literară” din 19 iulie 1995, p. 2). 


Nu dispunem de date exhaustive referitoare la numărul de refugiaţi (intelectuali). 


La sigur, sînt cunoscute următoarele cifre: în 1944, în județul Balti, din 2.180 de 
profesori de toate gradele au rămas 129; în județul Cahul, din 1.286 au rămas 
10; în judeţul Soroca, din 980 au rămas 18; în oraşul Bălţi, din 240 au rămas 13; 
în oraşul Chişinău, din vreo 500 au rămas 70 (vezi ziarul „Sovetskaia Moldavia” 
din 23 februarie 1991). 


Nu este greu să ne imaginăm că acest vacuum de cadre pedagogice (şi nu nu- 
mai pedagogice!) s-a resimţit decenii de-a rîndul în viata publică a republicii, 
în cultură, economie, industrie ş.a.m.d. Dar repercusiunile cele mai adinci şi 
cele mai grave ale fenomenului menţionat mai sus le-a suportat procesul de 
formare a conştiinţei naţionale a generaţiilor tinere. 


La catedrele universitare si în şcolile medii de cultură generală au venit multi oa- 
meni educați în spirit antinational, antiromânesc, care aveau misiunea de partid să 
infiltreze în minţile a zeci de serii de absolvenţi ai diferitor așezăminte de învățămînt 
ideea că moldovenii din Basarabia nu sînt romani, că limba lor e moldovenească si 
nu română, că ei formează o naţiune aparte, diferită de cea de peste Prut, că alfabetul 
rusesc (chirilic) este cel mai adecvat pentru limba „moldovenească, pentru că este 
„al nostru, strămoșesc’, iar cel latin ne-a fost impus de către „ocupanţii români ai 
Basarabiei” în 1918. Pe baza acestor si altor ineptii şi enormitati s-a format conștiința 
naţională a cîtorva generaţii de basarabeni în perioada de după război, care au ajuns 
astăzi la vîrsta maximă de 45-55 de ani si care, poate chiar fără voia lor, neglijează, 
resping, uneori chiar urăsc ceea ce e românesc (limba, istoria, cultura). 


În toţi anii de putere sovietică deformarea conştiinţei naţionale a continuat, de 
data aceasta la un nivel „calitativ” nou. Pe de o parte, limba maternă nu a mai 
fost oprită (ca pe vremea ţarismului), dar, pe de altă parte, s-a interzis a i se 
zice română, inventîndu-se o „teorie” deşucheată despre aşa-zisa „limbă mol- 
doveneasca’, diferită de cea română. Pe de o parte, se vorbea de înflorirea limbii 
naționale, iar pe de altă parte, se promova pe toate căile aşa-zisul bilingvism 

moldo-rus, in urma căruia moldovenii trebuiau să cunoască in mod obliga- 
toriu și limba rusă, iar nemoldovenii continuau a comunica, la orice nivel în 
public, numai în ruseşte. Pe de o parte, se propaga învățămîntul naţional, iar pe 
de altă parte, se sugera ideea că elevii din şcolile cu limba de predare „moldo- 
venească” nu au nici o perspectivă, deoarece în toate instituţiile de învățămînt 
superior din „Marea Uniune Sovietică” se predă numai în „limba lui Ilici”. Deci, 
dacă vrei să ajungi acolo, trebuie să absolvi şcoala rusă. 


Fariseismul politicii oficiale în domeniul ideologiei era cît se poate de transpa- 
rent. Pe de o parte, se vorbea de „creşterea cadrelor naţionale, de dezvoltarea 
culturii autohtone”, iar pe de alta parte, tacit, se promova ideea că „limba mol- 
dovenească” e săracă, fără tradiţii, că nu dispune de fonduri terminologice, că 
nu se poate face ştiinţă într-o asemenea limbă si că, în ultimă instanţă, ar fi mai 
bine şi cu un mai mare folos să ne instruim copiii în „graiul lui Puşkin”. 


În asemenea condiţii părinţilor moldoveni nu le rămînea altceva de făcut decît 
să-şi trimită copiii la grădinițele şi şcolile ruse sau la cele moldo-ruse, în care, de 
facto, tot limba rusă era cea dominantă. 


Mankurtizarea elevilor, pervertirea conștiinței lor nationale porneau anume din 
instituțiile mixte moldo-ruse, inventate ad-hoc de vechiul regim. Visul de aur al 
regimului totalitar era bine cunoscut: a-l face pe românul basarabean să-şi uite 
cît mai repede limba maternă - româna, istoria proprie - istoria românilor, tra- 
ditiile, credința în Dumnezeu şi să se transforme în homo sovieticus - individ cu 
creierii spalati, indoctrinat pina la refuz cu tot felul de teorii ,,internationaliste’, 
total indiferent fata de soarta neamului său. 


Rezultatele nu s-au lăsat mult aşteptate. În grădiniţe şi în şcoli ruse fiecare 
al treilea (uneori chiar al doilea) copil era moldovean, aproape toate şcolile 
tehnice profesionale şi instituţiile de învățămînt superior au trecut la preda- 
rea în limba rusă, fondurile bibliotecilor ştiinţifice şi publice se completau, în 
principiu, cu lucrări ruseşti (80-90 la sută). Nu este greu să ne imaginăm că 
absolvenţii unor asemenea instituții, împotriva dorinţei lor, deveneau un fel 
de „ieniceri intelectuali”, uitind cultura lor naţională şi, în primul rind, limba 
română. Pina la urmă așa-zisele cadre nationale de orice nivel s-au rusificat 
sub toate aspectele (începînd, desigur, cu cel lingvistic), ajungînd a nu mai fi în 
stare să comunice, la nivel profesional, în limba română. 


Ne întrebăm ce conştiinţă naţională aveau ei? Se poate afirma că limba a consti- 
tuit un obstacol foarte serios pentru cei ce doreau a obţine studii superioare. În 
acest sens nu este deloc întimplător faptul că în Republica Moldova la o mie de 
locuitori numărul moldovenilor cu studii superioare este cel mai scăzut - 61 de 
persoane (fata de 112 ucraineni, 170 de ruşi, 286 de evrei trăitori în republică). 


Ar fi cazul să facem o mică digresiune de ordin statistic privind tabloul pe 
care-l avem în agricultură. La 1.000 de locuitori, la pămînt muncesc 700 de 
moldoveni, 200 de ucraineni si numai 6 ruşi (vezi saptaminalul „Literatura si 
Arta” din 10 iunie 1993; „Făclia” din 28 ianuarie 1994). 

Tragicul proces de alterare a conştiinţei naţionale a moldovenilor s-a manifes- 
tat şi prin dezicerea oficială a unora de limba maternă (numită atunci „moldo- 
venească”) în favoarea limbii ruse. Aceasta s-a văzut foarte clar în Recensămîn- 
turile populaţiei care s-au făcut pînă la 1989. Astfel, la Recensămîntul din 1969 
circa 40.000 de moldoveni au declarat că limba lor maternă e rusa; la cel din 
1979 — 82.000 de persoane, şi la cel din 1989 (ultimul) — 130.000 de moldoveni 
au afirmat că limba lor maternă e rusa! 


Mai poate fi vorba în cazul dat de conştiinţă naţională? Limba maternă este facto- 
rul primordial al naţiunii, şi dacă individul se dezice de ea (n-o cunoaște şi nici nu 
vrea s-o cunoască), mai poate fi vorba că el are o conştiinţă națională sănătoasă? 


Mai e ceva foarte dramatic în problema de care ne ocupăm. E vorba că în toate ora- 
şele republicii moldovenii au devenit minoritari. Nu vom discuta cauzele acestui 
fenomen ieşit din comun (ele sînt bine cunoscute), ci vom constata doar faptele: 


Chişinău moldoveni 42-43 la sută (fata de 77,5 în 1940) 
Balti -//- 37-38 la suta (fata de 70,1 in 1940) 
Tighina -//- 25 la suta (fata de 53,1 in 1940) 
Cahul -//- 49 la suta (fata de 51,2 in 1940) 
Dubasari -/|- 33 la suta 

Ribnita -/|- 24 la suta 

Tiraspol -//- 18 la suta 


Oricit ar fi de straniu, dar moldovenii orășeni ar trebui sa fie ocrotiti de stat ca 
minoritate nationala, chiar la ei acasa. Probabil ca e unicul caz in Europa! 


Deci cum ramine cu ceea ce numim constiinta nationala la moldovenii ora- 
seni? Unde mai pui ca in unele orase (de pilda, Balti), conform unor sondaje 
sociologice, peste 35 la sută din numărul de familii de moldoveni sînt mixte! 
Conform opiniei lui V. I. Morey, „printre cele mai tinere familii cifra se ridică la 
70 la sută” (vezi „Sovetskaia Moldavia” din 2 octombrie 1990, p. 2). Nu este greu 
de presupus ce fel de conştiinţă naţională vor avea copiii ieşiţi din asemenea fa- 
milii. Nu sîntem împotriva familiilor mixte, dar credem că acest proces trebuie 
constientizat şi orientat spre interesele Republicii Moldova. 


În această ordine de idei, ar fi cazul să menţionăm încă un fapt extrem de 
alarmant: scade văzînd cu ochii genofondul nostru, românii moldoveni se cam 
topesc ca etnie în Basarabia. 


În anul 1812 ei constituiau 95 la sută din toată populaţia Basarabiei istorice; 
în anul 1918 - deja 77 la sută; in 1979 — 64,5 la sută, iar în 1989 - 63,5 la sută. 
Mergem deci pe linie descendentă, pe cînd reprezentanții altor etnii conlocu- 
itoare se tot urcă în sus. Astfel, numai în Republica Moldova (mult mai mică 
decît Basarabia istorică) ruşii in 1940 erau în număr de 188.000 de persoane, 
iar în 1989 au ajuns la 560.000. Ucrainenii în 1940 numărau cam 200.000 de 
oameni, iar în 1989 au atins cifra de 600.000. Comentariile sînt de prisos! E 
o creştere mecanică, si nu naturală, a populaţiei. Această creştere mecanică a 
populaţiei e pur si simplu inspaimintatoare. În anul 1959 populaţia republicii 

era de 2.884.500 de persoane, în anul 1979 numărul locuitorilor se ridică la 
3.947.000, iar in anul 1989 a atins cifra de 4.341.000 de persoane. 


Conform Recensamintului de la 1 ianuarie 1989, densitatea populatiei in repu- 
blică ajunge la 137 de oameni pe km’. Este foarte mult pentru noi! Nefavorabil 
e şi coraportul orăşeni - săteni. La 1 ianuarie 1989 acest coraport a fost 47:53, 
adică 2.037.000 de orășeni şi 2.304.000 de săteni. 


Si cînd ne gîndim că sînt o mulțime de state care au ştiut să-și păstreze peste 
veacuri genofondul, demonstrind prin aceasta omogenitatea şi puterea natiu- 
nii. Să dăm numai cîteva exemple concludente: suedezii din Suedia constituie 
95 la sută; ungurii din Ungaria - 96 la sută; chinezii din China - 97 la sută; 
germanii din Germania - 97 la sută; italienii din Italia - 98 la sută; polonezii 
din Polonia - 98 la sută; portughezii din Portugalia - 99 la sută; japonezii din 
Japonia - 99 la sută (vezi „Moldova Suverană” din 1 decembrie 1992). 


Dar să vedem acum creşterea populaţiei orăşeneşti din republică între anii 1979 
şi 1989. Conform datelor aceluiaşi Recensamint, în unele oraşe ale noastre tablo- 
ul e următorul: 


Ungheni - 147%: 25.800 - 38.000 de persoane 
Ribnita - 147%: 41.800 — 61.000 de persoane 
Soroca — 140%: 30.400 — 42.500 de persoane 
Chişinău  - 132%: 503.000 — 665.000 de persoane 
Tiraspol — 131%: 139.000 — 192.000 de persoane 
Cahul - 130%: 33.100 — 43.000 de persoane 
Tighina = 128%: 101.000 — 130.000 de persoane 
Balti 7 127%: 125.000 — 159.000 de persoane 
Dubăsari - 126%: 30.900 - 35.300 de persoane 


Adevărata conștiință națională a românilor basarabeni a fost îngropată odată 
cu cei vreo 300.000 de morţi pe timpul foametei organizate de regimul bolşevic 
(1946-1947), a rămas sub zăpezile Siberiei odată cu cei vreo 50.000 de deportaţi 
(1949,1951) şi ostracizati, a fost spulberata prin Kazahstan, Caucaz, prin regiuni- 
le nordice ale Rusiei odată cu vreo 300.000 de români moldoveni angajaţi „bene- 
vol” (așa-zisa verbovkă) în anii imediat postbelici la diferite munci etc. 


Din cele spuse mai sus se deduc uşor următoarele: scăderea continuă a geno- 
fondului aborigen conduce nu la fortificarea, ci la pierderea treptată a consti- 
intei nationale a românilor moldoveni, la crearea unei atitudini oarecum indi- 
ferente fata de ea, cum se întîmplă astăzi, de pildă, în fostele noastre teritorii 
istorice Ismail, Cetatea Albă, Hotin, Cernăuţi ş.a. 


Un exemplu și mai elocvent ni-l oferă raioanele de est ale Republicii Moldova. În 
anul 1924, cînd, în scopuri politice, s-a format R.A.S.S. Moldovenească în com- 
ponenta R.S.S. Ucrainene, moldovenii locuiau mai mult sau mai putin compact 
in fiecare din cele 13 raioane ale republicii autonome. 7 dintre ele in 1940 au fost 
reincadrate in Ucraina. Şi acum ne întrebăm: ce s-a intimplat cu moldovenii din 
aceste raioane? Îşi mai păstrează ei conştiinţa naţională ca mai înainte? Au ei con- 

ditii favorabile pentru aceasta? Nu e greu sa ne imaginam ca multi dintre ei au fost 
asimilati deja, iar ceilalti sint pe cale de a fi absorbiti si lingvistic, si etnic. 


Situatii similare privind destinul neamului intilnim si in alte tari. Astfel aromanii din 
Grecia in 1926 atingeau cifra de 150.000 de suflete, in 1953 numărul lor a scăzut la 
37.000, iar „în prezent statul elen nu recunoaște ca ar mai exista minorități nationale” 
(V. Slusaru, Istoria românilor, „Glasul Națiunii”, nr. 32, august 1993, p. 7). În anul 
1914 istroromânii din Croaţia erau în număr de 100.000, In 1956 au rămas doar 1500 
de suflete, pe cînd „în prezent nici nu se mai vorbeşte despre ei” (idem, ibidem). 


lată cum se pierde conştiinţa națională! 


Realitatea social-politică reclamă concluzia: numai prin propagarea permanen- 
tă şi asiduă a adevărului istoric vom reuși a-i face pe băștinașii din Republica 
Moldova (de la vlădică pînă la opincă şi de la portar pînă la parlamentar) să 
înțeleagă că au aceeaşi origine etnică cu fraţii de peste Prut, aceeaşi limbă — 
româna, aceeași istorie, aceleaşi tradiţii etc., fapt despre care scria Luceafărul 
poeziei noastre încă la 3 aprilie 1882: „Azi limba este una de la Satmar pîn-în 
Cetatea Alba de lingă Nistru, de la Hotin pîn-în Granița militară, azi datina e 
una, rasa e una si etnologic e unul şi acelaşi popor, care nu mai doarme somnul 
pămîntului şi a veacurilor” (Eminescu, Publicistică, Chişinău, 1990, p. 441). 


În încheiere, aş vrea să reamintesc următoarele versuri ale lui George Coşbuc din 
poezia Graiul neamului: „Cîţi duşmani aveam pe lume / Graiul ni-l cereau anu- 
me / Să-l lasam!”. 


Eu n-am crezut şi nu pot să cred că parlamentarii care pledează pentru formu- 
larea actuală din art. 13 al Constituţiei Republicii Moldova sînt neprieteni ai 
neamului nostru (sau chiar dușmanii lui). După opinia mea, aici e vorba de o 
lipsă de documentare istorico-filologică, de o optică inadecvată (chiar greşită) 
asupra noţiunilor de limbă şi dialect, de limba si grai, de limbă oficială (literară) 
şi limbă vorbită (populară), de limbă şi stat, de naţiune şi popor. 

Vreau să sper că, in această privinţă, lucrurile se vor limpezi, şi actualii adversari 
ai glotonimului „limba română” vor deveni în curînd prietenii lui cei mai fideli şi 
vor revota art. 13 din Constituţia Republicii Moldova în următoarea formulare 
propusă demult de către savanții onesti şi recent de către Preşedintele Republicii 
Moldova dl Mircea Snegur în Mesajul adresat Parlamentului la 27 aprilie 1995: 
„Limba de Stat (oficială) a Republicii Moldova este limba romana’. 


Aceasta e unica şi singura cale pentru ca neamul nostru românesc să supravie- 
tuiasca pe această palmă de pămînt străbun numit astăzi Republica Moldova. 


„Limba Română” nr. 4 (22), 1995, p. 67-72 


Comunicare prezentată la Conferinţa științifică 
„Limba română este numele corect al limbii noastre”, 
Chișinău, 20-21 iulie 1995 


Nicolae SIMULACRUL 
MATCAS ARGUMENTULUI 
ŞTIINŢIFIC 


Errare humanum est, „a greşi este omeneste’, spuneau romanii, atenuind, într-o 
anumită măsură, fără însă a le indreptati, greşelile involuntare. Căci tot ei res- 
pingeau necruţător orice compromis sau promovare cu cerbicie a unei erori 
premeditate: sed stultum est în errare perseverare (sau: diabolicum perseverare), 
„este o neghiobie însă a persevera într-o eroare”. 


În istoria gîndirii se cunosc multe cazuri cînd unele concepţii greşite au 
reuşit să domine timp de zeci sau chiar de sute de ani conștiința umană 
(teoria geocentrică, bunăoară, potrivit căreia Pamintul ar fi centrul imobil 
al Universului, în jurul cărui centru s-ar roti Soarele şi ceilalți astri), însă, 
în cele din urmă, eroarea a cedat locul argumentului ştiinţific (în exem- 
plul nostru: teoria geocentrică a fost substituită prin teoria heliocentrică, 
potrivit căreia planetele, inclusiv Pamintul, se invirt in jurul Soarelui). Nu 
lipsesc nici cazurile în care oameni de o ţinută morală ireproşabilă au găsit 
în sine curajul să renunţe la unele concepţii greşite, pe care le promovaseră 
anterior, atunci cînd s-au convins că adevărul este altul (un exemplu mai 
apropiat de sfera noastră de preocupări îl constituie cazul celor doi lingviști 
ruşi notorii, R.A. Budagov şi S. B. Bernstein, care, în 1956, la numai cîţiva 
ani după ce sustinusera în public la o Sesiune ştiinţifică unională un mare 
neadevăr, şi anume - falsa teorie despre existența a două limbi romanice 
diferite - româna şi moldoveneasca, ştiind că se speculează cu numele lor, 
s-au decis să-şi recunoască sincer greşeala, demonstrind pina şi celor mai 
recalcitranti romanofobi diogenic de elegant şi convingător că e vorba de 
una si aceeași limbă - limba română!. 


Obscurantismul, reacţiunea, ahtiatii de putere si de profituri personale s-au 
străduit, în toate timpurile, să-şi aservească ştiinţa, adevărul pentru a-și as- 
cunde cu iscusinta nelegiuirile după paravanul unor aparente cu alură de 
adevăr demonstrat, corupînd moralitatea şi speculind cu nume care reuşiseră 
să se impună în lumea științifică. Iar atunci cînd nu reuşeau să-i îngenun- 
cheze pe nobilii slujitori ai ştiinţei şi cavaleri ai adevărului, îi exterminau 
fiziceşte sau moraliceste (l-au ars pe rug pe Giordano Bruno, l-au umilit la 
proces pe Galileo Galilei, l-au expulzat din tara pe Aleksandr Soljenitin după 
ce nu l-a infrint nici infernul GULAG-ului sovietic, l-au izolat de lume şi de 
baştină pe Andrei Saharov, i-au pus la zid pe Curicheru şi pe Petre Stefanuca 
etc.). Admitind că ar putea fi manipulat pe o perioadă de timp un individ 
slab de înger, ţinut în întuneric un colectiv sau o tara, vom reţine că nu poate 
fi promovat la infinit un neadevăr, că nu poate fi înşelată o lume. Chiar dacă 

se mai întîmplă că minciuna sta cu regele la masa. Odată si odată adevărul 
neapărat va ieși la suprafață, iar propovăduitorii minciunii vor compărea la 
judecată în fata istoriei. 


Sîntem datori să ştim a face delimitare între o rătăcire inocentă, o eroare invo- 
luntară a savantului sau a omului politic, pe de o parte, şi între una comisă cu 
bună ştiinţă, adică o minciună sfruntata, secundată de simulacrul adevărului 
ştiinţific, pe de altă parte. Au fost şi mai sînt dintre acei care îmbracă minciuna 
în mantia adevărului. Promovarea în mod conștient, din rea-vointa, a unui 
neadevăr în ştiinţă pentru a obţine dividende materiale sau morale trebuie 
calificată şi apreciată drept fraudă. 


În rîndurile ce urmează mă voi referi la unele din erorile şi fraudele comise 
în legătură cu pretinsele teorii despre existența a două limbi şi naţiuni est-ro- 
manice diferite - română şi moldovenească. Nu însă înainte de a face cîteva 
precizări. 


Primo. Orice cuvînt ce există într-o limbă, fie că desemnează o realitate obiecti- 
va, fie că denumeşte una imaginară, are dreptul la întrebuințare. Nu noi sîntem 
stăpînii limbii, ci limba e stapina noastră, vorba clasicului. De aceea cruciada 
furibundă dezlantuita în ultimul timp de către unii diriguitori actuali ai drep- 
tului la propria convingere si la libertatea de exprimare a ei la catedră, la radio, 
televiziune şi în presă împotriva unor vocabule şi îmbinări „eretice, cum ar fi 
Basarabia, basarabeni, români, români basarabeni, români transnistrieni, români 
bucovineni, limbă română, românism, românesc, grai si suflet românesc, denotă o 
teamă agonizantă de realitate şi adevăr şi este, precum o califică titanul lingvis- 
ticii generale şi romanice contemporane Eugen Coșeriu, o neghiobie. 


Secundo. Cei care depun eforturi sterile pentru a stabili cînd a apărut cutare 
sau cutare cuvînt în limbă şi de cîte ori este atestat el în scris de la primele 
monumente şi pînă în etapa contemporană trebuie să-şi dea bine seama că 
astfel de cuvinte cum sînt Molda, Moldova, Tara Moldovei, moldoveni, neamul 
moldovenilor, scris moldovenesc, Stat Moldovenesc, grai moldovenesc, păstor sau 
cioban moldovean, Muntenia, munteni, Tara Muntenească, Tara Românească, ro- 
mani, limbă română, păstor vrîncean, ungurean ş.a.m.d. nu s-au născut în limba 
noastră nici odată cu legenda despre descălecatul voievodului Dragos, nici cu 
cea despre pogorirea lui Radu Negru-Vodă, nici cu balada Mioriţa, nici, cu atît 
mai mult, odată cu formarea statului unitar român, nici chiar odată cu prima 
lor atestare în textele scrise. Ele au luat naştere atunci cînd le-a cerut realitatea 
obiectivă, au fost întrebuințate necontenit în vorbirea celor care le-au dat viata 
şi au fost transmise din gură în gură, în pofida faptului că izvoarele străine de 
multe ori le-au ignorat, inventind alte denumiri: valahi, volohi, limba valahă, 
Valahia, Valahia Mare, Valahia Mică, Ungrovlahia, Rossovlahia etc. Nimeni nu 
contestă existenţa lor, după cum nu se îndoieşte de existența altora, cum ar 
fi transnistrieni, bucovineni, dobrogeni, olteni, bănățeni, ardeleni, transilvăneni, 
maramureseni sau soroceni, orheieni, bălțeni, bihoreni, prahoveni, vrinceni ş.a. 
A te ocupa de atestarea lor in scris din anul cutare pina in anul cutare in- 

seamnă a forța nişte uși deschise. Denaturarea realității însă începe odată cu 
interpretarea voluntarista a semnificatiilor pe care le comportă aceste cuvinte 
şi îmbinări, odată cu atribuirea unor sensuri pe care nu le au. De exemplu, a 
susține că prezenţa vocabulei moldovean din balada Mioriţa ar fi o mărturie 
a conştiinţei naţionale deja formate a poporului moldovenesc de sine stătător, 
fără a tine cont de atentionarile folcloristilor (A. Fochi, A. Hincu, Gh. Vrabie 
ş.a.) că în toate cele peste 800 de variante nu e vorba de un conflict interetnic 
(el producindu-se între fraţi, verişori, reprezentanţi ai unor diverse regiuni) si 
a nu spune ce „conştiinţă naţională” reprezintă în acest caz baciul vrincean (sti- 
indu-se că la un moment ţinutul Vrancei făcea parte si el din Tara Moldovei) 
şi cel ungurean (care nu e altcineva decit tot un român, ca şi primii doi, numai 
că din Transilvania, care atunci făcea parte din Tara Ungurească) înseamnă a 
recurge la o fraudă în ştiinţă, pentru a-i induce în eroare pe neinitiati*. 


Tertio. A te erija în postură de militant pentru apărarea drepturilor omului la 
propriile convingeri si la libera lor exprimare, a te lamenta în privința anumitor 
îngrădiri în societatea noastră la realizarea acestor drepturi” şi, în același timp, 
a instiga pe toate căile conducerea politică la reprimarea adversarilor tăi de 
idei („care-şi cîştigă pîinea la instituţiile Republicii Moldova”; care se hrănesc 
„din banii moldovenilor”, „există pe banii a circa trei milioane de moldoveni”; 
sînt finantati „din sudoarea moldovenilor”; isi permit „să scrie şi să vorbească 
defăimător despre poporul, pîinea căruia i-o mănîncă” etc.)* este un fariseism 
şi un machiavelism cras. A spune că de la 1812 pînă la 1990 limba românilor 
din Basarabia nu e numită de aceştia română, a pescui cu pasiune de lexicograf 
amator cuvinte şi îmbinări precum moldav, moldovean, moldovenesc, moldove- 
neste, moldovenism, a moldoveniza, limbă moldovenească, popor moldovenesc in 
dicționarele şi lucrările din această perioadă“, cînd se ştie prea bine că erau 
interzise în uz, inclusiv în lucrările ştiinţifice şi didactice, nu numai cuvintele, 
ci se afla pe muchia pierzaniei chiar şi limba însăși, înseamnă a comite aceeaşi 
fraudă. 


Pe parcurs de secole poporul roman ca unic descendent al daco-geților şi 
romanilor a trebuit să-şi apere, în focul războaielor năprasnice impuse de 
ahtiatii de paminturi şi bogății străine si în viltoarea polemicilor provoca- 
te de revendicarile statutului de prim venit si stapin, dreptul la existenta, 
la teritoriu, la limba, la istorie, ba chiar si dreptul la nume. Precum spunea 
M. Kogălniceanu, ,,...inceputul nostru ni s-au tăgăduit, numele ni s-au prefăcut, 
pămîntul ni s-au sfîrșit, drepturile ni s-au călcat în picioare numai pentru ca 
n-am avut conştiinţa nationalitatii noastre, numai pentru că n-am avut pe ce sa 
ne intemeiem si să ne arătăm dreptăţile”. Un popor care nu are istorie şi deci 
nu are nici origini şi nici patrie - așa ar fi vrut să-i vadă pe români savanții 
din țările vecine care voiau să fundamenteze drepturile de stapin ale propriilor 
lor popoare asupra teritoriilor româneşti. Unii savanţi bulgari, constată isto- 
ricul Gh. I. Brătianu, „resping categoric ipoteza formării poporului român în 
Valahia şi în Bulgaria, după cum ungurii neagă continuitatea daco-romană în 
Transilvania sau unii dintre savanții ruşi nu acceptă prezenţa în Evul Mediu a 

românilor in Moldova si în Basarabia”. După cum sirbii nu le-ar accepta lea- 
ganul primitiv al românilor acolo unde-i trimite cu ușurință pe românii migratori 
bulgarul P. Mutafciev - spre sudul Serbiei, în Herţegovina, Muntenegru si sudul 
Bosniei. „Tăcerea izvoarelor scrise, mai cu seamă a celor bizantine, demne de 
cea mai mare încredere, în ceea ce priveşte continuitatea romanicilor de est pe 
pămînturile vechii Dacii a lui Decebal si Traian şi ale dacilor liberi romanizați 
pentru o perioadă considerabilă - de la finele secolului al IV-lea si pina prin 
secolul al XIII-lea - i-a determinat pe unii specialişti să vorbească despre „o 
enigmă a istoriei”, iar hiatusul dintre romanicii nord-dunăreni de la părăsirea 
provinciei din dispoziţia împăratului roman Aurelian şi pina la romanicii fixati 
cu începere din secolul al XIII-lea în documentele scrise ca trăitori pe aceleaşi 
teritorii istorice să-l explice ca o retragere totală nu numai a populaţiei mili- 
tare şi administrative, ci şi a celei civile spre sud de Dunăre, în Moesia, în fata 
invaziilor barbare din Evul Mediu, constituirea acolo a poporului român şi o 
revenire ulterioară masivă prin ocuparea mai întîi a Transilvaniei şi printr-o 
expansiune următoare în Muntenia şi Moldova, pe niște teritorii care erau, chi- 
purile, ocupate de alti stăpîni în temeiul dreptului „primului venit”. Astfel a luat 
naştere teoria cunoscută sub numele de imigrationista. 


Teoria despre originea în exclusivitate sud-dunăreană a românilor şi imigrarea 
masivă a acestora cu începere de prin secolul al IX-lea la nord de Dunăre a fost 
inventată de austriecii Fr. J. Sulzer” si J. Chr. Engel” în scopuri vădit politice — 
pentru a legitima drepturile istorice de „primi veniţi” ale ungurilor şi saşilor la 
teritoriile, chipurile, odinioară „absolut pustii” ale Panoniei si ale Transilvaniei. 
Ultima, după cum se ştie, a avut dintotdeauna o populaţie română majoritară, 
care, la un moment dat, era declarată de unguri si de saşi - nici mai mult, nici 
mai putin - venetică. Venetica acolo unde în realitate ea s-a menţinut de-a 
lungul anilor, încă de la Decebal şi Traian, rezistînd stoic la toate invaziile, la 
toate cuceririle şi aservirile, pusă în situaţia umilitoare ca anume ea, popula- 
tie băştinaşă majoritară pe pămînt propriu, să cerseasca drepturi politice în 
temeiul unor drepturi istorice de la minoritarii popositi de aiurea. O situaţie 
în multe privințe asemănătoare cu a populaţiei autohtone majoritare din Re- 
publica Moldova, ca să nu mai amintim de conationalii nostri de pe teritoriile 
lor istorice din sudul Basarabiei şi din nordul Bucovinei și ţinutul Herţa. Nu 
trebuie să ne mire prea mult deci faptul că teoria imigrationista a austriecilor a 
fost imbratisata ulterior cu drag de o serie de istorici ungari, germani, bulgari 
şi ruși şi că ea ar putea fi pe placul unor extremiști ucraineni şi găgăuzi. Cineva 
i-a aşezat, prin forța propriei imaginatii, cu mult înainte de români, pe unguri 
şi pe saşi în Ardeal, altcineva - pe bulgari si pe descendenţii unor semintii tur- 
cice în Dobrogea şi în Bugeac, alții - pe ruşi si pe ruteni in Moldova, Basarabia 
şi în nordul Bucovinei, basna a prins şi a fost pusă în circulație, iar mai depar- 
te — lasă ştiinţa să se descurce!*. Treaba nebunului e să arunce piatra în apă... 


Încă înainte de cel de-al doilea război mondial (prin 1936), un emigrant din 
Basarabia, stabilit in S.U.A., Iacob Bromberg, avuse tupeul să-i declare unui 
mare medievist român că „principatul lui Dragoş era slav, rusesc chiar, nici- 

decum românesc”, că „e imposibil de dovedit că Ştefan cel Mare vorbea ro- 
mânește”, în schimb e „neîndoielnic că el vorbea rusește”. Tot el se ambitiona 
să susțină că Dobrogea, Moldo-Valahia şi Basarabia ar fi „leagănul istoric al 
lumii slave”!!. În perioada postbelică (de la 1946 încoace) mai multi arheo- 
logi leningrădeni, moscoviți, kieveni împreună cu discipolii lor servili chi- 
şinăuieni - I. M. Samoilovski, P. I. Zasurtev, G. B. Fiodorov, I. A. Rafalovici, 
G. F. Cebotarenko, P. P. Birnea ş.a. - sapă de zor în solul fertil al culturii pre- 
medievale de pe teritoriul Republicii Moldova pentru a declara toate vestigiile 
descoperite (inclusiv valul lui Traian) drept monumente ale culturii materiale 
slave - mărturii, chipurile, ale prezenţei masive neîntrerupte a acestora aici in 
secolele VI-XIII. Noroc că am mai avut şi cîte un arheolog ca E. Rickmann, 
I. Niculita, I. Hincu s.a., care nu şi-au vîndut sufletul diavolului şi au fixat si ur- 
mele culturii daco-romane prin aceste locuri, altminteri am fi putut descoperi 
vestigii ale predecesorilor noştri numai prin Siberia! 


Prin ce se explică excesul de zel al arheologilor slavisti din cohorta celor enu- 
merati mai sus la rebotezarea unor monumente de cultură daco-romană în 
monumente de origine slavă? E cunoscut faptul că toată ştiinţa din Moldova se 
făcea la comanda si sub ochiul omniprezent ai Moscovei şi ai c.c.-ului. Deci şi 
arheologii aveau indicatia „de sus” să demonstreze că populația romanizată de 
aici s-ar fi retras integral (şi pentru foarte mult timp, dacă nu chiar pentru tot- 
deauna!) în munți in fata invaziei hunilor şi a altor hoarde de năvălitori, astfel 
încît atunci cînd triburile slavilor încep să populeze teritoriile dintre Carpaţi şi 
Nistru (secolul al VI-lea), ultimele ar fi fost pustiite!?. Este o minciună sfruntată 
această afirmaţie (iar demonstrarea ei am văzut prin ce metode se efectua!). 
Teoria continuității strămoşilor românilor pe pămînturile vechii Dacii şi pe 
teritoriile populate de dacii liberi ulterior romanizați a demonstrat, prin dovezi 
geografice, arheologice, numismatice, lingvistice, chiar şi epigrafice de netăgă- 
duit că romanicii răsăriteni nici n-au pierit cu desăvirşire, striviti de puhoaiele 
străinilor, nici nu s-au retras în spaţiul intracarpatic pentru decenii şi secole 
întregi sau pentru totdeauna”, ci au rămas să convietuiasca, indiferent de con- 
ditii, cu aceştia, pînă la urmă asimilindu-i cu desavirsire™. 


Strămoşii românilor aşezaţi pe propriile lor paminturi nu le-au mai părăsit 
în masă niciodată, si dacă nu sînt menţionaţi in mod curent în documentele 
scrise în decurs de mai multe secole, aceasta se întîmplă din cauză că in ele se 
relatează despre invadatori, cuceritori şi împilători, şi nu despre învinşi. Şi dacă 
„enigma istorică” privind poporul român a fost inventată de avocaţii ahtiati- 
lor de paminturi româneşti, celălalt calificativ adus poporului român - „un 
miracol istoric”!5 — reflectă admiraţia ştiinţei europene fata de rezistența, fata 
de stoicismul românilor în apărarea ființei lor nationale. Miracolul constă in 
„menţinerea ființei statale româneşti în Evul Mediu şi în timpurile moderne 
la confluența intereselor si poftelor de expansiune a trei mari imperii, acolo 
unde alte popoare şi-au pierdut pentru multe veacuri neatîrnarea şi structurile 
politice proprii, [...] realizarea unității naţionale a românilor în epoca modernă 


în luptă cu aceleaşi tendințe dominatoare...!€. 

Permanenta, continuitatea in bloc a daco-romanilor si a romanilor in spatiul car- 
pato-danubiano-nistrean si, insular, in oceanul eteroetnic din Peninsula Balcanica 
o demonstrează nu numai datele culturii materiale (de multe ori falsificate de 
pseudosavantii angajati), ci mai cu seama unitatea etnoculturala, psihica, lingvisti- 
că a acestora. Rare limbi in Europa în care, aidoma românei, diferentierile dialec- 
tale să fie atît de puţine şi să nu afecteze înţelegerea dintre vorbitorii din cele mai 
diverse teritorii, ca să nu mai vorbim de inexistența, practic, a unor standarde sau 
variante naționale normate diferite în cadrul unor graniţe politice diferite. Uimi- 
toarea unitate de limbă le-a ţinut românilor de pretutindeni mereu trează consti- 
inta de apartenenţă la același neam, chiar dacă, fiind puternic legaţi de locul de trai 
sau constrinsi de alti factori, ei mai adăugau la noţiunea generică români si diferite 
precizări de genul moldoveni, basarabeni, transnistrieni, bucovineni, munteni, olteni, 
bănăţeni, dobrogeni sau dacă, atunci cînd se subintelegea de la sine, omiteau cu bună 
ştiinţă termenul generic români, utilizînd numai concretizatorul locului de origine 
sau de trai: moldoveni, basarabeni, transnistrieni, bucovineni, munteni, olteni, band- 
teni, maramureseni, dobrogeni, bihoreni, orădeni, prahoveni, soroceni, balteni, orheieni 
ş.a.m.d. Exemplele (atestate si în textele scrise, începînd cu cronicarii, mereu con- 
stienti de apartenenţa etnică a românilor de pe diferite teritorii şi din diverse state 
şi care tocmai de aceea nu uită să ne avertizeze de fiecare dată că „măcară dară că şi 
la istorii si la graiul si streinilor şi în de sine cu vreme, cu vacuri, cu primenele au şi 
dobindescu şi alte numere, iară acela carile ieste vechiu nume stă întemeiat și înră- 
dăcinat: rumân [...]. Stă dară numele cel vechiu ca un temei neclătit, deşi adaog ori 
vremile îndelungate, ori streinii adaog si alte numere, iară cela din rădăcină nu se 
mută. Si așa ieste acestor tari și ţării noastre, Moldovei, şi Țării Muntenesti numile 
cel direptu de moșie, ieste rumân...”, şi terminînd cu scriitorii români contempo- 
rani din România, Republica Moldova, Nordul Bucovinei, Banatul sîrbesc ş.a.m.d.) 
sînt la indemina oricui. Se denaturează voit o realitate istorică atunci cînd se susține 
sus si tare că autohtonii din Republica Moldova bunăoară, bucovinenii din Ucraina 
calificaţi în buletinele de identitate eliberate în perioada sovietică drept moldoveni 
(spre deosebire de o parte mai mică din conationalii lor care au reuşit să-şi menţină 
şi în documentele oficiale identitatea naţională de români) sau valahii de astăzi din 
teritoriile fostei Iugoslavii n-ar mai avea în conştiinţa sau chiar în subconstientul 
lor înţelegerea faptului că ei sînt nu numai moldoveni, bucovineni, valahi, ci şi ro- 
mâni, adică români moldoveni, români bucovineni, români din Serbia, Macedonia 
ş.a.m.d. Acest adevăr incontestabil li-l tălmăcea A. Mateevici învăţătorilor basara- 
beni la Congresul lor din 25 mai 1917: „Da, sîntem moldoveni, fii ai vechii Moldove, 
însă facem parte din marele trup al românismului, aşezat prin România, Bucovina 
şi Transilvania. Fraţii noştri din Bucovina, Transilvania şi Macedonia nu se numesc 
după locurile unde trăiesc, ci-și zic români. Asa trebuie să facem si not”. 


Această fenomenală unitate etnică şi lingvistică a românilor au recunoscut-o, în 
faţa unor fapte incontestabile, toți oamenii oneşti de pretutindeni, de la vlădică 
pînă la opincă, de la Ştefan cel Mare, care, într-o scrisoare adresată la 1478 vene- 
tienilor, numeşte Muntenia „laltra Vlachia”, „o altă Valahie”!?, ceea ce înseamnă 
că şi Moldova era o Valahie (iar noi am văzut mai sus că Valahii erau numite 
de străini țările populate de valahi, adică de români), pina la conducătorii de 

azi ai Republicii Moldova, care au declarat în public că vorbesc româneşte şi 
că pledează pentru integrarea economică şi spirituală dintre cele două state ro- 
mâneşti”; de la istoricul bizantin din secolul al XV-lea Laonic Chalcocondil, 
convins că s-ar putea demonstra precum că neamul locuitorilor din Bogdania 
Neagră (asa era numită Moldova) şi al celor de lîngă Istm (de lîngă Dunăre, 
adică din Muntenia), „deşi demult despărțit în două, [...] aşezat sub două stă- 
piniri şi cirmuiri’, „vorbeşte aceeași limba’, şi de la savantul spaniol din seco- 
lul al XVII-lea Lorenzo Hervas y Panduro, „primul lingvist vest-european care 
stabileşte în mod categoric că valaha (adică româna - N.M.) şi moldoveneasca 
constituie una şi aceeași limbă”?, pînă la neuitatul nostru coleg, ucrainean de 
obirsie şi român de suflet, marele patriot militant pentru reîntregirea neamului 
Ion Dumeniuk; de la mucalitul țăran moldovean cu gidilici la limba moş Ion 
Roată, care pina la urmă se dovedeşte a fi si român (căci scrie Creangă: „...om 
cinstit şi cuviincios, cum sînt mai toţi țăranii români de pretutindeni”™ şi care-i 
cerea pe la 1857 în Divanul ad-hoc al Moldovei unui boier, moldovean ca şi 
el, însă înfumurat nevoie mare, crescut de mic „în străinătate numai cu frantu- 
zească şi nemteasca”’, care şi-a înstrăinat „şi legea, şi limba, şi chiar dragostea 
sătenilor”? şi care se exprima într-o românească frantuzita, dar mai cu seamă 
într-o frazeologie demagogică de liberal, să vorbească „mai moldoveneste”*™, 
mai pe înţelesul celor cu palmele „străpunse de pălămidă si pline de bataturi””’, 
adică tot româneşte, dar într-o românească de-acasă, nu pocită, într-o româneas- 
că „dreaptă”, aşa cum vorbeau boierii mai în etate din Divan, care nu se lăsaseră 
de limbă, de port şi de datinile strămoşeşti, pînă la alt fiu de țăran moldovean, 
ostasul transnistrian Toma Jalba, care, la Congresul Ostaşilor Moldoveni din 
octombrie 1917, cînd apăruse ideea unei autonomii a Basarabiei fata de Rusia, 
li se adresa basarabenilor ca să nu-i lase nici pe fraţii lor de peste Nistru”. 


Cu alte cuvinte, românii din Transilvania (transilvănenii), din Tara Munteneas- 
că (muntenii), din Tara Moldovei (moldovenii), din Bucovina (bucovinenii), 
din Basarabia (basarabenii) şi din alte teritorii ale strămoşilor lor au avut din- 
totdeauna convingerea că sînt acasă, că sînt români si că vorbesc româneşte. 
Acest lucru nu vor să-l recunoască răuvoitorii. Oricit ar părea de paradoxal, 
românii sînt puşi să-şi apere nu numai romanitatea, ci şi romanitatea lor. E 
mai trist că acest lucru trebuie să-l facă nu numai în fata străinilor, ci si în fata 
conationalilor. 


Minciunile gogonate ale unor Sulzeri, Engeli, Brombergi si C° de peste hotare 
si ale unor Rafalovici, Cebotarenko, Birnea şi C° de la noi despre teritoriul vii- 
toarei Moldove ca loc de geneza si de bastina al poporatiei vechi rusesti, despre 
cel al Transilvaniei ca loc de bastina pentru unguri etc. si ca paminturi ocupate 
de strămoşii nostri nu pot concura cu cele ale baronului Münchhausen. Dar 
ele, ştiindu-se că o minciună atrage după sine alta si mai gogonată, le-au prins 
bine altor Simioni Dascăli contemporani, plăsmuitori de basne de la noi, cum 
sînt alde L. L. Polevoi, J. O. Kneazki, N. A. Mohov, V. S. Zelenciuk ş.a., fondatori 
ai „teoriei” despre o nouă comunitate etnică în istorie — volohii — si despre exis- 
tenta a două popoare est-romanice diferite: român şi moldovenesc. 

Conceptul de volohi ca o noua comunitate etnică ce s-ar fi constituit pe par- 
cursul secolelor VII-XII ca urmare a unei fuziuni dintre populaţia romanizata 
şi cea slavă ce au convietuit pe teritoriile actualei Românii, Republicii Moldova, 
în nordul Bucovinei si in Peninsula Balcanică este rodul fanteziei lui N. A. Mo- 
hoy, istoric oficial la curtea lui Bodiul’’. Caracterul pseudostiintific al lucrărilor 
lui si ale acolitilor săi, opuri ce au poluat mai bine de două decenii minţile 
„maiştrilor şi invataceilor” de la noi, a fost recunoscut chiar şi de adepţii lor de 
idei”. O lume întreagă ştie — atit din sursele autohtone, începînd cu cronicarii, 
cit şi din sursele străine - că romanii de la nord şi de la sud de Dunăre şi-au 
menţinut numele lor propriu de romani, iar urmaşii populaţiei romanizate, 
conștienți de faptul că de la Rim se trag, tot romani şi-au zis. în urma acţiunii 
legii fonetice potrivit căreia un a latin urmat de n se transformă in i (canis - 
cîine, manus - mind, romanus - român) şi a legii căderii consoanelor finale, 
cuvîntul romanus şi-a schimbat parțial aspectul material (sonor şi grafic), pro- 
nuntindu-se român si scriindu-se cu â (i din a). Deci, atît romanicii răsăriteni, 
cît şi cei de miazăzi şi-au zis romani, ulterior români. Dacă apărea necesitatea 
de a preciza despre care români era vorba în funcţie de locul de obirsie sau de 
trai, se apela la elementul de concretizare adăugat la etnonimul intern*: daco- 
români (românii de pe teritoriul fostei provincii romane Dacia şi din teritoriile 
învecinate populate cîndva de dacii liberi care s-au romanizat), moldoromâni 
(românii din Moldova), istroromâni (românii din peninsula Istria), meglenoro- 
mâni (românii din Meglen), macedoromâni (românii din Macedonia). Străinii 
însă ne-au dat alte nume”: valhi, vlahi, olahi, valahi, vlohi, volohi. De altfel, la 
fel ca şi limbii comune a valahilor de pretutindeni - limba valahă, precum şi 
teritoriului populat de valahi - Vlahia, Valahia (termen restrins ulterior pentru 
a denumi numai Muntenia sau Tara Românească), cu specificarea, atunci cînd 
trebuia precizată formațiunea statală, Valahia Mare, Valahia Mică, Ungrovlahia 
(Vlahia dinspre Ungaria, adică Muntenia), Rossovlahia (Vlahia dinspre Rusia, 
adică Moldova). 


A susţine că volohii ar fi altcineva decît populaţiile romanizate care se autode- 
numeau în mod constant pe teritoriile pe care nu le-au părăsit integral niciodată 
romani şi, respectiv, români, este o neghiobie la fel de mare ca şi a afirma că 
volohii ar fi altcineva decît vlahii sau valahii. Falsificatorii mai vechi si mai noi 
ai istoriei poporului român şi ai limbii române şi-au dat bine seama că termenii 
roman - român, română demonstrează evident permanenta românilor pe propri- 
ile teritorii şi continuitatea caracterului daco-romanic al poporului şi al limbii, 
pe cînd ei aveau nevoie de absolut altceva, şi anume - să demonstreze caracterul 
romano-slav al românilor (care ar fi deci semiromani - semislavi) si al limbii 
acestora (care ar fi rezultatul unei „încrucişări dintre limba latină a romanilor 
şi idiomurile slave ale populaţiei slave), dar mai cu seamă să execute „comanda 
de stat” — să-i nască pe moldoveni si limba acestora - limba moldovenească, să- 
i separe de români ca o comunitate etnică nouă şi să separe de limba română 
inventata de ei limbă moldovenească drept o nouă limbă romanică. „Volohii” au 
fost o „găselniță” nemaipomenită pentru trucul lor odios: volohii de pe teritoriul 
viitoarei Moldove ar fi fuzionat cu slavii de răsărit, dînd naștere unui popor nou 

în istorie - moldovenilor, valahii din viitoarea Muntenie sau Tara Românească 
şi din alte regiuni din Balcani - cu slavii de miazăzi, dînd naștere unui alt popor 
nou în istorie - românilor (după Mohov*, muntenilor, aromânilor ş.a.). Mutatis 
mutandis, dintr-o limbă comună la origine, latina, apoi - latina balcanică, latina 
dunăreană, protoromâna, româna comună, s-ar fi constituit, paralel cu cele două 
popoare romanice răsăritene diferite, şi două limbi noi romanice răsăritene dife- 
rite: româna, limba est-romanică impregnată cu elemente din limbile sud-slave 
şi est-slave, si moldoveneasca, limbă romanică „mai de răsărit decît romana”, 
impregnată cu elemente din limbile est-slave**, in special cu rusisme si ucrainis- 
me. Astfel, la comanda Moscovei si a rusofililor locali, fu creat un popor care să 
nu se mai creadă parte a poporului român, să nu mai aspire vreodată la unire. 
Astfel se ştergea cu buretele memoria istorică a românilor basarabeni, dreptul 
istoric al României de a revendica pămînturile luate cu hapca de ocupanti. Ba- 
sarabia, răpită de ruşi la 1812, devenea pe vecie pămînt neromânesc, populată 
de neromâni şi în care, chipurile, nu s-ar mai fi vorbit limba română (în pofida 
faptului că toată lumea - de la Marx, Engels, Lenin la marile puteri ale Europei 
si la cele de peste ocean - ştia că acesta e pămînt românesc, ca el e populat de 
români, ca şi Moldova de peste Prut, Ardealul şi Tara Românească). Pe parcursul 
întregii perioade postbelice lingvistii din Moldova Sovietică au fost condamnaţi 
să caute cu luminarea acest pretins specific al „limbii moldoveneşti” care ar de- 
osebi-o de română. Însă eforturile lor au fost zadarnice. Căci nu există nici un 
cuvînt, nici o formă gramaticală care ar deosebi aspectul normat, literar ai limbii 
vorbite în România (şi peste tot de românii de pe glob) de al celei vorbite în Re- 
publica Moldova, precum si în sudul Basarabiei, nordul Bucovinei si în regiunea 
Transcarpatică ale Ucrainei. Confidenta celor doi lingviști ruși citați mai sus îi 
caracterizează şi pe colegii lor din Moldova: „Ne-am străduit cît ne-am străduit, 
dar n-am mai reuşit să arătăm şi să demonstrăm - pe bază de fapte concrete şi 
edificatoare - deosebirile dintre limbile moldovenească şi română”. N-au reuşit 
fiindcă ele nu există”. 


În timpul asa-zisului „dezgheţ hrusciovist” unii lingvisti din Republica Mol- 
dova incercasera să adie despre unitatea de limbă moldo-română”. Lingvistul 
rus A. A. Reformatski (spre deosebire de colegii săi din România Al. Graur, 
Em. Petrovici ş.a., care, la comandă, îşi dădeau ghes să consemneze evenimen- 
tul istoric — constituirea, chipurile, în condiţii istorice şi social-politice diferite, 
a unei noi limbi romanice de răsărit, moldoveneasca, avînd o orientare diferită 
de a românei”) avuse curajul să considere „moldoveneasca” o varietate a limbii 
române”, iar D. E. Mihalci - sa declare in public la Conferinţa unională de ro- 
manistică din 1961, ce şi-a desfăşurat lucrările la Chişinău: „În ceea ce priveşte 
chestiunea existenţei de sine stătătoare a unei limbi moldoveneşti deosebite de 
romana personal aş prefera să ader la lingviştii burghezi de peste hotare care 
nu recunosc o atare limbă” 


Am putea numai să ne imaginăm chinurile si remuscarile pe care trebuia 
să le fi suferit savanții onesti în timpul regimului totalitar cînd erau siliți 
să spună neadevăruri. Este suficient să parcurgi astăzi raportul renumi- 

tului romanist sovietic V. F. Sismariov la Sesiunea ştiinţifică unională din 
1951, consacrată problemelor lingvisticii moldovenești, ca să-ţi dai seama 
de aceasta. Savantul e nevoit deja în titlu să anunţe despre existența mai 
multor limbi romanice în sud-estul Europei, printre care şi limba naţională 
a R.S.S.M., nominalizată în noțiunea limbă moldovenească“. Totuşi, pe par- 
cursul expunerii, deşi utilizează termenii ceruti de regim - limbă română 
si limbă moldovenească -, el constată constituirea unui standard de limbă 
romanic nord-dunărean unic, care nu e nici curat moldovenesc, nici curat 
muntenesc, la cizelarea şi definitivarea căruia şi-au adus contribuţia atît 
scriitorii moldoveni, cit şi cei munteni. Acest standard nu e altceva decit 
limba literară (normată) comună si pentru moldoveni, şi pentru munteni, şi 
pentru ardeleni“, adică limba română literară, care-i uneşte pe românii din 
ambele Principate Dunărene şi pe cei din Transilvania. Chiar şi un lingvist 
cum e M. V. Serghievski, care încă de prin deceniul patru se străduia să de- 
monstreze specificul limbii moldoveneşti fata de română, se împotmolise 
de-a binelea în prizonieratul faptelor reale de o cu totul altă natură decît 
a ideii lui fixe despre două limbi est-romanice diferite, încît la un moment 
dat ajunsese să declare, contrar propriei voințe, că în ambele principate s-a 
constituit o limbă literară unitară”. 


În 1972 la Chişinău a avut loc o Conferinţă unională în probleme de tipo- 
logie a asemănărilor şi deosebirilor dintre limbile înrudite. Tezele referatelor 
unor somitati de talia lui G. V. Stepanov, E. A. Referovskaia, R. A. Budagov, 
R. G. Piotrowski, N. A. Katagoscina, A. I. Domaşnev, A. D. Schweizer, V. G. Gak 
ş.a., precum şi ale referatului colectiv din partea Moldovei lăsau să se între- 
zărească ideea că, in lumina teoriei variativitatii limbilor, la a cărei dezvoltare 
contribuise substantial si scoala lingvistică sovietică, se va pune capăt si falsei 
teorii despre cele două limbi romanice orientale diferite, româna şi moldove- 
neasca, recunoscîndu-se identitatea lor, altminteri spus, existența unui stan- 
dard unic. Cu atît mai mult cu cît unul dintre corifeii de atunci ai lingvisticii, 
G. V. Stepanov, promotor ardent al teoriei variativitatii şi autor a mai multor 
studii în care apără unitatea limbii spaniole vorbite în Spania şi în țările Ame- 
ricii Latine, savant care în 1966, la Leningrad, la susținerea tezei de doctorat, 
afirmase literalmente că româna şi moldoveneasca s-ar afla exact în aceeaşi 
situaţie ca şi diversele tipuri de vorbire spaniolă de pe glob, adică ar reprezenta 
una şi aceeași esenţă, unul şi același sistem, una și aceeași limbă, şi nu limbi 
diferite“. 


O indicație „de sus”, din centru, şi o altă indicație tot „de sus’, însă de pe teren, 
i-a pus atît pe oaspeţii, cît şi pe gazdele numitei conferințe în situaţia confuză 
de a o scălda în două ape, de a vorbi despre diverse tipuri de spaniolă, fran- 
ceză, germană, engleză, portugheză etc. ca despre nişte varietăţi teritoriale ale 
limbilor-tip respective şi numai în cazul aşa-numitei limbi moldoveneşti şi al 
raporturilor ei cu româna - ca despre două limbi romanice diferite a două 
naţiuni diferite (în situaţia în care nimeni n-a fost în stare să demonstreze 
cum şi cînd s-a constituit națiunea moldovenească si prin ce se deosebeşte ea 

de națiunea română“), şi nu ca despre una si aceeași limbă vorbită de unul 
şi acelaşi popor, care, in virtutea cunoscutelor împrejurări istorice si politice, 
locuieşte în cadrul unor state diferite“. Este acesta un fals premeditat? Un ne- 
adevăr? O măsluire a faptelor? N-am vrea să-l calificăm atît de dur, cunoscind 
circumstanţele în care a fost comis, însă trebuie să recunoaştem că ne aflăm în 
fata unui neadevar determinat de lipsa de curaj a omului de ştiinţă neapărat 
în fata forţei brutale a dictaturii sau a ciolanului pe care aceasta i-l arată. Un 
neadevăr care vine în contradicţie atît cu realitatea faptelor, cit şi cu o teorie 
ştiinţifică general acceptată şi general aplicabilă în situaţii similare, teorie din 
care iti făcuseşi crez pentru o viata si prin intermediul căreia iti cistigasesi, şi 
bine meritat, un nume de referință în domeniul dat. Ai un sentiment de jenă 
fata de autorii care manevreaza între adevăr şi neadevar, fără a spune lucruri- 
lor pe nume. Căci ce-ar însemna a afirma că „sub aspect sociolingvistic limba 
moldovenească este o limba de sine stătătoare în sensul unei functionari si 
dezvoltări libere şi independente - a națiunii moldoveneşti, limbă care are o 
structură tipică pentru orice limbă națională dezvoltată...'?*. Portugheza din 
Brazilia, spaniola din țările Americii Latine, engleza din S.U.A., Australia ş.a. nu 
au aceleași funcţii, nu cunosc aceeași dezvoltare, nu sînt limbi ale unor naţiuni 
aparte (dacă e să recunoaştem pentru un moment, împreună cu autorul, că ar 
exista o naţiune moldovenească aparte)? Ce înseamnă aici „de sine stătătoare”? 
Căci în sensul funcționării „libere independente” (independente, probabil, de 
limba-standard) engleza din S.U.A. si Australia, spaniola din America Latina, 
portugheza din Brazilia se află în aceeaşi situație ca şi limba de stat din Moldo- 
va (dacă nu mai bună chiar), ceea ce nu le conferă însă statut de limbi de sine 
stătătoare, adică de limbi noi, care s-ar deosebi în mod absolut de, respectiv, 
portugheza, spaniola, engleza din „metropolă. 


Sînt pur şi simplu nişte manevre terminologice în albia îngustă a adevărurilor 
lingvistice. Este totuși de deplins compromisul reputatilor lingviști, cu atît mai 
mult cu cît se aflau în 1972, nu în 1938. 


Atestăm însă şi falsuri zămislite cu bună ştiinţă. Astfel, T. P. Iliaşenko concepe 
şi naşte din nimic o noua limbă romanică - limba braziliană”, în timp ce nici 
un specialist din domeniul limbilor ibero-romanice nu riscă să vorbească de o 
asemenea limba, admitind doar existenţa a două variante de funcţionare a por- 
tughezei, una în Portugalia şi alta în Brazilia, variante care constituie, în esenţă, 
aceeaşi limbă“. Ba încă și-l face complice pe R. A. Budagov (prin trimitere la 
studiul Literaturnie iaziki i iazikovie stili, p. 39), care niciodată n-a întrebu- 
intat sintagma „limba braziliană”, ci întotdeauna s-a referit la variantele uneia 
şi aceleiaşi limbi portugheze“. Să fie oare o regretabilă întîmplare? Și nu urmă- 
rirea vreunui scop anume, mizindu-se pe neinitierea unui cititor grăbit si pe 
autoritatea unui reputat savant? Deşi nu-l exprimă explicit, scopul acesta iese 
în vileag, şi anume: a infiltra în conştiinţa cititorului că, odată ce se recunoaște 
existenţa a două limbi romanice occidentale foarte înrudite, dar cu nume dife- 
rite, portugheza şi braziliana (ce funcţionează, ca şi româna şi „moldoveneas- 
ca”, în state diferite), cu atît mai mult, adică, n-ar trebui să trezească niciun fel 

de indoiala existenta altor doua limbi romanice, de asta data orientale, inrudite 
indeaproape si cu denumiri (glotonime) diferite - romana si moldoveneasca. 
Scopul camuflat iese limpede la iveala daca ne amintim cit de usor a permutat 
semnul interogarii in titlul comunicarii cunoscutului romanist italian Carlo 
Tagliavini la cel de-al VIII-lea Congres International al Romanistilor, care şi-a 
tinut lucrarile in aprilie 1956 la Florenta: in loc de Una nuova lingua litteraria 
romanza? Il moldavo, dumnealui l-a plasat la finele celui de-al doilea enunț, 
după primul enunț punind punct şi conferindu-i, astfel, caracter enuntiativ, 
adică de adevăr ştiut, cunoscut, care nu trezeşte nici o îndoială: Una nuova 
lingua litteraria romanza. Il moldavo?* Cititorului i se strecoară, prin acest „ne- 
vinovat” transfer de semne de punctuație, ideea că autorul referatului, Carlo 
Tagliavini, ca şi cum ar afirma, în prima propoziţie, existenţa unei noi limbi ro- 
manice literare (Una nuova lingua litteraria romanza), discuţia purtindu-se în 
jurul denumirii ei: Moldoveneasca? (Il moldavo?). Doar există, în accepţia unui 
lingvist ca T. P. Iliasenko, şi o altă limbă romanică nouă - braziliana. Adică, 
Tagliavini ar fi putut întreba: Moldoveneasca? Sau, poate, braziliana (Il brazilia- 
n0?). Sau, poate, alta (L altro?)! 


Să ne amintim, cu această ocazie, de un alt articol al lui T. P. Iliasenko din 
1971*, în care semnatara lucrării examina cu o superficialitate surprinzătoare 
pentru pregătirea pe care o avea argumentele aceluiași C. Tagliavini din același 
referat contra caracterului de sine stătător al limbii moldoveneşti, transfor- 
mindu-le, printr-un gest de iluzionist, in contraargumente, adică în dovezi că 
„limba moldovenească” s-ar deosebi evident de limba română” şi afirmînd că 
semnul interogării de la finele primului enunţ cade de la sine: Una nuova lin- 
gua litteraria romanza. Il moldavo. Cu alte cuvinte, contrariul celor susținute de 
prof. Tagliavini, însă tocmai ceea ce urmărea prin „simpla” permutare de semne 
de punctuație în monografia citată mai sus membrul corespondent al A.S. din 
republică T. P. Iliasenko. 


De fapt, prof. C. Tagliavini nici nu aducea argumente propriu-zise pentru com- 
baterea teoriei despre existenţa unei așa-numite limbi romanice noi, moldo- 
veneasca, idiom care s-ar deosebi net de română. Şi aceasta din cauză că pen- 
tru d-sa nu existau astfel de deosebiri. C. Tagliavini reproducea „deosebirile” 
invocate, de obicei, de adepţii teoriei celor două limbi romanice orientale vii, 
pentru ca tocmai pe baza acestor exemple „vii” să demonstreze neesentialitatea 
lor“. Care ar fi aceste „deosăghiri” (cum le-ar zice scriitorul român bucovinean 
Vasile Levitchi) dintre „moldovenească” si română? 


„Moldoveneasca” s-ar deosebi de română prin faptul că: 1) în planul expresiei 
foloseşte scrisul chirilic în variantă rusească; 2) autorii români de peste Prut 
originari din Moldova utilizează în scrierile lor dialectisme proprii „limbii mol- 
dovenesti”; 3) termenul „limbă moldovenească” a fost întrebuințat în vorbirea 
orală şi scrisă din Basarabia în toate timpurile; 4) literatura moldovenească 
din Basarabia de după 1812, spre deosebire de cea din Moldova de peste Prut, 
n-ar fi luat parte la procesul de unificare a limbii române care s-a înfăptuit în 
secolul trecut. 

Nu poti sa nu fii de acord cu lingvistul italian in ceea ce priveste netemei- 
nicia acestor „deosebiri”, mai ales cînd esti la curent cu deosebirile evidente 
dintre variantele americană, canadiană, australiană etc. ale limbii engleze, cu 
variantele (deosebirile la nivel fonetic, lexical, sintactic, stilistic ş.a.) din țările 
Americii Latine ale limbii spaniole ş.a.m.d., pe care, cu toate acestea, o lume 
întreagă (în pofida „patriotismului” național local al unor purtători ai lor „cu 
o conştiinţă de sine națională nu mai putin romanică, britanică etc., cum s-ar 
exprima un P. P. Moldovan”) le consideră că reprezintă cite o singură limbă 
(engleza, respectiv spaniola ş.a.m.d.). Prima „deosebire” nu tine de esenţă, ci 
de forma. Poti s-o transpui si în hieroglife chinezești sau în semne ale scrisu- 
lui devanagari, în urma unei atare „deosebiri” limba română nu-şi schimbă 
esenţa, nu devine o altă limbă. Precum ne-a apărut în toată goliciunea ei „de- 
osebirea” dintre „moldovenească” si română atunci cînd în 1989 am revenit 
ia grafia latină. 


„Deosebirea” a doua. Nu numai scriitorii români de peste Prut de origine mol- 
dovenească (adică născuţi in Moldova, purtători, pe lingă limba română lite- 
rară, şi ai dulcelui grai moldovenesc de-acasă) pot folosi în scrierile lor, atunci 
cînd au această necesitate, dialectisme moldoveneşti, ci şi cei munteni, ardeleni, 
bănăţeni etc.; după cum fiecare din ei poate folosi, la caracterizarea prin vor- 
bire a personajului sau la crearea cadrului istoric sau geografic, dialectisme 
banatene, oltenesti, transnistriene ş.a. si chiar elemente lexicale din alte limbi. 
T. P. Iliaşenko recunoaște şi ea acest adevăr. 


„Deosebirea” a treia: persistenta glotonimului „limbă moldovenească” de-a lun- 
gul istoriei. Nimeni nu pune la îndoială perpetuarea în timp a acestei sintagme 
(deşi există deosebiri între sintagma „limba moldovenilor” şi îmbinarea „limba 
moldovenească”, pe care se face a nu le observa P. Moldovan). Folosită fără 
substrat politic la nivelul uzului cotidian al omului de rind (atita timp cit ni- 
meni nu-i bagă bumbac în cap) în sensul de „limbă română vorbită în Moldova 
cu toate particularitatile regionale moldoveneşti”, sintagma e înlocuită în mod 
firesc chiar de omul neinstruit prin „limba română” atunci cînd vine vorba 
de limba literară, îngrijită, normată. Numai „proletcultiştii” din R.A.S.S.M. au 
ridicat vorbirea de-acasă, dialectală, la rang de „limbă literară moldovenească”, 
dar ce a ieşit din această aventură, o ştie toată lumea. Nu-i vorbă că de-acolo 
ni se trag o seamă din belelele de care nu ne putem debarasa nici azi. Folosită 
în scopuri politice bine determinate în uzul oficial al regimurilor de ocupaţie 
țarist, bolşevic, comunist şi neocomunist (o dată cu interzicerea intrebuintarii 
îmbinărilor „limbă română, „popor român din Moldova” şi cu persecutarea 
cruntă a celor care le promovau) şi al adepților teoriei celor două limbi, sin- 
tagma „limbă moldovenească” tintea să inducă lumea în eroare, să deformeze 
conştiinţa națională a poporului român din Basarabia, Transnistria, nordul Bu- 
covinei, regiunea Transcarpatica ş.a. De aceea ştiinţa cu adevărat liberă reco- 
manda drept adecvat si neechivoc termenul limba română”. 


„Deosebirea” a patra. Nu este adevărat că hotarul politic de la 1812 ar fi între- 
rupt, chiar de la acea dată, schimbul de valori culturale, colaborările şi influ- 

entele reciproce, contributia comuna la crearea fondului cultural si sublimarea 
limbii literare unitare. Mai mult decit atit, putem afirma ca mai ales prin filiera 
basarabeana (C. Negruzzi, C. Stamati, A. Donici) au continuat traditionalele re- 
latii literare româno-ruso-ucrainene cu repercusiuni benefice pentru procesul 
literar din tarile contactante. 


La intrebarea din titlul referatului lui Carlo Tagliavini se impune in mod logic 
un singur raspuns: nu exista nici un fel de limba romanica noua, ,,moldove- 
neasca” este aceeaşi limbă română recunoscută de stiinta**. Semnul de întreba- 
re din titlu nu cade nicidecum de la sine, cum susține cercetătoarea din Repu- 
blica Moldova. A încercat să-l dea jos cu de la sine putere, fără argumente, şi 
n-a reușit. Ceea ce se ştie cu siguranță că a căzut inexpiabil este reputaţia ei de 
savant incoruptibil. 


O abordare de-a dreptul cotcareasca a problemei privind statutul limbilor est- 
romanice o întîlnim într-o ediţie didactică pentru studenți”. 


După ce teoria variativitatii este interpretată eronat, după bunul-plac al auto- 
rului (că variantele unei şi aceleiași limbi n-ar fi altceva decît niște limbi de sine 
stătătoare înrudite îndeaproape, cum e situația celei moldoveneşti în raport cu 
româna)"; dupa ce noţiunea de „grai moldovenesc” (al dialectului dacoromân 
al limbii române) este substituită prin cea de „dialect moldovenesc”, pentru ca 
acesta să fie ridicat la rangul de „limbă moldovenească”; după ce ni se infiltrea- 
ză ideea că moldovenii de la tara ar inunda oraşele (în timp ce se ştie prea bine 
că oraşele noastre sînt populate în masă de nemoldoveni în urma unei politici 
bine dirijate de la tarism încoace, dar mai cu seamă în perioada postbelică, de 
rusificare) şi că, în calitate de exponenti ai unui tip de vorbire supradialectal, 
ar fi făuritorii unor norme de exprimare orală („norme” ce diferă, fireşte, de 
cele ale limbii române liberare vorbite, la aceasta „contribuind” şi influența ru- 
sească în condiţiile monolingvismului rusofonilor şi ale dominării limbii ruse 
chiar în sfera de acţiune a moldovenilor bilingvi), norme care, în opinia lui 
B. Vaksman, ar trebui codificate în dicţionare şi în alte lucrări normative; după 
ce ni se spune că actualele norme literare fixate în scris nu ar corespunde celor 
din vorbirea moldovenească, ele fiind proprii mai mult pentru limba română 
(sugerindu-se, astfel, ideea că ele ar fi fost preluate de savanții moldoveni din 
lucrările normative româneşti”); după toate acestea se promovează concluzia 
dorită de autor (si nu numai!) că lingvistii din Republica Moldova ar trebui 
să renunţe la normele scrise bazate pe tradiţia clasicilor, norme ce poartă un 
caracter prescriptiv, şi să purceadă la fixarea unor norme ce ar reflecta vorbirea 
de azi a populaţiei orăşeneşti „ruralizate”, norme cu un vădit caracter descrip- 
tiv”. Un atare îndemn de a renunţa la tradiția de limbă a cronicarilor feudali 
şi a scriitorilor clasici burghezi (care, în plus, mai aveau păcatul de a fi „mol- 
do-români”) şi de a fixa nişte norme bazate pe rostirea „din satul meu” a fost 
auzit şi luat în seamă prin anii '20-'30 ai secolului nostru in R.A.S.S.M., iar din 
dezastrul lingvistic şi cultural la care ne-a adus nu ne putem smulge nici astăzi. 
B. Vaksman reia, aşadar, „tradiția proletcultistilor, isi fixează aceste norme in 
principiu pe baza Atlasului lingvistic moldovenesc şi în temeiul lor face o 

descriere a specificului limbii moldovenești” fata de limba romana. Să sperăm 
că, graţie unui fericit concurs de împrejurări, şi anume - tirajului extrem de 
redus al cărții (300 de exemplare), trucul „moldovistului” din aula universitară 
de lingă Moscova n-a reuşit să perverteasca in masă spiritele sănătoase ale ti- 
neretului studios, iar invataceii şi profesorii de la cursurile de perfecţionare vor 
fi interceptat scopurile subversive ale asa-zisului seminar special. Desi perico- 
lul de poluare a conștiinței cititorului neromân, mai cu seamă a celui de limbă 
rusă, mai planează încă. Nişte colege de idei din Sankt Petersburg, de exemplu, 
într-un manual de introducere în lingvistica romanică (apărut la o prestigioasă 
editură din Moscova şi recomandat de Ministerul Învățămîntului Superior şi 
Mediu de Specialitate din fosta Uniune drept manual pentru universităţi”), fac 
trimitere la materialul didactic al lui B. Vaksman. 


După ce în ultimii ani ştiinţa filologică națională si internaţională a prezentat, 
practic, toate argumentele posibile, demonstrindu-i pina şi lui Toma necredin- 
ciosul unitatea de limbă a românilor moldoveni din Republica Moldova, a ro- 
mânilor bucovineni, transcarpatieni şi basarabeni din Ucraina, a românilor mol- 
doveni, munteni, transilvăneni, maramureşeni ş.a.m.d. din România, la fel ca şi 
a românilor din Serbia, Macedonia, Bulgaria, Grecia, Albania, Ungaria, Canada, 
S.U.A. ş.a., ar fi culmea obrăzniciei să mai sustii, fără argumentare, dintr-o pura 
ambiţie, supărare pe toată lumea si sete de răzbunare, că româna şi moldoveneas- 
ca ar mai fi două limbi romanice diferite. Cu regret, un astfel de ambițios, care 
opune interesele şi ambițiile personale intereselor de neam, învestit la moment 
cu nelimitate drepturi de a dirija activitatea spirituală din republică, a apărut în 
paginile unui hebdomadar din Rusia cu o nedisimulată nostalgie după așa-zisele 
realizări din perioada stagnării şi cu vechea teză despre necesitatea de a combate 
românizarea a tot ce e moldovenesc în învățămîntul de la noi, chiar dacă, declară 
doctorul în filologie intervievat, „există o comunitate a limbilor noastre - mol- 
doveneasca şi româna”. Deci, după ce se neagă ostentativ identitatea de limbă 
fixată în codul legislativ al statului, ni se face această „concesie” — recunoaşterea 
comunităţii „celor două limbi”. Iarăşi nu o limbă, ci două! 


Persevereaza în aberatiile sale despre „sinestătornicia linghii moldoveneşti” cu- 
noscutul din anii ante- si postbelici ,,stingomaluriinic” I. D. Ciobanu. Două din 
ultimele sale opuscule®', scrise in limba rusă şi editate la Tiraspol, vehiculează 
aceleaşi teze răsuflate din perioada antebelică şi din cea postbelică imediată 
şi nu merită a fi discutate aici”. Mentionatul mai sus necunoscut în lumea 
savantă din republică P. P. Moldovan, deşi declară pe ici, pe colo hoteste ca 
nu ştie in ce măsură s-ar putea vorbi de două limbi literare deosebite, că re- 
cunoaște identitatea de limbă moldo-romana™ și că nu stăruie decît în ceea 
ce priveşte menţinerea etnonimului popor moldovenesc şi a glotonimului limbă 
moldovenească, consfintite de tradiţie, totuşi, pina la urmă, reduce identitatea la 
comunitate“. Simulind o prezentare obiectivă şi impartiala a situaţiei privind 
vechimea şi perpetuarea în istorie a termenilor popor moldovenesc, limbă mol- 
dovenească, trunchiind citatele şi interpretîndu-le voluntarist, întrerupîndu-le 
şi continuindu-le cu propriile idei, insuflindu-i cititorului că ar fi ale autori- 

lor citati, rupindu-le din context si atribuindu-le autorilor ginduri care nu le 
aparțin, speculind cu numele şi cu autoritatea unor personalităţi marcante, de 
la Gr. Ureche, M. Costin, D. Cantemir, Gh. Asachi, A. Russo, M. Kogălniceanu, 
C. Negruzzi. I. Creangă, A. Mateevici (ca să nu zic de la Stefan cel Mare) la 
M. Sadoveanu, O. Ghibu, St. Ciobanu, Gh. Madan ş.a., permitindu-si insulte 
la adresa autorilor şi utilizînd un limbaj de mahala, el le prezintă obiectivist şi 
tendentios, iar prin acțiunile sale frauduloase aduce prejudicii serioase stiin- 
tei, precum si politicii şi construcţiei lingvistice din republică. Opinia publica 
respinge categoric tonul agresiv-injurios şi intolerant şi metodele şi procedeele 
speculative de minciunire a cititorului neinitiat®. 


Datoria omului de ştiinţă este de a sta de veghe la focul sacru ai cugetului si al 
conștiinței, de a da ripostă hotărită uneltirilor puse la cale de minciună. Ştiinţa 
nu trebuie să se afle la cheremul cutărui sau cutărui conducător sau partid, 
scopul suprem al ei constind in a sluji adevărul. 


NOTE 


! R.A. Budagov, S. B. Bernstein, Cu privire la unitatea de limbă româno-moldovenească // 
»Nistru’, nr. 11, 1988. Revista unională „Voprosi iazikoznaniia’, la care a fost prezentat arti- 
colul în 1956, nu l-a mai publicat. 

> Acest lucru îl face cu pretenţie de descoperitor de terra incognita un autor ce se ascunde 
sub pseudonimul Petre P. Moldovan într-o scriitură de 179 de pagini, intitulată Moldovenii 
în istorie, Poligraf-Service, Chişinău, 1993. 

° Petre P. Moldovan, lucr. cit., p. 46, 135. 

“'Tot acolo, p. 45-46, 76, 121, 136, 138-140, 158, 161, 171. Constatăm cu regret că asemenea 
amenințări la adresa oamenilor de ştiinţă care nu sînt de acord să pactizeze cu minciuna 
i-au fost strecurate cu abilitate diabolică pînă şi Preşedintelui Republicii Moldova în textul 
discursului „Republica Moldova este tara tuturor cetățenilor săi” („Sfatul Ţării”, nr. 7 din 12 
februarie 1994, p. 2) la Congresul „Casa noastră - Republica Moldova’, convocat de Alianța 
Civică şi de Guvern la 5 februarie 1994, congres în cadrul căruia fiecărui invitat i-a fost 
donată cartea lui P. P. Moldovan, apărută ad-hoc. 

^ Cum procedează Vasile Stati în articolul Piruete lingvistice şi în selecția Mos Ion Roată si 
limba moldovenească // „Moldova Suverana’, nr. 79 din 7 iunie 1994, p. 3. 

°M. Kogălniceanu, Opere alese, Editura Cartea Moldovenească, Chisinau, 1966, p. 250. 

° A se vedea: Gh. I. Brătianu, O enigmă și un miracol istoric: poporul român, Editura Stiinta, 
Chişinău, 1993, p. 65. Savantul bulgar P. Mutafciev declara urbi et orbi că poporul român 
este „singurul dintre popoarele europene care nu are istorie proprie pina la sfîrşitul Evului 
Mediu”. P. Mutafciev, Bulgares et Roumains dans Vhistoire des pays danubiens, Sofia, 1932, 
p. 279. 

Gh. I. Brătianu, op. cit., p. 60-61. 

8 Tot acolo, p. 61-62. 

°Fr. J. Sulzer, Geschichte des transalpinischen Daciens, Wienn, 1781-1782. 

1 J. Chr. Engel, Geschichte der Moldau und Walachey, Halle, 1804. 


10a Pentru expunerea ştiinţifică a problemei a se consulta: C. Daicoviciu, Em. Petrovici, 
Gh. Ştefan, La formation du peuple roumain et de sa langue, Bucureşti, 1963. 


1 Gh. I. Brătianu, op. cit., p. 58. 

» Istoria R.S.S. Moldovenești, vol. I, Chişinău, 1987, p. 208-209, 213. 

1 Gh. I. Brătianu, op. cit.; lon Hincu, Gheorghe Postică, Despre greșeli evidente si falsificări 
intenționate din istoria veche a Moldovei // în culegerea: Pagini de istorie, Editura Universi- 
tas, Chisinau, 1991, p. 15-16; Traian Diaconescu, Etnogeneza românilor // „Limba Romana’, 
Chişinău, 1991, nr. 3-4, p. 38. 

1 Jon Hincu, Gheorghe Postică, art. cit., p. 12. 

15 A. D. Xenopol, Une enigme historique. Les Roumains au Moyen Age, Paris, 1885; F. Lot, Les 
invasions barbares et le peuplement de l’Europe, vol. I, Paris, 1937 (secţiunea a treia din par- 
tea a treia a volumului I purta titlul Une enigme et un miracle historique: le peuple roumain); 
Gh. I. Bratianu, op. cit. 

16 Stelian Brezianu, Gh. I. Brătianu si istoria medievală // Gh. I. Brătianu, op. cit., p. 42. Din 
acest unghi de vedere n-ar trebui să pară exagerate încercările la care este supus si astăzi 
poporul român. A se vedea: Dan Zamfirescu, Războiul împotriva poporului român, Editura 
Roza Vinturilor, Bucuresti, 1993. 

1 Miron Costin, Letopisețul Ţării Moldovei. De neamul moldovenilor, Editura Miner- 
va, Bucureşti, 1979, p. 218-219. 

18 „Literatura si Arta”, nr. 26 din 23 iunie 1994, p. 1. Alte argumente privind etnicitatea noas- 
tra a se vedea la Pavel Parasca, Romanitatea moldovenilor // „Destin românesc”, 1994, nr. 1, 
p. 57-65; A. Armbruster, Romanitatea românilor. Istoria unei idei, Editura Enciclopedică, 
Bucureşti, 1993. 

1 Nicolae Grigoraş, Moldova lui Stefan cel Mare, Editura Universitas, Chişinău, 1992, p. 8. 

2 Cînd iti amintesti ce tămbălău provocase acum cîțiva ani formularea Republica Română 
Moldova, lansată de Congresul Frontului Popular (Creştin Democrat), te cutremuri! 

” Ion Contescu, De ce moldovenii sînt români (I) // „Limba Română, Chişinău, 1991, nr. 1, 
p. 19-20. 

Eugenio Coseriu, Limba română în fata Occidentului, Editura Dacia, Cluj-Napoca, 1994, 
p. 16. 

3 Ion Creangă, Opere, vol. II, Editura Literatura Artistică, Chisinau, 1989, p. 45. 

* Tot acolo, p. 46. 

% Tot acolo, p. 46. 

25a Tot acolo, p. 47. 

% Tot acolo, p. 47. 

27 Onisifor Ghibu, Pe baricadele vieții, Editura Universitas, Chisinau, 1992, p. 405. 

*8 A se vedea: N. A. Mohov, Formarea poporului moldovenesc si întemeierea Statului Moldo- 
venesc, Editura Cartea Moldovenească, Chișinău, 1969. 

°° A se vedea, d.ex., Petre P. Moldovan, lucr. cit., p. 8. 

* Etnonim intern înseamnă numele pe care şi-l dă populaţia însăşi, în opoziție cu etnonim 
extern - numele pe care i-l dau străinii. I. Contescu, art. cit., p. 19. 

5 Întocmai cum am procedat si noi fata de semintiile cu etnonime interne proprii: ucrai- 
nenilor le-am spus ruteni sau haholi, ruşilor - moscali, polonezilor - lesi, maghiarilor - un- 
guri, germanilor - nemți, romilor - țigani etc. 

32 N. A. Mohoy, lucr. cit., p. 19. O critică vehementa a plăsmuitorilor de noi popoare a se 
vedea la V. Besleaga. Scriitorul și destinele limbii materne // Povară sau tezaur sfint?, Editura 
Cartea Moldovenească, Chișinău, 1989, p. 447-488. 

33 Specificarea îi aparține lui V. Stati. 

* Nu poate trezi decît nedumerire şi regret faptul că, în plină transparenţă si restructurare 
a mentalitatii, un specialist erudit cum e Nicolae Raievschi - o, sancta simplicitas! - a căzut 
în capcana volohistilor si a început a cinta în corul lor cîntecul despre două limbi şi două 

popoare. A se vedea: N. D. Raievschi, Contactele romanicilor răsăriteni cu slavii. Pe bază de 
date lingvistice (sub redacţia lui R. I. Udler), Editura Stiinta, Chisinau, 1988. 


* R. A. Budagov, S. B. Bernstein, art. cit. 


3% Pe un ton ironic si glumet şi prof. E. Coseriu spunea că a încercat să găsească măcar cî- 
teva vocabule specifice „limbii moldoveneşti” în raport cu româna. Le-a găsit pe cleioancă 
(pentru musama), sirnice (pentru chibrituri) şi baistruc (pentru copil din flori), desi chiar şi 
acestea se întîlnesc ca regionalisme şi în unele localităţi de pe teritoriul actual al României. 
„Insă cu cîteva cteioance, cu cîteva sirnice şi cu cîțiva baistruci nu se face o limbă!”, exclamă 
d-sa la şedinţa în plen a Congresului al V-lea al Filologilor Români din 6 iunie 1994 la Iaşi 
şi din 8 iunie 1994 la Chişinău, cînd îşi prezintă referatul. 

37 A se vedea lucrarea colectivă Curs de limbă moldovenească literară contemporană, vol. I, 
Editura Şcoala Sovietică, Chişinău, 1956, p. 31-32. 


* Al. Graur, Studii de lingvistică generală, Editura Academiei Române, 1960, p. 311. 
Pentru opinia lui Em. Petrovici a se vedea P. P. Moldovan, lucr. cit., p. 129. Este intere- 
sant de observat că în prima ediţie a cursului universitar de Introducere în lingvistică, 
elaborat de un colectiv sub conducerea acad. Al. Graur, de asemenea se vorbea de o 
limbă literară moldovenească aparte, creată pe baza graiurilor din regiunea oraşului 
Chişinău, orientată în altă direcţie decît româna literară şi cu perspectiva de a deveni 
o altă limbă decît româna. A se vedea: Introducere în lingvistică, Editura Ştiinţifică, 
Bucuresti, 1958, p. 203, 206. În ediţia a doua (1965) şi a treia (1972) însă nu se mai 
pomeneşte de o „limbă moldovenească”, ceea ce înseamnă că autorii şi conducătorii 
lucrării, într-un moment de relativă transparenţă, s-au debarasat de opinia impusă 
de oficialitățile dirijate de Moscova. Se poate bănui deci ce s-ar fi putut întîmpla si 
cu opinia acad. Al. Graur însuşi privind statutul „limbii moldoveneşti” la o eventuală 
reeditare a variantei tratatului său Studii de lingvistică generală (din 1980). O greşeală 
recunoscută, după cum se spune, e pe jumătate ispasita. 

% A. A. Reformatski, Vvedenie v iazikoznanie, ediţia a patra, Editura Prosveşcenie, Moscova, 
1967, p. 415. 


“© Raportul, publicat în rusește in 1952 in revista „Voprosi iazikoznaniia’, nr. 1, a fost tradus 
şi editat la Chisinau în broşură aparte peste opt ani. A se vedea: V. E Sismariov, Limbile 
romanice din sud-estul Europei si limba națională a R.S.S. Moldovenești, Editura Cartea Mol- 
dovenească, Chişinău, 1960. 


“4 V, E. Şișmariov, op. cit., p. 58-59. 
“2 A se vedea la A. Evdoşenco, Comoara din străbuni // Povară sau tezaur sfint?, p. 64, 67. 


%3 Adevăr pe care îl sustinuse si îl demonstrase în baza aplicării aceleiași teorii a variativitatii 
şi a metodelor statistice şi autorul acestor rînduri in 1967. A se vedea: N. G. Matcas. Leksika 
i morfologhiia moldavskoi publitistiki v sravnenii s leksikoi i morfologhiei dako-romanskih 
funktionalnih stilei. Avtoreferat na soiskanie ucionoi stepeni kandidata filologhiceskih nauk, 
Leningrad, 1967, p. 14. 


“ Critica falsificării istoriei în aceasta chestiune a se vedea la C. C. Giurescu, Cum se falsi- 
fica istoria // „Limba Română”, Chisinau, 1991, nr. 1, p. 29-32. 


“ A fost un mare tămbălău în legătură cu publicarea materialelor conferinței. Prima ediție 
a fost dată sub cuţit. Cea de-a doua, citită cu lupa și scuturată de orice idee „subversivă”, a 
văzut lumina tiparului abia în 1976. A se vedea: Tipologhiia shodstv i razlicii blizkorodstven- 
nih iazikov, Editura Stiinta, Chisinau, 1976. 

“a Tipologhiia shodstv..., lucr. cit., p. 13. 


15 „Ca urmare a unor diferite condiții de dezvoltare a limbii portugheze, bunăoară 
s-au constituit limba portugheză şi limba braziliană. Iar ca urmare a funcționării limbii 
braziliene într-o situaţie concretă se dezvoltă norma limbii braziliene”. T. P. Iliaşenko, 
Formirovanie romanskih literaturnih iazikov. Moldavskii iazîk, Editura Stiinta, Chisinau, 
1983, p. 80. 

1 A se consulta N. A. Katagoscina, Iazikovaia situatiia v Brazilii // Tipologhiia shodstv i 
razlicii blizkorodstvennih iazikov, p. 89-99; R. A. Budagov, Literaturnie iaziki i iazikovie stili, 
Editura Vissaia skola, Moscova, 1967, p. 36-39. 


17 Citez: „Aşadar, una din variantele aceleiaşi limbi poate să constituie o normă literară mai 
v») 


stabilă, iar alta - o normă literară mai putin stabilă”, R. A. Budagov, op. cit., p. 39. A se vedea 
si p. 37, 38. 


48 T. P. Iliasenko, op. cit., p. 143. 
” T. P. Iliasenko, V. I. Lenin i razvitie naționalnîh iazîkov. LLM, 1971, nr. 1, p. 9-21. 
Tot acolo, p. 12-13. 


51 Acelaşi lucru îl constatase si defaimatul pe timpuri la noi ca „răuvoitor al limbii moldove- 
nesti” profesor Klaus Heitmann de la Universitatea din Heidelberg într-un articol, publicat 
în limba germană in 1965 si republicat in limba română peste 26 de ani. A se vedea: Klaus 
Heitmann, Limba si literatura română în Basarabia si Transnistria (Asa-numita limbă si 
literatura moldovenească) (I), LLM, 1991, nr. 4, p. 79-90. 


= P, P. Moldovan, lucr. cit., p. 8. 


5 Deja cronicarii semnalau folosirea acestui termen, ca şi a termenului generic roman, pentru 
a-i denumi pe vorbitorii de limbă romană din diferite formaţiuni statale, în uzul cotidian al 
muritorilor de rînd: „... măcară că ne răspundem acum moldoveni, iară nu întrebăm: „știi mol- 
doveneşte?”, ce „ştii româneşte?” adecă rimleneste, putin nu zicem: ,,stis romanite?” pre limbă 
latineasca” (Miron Costin, op. cit., p. 219). Opinia ştiinţifică unanimă din ultimul timp a fost 
exprimată într-o serie de comunicate, apeluri, hotariri ale unor conferinţe şi congrese nationale 
şi internaționale. A se vedea: Apelul Congresului al IV-lea al Filologilor Români (Timișoara, 4-6 
iulie 1991) către Parlamentul Republicii Moldova, Rezoluţia Conferinţei Naţionale de Filologie 
(Iasi - Chisinau, 28-31 august 1991), publicate în Buletinul Societăţii de Ştiinţe Filologice din 
România pe anii 1991-1992, p. 152-153: Rezoluţia Conferinţei Stiintifico-Practice Internationale 
(Cernăuţi, mai 1991) cu tema „Probleme de limbă şi literatură română în şcoala naţională”, 
publicată în revista „Limba Română”, Chişinău, 1991, nr. 2, p. 81-82; Rezoluţia Conferinţei 
Nationale de Filologie, ediţia a doua (Iaşi - Chisinau, 6-9 iunie 1994), către Parlamentul Repu- 
blicii Moldova, publicat în „Literatura şi Arta”, nr. 24 din 16 iunie 1994, p. 1, ş.a. 


* Savantul italian mai făcuse remarca demnă de reținut precum că atît cronicarii, cit şi scrii- 
torii originari din Moldova din secolul al XIX-lea sînt ambivalenti (T. Iliaşenko, art. cit., p. 13), 
adică aparțin atît literaturii din România, cit şi celei din Basarabia. Și aparţin, întîi de toate, 
prin faptul că şi-au făurit opera într-o singură limbă, română, si nu în două limbi diferite, 
română şi moldovenească. 

55 B. I. Vaksman, Iazikovaia harakteristika i status vostocinoromanskih iazikov, Kalinin, 
1993. 


°° B. I. Vaksman, ucr. cit., p. 4. In realitate, cind era vorba de toate variantele limbilor din 
afara fostei U.R.S.S., lingvistii sovietici apărau unitatea limbii, indiferent de natura canti- 
tativă a diferentierilor teritoriale. A se vedea: G. V. Stepanov, Ispanskii iazik v stranah La- 
tinskoi Ameriki, Moscova, 1963; idem, Ispanskii iazik Ameriki v sisteme edinogo ispanskogo 
iazika (teza de doctorat si referatul tezei), Leningrad, 1966; idem, Ispanskii iazik Ispanii i 
Ameriki, Moscova, 1979; E. A. Referovskaia, Frantuzskii iazik v Kanade, Leningrad, 1972; A. 
D. Schweizer, Nekotorie osobennosti avstraliiskogo varianta sovremennogo angliiskogo litera- 
turnogo iazika (teza de doctorat si referatul tezei), Moscova, 1968; idem, Literaturnii angli- 
iskii iazik v S.S.A. i Anglii, Moscova, 1971; A. I. Domasnev, Ocerk sovremennogo nemetkogo 
iazika v Avstrii, Moscova, 1967, ş.a. 

“7 Fostul colaborator al Institutului de Limba şi Literatură al A. $. din Republica Moldova 
B. Vaksman ştie bine în ce să bată: în timpul cînd lucra la Institut cartea colegului d-sale 
George Gogin, Studiu de ortoepie moldovenească (Chişinău, 1977) fusese pusă la index, iar 
autorul, redactorul şi recenzentul ei - sanctionati, aducindu-li-se aceleași invinuiri. 


58 B, I. Vaksman, lucr. cit., p. 4, 7, 37-41. 

5 Tot acolo, p. 52-61. 

°° T, B. Alisova, T. A. Repina, M. A. Tariverdieva, Vvedenie v romanskuiu filologhiiu, Ucebnik, 
editia a doua, Editura Vissaia skola, Moscova, 1987. 

s A se vedea: M. Ionko, L. Dobrovolskaia, Novie liudi - novie orientiri // „Ucitelskaia gazeta”, 
nr. 24 din 31 mai 1994, p. 7. 

s I. D. Ciobanu, Slovo o sudbe rodnogo iazika, Tiraspol, 1992; idem, Slovo o rodnom iazike, 
Tiraspol, 1993. 

€ O replică admirabilă i-a dat ultimei broşuri VI. Lemne, specialist în domeniul fizicii şi 
matematicii, în articolul Kto mi - rumini, moldavane?, publicat în „Nezavisimaia Moldova’, 
nr. 165 din 26 octombrie 1993, p. 3. 

& P. P, Moldovan, lucr. cit., p. 129: „Acestea sînt probleme ce tin de competenţa lingvistilor” 
(însă pe cei care nu împărtăşesc părerea d-sale îi ignoră la tot pasul). 

* Tot acolo, p. 106. 

& Tot acolo, p. 28, 149-150, 154. 

6° A se vedea: Z. Ornea, O carte ticăloasă // „România literară, nr. 21 din 1-7 iunie 1994, 
Petru Cărare, Unde dai si unde crapă // „Literatura şi Arta”, nr. 29 din 14 iulie 1994, p. 1; 
Nicolae Matcas, Cum i-a păcălit un țăran român pe doi orășeni moldoveni // „Literatura si 
Arta’, nr. 30 din 21 iulie 1994, p. 2-3; Ion Ciocanu, Agresivitatea amatorismului, tot acolo. 

Comunicare prezentată la Congresul al V-lea al Filologilor Români 
Iași - Chișinău, 6-9 iunie 1994 


Il. CORELATIA 
LIMBA - DIALECT - GRAI 


Matilda VARIETATEA 
CARAGIU- LIMBII 
MARIOTEANU ROMANE 


1. Ca orice unitate, limba română este o unitate in diversitate, pentru că ea 
prezinta si deosebiri, generate de pozitia geografica, de varietatea sociala si de 
momentul vorbirii: acelasi om vorbeste cu particularitati specifice zonei sale 
geografice, gradului sau de instruire, felului de munca prestata, virstei sale, re- 
latiilor cu centrul inovator (oras, capitala etc.), cu populatii de alta limba si, in 
fine, in functie de starea sa intr-un anumit moment al vorbirii (calm / graba / 
nervozitate etc.). Se intelege, primele doua tipuri de varietati pot fi privite din 
punct de vedere descriptiv si istoric. 


Tema luată în discuţie este varietatea determinată „geografic” (termen pe care 
îl prefer celui de „local”, care restringe întru citva aria de răspîndire a variațiilor 
lingvistice regionale). 


2. Înainte de a aduce în discuţie varietatea limbii române, este necesar să cir- 
cumscriem clar conceptul de „limbă romana’, care poate fi definit în două fe- 
luri: ca limbă română actuală, vorbită în România şi în ţinuturile limitrofe, şi 
ca limbă română istorică, acea primă fază de comunitate a limbii neolatine, 
continuatoare a latinei aduse de romani în sudul şi în nordul Dunării, numită 
străromână, română comună (primitivă), protoromână etc. 


Cel dintii este conceptul / termenul folosit în mod curent (în continuare „limba 
română din Dacia” / „dacoromâna”), al doilea este conceptul / termenul stiin- 
v) 


tific, lingvistic (în continuare ,,straromana’, termenul, care mi se pare cel mai 
potrivit: a fost creat de Sextil Pușcariu, după modelul germ. Urrumânisch). 


3. În istoria recentă a lingvisticii româneşti, această etapă de comunitate a fost 
anulată de unii lingviști, din fericire puţini, susținători ai ideii false a transfor- 
mării limbii latine orientale, de la început, în cinci limbi distincte: dacoromâna, 
istroromâna, aromâna, meglenoromâna şi aşa-zisa „limbă moldovenească”. Prin 
această deturnare a evoluţiei fireşti a latinei dunărene, ca şi prin punerea pe 
acelaşi plan a variantelor sud-dunărene cu cele nord-dunărene, din interiorul 
dacoromânei, se urmărea găsirea unui suport teoretic — fie si fals — pentru lega- 
lizarea ştiinţifică - în realitate politică - a nou-createi „limbi moldoveneşti”. 


Iarăşi din fericire pentru demnitatea lingvisticii româneşti, redresarea, în pri- 
vinta străromânei, s-a produs foarte repede, perioada fără „trunchi comun” 
fiind trecută sub tăcere, româna comună / străromână / protoromână fiind 
chiar reconstruită în deceniul al 7-lea (rezultatul - volumul al II-lea din Istoria 
limbii române, Editura Academiei, 1969). 

Ideea de „trunchi comun” este unanim admisă in românistică şi in romanistica. 


4. Trecind la varietatea limbii române, voi debuta printr-o metaforă, care mi 
s-a părut potrivită situaţiei din limba noastra': privită de departe, ROMÂNIA 
(= teritoriul european pe care se vorbeau limbi romanice [lăsăm deci deopar- 
te NEO-ROMANIA / NEU-ROMANIA, cum o numesc lingvistii germani]) 
pare galaxia noastră, o „galaxie romanică”, desigur, organizată — ca orice micro- 
cosm - de data aceasta însă din punct de vedere lingvistic. 


Şi, privită tot de departe, din perspectivă romanică, limba română nu este altce- 
va decît planeta Saturn a galaxiei, deoarece, ca si în cazul lui Saturn, se distinge 
un corp central, înconjurat de cîteva inele. Este singura limbă-planetă din ga- 
laxie care oferă această imagine; nucleul îl constituie dacoromâna (româna din 
Dacia, din nordul Dunării), iar cele trei inele sînt ipostazele actuale ale străro- 
mânei: aromâna sau macedoromâna (vorbită în ţările balcanice Grecia, Albania, 
Bulgaria şi în unele republici din fosta Iugoslavie), meglenoromâna (româna din 
Cimpia Meglen, pe malul Vardarului, la nord de Salonic) şi istroromâna (vorbi- 
tă în Peninsula Istria, în nordul Mării Adriatice). Am precizat însă că imaginea 
aceasta este numai aparentă, căci aparentă este şi discontinuitatea teritoriului 
lingvistic românesc: structura esenţială a celor patru ipostaze ale trunchiului 
istoric străromân manifestă o continuitate şi o unitate remarcabile, care asigură 
funcționarea diasistemului străromân. Căci toate evoluţiile importante de la 
latină spre română - schimbările fonetice, tipurile morfologice şi realizările 
concrete ale morfemelor, vocabularul fundamental identic, semantismele sur- 
prinzător de asemănătoare etc. caracterizează toate ipostazele străromânei. 


Totuşi, separate, după aşezarea slavilor la sud de Dunăre (sec. al VI-lea?), 
varietatea, care există după Sextil Puşcariu încă, din perioada de comunitate, 
s-a accentuat, astfel că, după peste o mie de ani de evoluţie relativ indepen- 
dentă, constatăm existenţa „inelelor” lui Saturn, variante de gradul 1 ale lim- 
bii române. 


Aceste ipostaze ale străromânei sînt denumite, prin tradiție, în lingvistica ro- 
mânească şi romanică, „dialecte”. Întrebarea care s-a pus şi se pune este „ale cui 
«dialecte»?”. Răspunsul nu poate fi decît unul: „ale straromanei’, căci, oricum 
am aborda situaţia, limba vorbită de românii sud-dunăreni nu este o varietate 
a dacoromânei, iar vorbitorii sînt şi au rămas sud-dunăreni. Este clar că pro- 
blema se situează, cum a formulat, într-un cadru teoretic, Eugeniu Cose- 
riu, „au-delà du structuralisme”, dincolo de analiza lingvistică strictă: opoziţia 
„limbă istorică + limbă funcţională” scoate în evidență faptul că o limbă isto- 
rică (străromâna, în cazul nostru) nu este un sistem omogen, cum este o limbă 
funcțională (care, tocmai de aceea, poate fi analizată lingvistic). Or, fiecare din 
aceste ipostaze ale străromânei funcționează ca sisteme omogene şi această 
calitate le conferă vorbitorilor lor, în contextele lingvistice specifice în care tră- 
iesc, înconjurați de populaţii de alte limbi, sentimentul ,,alteritatii” (ideea apar- 
tine, teoretic, aceluiaşi autor, Eugeniu Coșeriu), sentimentul de a fi „un altul”, 
prin limba pe care o vorbesc, diferită de a vecinilor’. Diversitatea nu exclude 

insa unitatea, care este evidenta si necontestata la nivelul limbii romane vorbite 
in nordul si in sudul Dunarii. 


In acelasi sens, al unitatii, vorbeste si numele etnic: toti romanii din nordul si 
din sudul Dunării s-au simţit „români, şi nu „albanezi” sau „greci” (de „bul- 
gari / sîrbi / ruşi / maghiari” etc. nu putea fi vorba la data constituirii limbii 
şi a poporului român): rumân / român în nord (dacoromânii), rumeri în vest 
(istroromânii), ar(u)mânu / rămănu în sud (aromânii). În schimb, „outsider”-ii — 
populaţiile vecine - i-au denumit pe toți vlahi (cu toate variantele lui: vlahos / 
kutovlahos, vla(h) cu pl. vlasi; olah voloh etc.). 


Un argument mai convingător pentru unitatea etnică a românilor din nordul şi 
din sudul Dunării, în afară de limbă şi de nume, nu se poate invoca. 


Trebuie să notăm deci că un aromân spune „hiu armânu” nu ca să se deose- 
bească de românii din nord (acestuia îi spune „şi eu hiu armânul”, cum a spus 
Coletti sau cum exclamă astăzi, intelegindu-se cu turiştii români nord-dună- 
reni oriunde în Peninsula Balcanică, aromânii care trăiesc acolo), ci pentru ca 
să se deosebească de vecinul lui, care îi spune „vlah” sau „cioban” (identificîn- 
du-l cu meseria de păstor). 


A spune deci că ipostazele actuale ale străromânei sînt variantele acelei faze, 
istorice, din evoluţia limbii române nu comportă, după părerea mea, nicio con- 
tradictie, nici în termeni şi nici în conţinut, dimpotrivă, mi se pare singura 
interpretare posibilă. 


5. În ceea ce priveşte varietatea din interiorul limbii române din Dacia: ca în 
orice alt peisaj, nu neapărat lingvistic, se observă şi aici variante interne, care 
funcționează şi ele tocmai pe baza unităţii sistemului. Aceste variante de gradul 
doi ale dacoromânei au fost denumite „graiuri / subdialecte / dialecte” (aici le 
vom numi „graiuri”). Ele formează arii care se delimitează prin izoglose nume- 
roase şi adeseori neconcordante, grupate în fascicule uneori largi, cu prelungiri 
spre interiorul altor graiuri învecinate, conturînd însă o zonă centrală care in- 
dividualizează graiul. 


Acest tablou dialectal cu zone largi de întrepătrundere a făcut ca, în istoria 
dialectologiei române, să se dea diferite interpretări repartitiei graiurilor din 
dacoromână, şi anume: numărul de graiuri identificate de lingviști variază de 
la 2 (graiuri de tip moldovenesc şi de tip muntenesc: Al. Philippide, I. Iordan şi 
Emanuel Vasiliu, ultimele cuprinzind toată Muntenia si Dobrogea, pe restul te- 
ritoriului, cu excepţia Olteniei, care este o zonă de tranziție, vorbindu-se graiuri 
de tip moldovenesc) la 3 (bănățean, moldovenesc şi muntenesc: G. Weigand), la 
4 (+ cel crisean: Emil Petrovici), la 5 (+ cel maramureșean: Sever Pop si, mult 
mai tîrziu, R. Todoran). 


Această împărţire în cinci graiuri este acceptată, cred, astăzi, de majoritatea 
oamenilor de ştiinţă. Iată care sînt zonele în care se vorbesc subdiviziunile da- 
coromânei, după Sever Pop, acest mare dialectolog român, unul dintre cei mai 
buni cunoscători ai varietatii dialectale româneşti, autor al ALR I (alături de 


94 Matilda CARAGIU-MARIOTEANU 


Emil Petrovici, pentru ALR II), lucrare fundamentala in domeniu, conceputa 
de Sextil Puscariu (citez, in traducere, din La dialectologie, I, Louvain, Belgia, 
1950): 


»a) Graiul muntenesc, folosit in Muntenia, in Dobrogea, în Oltenia de est, in 
sudul Moldovei si in partea de sud-est a Transilvaniei. 


b) Graiul moldovenesc, folosit in Moldova si in Basarabia, pina dincolo de Nis- 
tru, in Bucovina si in partea de nord a Transilvaniei. 


c) Graiul bănăţean, folosit în provincia Banat, în vestul Olteniei si in Transilva- 
nia, în judeţele Hunedoara şi Arad. 


d) Graiul vorbit în regiunea celor trei rîuri numite Criș (Crişul Alb, Crişul Ne- 
gru, Crișul Repede), toate trei afluenţi ai Tisei. 


e) În fine, graiul din Maramureș, situat în partea cea mai nordică a vestului 
Transilvaniei. Acest grai se leagă strîns de cele vorbite în zonele Oaș... şi Nå- 
săud... 


Frontierele politice ale vechilor provincii româneşti (Muntenia, Oltenia, Mol- 
dova, Basarabia, Bucovina, Dobrogea, Transilvania, Banatul, Crişana şi Mara- 
mureşul) nu coincid cu cele ale subdiviziunilor dialectului dacoromân indicate 
mai sus” (op. cit., p. 667-668). 


Din păcate, această lucrare monumentală, în două volume, nu a figurat nicio- 
dată în bibliotecile din România, iar în mîinile celor tineri atunci a ajuns foarte 
tirziu: între 1971-1973, scriind Compendiul de dialectologie, am inserat acest 
text al lui Sever Pop, la p. 150 (cu multe omisiuni însă: „de dincolo de Nistru”, 
ca şi toată partea finală, referitoare la provinciile istorice, lipseste...)°. 


Indiferent de numărul de unităţi identificate, este important să relevăm că nu 
s-a vorbit niciodată de: 


- un grai „transilvănean” (H. Tiktin, care a făcut o împărțire administrativă, 
nu intră în discuţie); graiul crisean, situat în zona de nord-vest a Transilvaniei 
(denumit chiar astfel de E. Petrovici: „subdialectul de nord-vest”), păstrează 
multe arhaisme şi, împreună cu cel maramureşean, constituie, prin însăși exis- 
tenta lor si prin trăsăturile lor specifice, o dovadă a continuității românilor in 
acest spaţiu; 


- un grai „dobrogean” (zona respectivă tine, lingvistic, de graiul muntenesc, cu 
prelungiri ale unor particularităţi din graiul moldovenesc înspre nord-est); 


- un grai „basarabean” (graiul vorbit în aceasta zona identificîndu-se cu cel 
moldovenesc; despre acest aspect se va vorbi mai pe larg pe baza hărților 
lingvistice). 


Chiar dacă au trecut cîteva decenii de evoluţie independentă a graiului vorbit 
în Basarabia, nu trebuie să se uite că schimbările lingvistice nu se produc atît 


v» 


de repede, spre a se putea vorbi de o „limbă moldovenească’, pe de o parte; pe 

de altă parte, limba „comună” vorbită acolo în toate ocaziile vieţii social-po- 
litice este limba română literară, si nu o altă limbă; în fine, termenii Moldova, 
moldovenesc au fost, într-un fel, suprapusi pe entitățile cărora le aparţin, care 
sînt provincia istorică Moldova şi graiul vorbit între Carpaţii Orientali, Prut 
şi Nistru, şi din Bucovina pînă la Milcov. Nimic nu justifică ştiinţific (atît ca 
terminologie, cit şi din punctul de vedere al conţinutului și al unui drept an- 
cestral) confuzia creată prin denumirile „Republica Moldova” şi „limba mol- 
doveneasca’, două aberaţii ale istoriei recente a românilor. 


De altfel, tratînd problema clasificării limbilor romanice, marele lingvist ita- 
lian Carlo Tagliavini, autorul monumentalei lucrări Originile limbilor neo- 
latine (în traducere românească, Editura Științifică şi Enciclopedică, Bucuresti, 
1977), a analizat într-o notă foarte amplă, la capitolul consacrat limbii ro- 
mâne, situaţia „limbii moldoveneşti” şi a „R.S.S. Moldoveneşti”, aratind cîtă 
osteneală şi-au dat lingviştii sovietici pentru a motiva aceste două noi creații 
(M. V. Serghievski, R. A. Budagov, V. E. Sismariov, ca şi unii lingviști basara- 
beni, v. p. 287). „Însăşi Marea Enciclopedie Sovietică (Bol’saja Sovetskaja En- 
tiklopedija, 1955), citeaza Tagliavini, scrie despre «moldavskij jazyk» ca «este 
o limbă romanică [a II-a- n.n.] care face parte, împreună cu româna, din 
grupul limbilor romanice orientale»” si adaugă: „Limba moldovenească este 
extraordinar de apropiată de dialectul moldovenesc al limbii române care 
se vorbeşte în Moldova (R.P.R.) dintre Prut şi Carpaţi” (ibidem). Replica lui 
Tagliavini este tranşantă, fără echivoc: „Pretinsa «limbă moldovenească» nu 
este de fapt decît româna literară, scrisă cu un alfabet rusesc uşor modificat 
(adică în chirilice moderne, diferite de chirilicele vechi din paleoslavă...), cu 
unele concesii în favoarea unor forme dialectale moldovenești cunoscute de 
altfel şi în interiorul granițelor României...” (ibidem, p. 289). 


Mergînd mai departe cu varietatea regională românească, este de menţionat şi 
faptul că graiurile româneşti se prelungesc, firesc, organic, potrivit cu istoria 
noastră şi cu principiile geografiei lingvistice (referitoare la migrarea / păstra- 
rea pe teritorii care nu mai sînt româneşti a unor graiuri limitrofe), şi dincolo 
de graniţele actuale ale țării noastre. 


Aş dori să ilustrez această idee cu graiul vorbit în Banatul Sirbesc, parte din 
Voivodina, care, după cum se va vedea, este identic şi astăzi cu graiul bănăţean, 
chiar dacă vorbitoarele în discuție muncesc temporar la Paris: este vorba de 
două femei, Florica şi Ileana, care o ajută, alternativ, la curăţenia casei pe doam- 
na K. D. si care, în absenţa sa, îi lasă biletele-mesaje: graiul bănăţean prezent 
aici, redat de vorbitoare aşa cum s-au priceput, ca şi neologismele, mai vechi 
sau mai noi, au o savoare specială, dar, mai ales, constituie dovezi ale perenitatii 
unui grai care se vorbeşte în afara limitei noastre administrative. lată cum sună 
cîteva din aceste adevărate documente: 


Doamna Danelop / asta-i adresa lu Florica / ia sege la fata: sege, cu palatalizarea 
şi africatizarea dentalei d, specifică exclusiv graiului bănățean (șede în tran- 
scriere fonetică, lit. sade, gr. mold. șădi); sau aceeaşi trăsătură pentru corespon- 


96 Matilda CARAGIU-MARIOTEANU 


denta surdă t: Doamnă / să siti că nu aveți curent / adică struie // am băgat matu 
în priză si atunci o pocnit / o ieşit flacără (să se observe siti pentru scifi, lit. știți, 
ca si particularitatea morfologică o pocnit, o ieșit, cunoscută tuturor graiurilor, 
cu excepţia celui muntenesc); sau alte cuvinte cu t palatalizat: am acins pentru 
lit. am atins sau ășcia îs bani lu Mama Florica; în alte texte observăm cit de bine 
s-a păstrat palatalizarea dentalelor l, n, şi r, notate de subiecte cu ie dupa con- 
soană: Doamnă / o telefonat o muierie / Marina / si o spus că vă telefonează la vo 
5 ciasuri (muierie; de reţinut şi semantismul nedepreciativ, ca si în alte graiuri 
şi în toate variantele sud-dunărene); în alte texte: vinie, binie, icoanie, (să lu- 
ati) acilie pentru vine, bine, icoane, altele; labialele nepalatalizate, altă trăsătură 
specifică graiului bănăţean: Doamnă / oameni ăia cie vin să fărbuiască or zis că 
minie vin. Şi într-un alt text: Doamnă / ieu cred că joia de vinie să vin / dar / dacă 
ieu nu vin / vă dau un telefon / Florica (vinie, să vin, nu vin, cu labiodentala v 
intactă, sau binie, în exemplul de mai sus); şi, în fine, de vreme ce a apărut un 
neologism universal, telefon, să încheiem această ilustrare cu următorul text, 
care să ne arate că vorbitoarea trăieşte în Franța: Misiu Sandu / Mersi pentru 
Radio cie mi lot lăsat / spuneți lu doamna bonjur dela minie! 


6. Pina aici am vorbit despre varietatea geografică din punct de vedere lingvis- 
tic. Stim însă că, pentru vorbitorii din afara granițelor ţării, implicaţiile etnice, 
politico-administrative, culturale sînt numeroase, mereu discutabile si foarte 
importante. 


Nu-mi propun să abordez aceste aspecte, care ne-ar duce foarte departe, în afa- 
ra lingvisticii. Scopul analizei noastre este, cred, acela de a ne aduce contribuţia 
la supraviețuirea, sub raport lingvistic şi etnic, a românilor din afara graniţelor 
ţării noastre, în primul rind, prin lamurirea unor concepte teoretice. 


Este clar că această supraviețuire nu se poate realiza decît prin cultivarea lor in 
spiritul romanitatii, ca etnie distinctă de altele, prin carte şi prin slujbă religi- 
oasa în biserică. 


Toţi românii, din nordul şi din sudul Dunării, care trăiesc în afara graniţelor 
țării, sînt ameninţaţi de pericolul aculturatiei. Ne place sau nu acest termen (de 
o ambiguitate congenitală, cum spune Em. Condurachi, într-unui din articolele 
sale publicate postum în volumul Daco-Romania Antiqua, Editura Ştiinţifică 
şi Enciclopedică, Bucureşti, 1988, p. 44), dacă înţelegem totuşi prin aceasta as- 
piratia şi chiar ataşarea la o cultură oficială, de altă limbă, înţelegem şi faptul 
că aceasta stare de aculturatie (ad culturam) este primul pas spre deznationa- 
lizare. 


În cazul opțiunii pentru romanitate, pe care o dorim sub orice formă, spre su- 
pravietuirea variantelor de gradul 1 sau 2 vorbite în afara granițelor României, 
se pune problema instrumentului de comunicare, şi anume: care aspect al lim- 
bii române trebuie cultivat? Limba literară sau varianta maternă folosită, sau 
amindoua? Părerile personale nu pot avea greutate în soluționarea acestei pro- 
bleme, consider însă că, în orice caz, rezultatele științei trebuie folosite cu mult 
discernamint, iar amatorismul, generator de confuzii, să nu înăbușe adevărul. 

În ceea ce priveşte graiurile dacoromânei, departe de a fi părăsite prin înlocui- 
rea lor cu varianta literară (cea mai îngrijită formă a limbii comune / standard, 
a normei supradialectale), pentru că aceste variante ale variantelor de gradul 1 
reprezintă o sursă inepuizabilă de îmbogăţire a limbii, care trebuie păstrată si 
cultivată cu toate mijloacele. 


NOTE 


! Matilda Caragiu-Marioteanu, Unité du roumain (nord- et sud-danubien) // RRL, XXX, 
1985, nr. 6, p. 525. 


Idem, A propos de la latinité de laroumain (a la lumière des dernières recherches) // RRL, 
XXXIII, 1988, p. 237-249. 


* Idem, Compendiu de dialectologie română (nord- şi sud-dunăreană), Editura Ştiinţifică şi 
Enciclopedică, Bucureşti, 1975, p. 150. 

Nicolae GRAIURILE 
SARAMANDU MOLDOVENESTI . 
IN CADRUL LIMBII ROMANE 


Graiurile de tip moldovenesc formeaza o parte insemnata a graiurilor dacoro- 
mane, acoperind aproape o treime din teritoriul unde se vorbeste romaneste. 
Această realitate dialectală este rezultatul unui proces îndelungat de constituire 
a celor două ramificații teritoriale ale dacoromânei: nordică (nord-vestică), din 
care fac parte şi graiurile moldovenești, şi sudică (sud-estică), din care fac par- 
te, în principal, graiurile muntenesti. 


Poziţia în cadrul limbii române (al dacoromânei) a graiurilor moldoveneşti se 
poate stabili urmărind pe hărţile atlaselor lingvistice ariile de raspindire ale 
unor particularități de limbă, de exemplu, ale unor cuvinte moştenite din lati- 
nă, păstrate din substratul autohton sau împrumutate din alte limbi. 


În ceea ce priveşte elementul latin moştenit, Sextil Puşcariu menţiona perechea 
de termeni rinichi-rărunchi, cel dintîi întîlnindu-se în aria sudică, cel de al doi- 
lea- in aria nordică. „Amîndouă cuvintele sînt nişte diminutive latine vulgare 
de la ren: reniculus şi renu(n)culus”, spune S. Puşcariu, dupa care continuă: „Care 
dintre cele două forme e mai veche nu știm, dar forma cu sufixul -u(n)culus, care 
se găseşte şi la retoromani, şi în unele dialecte italiene, pare a fi fost cea obișnuită 
în Dacia Traiană, pe cînd cea cu sufixul -iculus (in loc de -iculus) - cea raspin- 
dită în Peninsula Balcanică, căci numai ea e cunoscută la transdanubieni (arom. 
arniclu)” (Sextil Puşcariu, Limba română, I, Bucuresti, 1940, p. 341). 


În același sens S. Puşcariu amintea şi perechea de termeni de origine latină 
varză (< lat. vir(i)dia, forma de neutru plural de la viridis „verde”), care se 
intilneste în aria sudică a dacoromânei, şi curechi (< lat. vulg. coliclu, în locul 
clas. caulis), care cuprinde aria nordică. „Înţelesul lui originar [al cuvîntului 
latinesc vir(i)dia] era cel de «verdeturi» (înţeles pe care îl găsim în textele vechi 
dacoromâne)”, spune S. Puşcariu şi continuă: „Incă in latina târzie [...] numele 
generic de «legume verzi» [...] s-a restrâns asupra unui anumit gen, varza. [...] 
Această modificare de sens s-a produs în latineste relativ tîrziu si a plecat din 
Italia de nord” (S. Puşcariu, op. cit., loc. cit.). 


Retinem din afirmaţiile lui S. Puşcariu constatarea unei vechi bipartitii dialec- 
tale nord-sud, graiurile moldoveneşti incadrindu-se in aria nordică. 


În paralel cu S. Puşcariu şi independent de acesta, la aceleaşi rezultate ajun- 
gea E. Gamillscheg - intemeindu-se, ca şi învățatul clujean, pe datele Atlasu- 
lui lingvistic român şi aducînd în discuţie cam aceleași exemple - în studiul 
Uber die Herkunft der Rumänen, apărut la Berlin în 1940, chiar în anul în 
care S. Puşcariu publica la Bucureşti primul volum din Limba română. E. Ga- 

millscheg vorbea de o ,,bipartitie lexicală a teritoriului lingvistic dacoromân” 
(„lexikologische Zweiteilung des dakorumânischen Sprachgebietes”, Uber die 
Herkunft..., p. 7): „În repartizarea vocabularului se delimitează uneori cu totul 
clar o arie dialectală nord-vestică şi una sud-estică” (op. cit., p. 5); această de- 
limitare urcă pînă în perioada romană. E. Gamillscheg menţiona şi alte exem- 
ple: spinare, ochiul al orb, cătilin — în aria nord-vestică, fata de spate, tâmplă, 
încet — în aria sud-estică. 


Pe linia celor relevate pina aici privind elementul latin, aducem în discuţie 
situaţia în care graiurile moldoveneşti se delimitează, în cadrul ariei nordice, 
de graiurile transcarpatice. Din hărțile Atlasului lingvistic român rezultă că 
deosebirea care se face în graiurile sudice între noțiunile de „femeie” (numită 
femeie) şi „soţie” (numită soție, muiere sau nevastă) nu există în graiurile nor- 
dice, unde se foloseşte, în general, un singur termen pentru ambele noțiuni. 
Această unitate a graiurilor nordice privind nediferentierea celor două unități 
de conţinut nu există în planul expresiei: cuvîntul care denumește cele două 
noțiuni este muiere (<lat. mulierem) in vest (Banat, Crişana, vestul Transilvani- 
ei) şi femeie (<lat. familia) în est (Bucovina, Moldova de pe ambele maluri ale 
Prutului, estul Transilvaniei). 


Un aspect important în studierea lexicului dacoromân îl constituie raportul 
dintre termenii autohtoni şi cei de origine latină. Unii termeni autohtoni s-au 
păstrat mai bine în graiurile sudice, în graiurile nordice (inclusiv cele moldove- 
nesti) întîlnindu-se termeni latinești. Dam aici exemplul deja cunoscut: gresie 
(cf. alb. géresé) in sud, cute (<lat. cos, cotis) în nord. Dacă acceptăm că burtă 
(cf. alb. burdhe „sac”) e termen autohton, cunoscut în aria sudică, el ar intra 
în această serie, în aria nordică fiind cunoscuţi termenii de origine latină foaie 
(<lat. follis) în sud-vest, pîntece (<lat. pantex, -ticis), cu varianta pîncete, în nord 
şi în est (inclusiv în graiurile din Republica Moldova). 


Exemplele date de noi pînă aici confirmă constatarea făcută de Al. Philippide 
că „Moldova, Bucovina şi Basarabia aparţin genetic (ramură) şi istoric de teri- 
toriul banato-transcarpatin” (Al. Philippide, Originea românilor, Iasi, II, 1928, 
p. 389). Ele sînt şi o ilustrare a observaţiei făcute de S. Pușcariu că „elementele 
latine se păstrează mai ales în regiunile vestice ale teritoriului dacoromân, unde 
romanitatea fusese mai intensă” (S. Puşcariu, op. cit., p. 339). S. Puşcariu făcea 
această constatare în sprijinul tezei continuității populaţiei romanizate în Da- 
cia Traiană. 


Împrumuturile ulterioare din alte limbi nu contrazic imaginea pe care am schi- 
tat-o mai sus privind repartizarea graiurilor dacoromâne în două mari grupuri: 
nordic (nord-vestic), respectiv sudic (sud-estic). Această veche distribuţie, pusă 
în evidenţă pentru prima dată de Al. Philippide, a fost confirmată ulterior atît 
în lucrări de istoria limbii (de exemplu, de fonologie istorică), cît şi în studii 
consacrate situaţiei actuale a graiurilor. 


Hărțile Atlasului lingvistic roman pun clar în evidenţă raporturile dintre îm- 
prumuturi (inclusiv unele formaţii pe teren românesc avind la bază cuvinte 
împrumutate din alte limbi) şi termenii mosteniti din latina sau păstraţi din 
substratul autohton. În ceea ce-i priveşte pe aceştia din urmă, situaţia nu se 

schimbă prea mult fata de cea ilustrată anterior: ei se păstrează mai bine in 
aria sudică - de exemplu, barză, ghionoaie, ciupi -, lor corespunzindu-le in 
aria nordică termeni imprumutati sau formaţii româneşti de la termeni im- 
prumutati - cocostirc, ciocănitoare, pisca (piscura, pitiga). Este greu de ştiut, in 
asemenea cazuri, daca termenii autohtoni au avut initial o raspindire generala. 
Către o asemenea presupunere putem fi indemnati de prezenţa lor în dialectele 
româneşti sud-dunărene (de exemplu, în aromână: bardzu, ghion, chipni). 


Într-o situaţie asemănătoare cu cea a termenilor autohtoni se găsesc cuvintele 
moştenite din latină în raport cu cele împrumutate din alte limbi (slavă, ma- 
ghiară, turcă). Si ele ilustrează repartiția, în general, în două arii a graiurilor 
dacoromâne, cuvintele moştenite pastrindu-se, de obicei, mai bine, asa cum am 
mai constatat, în ariile nordică şi vestică. Este cunoscut exemplul: sudoare, de 
origine latină (în aria nordică) - nădușeală, de origine slavă (în aria sudică), la 
care adăugăm un alt exemplu ilustrînd situaţia inversă: ceartă (de origine lati- 
na) în partea sudică - sfadă (de origine slavă) în partea nordică. Tot un termen 
latinesc, ficat (< lat. ficatum), s-a păstrat în jumătatea sudică a ţării, fiind înlo- 
cuit in nord de mai (maieră), de origine maghiară (< magh. mdj). Retragerea in 
părţile nord-vestice ale teritoriului lingvistic dacoromân a termenilor de origi- 
ne latină a fost determinată şi de împrumuturile din turcă. Amintim exemplele 
păcurar, orb de-un ochi, în aria nordică, fata de cioban, chior în aria sudică. 


În cea mai recentă lucrare de dialectologie istorică (Ion Ghetie, Introducere 
în dialectologia istorică românească, Editura Academiei Române, Bucureşti, 
1994) se afirmă în încheiere: „Nu ni se pare exagerat să susţinem, pe baza ma- 
terialului de limbă examinat, că segmentarea Dacoromaniei în două mari arii 
(nordică şi sudică) continuă să se păstreze şi astăzi. Pînă se va întreprinde o 
cercetare temeinică, bazată pe criterii metodologice riguroase, asupra reparti- 
tiei graiurilor dacoromâne în secolul al XX-lea, ne socotim indreptatiti să dăm 
credit opiniei lui Al. Philippide, împărtăşită şi de Iorgu Iordan, conform căreia 
dialectul dacoromân cunoaşte, în momentul de fata, două mari subdiviziuni 
dialectale. După cum am văzut în capitolele precedente, nu numai informaţiile 
furnizate nouă de cercetările actuale, ci şi evoluţia graiurilor dacoromâne din 
ultimele sute de ani vine să pledeze în favoarea acestei opinii” (p. 167). 


Atlasele lingvistice regionale actuale confirmă constatările făcute pe baza Atla- 
sului lingvistic român, anume că graiurile din Republica Moldova - centrale, de 
nord-est, de nord-vest, de sud-vest, cele bucovinene şi transcarpatice - nu consti- 
tuie decit arii dialectale aflate în continuitatea geografică a graiurilor din Româ- 
nia: moldovenești (la care se ataşează cele mai multe dintre ele), maramureşene 
(cele din Maramureșul de nord), muntenesti (cele din extremitatea sud-vestică). 

(CORELATIA ROMÂNESC - MOLDOVENESC, 
CU REFERIRE LA REALITĂȚILE GLOTICE) 


Adjectivul moştenit din latină român (< romanus) / românesc a fost utilizat de 
timpuriu pentru denumirea vorbirii populaţiei romanizate de pe tot teritoriul 
balcano-carpatic, inclusiv de pe teritoriul de răspîndire a celor două mari gru- 
puri dialectale romanice din nordul Dunării - cel muntenesc şi cel moldove- 
nesc (dupa Al. Philippide, Iorgu Iordan si Em. Vasiliu), pastrindu-se aici şi după 
formarea principatelor dunărene: Tara Românească (Muntenia sau Valahia), 
Moldova şi Transilvania. 


Anume acest calificativ a stat la baza ideii că toți cei ce populau spațiul carpato- 
dunărean îşi trag obirsia de la Roma, iar unitatea idiomului vorbit de ei genera 
în adincul conştiinţei lor ideea unităţii poporului romanic ce vorbea în acest 
idiom. 

Calificativul moldovenesc, format pe teren romanic (ca şi muntenesc, de altfel), 
cu referire la limbă, a început să fie utilizat relativ tîrziu (în comparaţie cu 
român, ce servea la denumirea atît a populaţiei de origine romanică de pe teri- 
toriul amintit, cit şi a vorbirii ei) — abia de prin a doua jumătate a secolului al 
XIV-lea, adică după constituirea celor două „țări româneşti” ca state separate. 
El a căpătat circulaţie anume ca semn distinctiv în calitate de denumire locală 
a uneia din cele două ramuri (varietăţi) ale masivului glotic romanic nord-du- 
nărean, denumire ce reflecta teritoriul de răspîndire a ramurii corespunzătoare 
(deşi în Valahia a fost folosit în continuare termenul traditional român / ro- 
mânesc, determinativul muntenesc este mult mai puţin frecvent). Glotonimele 
adjectivale moldovenesc / moldovean şi muntenesc / muntean au la bază, desigur, 
substantivele moldovean / moldovan şi muntean, folosite, în mod firesc, ca etno- 
nime în noile formaţiuni statale. 


După anexarea în 1812 teritoriului dintre Prut şi Nistru a Moldovei istorice (a 
aşa-numitei Basarabii) de către imperiul rus, aici, din motive lesne de înţeles, a 
fost utilizată pentru vorbirea localnicilor denumirea tradiţională, dar netermi- 
nologică, limba moldovenească. În 1818, prin Regulamentul organizării adminis- 
trative a Basarabiei, limba moldovenească este declarată limbă oficială, alături de 
limba rusă. Această situație însă a fost păstrată numai pînă în 1828, cînd drept 
limbă oficială este recunoscută din nou doar limba rusă, limba localnicilor fi- 
ind ulterior scoasă din uzul oficial. 

Abia spre sfirsitul secolului al XIX-lea si la începutul celui următor, adjecti- 
vul moldovenesc în sintagma limba moldovenească reapare (iarăşi în scopuri 
politice) în unele lucrări (mai ales dicţionare bilingve), cu aplicare la vorbirea 
populaţiei basarabene!. 


În perioada sovietică (întîi în Republica Autonomă Sovietică Socialista Mol- 
dovenească, în stînga Nistrului, căci Basarabia se reunise deja cu Tara, iar apoi, 
din 1940, şi în R.S.S.M., în Basarabia reînglobată de data aceasta în U.R.S.S.), 
populaţiei din aceste teritorii îi este impusă oficial denumirea limba moldo- 
venească, care se contrapunea de acum net limbii române (mai ales că, între 
anii 1932 si 1938, în R.A.S.S.M. fuseseră introduse limba si literatura romana 
şi alfabetul latin, acţiune calificată ulterior drept o „gravă greşeală politica”). 
Motivele sînt deci de natură pur politică: era necesar să se demonstreze că 
există o altă națiune în componenţa Uniunii Sovietice, distinctă sub toate as- 
pectele de națiunea română din tara vecină, neprietena (indirjirea de atunci în 
promovarea cu orice pret a ostilitatii se resimte, după cum se poate constata, 
şi în prezent). 


În felul acesta calificativul moldovenesc, prin atribuirea sensului al doilea, ar fi 
trebuit să aibă următoarea structură semantică: 


- „care tine de tipul de vorbire romanică nord-dunăreană, adică de grupul di- 
alectal dacoromân caracteristic pentru Moldova istorică”; 


- „care tine de mijlocul national de comunicare al statului moldovenesc 
(R.S.S.M., iar în prezent: Republica Moldova)”. 


Dar, chiar şi cu această nouă structură semantică, adjectivul moldovenesc se 
corelează cu adjectivul glotonim român ca unităţi de acelaşi rang doar pe linia 
unui singur sens: cel de mijloc naţional de comunicare. 


Întrucît însă mijloacele naţionale de comunicare sînt în fond limbile standard, adi- 
că ceea ce numim în mod curent limbi literare, iar limba literară atît în România, cit 
şi în Republica Moldova a fost şi este aceeași, sensurile în discuţie coincid. 


Deci contrapunerea glotonimelor român şi moldovenesc pe linia acestui sens se 
baza şi se bazează iarăşi doar pe considerente de ordin politic. Ea nu are nici 
un suport de natură lingvistică (adică ştiinţifică). 


Cit priveşte celelalte sensuri ale glotonimelor discutate, ele se află în raport de 
gen — specie; cu alte cuvinte, ele corelează ca unități denominative de la diferite 
trepte ierarhice ale taxonomiei româneşti: deoarece adjectivul moldovenesc, fo- 
losit în calitate de glotonim, se include în toate cele trei sensuri ale lui român / 
românesc (acesta fiind pentru el noţiunea generică pe toate liniile). 


Aşadar, denumirea moldovenesc poate fi aplicată numai şi numai acelei realități 
glotice căreia îi sînt caracteristice toate particularitatile suplimentare ale aces- 
tei varietăţi de vorbire românească. Altfel denumirea nu poate fi considerată 
adecvată obiectului denumit. 

Pentru a demonstra veridicitatea afirmatiei ca cele doua adjective glotonime 
se află în raport de gen - specie poate fi adăugat încă un argument teoretic, de 
altă natură, dar care vine să sublinieze apartenența necondiționată a noţiunii 
de specie la noţiunea de gen, a specialului la general, a fenomenului la esenţă, a 
variantei la invariantă (oricît de multe trăsături specifice ar avea prima). 


În cazul nostru (cu noţiunea de specie „moldovenesc”), această legitate s-ar 
putea formula în felul următor: oricite particularităţi specifice (în sensul încor- 
porării de rusisme şi de sovietisme) ar fi căpătat şi ar mai căpăta, eventual, vor- 
birea moldovenească din R.S.S.M. si din Republica Moldova, ea n-ar fi putut 
înceta şi nu va înceta să fie o varietate a vorbirii româneşti ca noţiune generică, 
căci elementele specifice, oricît de numeroase ar fi ele, nu pot schimba esența 
primordială a acesteia, care constituie o componentă invariabilă a conținutului 
tuturor noțiunilor de specie. 


Chiar dacă am admite prin absurd o situaţie ipotetică în care majorita- 
tea unităţilor lexicale semnificative (adică a cuvintelor cu sens plin) ar fi 
substituite prin unităţi străine, împrumutate (în cazul nostru ruseşti, ca în 
versurile satirice M-am prostudit si cășleiesc / C-o fost morozu mari...), şi în 
acest caz o asemenea „limbă amestecată” va fi receptionata de cei ce știu 
româneşte ca românească în esenţa sa, iar nu ca „altă” limbă, ca o limbă 
„nouă”. Asta pentru că apartenența unui mesaj verbal la o anumită limbă 
este determinată, de fapt, nu de lexic, ci de gramatică. 


De aceea un enunt ca Bring die Ganka mit eapenve von der nonka im uynan, citat 
de L. V. Scerba (3, p. 72), în pofida faptului că absolut toate cuvintele semnifica- 
tive din componenţa lui (în afară de verb) sînt ruseşti, este sesizat, după spusele 
lingvistului rus, în limba germană, deoarece predicatul lui şi toate instrumen- 
tele gramaticale sînt germane. 


De altfel, elementele lexicale semnificative de bază ale unui potential enunț pot 
fi chiar fără sens (adică născocite), cum afirmă multi semanticieni. Principalul 
e ca acestor elemente să le fie aplicată corect gramatica unei limbi naturale. 
De exemplu, enunţul lui Carnap Pirots karulize elatically, fără a avea vreo sem- 
nificatie concretă, reală, tine - după gramatică - de limba engleză. Dacă însă 
acestui enunţ, vid de sens, i se aplica o altă gramatică, el pare „tradus” în limba 
respectivă. Astfel, Em. Vasiliu îl „traduce” în romana prin Pirotii carulează ela- 
tic (in 4, p. 19). Enunţul dat se aplică însă si la „traducerea” in alte limbi (cf. fr. 
Les pirots carulisent élatiquement sau rus. Ilupomoi kapynusam anamuuno), la 
origine fiind el însuşi o „traducere” din germ. Die Pieroten karuliezen elatisch 
(4, p. 20). 


Din cele spuse se poate trage concluzia că, atita timp cit îşi păstrează gramatica, 
o limbă rămîne vie şi, dacă i se creează condiţii favorabile pentru debarasarea 
de lexicul impropriu, ea revine la normal. Deci dacă s-ar instaura asemenea 
condiţii şi pentru limba română din Republica Moldova, denaturată de multi- 
mea rusismelor de tot felul, ea ar renaşte în foarte scurt timp. 

Aceasta este situatia din punct de vedere lingvistic (adica stiintific), daca luam 
în considerare substanţa, structura şi sistemul realitatilor glotice desemnate 
prin termenii discutati. Din punct de vedere politic însă, după cum demon- 
strează faptele de ultimă oră, se poate declara si chiar legifera orice, ignorindu-se 
cu ostentatie argumentele si datele stiintifice. 


Ar fi oportun sa se mentioneze inca o particularitate a elementelor lexicale 
(inclusiv a termenilor) ce se află in raport de gen - specie: in anumite condiţii 
contextuale, cînd nu contează detaliile, adică trăsăturile specifice (individuale) 
suplimentare, ci doar cele esenţiale ale obiectului denumit, în locul denumirii 
de specie se foloseşte, de regulă, denumirea de gen. Legitatea dată însă nu poate 
fi inversată; denumirea de specie (a varietatii noţiunii) nu poate fi folosită în 
locul celei de gen, deoarece în acest caz obiectului desemnat i s-ar atribui ca- 
racteristici semantice pe care el nu le posedă (copac - nuc). 


De aceea glotonimul român / românesc se utilizează cu referire la orice varie- 
tate de vorbire romanică nord-dunăreană (muntenească, moldovenească, bă- 
nateana, oltenească sau oricare alta) si, în primul său sens (sensul de romanică 
balcanică), la orice varietate de vorbire romanică sud-dunăreană (istroromână, 
aromână şi meglenoromână). Dar nu orice varietate de vorbire românească în 
esenţă (cum ar fi cea balcano-romanică sau chiar numai cea nord-dunăreană, 
adică dacoromână) poate fi denumită, spre exemplu, muntenească, bănățeană 
sau moldovenească. Denumirile date pot fi aplicate în exclusivitate acelor vari- 
etati cărora le sînt proprii suplimentar trăsăturile dialectale respective. 


Astfel glotonimul moldovenesc poate fi aplicat numai acelei varietăţi a di- 
alectului dacoromân al limbii române care se întrebuințează (în mare) în 
Moldova dintre Prut şi Carpaţi, precum si în actuala Republică Moldova si 
numai atunci cînd se acordă o importanţă deosebită anume particularitatilor 
ei suplimentare specifice, cînd acest specific (adică palatalizarea labialelor, 
lipsa africatelor ¢ şi ĝ, prezenţa africatei dz, trecerea lui e şi d neaccentuati, 
respectiv, la i şi î (â), redarea diftongului ea prin e sau a simplu ş.a.m.d.) se 
vrea relevat. 


Deci denumirea dată o poartă graiul vorbit în Moldova (de pe ambele ma- 
luri ale Prutului), vorbirea populară orală (nu scrisă!) folosită în această zonă, 
vorbire care are trăsăturile sale specifice (cîteva dintre ele au fost indicate mai 
sus) în comparaţie cu vorbirea din alte zone ale spațiului românesc dunăreano- 
carpato-nistrean, dar care este doar una dintre varietățile întregului glotic ce 
poartă denumirea generică limba română. În virtutea acestui fapt, denumirea 
unei varietăți nu poate fi dată întregului în totalitatea sa (căci fiecare varietate 
se include în întreg, este doar o parte a lui). Cu atît mai mult cu cît pe baza di- 
feritor varietăţi ale întregului s-a constituit o limbă de cultură (limba literară), 
una singură — limba literară română. În această calitate ea a fost consfintita prin 
tradiții îndelungate, fixate într-un corpus solid de monumente scrise, slujind 
culturii comune a tuturor purtătorilor acestor varietăţi (inclusiv a varietatii 
moldovenești, care nu are şi nici n-a avut vreodată o altă formă de manifestare 

literară - exemplară, în terminologia lui E. Coseriu - bazată in exclusivitate pe 
graiul moldovenesc). 


Limba în care astăzi se vorbeşte şi se scrie în Republica Moldova, în toate sfe- 
rele culturii, nu reflectă specificul varietatii locale moldoveneşti a dialectului 
dacoromân de pe acest teritoriu (fonetica ei este, spre exemplu, aproape în 
întregime de tip muntenesc, nu moldovenesc: formele de tipul făcea, piatră, 
bine au la bază nu formele dialectale moldovenești fasé, chiatri, ghini, specifice, 
cu anumite variaţii, întregului teritoriu al republicii, ci pe cele din alte regiuni 
româneşti, dar care au devenit normă literară). 


Prin urmare, limbii exemplare nu i se poate atribui o denumire neadecvată 
esenței, o denumire improprie (fie şi sub acest singur aspect). 


Pentru ca limba din Republica Moldova să poată fi numită, cel puţin conven- 
tional, moldovenească, ar trebui ca ea să reflecte particularitatile varietatii lo- 
cale moldovenesti a limbii romane, cu conditia totusi ca niste reprezentanti de 
frunte ai purtatorilor acestor particularitati s-o fi ridicat, anume in forma data, 
la rangul de limbă a unei „noi culturi”, deosebite de cultura românească comu- 
na, acumulată de-a lungul timpului. Or, asa ceva n-a avut loc. O cultură „nouă, 
curat moldovenească, care să se fi impus anume în varietatea moldovenească 
a limbii comune, nu s-a constituit pe teritoriul actualei Republici Moldova. O 
ştie toată lumea. Limba de cultură de aici a fost preluată încă în anii imediat 
postbelici (1947-1955), odată cu recunoaşterea şi valorificarea clasicilor noş- 
tri comuni (Creangă, Negruzzi, Donici, Alecsandri, Russo, Hasdeu, Eminescu), 
deşi ei au fost selectaţi pe principii politice şi ideologice inconsistente sub ra- 
port ştiinţific. 


Din cele spuse rezultă că termenii glotonimici moldovenesc şi român / ro- 
mânesc n-au fost niciodată şi nu pot fi nici acum de același rang, nu sînt 
adică termeni de pe aceeași treaptă a ierarhiei glotonimice, deoarece primul 
continuă să rămână - indiferent de faptul dacă acest lucru e pe placul cuiva 
sau nu - denumire a unui grai teritorial (utilizat nu numai în spaţiul Re- 
publicii Moldova, ci şi în România). Situaţia dată nu-i permite să fie folosit 
cînd e vorba de denumirea mijlocului de comunicare cultă, adică de limba 
literară. Utilizarea acestor termeni (ca şi a tuturor termenilor ştiinţifici) se 
poate efectua numai ţinîndu-se seama de corelatia ce există obiectiv in me- 
talimba lingvisticii, dispunind de o anume microstructură terminologica, 
ce nu poate fi nici ignorată, nici manipulată arbitrar. 


Este absolut clar, prin urmare, că limba literară (şi, în primul rînd, cea scrisă) 
întrebuințată de aproape jumătate de secol în Republica Moldova este limba 
română. Această realitate este demonstrată cu toată evidenţa de orice scriere 
apărută în perioada respectivă, căci ele toate corespund normelor standardului 
comun, adică limbii exemplare. 


În forma moldovenească propriu-zisă (adică dialectală!) n-a scris şi nu scrie 
nimeni în Republica Moldova. Toți au scris şi scriu şi în prezent respectind, 

după cum am arătat mai sus, normele limbii române literare (alte norme lite- 
rare pur şi simplu nu există). 


A susține, de aceea, teza inconsistentă ştiinţific (folosită în scopuri politice) că 
ar exista o limbă literară moldovenească deosebită de limba literară română 
comună este sau o utopie sau o perseverare în eroare (diabolică!) sau o fraudă, 
cum subliniază ori de cîte ori are ocazia conationalul nostru de la Tubingen, 
prof. Eugeniu Coșeriu. 


În concluzie, din cele expuse mai sus rezultă că vorbirea din Republica Moldo- 
va, neincetind a fi o varietate locală a limbii române comune, este, istoriceste, 
vorbire moldovenească, deoarece ţine de prima din cele două mari ramuri ale 
dialectului dacoromân - moldovenească şi muntenească -— şi isi păstrează pina 
în prezent specificul său traditional (majoritatea populaţiei republicii, în viata 
de toate zilele, în procesul vorbirii nenormate, neconforme cu normele literare, 
vorbeşte într-adevăr moldovenește, şi vorbirea aceasta, cînd e curată, are chiar 
o savoare deosebită). E un lucru absolut normal ca, fiind locuitor al Moldovei, 
să te consideri moldovean si să vorbeşti în graiul local (după cum e tot atît de 
normal ca locuitorul Olteniei să se considere oltean sau locuitorul Banatului să 
se considere bănăţean, vorbind fiecare în graiul său). 


NOTE 


! Aici se cere a fi menţionat un moment esenţial: glotonimul mondaeckuii / mondogenecx ce 
apare în aceste lucrări este folosit adecvat, deoarece ele erau orientate nu spre limba literară 
(adică cea română), ca cele din perioada precedentă, ci anume spre tipul de vorbire local, 
spre graiul moldovenesc rusticizat şi primitivizat la maximum, în care vorbeau țăranii 
moldoveni deznationalizati şi rusificati (căci elita făcea carte şi devenea cultă doar în limba 
rusă). Iată de ce prof. A. I. Iatimirski, vorbind despre limba națională în care se tipăreau 
atunci unele cărți în Basarabia, scrie cuvîntul mondaeckui în ghilimele şi subliniază că 
aceste cărți apar „într-o limbă românească stilcită (iar nu în moldovenească)” (1, p. IX). 

? Despre aceste lucruri, foarte clare sub raport teoretic lingvistic, s-a mai scris în repetate 
rînduri (cf., de exemplu, 2). 

Comunicare prezentată la Sesiunea științifică 

Bucureşti, 31 octombrie 1994 


Eugen LIMBA LITERARA 
BELTECHI SI LITERATURA DIALECTALA 


(UN EXEMPLU | 
ȘI CÎTEVA ÎNTREBĂRI RETORICE) 


1.1. În polemica de la mijlocul anilor '50, între criteriile invocate pentru deli- 
mitarea limbii de dialect se număra si cel al funcțiilor culturale ale unui idiom. 
Dar nu toate idiomurile au ajuns să dezvolte o funcţie culturală, unele din ele, 
mentinindu-si statutul de dialect (subdialect), au favorizat crearea unei litera- 
turi beletristice, unele chiar cu opere si autori de anume notorietate si avînd 
deja în spate o tradiție. 

Sigur că asemenea criterii fuseseră formulate şi înainte, şi in alte parti, căci dis- 
tinctia limba - dialect i-a preocupat îndelung pe lingviști. Si chiar daca, de la o 
situație la alta, rezolvarile nu au fost unitare, o consecvență firească, a bunului- 
simţ şi a evidenţei, s-a impus de la sine, am zice. Așa încît, desi nu se verifică in 
totalitate, afirmaţia, din 1946, a lui Auguste Brun (Parlers régionaux. France 
dialectale et unité francaise, Paris — Toulouse, 1946, p. 8) pare a-şi avea adevărul 
său: „Între limbă si dialect nu există diferență de natura, ci mai degrabă o dife- 
renta de destin. O limbă nu este, adesea, decît un dialect care a reuşit”. Apoi, ca o 
condiţie a existenţei ei, în timpurile moderne şi în lumea civilizată, dobindirea de 
către acesta — „dialectul care a reușit” — a funcţiei culturale, manifestată în primul 
rînd prin scris, devine obligatorie. Rezultată în urma unui proces complex şi de 
durată, prin caracterul ei supradialectal şi normat, limba literară e singura în 
măsură să-şi asume rosturi culturale, ştiinţifice şi, bineînţeles, într-un sens larg, 
politice. Ea devine, alături de alţii, un factor unificator şi de stabilitate culturală. 


1.2. În ce o priveşte, limba română literară are ca bază dialectală, potrivit celei 
mai vechi şi mai răspîndite opinii, subdialectul muntean, căruia i s-au adăugat 
şi contribuţii, mai mult sau mai puţin importante, ale celorlalte subdialecte şi 
graiuri dacoromâne. În timp, limba literară a fost precedată de asa- numitele 
dialecte literare (după G. Ivănescu) sau (dupa I. Ghetie) de variante literare re- 
gionale, unificarea lingvistică producîndu-se, ne încredințează cel din urmă, la 
nivelul acestora. Existenţa limbii literare nu presupune, cel puţin în vremurile 
noastre, dispariția totală a variantelor lingvistice teritoriale, deşi prezicerea şi 
teama că e iminentă, intimplindu-se mai ales sub influența tot mai insistenta 
a primei, datează de mai bine de un secol. Dimpotrivă, am spune că tocmai 
persistenta lor, concomitentă şi paralelă, ca termen de opoziţie fata de limba 
literară, mobilitatea, naturaletea si libertatea lor fata de constringerea normei 
scrise confirma individualitatea si pregnanta limbii literare, fie că e vorba de 
aspectul ei scris, fie de cel oral. Semnificativă pentru aceste raporturi şi pen- 
tru întregul context al discuţiei este comparatia, devenită clasică, a lui Joseph 
Vendryes; reținem din ea doar ultima parte: „Limba scrisă [= limba literară] 

este stratul de gheata de deasupra riului. Apa care continua sa curga pe sub 
gheata care o tine inchisa este limba populara si naturala [= graiurile]. Frigul 
care produce gheaţa si care ar vrea să oprească riul e efortul gramaticienilor şi 
al pedagogilor; iar raza de soare care reda limbii libertatea este forta de nebiruit 
a vieţii, victorioasă asupra regulilor, zdrobind piedicile tradiţiei” (Le langage. 
Introduction linguistique â Phistoire, Paris, 1921, p. 325). 


2.1. Dincolo de variantele literare regionale, proprii perioadelor de început ale 
evoluţiei limbii literare românești, şi dincolo de caracterul firesc dialectal pe 
care îl are limba creaţiilor populare ivite într-o regiune sau alta, dintre funcţiile 
limbii literare, cea pe care şi-o poate aroga programatic o unitate lingvistică 
teritorială este aceea de a deveni formă de expresie a ceea ce este numit înde- 
obşte literatură dialectală, o literatură cultă scrisă în graiul / dialectul respectiv. 
De regulă însă, doar prin aceasta subdialectul / dialectul în cauză nu devine 
limbă literară. Istoriile unor literaturi europene - italiană, germană, engleză - o 
înregistrează ca pe un fenomen adiacent sau derivat şi deviant pitoresc şi plin 
de culoare ca notă generală. Aceste caracteristici provin, în ultimă instanță, din 
aceeași corelare a variantei teritoriale cu limba literară: de orice natură ar fi 
particularitatile unui grai, ele pot stirni oricînd vorbitorului de limbă literară 
măcar o superioară ingaduinta surizătoare. Pentru limba română, dialectale 
sînt, astfel, atît literatura scrisă în dialectul aromân, cit şi cea scrisă în grai bă- 
natean; chiar daca, prin conţinut, ele au intenţii si manifestări diferite. Ambele 
au deja o tradiţie bine cunoscută. Cea bănăţeană tocmai își aniversează cente- 
narul. Cum ne limităm numai la dialectul dacoromân, ne vom opri anume la 
aceasta. Indiferent de valoarea literară a producţiilor - în general modestă şi 
foarte modestă - pe care le numără la noi scrisul în grai, fenomenul există, e 
interesant şi atrăgător ca subiect şi are multiple implicaţii. 


2.2. În esenţă, poezia dialectală bănăţeană se încadrează organic unei anume re- 
alitati specifice, este produsul ei, dar o şi exprimă; se explică prin ea. Sint de adă- 
ugat, desigur, şi împrejurări de istorie, ca şi atmosfera intelectuală şi culturală a 
oraşelor banatene, a Lugojului îndeosebi, la sfîrşit de secol XIX. Între intelectuali, 
meseriaşi si țărani existau legături strînse, lipsite de rigiditati sau complexe de 
clasă. Graiul era modalitatea obișnuită de comunicare a tuturor claselor în viața 
cotidiană. Cu atît mai mult cu cît, între graiurile dacoromâne, cele banatene, asa 
cum constata Gustav Weigand - apoi şi Lucian Blaga si alţii - au individualita- 
tea cea mai pronunțată. Bogăția lor - fonetică în primul rind - confirmă, încă o 
dată parcă, barocul culturii etnografice banatene, asa cum il definise marele poet 
(Barocul etnografiei românești, în „Banatul, Timisoara, 1, 1926, nr. 1, p. 3-4). 
Cum „niciuna din provinciile româneşti nu are o cultură etnografică, anonimă, 
populară atît de diferențiată ca Banatul, spunea Blaga, doar o asemenea realitate 
putea da naştere celui dintîi poet român care îndrăzneşte să scrie în grai - Victor 
Vlad Delamarina. Putin mai tîrziu, George Călinescu (Opinii fugare despre Ba- 
nat, în „Banatul, Timisoara, III, 1928, nov.-dec., p. 1-4) proceda oarecum invers 
şi identifica repere psihologice şi etnografice pornind tocmai de la poezia în grai: 
Delamarina şi Gheorghe Gârda. 


Văzut în ansamblu, am zice că fenomenul scrisului (cult) în grai, împreună cu 
cel al scriitorilor țărani („plugarii condeieri” - sînt numiţi în titlul antologiei, 

din 1943, a lui Gabriel Tepelea), care scriu poezie, proza si teatru in limba li- 
terara, nu face decit sa adauge o coordonata in plus acestei culturi, in general 
însă fără a reuși să-i depăşească graniţele prin impunerea unor individualitati. 
Istoria literară a reţinut foarte puţin din ce au creat cei care au practicat scrisul 
în grai bănăţean si cu atît mai putin va reține din creația contemporanilor nos- 
tri. Îngăduinţa judecății critice e inoperantă. 

Scrisă de intelectuali ieşiţi din lumea satului sau a orașului dialectalizant încă, 
poezia în grai a rămas în aceleaşi cadre tematice şi formale - în care umorul şi 
particularitatile fonetice sînt notele specifice —, fără pretenţii si ambiţii, cu prea 
puţine înnoiri sau voci distincte. Lucrarea de referință a acestei literaturi rămi- 
ne poezia Al mai tare om din lumie a lui Victor Vlad Delamarina. O aprecia 
subtirele Caragiale, care se amuza recitînd: „Nu ce jioşi cu minie, dragă! / Asta, 
viedz, în cap t-o bagă! / N-ascult vorbe io si glumie, / Cînd mi-s io mai tare-n 
lumie!”. Graiul aduce „partea de farmec propriu... care se pierde în forma litera- 
ră, constata esteticianul M. Dragomirescu, aduce un firesc îngăduitor care pre- 
supune complicitatea indulgentă a cititorului. La urmaşii lui V. V. Delamarina 
dominanta continuă să rămînă umorul, care trece însă de la cel bonom, com- 
plice spre comic şi satiră (la Gh. Gârda, Ion Curea şi alţii), degenerind destul 
de repede în anecdotic şi banal (Gârda, Grigore Bugarin etc.) şi asemănîndu-se 
textului de cronică rimată sau de moment vesel (Constantin Miu-Lerca, Virgil 
Schiopescu, Nechifor Mihuta şi alţii). Obişnuit, izvorul comicului e naivitatea 
ţărănească in fata cu realităţile din afara satului, atitudine şi unitate de măsură 
a acestora. Se cuvine subliniată prezenţa unor constante ale temperamentului 
şi psihologiei banatene. Folosirii graiului i se datorează o de aşteptat oralitate, 
ca şi o savoare aparte. 


Demna de atenţie ca fenomen, care se prelungeşte, din păcate involutiv, pina 
astăzi, poezia în grai bănăţean constituie în literatura noastră o pată de culoare, 
originală şi pitorească, pe care dialectologul o consemnează cu simpatie şi cu 
bucuria că ea există totuși. 


2.3. Niciun moment însă această literatură nu a avut intenţii de negare sau de 
autonomie fata de limba şi literatura română, căreia îi aparţine şi i s-a soco- 
tit mereu o prea modestă parte. Sînt convins că nu va fi trecut vreodată prin 
mintea vreunui bănăţean să-şi considere subdialectul limbă numai pentru că e 
mai bine individualizat între variantele teritoriale ale dacoromânei sau numai 
pentru că în el s-a încercat scrierea de literatură beletristică. Cum oare ar fi şi 
posibil un astfel de gînd din partea acelora care - Ripenses Daci sive Valachi — 
după cum mărturiseşte la 1453 Flavio Biondo, „își proclamau ca o onoare şi 
îşi afişau originea romană, pe care într-adins o făceau să se vadă din vorbirea 
lor”? Din partea acelora care, în Palia de la Orăştie (1582), foloseau, cu ace- 
leaşi intenţii, ce nu lasă loc îndoielii, forma român în loc de rumân? Dintre 
aceştia s-au ridicat cercetători de seamă ai limbii române, de la Paul Iorgovici, 
Constantin Diaconovici Loga, Damaschin Bojincă, Eftimie Murgu (cu o pre- 
figurare, la 1830, a teoriei circulaţiei cuvintelor) pînă la Iosif Popovici, Emil 
Petrovici, loan Patrut şi alţii. Pe de altă parte, fără a fi piscuri, valorile literare 
ale Banatului - Ioan Popovici Banateanu, Mihail Gaspar, Virgil Birou, Anişoara 
Odeanu și ceilalți — au scris într-o aleasă limbă literară românească. 

3.1. Am evocat, foarte sumar, literatura in grai bănăţean şi statutul ei fata de lite- 
ratura în limba literară, pentru că le-am socotit un exemplu de cumintenie (in 
sensul prim al cuvîntului), de înțelepciune, dar si de libertate şi simţ al măsurii. 
Ceea ce nu se poate spune despre o reacţie inversă, contrară evidenţei adevă- 
rului ştiinţific şi istoric, cu atît mai tristă şi surprinzătoare cu cît se încearcă a 
fi impusă, de astă dată, chiar de unii români, în spaţiul de dincolo de Prut al 
unității latine orientale. A proclama ca entitate aparte o limbă moldovenească 
e nu numai anacronic - mai înainte o făceau alţii, străini, care, sfidător, nici 
măcar nu se osteneau să-și ascundă interesele şi procedeele împlinirii lor -, ci 
şi pernicios. Cum a putut oare reveni o asemenea idee, fie şi la o minoritate, 
acolo unde libertatea a început tocmai prin „limba noastră cea română”? Să fi 
fost zadarnice strădaniile oamenilor de ştiinţă, de litere, ale intelectualilor de 
acolo de a diminua urmările unei mistificări impuse şi de a menţine, subtil şi 
înțelept, conştiinţa apartenenţei firești la limba si cultura românească? E cel 
putin o imprudenta să ignori şi să iroseşti, acum, argumente capitale ale unui 
statut istoric firesc, ale unui adevăr limpede, ce trebuie reafirmat cu tărie. 


3.2. Căci, la urma urmelor, care va fi fiind limba care trebuie să se numească 
moldovenească? Oare cea literară, de care se servesc, în cel mai firesc chip, scri- 
itori, oameni de ştiinţă, de artă şi de cultură, intelectuali şi oameni simpli, aceea 
în care au scris Hasdeu, Negruzzi, Eminescu, Creangă si în care scriu Leonida 
Lari, Grigore Vieru şi Ion Druta? Nimeni nu a văzut deosebiri semnificative în- 
tre varianta supradialectala şi normata de la Chisinau si cea din România. Dacă 
ele vor fi existind totuşi, vor fi fiind atunci clasicii amintiţi „ambivalenţi”, asa 
cum, tot retoric, se întreba cu mai multi ani în urmă şi Carlo Tagliavini? Si cine 
îşi va lua imposibila şi absurda răspundere să-i... traducă, aşa cum, iresponsabil, 
încercase odată cineva cu Sadoveanu, stirnindu-i minia? 


Sau vor fi fiind apreciate ca limbă moldovenească graiurile din Basarabia? Dar 
acestora specialiştii nu le acordă nici măcar statutul de subdialect al dacoromânei, 
aceleaşi fiindu-le particularitatile generale - fonetice, morfologice şi lexicale - cu 
cele ale graiurilor de dincoace de Prut. Ba mai mult, se leagă firesc aceste graiuri 
şi cu alte unități dialectale dacoromâneşti, între ele si cu graiurile banatene de la 
extremitatea vestică a românei, explicaţia - foarte la indemina - fiind originea şi 
structura lor comună, apartenenţa la aceeași limbă. Pe de altă parte (fără ca, bine- 
înţeles, aceasta să fie un repros), basarabenii nici nu au încercat măcar - inocent, 
pitoresc şi colorat, asemeni banatenilor — să creeze o literatura dialectală. 


Oricum am lua-o, aşadar, tot în limba română ne aflăm... Dar dacă, fie literare, 
fie dialectale, realitățile lingvistice de la est de Prut sînt aceleaşi cu cele de la 
vestul lui, care va fi fiind atunci indreptatirea să facem distincţii artificiale? Cui 
folosesc ele? Iar a stărui în greşeală nu e deloc înţelept... 


„Limba Română” nr. 5-6 (17-18), 1994, p. 76-79 


Comunicare prezentată la Sesiunea științifică 
„Limba română şi varietățile ei locale”, 
Bucureşti, 31 noiembrie 1994 


Vasile GRAIURILE 
MELNIC ŞI UNITATEA 
LIMBII ROMANE 


La diferite congrese, sesiuni şi simpozioane ştiinţifice se discută mult problema 
unității şi varietatii limbii române, avindu-se în vedere limba română actuală 
şi limba română istorică. 

Termenul limba română actuală are în vedere limba română din Dacia sau, cum 
i se mai zice, dacoromâna. Dacoromâna este unul din cele 4 dialecte proveni- 
te din străromână, celelalte 3 fiind aromâna, istroromâna si meglenoromâna, 
dar unii lingvişti n-au acceptat pînă nu demult unitatea acestor dialecte, sus- 
tinind că latina orientală (dunăreană) s-a transformat în cinci limbi distincte: 
dacoromâna, istroromâna, aromâna, meglenoromâna şi aşa-zisa „limbă moldove- 
nească”. Desigur, prin aceasta se urmărea legalizarea „ştiinţifică” a nou-createi 
„linghi moldovnesti”. Or, se ştie că aceste 4 ipostaze formează împreună limba 
română comună. Unitatea dată este susținută şi de numele etnic: toţi românii 
din nordul şi sudul Dunării se consideră români şi nu albanezi sau greci. 


Deşi formează o unitate de limbă, între dialectele străromânei există şi diferen- 
te evidente, semnalate de cercetătorii lor. 


Dar dacoromâna se caracterizează şi ea prin varietatea interna, divizindu-se in 
mai multe subdialecte şi graiuri. 


Specialiştii (S. Puşcariu, Sever Pop, R. Todoran, B. Cazacu, I. Ghetie, G. Ivănescu şi al- 
tii) au stabilit că la ora actuală putem vorbi de următoarele graiuri ale dacoromânei. 


1. Graiul muntenesc: Muntenia, Dobrogea, Oltenia de est, sudul Moldovei, par- 
tea de sud-est a Transilvaniei; 


2. Graiul moldovenesc: Moldova, Basarabia şi pînă dincolo de Nistru, regiunea 
Kirovograd, regiunea Nikolaev, Bucovina, partea de nord a Transilvaniei; 


3. Graiul bănățean: Banat, vestul Olteniei şi Transilvaniei, judeţele Hunedoara 
şi Arad; 

4. Graiul crisean: Crişana, zona celor trei Crisuri; 

5. Graiul maramureșean: Maramureş, partea cea mai nordică a vestului Tran- 
silvaniei. 

Dialectologii niciodată n-au vorbit de un grai ,,transilvanean’, ,,dobrogean” 


sau „basarabean”. Graiul vorbit în Basarabia s-a identificat totdeauna cu graiul 
moldovenesc. 


Pe baza materialelor şi studiilor de geografie lingvistică şi dialectologie, dia- 
lectologii din Republica Moldova au stabilit că pe teritoriul republicii există 4 
grupuri de graiuri, inclusiv cele insulare: 

1. Grupul de graiuri centrale (raioanele centrale si aproape intreg teritoriul Re- 
publicii Moldova); 


2. Grupul de graiuri de sud-vest (raioanele Vulcanesti, Cahul); 
3. Grupul de graiuri de nord-est (raioanele Ribnita, Camenca); 
4. Grupul de graiuri de nord-vest (raioanele Briceni, Donduseni, Edinet). 


Dar hotarele administrative actuale nu coincid cu granitele unitatii lingvistice, 
care sint fluctuante. Intre unitatile teritoriale apar zone de tranzitie, in care se 
folosesc fenomene si forme fonetice, morfologice si lexicale paralele. Deci ariile 
de răspîndire a fenomenelor lingvistice din aceste grupuri de graiuri nu sînt 
izolate unele de altele, ci se întrepătrund în cadrul subdialectului moldovenesc. 
Fireşte, fiecare grup de graiuri se caracterizează prin anumite particularități 
fonetice, morfologice şi lexicale. 


De exemplu, graiurile centrale includ asa particularități cum sînt: vocalele an- 
terioare accentuate e si i precedate de s, z, ¢ devin ă, i, a: sămn, dzăr, taji, tin, 
zami, jăli, slujăsc. Consoanele labiale p, b, v, f m sînt palatalizate în stadiul chi, 
ghi, ji, ni: chiept, ghini, jis ş.a. Dintre particularitatile morfologice evidentiem 
următoarele: substantivele de tipul morar, sîmbur nu fac opoziţie cu pluralul 
lor: morari - morari, simburi - simburi; aici se folosesc formele pleonastice ale 
pronumelor: ne-a da-ni, va da-vi. 


În graiurile de sud-vest vocalele anterioare accentuate e si i precedate de s, z, t 
se păstrează: semn, zer, țevi, seară, zeamă, sez, şerpi, zestre, tusesc etc. Aici e in 
uz diftongul îi: cîini, pîine; vocala î în poziţie iniţială se pronunţă i si u: întru, 
umplu. Consoanele labiale v, f, m se manifestă în fazele palatalizate: h (h” in), ghi 
(ghital, ghis), j (jital, jis) şi i (is). În uz sînt şi pronumele personale: ea, ei, mea; 
pronumele demonstrative: ăsta, ăla, aia, ăia, ălia; sînt atestate formele verbale: 
(eu) auz, văz, (eu) tii; formele paroxitone ale verbului mergem, făcim; imper- 
fectul arhaic: dedem, stetem etc. Dintre particularitatile lexicale menționăm: 
but ,,bunel’, diavur „vornicel”, peschir ,,stergar’, frenchi „pătlăgele roşii”, dierchec 
„viţel” etc. 


Grupul de graiuri de nord-vest păstrează vocala a din mediala ă: păduri, batrîn; 
vocala posterioară o se rosteşte uoa: nuoaui, ruoaui, pluoaui etc; vocala a se 
păstrează la verbele de conjugarea I, pers. I plural: noi lucram (în loc de lucrăm), 
noi stam, dam (în loc de stăm, dăm); consoanele labiale p, b, v, f se palatalizează: 
f - tept, dini (si ghini), ghis, gis, șerbi, giug; pronumele posesive: a meia, a tăia; 
forme perifrastice de mai mult ca perfect: l-o fost adus; l-o fost găsit. 

Grupul de graiuri de nord-est: ă trece la a: păduri, batrîn, lucram, ca si în gra- 
iurile de nord-vest: a trece în ă: car, dr; consoanele labiale p, b, v, f trec la t, d, 
z, s: tept, dini, Zin, sin, sinsi, sjapi. Aici şi verbul a veni la pers. I şi a II-a (eu) 
vin are forma (eu) zin, (tu) zii (vii); fricativa s e redată prin ș: și mărg. Consoa- 
nele n şi p (la indicativ prezent) trec la u: (eu) pué, spué, mié, rimié, tié. Dintre 
particularitatile lexicale evidentiem: anină (,,nisip”), chitoroazi, siolan (,,carne”), 
sfarti („cană”), vornic etc. 


Dar particularitatile dialectale menţionate în toate grupurile de graiuri nu îm- 
piedică înțelegerea românilor moldoveni între ei. 

Graiul moldovenesc isi realizează funcţia comunicativa limitată, in viata de 
toate zilele, mai ales la sate, in procesul vorbirii nenormate, adica fara a tine 
cont de normele literare. 


Materialele dialectale colectate confirmă faptul că particularitatile de limba 
indicate mai sus nu se opresc la Prut, ci se folosesc si în celelalte graiuri daco- 
româneşti. Acest lucru este stabilit de datele atlaselor lingvistice regionale ale 
Munteniei, Maramureșului, Transilvaniei, Olteniei, Moldovei, Bucovinei. Prin 
urmare, glotonimul (grai) „moldovenesc” poate fi aplicat numai varietatii dialec- 
tale care se vorbeşte în Republica Moldova şi în Moldova dintre Prut şi Carpaţi 
şi numai în cazul cînd se caută a releva particularitatile specifice fonetice, mor- 
fologice şi lexicale - trăsături care, de altfel, se întîlnesc si în graiurile munte- 
neşti, maramureşene, bucovinene, banatene etc. Deci graiul moldovenesc, uti- 
lizat în această zonă, nu este altceva decît vorbirea populară orală şi nicidecum 
literară scrisă, exemplară (după E. Coseriu). Limba de cultură a romanitatii 
orientale poartă denumirea generică de limbă literară română. 


Atlasele lingvistice regionale indicate mai sus, volumele de texte dialectale 
(Muntenia, Moldova şi Bucovina, Oltenia, Republica Moldova etc.), publicate 
ca supliment la atlasele menţionate, studiile şi monografiile apărute în ultimii 
zece ani ne demonstrează cu prisosinta că există, indiferent de dorinţa sau vo- 
inta cuiva, o unitate a graiurilor dacoromanesti şi deci o unitate de limbă. Acest 
lucru este confirmat de fapte concrete. 


De exemplu, verbele de tipul a cinta, a lucra la persoana a III-a singular şi 
plural imperfect, modul indicativ în aproape tot arealul dacoromân (a se con- 
sulta ALR, harta 1971) nu se deosebesc: (el, ei) cînta, lucra (in loc de ei cintau, 
lucrau). Variantele literare cîntau, lucrau sînt fixate numai în unele localităţi 
din Muntenia, Banat, Oltenia si în graiurile moldoveneşti din sud-vestul Repu- 
blicii Moldova (Giurgiuleşti, Slobozia Mare; Anadol, Cartai, raionul Reni s.a.). 
In graiurile menţionate si la istroromani au fost atestate şi deziotacizarea unor 
verbe de tipul văd - văz, aud - auz, variante vechi de limbă, întâlnite în cărţile 
bisericeşti şi în documentele vechi (ALR, hărțile 1911, 1950). 


Din Texte dialectale. Muntenia, vol. I, 1973 am depistat zeci şi sute de cuvinte 
identice cu cele din Moldova: mireasă, lăutari, cununie, prosop, nun, nună, socru, 
soacră, colaci, pomană, lumînări, tămiie, clacă, melita, melitam, fuior, caier, urzăște, 
toarce, să tasd, pîrloagă, țarină, spic, samurastră, stog, podină, tapoi, butuc, teasc, 
cep, vrand, topilă, slobozitor, turmă, staniste, strecătoare, galbeaza (la oi), stup etc. 


O dovadă grăitoare că limba română a fost şi este unica pe teritoriul ro- 
manic oriental ne-o prezintă terminologia agricolă, care, în cea mai mare 
parte, a rămas şi astăzi cea moștenită de la romani: arătură, sămînță, nutreţ, 
pîine, grîu, secară, pășune, pom, cînepă, orz, varză, ceapă etc. Această gamă 
lingvistică a termenilor agricoli constituie un element documentar care 
atestă neintrerupta continuitate şi unitate pe teritoriul dacoromân a unei 
singure limbi - romana. 


La formarea limbii române literare au participat toate graiurile dacoromanesti 
şi toţi scriitorii nostri clasici şi contemporani: Eminescu, Creangă, Alecsandri, 
Heliade Rădulescu, Negruzzi, Sadoveanu, Rebreanu, Goga, Coşbuc, Arghezi, 

Preda etc. Prin urmare, limba română este comună pentru toți românii de pre- 
tutindeni. 


Obstacolele de ordin geografic (fluviile, munţii, dealurile) nu i-au împiedicat 
pe romani să comunice unii cu alții. „Munţii - menţiona lingvistul german, 
profesorul G. Weigand, primul anchetator pe teren al graiurilor românești - nu 
i-au împiedicat pe români să comunice unii cu alţii, deşi pe crestele lor înalte 
trecea granița care despartea in curs de veacuri pe transilvăneni de munteni, 
moldoveni, bănăţeni”. 


Dar apare întrebarea: care aspect al limbii (în cazul nostru - al românei) trebuie 
utilizat şi cultivat: limba literară sau varianta folosită în graiuri? 


Materialele Atlasului lingvistic moldovenesc (ALM), studiile în domeniul dia- 
lectologiei, textele dialectale publicate ne permit să afirmăm că informatorii an- 
chetati, oamenii simpli isi dau bine seama de faptul că, în afara limbii vorbite 
în satele lor, există şi o alta limbă, care e cultă, delicată, frumoasă, e limba cărții, 
adică e limba literară. Această convingere ei o exprimă printr-o serie de comen- 
tarii de tipul: „domnii, intelectualii spun obosit, noi — trudit”; „aişti învăţaţi zic pe 
politeta, bunic, bunel, bunică, că-i mai frumos, noi — tătuci, mic”; „care ştiu carte 
spun mami vitregi, noi - mami de-a doilea”; „mai delicat se spune femeie gravidă, 
da femeie groasă îi cuvînt urit”; „mai frumos îi o născut, da noi spunem o făcut, 
da-i urit”; „doctorii, învățătorii spun ficat, da noi, țăranii, — mairi, maiuri”. 
Informatorii ALM şi-au exprimat opinia sinceră că doresc ca odraslele lor să 
înveţe şi să vorbească o limbă ca în carte, o limbă frumoasă și delicată, nu „ca 
noi, bătrînii”. Acesta este adevărul despre atitudinea pozitivă fata de limba li- 
terară, fata de limba cărții, a şcolii, a culturii, a ştiinţei, fata de limba clasicilor 
nostri. Şi această „limbă a vechilor cazanii” are un nume unic - limba română. 


Din cele relatate putem formula o singură concluzie: literatura de specialitate 
(atlasele lingvistice, textele dialectale, studiile şi monografiile publicate) pre- 
zinta un tablou veridic al particularitatilor dialectale - fonetice, morfologice, 
lexicale, din care se vede o comunitate a tuturor graiurilor dacoromâneşti. 


Hotarul politic nu corespunde cu cel etnic. Avem aceleaşi fenomene de limbă, 
aceleași tradiţii şi datini, adică sîntem români și vorbim românește. 


Graiurile dacoromâne formează o unitate lingvistică recunoscută de ştiinţă, 
dupa cum este evidentă şi unitatea limbii literare române. Şi e un lucru firesc 
ca, fiind cetăţean al Republicii Moldova, să te consideri moldovean, să vorbeşti 
graiul mamei, graiul moldovenesc, local, după cum banateanul se considera 
locuitor al Banatului. Toți însă avem o limbă literară comună. Românul din 
Banat, din Moldova sau din oricare altă parte e român, după cum rusul din 
Siberia, Pomoria sau de pe Amur este rus, şi nu siberian, pomor sau amurean. 


„Limba Română” nr. 4 (22), 1995, p. 49-53 


Comunicare prezentată la Conferinţa ştiinţifică 
„Limba română este numele corect al limbii noastre”, 
Chișinău, 20-21 iulie 1995 


III. ROMÂNA - 
DENUMIRE TRADIȚIONALĂ 
A LIMBII MOLDOVENILOR 


Alexandru ROMANITATE - 
NICULESCU ROMANITATE 


I. ROMANITATEA 


1. Asumindu-ne, in cele ce urmează, riscul de a surprinde pe cei care studiază 
istoria limbii romane in cadrul latinitatii Imperiului Romei, credem ca roma- 
na isi incepe propria evolutie abia dupa ce imperiul se divide (395). Incepind 
din sec. IV-V, Dacia - sau, mai precis, ceea ce rămăsese din Dacia Traiană, 
după retragerea trupelor romane (terminată in 271) - intra în jurisdicția Im- 
periului Roman de Răsărit. Capitala acestui (nou) Imperiu devine, într-un fel, 
noua capitală romană (N. Iorga o socotea, cu dreptate, un substitut al Romei) 
a unui stat etnic şi lingvistic variat, cu structuri social-culturale deosebite de 
cele ale Occidentului. În acest Imperiu Roman, în care apare distincţia clară 
romaioi (grecofoni) şi romanoi (romanofoni), în contact cu populaţii autoh- 
tone traco-ilirice, scitice şi greceşti se găsesc comunități romanofone, pastorale 
sau agricole. Istoria Romei tirzii notează faptul că, în aceste zone imperiale 
ale Orientului (chiar şi în Dacia Traiană), există o diferență evidentă între, pe 
de o parte, aşezările care purtau încă „solia Romei” (Nicopolis, Marcianopolis, 
municipiile din Dacia, Ulpia Traiană etc.) - pierzindu-şi treptat urbanitatea 
şi însemnătatea - si, pe de altă parte, „diversitatea popoarelor (si a cultu- 
rii religioase) existente, stabil sau în mişcare, în aceste zone, după sec. IV-V 
(Bloch-Cousin, p. 291-292). 


2. Această varietate etnico-lingvistica devine şi mai complexă o dată cu invazia sla- 
vilor în aceste regiuni. Începînd de prin secolele VI-VII şi pînă tîrziu, prin secolele 
IX-X, se revarsă valuri de slavi care întemeiază Statul Bulgar si se crestineaza (864- 
865), extinzindu-se la sudul, dar şi la nordul Dunării, în regiunile romanizate. Con- 
vietuirea lor cu populaţiile romanofone, persistenta probabilă şi a unor comunități 
traco-ilirice, alături de cele grecofone, augmentează şi complică aceste conglomera- 
te sociale etnico-religioase, delimitind romanitatea orientală, în cadrul Peninsulei 
Balcanice. În plus, trebuie subliniat faptul că slavii meridionali isi întemeiau aşezări 
stabile. Se poate vorbi, după invazia slavilor, de o romanitate balcano-carpatică (sau 
balcano-danubiano-carpatică), aceasta corespundea, în linii generale, spaţiului care 
va deveni românofon. Izolarea de continuum-ul romanic occidental se face prin 
secolele VIII-IX, atunci cînd slavii se instalează în Dalmatia (a se vedea N. Iorga, 
în „Revue historique du Sud-Est Européen’, 7 (1930), p. 1-17) şi întrerup căile de 
comunicare cu Italia centro-meridională. 


3. În aceste circumstanţe, în Peninsula Balcanică sînt atestate (chiar de către 
cronicarii bizantini) comunități pastorale romanofone în permanentă mobilitate. 

Ei sînt vlahii ,,carvanari’, morlacii si aromânii păstori. Aceştia reuşesc să ajungă, 
în lungile lor deplasări, şi în zonele nord-dunărene dinspre Banat înspre Tran- 
silvania. Aici se găseau de bună seamă alte comunităţi dacoromane, stabile sau 
mobile, după cum erau agricultori de plaiuri montane (Sextil Puşcariu a făcut o 
astfel de ipoteză, verosimilă) sau păstori. Și aceştia din urmă erau, ca şi ceilalți, 
tot pendulari, tot în transhumanță. 


4. Acestea sînt condiţiile în care se desfăşoară procesul de constituire a unei 
limbi romanice care se numeşte română, la sudul şi la nordul Dunării, din Bal- 
cani si din munţii Muntenegrului pina în Carpaţii septentrionali, pe un spațiu 
întins, fără „vatră, după cum a arătat, cu intuiţie științifică, Sextil Pușcariu, 
fără centre urbane, fără alt nume atestat decît acela de român. Nu este deloc 
exclus ca acest nume etnic - o folosire nominală a atributului latin romanus 
(cf. civis romanus, populus romanus etc.) — să fi fost utilizat abia mai tîrziu, oda- 
tă cu migrarile din interiorul spaţiului românesc (în cadrul a ceea ce noi am 
numit „continuarea mobilă”)! şi să se fi extins dinspre sud către nordul Dună- 
rii. În primul rînd, în Imperiul Roman de Răsărit, romanus devenea apelativul 
locuitorilor de limbă romanică; apoi a putut deveni numele etnic al tuturor 
vorbitorilor acestei limbi. Românii din Imperiul Bizantin (romano?) vorbeau 
româneşte atît la sudul, cît şi la nordul Dunării. 


Aceste fenomene ar fi putut avea loc în sec. VIII-IX. 


5. lată de ce, atunci cînd examinăm romanitatea care a generat limba română, 
trebuie să avem în vedere nu numai calitatea latinei aduse în Dacia Romană 
(care, dupa cum am arătat in Individualitatea limbii romane..., II, p. 12-15, 
avea un statut sociocultural vulgar, colocvial, dezlegat de cultură, şi prea puţin 
cultivat prin şcoală), dar şi dezvoltarea ei într-un mediu lingvistic eterogen, 
non-latin. I. Fischer, în lucrarea Latina dunăreană, a confirmat lipsa unei cul- 
turi şcolare medii sau superioare în Dacia Traiană. În fond, pătrunderea hazar- 
dată a latinilor în estul ultradanubian al Europei, printre triburile dacice, într-o 
zonă etnico-lingvistică atît de eterogenă - ba chiar periculoasă pentru cei ce 
se aventurau într-acolo — avea mai mult motivări economice (criza de aur a 
imperiului!) decît dorințe de expansiune (şi cu atît mai putin culturale). Bază a 
romanitatii orientale a rămas întotdeauna sudul Dunării, in cele două Moesiae 
şi în Thracia (unde, de altfel, aşa cum a arătat H. Mihăescu, La langue latine 
dans le Sud-Est de l’Europe, inscripţiile romane abundă). în Dacia Romana si 
în Scythia Minor (Dobrogea) inscripțiile romane apar de asemenea în număr 
mare - dovedind, astfel, extinderea temporară spre nord, dincolo de Dunăre, a 
imperiului, nimic mai mult. 


Dar toate aceste constatări nu reuşesc a explica desfăşurarea largă a romanitatii 
româneşti, care întrece cu mult limitele latinităţii. De aceea, pentru a explica 
limba română, trebuie să ne adresăm mai degrabă epocii post-latine, atunci 
cînd romanitatea evolua într-o ambianta profund non-romanică. După cum 
spunea Matteo Bartoli, româna se deosebeşte de celelalte limbi romanice mai 
ales prin fenomene lingvistice ulterioare latinitatii, chiar tirzii. 

6. A lua in considerare aportul non-latin in constituirea limbii noastre apare ca 
o necesitate metodologică a romanistului. Dintre contactele romanitatii româ- 
neşti cu limbile non-romanice cel mai important rămîne contactul cu slavii. 


Examinarea atentă a structurii limbii române arată - după părerea noastră - ca 
se poate vorbi de o adevărată, nouă variantă romanică nu înainte de sec. VIII-IX, 
altfel spus, numai după venirea slavilor (sec. VI-VIII) pe teritoriile fostei Dacii, 
în cele două Moesiae, în Peninsula Balcanică, adică la nordul şi la sudul Du- 
narii. Coexistenta („simbioza”) slavo-română, faptul că slavii au învăţat daco- 
romana, iar romanofonii au adoptat structuri fonetice, fonologice si sintactice 
ale limbii slavilor - toate acestea au dus, după cum susținea O. Densusianu, la 
constituirea unei limbi romanice sui-generis - limba română. Slavii au adus in 
romanica românească structuri gramaticale, sensuri şi conotaţii semantice pe 
care celelalte limbi romanice nu le au. Nu trebuie să diminuăm însemnătatea 
contribuţiei slave la constituirea limbii romanice ce devenea limba română! 
Slaviştii romani Ion Bogdan, I. Patrut, dar, mai ales, E. Seidel, Emil Petrovici au 
avut, de mai multe ori, percepții lingvistice juste, care au dus la definirea, dar şi 
la delimitarea contribuţiei slave la constituirea limbii române. 


7. Ce au adus slavii în structurile limbii române? Întrebarea s-a pus în repetate 
rînduri şi răspunsurile au fost diferite. O anume atitudine antislavă motivată 
printr-un neînțeles orgoliu de a fi Romanus „pur” (se observă aceeaşi atitudine 
în Italia de nord-est, la friulani si la refugiații din Dalmatia italiană) apare, ade- 
seori, în istoria culturii româneşti, mai ales în regiuni limitrofe (Transilvania, 
Basarabia, Bucovina, Banat), mai puţin însă în ceea ce am putea numi „Moldo- 
Valahia”, Vechiul Regat. Școala Ardeleană şi Biserica greco-catolică, precum şi 
tradiţia culturală prolatină, filoromanică, dar şi un sentiment de apărare a pro- 
priei identități etnice - toate laolaltă au întunecat seninătatea cercetărilor. De 
cealaltă parte, au existat totdeauna tendinţe de a exagera influența slavă, ceea 
ce, tinind seama de circumstanţele politice, diminua adeseori credibilitatea re- 
zultatelor obținute. E. Petrovici a fost o victimă a acestor consideraţii politice 
care obnubilau valoarea cercetărilor sale deosebit de importante. Infr-o bună 
măsură, şi Eugen Seidel... 


Examenul sine ira et studio al contactelor slavo-române isi aşteaptă inca cer- 
cetătorii obiectivi. Ultimul care se ocupă de aceste probleme este G. Ivănescu 
(v. Bibliografia, p. 271-281); el consideră că „influenţa slavă asupra limbii ro- 
mâne s-a produs mai ales după anul 800” (p. 271), adică din sec. IX. Către 
această perioadă conduceau şi concluziile cercetărilor lui I. Patrut. 


Am încercat si noi (Individualitatea limbii române..., I, p. 141-142) să de- 
terminăm ceea ce limba română datorează contribuţiei non-latine, în primul 
rînd, slave. În această direcţie, am căutat să procedăm nu cantitativ, ci calitativ. 
Dincolo de enumerarea, simplă, a faptelor de limbă - precum vocativul în -o, 
numeralul cardinal, termenul sută etc., există fenomene generale de sistem şi 
de mentalitate (calcurile) care ne obligă a admite că româna este o limbă roma- 
nică trecută printr-un intermediar lingvistic (mai tîrziu, chiar cultural) slav. La 

acest filtru slav trebuie însă adăugate elementele de origine balcanică - non-la- 
tina - pe care le menţionează Al. Rosetti (Istoria limbii române, ed. III, 1986) 
în cadrul Sprachbund-ului balcanic (Uniunea lingvistică balcanică, p. 225 şi 
urm.). O serie de cercetători străini luaţi în considerare de autor (M. A. Gabinski, 
W. Giese, V. Skalicka), alături de care trebuie să-i menţionăm pe cei „clasici” 
(azi aproape uitati!), Sandfeld, Skok, Bartoli, N. Jokl, E. Cabej si, mai ales, pe 
cei români (I. I. Russu, Cicerone Poghirc si Grigore Brancus), au studiat acest 
interesant fenomen al imersiunii unei limbi romanice într-un mediu lingvistic 
non-latin, slav şi balcanic. Româna este un unic exemplu în cîmpul romanic! 


8. Cine poate, bunăoară, contesta faptul că flexiunea nominală în română are 
două caracteristici: 1. conservarea a două cazuri, la declinarea feminină (casă — 
case, vulpe - vulpi) şi 2. confuzia genitivului cu dativul - care nu se pot explica 
prin latină? Celelalte limbi romanice au pierdut declinarea sintetică (franceza, 
în sec. XIII, în cu totul alte împrejurări), iar dativul este cel care a înlocuit, de 
obicei, genitivul posesiv. Pe de altă parte, putem să nu apropiem această con- 
statare de faptul că bulgara, limbă slavă, sub presiunea structurilor romanice 
subiacente, şi-a pierdut declinarea complicată, originară, asemenea limbilor ro- 
manice? Dispariţia paradigmei numeralului latin şi înlocuirea lui cu formaţii 
ad-hoc, noi (unsprezece, douăzeci, douăzeci si doi etc.), poate să nu fie pusă in 
legătură cu influența slavă, asa cum au susținut majoritatea lingvistilor nos- 
tri, la care putem adăuga şi paralelismele albaneze amintite de Brancus (1995, 
p. 94-96). Concluziile lor sînt însă diferite: numeralul românesc are structuri (şi 
forme) concordante şi cu sistemul slav, şi cu cel albanez, ceea ce ar putea duce 
şi la concluzia că procedeele de formare prin aditiune, dacă apar si în albaneză, 
ar putea avea originea chiar în latina balcanică (v. şi Rosetti, 1986, p. 279-280). 
Dar la o posibilă influență slavă asupra albanezei, care se manifestă după seco- 
lul al X-lea, nu s-a gîndit încă vreun cercetător? Tot astfel, existența persistentă 
a unui caz vocativ (nu numai în -o, ci şi la masculine, -e, -u/e, şi chiar la plural) 
nu trebuie apropiată de vocativul ce apare în limbile slave? Nu trebuie însă 
uitat că un caz vocativ există şi în declinarea albaneză (cf. Individualitatea 
limbii române..., I, p. 25-29). Tot astfel se poate menţine genul zis ,,neutru”: 
şi acesta există ca o categorie aparte în limbile slave, dar... şi în albaneză. Este 
adevărat, neutrele slave au trecut la feminine, în română, datorită trecerii 
-0 > -ă (sl. greblo > rom. greblă etc.), în timp ce albaneza are, uneori, chiar 
desinente asemănătoare celor din română (pl. neutru -e). Dar a avea o a treia 
clasă nominală este un fapt de mentalitate lingvistică pe care nu trebuie să-l 
ignoram. De aceeaşi natură este prezența unei conjunctii-adverb care dove- 
deste că sintaxa şi semantica adversitatii, în română, se aseamănă cu cele din 
greacă şi slavă (conjunctia copulativ-adversativa iar (v. Individualitatea limbii 
române..., I, p. 100-106). Tot astfel trebuie considerată dubla întrebuințare se- 
mantică a lat. super, în limba română, în care prepozitia are sensuri explicabile 
prin v. sl. na(d), 1. /,,superpozitie”/, 2. /„direcţie”/ (după cum am arătat in Indi- 
vidualitatea limbii române..., I, p. 125-140). Şi in acest caz, există paralele în 
greacă si chiar, foarte rar, în albaneză (v. id., în special, p. 133-134). Exemplele 
pot continua. Apariţia reflexivului la unele verbe active din latină (a se ruga, 

a se juca) este alta dovada de trecere a latinei printr-o structura mentis slava. In 
sintaxa, mai ales in limba literara, dativul adnominal (nepot babei, Domn Tarii 
Moldovei) si distinctia pronominala posesiva sdu / lui; asemenea constructii 
existente si in latina, dar pierdute ulterior in romanitatea occidentala, nu ar fi 
putut dainui, daca ele nu ar fi existat si in limbile slave (mai ales in slavona). 


La toate acestea pot fi alaturate contributiile importante ale lui Emil Petrovici 
privind caracteristicile sistemului fonetic si fonologic ale românei: iodizarea 
vocalelor palatale e-, i- apărută, probabil, după separatia aromânei de dacoro- 
mână), labializarea detentei dentale înainte de o (ot), alternantele fonomorfo- 
logice ale consonantismului (d/dz, z/Z etc.), precum şi existența unei corelaţii 
de timbru care a creat seria formelor de plural terminate în consoană palata- 
lizată (mos / mosi, frumos / frumoşi, pom / pomi etc.), ceea ce dă limbii române 
o dificultate fonetică în plus (lupi, frați etc.): consoanele palatalizate. Eugen 
Seidel (v. Bibliografia) a adăugat - poate, cu prea mare ingaduinta - şi alte 
fapte sintactice explicabile prin slavă. Despre lexicul de origine slavă s-a scris 
îndeajuns. 


Toate acestea, indiferent de perioada istorică în care au apărut, individualizează 
limba română printre celelalte limbi romanice. 


9. În același timp însă, nu putem să nu constatăm că o parte dintre aces- 
te caracteristici apăreau şi în latina denumită clasică, înainte de a dispărea 
din latina vorbită, limba simplificată, „vulgară, care a stat la baza limbilor 
romanice. Există fenomene lingvistice care apar deopotrivă în latină, dar şi 
în limbile non-latine înconjurătoare şi, îndeosebi, în limbile slave. Am făcut 
această constatare în concluziile expuse în Individualitatea limbii româ- 
ne... I, p.141-142. 


Contactul cu limbile balcanice şi cu limba slavilor a facut să se conserve, in 
romanica ce devenea limbă română, elemente şi structuri latine arhaice, pe 
care celelalte limbi romanice, continuatoare ale latinei „vulgare, le-au aban- 
donat. Româna conserva declinarea latină, distincţia suus / ejus, vocativul în 
-e (lupei), dativul adnominal, dativul pronumelui personal în funcţie pose- 
sivă (casa-mi), „supinul” (participiul trecut-substantiv) etc. - toate existente 
în latina literară, dar şi în limbile slave. Aceasta înseamnă că, uneori, limba 
română a avut forța - intrinsecă - de a face din asimilarea unor elemente 
non-latine, „străine, o modalitate de întărire a structurii ei latine! Absorbind, 
integrind elemente slave, romanitatea românească isi mărea puterea de con- 
servare a... latinitatii! 


Oricit ar părea de paradoxală o asemenea constatare, ea are o explicaţie destul 
de simplă: aceste identități structurale sînt dovada că, invatind limba romanică 
a autohtonilor, vorbitorii non-latini, mai ales slavi, au păstrat şi au întărit, în 
romanica rezultată (folosită de ei), trăsături caracteristice ale propriei lor limbi. 
Altfel spus, așa cum se ştie, slavii au învăţat limba romanică, transformînd-o în 
limba română. 

Limba română şi-a conservat romanitatea şi prin contribuţii non-romanice! 


10. Ajungem, astfel, la o concluzie deosebit de însemnată, forța principală a 
limbii române constă în capacitatea ei de asimilare (integrare) a elementelor 
străine, non-latine?. Această qualité-maitresse a limbii române este evidentă 
de-a lungul întregii ei istorii: elementele autohtone traco-dacice - şi ilirice — 
zise de „substrat”, elementele balcanice lexicale greco-bizantine, turceşti, lexi- 
cul religios greco-slavon, contactele permanente cu limbile slave şi cu limba 
maghiară în regiunile de graniţă ale spațiului lingvistic românesc au fost su- 
puse, prin contact, integral, structurilor gramaticale si fonetice latino-roma- 
nice. Bineînţeles însă, în deplină libertate de alegere, astfel încît, pînă astăzi, 
există comunităţi lingvistice aloglote care îşi păstrează încă limba nativă. 


II. ROMÂNITATEA 


11. În aceste condiţii trebuie să înţelegem şi să analizăm limba română! Izo- 
larea ei de limbile romanice occidentale, integrarea ei în spaţiul cultural ling- 
vistic oriental, bizantino-slav, permeabilitatea ei lexicală care a dat posibilitate 
pătrunderii unui mare număr de elemente străine, non-latine, nu au împiedi- 
cat păstrarea structurilor romanice de origine latină, ba chiar au accentuat un 
sistem gramatical conservator. Dar principală a fost capacitatea ei asimilato- 
rie. Altfel spus, românizarea elementelor aloglote. Aceasta s-a manifestat atît 
în domeniul strict al limbii care se extinde prin migrații, de-a lungul secolelor, 
dincolo de zonele romanizate ale Daciei, departe spre est si nord, cit si în in- 
teriorul comunității româneşti (mai ales dacoromanesti). Contactul cu limba 
română, în spaţiul lingvistic daco-românesc, în interiorul granițelor de stat si 
dincolo, mult dincolo de ele, a dus la utilizarea limbii române de către comu- 
nitati lingvistice alogene: o bună parte dintre vorbitorii germani din Banat, 
Transilvania sau din Bucovina, comunitatea turcească, cea bulgară, cea sirbeas- 
că, cea slovacă, ceangăii din Moldova, găgăuzii, polonezii, chiar şi ucrainenii şi 
ruşii — s-au adaptat, fără presiune de vreun fel, la utilizarea limbii române. În 
acest fel, peste teritorii unde Imperiul Roman nu s-a extins vreodată, mai ales 
în nordul şi răsăritul României, se vorbeşte limba română. Dar nu limba latină 
adusă de colonii latini ai lui Traian, ci limba transmisă şi răspîndită de migrații 
româneşti şi de transhumanță pe un spaţiu care depăşeşte cu mult, foarte mult, 
frontierele strimte ale Daciei Traiane şi ale romanizarii imperiale. Absorbtia 
elementelor străine, asimilarea / integrarea lor şi transmiterea limbii române, 
ca o lingua franca, la comunităţi lingvistice non-latine, din jurul nostru, au dat 
limbii române o forță exemplară. Romanizarea a fost urmată de românizare. 
Sau, ca să-l parafrazăm pe Miron Costin, după descălecatul dintii al lui Traian, 
a urmat descălecatul de-al doilea, si mai însemnat decît cel dintii. Limba româ- 
nă a continuat în zone noi, neatinse de romanizare, opera de extindere a ariei 
romanice a Europei. Nu a „latinităţii”, ci a romanitatii româneşti în expansiune! 
Românii au adăugat unei România antiqua, restrinse, o largă România nova’, în 
teritoriile dimprejurul zonei existenţei lor. 

12. Limba romana a constituit, astfel, de-a lungul veacurilor, la nord si la sud de 
Dunare pina in Peninsula Balcanica, un rezervor de romanitate, unicul in Eu- 
ropa de sud-est. Al. Rosetti o considera lingua franca a acestor regiuni. Matteo 
Bartoli vorbea despre o spiccata individualita a limbii romane. Noi credem ca 
limba română este, mai ales, o lengua puente o „punte” între romanitate si non- 
romanitate in rasaritul Europei in aceste circumstante, prin romanitate, limba 
noastra a mentinut, a cultivat si a extins limba urmasa a Romei... Meritind, de 
buna seamă, a fi considerată floare de latinitate, aşa cum o proclamă, cu ardoare, 
fraţii noştri români din Basarabia, în cîntecele lor... 


NOTE 


' La continuité „mobile” du roumain || Actes du XVIII-e Congres de Linguistique et de Philolo- 
gie Romane, I (Trier, 1986), Tübingen, 1992, p. 86-104; trad. rom. N. Mocanu, în „Apostrof”, 
IV (1993), 7-8, p. 25-27. 


? Iorgu Iordan, în raportul la al XII-lea Congres de Lingvistică și Filologie Romanica afir- 
mă că latinitatea orientală a avut de luptat cu elemente aloglotice pentru a deveni limbă 
română. 

> Termenii aparțin lui Carlo Tagliavini, Originile limbilor neolatine, trad. rom. 

„Limba Romana’, nr. 6 (25), 1995, p. 31-36 


Rajmund O LIMBA. 
PIOTROWSKI CU DOUA 
DENUMIRI? 


După părerea mea, discuţia legată de formularea articolului 13 din Constituţia 
Republicii Moldova cu privire la denumirea corectă a limbii folosite în Moldo- 
va are trei aspecte: 


1) aspectul ştiinţific, mai exact, istorico-lingvistic; 
2) aspectul politico-cultural; 
3) aspectul economico-pragmatic. 


În ceea ce priveşte primul aspect, noi, lingviştii, sîntem cu toții de acord că 
limbajul, vorbirea fiecărui popor se prezintă minimum sub două forme: primo, 
cea a limbii vorbite, nereglementate, dialectale, şi, secundo, cea a limbii literare, 
care e forma unei norme superioare a acestei limbi comune. 


Norma aceasta se numeşte limba standard, ea serveşte drept limba de stat si 
de cultură, propagată prin intermediul şcolilor, prin manuale, publicaţii, presă 
etc. 


Academicienii Nicolae Corlăteanu şi Silviu Berejan au demonstrat în mod con- 
vingător că fenomenul lingvistic pe care îl marcăm prin glotonimul (expresia) 
„limba moldovenească” sau, mai exact, „graiul moldovenesc” este forma vorbită 
a idiomului romanic de pe teritoriul Republicii Moldova. 


A doua formă a acestui idiom este limba standard, care e identică — în ceea ce 
priveşte gramatica, vocabularul, alfabetul si ortografia - cu limba standard de 
la vest de Prut, adică limba română. 


Din aceste motive nu putem confunda tipul de vorbire ierarhic subordonat - 
graiul moldovenesc - cu limba română literară ca tip de vorbire supraordonat, 
nu putem utiliza deci două sintagme - limba moldovenească şi limba română - 
pentru marcarea unei singure noțiuni: una - limba română - pentru România 
şi alta — limba moldovenească - pentru Republica Moldova. 


Abordind termenul limba moldovenească, ne-am îngădui să facem o paran- 
teză, care nu se leagă propriu-zis de tema noastră. După cum știți, în Trans- 
nistria şi în Ucraina învecinată limbajul moldovenesc se transformă, pas cu 
pas, într-un jargon mixt slavo-romanic cu utilizarea curentă a unor fraze 
de tipul: „M-am prostudit şi cășleiesc, c-o fost morozu mari”. Poate cînd- 
va, în viitor, în cazul în care va apare un scriitor de talia lui A. Puşkin sau 
W. Shakespeare, ce va putea ridica acest grai mixt la nivel de limbă literară 

standard, vom putea introduce glotonimul „limba moldovenească” pentru 
o nouă limbă literară slavo-romanică standard. Bineînțeles că astăzi aceasta 
este o ipoteză fantastică. 


Asa se prezintă pe scurt esența aspectului istorico-lingvistic al discutiei 
noastre. 


Să trecem acum la aspectul politico-cultural al problemei. Situația cu două de- 
numiri pentru cele două manifestări ale limbii nationale - cea vorbită si cea de 
stat — este tipică pentru întreaga lume romanică. De exemplu, cetățeanul italian 
din Roma la întrebarea ce limbă vorbeşte va răspunde că el „paria romano, 
no italiano”, cel din Napoli va răspunde „io parlo napolitano, no italiano”. Dar 
dacă îl întrebaţi ce limbă învaţă fiul său la scoala sau care este limba oficială a 
statului, italianul va răspunde că, desigur, nu este nici romana, nici napolitana, 
ci limba italiană. 


Aceeaşi situație e caracteristică pentru Spania si pentru America Latină. Ce- 
tateanul spaniol din Castilia (centrul Spaniei) va spune că el „habla castel- 
lano, no espanol’, cel din provincia Aragon - că vorbeşte aragoneza, cel din 
Bolivia — că vorbeşte boliviana. Totodată, fiecare cetăţean latino-american, ca 
şi cel din Spania, ştie că limba standard (de stat şi de şcoală) este pentru el 
limba spaniolă. Acest fapt nu afectează suveranitatea Boliviei, Argentinei sau 
a Mexicului şi în niciun caz nu jigneşte mîndria naţională a bolivianului sau 
a mexicanului. 


Mai mult decît atît, unitatea limbii standard cimenteaza unitatea culturii şi 4 
literaturii ibero-romanice, tot așa cum limba română standard cimenteaza lite- 
ratura dacoromână, începînd cu Coresi sau Miron Costin şi pînă la Sadoveanu 
sau Panait Istrati. 


Trecînd la cel de-al treilea aspect al problemei noastre, am vrea să subliniem 
că utilizarea glotonimului limba moldovenească creează o confuzie periculoasă 
în relaţiile cu statele din Apus, ba chiar creează niște bariere economice. Iată 
o pildă: în luna mai am efectuat o vizită în Statele Unite, unde am dus cu re- 
prezentantii firmei IBM - cea mai mare companie producătoare de compute- 
re — tratative financiare cu privire la alcătuirea programelor pentru traducerea 
computerizată din limbile europene. 


Printre altele, a venit vorba despre programele pentru limba română. Am 
spus că în România nu există nici un colectiv care ar fi capabil de a compune 
programe corespunzătoare. Unicul colectiv care e competent în problemele 
traducerii mecanizate din română în limba engleză şi invers este grupul de 
cibernetică de la Universitatea Tehnica din Chisinau sub conducerea dlui 
profesor Anatol Popescu şi a dnei conferentiare Vera Goncearenco. Si atunci, 
pe neaşteptate, unul dintre interlocutori a replicat: „Dar eu am auzit că la 
Chișinău, în Republica Moldova, se utilizează nu limba română, ci limba 
moldovenească”. 

Nu ştiu daca am reuşit să-i conving pe interlocutorii mei, desi le-am explicat ca 
limba română şi limba moldovenească sînt denumiri ale aceleiaşi limbi. Ameri- 
canul continua să persevereze spunînd că, în conformitate cu Constituţia sta- 
tului, limba oficială în Moldova este cea moldovenească si ei nu sînt siguri că 
algoritmul pentru traducerea computerizată a textelor moldovenești va pre- 
zenta interes pentru firma IBM. Vedeţi ce consecinţe neaşteptate provoacă un 
termen neadecvat? 


Aş mai adăuga la cele spuse că termenul „limba moldovenească” are o istorie 
mai veche pe teritoriul Basarabiei. Acest termen a fost un instrument al politi- 
cii imperiale ţariste, iar apoi al politicii imperiale staliniste-bolşevice. Menirea 
acestui instrument era de a izola Basarabia, iar mai tîrziu - Republica Mol- 
dova de arealul românesc. Indiferent de caracterul „argumentelor” lingvisti- 
ce invocate, false sau neîntemeiate, scopul era limpede. Oamenii de ştiinţă au 
conştientizat întotdeauna acest adevăr, reliefat cu pregnanta in special după 
evenimentele din '89-'90. Personal, eu nu pot nicidecum înţelege atitudinea 
acelor locuitori şi purtători ai limbii care insistă cu îndărătnicie asupra folosirii 

glotonimului „limba moldovenească”. 


E important să avem în vedere, aşa cum am menţionat mai sus, că unitatea lim- 
bii literare standard implică şi unitatea procesului cultural şi literar al statelor 
care au aceeași cultură. 


În cazul nostru, limba română are rolul de integrare si cimentare a întregii 
culturi românești ori, dacă vreţi, dacoromâne, începînd de la Coresi sau de la 
Miron Costin şi continuînd cu scriitorii clasici din cele trei Principate, apoi cu 
scriitorii contemporani din România şi Republica Moldova. 


Din acest considerent cred că problema denumirii limbii trebuie scoasă de pe 
ordinea de zi. Există alte probleme mult mai complicate, de ordin social şi eco- 
nomic, a căror soluţionare va solicita eforturi mult mai mari. În cazul proble- 
mei limbii lucrurile sînt limpezi: limba literară, scrisă, oficială este una - limba 
română. 


Unii întreabă de ce continuă aceste discuţii interminabile despre denumirea 
limbii. Raspund: multi dintre cetăţenii Moldovei - eu am lucrat aici şi cunosc 
situaţia - mai judecă dupa calapoadele propagandei staliniste, cînd se făcea tot 
posibilul pentru a-i contrapune pe moldoveni şi români. Îmi amintesc de anii 
'50, după moartea lui Stalin, cînd se vehicula ideea că cel mai temut duşman 
al poporului moldovenesc si al R.S.S.M. este România, desi această tara atunci 
făcea deja parte din blocul comunist. Din păcate, această mentalitate cultivată 
premeditat decenii în şir este încă vie şi continuă să influenţeze negativ socie- 
tatea. 


Consider că această conferință va ajuta multora să înțeleagă adevărul despre 
limba şi istoria locuitorilor republicii, va determina deplasarea accentului de 
la denumire la cultivarea limbii române. Or, realitatea cea mai tristă e că foar- 

te multă lume, chiar si din rîndul intelectualilor, nu poate întocmi corect un 
document. Intr-o stare catastrofală se află terminologia națională. In aceasta 
direcție sînt necesare eforturi imense. 


Introducerea în Constituția Republicii Moldova a modificărilor de rigoare pri- 
vind denumirea corectă a limbii de stat ar înlesni funcționarea nestingherită a 
acesteia. 


„Limba Romana’, nr. 4 (22), 1995, p. 25-28 


Comunicare prezentată la Conferința științifică 
„Limba română este numele corect al limbii noastre”, 
Chişinău, 20-21 iulie 1995 


Stanislav CU PRIVIRE LA NECESITATEA 
SEMCINSKI DE A REVENI LA DENUMIREA 
TRADITIONALA A LIMBII 
MOLDOVENILOR 


Remarcabilul lingvist contemporan, originar din Moldova, Eugeniu Coşeriu 
menţiona într-o lucrare publicată în 1958: „Orice obiect (cîine, cal, sabie) poate 
fi conceput uneori drept „obiect istoric”, manifestîndu-se ca nume propriu. În 
ceea ce priveşte limbile, acest lucru are loc întotdeauna şi neapărat; nu există 
limbă care nu şi-ar avea propria sa denumire. S-ar putea obiecta că limbile sînt 
numite cu numele popoarelor; dar aceasta nu este o regulă, istoriceşte nu po- 
poarele sînt cele care determină denumirea limbilor, ci dimpotrivă”. 


Acest gînd a fost expus cu altă ocazie, dar este în raport direct cu problema 
pusă în discuţie aici, pentru că denumirea limbii nu întotdeauna provine de la 
numele poporului care utilizează această limbă. Pot fi aduse numeroase exem- 
ple de acest fel. Cei interesați pot consulta ediția enciclopedică publicată de 
către cunoscutul etnograf I.V. Bromlei, în care se spune că „se întîlnesc foarte 
multe cazuri cînd mai multe popoare vorbesc una şi aceeaşi limbă”. 


Pentru toţi este cunoscut faptul că in limba engleză, sau în variantele ei loca- 
le, vorbesc englezii, americanii din S.U.A., anglo-canadienii, anglo-australienii, 
anglo-neozeelandezii, anglo-africanii, mai multe popoare ale ţărilor din Bazi- 
nul Caraibelor si alte cîteva etnii. Limba spaniolă se vorbeşte nu numai în Spa- 
nia, ci şi într-o buna parte a țărilor din America Latină, limba portugheză este 
vorbită nu numai de către portughezi, ci şi de către poporul brazilian, precum 
şi de un sir de popoare africane, tot asa cum limba germană este limbă ofici- 
ala în Germania, Republica Austria, Confederaţia Elvețiană, Marele Ducat de 
Luxemburg, chiar si în Regatul Belgiei. Pot fi aduse aici si exemple inverse mai 
puţin cunoscute, cum ar fi poporul mordvin din Federaţia Rusă, care vorbeşte 
limbile erza şi mokșa, poporul denumit abung din Indonezia, care vorbeşte 
limba lampung, poporul baghirmi din Ciad, care vorbeşte limba tar-barma, 
poporul ovambo din Namibia şi Angola, care vorbeşte limba donga, poporul 
moshi, care locuieşte în trei tari ale Africii şi vorbeşte limba more (moore), ta- 
mangii din Nepal, care vorbesc limba murmi etc. Deci nu sînt rare cazurile cînd 
denumirea țării sau a poporului nu coincide cu denumirea limbii. 


Ramine totuși întrebarea: cum trebuie sa fie denumită limba de stat (oficială) 
a Republicii Moldova? 


Nu este pentru nimeni un secret faptul că, din punct de vedere structural, lim- 
ba literară a populaţiei majoritare din Moldova nu se deosebeşte prin nimic 

de limba română. Pina nu demult deosebirea consta în utilizarea unor grafii 

diferite — latina in România si rusă in Moldova. Această deosebire actualmente 

nu mai există. Cu toate acestea, în virtutea inertiei, se menţine denumirea „lim- 
v») 


ba moldovenească’, care este consfintita prin art. 13 din Constituția Republicii 
Moldova. 


Există oare argumente științifice pentru o astfel de denumire a limbii de stat 
din Moldova? 


După părerea noastră, asemenea temeiuri stiintifice nu sînt mai multe decît 
pentru a denumi „austriacă” limba germană din Austria, „argentiniană” — lim- 
ba spaniolă din Argentina, „australiană — limba engleză din Australia. Dim- 
potrivă, există argumente ştiinţifice pentru a denumi această limbă română, 
deoarece limba întrebuințată în calitate de limbă de stat în Moldova reprezin- 
tă de facto una din formele de existență ale limbii române contemporane. 


Din cele mai vechi timpuri identitatea limbii pe teritoriile est-romanice dună- 
rene era limpede nu numai pentru purtătorii limbii, ci si pentru vecinii aces- 
tora. Slavii de răsărit, în particular ucrainenii, îi numeau pe timpuri cu un 
singur nume atît pe locuitorii Moldovei, cit si pe cei din Valahia, chiar si pe 
o bună parte din locuitorii Transilvaniei; toți erau pentru ei volohi (valahi). 
Domnitorul Moldovei Stefan cel Mare era pentru ucraineni Creþan BoeBog 
Bomockum („Ştefan voievod al Valahiei”), iar Moldova era numită Valahia, locu- 
itorii ei - volohoveni, adjectivul voloski, valaski avea semnificaţia „ceea ce tine 
de principatul Moldovei”. O asemenea întrebuințare a cuvintelor este atestată 
de nenumărate ori în documentele istorice?. 


Despre ce ne vorbeşte acest fapt? El demonstrează că ucrainenii îi identifi- 
cau pe moldoveni, transilvăneni si munteni după limbă. În sprijinul acestui 
argument pot fi aduse cuvintele cunoscutului lingvist ucrainean O. Strijak din 
cartea apărută recent la Kiev: „În Ucraina de răsărit erau numiţi volohi mol- 
dovenii şi românii”!. Îmi permit să precizez că o asemenea situaţie exista nu 
numai în Ucraina de Răsărit, ci şi în cea de Apus, unde, conform aşa-zisului 
„drept voloh’, erau numeroase aşezări ale originarilor din Moldova, Bucovina, 
Maramures şi Transilvania, aşezări situate în regiunea huțulilor şi în regiunea 
subcarpatică pe pămînturile ucrainene şi mai departe spre vest pe pămînturile 
poloneze, slovace şi morave. 


O asemenea identificare a fost moştenită din timpul limbii protoslave (slave 
comune), în care voloh (Bomxb) însemna „om care vorbeşte o limbă latină (ro- 
manică)”. Slavii au împrumutat această denumire de la germani, care, dupa 
cum se vede, printre primii i-au numit pe latinofonii din fostul Imperiu Roman 
cu numele de volcae pe care îl purtau nişte triburi de origine celtică. Însă aceas- 
tă denumire figura si în limba greacă, în care BAdyoc ca denumire a populaţiei 
est-romanice exista încă în sec. al XI-lea şi chiar mai înainte. 


Apropó, ceea ce şi-a găsit reflectare în limba ucrainenilor si în cea a grecilor 
era cunoscut si în Europa Occidentală. Aici învățații din Evul Mediu vorbeau 

despre identitatea limbii moldovenilor şi a locuitorilor Valahiei. A se vedea, 
de exemplu, menţiunea lui Nicolaus Olahus formulată în limba latină încă în 
1536: „Lingua, ritu, religione eadem Moldavi utuntur, qua Transalpini; vestitu 
aliqua ex parte differunt” („moldovenii utilizează aceeași limbă, aceleaşi obice- 
iuri şi religie ca si valahii; se deosebesc putin între ei numai prin veşminte”). 


Populaţia Europei de Sud-Est, constituită din descendenţii purtătorilor de 
limbă latină, ce s-a transformat treptat în una din limbile romanice - româ- 
na, folosea adjectivul romanus pentru a se autoidentifica, acest cuvînt intrind 
în diverse opoziții semantice. Mai întîi a existat opoziţia romanus - barbarus 
(conform apartenenţei de stat): romanus era din Imperiul Roman, ulterior din 
Imperiul Roman de Răsărit, în timp ce barbarus nu aparţinea acestui Imperiu. 


Apoi s-a dezvoltat opoziţia conform apartenenţei la religia creştină: romanus 
era creştin (comp. român ,,crestin’), în timp ce barbarus sau paganus era pagin. 
(Printre altele, chiar grecii au renunțat la numele lor străvechi de elini în folosul 
cuvîntului romei. Romei însemna locuitor al Imperiului Roman de Răsărit şi 
totodată creştin, în timp ce elinii erau pagini.) 


Concomitent la est-romanici a apărut și opoziţia semantică conform limbii de 
comunicare: romanus era purtătorul limbii latine, în timp ce barbarus vorbea 
in limba „barbară” (BapBapov), in greceşte însemna ,,bilbiit”, „gîngav”; o ase- 
menea atitudine fata de purtătorii altor limbi era caracteristică si strămoşilor 
slavi, căci ei se considerau stapinii cuvîntului — crogene, în timp ce ceilalți erau 
HeMUpI (,,Hembre’, adică „muţi”), ei nu cunoșteau limba slavă. 


La toate acestea ar mai fi de adăugat că semnificaţia adjectivului romanus s-a 
complicat din cauză că limba est-romanicilor nu era limba serviciului divin în 
biserică. Avea dreptate A. Mateevici cînd spunea: „Limbile slavă şi greacă erau 
numite limbi sfinte (sacre), în timp ce limba populară era considerată o limbă 
simplă, românească”*. 


Anume în această perioadă în limba est-romanicilor au apărut noile cuvinte: ad- 
jectivul romaniscus (românesc, de aici limba românească) şi adverbul romanisce 
(româneşte). Sufixele -esc, -este au fost şi rămîn a fi foarte productive pe teritoriul 
României Orientale, cf. adjectivele latinești daciscus, thraciscus, frigiscus huniscus, 
în a căror derivare un rol definitoriu l-a jucat sufixul tracic care avea echivalente 
analoage în limbile germanice, baltice, slave, celtice, italice, greceşti. 


În afară de aceasta, est-romanicii creează încă un cuvînt pentru denumirea 
limbii lor - românie - similar cu: grecie, egiptenie, elinie, jidovie, lătinie, nemtie, 
sîrbie, slovenie, ungurie, frîncie. Acest cuvînt este atestat la Miron Costin: „se 
află scris latineşte Traiani aeterna columna pe româniia a lui Traian, vecinicul 
stilpul”. ÎI atestăm de asemenea la Dosoftei: „românia nu se potriveşte cu sirbia’. 
Îl aflăm şi la Gh. Asachi: „fabule alese pe românie aduse” (1836); la A. Russo cu 
sensul de limba română, „românofonie” (românie). 


Cuvîntul românie s-a păstrat pînă în a doua jumătate a secolului trecut, cînd a 
ieşit din uz, deoarece a coincis cu denumirea statului românesc. 


134 Stanislav SEMCINSKI 


Pe lîngă aceasta, est-romanicii aveau si verbul a români „a schimba (a transfor- 
ma). În conformitate cu legile limbii române”, care, la D. Cantemir, de exemplu, 
apare ca sinonim absolut cu verbul a moldoveni; cf. cuvinte... „a le moldoveni 
sau a le români sileaşte” (din prefața a doua la Istoria ieroglifică). 


Astfel, est-romanicii (volohii) intrebuintau cuvintele românesc, românește 
pentru a-şi denumi propria limbă şi propria vorbire. Iată de ce publicaţia lui 
Gh. Asachi apărută la 1 iunie 1829 se numea „Albina românească, iar supli- 
mentul apărut la 1 iulie 1838 — „Alăuta românească’. 


În acelaşi timp, pentru a se crea o concurență reuşită între teatrul românesc si 
cel francez, Teatrul Naţional din Iaşi era obligat ca în fiecare săptămînă, paralel 
cu 3 spectacole în limba franceză, să pună în scenă unul în limba română. Căr- 
tile în Moldova erau traduse „în limba românească”; face în cazul acesta să ne 
mirăm că prima carte moldovenească tipărită se numea Carte românească de 
învăţătură (Iaşi, 1643)? 


Ce-i drept, există mărturii că la începutul sec. al XIX-lea unii boieri moldoveni 
şi oameni apartinind păturii de mijloc au început să-şi numească limba „limba 
moldovenească”, deşi țăranii simpli continuau s-o numească „limba româneas- 
ca’. O atare întrebuințare a cuvintelor este rezultatul modificării semantice care 
s-a produs în structura semantică a cuvîntului român > rumân, conceput de la 
o vreme, mai întîi în Valahia, ca „iobag, ,,serv’. Expresia „limba moldovenească” 
a apărut ca urmare a tendinței ce se manifesta sporadic de a denumi limba cu 
numele țării sau al poporului care o vorbeşte. 


Astfel, moldovenii numesc limba oficială a Finlandei limba finlandeză după de- 
numirea ţării (si nu limba fină), denumirea limba irlandeză (în loc de iră) este 
formată tot de la denumirea țării; de la denumirea insulelor Aleute a provenit 
şi denumirea limba aleută (în loc de unangană). Pe timpuri în Rusia, care nu re- 
cunoştea limba ucraineană, se vorbea despre un grai malorus (de la denumirea 
Malaia Rossia). Anume aşa, după cum se vede, a luat naştere şi expresia „limba 
moldovenească”, dar ea nu poate desemna limba literară. 


În primii ani după ocuparea Basarabiei, în Rusia era recunoscută denumirea 
tradițională pentru limba literară „limbă românească”. În 1816, la Chisinau, a 
văzut lumina tiparului o Carte de rugăciuni, tipărită în „româneşte în exarhi- 
ceasca tipografie a Basarabiei pentru bisericile şi preoţii moldoveni”, În 1817 a 
fost editat în „rumâneşte” şi Ceaslovul. Pe Noul si Vechiul Testament, editat 
în 1819 la Sankt Petersburg, era indicat „tălmăcire românească”. În 1823 la Chi- 
şinău vede lumina tiparului cartea O monre npecBurepoB nepeg Haponam, 
care „s-au tălmăcit pi limba românească de pre cea în grafie latină”! În sfârşit, în 
1827 la Sankt Petersburg iese de sub tipar Gramatica rusască și românească 
a lui Stefan Margela. 


Mai apoi adjectivul „românească” iese din uz, fiind înlocuit prin adjectivul 
„moldovenească”. În cele din urmă s-a ajuns la aceea că persoanele care nu cu- 
noşteau situația reală au început să creadă că limbile română şi moldovenească 

sint limbi absolut diferite. Dar, din punct de vedere lingvistic, expresia ,,limba 
moldoveneasca” estompeaza identitatea limbii romane literare din Moldova si 
din România. Această îmbinare de cuvinte creează impresia greșită că am avea 
de a face cu diferite obiecte de cercetare lingvistică a limbii literare în România 
şi în Moldova, pe cînd e vorba de unul şi acelaşi obiect. 


În temeiul celor spuse consider extrem de oportună propunerea Preşedintelui 
Mircea Snegur privind revizuirea art. 13 al Constituţiei Republicii Moldova si 
restabilirea denumirii tradiţionale a limbii moldovenilor - limba română. 


NOTE 


1 9. Kocepuy, Cunxponua, duaxponua u ucmopua || Hoeoe e nunesucmure, III, MockBa, 
1963, p. 150. 


2? VI. B. Bpomneii, Hapodu mupa, Vemopuko-3mnozpabuuecxuii cnpaeounuk, MockBa, 1968, 
p. 25. 


> Cnoehuk cmapoykpaincvkoi mosu XIV-XV cm., 1-2, Kuis, 1977. 


10. C. Crpwxak, 3 6i0emnonimnoi (eidemuo poponimnoi) 2idponimii ua cxid suð Cepednvozo 
Ilnunpa // Ilumanua icmopuunoi onomacmuxu Ykpainu, Kui, 1994, p. 10. 


> Nicolaus Olahus, Hungaria et Atila. Caput XIII: De Moldavia, Vindobonae, 1763. 
6 A. Mateevici, Opere, I, Chisinau, 1993, p. 354. 

Comunicare prezentată la Conferinţa științifică 
„Limba română este numele corect al limbii noastre”, 
Chișinău, 20-21 iulie 1995 


Alexandru CUM A FOST IMPUSA 
DÎRUL DENUMIREA ` 
lon „LIMBA MOLDOVENEASCĂ” 
ETCU LA EST DE PRUT? 


Astăzi, cînd s-a ajuns cu chiu, cu vai la înțelegerea faptului ca limba vorbită de basti- 
naşii din partea stinga a Prutului este identică, ca substanță, cu limba vorbită de bas- 
tinasii din partea dreaptă a Prutului, cînd mărul discordiei îl constituie doar denumi- 
rea acestei limbi aici, în Republica Moldova, e mai mult ca firească întrebarea: de ce se 
insistă cu atîta inversunare asupra glotonimului „limba moldovenească” anume aici, 
la est de Prut, unde bastinasii sînt în număr de circa 2,8 milioane, si nu in Moldova 
de cealaltă parte a Prutului, cu cele peste 8 milioane de băștinași, care dupa 1812 s-au 
aflat în condiții mult mai favorabile de păstrare a specificului național moldovenesc, 
a conștiinței de neam moldovenesc, într-un cuvînt, a moldovenismului traditional? 


Răspunsul corect îl vom găsi dacă ne vom aminti (lucru pe care, de altfel, n-ar 
trebui să-l uităm niciodată!) de situația social-politică ce s-a creat pe teritoriul 
din stînga Prutului începînd cu anul 1812, cînd în ținutul acesta, transformat 
într-o obişnuită gubernie rusească, drept limbă oficială era folosită limba rusă, 
aborigenilor permitindu-li-se să folosească limba maternă ca mijloc de comu- 
nicare orală pe la bucătării si in alte locuri mai retrase. Urmărind instrainarea 
nu numai fizică, ci si spirituală a populației din stînga Prutului de frații lor 
din dreapta Prutului, imperialismul rusesc a căutat prin toate mijloacele să 
inoculeze bastinasilor din est neîncredere, dispreț si duşmănie fata de tot ce e 
românesc. În Transnistria sovietică vorbirea dialectală moldovenească a fost 
oficializată ca „limba moldovenească’ cu scopuri politice necamuflate. Cităm 
din raportul tov. Holostenko, secretar al comitetului regional moldovenesc al 
PC(b) al Ucrainei, la Conferința a IV-a regională din 1927: „Begb 3anumaacb 
Hal|MOHaJIbHbIM CTpOMTENbCTBOM 34€Cb, Ha HbIHemHeii reppuropuu Morgas- 
ckoğň Pecity61uKu, HM B KOeM Cily¥ae HEJb3A 3aObIBaTb O TeX MepcieKTMBax, 
KOTOpble MbI UMeeM B beccapabuu, “60 Hama rpanuuna — He Jluecrp, a Ilpyr. 
IlosroMy Bca Hama pa6ora B ƏTOŇ ObsacTU NOIKHa ObITD NOCTPoenHa TAKUM 
06pa30M, YTOObI He 3aMKHyYTBCA B TOM TEPPUTOPUU, KOTOPyIO MBI Ceiruac MMe- 
eM, a BCerja IOMHUTb, YTO paboTa MO Halj|MOHaIbHOMy CTPOUTEINBCTBY B 6Y- 
AYEM OyfeT IIpPOXOHUTE TAKKE MU CPenu MONNABaH (N Ap. HAUMOHAJIDHOCTEÑ), 
Hacenaromux BeccapaGuro. Korma Mbi permaeM Webi pag WpakTuueckMx BON- 
POCOB MONNABAHU3ANNU, MBL JO/DKHbI 06 ƏTOM NOMHUTE” (Kyubrypa Monna- 
BUM 3a TOMI COBETCKOH BHacTu, Tom. I, 4. I, KumuneB, 1975, crp. 147). 


Procesul acestei ,,moldavanizatii” a căpătat o amploare atît de mare şi o semni- 
ficatie politică atît de categorică, încît doar recunoașterea faptului că ştii roma- 
neste putea avea urmări dintre cele mai grave, atragind după sine acuzaţia că 
esti „duşman al norodului”. 

E semnificativă în sensul acesta confesiunea aceluiași tov. Holostenko: ,,Monma- 
BaHe — 9TO OCOGaA HapOPHOCTh, Pa3BHBaBIIAACA CTONETUA B OCOObIX YCIOBHAX 
u CEliWac He VMEIONIAA HMYerO OGIIIETO C PyMbIHCKOM. A mpuBegy KOHKpeTHDIM 
rpumep. BosbMute MonpaBanuHa Kuopa, PyayIIKaHy n Apyrux, CUJANMX Ha 
NapTKOHPepeHImmu, U CIIpPOCUTE, MOHMMAIOT JIM OHM PyMbIHCKMM A3bIK? Moi c Kun- 
OpOM KaK-TO rOBOPUIU TIO TOMY IIOBOAY. A CKa3a7, YTO KOrga 6epy pyMbIHCKy10 
raseTy, TO ee IIpeKpacHO NoHMMar0, a Knop He MoHMMaeT. Tak ecin OH PyMBIH, 
KAK XE OH He IIOHMMaeT CBOETO poyHOrO A3bIKa? MI BosbMuTe 71106070 CUȚIAIIIErO 
3]eCb MONNABAHNHA, M OH BAM CKaKeT, YTO IO-PyMBIHCKU He ToHMMaeT’. Fireşte, 
Chioru nu-si putea permite ceea ce-si permitea secretarul comitetului regional. 


După cum se ştie, în 1940 si apoi după 1944 campania împotriva acestor „duş- 
mani ai norodului” s-a deplasat în Basarabia. În lipsa unei intelectualitati basti- 
naşe care ar fi putut opune o cît de mică rezistență, dar care a reușit să se salve- 
ze evacuindu-se peste Prut, regimul sovietic n-a intimpinat, practic, niciun fel 
de greutăţi în „munca” de moldovenizare a basarabenilor ameninţaţi cu depor- 
tări şi exterminări nemaipomenite pe aceste meleaguri. Propagarea ostilitatii 
se făcea pe cele mai diverse căi. În învățămînt, de exemplu, programele şcolare 
rezervau un loc destul de modest limbii (bineînţeles, moldovenești), literaturii 
(tot moldoveneşti) şi istoriei ținutului. In special, dacă ne referim la istorie, in 
scoala se studia, in fond, istoria Rusiei (elevul moldovean putea să ştie chiar citi 
amanți a avut Ecaterina II, dar ţinutul unde locuieşte el raminea terra incognita, 
considerat oficial uckonno pycckaa 3emaa!), fără a i se comunica măcar cea mai 
elementară informaţie privind istoria propriului său neam. 


Este important de subliniat că în Bucovina, unde moldovenizarea ar fi fost în to- 
tal dezacord cu interesele Ucrainei Sovietice, moldovenii au rămas la tradiționala 
convingere că vorbesc româneşte. Populaţia romanică din Bucovina şi din sudul 
Basarabiei considerîndu-se români, conducerea Ucrainei Sovietice spera că la o 
eventuală revendicare teritorială, opunîndu-i pe aceştia moldovenilor, s-ar putea 
tempera avintul celor ce ar actualiza problema alipirii la Moldova. 


Dezmatul dezlantuit în anii '30 în R.A.S.S.M. si represaliile din 1940 si cele de 
după război în Basarabia au avut efectul scontat, „băgîndu-le minţile in cap” 
şi filologilor, care erau gata să recunoască nu numai legitimitatea termenului 
de limbă moldovenească, ci chiar şi a celui de limbă tiraspolenească, dacă lucrul 
acesta li s-ar fi cerut. 


Abia prin anii '60, cînd au început să fie reabilitati cei ce-au contribuit la intro- 
ducerea în 1932 în R.A.S.S.M. a alfabetului latin şi au reuşit să publice cîte ceva 
din literatura clasică, filologii moldoveni au mai prins la curaj. Dar, în curînd, 
au fost declaraţi „duşmani ai norodului”. 


Bineînţeles, toată campania de care s-a pomenit mai sus avea un solid suport 
politic. Tactica folosită de diriguitorii moldovenizatori era următoarea: mai 
întîi impuneau institutului respectiv o teză care trebuia să fie fondată (în ce 
mod - nu-i interesa), urmînd ca apoi tot ei să facă trimitere la autoritatea şti- 
intifica a institutului în cauză. 

Chiar şi unii dintre lingviştii cunoscuţi din România au fost nevoiţi să 
declare, bineînţeles, nu fără ajutorul organelor de conducere, că recunosc 

existenta limbii moldovenesti. Pe fundalul recunoasterii idiomurilor sud-du- 
narene (aromân, macedoromân si istroromân, care, într-adevăr, au trasa- 
turi individualizatoare) drept dialecte ale limbii române, afirmaţiile acestea 
păreau cel putin desantate. Lingviștii din partea locului au încercat atunci 
să ridice idiomurile sud-dunărene la rang de limbi, considerînd că în com- 
pania acestora independenţa „limbii moldoveneşti” ar arăta mai credibilă. 
Astfel numărul limbilor romanice urca la 13, pe cînd lumea științifică cu- 
noaste doar 9. 


Se protesta vehement cind vreo enciclopedie straina sau vreun manual editat 
in alta parte, enumerind limbile romanice, nu pomenea de limba moldove- 
neasca sau mentiona ca este numita moldoveneasca de localnici limba romana 
vorbita in Basarabia. 


Oamenii care au urit tot ce e românesc şi n-au dorit să citească nimic din lite- 
ratura românească se avîntau în discutarea problemelor de limbă, ce-i drept, 
preferind să se folosească de limba fratelui mai mare. 


Şi de ce n-ar fi aşa daca, după cum mărturisea același tov. Holostenko, ,,Cra- 
BUJICA BOINpPOC M O pa3sBUTMM N033UU, WMTepaTypbl M BOOGIE MONNaBCKOII 
Ky/IbTypbl. BBUIO 651 MpaBMIbHO, Cu ObI MbI CKa3anu: «JlaBajire cnenaeM Tak: 
uMeerca Gonbmaa nureparypa B PyMbIHMM, BOSbMeM, IIPMBbeM ITY AUTepaTy- 
py n GyneM Ha Heit BOCNUTBIBAT HalIMX MOINaBCKUX MOITOB, XYPHaJUCTOB 
M T.0.¢». [yMato, YTO COBEPIIEHHO HENpaBHIIbHO. MbI WOU KHbI BOCIIHTBIBATb 
Hallly Wof[pactTaioulyio0 MosaBcKylO MHTEJIUTEHIAIO Ha KyIbType pycckoñ, 
yKpaMHCKOM, KOTOpad ABIACTCA KYIbTYpoM NOGeHOHOCHOrO Nponerapnara uM 
pacTeT M pa3BMBaeTCA NO Mepe Hamero COMMaNbHOTO CTPOUNTEINbCTBA. To xe 
MC WpudToM: WaTMHCKMM DIPUPT TpyseH WIA MONNaBAHUHa, IIOƏTOMY ero 
IIPAMEHEHUE 3aTOpMO3UT paboTy . 


Daca e sa facem abstractie de anumite interese politice, se pot invoca destule ar- 
gumente care vorbesc în defavoarea folosirii termenului de limba moldovenească 
pentru denumirea uneia dintre cele 9 limbi romanice care deserveşte populația 
romanică concentrată, în fond, la nord de Dunăre. După cum se ştie, limba na- 
tionala are mai multe forme de existenţă, printre care principalele sînt: vorbirea 
literară, vorbirea dialectală, vorbirea argotică şi vorbirea orală neîngrijită. Acestea 
deservesc diferite sfere de activitate socială. Spre deosebire de forma literară, care 
are cea mai extinsă sferă de întrebuințare, fiind unică pentru toţi vorbitorii, la 
nivelul vorbirii dialectale deosebim mai multe varietăţi care deservesc diferite 
regiuni: vorbire muntenească, vorbire moldovenească, vorbire ardelenească etc. 
Limba română nu se opune nici vorbirii munteneşti, nici celei moldoveneşti, nici 
celei banatene... Limba română corelează cu toate aceste tipuri de vorbire, astfel 
că ea e prezentă şi în cazul vorbirii muntenesti, şi al celei banatene, si al celei 
moldoveneşti. Termenul moldovenesc, fiind ocupat în sistem pentru denumirea 
unei manifestări teritoriale a limbii naţionale, nu poate substitui termenul limba 
română, care denumeşte limba naţională în genere. Procedeul este inadmisibil şi 
din punct de vedere logic, deoarece generalul nu poate fi înlocuit prin particular, 
genul prin specie, întregul printr-o parte. 


Fără îndoială, nu e absolut nimic condamnabil în faptul că cineva folosește 
expresiile vorbire moldovenească, a vorbi moldoveneste, căci ele corespund unei 

realităţi incontestabile. Ba din contra, avem tot temeiul să ne mindrim ca sin- 
tem moldoveni, că avem un fel al nostru de a vorbi şi de a fi. Dar cînd e vorba 
de denumirea oficială a uneia dintre cele 9 limbi romanice, trebuie folosit doar 
termenul de limba română. 


Vazindu-i pe lingviști solidari în problema unității limbii şi denumirii acesteia, 
unii sînt tentaţi să le ceară socoteală pentru faptul că pe timpuri au tăcut acest 
adevăr sau că au susținut că în perioada sovietică „limba moldovenească” a 
cunoscut o dezvoltare si o înflorire fără precedent. Fireşte, si lingvistii ar putea 
să-i întrebe, la rîndul lor, pe biologi, de exemplu, unde au fost ei pe timpul do- 
minatiei faimoasei doctrine a lui Lisenko, cînd se afirma că biologia sovietică 
ocupă cele mai avansate poziţii în ştiinţa mondială. 


Nu s-ar putea spune că specialiştii n-au întreprins încercări de a revedea lu- 
crurile. După sesiunea comună a Institutului de Istorie, Limbă şi Literatură şi a 
Institutului de Lingvistică de la Moscova din 1951 şi în urma schimbării con- 
ducerii Institutului s-au produs unele modificări privind orientarea cercetărilor 
de lingvistică: s-a recunoscut că limba moldovenească e romanică (pînă atunci 
se afirma că ea e amestecată: romanico-slavă), s-a luat o atitudine mai tolerantă 
fata de neologisme, a slăbit întru citva „tutela” din partea organelor diriguitoare 
privind restricţiile de folosire a lexicului în genere. La acestea trebuie adăugată 
şi încercarea profesorilor Budagov şi Bernştein, de a pune problema unităţii 
lingvistice moldo-române, încercare ce n-a găsit susţinere în R.S.S.M. La sesiu- 
nea ştiinţifică de comunicări din 1972, consacrată problemei variantelor limbii, 
prin prezentarea limbii române şi a „limbii moldoveneşti” drept variante ale ace- 
luiasi diasistem se făcea din nou o timidă încercare de a explica faptul că avem 
aceeași limbă literară. Dar chiar şi această nevinovată tentativă a fost calificată ca 
reprobabila şi culegerea cu materialele conferinţei a fost dată la cuțit. 


Faptul că lingvistii (în situaţia ce se crease) foloseau termenul limba moldove- 
nească, deşi gramaticile şi dicționarele editate de ei se deosebeau de cele editate 
în România numai prin grafie, caracterizează doar situația de pînă nu demult, 
cînd mii de cetăţeni, fiind constrinsi, depuneau mărturii false. Și nu e oare ridi- 
col ca astăzi, cînd lingvistii moldoveni, eliberindu-se de povara ideologiei co- 
muniste şi solidarizindu-se cu cei mai prestigioși romanisti din lume, au spus 
lucrurilor pe nume, adevărul ştiinţific să umble iarăşi cu capul spart?! Ar fi 
mult mai onest, credem, să se spună deschis că în Republica Moldova nu mai e 
nevoie de ştiinţă sau, cel putin, nu e nevoie de lingvistică, din moment ce tinde 
să se oficializeze punctul de vedere conform căruia nu savanții, ci „măria sa po- 
porul-imparat’, şi-n primul rînd „talpa ţării - țărănimea’, isi va spune „ultimul 
şi decisivul cuvînt”. Multe s-au făcut în numele poporului, pentru popor şi cu 
participarea activă a poporului. De ce nu s-ar mai face una? 

Comunicare prezentată la Conferinţa ştiinţifică 
„Limba română este numele corect al limbii noastre” 
Chişinău, 20-21 iulie 1995 


Silviu DE CE LIMBA EXEMPLARĂ DIN 
BEREJAN UZUL OFICIAL AL REPUBLICII | 
MOLDOVA NU POATE FI NUMITA 
MOLDOVENEASCA? 


Noţiunii, conţinutului şi sensului cuvintelor li se pot da o interpretare logică şi 
una curat lingvistică (semantică). 


Sub raport logic noţiunea generică (şi cuvîntul prin care este ea desemnată) 
cuprinde în sine toate noţiunile de specie (şi denumirile respective) subordo- 
nate ei. 


Sub raport semantic noțiunea generică (ce exprimă doar trăsăturile esenţiale, 
relevante ale întregului gen) se include ca parte componentă obligatorie în 
conținutul tuturor noțiunilor de specie subordonate (ce înglobează, în afară de 
această componentă, şi trăsături suplimentare specifice, relevante numai pen- 
tru noțiunea de specie corespunzătoare)". 


Unitatilor lexicale (inclusiv termenilor) ce se află în relația „gen - specie” 
(această relaţie este percepută numai la al doilea nivel de abstracţie) le este 
caracteristică sub aspect ştiinţific încă o particularitate specifică: în anumite 
condiții contextuale, cînd nu importă detaliile, adică trăsăturile individuale su- 
plimentare ale obiectului desemnat, ci doar cele esenţiale, în locul denumirii de 
specie se admite a fi folosită denumirea de gen (şi nu numai a genului proxim). 
Legitatea dată însă nu poate fi inversată: denumirea de specie (cea a uneia din- 
tre varietățile noțiunii) nu poate fi folosită în locul celei generice, deoarece in 
acest caz obiectului desemnat i s-ar atribui caracteristici semantice pe care el 
nu le posedă în realitate. 


Pe acest fundal teoretic se pretează a fi proiectate şi denumirile varietatilor teri- 
toriale (locale, regionale) de vorbire românească din Romania Orientală. 


După cum în locul denumirilor de specie crap, știucă, plătică, saldu etc., care au 
toate trăsăturile lor specifice, se foloseşte liber denumirea de gen pește, ce întru- 
neşte numai trăsăturile caracteristice ale genului şi face abstracţie de trăsăturile 
suplimentare ale speciilor, tot asa în locul denumirilor de specie moldovenesc, 
muntenesc, bănăţean etc. ale vorbirii dacoromâne, care au trăsături specifice 
proprii, se foloseşte în mod firesc denumirea generică românesc, ce întruneşte 
doar trăsăturile esenţiale, relevante pentru întregul gen, făcînd abstracție de 
trăsăturile suplimentare ale fiecărei specii. Invers nu se poate fără a denatura 
realitatea: nici crap sau plătică în loc de pește, nici moldovenesc sau bănățean în 
loc de românesc. 

Dacă pornim de la premisa că graiurile româneşti din nordul Dunării sînt în 
mare de două feluri - de tip moldovenesc şi de tip muntenesc, cum preconi- 
zează Al. Philippide, I. Iordan, Em. Vasiliu şi alti cercetători de autentică noto- 
rietate, — vedem că ele împart spaţiul romanic oriental nord-dunarean nu pe 
verticală (pe Prut sau pe linia Carpaţilor), ci pe orizontală. Tipul moldovenesc 
(fiind în ipostaza dată o noțiune abstractă de gen proxim) cuprinde (după cum 
indică Sever Pop) Moldova şi Basarabia pînă dincolo de Nistru, Bucovina si 
partea de nord a Transilvaniei, iar tipul muntenesc (şi el noţiune de gen pro- 
xim) - Oltenia de est, partea de sud-est a Transilvaniei, sudul Moldovei istorice, 
Muntenia şi Dobrogea (în Banat aceste două tipuri s-au contopit, cuprinzînd 
şi vestul Olteniei). 


Sever Pop menţionează în legătură cu aceasta: „Frontierele politice ale vechilor 
provincii româneşti (Muntenia, Oltenia, Basarabia, Bucovina, Dobrogea, Tran- 
silvania, Banatul, Crişana și Maramureșul) nu coincid cu cele ale subdiviziuni- 
lor dialectului dacoromân indicate mai sus”?. 

S-ar putea adăuga însă că în schimb denumirile graiurilor teritoriale locale 
concrete ale celor două mari subdiviziuni (subdialecte) abstracte ale dialectu- 
lui dacoromân coincid în mare anume cu denumirile provinciilor enumerate, 
de la care ele îşi trag originile. Astfel, deşi graiurile de tip moldovenesc cuprind, 
după cum s-a indicat, o zonă mult mai extinsă a spaţiului glotic românesc, e 
numit moldovenesc numai graiul din Moldova istorică (ce include şi actuala 
Republică Moldova); în celelalte regiuni pentru acelaşi tip dialectal de vorbire 
românească se folosesc denumirile teritoriale corespunzătoare (după provin- 
cii) şi se vorbeşte, în consecință, de graiurile bucovinean, ardelean, maramure- 
sean, crisean şi bănățean. 


Deci denumirea de specie moldovenesc, care înseamnă „caracteristic pentru 
Moldova”, a fost aplicată numai acelei varietăţi de vorbire dacoromână ce se 
caracterizează prin anumite trăsături specifice suplimentare: lipsa africatelor c 
(ser, nu cer) si g (jineri, nu ginere), prezenţa africatei dz (dzăhăr), palatalizarea 
consoanelor labiale p (chept), b (ghini), v (jin), f (sin), trecerea vocalelor atone 
e (repede) şi ă (casă) respectiv in i (răpidi) şi î (casi), în special in poziţie finală, 
prezența unor unităţi lexicale regionale ş.a. Pe cînd denumirea generică abs- 
tractă românesc se aplică liber (mai ales atunci cînd particularitatilor suplimen- 
tare specifice locale nu li se acordă o importanță deosebită) la orice varietate 
de vorbire dacoromână (moldovenească, bucovineană, ardeleană, maramure- 
şeană, bănăţeană, muntenească, olteneasca sau oricare alta) şi la toate varietati- 
le sud-dunărene (aromână, istroromână, meglenoromână). Inversarea legitatii 
date este însă inadmisibilă (cum s-a arătat mai sus), căci în acest caz denumirea 
unei specii aplicată altor specii de acelaşi rang nu ar fi adecvată obiectelor de- 
semnate. 


Prin urmare, denumirea moldovenesc o poartă graiul vorbit în Moldova (de pe 
ambele maluri ale Prutului), vorbirea populară orală (nu scrisă!), folosită în 
această zona a romanitatii orientale, vorbire care are trăsăturile sale specifice in 

comparatie cu vorbirea din alte zone ale spatiului romanic dunareano-carpato- 
nistrean, dar care este doar una dintre varietatile intregului glotic cunoscut sub 
denumirea generică abstractă de limba română. 


Niciuna dintre denumirile varietatilor concrete ale limbii române nu poate fi 
dată deci întregului în totalitatea sa, căci fiecare varietate se include în întreg, 
este doar o parte a acestui întreg. Cu atît mai mult cu cît pe baza tuturor varietă- 
tilor ce constituie întregul s-a format o limbă de cultură, limba română literară, 
limba standard, numită de marele lingvist al contemporaneitatii, conationalul 
nostru Eugeniu Coșeriu, limba exemplară’. 


Limba aceasta exemplară a fost consfintita prin tradiţii îndelungate, fixate într-un 
corpus solid de monumente scrise, deservind, deja de-a lungul a mai bine de 
două secole, cultura comună a tuturor purtătorilor varietatilor lingvistice re- 
gionale (inclusiv a varietatii din Moldova istorică, care nu are şi nici n-a avut 
vreodată o formă de manifestare literară bazată în exclusivitate pe graiul mol- 
dovenesc, cum a avut cel putin varietatea din Banat“). 


Limba exemplară în care se vorbeşte, dar mai ales cea în care se scrie astăzi în 
Republica Moldova în toate sferele oficiale, nu reflectă specificul varietatii lo- 
cale a dialectului dacoromân de pe acest teritoriu (fonetica ei este, de exemplu, 
aproape în întregime de tip muntenesc, nu moldovenesc: forme ca făcea, piatră, 
bine au la bază nu formele dialectale moldovenești fasé, chiatri, ghini, proprii, 
cu anumite variaţii, întregului teritoriu al republicii, ci pe cele din alte regiuni 
româneşti, dar care au devenit normă literară). 


Pentru a demonstra că limba scrisă din Republica Moldova nu reflectă specifi- 
cul local, să comparăm un scurt fragment (luat la întîmplare) din Clopotnița 
lui Ion Druta în original şi transcris cu particularitatile proprii vorbirii moldo- 
venesti din Republica Moldova. 


lată, mai întîi, fragmentul asa cum l-a scris autorul: 


Porneşte dar pe jos si el. Dacă nu-l ajunge nici o maşină din urmă, îl va culege 
autobuzul de la cinci jumătate undeva pe o margine de drum. A face însă mis- 
cari în aer liber e, oricum, mai sănătos decît a sta locului şi-a te legăna împreună 
cu umbrele. Scria Amosov într-o revistă, apoi si japonezii au confirmat, că fără 
cincisprezece mii de paşi făcuți zilnic organismul n-are forța necesară pentru a se 
reface, si ziua fără sapte-opt kilometri făcuți pe jos e ca si cum ar fi o zi pierdută. 


A legat geanta de plasa cu portocale, făcînd din ele un fel de desagi. Si i-a aruncat 
pe umeri, pornind încet de-a lungul șoselei. 


El corespunde întru totul, precum se vede bine, normelor limbii literare române. 


Şi iată cum ar arăta același fragment rescris cu specificul, în primul rînd fonetic 
(dar nu numai), al vorbirii moldovenești: 


Pornesti dari pi jios șî el. Daci nu-l ajiunji nis’ o masini din urmi, l-a culeji avtobu- 
su di la pol sestovo (sau: di la jiumătati la şăsî) undeva pi o marjini di drum. Da 

si ti nist’ la vozduh îi, orcum, mai sănătos dicit a sta locului s-a ti legăna impreuni 
cu umbrili. Scrie undeva Amosov intr-on jurnal, pi urmi si iaponenii o potvirdit, 
ci fari sinspresi nii di pas facut in tăti dziua organizmu n-ari puterea trebuinsioasi 
si si dreagi, si dziua fari sapti-opt kilometri facut pi jios ti ca si cum ar si o dzi 
prăpăditi. 

O legat sumca di avosca cu apelsini, făcînd din eli on fel di desaj. Si i-o azvirlit pi 
umer’, pornindu-si inset de-a lungu susalii. 


Or, I. Druta, ca şi oricare alt scriitor din Republica Moldova, n-a scris niciodată 
în această formă, care este într-adevăr moldovenească (dar dialectală!). Toţi 
au scris, şi scriu şi în prezent, respectind normele limbii literare române (alte 
norme literare pur şi simplu nu există). 


Prin urmare, nimeni nu are dreptul (nici ştiinţific, nici juridic, nici moral) să 
atribuie limbii oficiale de cultură, folosite în republică, o denumire neadecvată 
conținutului său, improprie prin însăşi definiţia sa. 


Anume în virtutea acestui fapt articolul 13 din noua Constituţie a Republicii 
Moldova nu are nici o justificare sub aspect ştiinţific: în el se spune, pe de o 
parte, că limba oficială de stat este „moldovenească” (ceea ce implică în mod 
obligatoriu, după cum am văzut mai sus, trăsături specifice inerente!), pe de 
altă parte însă, se presupune că ea este limbă literară, exemplară, din moment 
ce pretinde a fi limba de cultura a unei tari care se vrea respectată în lume 
(dar limbii literare existente nu-i sînt proprii trăsăturile specific moldoveneşti 
amintite!). 


Este deci un caz tipic de alogism elementar, de contradictio in adjecto. 


De aici decurge în mod absolut firesc ca a numi limba de stat „moldovenească” 
este sau o perseverare (diabolică!) în eroare, sau o utopie, sau o fraudă ordina- 
ră, cum a subliniat cu mai multe ocazii Eugeniu Coşeriu. 


Se impune deci concluzia că vorbirea din Republica Moldova, neincetind a fi 
istoriceşte vorbire moldovenească, deoarece tine de prima din cele două mari 
ramuri ale dialectului dacoromân (moldovenească şi muntenească) şi este par- 
te integrantă a vorbirii din Moldova istorică, constituie o varietate teritorială a 
limbii române comune. Această varietate își păstrează şi în prezent specificul 
său dialectal tradiţional și are, chiar atunci cînd nu e alterată de influenţe stră- 
ine, o savoare deosebită. 


Fiind însă locuitor al Moldovei (de pe un mal sau altul al Prutului), considerin- 
du-te moldovean şi vorbind moldoveneşte, trebuie să înţelegi că graiul local nu 
există separat, ci se include într-o unitate glotică de rang superior şi nu poate 
substitui limba de cultură, unică pentru toţi cei ce vorbesc româneşte, indife- 
rent în ce regiune locuiesc. 


Cele expuse mai sus permit să se dea un răspuns cît se poate de clar la întreba- 
rea scoasă în titlul comunicării noastre. El poate fi formulat astfel: 

Limba romana exemplara nu poate fi numita moldoveneascd, pentru ca limba 
literară „moldovenească” nu există. Există numai vorbire dialectală moldove- 
nească. Ceea ce ani în şir am numit noi în R.S.S.M. impropriu „limba literară 
moldovenească” nu era altceva decît limba română exemplară, doar că era scri- 
să cu alfabet rusesc. E de ajuns însă ca orice text publicat în acea perioadă să fie 
transcris cu alfabet latin ca oricine să se convingă că el n-a avut şi nu are nici o 


particularitate specifică pentru vorbirea actuală moldovenească. 

IV. „LIMBA 
MOLDOVENEASCĂ” - 
O DIVERSIUNE 


Adrian LIMBA | 
TURCULET ROMANA 
DIN BASARABIA 


1. Discuţiile din moldavistica sovietică avînd ca obiect postularea unei așa-zise 
„limbi moldoveneşti” şi încercarea de a argumenta statutul independent (fata 
de limba română) al acesteia suferă de deficienţe metodologice care dovedesc, 
de fapt, inconsistenta acestui obiect. Timp de peste şase decenii au fost şi sînt 
încă aduse în discuţie o serie de trăsături „specifice” (mai ales din domeniul 
foneticii şi al lexicului), inegale ca vechime, frecvenţă şi valoare funcțională, 
apartinind unor tipuri diferite ale variaţiei lingvistice. De cele mai multe ori 
se are în vedere opoziţia cu limba română standard, neglijindu-se faptul că fe- 
nomenele discutate se regăsesc în alte graiuri sau chiar la nivelul dacoromânei 
comune. Confruntarea sistematică a datelor în ansamblul varietatilor limbii 
române este înlocuită prin raportarea lor unilaterală la fapte (adesea numai 
aparent) similare din limbile slave, mai ales de est, considerîndu-se că tocmai 
influenţa acestora ar fi determinat evoluţia graiurilor din Basarabia sau chiar a 
graiurilor moldoveneşti în totalitatea lor la o nouă limbă romanică. 


În cele ce urmează, vom încerca să arătăm că, la orice nivel al variabilitatii limbii 
ne-am raporta, variantele moldovenești nu pot fi considerate decît ca variante 
ale limbii române, mai precis ale dialectului dacoromân, care, în conştiinţa vor- 
bitorului comun, se confundă cu limba română. Întrucât determinarea statutului 
de limbă sau dialect al unui idiom nu este numai o problemă pur lingvistică, ci şi 
una sociolingvistică şi de politică (lingvistică şi culturală), vom apela şi la unele 
concepte şi fapte aduse în discuţie mai ales de sociolingvistica germanică. 


2. Apartenența graiurilor (varietatilor diatopice ale limbii române) din Basara- 
bia şi Bucovina la dialectul dacoromân, şi anume la subdialectul moldovenesc 
(în sensul mai larg, propus de Al. Philippide, sau în sensul restrîns al acestuia), 
nu a fost pusă, de fapt, niciodată de către lingviştii avizaţi sub semnul întrebării. 
Identitatea structurii fonologice, gramaticale şi a vocabularului fundamental, 
caracteristice graiurilor situate de o parte şi de alta a Prutului sau, cu alte cu- 
vinte, lipsa unei „distanţe lingvistice” chiar minime! era prea evidentă şi pentru 
cei ce o căutau cu orice pret. Chiar inițiatorul lingvisticii „moldoveneşti”, roma- 
nistul rus M. V. Serghievski, cercetind graiurile de pe teritoriul fostei Republici 
Autonome Moldoveneşti, constata ca particularitatile acestor graiuri se regă- 
sesc în Basarabia, Moldova, Bucovina, Transilvania de nord şi, uneori, chiar în 
Transilvania centrală si in Banat’. 


Primul lingvist care a realizat o clasificare ştiinţifică a graiurilor dacoromâne, 
utilizind metoda geografiei lingvistice, G. Weigand, considera graiurile din Ba- 


150 Adrian TURCULET 


sarabia ca apartinind ,,dialectului moldovean’, observind, totodata, prezenta in 
sudul Basarabiei a unor influenţe (colonii) muntenești?. 


În magistrala sa recenzie la ALR, romanistul elveţian K. Jaberg observă că „de- 
pendenta lingvistică a Basarabiei de Moldova, respectiv România transcarpati- 
că, este evidentă” şi că graiurile de aici au o „uniformitate” mai pronunțată fata 
de alte zone ale României‘. 


Cea mai bine documentată şi sistematică clasificare (chiar cu un anume exces 
de sistematizare, care duce la o sporire oarecum artificială a ,,particularitati- 
lor”) a graiurilor româneşti de pe teritoriul fostei U.R.S.S. a fost realizată, pe 
baza materialelor ALM si a unor date suplimentare, de R. I. Udler. El stabi- 
leşte patru grupuri principale de graiuri: centrale, de sud-vest, de nord-est şi 
de nord-vest, la care se adaugă grupul graiurilor bucovinene şi al graiurilor 
din regiunea transcarpatică a Ucrainei, precum şi o serie de insule lingvistice 
din Federaţia Rusă, din estul Ucrainei şi din alte foste republici sovietice. Cu 
toată importanţa ei pentru cunoaşterea graiurilor româneşti din fosta U.R.S.S., 
această clasificare rămîne în esență o descriere minuțioasă a acestor graiuri şi 
nu o clasificare „obiectivă” şi ,,reala’®, prin faptul că aceste graiuri, numite de 
autor şi „masivul romanic de est comun, sînt rupte de adevăratul „masiv” de 
graiuri strîns înrudite genealogic şi tipologic care este dialectul dacoromân în 
întregime. Referirile autorului la restul teritoriului dacoromân rămîn în an- 
samblu sporadice, nesistematice’. 


După cum reiese din materialul prezentat şi din unele observaţii ale lui 
R. I. Udler, graiurile centrale formează o arie relativ unitară, care cuprinde 
cea mai mare parte a teritoriului cercetat, pe cînd celelalte grupuri ocupă 
porțiuni laterale mai mult sau mai putin înguste. Opoziția dialectală cea mai 
clar conturată este cea dintre graiurile centrale şi cele de sud-vest, expri- 
mată prin trăsături corelative bimembre care reflectă o dezvoltare istorică 
deosebită a celor două grupuri de graiuri (de exemplu: șarpe, jale: șărpi, jăli; 
auzea, tăiat: auze, tdiét; seară, semn, tes: sară, sămn, tds; zic, joc, jur: dzic, Zoc, 
Zur; cer, ger: Ser, žer ş.a.). Opoziția dintre graiurile centrale (cărora li se ală- 
tură, în unele cazuri, şi celelalte grupuri de graiuri) şi cele de sud-vest cores- 
punde opoziţiei dintre graiurile de tip nordic (moldovenesc) şi cele de tip 
sudic (muntenesc) relevate de Al. Philippide. Deosebiri însemnate există şi 
între graiurile centrale, pe de o parte, şi graiurile bucovinene, transcarpatice, 
nord-estice şi nord-vestice, pe de altă parte, ultimele formînd, prin unele 
trăsături (deschiderea lui e şi o în fere, plouă; confuzia dentalelor muiate f’, 
ď cu palatalele k, g: t ei = tei, chei, pei; si (= să) la conjunctiv ş.a.), „o arie 
laterală unică” opusă ariei centrale. Graiurile bucovinene (subimpartite în 
trei subgrupuri) nu formează o arie lingvistică unitară, ci prezintă, ca şi gra- 
iurile din Bucovina de sud, aspectul unui „mozaic dialectal”’, în care coexistă 
graiuri moldoveneşti de tip arhaic cu infiltratii ardelenesti mai vechi sau mai 
noi’. Trăsăturile specifice (în raport cu graiurile moldovenești propriu-zise) 
ale graiurilor transcarpatice se identifică cu cele ale graiurilor transilvănene 
de nord (maramureșene şi crisene). 

Considerarea graiurilor sud-vestice, a celor bucovinene si transcarpatice ca 
apartinind la „masivul moldovenesc comun” (eufemism pentru „limba moldo- 
venească”?) este evident rezultatul unei situaţii politice: aflarea lor pe teritoriul 
fostei confederaţii sovietice (eventual actualei C.S.1.). Reunirea graiurilor de pe 
acest teritoriu nu se poate realiza decît în cadrul mai larg al dialectului daco- 
român, ele fiind un „model redus” al (aproape) tuturor graiurilor dacoromâne 
sau, în exprimarea exactă şi concisă a profesorului E. Coșeriu, „secţiunea din 
stînga Prutului a aceluiaşi sistem de graiuri şi subgraiuri pe care-l constatăm 
în dreapta Prutului”. 

Comparînd materialele celor trei atlase lingvistice româneşti (WLAD, ALR şi 
ALM), R. I. Udler ajunge la concluzia că evoluţia fonetică a graiurilor din Basa- 
rabia şi Bucovina timp de peste o jumătate de secol este neînsemnată, nemodi- 
ficînd sistemul şi structura fonologica dialectală (I, 20, 124; II, 31, 33, 67, 70, 87, 
114, 126). Morfologia acestor graiuri a rămas, de asemenea, nemodificată, cum 
se poate observa din descrierile prezente în manualele (tratatele) de dialecto- 
logie si din unele lucrări speciale". Lexicul, sistemul cel mai ușor penetrabil de 
către elemente străine, a primit, desigur, în aceste decenii de presiune puternică 
a mediului aloglot şi a limbii ruse oficiale, un număr de elemente noi (împru- 
muturi si calcuri), fără ca aceste elemente să afecteze într-o măsură mai mare 
structurile lexico-semantice ale fondului lexical românesc al acestor graiuri. O 
poziţie echilibrată în considerarea împrumuturilor de origine rusă şi ucrainea- 
na prezintă mai ales noua ediţie a cursului de dialectologie citat: numai unele 
din acestea „au o arie mai întinsă, circulind în majoritatea graiurilor’, celelalte 
„au arii mai restrinse - în acele raioane unde contactul dintre limbi este mai 
intens” (p. 104). 


Pentru a prezenta starea actuală a unui grai din Basarabia am ales punctul 110: 
Cişmea (raionul Orhei), din care au fost publicate mai multe texte, avînd relativ 
numeroase şi variate particularități dialectale!?. 


Acest grai prezintă fonetisme caracteristice graiurilor moldoveneşti, în gene- 
ral, şi de nord, in special: fricativele š, Z: adusim, merzi, Zos; velarizări de tipul: 
asd, şăpti; mars; răpidi, sari, side, tds; închiderea vocalelor neaccentuate e si ă 
(vezi exemplele precedente şi următoare); palatalizarea labialelor: copkii, g'ini, 
nercuri; labiodentalele f, v se palatalizează la š, ž; Siri, Zin, dar apare şi o forma 
mai veche: her; menţinerea africatei d: dili; ă (e) protonic > a mai ales înainte 
de á: sarac, liagat, dar, uneori, şi înaintea altei vocale accentuate: am si va spun, 
cames; a în întăi, dintăi; velarizarea uşoară şi inconsecventă a lui | în poziţie 
finală şi preconsonantica: albi, val; f, v>h: buhnit, hulk’; fonetisme izolate (faze 
mai vechi sau modificări pozitionale mai recente): arinjam, burghidău, cisligat, 
contonog, fusei (= fuştei), grelimea, (cu | epentetic), (am) împlut, (am) intrat, 
marunchi, mintdnesc (= multumesc), nant, (si) scuri, Setesti, Siboti, Si-Medru 
(= Sf. Dumitru), sprăvăl(esc), stuh, păr (= pînă), pisti (= peste), pomint. 


Din domeniul morfologiei notăm: pl. minuli; forme (analogice): mărzini, šo- 
beni, dadési, si dei (= să dea); pronumele (a)ist, dunată (duniitali), wiia (= mie); 

adverbe şi locuţiuni adverbiale: amuid, iamuş, cu mare ce „cu greu, matinci 
(= mă tem că), psîni (= pe semne), vrazdici; neuzuale în graiurile din dreapta 
Prutului sînt pronumele si adjectivele pronominale nehotarite cu particula 
-vai: Siavdi (~ seva), citiavdi, citivai; formele arhaice de pers. I pl. la prez., indic. 
(noi) dam, lasam; forma reflexivă m-am stăruit. 


Marea majoritate a cuvintelor dialectale sînt cunoscute în toate graiurile mol- 
dovenesti (si chiar în alte graiuri), cîteva sînt mai putin răspîndite şi / sau uzu- 
ale: boaghe (= boabă, refăcut din pl. bog’), a boroni „a grapa’, alamandrâs „hara- 
babură”, a cetlui „a lega strîns”, cibotd, ciciric „instrument de făcut ţevii, la ţesut”, 
ciocleji, cociorvă, grebăn6s „ghebos”, a ghili (pinza), jighiuita (= jirebie), scringhit 
„scrumbii”, stătive, terfos „rupt, cîrpit”. Un derivat mai putin obişnuit este a vin- 
tui „a rupe casul, ca să se aeriseasca, a jintui”. Numai cîteva cuvinte, unele sigur 
de origine rusă / ucraineană, nu ne sînt cunoscute din alte graiuri dacoromâne: 
balabusca „turtă, fatirea „gazdă” (< rus. kvartira), linéica „riglă” (< rus. linejka), 
poltină „monedă de 50 de copeici” (< rus. poltinnik), prisîdătili colhozului, o 
sutcă „24 de ore” (< rus. sutki); trivâgă „alarmă” (< rus. trevoga), trubă „trompe- 
tă” (< rus. truba), (brînză) vingherschi „ungurească” (< rus. vengerskij), veretcă 
„țesătură de cinepa’, zoufirmă (= zoofermă, fermă zootehnică). 


La aceste particularităţi se adaugă o construcţie calchiată după rusă / ucrai- 
neană: Rău la mine (= rus. ploho mne „mi-e rău”) şi lipsa copulei în: Atunci 
sălămura numa bine de tare”. 


Puținele dificultăți de înţelegere pe care aceste texte le-ar pune unui vorbitor 
român (mai ales nemoldovean) nu depăşesc pe cele ale textelor dialectale da- 
coromâne provenite din alte zone decît cele cunoscute lingvistic vorbitorului. 
Corespondentele fonetice se stabilesc ușor, iar ponderea redusă, atît ca număr, 
cit şi ca ocurente în text, a cuvintelor de origine slavă estică cu raspindire limi- 
tată este comparabilă cu cea a cuvintelor maghiare cu arie redusă din textele 
ardelenesti, sirbe din textele banatene, bulgăreşti din textele muntenesti, ger- 
mane din textele ardelenesti, banatene sau bucovinene. 


Deşi trei din cei patru subiecţi sînt practic analfabeți, ei au conștiința existenţei 
unei forme „exemplare” de limbă, la nivelul popular şi / sau literar; unele fo- 
netisme și cuvinte dialectale alternează cu cele comune / literare, informatorii 
corectindu-se uneori sau explicind un cuvînt pe care-l consideră mai putin 
cunoscut sau acceptabil: bini; binisor; cotonog, schiop; copii; (brînză) vingherschi 
sau telemé; dughiană (k) la magazin, cum se spune astăzi; litinguri ~ linguri; li- 
neică ~ linie; mirds; nimic; s-arganizăt ~ am organizat. Tinara absolventă a şcolii 
elementare „moldoveneşti” prezintă şi cele mai multe influenţe literare: acólo 
(forma obişnuită: acélo, acul); acum; ajunzim, azuns; cați; decémbriii; joi; nimic; 
pan (fata de păr(ă) la ceilalţi subiecţi); pisti ~ pişti; tot, toată ~ tata; ziua. 


3. Substratul politico-ideologic al problemei „limbii moldoveneşti” apare evi- 
dent în încercarea de a crea o limbă literară moldovenească, opusă limbii româ- 
ne literare, mai întîi pe o bază dialectală îngustă, a graiului din zona Orheiului, 
apoi pe o bază dialectală mai largă, a graiurilor din regiunea Chişinău. Aplicînd 

conceptele sociolingvistilor germani: ,,Ausbaudialekt” (H. Kloss) sau „Kultur- 
dialekt” (H. Haarmann), ar trebui sa vorbim in acest caz de incercarea, absurda 
din capul locului, de a crea un grai cult prin ridicarea la rangul de limba literara 
a unui grai (grup de graiuri) local, ca si cum ar fi vorba de graiuri care nu ar 
fi avut deja o traditie literara in propria limba, traditie a carei constiinta, desi 
slăbită, vorbitorii o aveau totuși. 


Prima tentativă!“ s-a produs în Republica Autonomă Moldovenească, creată în 
1924 în cadrul U.R.S.S., şi este reprezentată îndeosebi prin Gramatica moldov- 
neasci, I. Fonetica si morfologhia (Tirispolea, 1930) a lui L. A. Madan, care 
realizeaza o mixtura hibrida de trasaturi dialectale (de exemplu, inchiderea si 
sincoparea vocalelor neaccentuate si chiar palatalizarea labialelor) si formatii 
neaosiste de tipul alaturalnic (= adjectiv) si dreaptoscriere (= ortografie), care 
amintesc de inovațiile unor puristi din secolul trecut”. 


După anexarea Basarabiei în 1940, de data aceasta de către U.R.S.S., se reia, 
într-un mod mai susținut teoretic si practic, încercarea de separare a limbii 
literare din Basarabia de cea din România prin menţinerea fonetismelor mol- 
doveneşti generale (mai ales cele care se regăseau la scriitorii moldoveni din 
secolul trecut) şi a unui lexic în mare parte rustic şi arhaizant. Întrucît o limbă 
literară modernă avea nevoie de termeni (si concepte) noi, neologismele lati- 
no-romanice intrate in limba română literară (unele chiar in limba populară si 
în graiuri) în ultimele două secole erau înlocuite prin corespondentele ruseşti 
(preluate, adesea, tot din latină sau din limbile occidentale, dar în forme adap- 
tate acestei limbi). 


În lipsa unor argumente lingvistice întemeiate, argumentarea (iniţiată şi sus- 
ţinută de unii romanisti sovietici) se axează pe necesitatea dezvoltării limbii 
literare a „naţiei socialiste moldoveneşti” cu rădăcini în statul feudal Moldova 
şi pe „importanţa factorilor sociali extralingvistici care influenţează direct lexi- 
cul şi frazeologia” - justificare a împrumuturilor şi calcurilor excesive din rusă, 
îndeosebi în domeniul lexicului social-politic şi în terminologiile ştiinţifice si 
tehnice. În ceea ce priveşte aspectul intern al limbii se pune accentul pe menti- 
nerea unor caracteristici regionale ale scriitorilor moldoveni şi pe „păstrarea în 
scris a trăsăturilor caracteristice ale vorbirii populare moldoveneşti”!€. 


Este semnificativ faptul că puţinii lingviști din România, care au acceptat, 
temporar, dogma oficială a „limbii moldoveneşti”, au apelat, în special, la 
criteriul „subordonării”. Problema complexă a subordonării lingvistice (di- 
alectele si, în general, varietățile unei limbi aparțin aceluiași [dia] sistem) 
şi sociolingvistice (distribuţia funcțională a diverselor varietăţi ale limbii) 
era însă redusă, în ultimă instanţă, la criteriul apartenenţei sau nu la ace- 
laşi stat”. Apartenența la state diferite nu împiedică „convergenţa” dialectelor 
însă, adică „acoperirea” lor de către limba comună / literară. Se invocă, uneori 
numai implicit, şi criteriul „conştiinţei vorbitorilor” de a aparţine la o anu- 
mită comunitate etnolingvistică, sentimentul lor de loialitate fata de o limbă 
standard. 

Pentru critica ipotezei formării unei presupuse ,,natii moldoveneşti”, bazate pe 
confundarea conceptelor „naţiune” si „stat; trimitem în special la lucrarea isto- 
ricilor Constantin C. şi Dinu Giurescu, publicată (sub pseudonimul Petre Mol- 
dovan; A. M. Lazarev: un faux-monayeur de Phistoire) la Milano în 1976. Ar 
fi instructivă o comparaţie cu încercarea, de aceeaşi nuanţă politico-ideologică, 
de a decreta o nouă ,,natiune” si o noua „limbă” germană (pentru care nu s-a 
găsit un nume special) pe teritoriul fostei R. D. Germane. În privinţa conştiinţei 
lingvistice a vorbitorilor, observăm că aceasta este, de obicei, la cei mai multi 
vorbitori latentă, devenind într-adevăr operativă în momente de redeşteptare 
şi efervescenţă naţională, aşa cum s-a întîmplat, de exemplu, în marile demon- 
stratii de masă din Basarabia din anii 1988 şi 1989. 


Cei mai multi romanisti străini care s-au referit la problema „limbii moldo- 
veneşti” au respins „dogma” moldavisticii sovietice, aratind lipsa de temei si 
substratul ei politic”. Un sprijin partial a primit totuşi această teorie din partea 
unor sociolingvisti. Dezvoltind unele idei ale lingvisticii sociologice franceze 
cu privire la funcţiile socioculturale ale unui idiom, sociolingvistica a teore- 
tizat importanta standardizarii unei limbi (moderne), in timp ce majoritatea 
„limbilor istorice” se caracterizează atît prin ,,distantarea lingvistică” imanenta 
(,,Abstandsprachen” în terminologia lui H. Kloss), cit si prin dezvoltarea functi- 
onala deplină (,,Ausbausprachen’), unele limbi sînt recunoscute ca atare numai 
pentru că şi-au dezvoltat un standard propriu (de exemplu, „Niederlăndisch” 
(olandeza) fata de „Niederdeutsch” sau macedoneana fata de bulgară). Bazin- 
du-se mai ales pe utilizarea alfabetului rusesc în limba scrisă din Basarabia şi 
pe listele de cuvinte preluate în mod necritic de la „moldavişti, W. A. Stewart 
(1968), H. Kloss (1969) si H. Haarmann (1978) au fost tentaţi să vada în „limba 
literară moldovenească” un exemplu de dezvoltare policentrică a unei limbi 
literare: limba română standard ar prezenta două variante „policentrice”: „da- 
coromână” (în România) şi „moldovenească” (în Basarabia), ca, de exemplu, 
croata şi sirba, engleza în Marea Britanie, S.U.A. si Australia, spaniola în Penin- 
sula Iberică şi în America Centrală si de Sud etc.” 


Dezvoltarea limbii române standard în Basarabia în ultimele decenii, favo- 
rizată de restructurările social-politice şi ideologice mai recente, a infirmat 
prognozele, uneori (uşor) pesimiste, mai ales pe termen lung, ale sociolingvis- 
tilor. Dacă oamenii simpli, în special ţăranii, sînt cei care au păstrat limba 
română de pe teritoriul fostei U.R.S.S. la nivelurile dialectal şi popular, scri- 
itorilor, filologilor, intelectualilor (cunoscuţi sau anonimi) le revine meritul 
de a se fi orientat tacit, opunîndu-se tendinţelor crescînde de rusificare, chiar 
dacă erau obligaţi să utilizeze denumirea oficială a „limbii moldoveneşti”, tot 
mai decis după limba literară din România, revenind astfel la tradiţiile cultu- 
rale şi lingvistice proprii. Mai ales după 1960 a început o campanie susținută 
de cultivare a limbii în mass-media, combatindu-se utilizarea in limba lite- 
rară (scrisă) a elementelor dialectale, a rusismelor (împrumuturi şi calcuri) 
nemotivate sau a greselilor în folosirea neologismelor latino-occidentale. Ei 
au pregătit „revoluţia limbii”, prin care s-a impus adoptarea în august 1989 a 

legilor cu privire la statutul limbii de stat, functionarea limbilor si la reveni- 
rea la grafia latina. 


Prin lucrarile normative publicate la Chisinau dupa 1990 s-a realizat unificarea 
normelor limbii române standard utilizate în cele două state independente: Ro- 
mânia şi Republica Moldova. În domeniul ortoepiei şi ortografiei, de exemplu, 
s-a renunțat la cele cîteva rostiri regionale menținute după reforma ortografica 
din 1957 / 1967: aceeas (fem. sg.), totus; cine, mine, mini (pl.), pine; complect; (a) 
imbla, întră, introduce; neologizm; multdmi; (a) perde; samă, sară sau la simple 
fapte de grafie, ca, de exemplu, epure, nevoe sau confuzia dintre diftongii ea si 
ia datorită notarii lor prin aceeaşi literă rusească 4. Aplicarea in practică a nor- 
melor limbii standard unice se realizează în special în limba standard scrisă, 
prezentind, cum este şi firesc, oscilaţii şi reminiscente (mult) mai numeroase în 
limba standard vorbită. 


4. Într-o comunicare de acum doi ani”, am susținut că limba literară vorbită de 
multi basarabeni cultivați este o variantă regională a limbii române standard, 
alături de variantele muntenească, moldovenească şi ardelenească. Varianta ba- 
sarabeană se caracterizează, în primul rînd, prin aceleași trăsături regionale ca 
şi varianta moldovenească din dreapta Prutului (dintre care unele apar şi în 
varianta ardelenească), dar mai accentuate şi mai frecvente; la acestea se adau- 
gă o anumită coloratură populară şi / sau învechită, precum şi unele fonetisme, 
împrumuturi lexicale şi calcuri frazeologice care sînt urmări ale bilingvismu- 
lui. În ceea ce priveşte diftongarea (de regulă) uşoară a vocalelor în poziție 
inițială de cuvînt şi de silabă şi chiar în poziţie postconsonantică, aceasta poate 
fi considerată o caracteristică a rostirii populare şi apare la vorbitori ai limbii 
standard din toate provinciile româneşti. Ea este mai frecventă la vorbitorii 
basarabeni, ca urmare a practicării limbii ruse. 


Variantele regionale ale limbii standard („române regionale”) nu au sisteme 
lingvistice proprii, ele sînt limba standard realizată cu o „coloratură” (numită 
în limbajul comun „accent”) care depinde de originea regională (locală in sens 
mai larg) a vorbitorilor. Ocurenta unor asemenea trăsături regionale este facul- 
tativă şi caracterizează, în proporții variabile, idiolectele unor vorbitori. Varian- 
tele regionale ale limbii standard vorbite nu trebuie confundate cu „variantele” 
unei limbi standard policentrice (vezi supra), care prezintă seturi diferite de 
norme utilizate atît în forma scrisă, cît şi în cea vorbită a unei limbi standard 
practicate în state sau chiar regiuni administrative diferite. În prezent, limba 
română standard vorbită în Republica Moldova prezintă diferențieri reduse, 
facultative şi cu frecvenţă variabilă la diferiți vorbitori, deci la nivelul celorlalte 
variante regionale ale românei standard. 


În urmă cu peste un deceniu, J. Krammer, deşi admitea existenţa unei „limbi li- 
terare moldoveneşti”, observa că „nu poţi stabili dintr-o data dacă ai prins la ra- 
dio un post moldovenesc sau unul românesc”?. Urmărind, timp de o saptami- 
nă, în luna octombrie a anului curent, primul program al Radioului Chişinău, 
am constatat în ceea ce numim „stilul citit” al emisiunilor radio (intervenţiile 

citite ale crainicilor, reporterilor şi moderatorilor)” puţine si cu mari variaţii 
individuale devieri de la normele standard. 


În domeniul foneticii, apariţia ocazională a unor rostiri care „scapă” controlului 
vorbitorilor, ca, de exemplu: închiderea (uşoară) a vocalelor (semi)deschise ne- 
accentuate; slăbirea / pierderea elementului oclusiv al africatelor c, g; velarizarea 
uşoară a lui / mai ales în poziţie finală; alternanţa grupurilor sm ~ zm (mecanism ~ 
mecanizm) sînt comparabile cu ocurenta primelor două trăsături în rostirea craini- 
cilor de la Iaşi, cu palatalizarea uşoară a şuierătoarelor sau rostiri ca scenă la mun- 
teni sau cu deschiderea lui e sau labializarea mai puternică a lui a din diftongii oa, 
ua la vorbitorii ardeleni ai limbii standard. Disocierea frecventă a diftongului neac- 
centuat iu mai ales în formele articulate: consiliului, mediului, salariul se datorează, 
probabil, influenţei formelor de plural articulate, în care se produce diereza difton- 
gului (consiliile) şi lipsei de precizie, în acest caz, a formulării regulii ortoepice. 


Semnificative pentru direcţia de dezvoltare a rostirii standard sînt unele for- 
me hipercorecte şi tendințe semnalate si în emisiunile posturilor de radio si 
televiziune din România: este, ernat; modificări de timbru ale vocalei e: defect, 
contribue, economia dă piață, miiére (vs. obecte); promovarea hiatului: noembrie, 
proecte, aleat (= aliat); disocierea cuvintelor: acestor te-me; hipercorectă este şi 
rostirea iunesco a abrevierii UNESCO. 


Din domeniul morfologiei, notăm apariția ocazională a unor forme de con- 
junctiv de tipul să deie si unele oscilaţii de număr si gen: francezi, poloneji, 
incendii, incendiuri; sistem(ă), program(d). Frecvența sporită a infinitivului, care 
are la bază menţinerea mai largă a acestuia în graiurile basarabene, are analogii 
în utilizarea frecventă a aceleiaşi forme, mai ales sub influenţa limbii franceze, 
într-o perioadă ceva mai veche a limbii române literare. 


În domeniul lexicului apar unele elemente specifice, legate mai ales de anumite 
„realii” (inclusiv social-politice şi ideologice) cu împrumuturi lexicale şi cal- 
curi frazeologice după model rusesc (unele existente într-o fază recentă si in 
limba standard din România): adunare obsteasca / de obște, asambleea C.S.C.E., 
chiriliță „varianta rusă a alfabetului chirilic”, comitetul executiv raional, colhoz, 
culinărie „artă culinară, în temei „în esenţă, în fond” (cf. rus. v osnovnom), 
jurnalist(ică), lucru de lămurire „activitate de convingere, savant „cercetător 
ştiinţific” sesia dumei de stat (de la Moscova), sovhoz. 


Apar cazuri de suprasolicitare a neologismului, ca, de exemplu, înlocuirea lui 
a fi sau fel prin a constitui, respectiv tip: „Presiunea atmosferică constituie 746 
milimetri”; „...se aplică intensiv tot tipul de aparate electrice de încălzire... Cu- 
vinte străine, neadaptate sînt folosite cu intenţii stilistice, ca într-un comentariu 
sportiv: „Totul este 6kei!”; „A penetrat solo în careul de 16 m’, dar, alteori, sînt 
preluate ca atare din original, de exemplu, într-un text tradus din spaniolă: 
»..-diferite straturi sociale, laborale şi culturale”. 


5. Dacă în „stilul citit” (bazat pe texte redactate în scris) al „limbii” mediilor de 
masă electronice se utilizează limba standard (eventual, cu o ușoară coloratură 

regionala), in ,,stilul conversational” (texte dialogate, cu ,,ton original”, produse 
mai mult sau mai putin spontan)” apar deosebiri mai mari în realizarea 
lingvistică a emisiunilor din Republica Moldova si din România. Aceste deose- 
biri privesc mai putin inventarul unitatilor lingvistice si sintagmatica acestora 
decit distributia lor functionala. 


Vorbirea crainicilor si ziaristilor (reporteri, moderatori, corespondenti de pre- 
să) din România utilizează in toate tipurile de texte limba standard (cu sau 
fara coloratura regionala), iar cea a interlocutorilor lor (in interviuri, anchete, 
mese rotunde ş.a.) prezintă, mai ales în funcţie de statutul socioprofesional şi 
de tema discursului, o gamă largă a nivelurilor limbii, de la standard, prin stilul 
colocvial-popular, pina la un grai regional / local. În „stilul conversational” al 
emisiunilor de radio şi televiziune de la Chişinău predomină, în vorbirea inter- 
locutorilor, un tip de „regiolect”: de la varianta regională a limbii standard, prin 
limba populară cu aspecte regionale, pînă la graiul regional / local. Cu intenţia 
de a se apropia de interlocutorii lor, corespondentii şi colaboratorii aflaţi în 
afara studioului si, uneori, chiar cei din studio recurg la nivelul „popular”. Acest 
fapt se observă, dar mult mai rar, şi la posturile de radio şi televiziune regionale 
din Iaşi, Cluj, Bucureşti. În studiourile regionale pentru tineret, deplasarea re- 
gistrului merge mai ales spre vorbirea familiară neingrijita si chiar spre forme 
de jargon sau argou (slang). 


Această situaţie reflectă, chiar aproximativ, raporturile din vorbirea normală: 
limba standard vorbită caracterizează (cu variaţii individuale) aproape nu- 
mai păturile socioprofesionale pentru care vorbirea oficială este mediul obis- 
nuit de comunicare: reprezentanţii mediilor de masă, inclusiv filmul, teatrul, 
scriitori, filologi, cadre didactice (pedagogi). Pentru foarte multi vorbitori in- 
struiti: intelectuali si specialişti nefilologi, directori de întreprinderi, ingineri, 
medici, primari şi, surprinzător, oameni politici, limba vorbită, inclusiv în 
situații oficiale, formale, este limba populară. Notăm cîteva lexeme la nivelul 
popular / regional utilizate de vorbitori cultivați la radio: a căpăta „a primi, 
a obține” au dat (= au arătat, manifestat) bunăvoință, a găti „a pregăti”, a face 
(= a trage) unele concluzii, (a tăia ceapa) mășcat „în bucăţi mai mari’, a min- 
tui „a termina (ceva)”, la părerea noastră, nu se primeşte „nu iese bine, nu se 
potriveşte”, pine „cereale, prăsade „pere”, producte (învechit în română, dar 
cf. rus. produkti), a purcede (la) „a începe o acţiune, undeva „cam la, apro- 
ximativ”. Într-o scurtă intervenţie a unui parlamentar apar cîteva „mostre” 
de stil colocvial neîngrijit: „Chiar săptămîna aceasta, guvernul o să iasă la 
parlament să mai facem unele modificări în privatizare”; „Se gătesc de către 
ministerul economiei un set de legi...”; „Această lege, in cel mai scurt timp, 
o să fie primită (cf. rus. prinimat „a vota, a adopta”); „Nu există la noi un așa 
mecanism al preţurilor”. 


Astfel cum se prezintă în mijloacele de masă orale, limba română din Basa- 
rabia nu se deosebește de cea din România la nivelul normelor standard, ci 
mai ales printr-o deplasare a registrului vorbirii în favoarea stilului coloc- 

vial popular / familiar. Îmbinarea lexemelor de ultimă oră din domeniul 
economiei de piata, cu locuri comune ale ziaristicii, de tipul: in momentul 
actual; o problemă-cheie; tinind cont de situația; dat fiind faptul si luînd in 
considerație, şi cu termeni şi construcţii apartinind nivelului popular dă o 
notă aparte, nu lipsită de un anume pitoresc, „limbii” actuale a Radioului 
din Chișinău. 


Constatările noastre nu justifică afirmaţiile unora că limba colocvială din Ba- 
sarabia ar fi devenit „un jargon moldavo-rus”% sau generalizările alarmante 
că limba română s-ar afla aici într-o situaţie „jalnică” sau chiar „catastrofală””. 
Ni s-ar putea obiecta, desigur, că limba vorbită în situaţii neoficiale, neformale 
(deci nu în fata microfonului), s-ar afla într-o stare (mult) mai grea. Credem că 
o asemenea afirmaţie, atenuată (dovedind competenţa lingvistică situationala, 
de fapt), nu este adevărată pentru marea majoritate a vorbitorilor, care utilizea- 
ză nivelul popular (cu aspecte dialectale mai mult sau mai puţin pronunțate, 
dar si cu influențe, în grade diferite, ale limbii standard) în toate situaţiile de 
vorbire”. Afirmațiile privind reducerea competenţei / performanţei vorbitori- 
lor în limba maternă pot fi valabile pentru unii romani semirusificati, mai ales 
din cadrul populaţiei urbane”. Ca urmare a politicii demografice şi lingvistice 
sovietice s-a ajuns la situaţia ca, în multe oraşe (în special în cele mai mari) din 
Basarabia, să predomine populaţia neromânească, iar limba română să aibă sta- 
tutul sociocultural de limbă a unei minorităţi naţionale. Înstrăinarea adminis- 
tratiei şi a unor sectoare ale economiei şi culturii prin preponderența cadrelor 
de conducere şi a specialiştilor ruşi (de limbă rusă), obligaţia de a vorbi rusa în 
relațiile de serviciu, utilizarea preponderentă a rusei ca limbă a învățămîntului 
de specialitate şi superior şi a publicaţiilor de specialitate au dus la promovarea 
bilingvismului activ în care, la nivelul anumitor pături sociale privilegiate, „a 
doua limbă maternă” a naționalităților neruse din U.R.S.S. tindea tot mai mult 
să substituie adevărata limbă maternă. Această situaţie explică poziţia slabă a 
limbii standard vorbite, care se dezvoltă, în primul rînd, la păturile urbane ale 
societăţii, ca şi ponderea exagerată a rusismelor în unele sectoare ale lexicului, 
mai ales administrativ, ştiinţific şi tehnic. 


6. Varietatile lingvistice ale limbii materne a majorităţii populaţiei din Basa- 
rabia se prezintă la toate nivelurile: graiuri locale / regionale, limba comună 
populară, limba standard, ca variante ale limbii române, cu deosebiri care nu 
depăşesc variabilitatea lingvistică normală sau chiar mai reduse în raport cu 
alte limbi. 


În afara influenţei ruseşti puternice, mai ales la unii vorbitori, dar care nu tre- 
buie exagerată si extrapolată la nivelul întregii comunităţi, denumirea „limba 
moldovenească” se referă mai ales la aceasta raspindire redusă, chiar la vor- 
bitorii cultivați, a limbii standard vorbite. Susținerea în continuare a acestei 
denumiri dezvăluie intenţia unora de a împiedica dezvoltarea polifunctionala 
deplină a limbii române din Basarabia şi, implicit, de menţinere a stărilor care 
au stînjenit această dezvoltare. 

NOTE 


! Principalul criteriu utilizat de lingvisti în stabilirea statutului de „limbă” sau „dialect” al unei 
varietăţi lingvistice este criteriul structural, deci asemănarea, în cazul dialectelor, a structu- 
rii gramaticale si a lexicului fundamental si corespondentele fonetice / fonologice regulate. 
Această afinitate lingvistică se reflectă în criteriul pragmatic-functional al „înţelegerii recipro- 
ce”. Cu toate încercările întreprinse, nu s-a putut realiza însă un instrumentar metodologic 


yo 


capabil să precizeze „distanţa tipologică” necesară pentru stabilirea statutului unui idiom. 


? M. V. Serghievskij, Moldavskie etjudy, Moscova, Leningrad, 1936; cf. tabelul de la pagi- 
na 20. 


> Gustav Weigand, Despre dialectele româneşti // „Convorbiri literare”, XLII, 1908, 4, 
p. 441-448. 


“Karl Jaberg, Der Rumänische Sprachatlas und die Struktur des dacorumânischen Sprachge- 
biets // „Vox Romanica”, 5, 1940, p. 49-86: „Die sprachliche Abhängigkeit Bessarabiens von 
der Moldau resp. dem transkarpathischen Rumänien ist offensichtlich” (p. 77). 


RI. Udler, Dialektnoe členenie moldavskogo jazyka, I-II, Chisinau, 1976; cf. şi recenzia noas- 
tra, scrisă în colaborare cu I. Lobiuc // AUI, XXV, 1979, p. 131-137. 


* Cu privire la caracterul „obiectiv” şi ,,real” al unei clasificări lingvistice, vezi Eugen Coseriu, 
Lingvistică din perspectivă spaţială si antropologică. Trei studii, Chisinau, 1994, p. 93-94. 

7R. I. Udler constată, în mod obiectiv, că graiurile de sud-vest sînt o „prelungire” a graiu- 
rilor din Muntenia de est - Dobrogea şi din sudul Moldovei (II, 152). Potrivit cu titlul lu- 
crării, impus, probabil, oficial, autorul trebuia să vorbească, în cazul graiurilor de sud-vest, 
bucovinene si transcarpatice, de graiuri românești „acoperite” de „limba moldovenească”, 
intrate în sfera de influență a acesteia. 


8 Gustav Weigand, op. cit., p. 446. 


* Cf. Adrian Turculet, Structura dialectală a graiurilor româneşti din Bucovina // An. L. (Iasi), 
XXVI, 1978-1979, p. 96-124. 


1 Eugen Coseriu, Latinitatea orientală // „Limba Română” (Chisinau), IV, 1994, nr. 3 (15), 
p. 10-25 (18). 

1 Mihail Purice, Vladimir Zagaevschi, Ion Ciornii, Curs de dialectologie română, Chisi- 
nău, 1994, p. 126-163; Tratat de dialectologie românească (coord. Valeriu Rusu), Craiova, 
1984, p. 217-231; V. F. Melnic, Elemente de morfologie dialectală, Chişinău, 1977; V. C. Za- 
gaevschi, Studii de gramatică comparată, Chişinău, 1990. 


12 Texte dialectale, culese de V. Melnic, V. Stati, R. Udler, vol. I, partea I, Chisinau, 1969, 
p. 206-223; textele au fost culese de la patru informatori: doi bărbaţi, primul în vîrstă de 61 
de ani, avînd două clase în limba rusă, al doilea de 57 de ani, fără şcoală, o femeie de 58 de 
ani, fără şcoală, şi o tînără de 15 ani, absolventă a 7 clase „moldoveneşti”. 


B Lipsa copulei ar putea fi un exemplu de exprimare eliptică, caracteristică limbii vorbite. 


14 Pentru istoria sinuoasă a încercărilor de creare a „limbii literare moldoveneşti”, vezi stu- 
diile bine documentate ale lui Klaus Heitmann, Rumänische Sprache und Literatur in Bes- 
sarabien und Transnistrien (Die sogenannte moldauische Sprache und Literatur) // ZrP, 81, 
1965, p. 102-156, si Moldauisch // Lexikon der Romanischen Linguistik (editat de G. Holtus, 
M. Metzeltin, Ch. Schmitt), Tübingen, 1989, p. 508-521; cf. Ioana Vintila-Radulescu, Lingviștii 
si „limba” moldovenească // LR, XLI, 1992, nr. 5, p. 261-277. 


15 Pentru asemănarea acestor încercări purist-neaoşiste, dar si a altor aspecte ale influenţei 
ruseşti din Basarabia cu fapte similare din alte perioade ale istoriei limbii române literare, 
vezi Mioara Avram, Consideraţii asupra situației limbii române în Republica Moldova // LR, 
XLI, 1992, nr. 5, p. 249-260. 


16 Am citat formularile mai concise ale lui N. Corlăteanu din Fonetica limbii moldoveneşti 
literare contemporane, Chişinău, 1978, p. 22-37; 213-228. 

17 Vezi, îndeosebi, Al. Graur, Studii de lingvistică generală, Bucuresti, 1955, p. 112-127; 1960 
(variantă nouă), p. 293-311. 


15 Mai ales Carlo Tagliavini, Una nuova lingua letteraria romanza? Il moldavo // „Atti 
del? VIII Congresso Intemazionale di Studi Romanzi (Firenze, 3-8 Aprile 1956), Florenţa, 
vol. II, partea I, p. 445-452, si Klaus Heitmann (vezi nota 14). Pentru alte interventii ale 
lingvistilor străini şi români in problema „limbii moldoveneşti”, vezi si articolul Ioanei 
Vintilă-Rădulescu citat în aceeaşi notă. 


15 Pentru întreaga problematică, vezi Harald Haarmann, Balkanlinguistik (2), Studieri zur 
interlingualen Soziolinguistik des Moldauischen, Tübingen, 1978, p. 273-288. Autorul, care a 
realizat, în ciuda dificultăților de informare, o analiză pertinentă a statutului sociolingvis- 
tic al „limbii literare moldoveneşti”, recunoaște că rezolvarea deplină a problemei necesită 
studierea contrastivă a tuturor sistemelor parțiale ale celor două variante policentrice ale 
limbii standard româneşti. 


% Dintre acestea cităm: Norme ortografice, ortoepice și de punctuație ale limbii române (1990), 
Dicţionarul ortografic cu elemente de ortoepie si morfologie (DOEOM, 1990), Curs de gramatică 
istorică a limbii române (1991), Ortoepia limbii române (1991), Punctuatia limbii române (1993); 
vezi si Marina Rădulescu, Lucrări de ortografie publicate in Republica Moldova // LR, XLI, 1992, 
nr. 5, p. 287-291; Silviu Berejan, Aspecte ale studierii limbii române in Republica Moldova // „Lim- 
ba Română” (Chișinău), 1994, nr. 3 (15), p. 29-38. 

Variantele regionale ale românei standard // „Fonetică şi dialectologie”, vol. XII, 1993, 
p. 179-198. 


* Johannes Krammer, Das Moldauische // „Balkan-Archiv” N. F, 5, 1980, p. 125-155: „Man 
kann auf Anhieb kaum feststellen, ob man im Rundfunk einen moldauischen oder einen 
rumänischen Sender eingestell hat”. J. Krammer recunoaşte, de altfel, că: „Dereinzige we- 
sentliche Unterschied zwischen dem Rumânischen und dem Moldauischen liegt heute also 
in der Orthographie..” (147). 


In terminologia lui Ludwig Söll din Gesprochenes und geschriebenes Französisch, prelucra- 
tă de E J. Hausmann, Berlin, 1974, s-ar putea vorbi de „limba scrisă” (code écrit) în realizare 
orală (code phonique). 


*4 Utilizind conceptele lui L. Söll, am putea vorbi de un amestec de „limbă scrisă” (code 


écrit) şi „limbă vorbită” (code parle) realizat oral (code phonique). 


25 Aceasta este „nota” populară si „învechită” a limbii române din Basarabia, observată de 
numeroşi filologi români şi străini. Este nejustificată insă teama lui J. Krammer că româ- 
na, spre deosebire de ,,moldoveneasca’, s-ar strădui să uite cuvinte slave vechi adaptate. 
Referindu-ne la exemplul citat (de altfel, dupa Al. Niculescu): nădejde — speranță, obser- 
văm că este de neconceput înlocuirea primului termen în construcții de tipul prieten / 
amic de nădejde; cele două sinonime aparțin însă unor stiluri diferite ale limbii. 

2% Cităm această afirmaţie a lui Michael Bruchis după Klaus Heitmann // Lexikon der Ro- 
manistischen Linguistik, p. 513. 


” Pentru asemenea afirmaţii recente ale unor filologi basarabeni, vezi şi Mioara Avram, 
op. cit., p. 253. 


23 Exceptind, desigur, situaţiile de vorbire in care vorbitorii bilingvi trebuie să utilizeze 
limba secundară, rusa. 


* Eugeniu Coşeriu vorbeşte în comunicarea citată in nota 10 de „o rusificare a multor vor- 
bitori (mai ales dintre cei mai mult sau mai putin culti), nu propriu-zis rusificare a limbii”. 


„Limba Romana’, nr. 5-6 (17-18), 1994, p. 34-48 
Comunicare prezentată la Sesiunea științifică 


„Limba română şi varietățile ei locale”, 
Bucureşti, 31 octombrie 1994 


Gabriel RATIUNILE POLITICE 
TEPELEA ALE UNEI 
„TEORII LINGVISTICE” 


Exemple din istoria mai veche sau contemporană demonstrează că orice rapt 
teritorial e precedat sau urmat de motivații teoretice. Odată cu smulgerea Ba- 
sarabiei din hotarele Moldovei şi încorporarea ei in 1812 în imperiul țarist au 
apărut şi primele încercări de argumentare politico-lingvistică în favoarea ane- 
xării: poporul moldovean din stînga si din dreapta Prutului ar fi două popoare 
diferite ce vorbesc graiuri diferite, deşi cele două parti ale principatului facuse- 
ră corp comun încă de la începuturile Țării Moldovei. Pe lingă afirmaţiile axio- 
matice - ce tin de dreptul celui mai tare — au apărut si palide exemplificari din 
domeniile foneticii şi lexicului, particularităţi inerente, de altfel, oricărui grai. 


În perioada 1918-1940, cînd Basarabia revenise la sînul patriei, România, si, 
mai ales, după organizarea în 1924 a Republicii Autonome Moldova, problema 
limbii nationale a noii republici se încarcă de noi conotaţii. Exegetii acestei 
perioade disting trei curente printre românii din Răsărit: unul românofil, altul 
românofob și al treilea de esenţă arhaică. Primul curent, în frunte cu I. D. Malai, 
G.I. Buciuşcanu ş.a., pleda pentru adoptarea limbii române si a alfabetului 
latin. împotriva lui s-au ridicat o serie de lingviști sovietici care negau comuni- 
tatea limbii române, sustinind că poporul moldovenesc şi limba pe care o vor- 
beşte ar fi entități aparte de matca românească. Se cereau măsuri administrati- 
ve împotriva propagării limbii române în şcoli, în presă, în viaţa culturală. Tot 
atunci a apărut si un al treilea curent, diversionist, aşa-numitul „curent arhaic”, 
în frunte cu L. A. Madan, român de origine. Etichetind limba română literară 
drept „limbă a boierilor români”, ce trebuia înlocuită cu „limba poporului mol- 
dovan’, o limbă decantată de neologismele de origine franceză, L. A. Madan, 
sprijinit de K. N. Derjavin şi M. V. Serghievski, preconiza un vocabular ştiinţific 
care aminteşte de încercările unor autori de gramatici şi manuale de popula- 
rizare din secolul al XVIII-lea. Atunci, în strădania de a găsi un corespondent 
uşor de asimilat de către discipolii săi, Radu Tempea adoptase în Gramatica sa 
din 1797 denumirile de singuratec şi multoratec pentru singular şi plural, aple- 
carea numelor pentru declinare, iar Gh. Şincai, în Învățătura firească pentru 
surparea superstitiilor norodului, utiliza, alături de neologisme ca barometru, 
termometru, perifraze de tipul fringerea razelor (,,refractie”) şi lampada de vrăjit 
(„lanterna magică”). În plin secol al XX-lea curentul arhaic din Transnistria 
situa aşa-zisa limbă moldovenească cu două secole în urmă, propunind ter- 
meni ca multuratec („plural”), aeronăscător („oxigen”), singurosburător („avi- 
on”), gîtlegău („cravată”) etc. Fireşte, experienţa arhaizantă n-a dat rezultate, 
iar principalul protagonist, L. A. Madan, a fost, în cele din urmă, acuzat atît de 
naționalism primejdios, cît şi de intenția de a împiedica dezvoltarea culturii 
moldovenești. A sfîrşit prin a fi exilat împreună cu unii dintre discipolii săi. 

Interesata de comunicarea cu romanii din Basarabia, dar si de penetratia propa- 
gandei bolsevice in tara noastra, sectia romana a Internationalei Comuniste, la 
propunerea Ecaterinei Arbore, permite intre anii 1932 si 1938 utilizarea limbii 
moldoveneşti cu caractere latine. Desi intervalul în care a avut cîştig de cauză 
această măsură a fost limitat, ea a permis redactarea unor manuale şi articole cu 
caractere latine şi mai apropiate de limba română literară. După 1938 panslavistii 
trec la contraofensivă şi, sprijiniți de autorul de origine romana I. D. Ceban, re- 
introduc alfabetul chirilic odată cu o serie de fonetisme populare moldoveneşti 
şi de rusisme. Nu trebuie uitat că alături de asemenea deformări lingvistice ge- 
nerate de imperialismul sovietic au existat şi opinii ale unor cercetători ca P. Ba- 
tiuskov, N. Petrov şi S. Berg, care au afirmat, în mod deschis, comunitatea dintre 
moldoveni şi români, mai precis că moldovenii sînt români. 


Teoria că poporul moldovenesc ar fi un popor aparte de cel român, că ar vorbi 
o altă limbă, limba moldovenească, conjugată cu deportări ale moldovenilor 
şi imigrări ale rusofonilor, se reflectă concludent în statistica populaţiei ro- 
mâneşti din Transnistria. Conform statisticilor oficiale, „românii erau în 1924, 
800.000, iar în prezent au ajuns la mai puţin de jumătate” (cf. Emil Diaconescu, 
Problema originii şi limbii românilor din Răsărit, „Revistă de Lingvistică 
şi Ştiinţă Literară, Chişinău, nr. 2/1993, p. 95-98, care reproduce un fragment 
din studiul Românii din Răsărit. Transnistria, publicat la Iaşi în 1942). Ce 
se întîmplă în momentul de fata? În şcolile din Transnistria manualele editate 
la Chişinău cu grafie latină sînt scoase din uz, sînt eliminaţi scriitorii români 
din programele de literatură, iar în planurile de învățămînt nu mai figurează 
Istoria românilor. „Românofobia a atins cotele cele mai periculoase, asemănă- 
toare cu cele din anii 1938-40 în fosta R.A.S.S.M” (Anatol Ciobanu, membru 
corespondent al Academiei de Ştiinţe din Moldova, în articolul Limba noastră 
cea de toate zilele, publicat în „Moldova Suverana’, nr. 20, 1994). 


Practic, glotonimul „limba moldovenească, vehiculat dupa 1812 de tarismul 
rus, in scopul justificării anexiunii Basarabiei, reactualizat de Stalin in republi- 
ca din stinga Nistrului in 1924 si, in 1940, in dreapta Nistrului, in Basarabia, a 
dus la confuzii grave, presiuni, deznationalizare si asimilare a populatiei roma- 
nesti. De aici pina la propunerea grupului parlamentar „Viaţa satului”, făcută 
în 1994, de a insera în Constituţie sintagmele „limbă moldovenească”, „popor 
moldovenesc” şi „republică multinațională”, drumul trece prin escamotarea is- 
toriei limbii şi construcţiei democratice. Consecința ultimă este îndepărtarea 
de matca românească, farimitarea republicii şi justificarea implantărilor de po- 
pulatii alogene, destinate dezromânizării. 


În această ofensivă politică, din care n-au lipsit nici încercările de teoretizare 
lingvistică, s-au implicat direct şi lideri politici. Un nou impuls i-a dat concep- 
tiei despre o limbă romanică independentă intervenţia lui I. V. Stalin din 1950. 
Un rol deosebit l-a avut şi volumul colectiv Problemele lingvisticii moldove- 
nesti, apărut la Moscova în ruseşte în 1953. Minimalizind importanţa facto- 
rului genetic, neglijind subordonarea dialectelor si subdialectelor si, mai ales, 
accentuind importanța factorilor externi, lingvistica de inspiraţie stalinistă a 
supralicitat factorii externi, adică influenţa slavă asupra limbii moldovenești, 
ca factori de individualizare şi de separare de „valaho-română”. Ignorîndu-se 
legile fonetice, s-a ajuns la stabilirea unor etimologii forțate din limba rusă. 

Mai grav si mai dureros este faptul ca lingvisti romani de renume au facut 
concesii conceptiei marxiste, ajungind, prin adevarate exercitii de dialectica, 
la deformarea adevarului lingvistic si istoric. Reactualizind dezbaterile despre 
limba si dialect si inspirat din invataturile lui I. V. Stalin si ale discipolilor sai 
R. I. Avanesov si V. V. Vinogradov, Al. Graur conchide in Lingvistica generala 
(Bucuresti, 1955) ca deosebirea dintre limbi si dialecte ,,nu se stabileste pe baza 
comunitatii mai strinse sau mai laxe a structurii limbii, ci pe baza situatiei si a 
cauzelor sociale, economice şi politice” (p. 126). Şi Al. Graur continua: ... „Des- 
pre limba moldovenească, limba Republicii Moldoveneşti, academicianul V. E 
Şişmariov arată în mod convingător că, ducind de multă vreme o viata deose- 
bită de română şi fiind orientată în chip deosebit, formează o limbă aparte: o 
limbă romanică foarte apropiată de limba română, care la origine a constituit o 
ramură, dar acum e o limbă deosebită de limba română, din cauza orientării ei. 
Aromâna, meglenoromâna şi istroromâna sînt oare dialecte ale limbii române? 
Este evident că încă cu atît mai puţin, ele fiind de mai multă vreme despărțite 
de dacoromână si neavînd nicio perspectivă de a se contopi vreodată cu aceas- 
ta. Între fondul principal si structura gramaticală a fiecăreia dintre aceste limbi 
şi ale dacoromânei, diferenţele sînt importante. Cu greu cred că s-ar putea sta- 
bili de nespecialisti procedee de trecere de la una la alta. Prin urmare, trebuie să 
considerăm că latina orientală s-a scindat în cinci limbi diferite (nemaisocotind 
dalmata, dispărută la sfîrşitul secolului trecut): istroromâna şi meglenoromâ- 
na, ambele pe cale de dispariţie astăzi, aromâna, care duce o existență precară, 
şi dacoromâna, din care s-a desprins apoi limba moldovenească. Aceste două 
limbi din urmă sînt singurele, în condiţiile de astăzi, care se dezvoltă liber si 
înfloresc nestinjenite” (op. cit., p. 127). 


Regăsim aici afirmaţiile lui R. I. Avanesov după care „deosebirea între limbi şi 
dialecte nu se stabileşte pe baza comunității mai strînse sau mai laxe a structurii 
limbii, ci pe baza situaţiei şi a cauzelor sociale, economice si politice” (op. cit., 
p. 126). lată punctul de plecare al titlului din intervenţia de fata: ratiunile politice 
sînt prevalente într-o dezbatere lingvistică, mai precis, în delimitarea dintre limbi 
şi dialecte. De altfel, la sfîrşitul alineatului din care am citat apare în paranteză: 
„Vezi, de exemplu, istoria limbii moldoveneşti în raporturile ei cu româna” 


În anul următor, 1956, într-o polemică cu D. Macrea, ce susținea prioritatea 
factorului genetico-structural în delimitarea dintre limbă şi dialect, Al. Graur 
întreabă. „Şi de ce să nu ţinem seama de factorul politic? Oare nu este o pro- 
blemă politică dacă provansala va fi socotită un dialect francez sau o limbă de 
sine stătătoare (...)? Iar lingvistilor marxisti nu le este îngăduit să nu cunoască 
doctrina. Dar oare concepţia, greşită după mine, care a dominat pînă acuma 
problema dialectelor române este o concepţie nepolitică? Noi trebuie să soco- 
tim, dimpotrivă, că este inspirată de politică, dar de politica promovată în tre- 
cut de clasele exploatatoare” („Dialectele” limbii române, în „Limba română, 
1956, nr. 4, p. 68). 


În esență, Al. Graur declară deschis că discutarea raporturilor dintre limbă si 
dialect este o problemă politică, iar vechea poziţie a lingvistilor români care 
susțineau că limba română are 4 dialecte - dacoromân, aromân, meglenoro- 
man şi istroromân - are la bază politica promovată în trecut de clasele exploa- 

tatoare, este deci o poziţie de clasă, burgheză. Pornind de la aceasta premisă, 
înțelegem strădania sa de a renunţa la criteriul genetico-structural şi de a crea 
trei limbi din trei dialecte sud-dunărene, pentru a face loc celei de-a patra: lim- 
ba moldovenească. Alți cercetători vor aprofunda din punct de vedere lingvistic 
dezbaterile care au urmat. 


Punctele de vedere ale lui Al. Graur au fost susținute și de către dl Ion Coteanu, 
care consideră criteriul subordonării fata de limba națională mai important 
decît cel al structurii. În dezbaterea raporturilor limbă - dialect, I. Coteanu 
precizează: „Chestiunea subordonării este esenţială, înțelegerea și structura di- 
alectelor sînt secundare” (Cum dispare o limbă (istroromâna), 1957, p. 9). 


Autorul citat contestă în termeni polemici apartenența aromânilor la poporul 
român: „Dacă, în secolul al XIX-lea, cunoaşterea superficială a istoriei, îmbina- 
tă cu o mindrie naţională rău înțeleasă, explică ușurința considerării populaţiei 
aromâne ca parte a poporului român, [...] același fapt ia o semnificaţie mult 
mai gravă în secolul al XX-lea la cei care propaga în continuare această idee”. 


Şi, mai departe, autorul afirmă, uitînd de faptul că noi am avut în trecut patru 
licee româneşti în părțile locuite de aromâni, adică în Bitolia, Grebena, Iani- 
na şi Salonic si faptul prezenţei atitor intelectuali si oameni simpli aromâni 
emigraţi în ţară, că „Aromânii nu au avut niciodată conştiinţa că fac parte din 
acelaşi popor cu dacoromânii, nici măcar în perioada cînd scriitori de ai lor 
ca Gh. Const. Roja şi Mihail C. Boiangi, influenţaţi de Scoala Ardeleană, s-au 
străduit să le arate că ei sînt tot una cu dacoromânii” (op. cit., p. 10). 


O asemenea concepţie nu duce decît la întreruperea legăturilor culturale cu 
cei din sudul Dunării, ceea ce, din păcate, s-a întîmplat în perioada comunistă. 
Premisele şi consecinţele teoriei sînt tot politice: de vreme ce aromânii, istroro- 
mânii nu sînt români, vorbesc o altă limbă, statul român nu este chemat să se 
ocupe de viata lor culturală. 


În opera sa de căpetenie Al. Graur afirma: „O teorie clară şi coerentă a dialec- 
telor lingvistica burgheză nu a fost in stare să dea” (op. cit., p. 113). În schimb, 
lingvistii marxisti, spunem noi, au fost în stare să confectioneze una la coman- 
dă, deformată, predominant politică. Spre cinstea lor, majoritatea lingvistilor 
români ai epocii (Al. Rosetti, D. Macrea, Boris Cazacu, Romulus Todoran), 
precum şi o serie de autori de cursuri universitare au propagat împărțirea tra- 
ditionala a limbii române în dialecte şi subdialecte. Dar o teorie lingvistică de 
import, menită să legitimeze existența unei limbi moldoveneşti, a existat, din 
păcate, şi in România. Roadele ei, conjugate cu măsurile ruseşti si sovietice, se 
văd în Constituţia de la Chișinău, în care noţiunile de „popor moldovenesc”, 
„limbă moldovenească”, izvorite dintr-o teorie inspirată de scopuri politice, isi 
continuă opera de scindare a romanitatii. 


„Limba Română” nr. 5-6 (17-18), 1994, p. 80-85 


Comunicare prezentată la Sesiunea științifică 
„Limba română şi varietățile ei locale” 
Bucureşti, 31 octombrie 1994 


Gheorghe „LIMBA MOLDOVENEASCĂ” - 
MOLDOVEANU O DIVERSIUNE! 


Înainte ca „limba moldovenească” să fie o existenţă consfintita prin votul par- 
lamentarilor Republicii Moldova’, JunrBucruaecKkuii >HNUKNoNenuuecKuiI 
cnoBapb, apărut la Moscova în 1990, asigura un spaţiu aparte „limbii moldove- 
neşti”, care ar avea ca principală caracteristică, ce-i fixează individualitatea fata 
de limba română, un mare număr de împrumuturi din limba rusă. Se preciza 
aici că, în afară de Republica Moldova’, limba moldovenească se mai vorbeşte 
în regiunile învecinate din Ucraina, Cernăuţi şi Odesa, dar şi în Transcarpatic. 
Au trecut însă mai mult de trei secole de cînd mitropolitul Simion Ştefan adre- 
sa cititorilor Noului Testament de la Bălgrad rugămintea: „să luaţi aminte că 
rumânii nu graescu in toate țările într-un chip, încă neci într-o tara toţi într-un 
chip”, iar Grigore Ureche vornicul observa, încă mai înainte, că „ne ieste ames- 
tecat graiul nostru cu ai vecinilor de prinprejur, măcarcă de la Rim ne tragem, 
şi cu ale lor cuvintele ni-s mestecate”*. 


Argumentele de la baza ideii că ar exista o „limbă moldovenească, diferită de 
limba română prin numeroase împrumuturi din limba rusă, nu sînt, cu sigu- 
ranta, de natură lingvistică, dar aceasta nu înseamnă că nu trebuie luate în 
consideraţie. Iar faptul e cu atît mai evident, cu cît „limba moldovenească”, vor- 
bindu-se şi dincolo de hotarele Republicii Moldova, îi priveşte nu numai pe 
locuitorii acestei țări. 


Reflectarea vieţii spirituale a românilor din nordul Bucovinei, ca şi a limbii 
române, mijloc specific de reprezentare a vieţii spirituale, în studii efectuate 
în ultimul timp în Ucraina, nu poate să nu atragă atenția. Avem în vedere nu 
numai faptul că localități cu un număr ridicat de etnici romani (Broscautii 
Vechi - 48,72%°, Volcinetul Vechi - 44,68%°, Vancinet - 33,88%, Davideni — 
32,03%, Hirbovat - 30,96% etc.) sînt încadrate într-o zonă care nu poate fi 
trecută în partea românească a regiunii Cernăuţi nici din punctul de vedere 
al compoziţiei etnice, nici din considerente lingvistice (pentru această zonă e 
caracteristică funcționarea bilingvismului ucraineano-rus, partial ruso-ucrai- 
nean şi ucraineano-român, acesta din urmă fiind practicat de persoane mai în 
vîrstă de 50 de ani (s.n.), al căror număr e în permanentă descrestere)*, formînd 
o zonă a „asimilării ireversibile” a românilor. Avem în vedere însă şi că în partea 
nordică a Bucovinei etnicii români sînt împărțiți în români şi moldoveni, ca 
două etnii diferite, vorbind două limbi diferite. 


Aparent această scindare nu prezintă nici o importanță, căci, s-ar putea spune, 
români sînt, la toată urma, și unii, și ceilalți. Datele oferite de recensămîntul din 
1992 probează că lucrurile stau altfel. Dintre cei ce s-au declarat etnici români, 


166 Gheorghe MOLDOVEANU 


numai 53% au indicat ca limba maternă limba română, 11,7% - limba ucrai- 
neana si 2,9% — limba rusă, iar ceilalți (32,4%!) au fost înscrişi la rubrica „limba 
altor naţionalităţi”. Neindoielnic, cei mai multi dintre românii vorbind limba al- 
tor naționalități au declarat ca limbă maternă limba moldovenească, dar tabelul 
cuprinde doar rubricile limba nationalitatii şi limba altei etnii, unde apar numai 
ucraineana şi rusa, limba altor etnii nefiind luată în considerație’. 


Aşa se face că numărul românilor vorbitori de limbă română, fie ea română 
sau moldovenească, s-a redus enorm, cu 17,6%. În timp ce etnicii ruși repre- 
zintă 6,8% din populaţia regiunii Cernăuţi, limba rusă apare ca limbă maternă 
pentru 10,5% din populaţia regiunii; limba română e limbă maternă pentru 
5,66% şi cea moldovenească pentru 8,51% din populaţia regiunii Cernăuţi, deşi 
etnicii români (români şi moldoveni) reprezintă 19,64% din populaţia regiunii. 
În timp ce diferenţa dintre procentul populaţiei şi suma procentelor cuprin- 
zînd limba nationalitatii şi limba altei etnii (ucraineana sau rusa) e de 0,1% 
la ucraineni, ruşi, evrei şi de 1,6% la polonezi, în cazul românilor (români şi 
moldoveni) diferenţa ajunge la 17,6%. Din statistică mai rezultă că moldovenii 
şi-au declarat ca limbă maternă limba moldovenească (95,4%), limba ucrainea- 
nă (2,5%) sau limba rusă (2,1%), că deci nici un moldovean nu are ca limbă 
maternă limba română. Aceasta înseamnă că o parte din români (cei 32,4%) au 
căzut pradă confuziei cultivate printr-o politică lingvistică susținută: crezind 
că limba română e folosită numai de cei ce locuiesc în România, că limba ro- 
mână folosită de vorbitorii din fosta Uniune Sovietică e limba moldovenească, 
între ele neexistind deosebiri esenţiale, au declarat ca limbă maternă limba 
moldovenească. Vorbind propria limbă, au ajuns, printr-un joc abil, să vorbeas- 
că limba „altei etnii”. 


Concluzia e uşor de tras şi ar putea justifica nu numai zona „asimilării irever- 
sibile” a românilor, unde atît în şcoală, cît şi în biserică se folosește altă limbă 
decît româna, în ciuda procentelor destul de ridicate pentru populaţia româ- 
nească din unele localităţi, citate mai sus; așa se poate justifica însă şi zona 
„asimilării tranzitive” a românilor, unde limba română se mai folosește doar 
în biserică, şcolile folosind limba ucraineană sau, mai rar, limba rusă, măcar 
că în unele localităţi populaţia românească e majoritară (Tureatca - 91,42%, 
Corcesti — 90,9%, Colincauti - 87,65%, Siscauti — 82,74% etc.). 


Comparind datele oferite de recensămîntul populaţiei din 1875 cu ale celui 
din 1992, vom constata că numărul locuitorilor din Bucovina a crescut de la 
543.915 la 940.801. Populaţia românească a scăzut însă nu numai în cifre rela- 
tive”, ci si în cifre absolute!!. Fenomenul ar putea părea curios dacă n-am avea 
în vedere procesul de deznaționalizare, pierderea limbii materne constituind 
pasul cel mai important în acest sens”. 


Modalitatile prin care se poate ajunge la deznaționalizare sînt multiple. Noi ne 
propunem să aducem în discuţie un factor care, dacă nu e implicat direct în 
acest proces, nu rămîne fără urmări. 


Cu altă ocazie! aduceam în discuţie situaţia unor locuitori care, întorși la baş- 
tina, devin factori da stimulare a particularitatilor locale, în numele unei anu- 
mite concepţii, al unui anumit crez. Dar sînt şi situaţii cînd cei întorşi devin 

factori ai destrămării colectivitatii, dupa cum se poate întîmpla si ca acţiuni 
urmărind scopuri nobile să conțină germeni ai ideii condamnate. 


Apariţia volumului 20 de ani în Siberia. Destin bucovinean, publicat de Ancu- 
ta Nandris-Cudla la Bucuresti în 1991, a constituit mai mult decît un eveniment 
editorial. Mărturie a unei femei „în trîntă cu destinul”, cum o apreciază nepotul 
autoarei, cu puterea de demascare necăutată şi necontrafăcută, ci rezultînd din 
destăinuirea directă, într-o construcție de o simplitate dezarmantă, cartea e de 
natură să cutremure pe orice cititor. Căci soarta autoarei mărturisirilor e, cum 
ne atrage atenţia titlul, soarta atitor bucovineni, basarabeni etc., care au fost 
smulsi din locurile, din rosturile lor şi duşi aiurea, numai o parte reușind sa se 
reîntoarcă acasă. Adevărate minuni, aceştia se vor impune în ochii obștii, pen- 
tru care unii devin simbol şi model. Este si cazul Ancuţei Nandris-Cudla, care 
nu-şi poate considera încheiată misiunea fără a proba, prin mărturisirea vieţii 
sale, că „adastă dragoste şi iubire de familie ni-a dat putere în toate greutăţile şi 
am putut rezista si ni-am salvat viaţa” (p. 144), că, dupa ani petrecuţi in Siberia, 
„am crescut vacuta, era ce mînca, era acuma cu ce să îmbrăca. Dar străinătatea 
şi dorul de locurile unde te-ai născut te chinuiau neîncetat” (p. 134). 


Ea crede în puterea cuvîntului de a reînvia lumea, de aceea nu ezită să facă uz 
de cuvintele vremii. Vorbind despre evenimentele din timpul primului război 
mondial, notează: „venia timpul că esia armata din decuncuri, cum le zicia 
atunci, adică din transeie, tinia storm, adică se luptau cu baionetele” (p. 13); „Le 
trebuia o căruță de praşpont, asa se zicia atunci, o luau” (p. 18). Se realizează 
astfei o sumă de termeni vizind închegarea imaginii lumii de atunci, din vre- 
mea adolescenţei şi a tinereții autoarei, înlocuită apoi cu o altă serie, mult mai 
bogată, pentru prezentarea lumii de ac o I o, de la sever. 


Lumea de la sever este atît de diferită, încît autoarea nu dispune totdeauna de 
cuvintele cu care să-i denumească realităţile. Adnotări de felul: „era un feli de 
salbaticiune care se numia pesefi, şi blana lui era destul de scumpă” (p. 81); „ani 
lucrat cîteva zile la săpat pămînt, făciam zavalinchi, aşa le ziciau acolo” (p. 95); 
„să avem cu ce ne apăra de țînga, adică de boala asta care era pe acolo” (p. 106) 
aduc parcă aminte de observaţia mitropolitului Simion Ştefan, care, găsind în 
izvodul grecesc cuvinte „carele nu să ştiu rumâneaşte ce sînt, nume de oameni 
şi de leamne şi de veşmente şi de altele multe carele nu să ştiu rumâneaşte ce 
sînt”!1, le lasă așa. 


Pe unele pagini se produce o mare densitate de cuvinte rusești: „El a deshamat 
olenii şi Ii-a dat drumu şi au intrat cu toţii în cium. Eu m-am gribuit pe nartă 
îmbrăcată în gusiu cela de blană de oleni” (p. 113). N-ar putea proceda altfel 
cînd prezintă soiurile de iagăde, „nişte fructe sălbatece, de mai multe feluri, care 
crestiau pe tundră [...]. Era un fel care veniau mai degrabă [...] le zicia moroscd. 
Erau în formă aşa ca murea boabele lor, numai că erau galbene cînd se coceau. 
Erau altele care le zicia gulubitd. Erau nişte bobite albastre. Erau încă un fel 
care să cociau toamna tîrziu, prin luna septemvrie. La astea le zicia brusnigă” 


(p. 102). 


Alteori se încearcă o corespondenţă cu cuvintele românești: „moh, asa-i zicia 
acolo, un fel de mușchi care creştia pe mlaștini” (p. 73); „lucram mai departe 

yo 


storoj, adică păzitor la bază” (p. 106); „nişte cachere, cum le zicia acolo, nişte 
vaporase micute” (p. 71); „se ocupau cu pusnina, aşa-i ziciau ei acolo, adică cu 
vinatu!” (p. 81). Apropierea cuvintelor ruseşti de cele româneşti îi provoacă 
uneori zimbetul: „S-a deschis usia vagonului si iarăşi îl ia pe un bărbat să ajute 
a aduce cas. Să gindia la cas de oaie, căci aceluia la noi îi spunia cas. Cînd colo 
vine bărbatul cela cu o vadră de cas. Erau nişte crupe de orz fert, fără zahăr, 
fără sare” (p. 60). 


E de apreciat efortul autoarei de a adapta cuvintele ruseşti limbii române; pen- 
tru parus, prezent şi în varianta păros, foloseşte la plural formele păroși (p. 90) 
şi parosele (p. 130), cu varianta parosăle (p. 101). 


Obisnuinta cu lumea de acolo, in care s-a încadrat, chiar dacă nu i-a aparţinut, 
o determină şi pe ea să folosească cuvinte rusești '°, cărora încearcă să le ga- 
sească corespondente româneşti, ajungînd să creeze cuvinte noi, care, probabil, 
au existat numai pentru cercul ei restrins de vorbitori (este, printre altele, cazul 
diminutivului cacheras de la cacher). 


Tendinţa de a atrage mereu atenţia asupra lumii de acolo, de la sever, 
creează şi o situație ciudată: deşi are cuvîntul românesc, se simte obligată 
să folosească si cuvîntul de acolo, care nu are altă conotaţie decît că e de 
acolo: „Mergia cu polobocul la un rîu, acolo îi spunia recică, si îl implia cu 
apă” (p. 91). Dacă sever se foloseşte mai ales pentru a fixa un spaţiu, lumea 
nord-siberiana, sens pe care îl are cuvîntul si în limba bucovineanului de 
rînd, dar şi pentru puterea lui de a sugera viata de acolo, apare însă si cu 
sensul „punct cardinal din direcţia stelei polare”, opunindu-i iugul: „Pă- 
ziam cînd bătia vintu de la iug pentru că atunci apa scadia şi ne sileam 
în timpul cela cît putiam să cosim. Cum se întorcia vîntul de la sever apa 
începia să criască” (p. 129). Se strecoară astfel şi cuvinte care au un cores- 
pondent perfect în limba celor cărora le sînt adresate mărturisirile şi care 
deci nu se justifică. 


Neîndoielnic, nu i se poate imputa autoarei aici în discuţie starea limbii româ- 
ne din Bucovina sau din Basarabia, după cum nu i se pot reproşa unele aspecte 
mai putin reușite ale limbii sale, care se estompeaza în fata unor virtuţi incon- 
testabile, cu totul remarcabile pentru un om care nu are decit trei clase primare. 
Să observăm numai cuvîntul pipăi din fragmentul: „Prin sat era plin de armată 
(...), dară armata îşi vedea de treburile ei, nu avia a face cu nimica cu lumia. 
Peste scurt timp armata s-a rădicat din sat. A venit miliția, adică aşa cum era pe 
timpuri jandarmii. Aieştia au început să pipdie altfel. Ziua era tehu, linişte, dară 
în timpul nopţii, pe la orele 12 sau unu, venia maşina neagră la poartă” (p. 48). 


Abuzul de rusisme în textul Ancuţei Nandriș-Cudla, devenită la reîntoarcerea 
la baştină un simbol al statorniciei întru credință, ca si „nivasta lui Manolia’, 
pe care autoarea o are parcă de model, poate alimenta însă eroarea unora care 
cred că, plecaţi de acasă, trebuie să-şi schimbe limba, schilodind-o barbar prin 
realizarea unui amestec lingvistic bizar. E ilustrativ în această privință un frag- 
ment dintr-o scrisoare a unui ostaş român din Ucraina, scrisoare publicată în 
numărul 12 din 1993 al ziarului „Plai românesc” din Cernăuţi: „Privet din cias- 
ti. Să mă vedeţi în șineli şi cu furascd, nici nu mă cunoaşteţi. Starsinaua noastră 

e tare blatnoi, dar am gasit obscii iazic cu el. Acum sintem drugi. Merg in samo- 
volcî cînd vreau. In oraş am multi znacomii. Dedovscina la noi nu-i. Otpusc nu 
primesc pina cînd nu va fi alt priziv”. 


Alaturarea memoriilor Ancutei Nandris-Cudla cu textul acestei scrisori este 
nedreapta, cum nu putem alatura scopul urmarit de cei doi autori. Smulsa din 
rosturile ei pe parcursul a 20 de ani, deprinderea limbii ruse era obligatorie 
pentru ea si familia ei. In tot acest timp nutrind o singura dorinta, reintoarcerea 
acasa, invatarea limbii ruse nu i-a atenuat niciodata speranta revenirii. Strecu- 
rarea unor particularitati rusesti in vorbirea Ancutei Nandris-Cudla, nu numai 
în vocabular dar si in sintaxă, trebuie să fie pusă pe seama celor ce au crezut in 
posibilitatea îngenuncherii, a dizolvării personalităţii umane prin dislocări şi 
crearea omului nou. „Vina” ei e doar de a fi rezistat în credinţa revenirii. 


Autorul scrisorii sus-pomenite se află la polul opus: amator de trai uşor. trage 
toate foloasele din tot ce-i este la indemina, limba fiind ultima stavilă la care 
s-ar gîndi. Reusita lui în viata depinde, poate nu în ultimul rînd, de performan- 
tele în folosirea limbii (limbilor) oficiale. 


Sînt două cazuri de interferenţă lingvistică: unul provocat de dorința de intoar- 
cere printre ai săi, de a-şi sluji etnia, celălalt de dorinţa de chivernisire, chiar cu 
condiţia abandonării colectivitatii etnice. Cauza care a provocat însă devierile 
din planul lingvistic este aceeași, un efect al atitudinii societăţii fata de etnicii 
români, în cazul nostru. 


În comparaţie cu Republica Moldova, situaţia românilor din nordul Bucovinei 
e mai dificilă. Pe de o parte, scindarea operată aici între români si „moldoveni, 
între limba română si „limba moldovenească” ar putea permite autorităților să 
creadă că unele şcoli cu predare în limba română sînt nejustificate, căci locuito- 
rii sînt moldoveni (în raionul Hotin, din 5.354 de români 5.157 sînt înregistrați 
moldoveni, iar în raionul Noua Suliţă, din 56.254 de români 55.669 sînt inregis- 
trati moldoveni). Pe de altă parte, pătrunderea în limba română a unui număr 
de cuvinte dintr-o altă limbă, depăşind o anumită limita (!), ar putea determina 
anumiţi cercetători, anumite foruri să conchidă, ca şi în cazul „limbii moldove- 
nesti’, că în Bucovina a apărut o altă limbă, distinctă de limba română. 


Că de la o regiune geografică la alta apar deosebiri lingvistice e firesc. Infatisa- 
rile concrete pe care le realizează, prin care se realizează limba română, în plan 
orizontal sau vertical, nu subminează unitatea diasistemului, căci diversitatea 
nu se opune unităţii dacă unitatea nu se confundă cu uniformitatea. Prezen- 
ta unor elemente din limba popoarelor cu care românii au convietuit sau au 
avut diverse legături e firească. Dar împrumuturile dintr-o altă limbă nu duc 
la transformarea unei limbi în alta, atîta timp cît nu-i este afectată structura’®. 
Existenţa unui mare număr de împrumuturi din limba rusă în vorbirea româ- 
nilor de la est de Prut sau din nordul Bucovinei nu indreptateste ideea ca aici 
s-ar vorbi o alta limbă decît limba română. E aceeași limbă, cu unele note spe- 
cifice, a căror prezenţă „nu-i de vina noastră, ce-i de vina celuia ce-au răsfirat 
românii printralte tari, de şi-au mestecat cuvintele cu alte limbi, de nu graescu 
toți într-un chip”. 

! Se acceptă ca limba moldovenească este identică cu limba română, dar diferă de aceasta 
ca limbă a statului Moldova. 


? Folosim denumirea actuală a țării. 


3 Noul Testament, tipărit pentru prima dată in limba română la 1648 de către Simion Stefan, 
mitropolitul Transilvaniei, Editura Episcopiei Ortodoxe Române a Alba-Iuliei, 1988, p. 116. 


1 Grigore Ureche, Letopiseţul Ţării Moldovei, texte stabilite de P. P. Panaitescu, Bucuresti, 
1967, p. 37. 


° Cifrele rezultate din Recensămîntul din 1992 sînt după Ion Popescu, Partea românofonă a 
regiunii Cernăuţi şi zonele ei sociolingvistice, „Glasul Bucovinei”, nr. 1, 1994. 


* Broscautii Vechi şi Volcinetul Vechi sînt încadrate de Ion Popescu, art. cit., p. 24, printre 
localităţile cu un număr extrem de scăzut de vorbitori de limbă română. 


” În Dicţionarul geografic al Bucovinei, de Em. Grigorovitza, Socec, Bucuresti, 1908, se preci- 
zeaza că satul Davideni are 1881 de locuitori români, „pe lîngă care s-au pripasit în ultimii 
ani o colonie de mazuri, lucrători la veinitele părăsite din apropiere” (p. 81). 


“Ion Popescu, art. cit., p. 25. 
” La Recensămîntul din 1880, cînd Bucovina se afla sub stapinire austro-ungară, rubrica 


„Limba maternă” (Muttersprache) era înlocuită cu „Limba de conversaţie” (Umgangsspra- 
che). Naţionalitatea fiind indicată de limba de conversaţie, orice român care se declara cu- 
noscător şi al limbii rutene (ucrainene), chiar dacă nu o cunoștea prea bine, era considerat 
rutean (ucrainean). Se ajunge astfel ca, fata de Recensămîntul din 1875, Recensamintul din 
1880 să înregistreze o scădere a românilor cu 7,34% (33,42%, fata de 40,76%) şi o creştere 
a ucrainenilor cu 4,9% (42,17%, fata de 37,27%) din populaţie. 

1 La Recensamintul din 1875 populaţia Bucovinei era formată din 40,76% români, 37,27% 
ucraineni şi 21,97% alte naţionalităţi, dintre care se impuneau evreii, cu 9,49%. 


1 Din 543 915 locuitori ai Bucovinei din 1875, 221.726 erau români, pentru ca la 1992 din 
940.801 locuitori românii să numere doar 184.836, din care 84.519 sînt moldoveni. 


Se consideră că poporul dalmat a dispărut odată cu moartea ultimului vorbitor de limbă 
dalmată, Antonio Udina. 


13 Gh. Moldoveanu, Dinamica graiului, între tendința de unificare si tendința de diversificare 
a limbii // RLSL, nr. 3, 1994. 


"1 Noul Testament de la Bălgrad, ediţia citată, p. 116. 


15 E demnă de reţinut aici afirmaţia lui Sextil Puşcariu: „Toți cei ce cunoaştem mai mul- 
te limbi ştim, într-adevăr, din proprie experienţă, cum, în anumite împrejurări, cuvîntul 
străin ne vine mai uşor în minte decît cel din limba maternă, strecurindu-se mai ales în 

vorbirea noastră mai putin îngrijită” (Limba română, vol. 1, Bucuresti, 1940, p. 204). 


‘6 Statistica lui D. Macrea, alcătuită pe baza Dicţionarului limbii române moderne, Bucuresti, 
1958, evidenţiază că 38,42% din vocabularul limbii române e de origine franceză (Probleme 
de lingvistică română, Bucuresti, 1961, p. 31-32). Dar aceasta probează numai că ,,proportii- 
le influenţei franceze asupra vocabularului limbii române sînt pur şi simplu impresionante 
şi că acest fapt obiectiv nu poate fi contestat si nici subevaluat” (Mircea Seche, Schita de 
istorie a lexicografiei române, II, Bucuresti, p. 117). 


1 Noul Testament de la Bălgrad, ediţia citată, p. 116. 


„Limba Română” nr. 2 (20), 1995, p. 53-59 


Comunicare prezentată la Congresul 
al V-lea al Filologilor Români, 
Iași - Chișinău, 6-9 iunie 1994 


Vitalie ROMÂNA - LIMBA COMUNĂ 
MARIN A DOUĂ STATE 
INDEPENDENTE 


Iniţiativa manifestată de conducerea Parlamentului de a convoca această con- 
ferinta ştiinţifică o consider drept dovadă a responsabilitatii pentru riscul pe 
care şi l-a asumat înaltul for legislativ prin adoptarea scandalosului articol 13 
din Constituţia Republicii Moldova. 


Cînd am aflat despre această inițiativă, m-am gîndit la ce bun ar mai trebui o 
discuţie, odată ce s-au pronunţat în unanimitate şi fără echivoc întreaga Aca- 
demie a Republicii Moldova, savanții romanisti cu renume mondial, scriitorii, 
cadrele didactice, numeroşi oameni de cultură, Preşedintele Republicii? Dar, 
meditînd mai profund, am ajuns la concluzia că încă o discuţie pe marginea 
acestei probleme nu strică. Nu strică ea cel puţin pentru faptul că articolul 13 a 
provocat o profundă dezbinare în sînul societății noastre, dezbinare ce se adin- 
ceşte pe zi ce trece şi se poate solda cu urmări indezirabile. Mă tem că greva 
studenţilor, a elevilor, a profesorilor preuniversitari şi universitari poate fi doar 
un preludiu la ceea ce s-ar putea întîmpla chiar în această toamnă. 


Personal am căutat totdeauna să fiu cît mai departe de politică şi să-mi caut de 
treburile mele. Nu am aderat niciodată la vreun partid. Nu am fost nici comu- 
nist, nici frontist, nici socialist, nici agrarian. Dar cînd văd că ceea ce avem noi 
mai scump - sfinta noastră limbă - devine obiectul unor speculaţii politice, nu 
pot să nu iau atitudine. 


Stimate doamne şi stimati domni! Spuneti-mi, vă rog, în ce limbă literară co- 
munică poporul din Republica Moldova? Cum se numeşte limba în care au 
scris marii clasici ai literaturii noastre M. Emînescu, V. Alecsandri, B.-P. Hasdeu, 
M. Sadoveanu? Oare ea se deosebeşte de limba lui G. Coşbuc, a lui Caragiale, 
Slavici sau Rebreanu? Dar să-i lăsăm pe scriitori în pace, căci ei, după părerea 
unora, nu fac altceva decît să „tulbure minţile oamenilor”. Spuneti-mi, vă rog, 
în ce limbă sînt publicate în „Monitorul oficial” decretele prezidenţiale, decizii- 
le guvernamentale? Spuneti-mi, vă rog, in ultimă instanţă, in ce limbă este scri- 
să Constituţia Republicii Moldova? Deschidem prima pagină a Legii Supreme 
şi citim în Preambul: 


„Noi, reprezentanţii plenipotentiari ai poporului Republicii Moldova, deputaţi 
în Parlament, 


Pornind de la aspiraţiile seculare ale poporului de a trăi într-o ţară suverană, 
exprimate prin proclamarea independenţei Republicii Moldova, [...] 

Fiind constienti de responsabilitatea si obligatiile noastre fata de generatiile 
precedente, actuale şi viitoare” s.a.m.d. 


În acest stil este scris întregul text al Constituţiei noastre. Puneti, domnilor, 
mina pe inimă şi recunoasteti în ce limbă este scrisă „Legea legilor”, pe care „re- 
prezentantii plenipotentiari ai poporului” au adoptat-o acum un an. Eu cred ca 
într-o română literară mai perfectă nici că se putea. Incercati să redactati acest 
text. L-am putea redacta, dar numai din dorinţa de a-i da o „culoare” de grai 
moldovenesc, şi atunci vom folosi în loc de plenipotențiar îmbinarea cu puteri 
depline, în loc de popor - norod, in loc de aspirații seculare - visuri de veacuri, in 
loc de independență - neatirnare, în loc de responsabilitate - răspundere, în loc 
de obligații - îndatoriri, în loc de precedente - premergătoare. 


Dar în ce limbă sînt scrise sau ar trebui scrise lucrările științifice, articolele 
publicistice? În ce limbă se predă sau ar trebui să se predea la noi în şcolile de 
toate gradele? În ce limbă vorbim noi astăzi de la această tribună, domnilor? În 
ce limbă trebuie să predau eu studenţilor de la Litere cursul de stilistică sau de 
gramatică istorică? Veţi spune că în „limba de stat”. Dacă ar fi să fie aşa, atunci 
nu îmi rămîne altceva de făcut decît să-l rog pe domnul decan ca de la 1 sep- 
tembrie să-mi introducă aceste obiecte în orar sub denumirea: Stilistica limbii 
de stat şi Gramatica istorică a limbii de stat. 


Este departe de mine gîndul de a desconsidera, de a persifla moldovenismele, 
care îmi sînt atît de dragi, pe care le-am asimilat odată cu laptele mamei si pe 
care caut să le folosesc ori de cîte ori este momentul. În funcție de mediul so- 
ciocultural si de cadrul situational în care se desfăşoară comunicarea, în stilul 
vorbirii orale-familiare vom recurge la bogăţia lexicală inepuizabilă, la pitores- 
cul graiului moldovenesc. Să ne amintim în acest sens de stilul crengian sau 
de limbajul poetic eminescian, nuantat cu numeroase particularități moldove- 
neşti în scopul de a plasticiza armonia expresivă a versului: „Acolo lingă izvoa- 
ră iarba pare de omat’, „şi tintirimul singur cu strimbe cruci veghează”, „şi era 
una la părinți şi mindra-n toate cele’, „şi grăi cu grai de jele”. Ba chiar si fonetica 
limbajului eminescian este organizată pe temelia graiului moldovenesc. 


Prin termenul moldovenesc poate fi denumită numai acea varietate a dialectu- 
lui dacoromân care este vorbită în Moldova dintre Prut şi Carpaţi, precum şi în 
Republica Moldova pînă dincolo de Nistru şi numai în cazul în care sînt luate 
în considerație particularitatile specifice suplimentare (sdrpi: şarpe; jăli: jale; 
sară: seară; samn: semn; tds: tes; dzic: zic; dzili: zile; şeapi: ceapă; seari: ceară etc.). 
Nu există nici un element structural definitoriu prin care s-ar distinge graiul 
moldovenilor de cel al muntenilor sau al banatenilor. Pentru ca un moldovean 
(basarabean) să comunice cu un ardelean sau bănăţean nu e nevoie să se re- 
curgă la româna standard, aşa cum procedează, spre exemplu, sicilianul, care, 
vrind să comunice cu piemontezul, recurge la italiana literară. 


Prin urmare, denumirea moldovenesc o poartă graiul vorbit în Moldova de pe am- 
bele parti ale Prutului (vorbirea populară, orală, nu cea literară, scrisă). Din acest 
punct de vedere în vorbirea obişnuită, in viata de toate zilele majoritatea populaţiei 

vorbeste intr-adevar moldoveneste, urmarindu-se in primul rind scopul de a reda 
ideile intr-o forma convenabila, deseori neincorsetata de conservatismul si rigidi- 
tatea normelor literare. Acest aspect al vorbirii romanesti este deschis elementelor 
lexico-gramaticale populare, diverselor pronuntari regionale, aflindu-se intr-o fla- 
granta discordanta cu normele standard, adică ale românei literare. 


Sînt pe deplin de acord cu acei care consideră că vorbirii moldovenești ar 
trebui să i se acorde semnificaţia regională pe care o redă, si nu una „naţio- 
nală”. Denumirea de vorbire moldovenească este cunoscută inca de pe vremea 
cronicarilor. Deja Miron Costin, neimplicat în discuţii lingvistice de felul ce- 
lor de azi, vorbeşte de „limba moldovenească sau românească” (Opere, Edi- 
tura P. P. Panaitescu, 1958 p. 212), intelegind că „moldovenesc” se identifică 
cu „românesc” Sau să luăm un exemplu din romanul Nicoară Potcoavă de 
M. Sadoveanu. Vă amintiţi, acţiunea se desfăşoară în secolul al XVI-lea. La în- 
trebarea lui Nicoară Potcoavă dacă interlocutorii săi, ucraineni de origine, mai 
tin minte limba neamului de la care s-au desprins, unul dintre ei a răspuns: 


„Cum nu, preacinstite, grăim şi acum limba de la baştina noastră ş-am învățat 
şi moldoveneste, şi ne-am încuscrit cu paminteni de la apa Siretului, trăind cu 
ei în pobratanie”. 


Spunind „am învăţat si moldoveneste’, personajul respectiv nu avea in vedere 
altceva decît graiul din regiunea Siretului, adică graiul moldovenesc. Cine, cine, 
dar marele Sadoveanu îşi dădea seama despre acest lucru. 


Şi acum aş vrea să mă adresez domnilor amatori de referendumuri. În cadrul 
unui eventual referendum privind glotonimul „limba moldovenească”, referen- 
dum pe care eu nu-l exclud, căci în ziua de azi te poţi aştepta la orice, grupul 
celor 65 (dar poate că din mila lui Dumnezeu au rămas mai puţini) ar trebui 
să formuleze întrebarea nu „În ce limbă grăieşti, moş Ioane?”, dar „În ce limba a 
scris Eminescu, Creangă, Mateevici, Coşbuc, Caragiale, Sadoveanu?”, cu condiția 
ca respondentii să fi citit măcar cite ceva din opera marilor clasici. Dar asa, în- 
treabă-l pe moş Gheorghe: „Soarele se invirte in jurul pămîntului sau pămîntul 
se invirte în jurul soarelui?” şi el iti va răspunde că soarele se invirte în jurul 
pămîntului, deoarece el vede că soarele răsare, se ridică, apune. Cunostintele din 
domeniul astronomiei elementare sînt cam aceleași ca şi cele din domeniul 
lingvisticii elementare. De unde să ştie sărmanul cetățean al Republicii Moldova 
că termenul „limba moldovenească” este vehiculat începînd cu anul 1812, cînd 
s-au întreprins primele încercări de argumentare politico-lingvistică a anexării 
Basarabiei la imperiul țarist, a faptului că moldovenii din dreapta si din stînga 
Prutului ar fi două popoare diferite ce vorbesc limbi diferite. „Argumentul” aces- 
ta a fost reactualizat de tătuca Stalin în perioada sovietică, fiind impusă oficial 
denumirea „limba moldovenească” populaţiei din aceste teritorii. Inoculat pe di- 
ferite căi (şcoală, presă etc.), termenul acesta a prins rădăcini adinci și in jurul lui 
se pot face lesne speculaţii de ordin politic. 


„A promova sub orice formă o limbă moldovenească deosebită de limba româ- 
nă, scrie unul dintre cei mai iluştri savanţi lingviști contemporani de pe glob, 

E. Coseriu, este, din punct de vedere strict lingvistic, ori o greşeală naivă, ori 
o fraudă ştiinţifică...” Bine ar fi să fie „o greşeală naivă, căci ea lesne ar putea fi 
corectată, însă, din păcate, pe cei alde Toma Necredinciosul nici bunul Dum- 
nezeu nu-i poate convinge. 


A proclama ca entitate aparte o limbă moldovenească este cel puţin anacronic 
pentru ziua de azi. În actualele circumstanţe internaţionale, cînd Republica 
Moldova se afirmă tot mai activ pe arena europeană si mondială, fapt ce se 
datoreşte şi activităţii prodigioase a domnilor parlamentari, este de datoria 
fiecăruia dintre noi, fie deputat, savant sau om de litere, să acționeze politiceste 
cu mai multă prudenţă şi înţelepciune şi să nu mistifice adevărul ştiinţific, căci 
el este unul: limbă a culturii şi limbă de stat este limba română pentru întregul 
spaţiu carpato-danubiano-nistrean. Adevărul acesta nu poate submina inde- 
pendenta Republicii Moldova ca stat, tot asa cum nu subminează independen- 
ta Australiei, a Canadei sau a Statelor Unite ale Americii recunoașterea limbii 
engleze ca limbă oficială, de stat, a acestor tari. Exemple de tipul acesta sînt 
multe si ele stau la îndemâna fiecăruia. 


Susținerea în continuare a glotonimului limba moldovenească scoate în vileag 
intenţia unor persoane care, fie din nestiinta, fie din rea-vointa, împiedică dez- 
voltarea polifunctionala a limbii române în Republica Moldova. Ar trebui să se 
ştie că graniţele politice nu au coincis şi nici nu pot coincide cu cele lingvistice. 
Prutul nu poate reprezenta o frontieră lingvistică. Să lăsăm la o parte substra- 
tul politico-ideologic cînd este vorba despre un adevăr sacru. Politica este una, 
ştiinţa este alta. Politicienii vin şi se duc, ştiinţa rămîne prin adevărul său. 


„Limba Romana’, nr. 4 (22), 1995, p. 37-39 


Comunicare prezentată la Conferinţa ştiinţifică 
„Limba română este numele corect al limbii noastre” 
Chişinău, 20-21 iulie 1995 


V. UNITATEA 
DE LIMBA 
ŞI DE NEAM 


Eugeniu UNITATEA LIMBII ROMANE - 
COŞERIU PLANURI ŞI CRITERII 


Aş vrea mai intii să mulțumesc Academiei Române si, mai ales, domnului Eugen Simion, 
vicepreședinte al Academiei, pentru faptul că a binevoit să mă aleagă pentru inaugurarea 
acestei conferințe, deoarece eu reprezint, într-un fel, problema care ne preocupă, fiind român 
moldovean si tocmai din actuala Republică Moldova. Eu am crescut ca român şi, pe vremea 
copilăriei si adolescenței mele, petrecute în Basarabia - in Tara de Sus -, nu se punea această 
problemă a unei limbi moldovenești si nici nu ne inchipuiam că ea s-ar putea pune cîndva si 
cumva - fiind nestiutori de ceea ce se întîmplă dincolo de Nistru, unde se pregătea despărțirea 
limbii române din Basarabia de limba română ca atare în totalitatea ei. 


Deoarece eu nu sînt românist, ci sînt teoretician al limbajului şi romanist, voi vorbi din punctul 
de vedere al romanisticii, al lingvisticii romanice. 


XXX 


Ce este o limbă şi cum trebuie să punem si să rezolvăm problema unităţii unei 
limbi? Limbile sînt tehnici istorice ale vorbirii, sînt sisteme de tradiţii istorice ale 
vorbirii, ale limbajului în general. Limbajul e guvernat de două principii univer- 
sale, de principiul comun al tuturor activităţilor culturale, adică al activităților 
libere ale omului, creativitatea, şi de principiul comunităţii tehnice istorice, alteri- 
tatea. Pe de o parte, limbajul este, într-o măsură oarecare şi în esenţa sa, creativi- 
tate, activitate de creaţie, pe de altă parte, este totdeauna si al altora si pentru alţii, 
pentru o comunitate care se dezvoltă în istorie. Datorită alteritatii, limbajul se 
prezintă sub formă de limbi, de tradiţii comune. Însă, dat fiind faptul că limbajul 
este totdeauna si creativitate, nu există limbi, nu există tradiţii istorice ale comu- 
nitatilor vorbitoare, monolitic unitare. În orice limbă - dacă această limbă nu s-a 
redus la o limbă moartă sau la un cod - deosebim o varietate în spaţiu (varietate 
pe care o numim în lingvistică diatopică), o varietate între păturile socioculturale 
ale comunităţii (varietate pe care o numim diastratică) şi o varietate de expresie, 
în acord cu circumstanţele vorbirii - o varietate stilistică sau, cum o numesc eu, 
diafazică. Datorită alteritatii însă, în același timp şi în contra acestei varietăţi, se 
nasc omogenitati, şi anume omogenitati in sens diatopic (pe care le numim di- 
alecte), omogenitati în sens sociocultural (pe care le numim niveluri de limbă) 
şi omogenitati în sens diafazic (pe care le numim stiluri de limbă). O limbă este, 
atunci, o colecție complexă de dialecte, niveluri de limba si stiluri de limbă care 
în parte coincid şi în parte se prezintă ca divergente. Aceasta este o limbă pe care 
o putem numi limbă istorică. 


O limbă istorică nu este niciodată monolitic unitară, ci e o limbă care s-a dez- 
voltat istoriceşte şi care are un nume, ca, de exemplu, limba română, şi care e 

recunoscuta ca limba istorica de propriii ei vorbitori si, ca limba, si de vorbitorii 
altor limbi. O limba unitara este numai o limba pe care o putem delimita noi, 
ca lingvisti, în cadrul unei limbi istorice, anume o limba pe care eu o numesc 
limbă funcțională: o limbă fără diferenţe în spaţiu, fără diferenţe socioculturale 
şi fără diferente stilistice — sau un singur dialect, la un singur nivel de limba şi 
într-un singur stil de limbă. Datorită alteritatii si de acord cu coeziunea comu- 
nitatii, pe deasupra acestei varietăți, mai ales pe deasupra varietatii dialectale, 
se formează, prin procese istorice naturale şi prin voinţa vorbitorilor, limbi 
comune, adică limbi care sînt, in sens ideal cel putin, limbi pentru toată co- 
munitatea unei limbi istorice şi pentru toate acele treburi care sînt treburi ale 
comunităţii întregi. Se formează o koine. Însă şi aceste limbi comune prezintă 
diferenţe (chiar şi diferențe regionale); se creează în această limbă comună, 
de obicei, forme regionale - dialecte secundare - şi atunci este nevoie, tocmai 
pentru aceste treburi ale comunităţii în general, de o normă superioară acestei 
limbi comune, un fel de limbă comună a limbii comune, o limbă standard - o 
limbă pentru toată comunitatea si pentru educaţia şi identitatea ei etnică fata 
de alte identități etnice, o limbă pe care eu o numesc exemplară. 


Deci, cînd vorbim despre unitatea unei limbi şi despre problema unităţii unei 
limbi, trebuie să ştim la ce nivel ne aflăm: pe planul limbii istorice, pe planul 
limbii comune sau pe planul idealului de limbă, pe planul limbii exemplare 
(care niciodată nu este cu totul terminată, care este permanent, în acelaşi timp, 
partial realizare şi partial proiect). Pe de altă parte, şi într-o limbă funcțională, 
adică într-un singur sistem, fără diferenţiere internă, trebuie să deosebim, ca în 
orice tehnică, cel puţin trei planuri: un plan al realizării tradiționale a acestei 
limbi, independent de faptul dacă aceste realizări sînt sau nu sînt funcționale; 
un plan superior, planul sistemului de funcțiuni ale limbii, al sistemului de 
opoziții funcționale ale limbii; iar mai sus decît planul acestui sistem, un plan 
al tipului lingvistic, adică al principiilor opozitiilor si functiunilor din sistem. 


Cînd ne referim la unitatea unei limbi trebuie să înțelegem dacă vorbim de 
unitate pe planul normei tradiţionale, al realizărilor tradiționale ale formelor 
ca atare, dacă vorbim în planul sistemului de posibilități funcţionale ale lim- 
bii — că sistemul nu e niciodată în întregime realizat, însă se poate realiza, are 
existenţă virtuală: ştim cum se va spune în româneşte, de exemplu, ceea ce nu 
s-a spus încă (ştim cum derivăm în limba română anumite fapte, pe care nu le-am 
creat încă) şi recunoaştem fapte noi ca româneşti, ca formate bine în limba ro- 
mână, sau dacă ne găsim pe planul tipului lingvistic, pe planul principiilor de 
organizare a unei limbi. 


Aceasta înseamnă, mai întîi, că varietatea internă si unitatea limbilor trebuie 
considerate din cele două puncte de vedere, pe planuri diferite, si că ele se pot 
prezenta în măsură diferită. Pe de altă parte, aceasta înseamnă, dat fiind că nu 
există limbi istorice monolitic unitare, că nici baza unei limbi istorice nu ar 
putea fi monolitic unitară - deci, în cazul nostru, nici latina vulgară, pe care 
o admitem ca bază istorică a tuturor limbilor romanice, nici latina vulgară 
dunăreană, pe care o admitem ca bază a limbii române, nu puteau fi monolitic 

unitare, fiindcă prezentau, fără îndoială, diferente în spaţiu, diferente sociocul- 
turale şi diferenţe stilistice. 


Aceasta înseamnă că nu există, în realitate, o măsură absolută a unităţii, că, 
dacă vom compara limbile între ele, o limbă fiind mai mult sau mai putin uni- 
tară decit altă limbă, unitatea este întotdeauna, in concreto, un fapt relativ. 


Se înţelege că această unitate este din ce în ce mai solidă, cu cît ne ridicăm de la 
limba istorică la limba comună si de la limba comună la limba exemplară - dat 
fiind că limba comună şi limba exemplară reprezintă această tendinţă, această 
aspirație către unitatea limbii pentru toată comunitatea. 


În cazul limbii române, care este unitatea ei ca limbă istorică? Cred că putem 
fi de acord aproape în întregime cu Sextil Puşcariu, care a formulat această 
soluţie (mai mult decît problemă) în sensul următor: ceea ce este caracteristic 
pentru limba română şi desparte limba română, pe de o parte, de limba latină, 
pe de altă parte, de celelalte limbi romanice, este comun celor patru dialec- 
te ale limbii române. Cu anumite restricţii, fără îndoială, dat fiind că această 
unitate - unitatea genealogică - este întotdeauna o unitate din trecut, care se 
prezintă apoi ca varietate, ca unitate în diversitate. Totuşi sînt destule fapte, în 
afară de cele care duc pina la o diferenţiere în latina vulgară dunăreană - si nu 
trebuie să ne temem de această varietate, deoarece ea, fiind deja baza limbii ro- 
mâne, este cu mult mai mare în cazul celorlalte limbi romanice, de exemplu, în 
cazul limbilor ibero-romanice sau în cazul limbilor din Galoromania. Pe lingă 
acestea, avem o serie de fapte care sînt comune tuturor dialectelor, nu numai 
în sistem, ci pînă la norma limbii. S. Puşcariu a semnalat numai unele fapte şi 
a uitat — sau nu a formulat precis - altele, care sînt tot atît de importante. De 
exemplu, între cele semnalate, faptul că I intervocalic devine peste tot r in aces- 
te dialecte, faptul că qu devine, în aceleași cuvinte, p (de ex., apă), faptul că gn 
devine mn (de ex., lemn) şi ct devine pt (de ex., lapte) în toate aceste dialecte. 
Sau faptul că avem pina şi coincidente cu totul specifice (la un verb ca a avea, 
am şi are); faptul că avem peste tot (deşi sînt anumite diferente de pronunțare) 
mine, tine, cine; faptul că avem peste tot conjunctivul cu să, sau toate alternan- 
tele vocalice si cele consonantice; faptul pe care l-a semnalat doamna Matilda 
Caragiu-Marioteanu şi a insistat tocmai asupra romanitatii lui, vocalele soptite, 
atît de caracteristice pentru limba română, şi nu numai pentru dacoromână, ci 
şi pentru aromână (acest [i] şoptit) si, în cazul aromânei, acest [u] şoptit, care a 
existat şi, în parte, mai există şi în dacoromână. Adică o unitate care înseamnă 
nu numai unitate genealogică, ci, fără îndoială, şi o anumită unitate reală, în 
ciuda diferenţelor, care, incontestabil, există şi care separă aceste dialecte. 


Mai importantă însă este unitatea tipologică, unitate la nivelul tipului, în afară 
de această unitate la nivelul sistemului lingvistic. Unitatea tipologică a limbii 
române este unitatea tuturor limbilor romanice, în afară de franceza modernă, 
care s-a depărtat de tipul general romanic. Principiul general al acestui tip 
lingvistic este: determinări materiale interne, paradigmatice, pentru funcțiuni 
interne nerelationale; şi determinări sintagmatice (determinări în afara uni- 

tatii, determinări perifrastice) pentru funcțiunile relationale. Uneori dialectul 
dacoromân este mai avansat în realizarea acestui tip, alteori dialectul aromân 
este mai înaintat, de exemplu, în faptul că a redus cazurile si la pronumele 
personal, care, pe lingă îo, are şi pe mini, şi că pentru persoana a doua are nu- 
mai tini (ca şi italiana populară, care are me şi te, şi aşa cum franceza, încă din 
perioada veche, înainte de a trece la noul tip romanic, a creat moi şi toi). Din 
aceste puncte de vedere limba română este, fără îndoială, mai unitară la acest 
nivel al limbii istorice decît franceza, mult mai unitară decît italiana, care tine, 
din punctul de vedere al limbii istorice, de două arii diferite în România, aria 
orientală şi aria occidentală; dialectele septentrionale merg cu România occi- 
dentală. Deci, unitatea limbii italiene este o unitate secundară, o unitate care 
la origine era diversitate şi numai prin faptul că diferitele ei dialecte gravitau 
către limba comună stabilită pe baze toscane şi florentine a ajuns să fie aceeaşi 
limbă istorică, o singură limbă istorică. Eu aş spune că e unitară cam cum este 
limba spaniolă, dacă e să considerăm această limbă spaniolă ca limbă istorică, 
cu dialectele ei, adică cu castiliana, cu navaro-aragoneza şi cu asturiano-leo- 
neza (unde diferenţele sînt, şi în fonetică, şi în morfologie, tot atît de profunde 
ca şi diferenţele dintre dialectele româneşti, afară numai dacă e să considerăm 
istroromâna, care, într-adevăr, s-a îndepărtat prin anumite influenţe externe 
mult mai mult de trunchiul pluridialectal al limbii române). 


Ca limbă comună - ca să trecem la celălalt plan - aceasta există numai pentru 
dialectul dacoromân. Nu avem o limbă comună, dat fiind că nu am putut, în at- 
îtea secole, constitui o singură unitate, naţională si statală, pentru toate dialec- 
tele, încercările care s-au făcut (şi tocmai aromânii au încercat să stabilească o 
măiestrie a ghiuvăsirii rumânești generală) nu au dat rezultate istorice trainice. 
Influenţa dialectului aromân asupra acestei limbi comune nu s-a putut afirma. 
În Şcoala Ardeleană s-a încercat, din cînd în cînd, să se adopte, mai ales pentru 
a înlocui anumite slavisme, forme din aromână: de exemplu, Petru Maior scrie 
vrută pentru iubită, fără îndoială, din aromână. 


Această limbă comună, care există numai pentru dacoromână, şi care se înţelege 
în sens ideal, ca fiecare limbă comună, că este pentru toţi românii de peste tot, 
este, mai întîi, extrem de unitară, aşa că, în cazul limbii române, aproape că nu 
există diferenţe între nivelul limbii comune şi nivelul limbii exemplare. Diferen- 
tele sînt de fonetică şi, din cînd în cînd, de vocabular; gramaticale sînt foarte 
puţine. Aproape că nu există diferenţe între limba comună, care prezintă o vari- 
etate regională, şi limba exemplară, adică limba standard. Această limbă comună 
este mai unitară decît limba italiană, este mult mai unitară decît limba spaniolă 
(trebuie să ştim că în limba spaniolă ceea ce se numeşte dialectul andaluz sau 
ceea ce se numeşte limba spaniolă din America, cu toată varietatea ei, sînt forme 
secundare ale limbii comune, nu sînt dialectele primare; deci diferențele sînt, în 
cazul spaniolei, cu mult mai mari şi tot asa în cazul limbii portugheze, unde ele 
sînt încă mai mari între Portugalia şi Brazilia) şi chiar mult mai unitară decît lim- 
ba franceză, dacă ne gîndim că nu e vorba numai de franceza vorbită în Franţa, 
ci că există o limbă comună franceză, de exemplu, şi în Canada. Atunci, la acest 

nivel, limba romana se prezinta mai unitara decit toate celelalte limbi romanice, 
in afara de anumite limbi care sint, in parte, inca in formare, as spune eu, din 
punctul de vedere al limbii exemplare. 


Ce se intimpla cu nivelul limbii exemplare, cu nivelul limbii standard? $i aici lim- 
ba romana este mult mai unitara decit orice alta limba exemplara romanica. Di- 
ferentele sint extrem de mici, adica daca spunem, de exemplu, miine, cline, pline 
sau daca spunem, cum spun eu, mine, cine, pine (si scriem tot asa), daca spunem 
mai mult cu infinitivul (pot scrie) sau mai mult cu conjunctivul (pot să scriu), 
dacă intrebuintam, adică, mai mult sau mai putin această posibilitate mai veche a 
infinitivului, dacă facem sau nu diferenţa strictă între a spune şi a zice, pe care noi, 
moldovenii, care vorbim şi noi o formă a limbii exemplare, o facem strict. Dacă 
facem comparatia cu limba italiană, constatăm ca pentru limba italiană există 
cel puţin două norme diferite, mai ales în sistemul de distribuţie al fonemelor: 
o norma florentină si o normă romană, diferență care ajunge pina la inventarul 
fonemelor. În norma romană nu există diferenţă între /s/ şi /z/, pe cînd în norma 
florentină există această diferenţă, în afară de cazurile, foarte numeroase, unde 
alegerea fonemelor este diferită în norma florentină si în norma romană. $i îm- 
potriva acestor norme tradiționale se afirmă tocmai, în limba italiană, o nouă 
normă, susținută de anumiţi lingviști, o normă septentrională, normă care nu 
mai are anumite fapte caracteristice ale limbii italiene, ca diferenţele funcționale 
între vocale închise şi deschise, sau ceea ce se numeşte rafforzamento iniziale, 
adică un fel de dedublare sintactică la începutul cuvintelor. Această limbă este 
mai unitară decît spaniola. Spaniola din America, şi la nivel de exemplaritate, are 
un inventar fonologic în parte diferit, fiindcă are numai /s/ şi nu face diferența 
între /s/ şi /T/ şi aproape peste tot există numai /y/ şi nu /y’/ şi /Il/ la acest nivel 
de exemplaritate. Româna este mult mai unitară decît portugheza exemplară. În 
portugheza exemplară există diferenţe fonologice şi gramaticale (în morfologie 
şi în sintaxă). Ba chiar, cel puţin în cazul fonologiei, această limbă română este 
mai unitară şi decît limba cea mai fixată la acest nivel, care este limba franceză. 
Fiindcă în franceză, tocmai în sistemul fonologic, şi la acest nivel de exemplarita- 
te, unii vorbitori sau în unele ocazii ale vorbirii fac diferenţe între /F/ lung şi /F/ 
scurt, între /mF:tr/ si /mFtr/, alti vorbitori nu fac această diferență, deci au numai 
un singur fonem, alti vorbitori sau în unele ocazii au patru vocale nazale, /â/, /F/, 
/5I şi /6e/, alti vorbitori au numai trei vocale nazale şi aceiași vorbitori, în ocazii 
diferite, pot întrebuința un sistem sau alt sistem. Nu avem aşa ceva în limba ro- 
mână exemplară: în măsura în care această limbă s-a fixat din punct de vedere 
fonetic, regiunile au renunţat la faptele regionale şi s-a stabilit această normă 
pentru toată limba română exemplară. 


Deci unitatea este întotdeauna relativă, dat fiind că unitatea este o noţiune rela- 
tivă, însă tocmai din acest punct de vedere unitatea limbii române este superi- 
oară, la fiecare nivel, unităţii altor limbi romanice şi, uneori, superioară tuturor 
celorlalte limbi romanice. 


Cum rămîne cu chestiunea care ne doare pe toţi, si mai ales pe noi, cei din Tara 
de Sus, din Moldova dintre Prut și Nistru, cu aşa-zisa limbă moldovenească? 

Din punct de vedere genealogic, aceasta limba moldoveneasca nu exista ca 
unitate, adica la nivelul graiurilor populare. La nivelul graiurilor populare, lim- 
ba populara vorbita intre Prut si Nistru si dincolo de Nistru tine de dialectul 
dacoromân si tine nu de un singur grai, ci de două graiuri din dialectul daco- 
român, anume partea de nord şi de centru ţine de aşa-zisul grai moldovenesc, 
care, dupa cum stim, ajunge pina în Ardeal si pînă în Maramures, şi partea de 
sud (la sud de Cahul, adică în Ismail şi în Cetatea Albă), care ţine de graiul 
muntean, cu fonetica graiului muntean şi, din punct de vedere lexical, cu tot ce 
este caracteristic pentru graiul muntean si pentru graiul - tot muntenesc - din 
sudul Moldovei dintre Prut şi Carpaţi. Singura diferenţă este că frontiera din- 
tre aceste două graiuri între Prut şi Nistru e ceva mai la sud decit în regiunea 
dintre Prut şi Carpaţi. Toate izoglosele sînt izoglose orizontale, taie Prutul de-a 
curmezisul, aproape nu există - în afară de foarte puţine elemente izolate in 
vocabular - fenomene care să ajungă numai pînă la Prut şi să fie caracteristice 
numai pentru graiurile de dincolo de Prut. Şi, ceea ce nu ştiu moldoveniștii 
care susțin existența unei limbi moldoveneşti pe baza acestor graiuri, foarte 
multe dintre izoglosele muntenesti trec şi dincolo de Nistru, anume în Trans- 
nistria de sud (şi acolo frontiera e mai la nord decît în sudul Basarabiei). În 
Transnistria de sud faptele tin mai curînd de faptele muntenesti, si în fonetică 
şi în vocabular, ceea ce, probabil, corespunde unei colonizări din sud şi cores- 
punde, probabil, şi teritoriului Episcopiei Proilavei, care ajungea pina la Dubă- 
sari şi dincolo de Dubăsari. 


Din punct de vedere tipologic, aceste graiuri sînt, pur şi simplu, graiuri de 
acelaşi tip, cu aceleaşi principii, pe care le avem în limba română şi, în plus, ţin 
şi de acelaşi subtip, care este subtipul dacoromân, caracterizat prin hipertrofia 
determinării. Această hipertrofie a determinării este aceeași în toate graiurile 
populare din Moldova. Iar dacă în acest sens nu există diferenţe (nu există o 
unitate şi deci nu pot exista diferenţe cu privire la limba română), dat fiind că 
graiurile populare sînt continuate dincoace de Prut, la nivelul limbii comune si 
la nivelul limbii exemplare nu există, pur şi simplu, nici o diferenţă. 


Idealul de limbă al tuturor scriitorilor din Basarabia a fost totdeauna idealul tutu- 
ror românilor. Şi la aceasta limbă exemplară românească au contribuit şi toți scrii- 
torii dintre Prut şi Nistru, de la Stamati, Russo si Hasdeu pina la Grigore Vieru si la 
toată splendida generaţie de poeţi români dintre Prut si Nistru. De aceea spuneam 
„aşa-zisa limbă moldovenească, fiindcă nu există ca unitate la nivelul graiurilor 
populare. E vorba numai de forme ale dialectului dacoromân, de graiuri care se 
întind şi dincoace de Prut și nu există nici o diferență serioasă, esenţială, la nivelul 
limbii comune, nu există nici o diferenţă la nivelul limbii exemplare [...]. 

Comunicare prezentată la Sesiunea științifică 
„Limba română şi varietățile ei locale”, 
București, 31 octombrie 1994 


Nicolae O LIMBA - 
MATCAS O NATIUNE 


Sarcina care imi revine este, pe de o parte, cit se poate de usoara, iar pe de 
alta — extrem de dificilă. 


Este uşoară atunci cînd mă adresez specialiştilor în materie - savanților filologi, 
istorici, filozofi, jurişti neimplicati în bătăliile ideologice dintre partidele politi- 
ce, dat fiind că acești specialiști cunosc de mult timp adevărul despre unitatea 
de limbă si de neam a românilor de pretutindeni deci şi a celora din Republi- 
ca Moldova, şi numai împrejurările sociopolitice nefavorabile nu le-au permis 
să-l spună lumii întotdeauna deschis şi răspicat. Chiar şi acei care au fost si- 
liti de regimurile totalitare să spună neadevaruri (academicienii Al. Graur, Ion 
Coteanu, V. F. Sismariov, R. A. Budagov ş.a.) fie că s-au exprimat nebulos sau 
dubios, fie că - la prima ocazie de acces la libera exprimare - şi-au recunoscut 
greşeala. 


Astfel, academicianul Al. Graur, care în renumitele sale Studii de lingvistică 
generală (Editura Academiei Române, Bucureşti, 1960, p. 311) afirmase că în 
R.S.S.M. s-ar fi format o noua limbă romanică orientală, limba moldovenească, 
avînd o orientare deosebită fata de română, a reuşit să-şi ia păcatul de pe suflet in 
timpul vieţii: într-un interviu din 2.10.1985, acordat profesorului Petrache Dima 
de la Liceul „Unirea” din Focşani, la întrebarea dacă se poate vorbi de existența 
unei limbi moldoveneşti, a răspuns prompt: „Bineînţeles, nu; moldoveneasca este 
un dialect (sau subdialect) al limbii române (sau dacoromâne)” (a se vedea: „Re- 
vista noastră, anul XIV, nr. 113-115, oct. - dec. 1985, p. 215-216). 


Acad. Ion Coteanu, pe timpuri (1957) adept a 4 limbi romanice orientale (nu- 
mai meglenoromâna fiind considerată un dialect al aromânei), în cuvîntul de 
deschidere la Congresul al V-lea al Filologilor Români (Iasi - Chisinau, 6-9 iu- 
nie 1994) se referea direct la substratul politic al declaraţiilor făcute de adepţii 
unei „limbi moldoveneşti”, detasindu-se net de aceştia: ,,...datorita restructură- 
rilor geopolitice din Europa, unele concepte care privesc profesiunea noastră 
sînt utilizate cu scopul de a justifica o anumită atitudine cu vizibil substrat 
politic, fiindcă ce altceva poate fi afirmația mai mult ori mai putin insistenta 
a unora după care modul în care vorbesc moldovenii din stînga Prutului nu e 
limba română, ci limba moldovenească, altă limbă aşadar decît cea vorbită şi 
scrisă în dreapta Prutului. 


Din două una: sau cei care fac asemenea afirmații nu ştiu ce-i aceea limbă în 
accepţia obişnuită a termenului - lucru greu de crezut - sau ştiu, dar se tem 

să-i zică română, ca nu cumva România sau chiar moldovenii localnici să aibă 
pretenții teritoriale. 


Poziţia statului român este însă foarte limpede. Statul român nu obligă în 
niciun chip pe moldovenii din stinga Prutului să se alipească în calitate de stat 
sau în alt mod la România. Aceasta nu înseamnă că filologii sînt așa de naivi 
sau de ignoranti (încît) să declare că limba română vorbită în stînga Prutului 
este alta decît aceea din dreapta Prutului” (L.R., Chisinau, nr. 3, 1994, p. 8). 


Mai clar nici că poate fi spus: România nu atentează la statalitatea şi indepen- 
denta Republicii Moldova. Şi nici românii din Republica Moldova nu atenteaza 
la independenţa propriei tari. Ei doar susţin că avem o singură limba. 


Dacă şi-au recunoscut sincer păcatele din timpul dominaţiei regimului totali- 
tar savanţi ca Al. Graur si I. Coteanu, cu atît mai mult era de datoria noastră, 
a savanților romanisti din fosta U.R.S.S., să facem lucrul acesta, ceea ce s-a şi 
întîmplat la noi după proclamarea independenţei republicii şi orientarea spre 
construirea unui stat de drept. A spus-o explicit şi academicianul N. Corlătea- 
nu (cu numele căruia speculează „moldoveniştii”): avem o singură limba şi ea 
se numeşte limba română. Au spus-o răspicat Ion Etcu şi Alexandru Dirul, a 
căror onestitate era invocată de P. P. Moldovan şi C°. S-a speculat cu numele 
lui R. Piotrowski, dar iată-l pe savantul rus chiar aici, printre noi, afirmind de 
la înalta tribună a Parlamentului moldav că în cele două state românești există 
o singură limbă şi numele ei corect trebuie să fie limba română. Prin urmare, a 
face azi trimiteri la lucrările savanților filologi si istorici din perioada de tristă 
amintire, atunci cînd se ştie că ei au fost siliți să spună neadevăruri (lucru pe 
care l-au recunoscut ei înşişi în perioada de renaștere națională si de revenire 
la valorile sacre), a le scoate ochii că atunci au spus una, iar acum alta, aşa cum 
procedează unii ideologi de astăzi, este incorect, speculativ şi amoral. Lumea 
nu mai trebuie derutată în continuare. Trebuie să le spunem oamenilor simpli 
adevărul asa cum este el: vorbim o singură limbă - şi ea se numeşte la nivel 
literar şi general național română - şi indiferent dacă ne numim după locul de 
origine moldoveni, munteni, ardeleni, bucovineni s.a.m.d., facem parte, vorba 
lui A. Mateevici, din unul şi același trunchi, adică din unul şi acelaşi neam al 
românilor - descendenţi direcți din strămoşii nostri dacoromani. 


Este grea sarcina pe care mi-o asum, pentru că trebuie să vorbesc şi în fata ne- 
specialiştilor, cărora, ca si nouă, filologilor, li s-a spus timp de decenii că limba 
lor nu ar fi romana, ci moldovenească, si că ei ar fi cu totul alții decît români, si 
aceasta le-au spus-o nu numai străinii, ci chiar şi noi înşine, în condiţiile în care 
ştiinţa şi politica erau dirijate de politicienii din capitala imperiului şi de servii 
lor de pe loc. Este greu şi din cauza ca - specialiştii cunosc bine lucrul aces- 
ta — la nivelul omului de rînd nu se fac delimitări stricte între noțiunile „limbă, 
„dialect, „grai”, „naţiune, „popor”, „cetăţeni ai statului”, politica de deznatio- 
nalizare promovată de asimilatori sau de separatiști mizînd tocmai pe această 
nediferentiere si speculind cu așa-zisa conştiinţă de sine a oamenilor de rind, 
a poporului. Aşa s-a întîmplat, dupa cum ştiţi, cu interpretarea sociologizanta 

vulgara, de data recenta, a capodoperei nationale a neamului romanesc Miori- 
ta, in care numai un rauvoitor ar putea intrezari cu ochii lui injectati de venin 
un conflict interetnic intre reprezentantul, chipurile, al poporului moldovenesc 
si reprezentantii altor popoare. 


In cele ce urmează aş vrea să încerc a explica încă o dată, alături de multele 
încercări pe care le-au întreprins colegii mei filologi de buna-credinta din tara 
şi savanţi romanisti onesti din străinătate, chiar numai de la 1985 încoace, de ce 
limba literară din Republica Moldova este una și aceeași cu limba literară din 
România şi de pretutindeni unde este întrebuințată şi de ce numele ei corect 
este totuşi limba română, și nu limba moldovenească, indiferent de statele în 
care se vorbeşte (România, Republica Moldova, Ucraina, Serbia ş.a.m.d.) şi in- 
diferent de originea celor care o vorbesc (căci o pot vorbi - şi pe alocuri chiar 
o vorbesc - şi ucrainenii, şi bulgarii, şi ruşii, şi găgăuzii, şi evreii ş.a.m.d.). Mă 
voi referi tangential şi la numele celor care o vorbesc - pentru că abordarea 
temei enunțate este imposibilă fără a te referi la purtătorii limbii — în speranța 
că o tratare exhaustivă ar putea-o face mult mai bine, şi poate chiar şi mai com- 
petent decît mine, colegii mei istorici care s-au înscris cu referate la conferința 
noastră. Așadar, cu ingaduinta domniilor voastre, voi lua în dezbatere cîteva 
aspecte ale problemei: de unde se ia numele poporului si al limbii noastre, care 
este diferenţa dintre limba literară şi limba (sau vorbirea) neliterară (regională, 
locală), în ce măsură au contribuit la formarea limbii române literare intelectu- 
alii din cele două tari româneşti - muntenii şi moldovenii, cine şi din ce raţiuni 
a fost şi este interesat în promovarea teoriei despre două limbi şi două naţiuni 
romanice orientale şi cum apărem noi in fata Europei prin perseverarea într-o 
eroare premeditată. O fac dintr-un sentiment de datorie a omului de ştiinţă de 
a spune adevărul si numai adevărul, de datorie fata de memoria celora care 
n-au mai apucat aceste zile de descătușare mintală, cînd nu te mai temi că vei 
fi pus la zid pentru convingerile tale ştiinţifice, dar şi dintr-un îndemn fratern 
către colegii mei filologi si istorici, care mai tin mortis, mai mult din ambiţie 
decît din convingere fermă, la opiniile perimate: dragii mei, politica e una, iar 
ştiinţa e alta; ocupati-va, daca vă place, de politică, însă nu simulati argumen- 
tul ştiinţific; s-au făcut multe tentative de a compromite ştiinţa si oamenii de 
ştiinţă, desi, pînă la urmă, cu sacrificii enorme, adevărul a razbatut la suprafață; 
avem prea multe păcate în trecutul apropiat ca să ne putem permite a mai co- 
mite în continuare altele. Nu e prea multă risipa inutilă de forte în discuţii puerile 
într-o problemă inventată, atunci cînd această energie ar putea fi canalizată 
spre soluționarea unor adevărate probleme? 


Să trecem la subiect. 


Toată lumea ştie că noi, romanicii orientali, sîntem descendenții direcţi ai da- 
coromanilor, iar limba pe care o vorbim este rezultatul evoluţiei de veacuri a 
limbii latine vorbite pe care au adus-o la nord şi la sud de Dunăre cuceritorii 
romani. Străinii ne-au zis valahi, însă noi, descendenţii romanilor, pentru a 
menţine conştiinţa originii şi a legăturii cu Roma („de la Rim ne tragem, vor- 
ba cronicarului), ne-am zis în permanenţă români. Cuvîntul români nu este 

imprumutat, ci mostenit din limba latina a stramosilor, de aceea el a suferit 
toate modificarile fonetice prin care au trecut cuvintele limbii latine populare 
vorbite pe teritoriul vechii provincii Dacia ocupate de romani si pe teritoriile 
unde au migrat purtătorii ei. Prin urmare, cînd cineva (de ex., P. P. Moldovan) 
încearcă a spune că lexemul moldovean ar fi mai vechi decît cuvîntul român, 
el comite o greşeală ştiinţifică flagrantă, deoarece cuvîntul roman a dăinuit pe 
meleagurile noastre de la începutul erei; cuvîntul român, vreau să spun, este 
evoluţia firească a cuvîntului latin romanus, care e la fel de vechi ca şi Roma 
şi romanii. Cînd acelaşi cineva încearcă să spună că statul moldovenesc e mai 
vechi decît cel românesc, el iarăşi comite o fraudă, pentru că statul feudal Tara 
Românească (numit si Muntenia, iar de străini - Valahia) există din 1324, iar 
statul feudal Moldova — din 1359. Cînd un P. P. Moldovan (Moldovenii in isto- 
rie, Poligraf-Service, Chisinau, 1993, p. 78) afirmă că „în epoca medievală pînă 
în veacul XIX termenul rumân însemna „țăran asuprit, şerb”; termenul român 
apărut în secolul XVI, cu conţinut etnopolitic, a început să fie răspîndit cu 
perseverenţă pe cale ideologică în jumătatea a doua a secolului al XIX-lea”, el 
susține un neadevăr. Termenul român (cunoscut şi în varianta rumân) a denu- 
mit dintotdeauna populaţia de pe plaiurile noastre ca descendentă a romanilor 
şi numai în temeiul acestui fapt şi-a putut dezvolta si celălalt sens - adevăr pe 
care îl cunoaște orice semasiolog. Este culmea aberatiei a declara, cum o fac 
unii neinitiati, că etnonimul român ar fi apărut abia la 1859, odată cu unirea 
Moldovei cu Tara Românească (Muntenia). 


Român este numele cel mai vechi al descendenților romanilor pe pămîntul 
Daciei şi în teritoriile învecinate populate de ei, nume care le-a ţinut trează con- 
ştiinţa de apartenenţă la o vita nobilă — la romani, adevăr afirmat la tot pasul de 
cronicari, de învățații Şcolii Ardelene, de preclasici şi clasici, de lumea ştiinţifică. 


Astfel, Miron Costin, cronicar moldovean, care scrie Letopiseţul Ţării Moldo- 
vei, De neamul moldovenilor, din ce tara au ieşit strămoșii lor, nu pregeta să 
sublinieze chiar în scrierea consacrată în mod expres moldovenilor că aceştia, 
ca şi muntenii, ca si transilvănenii, se numesc cu un nume vechi si drept, ro- 
mani. Citez: „Şi acum multi ne zic nouă, țării noastre și Ţării Muntenesti, strei- 
nii, Datiia, însă norodul, neamul lăcuitorilor, nu şi-au schimbatu numele său, ci 
tot romanus (subl. lui M. Costin - N.M.), apoi cu vreme şi îndelungate vacuri 
romani (subl. n. - N.M.), apoi rumâni (subl. n. - N.M.) până astăzi” (Miron Cos- 
tin, Letopiseţul Ţării Moldovei, Editura Minerva, Bucureşti, 1979, lucrarea De 
neamul moldovenilor, p. 211); „...şi el (împăratul Traian - N.M.) au discălicat 
neamul, semintiia care trăieşte pînă acum în Moldova şi în Tara Muntenească 
şi cit norod ieste în Ardeal cu acestu nume: român (subl. n. - N.M.)” (op. cit., 
p. 214); „Aşa şi neamul acesta, de carele scriem, al țărilor acestora, numele ve- 
chiu şi mai direptu ieste rumân, adecă rimlean (subl. n. - N.M.), de la Roma” 
(op. cit., p. 218); „Măcară dară că şi la istorii şi la graiul şi streinilor şi îndesine 
cu vreme, cu vacuri, cu primenele au şi dobîndescu şi alte numere (nume — 
N.M.), iară acela carile ieste vechiu nume stă întemeiat şi înrădăcinat: rumân” 
(op. cit., p. 218). 

Dimitrie Cantemir, domnitor al Moldovei, savant cu reputatie europeana, nu 
putea sa nu releve adevărul că moldovenii sînt si ei români şi că vorbesc nu 
moldoveneste, ci româneşte. Citez: „...întregul nostru neam românesc (aici şi în 
continuare subl. n. - N.M.) se vădeşte, printr-o tradiţie veşnică parcă, a-şi tra- 
ge începutul din cetăţeni romani - si se poate dovedi <ca atare> şi păstrează 
chiar şi astăzi cu tărie vechiul nume al romanilor, chiar dacă alte neamuri le-au 
schimbat numele, aşa cum am arătat mai sus. 


Înainte de toate, chiar dacă acest <neam> a fost împărţit în trei ţinuturi de 
căpetenie (despre care se va vorbi mai apoi), totuși toţi se cheamă cu acelaşi 
nume de români, dispretuind adică şi dînd de o parte numele de valahi, care 
le-a fost dat de către popoarele barbare. Căci românii care trăiesc şi astăzi 
în Transilvania, deasupra fluviului Olt, în ţinutul numit Maramureş, nu-și dau 
numele de valahi, ci de români (martori îmi sînt toţi locuitorii tuturor nati- 
ilor din Transilvania). Cei din Valahia (pe care grecii din vremuri apropiate 
îi numesc ungrovlahi, iar noi, moldovenii, îi numim munteni, căci au luat în 
stapinire mai multe locuri muntoase) isi dau si ei la fel numele de români, 
iar ţării lor de Tara Românească, adică <in latineste>: Terra Romana. Noi 
moldovenii, la fel ne spunem români, iar limbii noastre nu dacică, nici mol- 
dovenească (dat fiind că numele Moldovei și al moldovenilor este acordat 
foarte de curînd, cum vom spune mai apoi), ci românească, astfel că, dacă 
vrem să-l întrebăm pe un străin dacă ştie limba noastră, nu-l întrebăm: „Scis 
Moldavice?” („Ştii moldoveneşte?”), ci „Ştii românește?” adică <in latineste>: 
„Scis romanice?” (Dimitrie Cantemir, Opere complete, IX, t. 1, Bucureşti, 
1983, p. 63-65). 


Domnitorul Moldovei Dimitrie Cantemir nu putea să nu cunoască numele 
ţării sale - Moldova - şi al poporului ei - moldovenii, dar tot el zice că ne 
numim români şi că limbii noastre îi spunem limba română, nu moldove- 
neasca! Prin urmare, românii din diferite ţinuturi isi mai pot spune - dupa 
cum o şi fac - şi munteni, şi transilvăneni, şi olteni, şi - vom continua 
noi - dobrogeni, bănăţeni, bucovineni, basarabeni, transnistrieni ş.a.m.d., 
însă termenul generic care îi acoperă pe toţi este acela de români. Acest 
adevăr l-au relevat toţi scriitorii şi oamenii de ştiinţă din secolele trecute 
şi din secolul nostru, atît cei din ţările române, cît şi cei din afară. Mihai 
Eminescu (în privința faptului ca el este cel mai mare si mai reputat poet 
al nostru cred ca nu se îndoiesc nici ideologii „moldovenismului”) este cel 
care declara irevocabil: „Sîntem români şi punctum”. Marii moldoveni care 
au fost Vasile Alecsandri, Mihail Kogălniceanu, Alecu Russo, Ion Creangă, 
Mihail Sadoveanu, Alexei Mateevici ş.a. au menţionat în repetate rînduri ca 
sîntem români. 


Reproduc din fiecare numai cite un citat. V. Alecsandri: „Sînt roman! $i tot ro- 
man / Eu în veci vreau să rămîn”; M. Kogălniceanu: „Această nemulțumire... nu 
vine din pricina că noi, românii din Moldavia, înțelegem si pretuim mai putin 
decît fraţii noştri de dincolo de Milcov ce este bun şi frumos” (M. Kogălnicea- 
nu, Profesie de credinţă, art. „[A. Demidoff in Banat, Valahia şi Moldavia - In- 

troducere]”, Editura Tineretului, Bucuresti, 1962, p. 115); A. Russo: „Pentru noi, 
românii, studia antichităţii este o studie de neaparata nevoie...’; Ion Creangă: 
„Eu sînt de naţiune romana pentru că şi părinţii mei sînt români... (Abeceda- 
rul copiilor); Mihail Sadoveanu: „Mihai vodă Viteazul... a izbutit la un moment 
dat (1600) să aibă sub sceptrul său tustrele provinciile locuite de români: Vala- 
hia, Ardealul şi Moldova...”; A. Mateevici: „Sînt român din Basarabia, studenţesc 
la Academie din 1910... M-a atras totdeauna (cu) o putere deosebită folclorul 
românilor noștri...; cuvîntul „român” la noi nici nu se întrebuințează; ruşii cred 
că „români” şi „moldoveni” sînt două vite cu totul osebite”. 


Faptul că sîntem români, descendenţi din romani, l-au menţionat şi străinii. 
Astfel, K. Marx, F. Engels, V. I. Lenin niciodată n-au vorbit despre moldovenii 
din Basarabia, ci numai despre românii din Basarabia ocupată de ruși. Citati la 
tot pasul pe vremuri de citatomanii de la noi, astăzi aceiași ideologi le contestă 
printr-o trăsătură de condei caracterul de autorităţi în problemă - chipurile, 
n-ar fi specialiști. Dar iată ce spun specialiştii. 


Academicianul rus L.S. Berg: „MonmaBane - 9TO pyMbIHbI, HacerArouue 
MonmaBuro, BeccapaGuro n cocennue c Beccapaneii uacru ry6epnui Io- 
NOIIBCKOI WU XepCOHCKOM; B HeGObIIOM WHCIE XUBYT OHN TakxKe B EkaTepu- 
HocnaBcKkoii ry6epHun” (BeccapaGua, Chisinau, Universitas, 1993, p. 79). 


Academicianul rus N. M. Durnovo: „Atunci am înțeles eu păcatul acela imens 
care se face în Rusia privind pe românul basarabean. 


Am studiat geografia şi istoria acestei tari şi am ajuns la convingerile mele de 
astăzi. Acum, cînd îmi amintesc de băieţelul acela, mă asez la masă si scriu 
pentru a mia şi una oară că Basarabia trebuie să fie românească” (apud LA din 
15.09.94, p. 7). 


F. F. Wiegel, fost viceguvernator rus al Basarabiei între 1823 şi 1826: „...Basara- 
benii sînt romani sau romani, cum isi spun ei...” (LA, 15.0994, p. 7). 


A. N. Kuropatkin, general rus, scriitor: „Poporul roman din Basarabia, anexată 
acum o sută de ani, trăieşte şi astăzi (1910) izolat, la distanță de populaţia rusă” 
(LA, 15.09:94). 


P. N. Batiuskov, istoric rus: „După naţionalitate, românii sînt cei care dețin ma- 
joritatea numerică în Basarabia...” (LA, 15.09:94). 


F. A. Brockhaus, L. A. Efron, editori: „În prezent românii trăiesc in România re- 
gală, în Basarabia rusească, într-o bună parte a Bucovinei, într-o parte a Tran- 
silvaniei, în Macedonia, Istria şi Dalmatia... Toţi românii, care sînt împărțiți, 
teritorial şi politic, de trei state, constituie sub aspectul limbii un tot întreg” 
(LA, 15.09:94, p. 7). 


Opinia privind moldovenii ca alta natiune decit romanii a fost promovata de Rusia 
țaristă pentru a duce la ştergerea memoriei despre raptul Basarabiei din 1812 şi a 
fost susținută insistent ca teorie în perioada sovietică din aceleași considerente. 

Cit priveste limba vorbita de romani ca descendenti ai daco-romanilor, fireste 
că ea trebuie să fie numită limba română, aşa cum procedează toți cărturarii 
şi specialiştii onesti independenţi de influența politicii, începînd cu cronicarul 
Miron Costin, eruditul savant de formaţie enciclopedică Dimitrie Cantemir, 
continuind cu clasicii literaturii noastre Mihai Eminescu, Vasile Alecsandri, 
Alecu Russo, Constantin Negruzzi, Mihail Kogălniceanu ş.a. şi terminînd cu 
savanții şi scriitorii contemporani. 


Cîteva citate. Miron Costin: „Cum vedem, măcară că ne răspundem acum moldo- 
veni, iară nu întrebăm, „știi moldoveneşte?”, ce „știi romaneste?”, adeca rimleneste, 
putin nu zicem: stis românite? pre limba latinească” (op. cit., p. 218-219). 


Dimitrie Cantemir (a se vedea si citatul reprodus mai sus) isi intitulează o 
lucrare Hronicul vechimei a Romano-Moldo-Vlahilor întîi pre limba La- 
tinească izvodit, iar acmu pre limba Românească scos cu truda și osteneala 
lui Dimitrie Cantemir Voievodul şi de moşie Domn al Moldovei şi Svintei 
Rossiestii imparatii cneaz în Sankt Petersburg. 


Cazania lui Varlaam din 1643 se numeşte Carte românească de învățătură 
duminicele preste an și la praznicile împărăteşti şi la sfinți mari. 


Pravila domnitorului moldovean Vasile Lupu de la 1646 se numeşte Carte ro- 
mânească de învăţătură de la pravilele împărăteşti si de la alte giudete. 


Mitropolitul Dosoftei scoate la 1673 o Psaltire pre versuri în limba românească; 
tot el scrie în Domnii Ţării Moldovei: 


„Descălecat-au tara domnul Dragoş-Vodă, 
Fericită, buiacă, cu tot feli de rodă, 

Cînd au adus într-însa românească limbă, 
De bun neam şi ferită de la calea strîimbă” 


Toţi scriitorii clasici au numit limba noastră limbă română. Termenul „limba 
moldovenească” desemnează, la nivelul uzului cotidian, graiul moldovenesc, 
în această acceptie el se opune celui muntenesc, bănăţean, crişean, maramure- 
sean şi este subordonat termenului „limba romana’, ilustrind raportul notiu- 


ne — specie, noţiune - gen sau particular - general. 


Îmbinările de cuvinte „vorbiţi moldoveneste’, „limba moldovenilor”, chiar ,,lim- 
ba moldovenească” au menirea de a desemna tipul de vorbire neîngrijită, nelite- 
rară, regională, locală din Moldova (în accepţia istorică a acestui termen), adică 
graiul moldovenesc (în opoziţie cu cel muntenesc, bănăţean, crişean, maramu- 
reşean) al dialectului dacoromân. Limba sau, mai precis, graiul moldovenilor 
nu constituie o limbă aparte, deosebită de română, după cum nu constituie 
limbi aparte nici graiurile muntenesc, maramureşean, bănăţean, crişean etc. 


Ni se aruncă, de multe ori provocator, întrebarea: „Dar cine era şi în ce limbă 
vorbea Stefan cel Mare?”. Trebuie să fii un strain sau un rătăcit ca Jacob Brom- 
berg, emigrat din Basarabia în S.U.A., care în 1936 declara că „principatul lui 

Dragos era slav, rusesc chiar, nicidecum românesc”, ca „e imposibil de dovedit 
că Ştefan cel Mare vorbea româneşte”, în schimb e neîndoielnic că el „vorbea 
ruseste” (L.R., nr. 3, 1994, p. 75). Răspundem. Stefan cel Mare se autointitula de 
multe ori „domn al Țării Româneşti a Moldovei”, Într-o scrisoare de la 1478 
adresată venețienilor, Ştefan cel Mare numea Muntenia sau Tara Românească, 
cunoscută în lume cu numele de Valahia, „laltra Vlachia’, „o altă Vlahie, adică 
„o altă Tara Românească” (fiindcă acesta este echivalentul lui „Vlahia”), ceea 
ce înseamnă că, în înţelegerea lui, şi Moldova sa era o „Vlahie, adică tot o tara 
românească, o tara populată de vlahi, adică de români. Stefan cel Mare vor- 
bea moldoveneşte, adică în graiul local din ţara pe care o conducea. O limbă 
literară, normata, supradialectală, unică pentru toţi românii, adică o romana 
literară, în timpul acela încă nu exista. Dar „a vorbi moldoveneste” înseamnă 
tot „a vorbi româneşte, pentru că limba naţională include toate tipurile de 
vorbire. Deci Stefan cel Mare vorbea româneşte, dar intocmea şi semna actele 
oficiale în limba oficială a statului, care nu se numea nici moldovenească, nici 
românească, ci slavonă. 


Cînd se invocă legenda cu descălecatul voievodului Dragoş din Maramureş şi 
cu Molda, care ar fi dat denumire apei Moldovei, ni se spune că Dragoș ar fi 
descălecat tara cu moldoveni din Tara Ungurească. Să avem iertare, dar cei care 
l-au însoţit pe Dragoş erau români din Maramureş. Cum s-au transformat ei 
într-o clipă, prin bagheta unor iluzionisti de la noi, în moldoveni? Specialiștii 
ştiu că o limbă naţională nu se confundă cu graiurile si dialectele, ca parte com- 
ponentă a ei, după cum acestea din urmă nu trebuie confundate nici cu limba 
literară, ca aspectul cel mai îngrijit, perfecționat, normat al limbii naţionale. 


Vorbind de varietățile locale ale limbii române şi recunoscind specificul lor 
(deci si al graiului moldovenesc, si al celui muntenesc, şi al celui bănăţean etc.), 
specialiştii remarcă uimitoarea lor unitate şi subordonare fata de limba română 
literară normată, ce are caracter supradialectal. Trebuie subliniat faptul că la 
constituirea limbii române literare şi-au dat obolul nu numai românii munteni 
şi transilvăneni sau ardeleni, ci şi românii moldoveni. Cînd zicem „românii 
moldoveni”, ne gindim în primul rînd la Gh. Asachi, C. Negruzzi, V. Alecsandri, 
M. Eminescu, I. Creangă, A. Russo, M. Kogălniceanu, B.-P. Hasdeu, care, alături 
de I. Heliade Rădulescu, G. Barițiu, G. Coşbuc, Al. Vlahuţă, I. L. Caragiale, 
D. Bolintineanu ş.a., care au cizelat mijloacele de expresie ale limbii române 
comune, ridicînd-o la rang de limbă sublimată. 


O limbă literară moldovenească în Basarabia ocupată de Rusia ţaristă n-a putut 
lua naştere din simplul motiv că ea nu funcționa în sferele vitale (învățămînt, 
administraţie, ştiinţă, literatură, biserică) şi nu a avut respectiv nici scriitori şi 
nici oameni de ştiinţă care s-o facă limbă literară deosebită de română. Aici, în 
Basarabia, a existat graiul moldovenesc al limbii române, iar în 1918 s-a revenit 
la limba română literară unică. Încercarea de a declara în 1924 în R.A.S.S.M. 
graiul împănat cu rusisme drept limbă literară moldovenească a avut cele mai 
nefaste consecinţe asupra construcţiei culturale de aici. 

Repetam: in Basarabia ocupată de Rusia ţaristă si în Basarabia ocupată de Rusia 
sovietică n-a putut lua naștere o limba romanică noua - moldoveneasca - dife- 
rita de română, așa cum nu s-a putut constitui o națiune romanică răsăriteană 
noua - mai întîi burgheză moldovenească, iar apoi socialistă moldovenească, 
pentru aceasta neexistind condiţiile necesare (teritoriu propriu integral, clasă 
muncitoare proprie, structură psihică proprie, independenţă, autonomie stata- 
lă ş.a.). 


De altfel, nici ruşii, bulgarii sau ucrainenii din Moldova nu s-au separat în nati- 
uni distincte de cele din care s-au desprins şi nu şi-au format alte limbi. 


Şi nici românii care s-au pomenit în afara hotarelor statale ale României sau 
ale Moldovei (cei din Banatul sîrbesc, din Bucovina de nord si ţinutul Herta, 
din sudul Basarabiei etc.) nu au constituit naţiuni diferite şi nu şi-au creat limbi 
diferite. 


În istorie se cunosc zeci şi sute de cazuri cînd una şi aceeaşi populaţie poartă 
şi nume diferite după locul de trai sau formațiunea statală din care face parte 
(a se compara ruşii pomori, ruşii kerjaci, ruşii kamcedali, rușii cazaci, ruşii 
moscoviți din cnezatul Moscovei, rușii volino-halicieni din cnezatul cu același 
nume etc.), ceea ce nu înseamnă că ei formează tot atunci si naţiuni diferite şi, 
cu atît mai mult, vorbesc limbi diferite. 


Prin urmare, trebuie să recunoaștem un adevăr incontestabil: noi, moldovenii 
din Republica Moldova, sîntem o limbă și un popor cu românii din România. 


În legătură cu aceasta tin să atrag atenţia asupra unei greşeli flagrante ce se 
comite la tot pasul, de multe ori cu buna ştiinţă a politicienilor care vor să-i 
inducă în eroare pe cei neinstruiti. La noi, cînd se vorbeşte azi de moldoveni, 
acest cuvînt vrea să-i înglobeze pe toţi locuitorii Republicii Moldova, indi- 
ferent de naționalitatea lor, adică pe cetăţenii Republicii Moldova (din care 
fac parte şi ucrainenii, şi ruşii, şi găgăuzii, şi bulgarii, şi evreii etc. de aici), 
tot asa cum atunci cînd Boris Eltin vorbeşte de „rosieni” (poccuane), el îi 
are in vedere pe toţi locuitorii Federaţiei Ruse, indiferent de naționalitate. 
Însă o naţiune rosiană nu există. Nu există nici națiune moldovenească, exis- 
tă cetăţeni ai Republicii Moldova de origine română (români), ce constituie 
majoritatea, populaţia de bază a republicii, ei fac parte din poporul român; 
respectiv - de origine ucraineană (ucraineni), rusă (ruși), găgăuză (găgăuzi), 
bulgară (bulgari), evreiască (evrei), țigănească (ţigani), armeană (armeni) 
etc. Nu există nici limbă moldovenească (ci româna, ca limbă de stat, lim- 
ba românilor din Republica Moldova, care constituie majoritatea populaţiei 
băștinașe), așa cum în Federaţia Rusă nu există limbă rosienească (ci rusa, 
ca limbă de stat pe întreg teritoriul şi unele limbi cu funcţii mai restrinse pe 
anumite teritorii). 


Am arătat mai sus cine a avut în permanenţă interesul să le inoculeze moldo- 
venilor din stînga Prutului si a Nistrului ideea fixă ca ei nu ar fi români si că ar 
vorbi o altă limbă decît româna. Trebuie să recunoaștem - şi acest lucru l-am 

făcut de la 1985 încoace - că și oamenii de ştiinţă au fost obligați sa promo- 
veze minciuna. Recititi lucrarea acad. V.F. Sismariov Limbile romanice din 
sud-estul Europei şi limba naţională a R.S.S. Moldovenești, la baza căreia 
a stat raportul savantului prezentat la faimoasa Sesiune ştiinţifică din 1951 în 
problemele lingvisticii moldoveneşti, sau lucrările Sesiunii ştiinţifice de la Chi- 
şinău din 1972 în problema variativitatii limbilor, pentru a vă convinge cit de 
sufocantă era atmosfera de dispută ştiinţifică şi cit de greu le era savanților 
oneşti să execute dispoziţia de sus privind argumentarea existenţei unei noi 
limbi romanice orientale — a aşa-zisei limbi moldoveneşti. Dar cine, decit unii 
politicaştri sau ratati, mai poate persevera şi astăzi, în prag de mileniu trei, 
într-o greşeală diabolică? Cine îndrăzneşte să sfideze raţiunea şi bunul-simt? 
O lume ştiinţifică întreagă, de la cele mai înalte reuniuni ştiinţifice (simpozi- 
oane, congrese, conferințe), demonstrează că există o singură limbă romanică 
orientală şi că numele ei corect este limba română. Forul ştiinţific suprem din 
Republică, Academia, care in toate ţările e respectată si consultată în proble- 
mele-cheie, conchide, la solicitarea Parlamentului, că numele corect al limbii 
noastre este limba română, o lume nestiintifica întreagă acceptă acest adevăr, 
Preşedintele republicii e convins de justetea acestui adevăr si roagă sa fie recu- 
noscut şi numai niște ambitiosi în ale politicii continua a tensiona relațiile din 
societate, a scoate poporul în stradă, a-l sustrage de la activitatea de făurire a 
unui trai decent, împingîndu-l din ce în ce mai adînc în mizerie şi antrenîndu-l 
în discuţii interminabile. Ei recurg la cele mai odioase speculaţii; prin mutilare 
de citate folosesc numele lui Creangă, Russo, Mateevici, Sadoveanu ş.a., pentru 
a induce lumea în eroare. 


O somitate lingvistică de talie mondială precum e acad. R.A. Budagov declară 
răspicat cine a fost interesat în crearea acestei tensiuni şi care e poziția savan- 
tilor de buna-credinta: „...cînd spun „adevăr ştiinţific”, mă gîndesc, în primul 
rînd, la unitatea limbii pe care o vorbesc muntenii, moldovenii, bucovinenii, 
oltenii, banatenii etc. — limba română. Acest adevăr sine qua non a fost călcat in 
picioare pînă nu demult de promotorii stalinismului, care, în pofida adevărului, 
au inventat teoria celor două limbi est-romanice diferite: limba română și cea 
moldovenească. Dar specialiștii de seamă si de buna-credinta în romanistică n-au 
recunoscut niciodată aceste invenţii pretins ştiinţifice, aberante, care au dus, în 
ultimă instanţă, la degradarea limbii vorbite în Transnistria şi Basarabia... 


O altă somitate de talie mondială, Eugeniu Coşeriu, compatriotul cu care ar 
trebui să ne mîndrim, venea cu cele mai frumoase intenţii să ne prevină a nu 
comite o eroare fatală si a ne face de ruşine în fata istoriei si a urmaşilor: „S-a 
întrebat, se pare, cineva şi la Congresul al V-lea al Filologilor Români dacă 
noi, filologii şi lingvistii care ne ocupăm de limba română în toate formele 
ei, deci şi de graiul moldovenesc ca atare, avem dreptul să impunem Parla- 
mentului unui stat independent numele pe care trebuie să-l dea limbii acestui 
stat. Într-adevăr, nu avem dreptul, avem datoria. Nu să-i „impunem” ceva, ci 
să-i arătăm care este adevărul ştiinţific şi istoric şi să-l avertizăm cu privire la 
orice uneltire împotriva acestui adevăr, ca nu cumva să facă o greşeală care 


LIMBA ROMANA ESTE PATRIA MEA 193 


ar putea avea urmari extrem de grave. Cine, cu buna stiinta, nu protesteaza 
şi permite sa se facă o astfel de greşeală, acela se face şi el vinovat, ba chiar 
mai vinovat decît cine comite greşeala din nestiinta. Tocmai dacă respectăm 
acest Parlament, sîntem datori să-l considerăm de buna-credinta, doritor de 
a stabili şi a promova adevărul şi doritor de a respecta identitatea etnică şi 
culturală a poporului băştinaş şi majoritar din republică, cel puţin în măsura 
în care respectă identitatea etnică şi culturală a populațiilor minoritare con- 
locuitoare, şi avem datoria să-l ferim de riscul de a se acoperi de ridicol şi de 
ocară în fata istoriei”. 


Cu regret, în convulsiile ideologice din iulie 1994, glasul cumpătat al marelui 
filozof al limbajului nu s-a făcut auzit. A fost auzit aproape un an mai tîrziu 
de Preşedintele republicii, care, prin mesajul prezentat Parlamentului, încear- 
că să ne ajute a ne spăla de ruşinea despre care vorbea ilustrul lingvist. Ne 
vom pătrunde noi toţi de fiorul răspunderii ce ne revine in fata adevărului, 
în faţa lumii, cel puţin a celei europene, măcar acum, cînd am fost primiţi 
în Consiliul Europei, ale cărui lucrări se traduc oficial, dupa cite știți, şi în 
limba română (anume cu numele său corect este întrebuințată limba română 
acolo)? Sau vom flutura o nouă aberaţie - flamura referendumului în pri- 
vinta denumirii corecte a limbii? Un referendum se face într-o problema în 
care toată lumea este inițiată. A supune astăzi unui referendum problema 
denumirii corecte a limbii ignorînd adevărul ştiinţific înseamnă a-l pune pe 
omul neinitiat să răspundă dacă este adevărat că circumferința are 380°, iar 
triunghiul - patru unghiuri... 


Am găsit de cuviință să repet unele lucruri pentru unii mai mult, pentru alții 
poate mai puţin cunoscute numai din considerentele pe care le invocă Eugeniu 
Coşeriu: prea mult am tolerat greşeala şi minciuna în trecut ca să le mai pu- 
tem răbda şi, cu atît mai mult, să le mai promovăm în continuare, acum, cînd 
aspirăm să ne cunoască drept oameni cumsecade o Europă şi o lume întreagă. 
Himera unionismului a devenit un cal de bătaie al herostratilor neamului si al 
celora care s-au împotrivit pe timpuri proclamării suveranităţii şi independen- 
tei, iar acum -— independenţei reale a republicii, şi care ar vrea să ne vadă din 
nou în braţele fostei Uniuni. 


În fata argumentului ştiinţific chiar si oponenții inveterati de cîndva au fost 
nevoiţi să recunoască public unitatea limbii vorbite in Republica Moldova şi în 
România. Astăzi e cazul, în faţa aceluiași argument ştiinţific, să recunoaştem că 
numele corect al limbii noastre este acela de limbă română, iar numele generic 
al nostru, al moldovenilor, este acela de români. 


Credem că reformularea articolului 13 din Constituţie în varianta solicitată de 
lumea ştiinţifică şi de intelectualitatea de creaţie de la noi şi prezentată Parla- 
mentului de către dl Preşedinte al republicii în mesajul său din 27 aprilie a.c, 
precum şi examinarea altor pasaje din Legea fundamentală în lumina propu- 
nerilor făcute în presă şi în cadrul actualei Conferinţe privind numele corect al 
purtătorilor limbii române ar pune capăt tensionării special provocate a mase- 

lor largi, ar duce la stabilizarea situatiei in republica si ne-ar mobiliza la soluti- 
onarea unor probleme cu adevarat stringente si vitale pentru asigurarea unui 
trai demn de libertatea si independenta pe care le-am proclamat. E timpul deci 
să ajungem la o buna înţelegere si în privința denumirii corecte a limbii noastre 
şi a etnonimului nostru şi să nu continuăm la nesfirsit discuţiile inutile de pe la 
toate rascrucile, făcîndu-ne de rușine în fata opiniei ştiinţifice internationale. 


„Limba Romana’, nr. 4 (22), 1995, p. 73-82 


Comunicare prezentată la Conferinţa ştiinţifică 
„Limba română este numele corect al limbii noastre”, 
Chişinău, 20-21 iulie 1995 


Anatol UNITATEA LIMBII ROMANE: 
EREMIA POLITICĂ 
ŞI ADEVĂR ŞTIINŢIFIC 


O însuşire fundamentală a oricărei limbi este stabilitatea ei în timp. Numai vo- 
cabularul depinde întru cîtva de ritmul prefacerilor sociale. Structura gramati- 
cală a limbii se schimbă foarte încet şi este aproape impenetrabilă. Limba este 
autonomă fata de grupurile sociale şi cu totul independentă fata de instituţiile 
statale şi formațiunile politice. Prin dispoziţii şi directive limba nu poate fi re- 
structurată, nu i se pot schimba caracterul obiectiv şi statutul ei firesc. Limba 
nu cunoaşte salturi în evoluţia sa. Limba ca fenomen general uman nu reacti- 
oneaza prompt la transformările social-politice şi, cu atît mai mult, la initiati- 
vele de grup sau individuale ale vorbitorilor. Presiunile din afară pot influența 
compartimentele limbii doar temporar şi parţial. 


Istoria limbii române începe cu anul 106 d.Hr., cînd Dacia a fost cucerită de 
romani si cînd populaţia ei a suportat un intens proces de romanizare. Autoh- 
tonii daco-geti au fost în întregime asimilați, limba lor cedind în fata celei la- 
tine, prin care a şi fost înlocuită (sec. IV-V). Idiomul neoromanic dacoromân, 
străromâna, se formează în împrejurări istorice extrem de grele. Condiţiile în 
care a evoluat limba română propriu-zisă au fost şi mai anevoioase, acestea 
fiind marcate de mari evenimente şi procese sociale interne şi externe: invazii 
de triburi şi popoare nomade, migratiuni de populaţii, războaie provocate şi 
impuse de vecini, instabilitatea economică din interiorul comunităţii etnice etc. 
Miracolul cel mare, după cum recunosc reputați oameni de ştiinţă din lume, e 
că, în ciuda intemperiilor vremii, poporul român şi-a păstrat unitatea de limba 
şi de neam. 


Separarea graiurilor sud-dunărene de nucleul glotic principal (sec. IX) n-a ca- 
uzat destrămarea străromânei, aceasta păstrîndu-se peste secole datorită co- 
munitatii de tradiţii şi obiceiuri, datorită identităţii de cultura şi credință. Di- 
vergentele de ordin geografic, social şi individual nu tin de esenţa limbii şi deci 
nu sînt în stare să afecteze sistemul si structura ei. Ce-i drept, unii lingviști, 
dedati jocurilor politice, au încercat să argumenteze transformarea celor trei 
dialecte sud-dunărene în limbi distincte - aromâna, istroromâna, meglenoro- 
mâna - numai pentru a justifica, fără dovezi şi argumente serioase, caracterul 
de sine stătător al asa-zisei „limbi moldoveneşti”. Scindarea străromânei n-a 
distrus sistemul si structura ei, căci, după cum remarcă cei mai multi lingviști, 
evoluţiile importante de la latină spre romana - schimbările fonetice si morfo- 
logice, modificările de ordin lexical şi semantic - caracterizează toate ipostaze- 
le ulterioare (1, p.22-23; 2, p. 244, 383; 3, p. 214-254). 

Diversificarea teritorială a continuat si în interiorul românei nord-dunarene, dar 
aceasta s-a produs în conformitate cu sistemul unitar al limbii. Astfel au luat 
ființă cele cinci subdialecte sau, mai bine zis, graiuri recunoscute de majorita- 
tea lingvistilor: muntenesc, moldovenesc, bănăţean, crisean, maramureşean. Graiul 
moldovenesc este vorbit pe teritoriul Moldovei istorice, inclusiv în Basarabia si 
Bucovina, pînă dincolo de Nistru. Despre un dialect basarabean ca atare si, cu atît 
mai mult, despre o limbă moldovenească aparte nici vorbă nu poate fi. 


Glotonimul moldovenesc desemnează o realitate lingvistică regională, o parte dintr- 
un întreg, întregul fiind reprezentat în cazul dat de limba română. Întregul, feno- 
menul general, conform logicii elementare, nu poate fi substituit printr-un element 
component sau o parte constitutivă. Românei nu i se poate zice „moldovenească, 
după cum griul, ca gen biologic, nu poate fi desemnat printr-o specie sau varietate 
a sa — ,,Balteanca-1” sau „Odesa-5”. Arnăutul este arnăut (grîu de primăvară), ba- 
natca e banatcă (grîu de Banat) şi tuturor acestor soiuri le zicem grîu. Suridem la 
expresia doi oameni si o femeie şi nu ne dăm seama că la substituirea glotonimului 
limbă română prin limbă moldovenească avem aceeaşi lipsă de logică, dar nu în 
vorbirea populară, ci la cel mai înalt nivel de comunicare oficială: „Declarația Gu- 
vernului Republicii Moldova a fost prezentată forurilor internaţionale în limbile 
engleză, franceză şi moldovenească” (informaţie radio). Agricultorii noştri nu spun, 
de exemplu: „Astăzi am sădit 20 ha de pomi şi 5 ha de pruni”, dat fiind că raportul 
dintre noțiuni este conştientizat; noțiunea de „pom, care e mai cuprinzătoare, mai 
generală, o include pe cea particulară, „prun. Întregul nu poate fi înlocuit printr-o 
parte a sa. Generalul nu poate fi substituit prin particular. 


Unii politicieni vor să denumească limba română vorbită în Republica Mol- 
dova „moldovenească, ba încă şi „moldovenească nistreană” pentru vorbirea 
moldovenilor de peste Nistru. Aceasta nu e deloc o ambiţie, cum s-ar părea la 
prima vedere, ci o doctrină politică şi ideologică ce-şi are începutul încă în sec. 
al XIX-lea. Denumirea „limbă moldovenească” a fost impusă de autorităţile ta- 
riste prin „Regulamentul organizării administrative a Basarabiei” din 1818. Fal- 
sul lingvistic a fost legiferat în 1924, odată cu formarea Republicii Autonome 
Sovietice Socialiste Moldovenești, şi promovat cu insistență după 1940, cînd 
a fost creată Republica Sovietică Socialistă Moldovenească în cadrul U.R.SS., 
„limba moldovenească” fiind declarată drept limbă literară oficială. 


Clasica şi fireasca triadă socială şi etnolingvistica limbă - națiune - stat este in- 
versata şi substituita acum prin artificiala şi nefondata triadă stat - naţiune - lim- 
bă. Există un stat Moldova, prin urmare, în acest stat trebuie să existe, chipurile, o 
națiune „moldovenească” şi o limbă aparte „moldovenească”. Fără să se tina cont 
că pe lume sînt cunoscute atîtea și atitea tari care utilizează aceeaşi limbă literară: 
engleza in Anglia, S.U.A., Canada, Irlanda etc.; spaniola în Spania, Mexic, Cuba, 
Panama, Argentina, Columbia, Ecuador, Venezuela, Uruguay şi încă în vreo zece 
tari; franceza în Franţa, Belgia, Elveţia, Canada si încă în vreo 20 de tari etc. 


Consecințele politicii de inspiraţie stalinistă în domeniul limbii noastre ne sînt 
bine cunoscute: ridicarea la nivel de limbă literară a unor graiuri locale (din 
raioanele Camenca si Ribnita, apoi, în perioada postbelică, a celor din zona Chi- 

şinăului), excluderea din manuale a scriitorilor consideraţi români; evitarea cu- 
vintelor şi termenilor din limba standard şi înlocuirea lor prin cuvinte ruseşti, 
„cuvinte” neaoşe moldoveneşti sau fabricatii lexicale de tipul: invatdlnic, loghitură, 
aero-născător, singuro-zburător, stîngo-mălurelnic, gîtlegău pentru manual, accent, 
oxigen, avion, de pe malul stîng, cravată; divagatiile de ordin gramatical, potrivit 
cărora aşa-zisei „limbi moldoveneşti” nu i-ar fi caracteristice formele verbale de 
perfect simplu (făcui, trecui) şi de viitor construit cu auxiliarul a voi (voi face, voi 
trece), recunoscute fiind doar formele cu auxiliarul a avea (am să fac, am să trec); 
interzicerea folosirii în lucrările ştiinţifice a referirilor si citatelor din autorii ro- 
mani etc. Nu mai vorbim de persecuțiile si chinurile pe care le-au avut a îndura 
oamenii de cultură, de ştiinţă, scriitorii care nu impartaseau opinia oficială in 
problemele limbii. Sînt de menţionat aici numele unor patimiti filologi: Vasile 
Coroban, Gheorghe Bogaci, Ion Vasilencu, Victor Comarnitchi ş.a. Doreşte oare 
cineva să ne întoarcem la acele vremuri de tristă amintire? 


În condiţiile socialismului vulgar, politica lingvistică nechibzuită a influenţat ne- 
gativ şi onomastica naţională. Cu voia şi din inițiativa demnitarilor locali au fost 
substituite numele multor sate, atribuindu-li-se denumiri în spiritul regimului 
de administrare străină: Iliciovka pentru Dragoș-Vodă, Malinovskoe pentru Bă- 
lanu Vechi, Ukrainka pentru Sturzeni, Ceapaevka pentru Mihnea- Vodă, Cemenko 
pentru Șoldănești, Svetlii pentru Denevita etc. Circa 250 de localităţi au dispărut 
de pe harta republicii în urma comasării sau a desființării aşezărilor respective, 
considerate de autorităţi ca fiind lipsite de perspectivă. S-a promovat şi în acest 
mod politica de instrainare a țăranilor de pămînt, a autohtonilor de baştină. 


Din motive lesne de înţeles (ca să nu semene cu cele româneşti de peste Prut), 
multor nume topice li s-au substituit formantii, adaugindu-li-se terminatii ruseşti. 
Astfel, Antonesti a devenit Antonovka, Ciolacu - Ciolakovka, Sturzesti - Sturzovka, 
Volontiri - Volontirovka etc. Numele unor sate au fost denaturate pina la impo- 
sibilitatea de a fi recunoscute si identificate: Kakora, Kirgani, Ataki, Voleadink, 
Zberoi, in locul celor corecte: Cucoara, Crihana, Otaci, Valea Adincd, Zberoaia. 
S-a căutat si pe această cale să se îndepărteze scrierea oficială de formele uzuale 
corecte ale numelor topice, toponimiei noastre impunindu-i-se un aspect străin. 


A avut mult de suferit şi nomenclatura urbană locală. Prin nominatii tenden- 
tioase orașele noastre au fost, în fond, lipsite de traditionalele lor nume topi- 
ce. Chişinăul s-a pricopsit astfel cu o „mică Siberie” prin denumirile de străzi: 
Amurskaia, Angarskaia, Barnaulskaia, Eniseiskaia, Irkutskaia, Ohotskaia, Toms- 
kaia, Ufimskaia, Ussuriiskaia s.a. 


„Două limbi - două ideologii” - iată piatra filozofală a politicii promovate de 
demnitarii de stat şi de activiştii de partid de odinioară. În actele stării civile, în 
buletinele de identitate antroponimele noastre se notau şi ele cu forme străine, 
adaptate, denaturate. Toţi cei cu numele Jon, Petru, Ștefan erau rebotezati în 
Ivan, Piotr, Stepan ş.a. În însemnările din actele stării civile posesorii nu-și mai 
recunoșteau numele de familie: Bakanesko, Gamurari, Dikosar, Dolghieri, Dubo- 
lari, Parkalaba, Zosean, pentru numele corecte Bocănescu, Hămuraru, Decusară, 
Dulgheru, Dubălaru, Pîrcălabu, Josanu. 

Revenirea la grafia latina si adoptarea normelor ortografice unice ale limbii ro- 
mâne au avut drept rezultat si reglementarea onomasticii nationale româneşti 
pe bază de noi principii. Conform legislației în vigoare s-a făcut o anumită or- 
dine în toponimie şi antroponimie, deşi în acest domeniu mai sînt încă multe 
de realizat. Multor localităţi li s-au restabilit denumirile tradiționale şi corecte, 
s-a precizat transcrierea in limba rusă a numelor topice, debarasindu-ne astfel 
de monstruoasele forme în -esti si -ani / -eani: Falesti, Floreşti, Vulcanesti, Criu- 
leani, Glodeani, Riscani, Butuceani sau Butuceni etc. 


Doreste cineva sa ne intoarcem la aceste aberatii lingvistice? Pentru ca schim- 
barea denumirii limbii noastre poate urmări si acest scop, poate însemna pro- 
movarea politicii de distantare şi de separare a vorbirii basarabene de limba 
română literară, exemplară, ceea ce poate duce, după părerea specialiştilor, la 
„şubrezirea bazei lingvistice a sentimentului etnic, a conştiinţei apartenenţei 
nationale şi crearea premiselor deznationalizarii” (4, p. 51). La o atare situaţie se 
ajunsese deja la noi, căci unii vorbitori moldoveni aproape că şi-au uitat limba 
maternă, iar pe cea oficială a statului de odinioară - rusa - n-au reuşit să şi-o 
însuşească în măsură suficientă. 


Deşi există programe lingvistice de stat privind studierea limbii materne, func- 
tionarea ei în societate, limba oficială a statului nu are circulaţie in toate sferele 
vieţii, rusa continuînd să domine mai ales în centrele orăşeneşti. 


Afirmațiile cum că, în scrierile noastre vechi, prin termenii moldovean, mol- 
dovenesc, pe de o parte, şi român, românesc, pe de altă parte, s-ar face o 
distincţie netă în plan etnic şi lingvistic nu sînt altceva decît jocuri politi- 
ce. Niciodată cronicarii noştri n-au contrapus termenii respectivi, ba, din 
contra, referindu-se la întregul neam românesc, ei mentionau că noi „de la 
Rim ne tragem”. lar dacă utilizau sintagma limba moldovenească, o făceau 
fie pentru a varia expunerea, fie pentru a desemna din punct de vedere 
teritorial graiul populaţiei locale, în opoziţie cu idiomurile etniilor înveci- 
nate (turci, tătari, ruşi, leși etc.). Da, Miron Costin vorbea de „limba mol- 
dovenească” (Letopiseţul Ţării Moldovei, Bucuresti, 1955), dar cronicarul, 
în același timp, ţinea să precizeze „limba moldovenească sau românească” 
(M. Costin, Opere, Bucuresti, 1958, p. 212). D. Cantemir susținea cu fer- 
mitate că „valahii şi ardelenii au același grai cu moldovenii” (Descrierea 
Moldovei, Bucureşti, 1973, p. 279). 


Încă din primul mileniu românii şi-au zis pe nume români, pentru că aveau 
conştiinţa că se trag din romani, român fiind echivalentul propriu al etnoni- 
mului latin romanus. Toți românii s-au simţit români şi s-au numit români, 
indiferent de zona in care locuiau, termenii etnici respectivi conținînd un radi- 
cal comun: români (la nord de Dunăre), aromâni sau arumâni, istroromâni sau 
rumeri şi meglenoromâni (la sud de Dunăre). Etnonimul român constituie şi el 
un argument în favoarea unităţii etnice a românilor. 


Încă Al. Philippide afirma că „limba română e foarte unitară” si că „deosebirile 
la nivelul interdialectal sînt nesemnificative” (2, p. 383). Profesorul E. Coşeriu, 

in baza unui bogat material de fapte, mentioneaza ca ,,in cazul limbii roma- 
ne aproape ca nu exista diferenta intre nivelul limbii comune si nivelul limbii 
exemplare. Diferentele sint de fonetica si, din cind in cind, de vocabular; gra- 
maticale sint foarte putine” (5, p. 15). Cit priveste limba populara vorbita intre 
Prut si Nistru si dincolo de Nistru, ea, subliniaza conationalul nostru, ,,tine de 
dialectul dacoroman si nu de un singur grai, ci de doua graiuri din dialectul 
dacoromân” (moldovenesc şi muntean - n.n., 5, p. 17). 


Mesajul Preşedintelui Republicii Moldova privind modificarea articolelor 13 şi 
118 din Constituţie este un act de supremă responsabilitate civică şi de legitimă 
grijă pentru destinul limbii şi culturii naționale. 


Referendumul în problema limbii, pe care-l jinduiesc parlamentarii agrarieni 
si socialisti-interfrontisti, sfidează bunul-simt, jigneste demnitatea noastră de 
neam, provoacă disensiuni politice in societate, urmăreşte scopuri separatiste, 
extremiste. Intenţia lor, într-adevăr, nu poate fi calificată altfel decît ca aberaţie. 

Comunicare prezentată la Conferinţa ştiinţifică 
„Limba română este numele corect al limbii noastre” 
Chișinău, 20-21 iulie 1995 


Ştefan UNITATEA DE NEAM | 
MUNTEANU ŞI UNITATEA DE LIMBA 


Doresc să arăt, în cele ce urmează, în ce măsură cele două noțiuni, figurind în 
titlul comunicării, sînt solidare şi se regăsesc într-o sinteză nouă si cu o sem- 
nificatie superioară în conceptul de unitate națională. Dar să procedăm mai 
întîi la o definire a termenilor, tinind seama de o vorbă a lui Stendhal, potrivit 
căreia, fără o definiţie prealabilă, totul este aproximaţie. 


Prin unitate de neam se înţelege legătura firească dintre membrii aceleiași co- 
munitati etnice. Ea se întemeiază pe ideea descendentei comune din care ia 
naștere sentimentul de înrudire în sensul larg al cuvîntului. Unitatea de neam 
este, aşadar, un concept genealogic, căruia îi este propriu atributul de comunita- 
te fraternă, desigur, în înţelesul figurat al termenului. Între românii de pretutin- 
deni a existat si există sentimentul că fac parte din aceeaşi spita, prin origine si 
credinţă, prin tradiţii şi limbă, ca trăsături ce definesc un popor. A te considera 
de o anumită naţionalitate înseamnă a-ţi declara apartenența la o anumită etnie, 
manifestată în primul rînd prin limba vorbită de părinții tăi şi de tine. Spus mai 
larg, unitatea de neam este un concept descinzind dintr-o realitate, să-i zicem, 
biologică şi, în orice caz, istorică, deci originară, ilustrată printr-o comunitate 
de limbă, ce tine laolaltă, prin sentimentul intim al legăturilor de „familie, pe 
membrii unei colectivităţi sociale. 


Această realitate îngemănată - neam şi limbă - este pragul de pe care se face 
saltul spre ideea de unitate naţională, în sensul de identitate de conştiinţă, de 
cultură şi de aspirație a membrilor unei naţiuni. Unitatea naţională nu este şi 
nu poate rămîne o formulă abstractă, exterioară unui conținut concret; ea este 
menită să ia forma unei convingeri şi a unei acțiuni capabile s-o păstreze şi s-o 
apere, adunind energiile şi indreptindu-le spre promovarea si împlinirea unui 
ideal. Unitatea naţională este adesea numele unui deziderat, al unei nazuinte 
sacre ce străbate anumite etape ale istoriei unui popor şi care cere, spre a fi 
atins, sacrificiul luptei mai multor generaţii. Faţă de unitatea de neam, care 
este expresia unei stări de fapt, sprijinite pe ideea de limbă comună, unitatea 
națională este o stare de conștiință activă, o conştiinţă politică vie ce se traduce 
în şi prin faptă, adică prin acţiune, vizind impunerea şi instituirea unei stări de 
drept, autorizate de istorie şi cerute de glasul unei voințe nationale. 


Despre unitatea de neam şi unitatea de limbă au scris cronicarii şi învățații 
Şcolii Ardelene. Ideile lor au fost si au rămas mărturii de pret ale istoriografiei 
nationale şi pagini pilduitoare de erudiție filologică. Ele au ţinut în stare de ve- 
ghe o conștiință pe care o treziseră din inertia nestiintei. A trebuit să vină însă 

anul 1918 pentru ca idealul national să-și găsească întruchipare biruitoare prin 
jertfa de sînge a naţiunii. 


Dar, întorcîndu-ne la afirmaţia de mai înainte, trebuie să admitem că ceea ce 
am numit sentimentul unităţii de limbă este, de fapt, principalul document viu 
şi constant care atestă prin el însuşi conștiința de sine a unui popor privit 
din perspectiva graiului vorbit de el. Ce limba ai vorbit mai întîi, invatind să-i 
ingini silabele, ce limbă ai păstrat ca limbă maternă de-a lungul vieţii - aceea 
este limba care iti conferă si iti certifică naționalitatea. Acest bun, care se con- 
funda cu ființa ta, iti aparţine în virtutea dreptului natural si este inalienabil. 
Poti renunţa la el, la rigoare. Dar nu poţi fi silit să te lepezi de el pentru a primi 
în schimb altă limbă prin care să comunici de-acum înainte cu ai tăi. Limba 
română este patria mea, scria Nichita Stănescu. Este una dintre cele mai suges- 
tive şi, aş zice, mai ştiinţifice definiţii ale noţiunii de patrie, plecînd de la ceea 
ce determină substanţa ei intimă, declarată şi durabilă. Odată cu dispariţia, cu 
abandonarea graiului matern, se rupe firul ce tinuse strîns între ele două fete 
ale aceleiași realități, trăind şi definindu-se una prin cealaltă. loan Corvinul, 
viteazul general și voievod al Transilvaniei, care îşi doarme somnul de veci 
în Catedrala Romano-Catolică din Alba-lulia, nu mai aparține nationalitatii 
strămoşilor săi. Dar Antim Ivireanul şi Garabet Ibrăileanu - şi aceştia nu sînt 
singurii — şi-au dobindit din partea istoriei culturii româneşti atestat de ceta- 
teni ai patriei limbii române în care au gîndit şi au scris. 


Ar fi o absurditate să se afirme că un popor care, deşi vorbeşte aceeaşi limbă, are 
aceeaşi origine, aceeaşi istorie şi cultură, face parte totuşi, la un moment dat, nu 
numai dintr-un alt stat, ci chiar dintr-o altă naţiune, numai pentru că pămîntul 
pe care locuieşte de veacuri a fost cotropit de o putere străină, care sileşte pe cei 
aflați sub stăpînirea ei să se lepede de ei înşişi, adică să se nege pe sine ca neam. 
Se ajunge aici prin ignorarea programatică a evidenţei, în fond, prin falsificarea 
realităţii, înlocuite cu alta, croită şi confecționată pe măsura intereselor politice. 
Pentru că, luînd în discuţie argumentele de natură istorică şi culturală, alături 
de cele lingvistice, nu e greu de aflat ce anume trebuia dat deoparte ori supus 
unui proces perseverent şi nici măcar rafinat de mistificare. Era mai întîi faptul 
incomod că au existat un Stefan cel Mare al întregii Moldove şi un Eminescu 
al tuturor românilor, simboluri care îşi păstrează şi azi uimitoarea lor forță 
generatoare de mindrie naţională, acolo unde amintirea faptelor unuia şi a sim- 
tirii celuilalt este chemată să întrețină, spre a nu se stinge, flacăra speranţei si 
credinţa în destinul unui neam. Era apoi impedimentul stingheritor că, de la 
un capăt la altul al teritoriului locuit de români, se spune mamă şi tată, frate şi 
soră, minte şi suflet, pămînt şi cer, soare şi lună, viata şi moarte; se spune a sta si 
a merge, a mînca şi a bea, a sti si a înțelege, şi tot astfel zi şi noapte, ploaie şi vînt, 
tînăr şi bătrîn, bun şi rău, frumos şi urit; spunem cu toţii nu altfel decît azi si 
miine şi ieri, săptămînă, lună şi an, luni, marti şi miercuri ş.a.m.d. 


Este adevărat că acestui lexic de origine latină, desemnind realităţi şi noţiuni 
fundamentale din viata materială a vorbitorilor români, i se adaugă gi alte ele- 
mente vechi, rămase din fondul autohton, urmarea fiind că alături de latinescul 

tristețe avem şi antonimul lui traco-dacic bucurie, iar arbore, din latina, are 
pereche sinonimică in traco-dacicul copac. S-au adăugat apoi, completind şi 
nuantind vocabularul, elemente de împrumut vechi slave, astfel că pe lingă 
latinescul început găsim, la capătul celălalt, antonimul lui slav sfîrșit, timpul 
este ireversibil, numai vremea se schimbă; cînd plecăm, recurgem la un verb 
moştenit, cînd sosim, facem apel la un vechi împrumut grecesc. Situaţii de felul 
acestora nu au de ce să ne surprindă, căci ele nu sînt excepții, ştiut fiind că limbi 
pure, lipsite de orice influenţă istorică, geografică sau culturală, nu există. 


Ce mărturie aduce lexicul amintit mai înainte despre fondul limbii române? 
Nu cred necesar să insist asupra unui lucru prea bine cunoscut încă din secolul 
trecut. Cine se îndoieşte de originea latină a limbii române, aducînd drept con- 
traargument frecvenţa elementelor slave în lexic, ar trebui să pună la îndoială 
şi originea limbii engleze, care, judecind după proveniența vocabularului ei, în 
mare parte franțuzesc, ar părea că nu are dreptul să-şi revendice o descendență 
germanică. 


Dacă originea latină a limbii române, deci criteriul genealogic (istoric) şi cel 
spiritual (cultural), scapă prin voită omisiune cercetătorului de aiurea, rămîne 
în picioare un argument stind la indemina oricui. Mă refer la împrejurarea că 
elementele alcătuitoare ale vocabularului esenţial al limbii române - din care 
am înşirat mai înainte o infimă parte — se regăsesc în fiecare grai (subdialect) al 
limbii naţionale, că ele sînt, prin urmare, generale şi formează, din acest punct 
de vedere, nucleul, substanţa limbii noastre, avînd cea mai mare frecvenţă in 
vorbire şi cea mai mare capacitate de a da naştere la formaţii noi. Prin această 
parte esenţială a vocabularului, ca şi prin structura gramaticii, se evidenţiază 
şi se definește unitatea lingvistică ce adună şi-i ţine împreună pe românii de 
pretutindeni, indiferent de munţii care i-au despărţit ori de apele şi semnele 
convenționale care îi mai despart. 


Să admitem că nu toată lumea i-a putut citi pe Gr. Ureche şi pe Miron Cos- 
tin, pe stolnicul Constantin Cantacuzino şi pe Şincai. S-ar putea recurge şi la 
un argument empiric, şi anume la observarea felului cum vorbesc țăranii din 
cele patru colţuri ale țării, presupunind că s-ar intilni în trenurile ce vin spre 
Bucureşti din diverse parti ale țării, inclusiv de dincolo de Prut si mai dinspre 
nord de Dornesti. Este sigur că ei vor lega vorbă despre cîmp şi vite, despre 
arat şi semănat, despre ploaie şi secetă, despre grîu, secară şi porumb, chiar dacă 
unii vor zice acestuia din urmă popusoi, iar alţii cucuruz. Taranii şi-ar spune 
păsurile fara să aibă nevoie de talmaci. Ei s-ar simţi între ai lor, sentiment foar- 
te puternic ce ne apropie si ne leagă unii de alţii prin firele adînci, venind din 
istorie, ale limbii comune. 


S-ar putea obiecta că înțelegerea e un lucru firesc în asemenea situaţii. Nu este 
chiar aşa. Un sas din Braşov şi un sas din Bistrița-Năsăud nu se vor înţelege 
decît renuntind şi unul, şi celălalt la dialect, adică la graiul lor de-acasă, şi ex- 
primîndu-se în germana literară, învățată in şcoală, variantă situată deasupra 
dialectelor. Şi totuși, în ciuda faptului că isi zic saşi în Transilvania sau șvabi 

in Banat, Satu-Mare ori in Bucovina, acesti vorbitori se socot, mai presus de 
deosebirile de grai, germani. Cu atit mai mult au constiinta ca sint romani 
cei care, fiind, după locul naşterii lor, munteni sau moldoveni, bănăţeni sau 
ardeleni, olteni sau maramureseni, nu se simt străini unii de alţii prin limba in 
care comunică, ci dimpotrivă. Acesta a fost şi va continua să fie liantul cel mai 
rezistent de la temelia fiinţei noastre etnice. A-l face uitat si, mai cu seamă, a-l 
nega înseamnă să recurgi la mutilarea ideii de neam si de conştiinţă națională. 


Ne-am putea opri aici, dacă nu am fi datori să răspundem la o întrebare im- 
pusă de evenimentele la care am fost şi sîntem contemporani, şi care ne cer să 
nu păstrăm o tăcere complice şi, prin aceasta, vinovată. Întrebarea e aceasta: 
cum se poate tolera fără murmur - ca să folosesc cea mai atenuată denumi- 
re — substituirea adevărului printr-o teză inventată, preparată în retortele unei 
ideologii şi pusă de îndată la discretia unei politici de stat? Experimentul s-a 
făcut totuşi. Şi-au dat concursul violenţa, interdicțiile de tot felul şi mai ales 
informaţia falsă, denaturată şi deviată spre altceva, spre cu totul altceva decît 
adevărul, adică tocmai spre contrariul lui. 


Dacă mergi prin întuneric, de sila, nu e de mirare că nu nimeresti ieşirea. Nu de 
mirare, ci de neiertat este cînd esti lăsat cu dinadinsul să orbecăieşti prin beznă, 
cu luminarea stinsă în mînă. 


„Limba Romana’, nr. 3 (15), 1994, p. 26-27 


Comunicare prezentată la Congresul 
al V-lea al Filologilor Români 
Iași - Chișinău, 6-9 iunie 1994 


Vasile UNITATEA ŞI VARIETATEA 
PAVEL LIMBII ROMANE _ ; 
DIN PERSPECTIVA GEOGRAFICA 


S-au facut diferite cercetari asupra unitatii limbii romane in varietatea ei geo- 
grafică. 


Într-adevăr, în extremitatea de est a latinităţii s-a dezvoltat o singură limba 
neolatină. Denumirea ei corectă este limba română. Ea s-a format prin procese 
istorice firești, naturale. 


Din punctele de vedere genealogic şi tipologic, astăzi în spaţiul latinitatii orien- 
tale nu există o altă limbă romanică, distinctă ca sistem și structură, decît limba 
română. Deşi îi sînt caracteristice diverse particularităţi teritoriale, ea este ex- 
trem de unitară. O trăsătură evidentă, care a fost recunoscută de cercetători. 


Ca şi în cazul altor limbi, ea prezintă în afară de diferente în spațiu, diferente 
socioculturale şi diferente stilistice!. Unitatea teritorială pronunțată a limbii 
române a surprins cu atît mai mult, cu cît se ştie că vorbitorii ei au aparținut 
timp îndelungat la organizări statale diferite?. 


Ca orice limbă, româna este astfel o „unitate în diversitate”. Continuitatea și dis- 
continuitatea peisajului dialectal s-au aflat într-o firească conlucrare în vederea 
realizării unității actuale a limbii române în varietatea ei geografică. 


Făcînd abstracţie aici de distinctiile socioculturale (se ştie că omul vorbeşte cu 
particularităţi specifice gradului său de instruire şi profesiunii sau ocupaţiei 
sale) si de cele stilistice (determinate de circumstanțele în care se realizează 
vorbirea), care nu constituie obiectul comunicării, și trecînd la discutarea di- 
versificărilor în spaţiu, este necesar să delimităm clar conceptul de „dialect” în 
general. 


Varietatile geografice ale unei limbi sînt definite drept dialecte, subdialecte şi 
graiuri. Dialectul prezintă particularităţi care îl deosebesc de alte subdivizi- 
uni dialectale înrudite. Limba română are patru dialecte: dacoromân, aromân 
sau macedoromân, meglenoromân şi istroromân. Subdialectul e subordonat 
dialectului, iar graiul (grupul de graiuri) subdialectului. Dialectul dacoromân 
(acesta ne interesează în continuare) se împarte în două subdialecte (munte- 
nesc şi moldovenesc) şi cinci graiuri: moldovenesc, muntenesc, bănăţean, cri- 
sean, maramureşean. În Transilvania deosebim un grup de graiuri’. 


Astăzi, o asemenea repartiție dialectală a limbii române actuale este accepta- 
tă de majoritatea dialectologilor români. Cititorul interesat în aprofundarea 
cunoștințelor ce tin de domeniul dat ar putea să consulte în acest scop, cel 

putin, lucrarea colectivă Tratat de dialectologie românească (coord. V. Rusu, 
Editura Scrisul Românesc, Craiova, 1984, 970 p.), care reprezintă cu adevărat o 
primă sinteză academică de dialectologie românească. E de remarcat şi faptul, 
care nu a rămas neobservat de prof. Gr. Brancus, într-un studiu recent al sau, 
că în lucrarea dată (atunci cînd puţini dialectologi din Tara indrazneau s-o 
facă) în cadrul general al sudbialectului moldovean sînt incluse şi descrise si 
graiurile din Basarabia. 


Graiurile moldoveneşti acoperă o parte însemnată - aproape o treime - din 
aria dialectului dacoromân, adică din teritoriul de la nord de Dunăre, unde 
se vorbeşte în limba română. Locul lor în cadrul limbii române (al dialectului 
dacoromân) şi zonele de răspîndire ale particularitatilor de grai moldovenesc 
au fost stabilite de hărţile atlaselor lingvistice româneşti (generale şi regiona- 
le), printre care se înscriu şi volumele de atlas publicate la Chisinau (ALM si 
ALRR. Basarabia. Bucovina. Transnistria). 


Graiul moldovenilor de pe ambele maluri ale Prutului (adică din provincia 
istorică Moldova) ţine deci de subdialectul moldovenesc al aceluiaşi dialect 
dacoromân. 


Graiurile moldoveneşti din Republica Moldova şi din regiunile învecinate 
Cernăuţi si Odesa tin si ele de aceeași entitate glotică comună, limba română. 
Aceste graiuri nu constituie nici măcar grupuri de graiuri aparte cu trăsături 
relevante, proprii numai lor, în cadrul dialectului dacoromân. 


Caracterul unitar al graiurilor româneşti de la est de Prut şi din Ucraina cu 
celelalte graiuri dacoromâne se manifestă atît în structura gramaticală, cît şi în 
vocabular. 


Cele patru grupuri de graiuri din Basarabia şi zonele limitrofe (Transnistria, 
nordul Bucovinei, ţinutul Herta) delimitate de dialectologii de la Chisinau‘ nu 
sînt nicidecum separate de celelalte graiuri româneşti nord-dunarene, dupa 
cum s-ar fi putut trage concluzia, in mod greșit, la consultarea unor lucrări pe 
această temă elaborate anterior. 


Astfel, aşa-numitele graiuri centrale, care ocupă cea mai întinsă parte a teri- 
toriului cercetat al Basarabiei şi parţial al Transnistriei, au trăsături identice 
cu cele răspîndite în graiurile Moldovei de la vest de Prut. De pildă: realizarea 
africatelor prepalatale č & în stadiul de fricatizare š, Z (Serc „cerc, žer „ger”), 
realizarea labializării labiodentalelor f; v în stadiul š, ž (sérbi ,,fierbe’, Zin „vin”), 
palatalizarea labialelor p, b, m în stadiul k, g, n (kis6r „picior, gini „bine, nic 
„mic”) etc. Unele particularităţi sînt atestate în graiurile de tip nordic în gene- 
ral (curechi, cute, cocostirc, cioban, utilizarea formei invariabile a, în loc de al, 
ai, a, ale). Multe din particularitatile graiurilor de sud-vest (pe linia Cahul — 
Reni - Chilia) fac arii comune cu graiurile muntenesti (iotacizarea verbelor: 
văz „văd”, spui, spuu, spun’; viii „vie”). Graiurile de nord-vest (din fostul judeţ 
Hotin, nordul Bucovinei, ţinutul Herţa) fac arie comună cu sudul Bucovinei 
şi partea de nord a Moldovei (România). Ele îmbină trăsături din graiurile 

centrale, bucovinene şi, în parte, maramureşene, capatind astfel specificul unui 
„mozaic” dialectal. În sfirşit, particularitatea cea mai importantă a graiurilor de 
nord-est (unele graiuri din raioanele Ribnita, Camenca ale Republicii Moldova 
si din raionul Kotovsk, Ucraina) o constituie palatalizarea labiodentalelor f, v în 
formele s, z (ser „fier”, zin „vin”) identice cu cele din Maramures. Africatele č ¢ 
trec în s, z (sere ,,cerc’, zer „ger. 


Fireşte, multe fenomene pot fi atestate, cu arii de răspîndire mai mică sau mai 
mare, în toate graiurile dacoromâne, astfel încît graiurile dacoromâne au ajuns 
să formeze un tip lingvistic (de exemplu, diverse stadii de fricatizare a consoa- 
nelor românei comune č $)°. 


Graiurile limbii române de la est de Prut și Nistru n-au evoluat în sens diferit 
în raport cu celelalte graiuri româneşti. Ele nu au un statut autonom si, luate în 
ansamblu, n-au fost atrase într-o altă arie lingvistică”. Altfel spus, de-a lungul 
Prutului nu avem izofone şi izomorfe, iar în majoritatea covirsitoare a cazuri- 
lor, nici izolexe. 


Prutul nu reprezintă o frontieră lingvistică. 


Rusismele din vocabular, în parte şi ucrainismele, nu au izbutit să rusifice limba 
maternă a populaţiei româneşti din ţinut, deşi vorbitori rusificati avem destui. 


În ciuda existenţei varietatilor geografice, graiurile românești privite in ansam- 
blu, ca şi cultura populară, continuă să aibă, mai presus de toate, „o funcţie 
unificatoare’, pe care ele o exercită peste frontierele administrative. 


Dat fiind că limbajul este în esenţa sa creativitate, nu există idiomuri ale comu- 
nitatilor vorbitoare monolitic unitare. Pe de altă parte, limbajul este totdeauna 
şi pentru alții, de aceea el se prezintă sub formă de tradiție comună. Contrar 
unor varietăţi, totdeauna se nasc omogenitati. Totdeauna există aspiraţia către 
unitatea limbii, care este din ce în ce mai pronunţată cu cît ne ridicăm de la 
limba istorică la limba comună si de la limba comună la limba exemplară, lite- 
rară, limba de cultura’. 


Din cele expuse reiese că la nivelul graiurilor populare sintagma „limba mol- 
dovenească” ţine doar de subdialectul moldovenesc al dialectului dacoromân. 
Cercetările au arătat că nimic nu justifică ştiinţific confuzia „Moldova” / „limba 
moldovenească”, atît din punctul de vedere al conţinutului, cît şi terminologic. 
Adjectivul moldovenesc a căpătat circulaţie ca denumire neterminologică, loca- 
la, atribuindu-i-se, în cele din urmă, şi o conotaţie voit politică. 


Dar denumirea limbii nu are nimic comun cu jocurile politice. Să nu scăpăm 
din vedere faptul că de la 1812 încoace tarismul, iar mai apoi şi sovieticii au 
impus metodic şi sistematic populaţiei din ţinut folosirea denumirii „limba mol- 
dovenească” în scopuri bine cunoscute. Presiunile ideologice s-au făcut cu bună 
ştiinţă. Să ne amintim cel putin de încercările de a zămisli o limbă scrisă pe baza 
varietatii vorbirii transnistriene, iar dupa 1940 şi a graiurilor de dincoace de Nis- 
tru. Încercări ale proletcultistilor, care s-au soldat cu un eşec total. 

O „limbă moldovenească” deosebită de limba română n-a existat niciodată. 


Singurul glotonim menit să fixeze denumirea corectă a limbii oficiale în Repu- 
blica Moldova trebuie să fie limba română, nume generic recunoscut în lume 
pentru orice varietate de vorbire romanică nord- şi sud-dunăreană?. 

VI. DOVEZI 
DE ROMÂNISM 
ÎN MOLDOVA ISTORICĂ 


Pavel ETNONIME ŞI POLITONIME 
PARASCA ÎN ISTORIA MOLDOVEI 
(SECOLELE XIV-XVI) 


Comunicarea noastră urmăreşte scopul de a reaminti unele adevăruri bazate 
pe cele mai concludente surse istorice referitoare la denumirea Tarii Moldovei 
şi a populaţiei ei de la apariţia statului moldovenesc şi pînă în preajma seco- 
lului al XVII-lea. Astfel sperăm să contribuim la elucidarea problemei privind 
corelatia dintre conștiința politică, fondată pe apartenenţa statală, şi cea natio- 
nală a moldovenilor. 


Înainte însă de a trece la prezentarea şi analiza concretă a faptelor şi materia- 
lelor istorice în problema vizată, ne vom referi la operarea în ultimul timp cu 
unele categorii nefondate în ştiinţa istorică si etnologică. E vorba, mai ales, de 
termenul ,,popor’, care, asa cum îl folosesc istoricii şi etnologii, are mai multe 
semnificații. 


Cea mai largă si mai variabilă acceptie o are noțiunea de „popor” în domeniul 
confesional, ecleziastic, ea referindu-se fie la întreaga comunitate religioasă 
(a ortodocșilor, catolicilor, musulmanilor etc.), fie la totalitatea credincioșilor 
intruniti sub autoritatea unei structuri ierarhice bisericeşti în limitele uneia 
şi aceleiași confesiuni (patriarhie, mitropolie etc.), fie chiar la comunitatea 
enoriaşilor unor structuri teritoriale ecleziastice cu caracter local. Orice pre- 
ot în eparhia sa are »poporul” sau pe care-l povatuieste, îl pastoreste şi care, 
impreuna cu alte „popoare” din eparhiile similare, constituie „poporul? unei 
episcopii, mitropolii, patriarhii. În acest caz, cuvîntul „popor” nu are un con- 
ţinut nici etnonational, nici lingvistic, deşi se ştie că pe parcursul mai multor 
secole ale Evului Mediu în ţările de confesiune catolică drept limbă oficială 
era folosită latina, în ţările ortodoxe - slava sau greaca, în ţările islamice — 
araba. E clar că această situaţie de utilizare a categoriei date nu reprezintă 
decît un interes tangential pentru scopul pe care-l urmărim noi. 


Același lucru îl putem afirma şi atunci cînd categoria „popor” se foloseşte cu un 
conținut pur social, avindu-se în vedere totalitatea sau comunitatea oamenilor 
de rînd, a oamenilor simpli, a acelora ce produc bunurile materiale, care sînt 
purtători şi păstrători ai tradiţiilor şi obiceiurilor ancestrale şi creatori de noi 
tradiţii şi obiceiuri în funcţie de epoca şi de evoluţia istorică a societăţii. De 
aici şi expresiile „artă populară”, „cultură populară”, „ieşit din popor”, „aproape 
de popor” etc. 


Să nu uităm însă că uneori, mai ales în epoca analizată aici, prin denumirea 
de „popor” erau desemnate păturile dominante, în cazul Moldovei - păturile 
boiereşti, adică acei care dețineau puterea politică în stat. Izvoarele medievale 
în unele cazuri identifică aceste pături sociale, acest „popor” cu „ţara, de unde 
şi unele interpretări categorice ale formulei date în sensul că în sursele vizate 

s-ar vorbi parca de „poporul moldovenesc” ca o comunitate etnonationala, si 
nu socială sau politică. E clar însă că şi în acest caz nu avem de a face cu un 
conținut etnonational, deşi majoritatea boierilor Ţării Moldovei, ca si majori- 
tatea oamenilor simpli, era alcătuită din bastinasi, alogenii fiind în minoritate 
evidentă. 


În același timp, semnificaţia socială a termenului „popor”, conceput ca o totali- 
tate a păturilor dominante, converge cu altă acceptie a categoriei date, şi anume 
de comunitate demografică a unui organism teritorial-politic sau a unui stat. E 
vorba deci şi de un aspect politic al noţiunii. 


Pentru început apelăm la cunoscuta deja în istoriografie scrisoare a papei de la 
Roma Grigore al IX-lea către principele moştenitor al Coroanei Ungariei Bela 
din 14 noiembrie 1234. Pontiful, referindu-se la nişte realități din episcopia 
catolică a cumanilor, care includea partea răsăriteană a viitorului stat al Mun- 
teniei şi cea de sud-vest a viitoarei Moldove, scrie despre „niște popoare care 
se numesc români” („quidam populi, qui Walati vocantur”). Prestigiosul isto- 
ric, cunoscător neîntrecut al izvoarelor istorice medievale românești, Şerban 
Papacostea, confruntind terminologia scrisorii papale cu alte surse istorice, a 
fundamentat concluzia că prin pluralul cuvîntului „popor” era vizată existența 
mai multor structuri teritorial-politice, atît sub aspectul organizării bisericeşti 
din cîteva episcopii, cît şi sub aspectul organizării politice din cîteva forma- 
tiuni timpurii cu caracter statal. Am deslusit, astfel, desi încă destul de vag, 
cazul prezenţei mai multor „popoare, pe de o parte, concepute drept comuni- 
tati confesionale ale episcopiilor ortodoxe, iar pe de alta, drept comunităţi ale 
formațiunilor cu caracter statal, ceea ce le imprimă un aspect de comunitate 
politică. Dar sub aspectul apartenenţei etnonationale toate acestea erau româ- 
neşti, făceau parte din poporul român. 


În primul caz se are în vedere legătura dintre denumirea poporului şi a statului, 
în cel de-al doilea caz - apartenenţa etnică redată prin numele poporului. Dar 
pentru a înţelege şi mai bine lucrurile, menţionăm şi cazul cînd denumirea 
„popor” corespunde celei de „naţiune, fără a urma însă concepţia prea sofisti- 
cata a sociologiei marxiste, căci termenul ,,natiune” are în limbajul europenilor 
o vechime mult mai mare decit i-o atribuie marxistii. 


În perioada care a precedat formarea statului medieval moldovenesc şi care 
s-a încununat, de fapt, cu constituirea pe un vast masiv nord-dunărean (dar 
şi la sud de Dunăre) a comunităţii etnolingvistice românești, teritoriul carpa- 
to-nistrean era conceput de contemporani ca parte a unei Valahii, Vlahii, Ţări 
Volohe, întocmai ca şi spaţiul dintre Carpaţii Meridionali şi Dunăre. E ştiut şi 
acceptat de către toți specialiştii inițiați în problemă că Valahia, Vlahia, Tara 
Volohă erau nume străine date spaţiului populat de români, numiţi si ei de că- 
tre aceiaşi străini vlahi, valahi, olahi etc. Ar însemna că denumirile de mai sus 
nu sînt altceva decît niște denumiri etnice provenite de la etnonimul respectiv 
al locuitorilor ce populau spațiul geografic respectiv şi care in limba bastinasi- 
lor aveau drept echivalente formulele „țară românească”, „țara românilor”, „ţara 
populată de români”. Aşadar, si viitoarea Tara a Moldovei era recunoscută de 
vecini ca parte a unei „țări românești”, „țări populate de romani’, „țări a româ- 
nilor”. Tradiţia desemnării Moldovei cu aceleaşi etnonime ca parte a comunită- 

tii etnice romanesti a durat secole la rind si dupa constituirea statului medieval 
moldovenesc. 


E cazul sa amintim ca in chiar prima atestare a Moldovei ca stat ea este desem- 
nata cu numele de Valahia. E vorba de anul 1340, cind ,,in Valahia, in orasul Si- 
ret” şi-au primit cununa de martiri frații minoriti din Polonia Blaziu şi Marcu. 


Un caz absolut revelatoriu este semnalat de cancelaria pontifică a papei Ur- 
ban al V-lea în legătură cu intenţia voievodului Latcu de a-şi boteza tara după 
ritul catolic şi de a institui episcopia de Siret. În documentul papal din 24 
iulie 1370, respectîndu-se, probabil, terminologia din textul anterior al voie- 
vodului Latcu, acesta era numit „voievod al Moldovei din părţile sau natiu- 
nea Valahiei” („dux Moldaviensis partium sed nationem Walachie”). Astfel se 
atestă folosirea concomitentă a denumirii politice a statului - Moldova - însă 
sub aspect etnonational ca făcînd parte din „națiunea românească”, care aco- 
perea, desigur, un spațiu mai mare decît cel al statului condus de voievodul 
Latcu. 


Raportul dintre politonime si etnonime, mai bine zis discordanta dintre denu- 
mirea oficiala (politonim) a Tarii Moldovei si apartenenta etnica (etnonim) a 
„poporului” ei este mai lesne de înţeles pe fundalul procesului istoric de con- 
stituire a acestui stat. Conform scrierilor cronicăreşti şi cercetărilor ulterioare 
în acest domeniu, istoria constituirii statului moldovenesc a debutat prin apa- 
ritia unui mic voievodat cu centrul, probabil, la Baia, în valea riului Moldova. 
Primele lui menţiuni cu numele propriu - Tara Moldovei - se datorează celor 
două diplome ale regelui Ungariei Ludovic I din 20 martie 1360 si 2 februarie 
1365, ce relatează despre luptele din această ţară în vederea respingerii suvera- 
nitatii Coroanei maghiare. Cei implicaţi în această mișcare sînt numiţi olahi, 
adică români, aşa cum îi numeau maghiarii. 


Cu același nume sînt numiţi „descălecătorii” Moldovei, în frunte cu voievodul 
Bogdan, de către cronicarul ungur loan de Târnave (Kukullo), fostul notar al 
regelui Ludovic I, care şi-a scris opera în anii imediat următori decesului acestui 
rege (1382). Înainte însă de naraţiunea „descălecatului” Moldovei, cronicarul re- 
latează despre mai multe expediţii ale regelui-patron împotriva diversilor rebeli 
şi „deseori împotriva sîrbilor şi moldovenilor” („et saepius contra Rachenos et 
Moldavos”). Astfel, conform spuselor lui Ioan de Târnave, contemporan eveni- 
mentelor în cauză, locuitorii Ţării Moldovei erau români după origine, dar se 
mai numeau şi moldoveni, desigur de la numele ţării lor. $i dacă Tara Moldovei 
era numele oficial al statului, adică un politonim, de aceeaşi natură politică era şi 
numele de moldoveni, ca locuitori români ai statului respectiv. 


În istoriografie este, de fapt, aproape unanim acceptat că, concomitent cu voievo- 
datul din valea riului Moldova cu centrul la Baia, în spaţiul geografic de la ră- 
sărit de Carpaţi, românesc sub aspect etnonational, au existat şi alte formațiuni 
statale timpurii similare, unele apărute poate chiar cu mult înaintea voievoda- 
tului din valea Moldovei. 


Nu intentionam să ne oprim asupra acestor realități care suscită încă anumite 
discuţii. Ne vom referi în treacăt doar la reminiscentele târzii, redate de Dimi- 
trie Cantemir, despre cele trei „răspublici” - Câmpulung, Vrancea şi Tigheci, 

care reflectă o tradiție, poate încă putin deslusita, a existenţei autonome a aces- 
tor formaţiuni, incluse abia ulterior în hotarele țării conduse de domnii mol- 
doveni. Această realitate s-ar înscrie în epoca în care întregul spațiu populat 
de români era acoperit de mai multe formațiuni statale timpurii autohtone, 
fiecare dintre ele avînd un „popor” al său, deşi sub aspect etnic toate erau tari 
româneşti. 


Să ne amintim şi de păstorul moldovean, alături de cel vrincean si de cel un- 
gurean, din balada populară Mioriţa. Este vorba de un caz rarisim cînd chiar 
în tradiția populară este reflectată practica folosirii diverselor politonime ca 
termeni deosebitori în condiţiile apartenenţei acelora despre care se vorbeşte 
la una şi aceeaşi comunitate etnică. 


E ştiut în genere faptul că transilvanenii sau ardelenii erau deseori numiţi în 
Moldova unguri din simplul motiv că pînă la descompunerea Regatului Un- 
gariei, după anul 1526, Transilvania intra în hotarele politice ale acestui regat. 
„Ungur” în aceste cazuri nu însemna deci „maghiar, ci locuitor al Regatului 
Ungariei. Cazul este reflectat astfel şi în balada populară Mioriţa, unde păs- 
torul ungurean nu era altceva decît un păstor român din Transilvania, tot asa 
cum păstorul vrincean era roman din „[ara” Vrancei, in timp ce păstorul mol- 
dovean era român din Ţara Moldovei (ca una din multiplele ,,tari” de acest fel 
de la est de Carpaţi). 


În Evul Mediu, iar uneori şi în zilele noastre, sînt cunoscute cazuri de existență 
a unor state multinaționale, pe plan extern cel mai utilizabil fiind politonimul 
care acoperea realitățile etnice din stat (același Regat al Ungariei, de exemplu, 
sau imperiile austriac, rus, otoman). 


Dar istoria mai cunoaşte şi cazuri, cum este în special cel al românilor, cînd 
un spaţiu omogen sub aspect etnic este separat politiceste în hotarele cîtorva 
state. În aceste ultime cazuri desemnarea apartenenței lor statale se realizează 
prin politonime (moldovean, muntean etc.). Folosirea lor repetată şi de lungă 
durată poate crea aparenţa înșelătoare că ele ar fi nişte etnonime. Situaţia este 
cunoscută si studiată în ştiinţa etnologică. Vom apela la unul dintre cei mai de 
vază reprezentanţi ai fostei etnologii sovietice, Iulian Bromlei, care, executind 
comanda de a fundamenta ,,stiintific” faimoasa idee despre „poporul sovietic” 
ca fiind o „comunitate istorică nouă a oamenilor sovietici”, nu s-a încumetat să 
spună lucrurile pînă la capăt, lăsînd să se înțeleagă că, în unele cazuri, politoni- 
mele sînt capabile să substituie etnonimele. Falsitatea ideii a fost demonstrată 
chiar de destrămarea imediată a „poporului sovietic” ca urmare a descompu- 
nerii U.R.S.S. 


După ce voievodatul moldovenesc s-a consolidat, devenind o forță politică de 
căpetenie la est de Carpaţi, mai ales de la mijlocul secolului al XIV-lea, şi factor 
unificator (sub autoritatea voievozilor săi) al celorlalte părți ale Valahiei Car- 
pato-Nistrene, el şi-a extins nu numai hotarele, ci si aria de folosire a politoni- 
mului Țara Moldovei pentru stat, dar şi a celui de moldoveni pentru „poporul” 
lui. De la sfîrşitul secolului ai XIV-lea şi începutul secolului următor denumirea 
aceasta a statului imbratisa toate hotarele lui politice. Aceeași concluzie vizează 
şi denumirea de moldoveni, care îşi păstra în continuare esenţa politică de de- 
semnare a comunităţii „supușilor” statului moldovenesc. Căci sub aspect etnic 

„poporul moldovenesc”, ca si tara lui, era considerat popor român. Să ne refe- 
rim şi la alte cazuri oferite de sursele istorice, concludente în acest sens. 


Astfel, în actul omagial al lui Petru Musatin emis la 1387 cu ocazia recu- 
noasterii suveranităţii coroanei polone, el se numea singur pe sine „voievod 
moldovean” (Woyevoda muldaniensis), ţara numindu-şi-o însă Valahia, adică 
tara românească. Aceeași terminologie este prezentă şi în diploma semnată 
de boieri, care făceau acest lucru în numele lor si al „tuturor celorlati boieri 
ai Ţării Valahia”, desi se considerau pe sine insisi „boieri cei mari ai maretului 
domn Petru voievod al Moldovei”. Afirmațiile unora că în diploma omagiala 
a lui Petru Musatin s-ar vorbi de „poporul moldovenesc” sînt nişte aberaţii, 
conştientizate sau ignorate, căci în realitate domnul se referea la „poporul şi 
cetăţile țării”, pe care, după cum s-a arătat, el o numea nu Moldova, ci Vala- 
hia - tard românească adică. Poporul deci nu putea fi altul decît cel românesc, 
deşi se pare că în cazul dat prin „popor” erau desemnaţi doar boierii țării. 
Alt caz şi-a găsit reflectare în diploma omagială către acelaşi rege al Poloniei 
semnată la 5 ianuarie 1395 de către Roman I. Deși el se numea „voievod al 
Moldovei”, domnul concretiza că este ,,dedici’, adică moştenitor „al întregii 
Tari Volohe din munte si pina în țărmul mării”. Dat fiind că într-o diploma 
cu destinaţie internă emisă în martie al anului precedent Roman I vorbea in 
aceiași termeni numai despre ara Moldovei, am putea trage concluzia că în 
timpul domniei lui Roman I s-a ajuns la coincidenta deplină în spaţiu a Ţării 
Moldovei, ca denumire a statului (adică a politonimului), cu Tara Voloha 
(adică românească), dintre Carpaţi şi Nistru, ca denumire etnică (etnonim). 
Situaţie lesne de înțeles dacă ţinem cont că anume către domnia lui Roman I 
s-a realizat extinderea hotarelor statului moldovenesc pînă la Nistru şi mare, 
adică asupra spaţiului care anterior era cunoscut cu numele etnic de Ţară 
Românească, parte a spaţiului românesc nord-dunărean. Fenomenul şi-a gă- 
sit expresie şi în documentele emise în cancelaria Patriarhiei de Constantino- 
pol în legătură cu instituirea Mitropoliei Moldovei. În cîteva dintre aceste 
documente de la sfîrşitul secolului al XIV-lea Moldova figurează sub două 
denumiri - cea de Maurovlahia şi de Rusovlahia -, vorba fiind, probabil, de 
două structuri teritoriale (episcopii) ale organizării bisericeşti de la răsărit 
de Carpaţi. De îndată ce în 1401 Patriarhia recunoaşte Mitropolia unică a 
Moldovei, ea figurează constant în documentele bisericeşti cu o singură de- 
numire - Moldovlahia, adică Tara Românească a Moldovei -, spre deosebire 
de cealaltă Tara Românească, de la sud de Carpaţi, care în documentele bise- 
riceşti, dar şi în cele domnești, se numea Ungrovlahia. 


E semnificativ că în Polonia Moldova era cunoscută în exclusivitate cu numele 
ei etnic (Valahia sau Woloszczyzna), ignorîndu-se denumirea ei oficială, adică 
politonimul. Situaţia se explică prin faptul că Polonia a ajuns să aibă contacte 
cu teritoriile respective înainte de integrarea lor în hotarele statului moldove- 
nesc, fiind cunoscute polonezilor numai ca o tara unde locuiau românii. 


Aceeaşi situaţie se observă si în mediul vecin ucrainesc, unde moldovenii erau nu- 
miti fără excepţie volohi, fapt confirmat si de dl profesor S. Semcinski de la Kiev. 


În raporturile cu Ungaria însă lucrurile erau de o cu totul altă natură. Desi 
unele teritorii din preajma curburii sud-estice a Carpaţilor erau cunoscute un- 

gurilor inca inainte de invazia hoardelor lui Batu (1241-1242), totusi restul 
teritoriului de la est de Carpati a ajuns in atentia feudalilor maghiari abia pe 
la sfîrşitul secolului al XIII-lea - mijlocul secolului al XIV-lea. Prima regiune 
cunoscută aici de unguri a fost aceea unde s-a constituit voievodatul Moldovei, 
care se numea ab initio Tara Moldovei. Ca urmare, statul de la est de Carpaţi 
figurează în sursele ungare anume sub numele lui politic (politonimul) oficial 
Tara Moldovei, deşi se folosea şi numele de Valahia cu specificarea Mică. Să ne 
amintim că izvoarele ungare, chiar în primele lor informaţii despre Moldova, o 
prezentau ca fiind locuită de români. 


Ar rezulta şi din aceste fapte că spaţiul est-carpatic sub aspect etnonational 
(atît în ţările vecine, cit şi în interiorul țării) era considerat teritoriu românesc, 
populat de români, în timp ce sub aspect politic el era desemnat după numele 
statului - Tara Moldovei. Prin aceasta el se deosebea de celelalte două state de 
aceeași origine etnică (Muntenia, Transilvania sau Ardealul), înrudirea cu ele 
fiind exprimată prin numele (etnonimul) comun Valahia - Tara Românească. 
Denumirea politică a ţării (politonimul) dînd naștere şi numelui locuitorilor 
ei, subliniem concluzia că numele de moldoveni are şi el sensul de politonim 
şi-i desemna pe românii supuși domnilor Moldovei, tot aşa cum muntenii erau 
supușii domnilor Munteniei, care era şi ea o ţară românească. 


Mărturii interesante ne oferă sursele istorice din epoca lui Ştefan cel Mare 
(1457-1504). E vorba, în special, de naraţiunea introductivă a așa-zisei cronici 
moldo-ruse, întocmită în ultima fază a domniei marelui domn. Deja prin „des- 
călecatul” Moldovei cu români din Maramureş, fixat şi în alte cronici din epoca 
ştefaniană, este indicată unitatea etnică a moldovenilor şi ardelenilor. O atenţie 
deosebită merită însă cei doi eroi eponimi Roman şi Vlahata din narațiunea 
cronicii moldo-ruse. Numele lor aveau menirea să explice dublul nume etnic 
al românilor: „român” de la primul şi „vlah” sau „valah” de la cel de-al doilea. 
Să nu uităm că Stefan cel Mare în diplomaţia externă folosea denumirea de 
Valahia Mare pentru a desemna Muntenia, tara sa, Moldova, fiind, aşa cum o 
numeau şi multe izvoare externe, o Valahie Mică. Iar într-o corespondenţă a sa 
cu Senatul Veneţiei, prestigiosul domn numea Muntenia ,,laltra Vlachia’, adică 
„cealaltă Vlahie’, prima fiind, desigur, tara sa, Moldova. 


Si acum să vedem cum stăteau lucrurile în secolul al XVI-lea, bazindu-ne mai 
ales pe sursele externe, care fac referință directă la conştiinţa românească a 
moldovenilor, aflată chiar de la moldovenii înşişi. Din ele se desprinde ideea 
unității de neam, limbă, obiceiuri şi religie a românilor din Moldova, Muntenia 
şi Transilvania. 


Primul în acest sens s-a pronunţat la 1536 umanistul român din Transilva- 
nia Nicolaus Olahus. Este semnificativă şi observaţia „părintelui istoriografiei 
săsești” (adică nu a celei române) din Transilvania, Johannes Lebel, că, desi 
străinii îi numeau pe români valahi, ei înşişi nu-şi ziceau decît romuini, adică 
români. Adolf Armbruster subliniază că rădăcinile concepţiei istoricului sas 
trebuie căutate „în mediul înconjurător, el exprimînd ca atare o teorie autoh- 
tonă, caracteristică mediului sas în care a luat naştere și s-a dezvoltat această 
teorie în contact permanent cu populaţia română din Transilvania si din cele 
două principate transcarpatice”. 

În favoarea concluziilor de mai sus pledează si afirmarea denumirilor de „limba 
românească” şi „român” odată cu începutul scrisului în limba națională, ceea ce 
denotă că în limba autohtonilor ele au avut o circulație permanentă, în pofida 
celor scrise în limbi străine, unde se foloseau denumirile, străine şi ele, de „va- 
lahi”, „vlahi”, „volohi” etc. Astfel, in 1559 în tipăritura Întrebare creştinească de 
la Brașov se arată că ea a fost tradusă din „limba sîrbească pre limba rumâneas- 
că” pentru ca „să înțeleagă toţi oamenii cine-s rumânii creştini”. Terminologia 
se repetă într-un sir de alte tipărituri de cărţi bisericeşti executate în tipografia 
Coresi de la Braşov pînă la 1581. Echivalentul denumirii de „români” din tex- 
tele traduse şi publicate de Coresi era cel de „râmleanini” din textele slave şi 
„romani” din cele latine, ceea ce justifică întru totul concluzia că pentru Coresi 
şi colaboratorii săi, pe de o parte, şi, pe de alta, pentru masa cititorilor şi credin- 
cioşilor români, cărora le era destinată această traducere, românii („rumânii”) 
erau unii şi aceiaşi ,,romani’, ceea ce este şi o mărturie a existenţei conştiinţei 
originii romane la români. 


Şi mai explicite în chestiunea originii române şi apartenenţei etnice a moldo- 
venilor sînt operele unor istorici polonezi din secolul al XVI-lea. Unul dintre 
ei, Stanislaw Orzechowski (1513-1566), ştia că moldovenii, pe care-i numește 
daci din „maior Dacia” (aşa numea el Moldova), se numeau ei înşişi in limba lor 
„romini”, adică români, „de la romani’. 


Nu putem trece peste mărturiile lui Pierre Lescalopier, călător francez prin 
Muntenia, Moldova si Transilvania (1574). El a observat nu numai că lo- 
cuitorii acestor ţinuturi constituie o unitate etnolingvistica, ci şi că ei isi 
„numeau graiul lor româneşte” („nomment leur parler romanechte”), adică 
românesc. 


Afirmatii similare ale autohtonilor au fost notate si de napolitanul Ferrante Ca- 
peci, rectorul Colegiului iezuit din Cluj, care într-o scrisoare a sa din 24.11.1584 
scria că limba românilor se numeşte „romaneschi”, indicînd totodată şi unitatea 
etnică a Transilvaniei, Moldovei şi Țării Româneşti. 


Unitatea etnică şi psihică dintre moldoveni şi munteni, numele de români pen- 
tru moldoveni şi caracterul autohton al conştiinţei naţionale a românilor sînt 
prezente şi într-o descriere anonimă a Moldovei, care a fost realizată, probabil, 
de un misionar iezuit la 1587. 


Astfel, izvoarele secolelor XIV-XVI sînt unanime în a ne transmite persistenta 
conștiinței româneşti a moldovenilor, în pofida faptului că sub aspect politic 
ei constituiau o comunitate statală deosebită, cea a Țării Moldovei, care le-a şi 
imprimat numele politic respectiv. Constiinta unităţii etnonationale româneşti 
n-a împiedicat cele trei tari române să-şi afirme existența istorică în trei state 
separate, deşi unitatea naţională trebuia să dea şi a dat naștere ideii unităţii 
politice, care, la rîndul ei, trebuia să contribuie şi a contribuit şi mai mult la 
fundamentarea conștiinței unității nationale. Realizata pentru scurt timp şi pe 
un teren încă destul de subred, unirea politică a țărilor române sub puterea lui 
Mihai Viteazul a constituit evenimentul culminant al acelei perioade istorice. 


În încheiere, subliniem că nu pot fi considerate altfel decît aberante şi antisti- 
intifice ideile vehiculate de unii „cunoscători” ai istoriei Moldovei şi partizani 

ai „moldovenismului” cum ca moldovenii nu numai că s-ar fi considerat, sub 
aspect etnic, un popor aparte, deosebit de cel român, ci şi că însuși numele lor 
etnic ar fi apărut mult înaintea celui de „români. Sursele istorice demonstrează 
fără echivoc că poporul român s-a constituit pe arena istorică în secolele VIII-IX, 
acoperind un vast spațiu mai ales la nord de Dunăre, inclusiv cel de la est 
de Carpaţi. Fiind separat ulterior în trei state distincte (Muntenia, Moldova, 
Transilvania), poporul român se considera şi era considerat de către străini ca 
o unitate etnică, formal separată în munteni, moldoveni, ardeleni etc., numele 
acestea indicind nu altceva decît apartenenţa lor statală. 

„Limba Romana’, nr. 4 (22), 1995, p. 89-97 


Comunicare prezentată la Conferinţa ştiinţifică 
„Limba română este numele corect al limbii noastre”, 
Chişinău, 20-21 iulie 1995 


Gheorghe GLOTONIMUL „LIMBA ROMÂNĂ” 
BOBÂNĂ ÎN DOCUMENTELE SCRISE 
DIN MOLDOVA SEC. XVI-XVIII 


»--daca va socoti cineva bine năvălirile necontenite ale sarmaților si goților, 

apoi revărsarea hunilor, a vandalilor si gepizilor, a germanilor si longobarzilor, 

cum nu se va minuna că s-au păstrat pînă acum între daci si geți urmele limbii latine? 
Românii s-au luptat în aşa fel, încît par a se fi războit mai mult pentru 

păstrarea limbii decît pentru viata”. 


Antonius Bonfinius, 
Rerum ungaricarum decades... Basel, 1568 


Constiinta originii comune, a unitatii etnice si lingvistice a fost mereu prezenta 
in mentalitatea populatiei autohtone de pe teritoriul vechii Dacii. Numindu-se 
„rumâni” sau ,romani’, băștinașii acestor locuri aveau conștiința că sînt des- 
cendenti ai coloniştilor romani aduși de Traian. Acest fapt este confirmat si de 
tradiția folosirii de către populaţia autohtonă a termenului „România, în loc de 
„Dacia” sau ,,Valahia’, folosit de străini pentru a desemna aceleaşi realități isto- 
rico-geografice. Constiinta latinitatii românilor este reflectată în creația popu- 
lară: colinde, urături, basme, legende etc. Odată cu apariţia la români a culturii 
scrise, ideea romanitatii îşi găseşte reflectare în actele domneşti, în cronici si în 
literatura religioasă. Printre primele mărturii documentare ale ideii de romani- 
tate la români sînt cele din corespondenţa principelui Imperiului Vlaho-Bulgar 
Ionita cel Frumos (1196-1206) cu papa Inocenţiu al III-lea!. 


Divizarea românilor, începînd cu secolul al XIV-lea, în state feudale n-a dus 
la pierderea conştiinţei unităţii lor de neam şi de limbă. Aceasta ne-o demon- 
strează şi prezența etnonimului „român” şi a glotonimului „limba română” în 
documentele scrise din Moldova medievală. Juramintul lui Stefan cel Mare din 
1485 de la Colomeea a fost tradus „ex valachico in latinum’, adică „din romana 
in lating”. O „cronică anonimă” a secolului al XVI-lea conţine o legendă des- 
pre descălecarea lui Dragoş din Maramureş. Legenda redă o tradiţie internă, 
românească, despre obirsia romană a primilor descălecători. Numele celor doi 
fraţi eponimi, Roman şi Vlahata, pretinsi străbuni ai lui Dragoş, simbolizau cei 
doi termeni: intern - „român” şi extern - „vlah, „valah” cu care erau numiţi 
românii’. 


Din limba română, şi nu din cea ,,moldoveneasca’, sînt traduse în străinătate 
actele domnitorilor moldoveni. La 1562, juramintul lui Despot-Voda fata de 
imperiali este tradus din „limba română’*. Notarul Simon Swierowski traduce 
la 25 iunie 1595, la Cracovia, un răvaş al lui Petru Schiopul „ex lingua valachi- 

ca”. Există multe mărturii documentare că moldovenii în secolul al XVI-lea 
îşi numeau limba lor „limba română. La 1592, Petru Șchiopul, fost domn al 
Moldovei, declara că dorea să se stabilească în Tirol şi datorită faptului că lim- 
ba română, vorbită în Moldova, se aseamănă cu cea italiană: „estlichen di weill 
die walachische Sprach sich mit der wellischen Sprach”*. În aceeaşi epocă, Luca 
Stroici, mare logofăt al Moldovei, care semna actele cu litere latine, declara că 
a primit două scrisori în „limba românească” („voloskim jezikem”) pentru a le 
traduce în polonă”. 


Secolul al XVI-lea a constituit în istoria culturii româneşti o perioadă de 
intense acumulări culturale. Începuturile scrisului în limba română au 
contribuit la răspîndirea largă a ideii romanitatii. Tipăriturile lui Coresi 
au străbătut nu numai ţinuturile transilvănene, ci si pe cele muntenesti şi 
moldovenești, contribuind la formarea limbii române literare. Deşi în acest 
veac, prin intermediul tipăriturilor religioase, ideea romanitatii isi croieşte 
drum în toate provinciile locuite de români, ca, de altfel, şi ideea unităţii 
de neam si de limbă, ea nu este încă clar formulată si argumentată. Într-o 
formă explicită aceasta idee se întîlneşte la cărturarii umaniști din secolul 
al XVII-lea. Studiind în şcolile de cultură clasică din străinătate, cărturarii 
români din acest secol intră în contact cu umanismul european, isi insusesc 
opiniile istoricilor umaniști din Europa cu privire la originea latină a popo- 
rului român şi a limbii lui. Ei erau conștienți de faptul că isi scriu operele, 
traduc şi editează cărţi pentru toţi acei care vorbesc limba română. Prima 
carte tipărită în Moldova - Carte românească de învăţătură (1643) a mi- 
tropolitului Varlaam - este considerată de autorul ei „un dar limbii româ- 
neşti” şi este destinată „întregii semintii româneşti”, tuturor românilor care 
„lăcuiesc în Moldova, Tara Românească şi Ardeal”:. Tot un dar făcut „limbii 
româneşti” consideră şi mitropolitul Dosoftei Dumnezăiasca liturghie din 
1679, tipărită în „rumâneşte” cu un Cuvint depreuna cătră toată sementia 
românească”. 


Carte românească de învățătură de la pravilele împărătești (1646) este denu- 
mirea primului cod de legi editat în Moldova în limba română sub domnia lui 
Vasile Lupu. Şi codicele lui Gheorghe Ştefan, domnul pribeag al Moldovei, este 
alcătuit „pre limba noastră românească, iar o parte din texte au fost „scoase” de 
fostul domn „din limba sârbească pre limba românească”. În același secol, la 
26 ianuarie 1671, Gheorghe Duca, domnul Moldovei, cerea „fraţilor din Lem- 
berg” să-i tipărească 400 de Psaltiri „în limba românească, ca să poată înţelege 
mai uşor poporul care nu ştie slavoneşte”!. La fel ca şi în secolul precedent, 
corespondența diplomatică a domnitorilor se face in ,,romaneste”. La 1 aprilie 
1644 principele Transilvaniei Râkoczi I comunică fiului său textul unei scri- 
sori de la Vasile Lupu, traduse din româneşte (az oláh) in ungureşte”. Acelaşi 
principe trimite apoi domnului Moldovei două scrisori alcătuite „în latineşte 
şi românește”!?. În solia sa in Moldova, unde îl trimise principele Transilvaniei 
in 1648, I. Kémeny aduce cu sine un tălmaci pentru „limba romana’, si nu cea 
„moldovenească”?. 

Numeroase informatii despre limba romana vorbita in Moldova secolului al 
XVII-lea ne-au lăsat misionarii catolici. La 1641 Baksic, care fusese şi in Tara 
Românească, menţiona: „moldovenii vorbesc româneşte” (il valacho)". În jurul 
anului 1671, un alt misionar afirmă că în Moldova populaţia este românească 
(„della natione wallacha”) și vorbește româneşte („il Vallacho”)!€. 


Cărturarii umaniști din Moldova acestui secol, îndeosebi cronicarii, susțin ide- 
ea originii etnice unice, a unităţii de neam şi de limbă a locuitorilor celor trei 
tari româneşti. În cronica lui Grigore Ureche întîlnim cea mai veche afirmaţie 
în limba română despre unitatea neamului, despre originea comună a români- 
lor şi latinitatea limbii lor: „Rumânii, citi să află lacuitori la Tara Ungurească şi 
la Ardeal si la Maramorosu, de la un loc sîntu cu moldovenii şi toți de la Rim sa 
trag”. Demonstrarea romanitatii, unității de neam si de limbă a românilor este 
laitmotivul scrierii lui Miron Costin De neamul moldovenilor, din ce tara au 
ieşit strămoșii lor. Vom cita un singur fragment: „Măcară dară că şi la istorii 
şi la graiul şi streinilor şi în de sine cu vreame, cu primeneale (românii) au şi 
dobindit şi alte numere (adică nume), iară acela carile ieste vechiu nume stă în- 
temeiat şi înrădăcinat: rumân. Cum vedem că, măcară că ne răspundem acum 
moldoveani, iară nu întrebăm: „știi moldoveneşte”, ce „ştii româneşte?” ade- 
că ramleneste?”'®. Preluind ideea lui Miron Costin, Dimitrie Cantemir afirma: 
„Noi, moldovenii, la fel ne spunem români, iar limbii noastre nu dacică, nici 
moldovenească... ci românească, astfel că dacă vrem sa-l întrebăm pe un străin 
dacă ştie limba noastră, nu-l întrebăm: „Scis Moldavice?” (Ştii moldoveneste?), 
ci „Ştii romaneste?”, adică (în latineste) „Scis Romanice?”””. 


>» 


Mărturii documentare privind folosirea glotonimului „limba română” întîlnim 
şi în secolul al XVIII-lea. Constantin-Vodă Mavrocordat, în a doua sa domnie 
în Moldova (1748-1749), a luat măsuri pentru a învăţa pe preoţi „carte roma- 
nească””!. Acelaşi domn, primind o „carte? de la Ilie vel-căpitan de Soroca, îi 
reproşa acestuia: „Pentru ce ne scrii greceste? Au aştepţi să-ți dăm noi logofăt 
să scrii româneaşti? Să-ţi cauţi logofatel să ne scrii româneaşti 7. 


La 1763, Isaia Nemtanu (de la mănăstirea Neamt) a tradus Rinduiala slujbei 
pentru raposati „de pre limba slovenească întru cea rumânească”?. Doi călu- 
gări din Moldova tălmăciseră şi ei, la 1796, Tilcul Evangheliei de Teofilact al 
Bulgariei „în limba noastră românească”, cartea urmînd să fie tipărită la Rim- 
nic”. Călugărul Ioasaf de la schitul Pocrov din Moldova traduce în anul 1797 
cartea lui Varsanufie „pre limba românească” „spre folosul cel de obşte al nea- 
mului românesc". 


Aşadar, glotonimul „limba română” este frecvent folosit pe parcursul secole- 
lor XVI-XVIII în actele domneşti, în corespondenţa diplomatică şi literatura 
religioasă din Moldova. Faptele de cultură evocate mai sus ne demonstrează 
cu prisosinta că moldovenii totdeauna au considerat că vorbesc şi scriu româ- 
neste. 

Comunicare prezentată la Conferinţa ştiinţifică 
„Limba română este numele corect al limbii noastre”, 
Chișinău, 20-21 iulie 1995 


Dumitru LIMBA LOCUITORILOR ŢĂRII 
GRAMA MOLDOVEI DIN PUNCTUL 
DE VEDERE AL JURISPRUDENTEI 


În perioada de ocupaţie a Moldovei dintre Prut şi Nistru de către imperiul rus 
si, îndeosebi, în anii de guvernare a regimului totalitar bolşevic, administraţia 
colonială ţaristă şi cea sovietică au făcut tot posibilul pentru a inocula popula- 
tiei dogma că graiul moldovenesc, care constituie o ramificaţie a limbii române 
vorbite pe teritoriul statului Moldova, ar forma, chipurile, o limbă aparte. 


Odată cu aprofundarea procesului de democratizare a societății marea majo- 
ritate a intelectualitatii autohtone din Republica Moldova s-a dezis de dogma 
existenţei a două limbi est-romanice. Doar un grup foarte restrins de intelectu- 
ali locali, susținuți sub aspect moral, politic, material si financiar de forțele po- 
litice proimperiale, continua să propage ideea că graiul moldovenesc vorbit în 
Republica Moldova de oamenii simpli de la oraşe şi sate ar fi o limbă aparte. 


În rîndurile de mai jos vom examina „argumentele” oponenților prin prisma 
criteriilor jurisprudenţei şi în special ale ştiinţei istoriei statului si dreptului. 


I. Existenţa multiseculară a statului Moldova ar însemna, conform opiniei mol- 
dovenistilor, primul argument al existenţei „limbii moldoveneşti” de sine sta- 
tătoare. 


Formula „un stat — o limbă” în zeci de cazuri reflectă realitatea obiectivă a situ- 
atiei concrete din multe tari ale Europei şi Asiei. În Franţa populaţia vorbeşte 
limba franceză, în Germania - germana, în Polonia - poloneza, in Rusia - rusa, 
in China - chineza, în Japonia - japoneza etc. 


Însă această formulă nu poartă un caracter universal. Ştiinţa istoriei statului 
şi dreptului demonstrează că în trecut au existat sute de state a căror popu- 
latie vorbea o limbă cu altă denumire decît cea a statelor respective. Să ne 
amintim că în antichitate în Peninsula Balcanică și în Asia Mică au existat 
asemenea state ca Atena, Sparta, Creta, Troia, Corint, Megara, Epir etc., însă 
n-au existat limbi ca ateniana, spartana, cretana, corintiana s.a.m.d. şi nici 
națiunile respective. Populaţia statelor enumerate mai sus vorbea în limba 
greacă veche (elină). 


În secolele XII-XV, în partea de nord-est a Europei au existat statele Novgorod, 
Pskov, Vladimir, Reazan, Smolensk, Moscova etc. Locuitorii acestora nu vor- 
beau în limbile novgorodeană, pskoviană, vladimireană, moscovită, ci în limba 
rusă, şi se considerau ruși, nu reprezentanţi ai altor naţiuni, chiar dacă îşi ziceau 
novgorodeni, moscoviți ş.a.m.d. 

Pe intreg parcursul Evului Mediu, pina in anul 1871, in bazinele riurilor Rin, 
Oder şi Elba au existat state ca Prusia, Bavaria, Saxonia, Baden, Wurttemberg, 
Westfalia şi alte cîteva zeci. Populaţia lor vorbea în limba germană și nu con- 
stituia naţiuni diferite. O situaţie similară a fost în Peninsula Apenină, unde 
populaţia statelor Piemonte, Toscana, Modena, Parma, Romagna, Lombardia, 
Veneţia vorbea în dialectele limbii italiene. 


Practica internațională contemporană si dreptul constitutional a zeci de state 
din Europa, Africa, America, Asia, Australia şi Oceania ne demonstrează că şi 
în zilele noastre într-o mulțime de tari denumirea limbii vorbite nu coincide 
cu denumirea statului respectiv. Constituţia Austriei consfinteste în calitate de 
limbă de stat limba germană. Constituţia Panamei din 1946 prin art. 7 legi- 
ferează limba spaniolă în calitate de limbă oficială a țării. Ca limbă oficială a 
statelor respective, spaniola este decretată de Constituţia Ecuadorului din 1946 
(art. 7), de Constituţia Salvadorului din 1950 (art. 10), de Constituţia Nicaragu- 
ei din 1950 (art. 7), de Constituţia Guatemalei din 1956 (art. 5) etc. 


Limba vorbită în 18 ţări din Orientul Apropiat şi din Africa de Nord prin de- 
numirea sa nu are nimic comun cu denumirile statelor respective. Constituţia 
Siriei din 1950 prin art. 4 decreta drept limbă oficială limba arabă. Aceeaşi 
limbă a fost legiferată în Liban prin art. 11 al Constituţiei din 1926, în Irak 
prin art. 17 al Constituţiei din 1925, în Iordania prin art. 2 al Constituţiei din 
1952, în Egipt prin art. 3 al Constituţiei din 1956 şi art. 5 al Constituţiei din 
1964, în Tunisia prin art. 1 al Constituţiei din 1959, în Mauritania prin art. 3 al 
Constituţiei din 1961, în Algeria prin art. 5 al Constituţiei din 1963 şi art. 3 al 
Constituţiei din 1976. 


Din cele relatate se conturează formula universală a jurisprudenţei: Populaţia 
statelor legate prin comunitatea provenientei istorice, prin multiple relații eco- 
nomice şi culturale seculare vorbeşte una şi aceeași limba. 


II. Folosirea frecventă a termenilor ,,moldovean’, ,,moldoveni’, „moldovenesc” 
în diverse documente istorice, juridice şi opere literare este calificată de opo- 
nenti în calitate de argument al existenţei „limbii moldoveneşti”. 


Documentele si actele normative referitoare la istoria statelor lumii ne arată că 
existența termenilor pentru denumirea locuitorilor unor tari nici pe departe 
nu înseamnă că au existat neapărat si limbi a căror denumire ar fi coincis cu 
denumirea termenilor respectivi. 


Autorul cronicii Lavrentiev, descriind luptele oştirilor statului Vladimir cu tă- 
taro-mongolii la 1237, îi numește pe ostaşii cnezatului „vladimireni”. Tratatul 
încheiat în anul 1270 între statul Novgorod şi marele cneaz al statului Tver 
Iaroslav Iaroslavici îi consemnează pe locuitorii statului Novgorod prin terme- 
nul „novgorodeni”. Actul legislativ de bază al statului Pskov „Pskovskaia prav- 
da” („Pravila pskoviană”) în art. 34 şi 35 aplică populaţiei respective termenii 
„pskovian” şi „pskovieni”. Constituţia Prusiei din 1850 în art. 3, 27, 70 intrebu- 


inteaza termenul ,,prusac’, iar în art. 4, 29, 30, 32, 34 termenul ,,prusaci” Ar fi 

oare corect ca in această bază să declaram că au existat limbile ,vladimireana’, 
„novgorodeană, „pskoviană” sau „prusacă” şi, paralel, națiunile respective? 


În prezent cetăţenii S.U.A. poartă numele de americani, cei din Australia — aus- 
tralieni, din Mexic - mexicani, din Brazilia — brazilieni, din Egipt — egipteni, din 
Algeria - algerieni etc. Cu toate acestea, toţi ştiu că populaţia S.U.A. şi cea din 
Australia vorbeşte in limba engleză, a Mexicului - în spaniolă, a Braziliei - in 
portugheză, a Egiptului şi Algeriei — în arabă. Prin urmare, denumirea limbilor 
vorbite în statele enumerate nu coincide cu denumirea statelor înseşi. 


Ştiinţa istoriei statului şi dreptului şi cea a dreptului constituțional ne demon- 
strează că termenii „atenian, „spartan, „bizantin, ,,novgorodean’, „vladimi- 
rear’, ,pskovian’, „prusac”, „bavarez, ,saxon’, „genovez, „venețian, „american”, 
„australian, „egiptean, „algerian” etc. indică în realitate apartenenţa statală a 
locuitorilor țărilor respective. E corect deci să conchidem că şi termenii „mol- 
dovean’, „moldoveni” semnifică apartenenţa statală a locuitorilor Ţării Mol- 
dovei: pe timpul existenţei Principatului Moldova - supusenia, iar în cadrul 
Republicii Moldova - cetăţenia locuitorilor ei, indiferent de naționalitate. 


III. Substituirea nestiintifica a sintagmei „grai moldovenesc” prin sintagma 
„limba moldovenească” şi intrebuintarea incorectă a celei din urmă în unele 
documente şi opere literare constituie apanajul apologetilor „teoriei” existenţei 
a două limbi est-romanice. 


Sintagma „limba moldovenească” a fost utilizată cel mai frecvent în actele juri- 
dice şi formularele administrativ-politice ale imperiului rus şi în cele din fosta 
U.R.S.S. Scopul acestei acţiuni este cunoscut: deformarea conștiinței naţionale 
a populaţiei autohtone din teritoriile de la răsărit de Prut şi facilitarea procesu- 
lui de deznaționalizare și rusificare a locuitorilor Basarabiei. 


Această metodă reprezenta un element important al politicii fariseice a cer- 
curilor imperial-şovine ruse în activitatea lor multiseculară de mankurtizare 
a popoarelor neruse. Să ne amintim că în actele juridice ale Rusiei țariste 
timp de secole au fost falsificate atît etnonimele reale ale multor popoare 
neruse, cît şi denumirile limbilor acestora. Ucrainenilor li se spunea malo- 
rosieni, udmurtilor - votiaci, tuvinilor - ureanhoieni, kazahilor - kirghizi, 
hakasilor - tătari din Minusinsksi Abakan, mariienilor - ceremisi, hantilor — 
osteaci, mansilor - voguli etc. Respectiv limba ucraineană era prezentată in 
documente cu denumirea de limbă malorosiană, limba kazahă - drept kirghi- 
ză, limba mansiană drept vogulă ş.a.m.d. Chiar şi unii reprezentanţi de vază 
ai culturii ruse denaturau etnonimele popoarelor neruse şi numele limbilor 
pe care le vorbeau acestea. Scriitorul L. N. Tolstoi în povestirea Prizonierul 
din Caucaz îi categorisea pe locuitorii bastinasi din Caucazul de Nord drept 
tătari. 


Nu rezistă criticii nici afirmaţia oponenților că sintagma „limba moldoveneas- 
că” a fost legiferată prin art. 421 al Regulamentului Organic al Moldovei din 
1832. 

Jurisprudenta considera nule din momentul adoptarii toate documentele impuse 
prin forță. Regulamentul Organic, dupa cum se ştie, nu constituie o operă juridică 
din Principatul Moldova. Acest act legislativ a fost impus de guvernul Rusiei țariste 
în perioada de ocupaţie militară a Principatelor Române în anii 1828-1834. Conti- 
nutul final al articolelor din Regulament a fost determinat de membrii comisiei de 
redactare, întrunite la Petersburg sub preşedinţia lui Daskov, în care reprezentanții 
guvernului țarist constituiau majoritatea. Controlul asupra activităţii comisiei era 
exercitat de vicecancelarul Rusiei, Nesselrode, şi loctiitorul acestuia, Liven. 


Noi presupunem că scriitorul Gheorghe Asachi, care împreună cu M. Sturza a 
reprezentat Moldova în comisia de la Petersburg, va fi pledat pentru glotoni- 
mul „limba română”. Doar acest om de cultură, conştient de faptul că în Mol- 
dova se vorbea limba română, a editat din 1829 ziarul „Albina românească, iar 
mai tîrziu - „Alăuta românească. Poziţia scriitorului in problema disputată o 
depistăm cu claritate şi din poezia La Patrie: 


„Un viu dor mă-naripează şi ma-ndeamna din giunie 
Ca să cerc pe alăută românească armonie”. 


E cazul să menţionăm că aceste rînduri de început ale poeziei asachiene au fost 
înlocuite prin puncte de suspensie în ediţia Opere, apărută la Chişinău în 1979. 
Autorităţile s-au temut ca nu cumva cititorul din Moldova să-şi dea seama că 
vorbeşte limba română. 


Deja în perioada de elaborare si redactare a Regulamentului diverse pături 
sociale ale populaţiei Principatului Moldova au protestat energic împotriva 
impunerii de către Rusia a acestui act normativ. La 7 mai 1831 la Iași au fost 
raspindite foi volante cu următorul conţinut: „Jos regulamentul! Cetăţeni, pre- 
ferati moartea!” În același an țăranii din mai multe judeţe ale Moldovei cu 
arma în miini s-au ridicat împotriva adoptării Regulamentului Organic. Ad- 
ministratia ţaristă a înăbușit prin foc şi sabie această răscoală de amploare a 
populaţiei Principatului. Au fost uciși şi răniți peste 300 de oameni, circa 60 de 
mii de participanţi la răscoală au fost supuși represiunilor. 


Deci Regulamentul Organic, fiind un act legislativ impus prin forța armelor de 
către un stat străin, conform principiilor fundamentale ale jurisprudenţei, este 
nul din momentul adoptării. Normele lui nu pot servi în calitate de argument 
în disputele de ordin lingvistic. 


IV. În calitate de argument suprem oponenții tind să exploateze conștiința na- 
tionala a populaţiei, conştiinţă care a fost deformată metodic pe parcursul a 
180 de ani de guvernare în ţinut a administraţiei coloniale ţariste şi a regimului 
totalitar comunist. Ei cer cu insistență ca denumirea limbii să fie stabilită de 
cetăţenii republicii prin referendum. 


Oamenii simpli de la orașe si sate nu sînt in stare să dea un răspuns corect la 
problemele de ordin pur ştiinţific, cu atît mai mult cu cît ei au fost şi sînt ma- 
nipulati, după cum se ştie. 

Pina nu demult zeci de milioane de locuitori ai fostei U.R.S.S. considerau ca 
există un popor sovietic. Unde este în prezent acest popor? 


Într-un şir de publicaţii ale fostei Republici Democrate Germane se afirma sus 
şi tare că existau două naţiuni germane distincte: una capitalistă şi alta socialis- 
tă. Se mai încumetă oare cineva să enunte în prezent asemenea enormitati? 


Intelectualitatea autohtonă onestă stigmatizeaza aberatiile propagandei țariste 
şi sovietice referitoare la existenţa unei „limbi moldoveneşti” si a unei „națiuni 
moldoveneşti” aparte, distincte de limba şi de națiunea română. Ne considerăm 
obligați să analizăm modalitatea prezentării de către istoriografia sovietică a 
unui document legislativ din secolul al XVII-lea în care găsim anumite detalii 
referitoare la limba vorbită în Tara Moldovei. 


În nr. 5 al revistei „Octombrie” din 1956 a fost publicat articolul ,,Pravilele” 
lui Vasile Lupu - un monument al dreptului moldovenesc si limbii mol- 
dovenești (p. 77-82). La pagina 82 este scris negru pe alb că „limba „Pravile- 
lor” lui Vasile Lupu este limba moldovenească atotnorodnică”. În anul 1967, 
în vol. I al tratatului academic Istoria R.S.S. Moldovenești la p. 295-296 se 
menţiona că „Pravila” lui V. Lupu „prezintă un deosebit interes ca izvor 
pentru studierea etapelor inițiale de formare şi dezvoltare a limbii literare 
moldoveneşti”. Aceeaşi afirmaţie o întîlnim la p. 310-311 din vol. 5 al Enciclo- 
pediei sovietice moldovenești, la p. 151 din voi. 2 al enciclopediei Literatu- 
ra si arta Moldovei, la p. 634 a lucrării Kratkaia entiklopediia: Sovetskaia 
Moldavia etc. 


Asemenea lucrări şi îndreptare au fost editate în tiraje de mii şi zeci de 
mii de exemplare. Cu această literatură au fost completate abundent bibli- 
otecile tuturor instituţiilor de învățămînt, bibliotecile publice din oraşe şi 
de la sate. În consecinţă, cînd cineva se interesa în ce limbă a fost editată 
Pravila lui V. Lupu, el era informat de numeroasele publicaţii sovietice că 
primul cod de legi al Ţării Moldovei a văzut lumina tiparului în „limba 
moldovenească”. 

Cititorul neavizat va rămîne însă frapat cînd va afla că primul cod de legi al 
Moldovei purta următorul titlu: Carte românească de învățătură de la pra- 
vilele împărăteşti si de la alte giudeate cu dzisa si cu toată cheltuiala lui 
Vasilie Voivodul şi domnul Ţării Moldovei di în multe scripturi tălmăcită 
di în limba ilenească pre limba românească. 


Analiza titlului primului cod de legi al Moldovei prin prisma criteriilor juris- 
prudentei ne determină să afirmăm că în anul 1646 puterea supremă de stat a 
Principatului în persoana domnitorului V. Lupu a constatat în mod oficial, prin 
lege, faptul că în statul Moldova populaţia vorbea limba română. În sprijinul 
acestei concluzii aducem şi menţiunea făcută de Eustratie logofătul la sfirşi- 
tul preambulului: „După tocmala si nevointa mării(i) sale domnului... am scos 
aceaste pravile şi le-am tălmăcit din scrisoare grecească pre limba românească 
ca să poată inteleage toţi” (p. 38). 

Domnitorul avea o poziţie clară referitor la limba populaţiei Moldovei. Încuvi- 
intind în 1643 editarea Cazaniei lui Varlaam (publicată cu titlul Carte româ- 
neasca de învățătură dumenecile preste an si la praznice împărătești si la 
svinti mari, cu, dzisa si cu toată cheltuiala lui Vasilie Voevodul si domnul 
Ţării Moldovei di multe scripturi tălmăcită, din limba slovenească pre lim- 
ba românească), V. Lupu în compartimentul introductiv Cuvint împreună 
cătră toată semintia romenească scria: „...Dăruim şi noi acest dar limbii ro- 
mâneşti carte pre limba românească.... 


Aşadar, din unghiul de vedere al jurisprudenţei sînt legitime numai denumirile 
„limba romana’, „poporul roman’, „națiunea română”. 


„Limba Romana’, nr. 4 (22), 1995, p. 102-106 


Comunicare prezentată la Conferinţa ştiinţifică 
„Limba română este numele corect al limbii noastre”, 
Chișinău, 20-21 iulie 1995 


Pavel DIN 
BALMUS SCRIPTURILE 
ROMANE 


În prezent, parcurgînd paginile mereu proaspete si vii ale cronicilor si tipărituri- 
lor din Moldova de pînă la desprinderea arbitrară de la pieptu-i a Bucovinei si 
Basarabiei, te gindesti că multi, dacă nu majoritatea dintre noi, nu observă că a 
susține cu îndărătnicie pretinsul „drept de existență” al noţiunilor „popor (chiar 
„norod”!) moldovenesc” si „limbă moldovenească” echivalează cu nişte orientări 
anacronic-regionaliste, cu promovarea unor speculaţii mincinoase. Or, dacă ținem 
cont de faptul că, deja o jumătate de secol, a treia sau chiar a cincea parte dintr-o 
țară românească, în pofida a tot felul de dezmembrări (de la 1775, 1812, 1940 
etc.), această ,,republicuta” (de ,,productie” sovietică) este impusă a trăi cu o altă 
inimă, cu un alt suflet şi o altă respiraţie decît cele româneşti, mai revenindu-ne 
în memorie şi cele scrise cu veacuri în urmă despre aproximativ aceleași lucruri, 
nu putem să nu recunoaştem că mai batem pasul pe loc (si... apa in piuă) si că 
susţinem si revigoram stagnarea de ordin filologic si politic. 


Pe de altă parte, e suficient să citim cele afirmate răspicat de către cronicari si 
cărturari spre a ne da seama, de exemplu, de apropierea pînă la identitate a ter- 
menilor „muntean” şi ,moldovean”, ambii echivalind cu străvechiul „roman”. 


În legătură cu aceste atît de elementare adevăruri (noţiunile de „ Moldova” şi „mol- 
dovean” semnificînd... rîu, regiune din preajma unei albii de rîu, precum si trăito- 
rul de pe malul acestei ape, ,,riureanul” sau ,,vdleanul”, spre deosebire, bunăoară, 
de „Muntenia”, „munteanul” de alături ori de pe... la munte, dintr-un... plai, ceva 
mai ridicat), ne-am încumeta, la rîndu-ne, să presupunem că aceste „înfrățite” 
denumiri, „porecle” pot fi considerate drept „moştenitoare” ale anticelor etnonime 
„get” (care, în armeneste, înseamnă si... rîu, albie de rîu, vale, adinciturd) şi „dac” 
(ceva ce se află si există lingă munți, pe deal ori în preajma unui promontoriu). 


lar dacă e să ne plasăm mai aproape de realităţile zilelor noastre, am încerca 
să... reconsiderăm si balada („moldovenească”?) Mioriţa drept operă general-ro- 
mânească, așa-zisul „spațiu mioritic” (L. Blaga) reprezentînd ca atare o fericită 
simbioză a ceea ce s-a numit si continuă să fie cunoscut ca „muntenesc” (deal) si 
„moldovenesc” (vale). 


Pe-un picior de plai, 
Pe-o gură de rai, 
Iată, vin în cale, 

Se cobor la vale... 

„Să numim acest spatiu-matrice, înalt si indefinit ondulat si înzestrat cu specificele 
accente ale unui anume sentiment al destinului: spațiu mioritic”, propune Lucian 
Blaga... 


I. VARLAAM (cca 1590-1657): 
1. „LEASTVIŢA” (,,Scara”) lui Ioan Scărarul (1618) 
Din „Înainte cuvintarea tălmăcitariului”: 


»-lara acum pentru folosul neamului crestinesc, cui va vrea să cetească, din 
slovenie scoasă pre înţelesul a toată limba RUMĂNEASCĂ (aici şi în continu- 
are sublinierile ne aparţin - PB.) de smeritul întru călugărie Varlaam, preot... 
întru mănăstirea ce se cheamă Săcul, ca de mult pret sufletului de folos această 
carte...” 

Reprodus din: Gh. Bogaci, Pagini de istoriografie literară, Chisinau, 1970, p. 11. 


2. „CARTE ROMÂNEASCĂ DE ÎNVĂȚĂTURĂ” sau „EVANGHELIE ÎNVĂ- 
ȚĂTOARE”, 1643, şi nu doar „CAZANIE”!!! 


a) ,Cuvint împreună cătră toată sementiia ROMÂNEASCĂ” 


»-l0 Vasilie-voievod, cu darul lui Dumnedzau tiitoriu si biruitoriu şi domn a 
toata Tara Moldovei, dar si mila si pace si spasenie a toata sementiia ROMA- 
NEASCA, pretutinderea ce sa afla pravoslavnici intru aceasta limba...” 


b) ,,Cuvint cătră cetitoriu” 


„... cu mult mai vîrtos limba noastră ROMÂNEASCĂ, ce n-are carte pre limba 
sa, cu (a)nevoe iaste a inteleage cartea alţii limbi...” 
Reprodus din: Varlaam, Opere, vol. I, Chișinău, 1991, p. 20, 22. 


3. „CARTE CARE SĂ CHEAMĂ RĂSPUNS ÎMPOTRIVA „CATEHIZMU- 
SULUI” CALVINESC”(1645) 


Din „Predoslovie”: 


„Varlaam, cu mila lui Dumnedzău mitropolitul Suceavei şi arhiepiscopul Ţării 
Moldovei, cătră creştinii de Ardeal: Credincioşi pravoslavnici şi adevăraţi fii 
svintei noastre beseareci apostoleşti, iubiți creştini si cu noi de un neam RO- 
MÂN, pretutindirea tuturor ce se află în părţile Ardealului... 


...Adusu-mi-au (logofătul şi cumnatul domnului Matei Basarab din Muntenia, 
Udriște Năsturel - PB.) şi o cartulie mică in limba noastră ROMANEASCA 
tipărită. 

În ,OTVEATNIC”: 


„Această cartulie (,,Catehizmusul calvinesc” - PB.) au ajuns şi la noi, la RO- 
MÂNII din Tara Moldovei si din Tara Românească...” 
Reprodus din: Varlaam, Opere, Bucureşti, 1984, p. 185, 186, 190. 

II. Grigore URECHE (cca 1590-1647): 


»LEATOPISETUL ȚĂRII MOLDOVEI” (în paragraful „Pentru Tara Ungu- 
rească de Jos si Ardealul de Sus vom să arătăm, fiindu-ne vecini de aproape si cum 
au avut si ei crăiie mare ca şi leşii”) 

»--RUMANII, citi să află lăcuitori la Tara Ungurească şi la Ardeal, şi la Mara- 
morosu, de la un loc sîntu cu moldovenii şi toţi de la Rim să trag...” 

Reprodus din: Gr. Ureche, Letopiseţul Ţării Moldovei, Chişinău, 1971, p. 128. 


III. N. MILESCU-SPĂTARU (1636-1708): 


„CARTE CU MULTE ÎNTREBĂRI foarte de folos pentru multe trebi ale cre- 
dintei noastre, tălmăcită de Nicolae Spat(aru) de pre limba grecească pre limba 
noastră proastă (simplă! - PB.) RUMANEASCA” 


»...Dumnedzău să zice pre limba grecească iară pe limba letenească deus, iară 
RUMANESTE să chiamă Dumnedzău, care nume iaste luat de la letinie, în ce 
chip şi mai jumătate de limbă RUMANEASCA luată de la letini...” 


Reprodus din: Virgil Cândea, Rațiunea dominantă, Cluj-Napoca, 1979, p. 89. 


IV. DOSOFTEI (1624-1693): 
1. „PSALTIRE” (1673) 


a) (Foia de titlu:) „PSALTIRE a svintului proroc David. Pre limba RUMÂ- 
NEASCA..” 


b) La sfîrşitul unui „Cuvînt către cititor”: ,,...A lui David svint proroc şi împărat 
Psaltire, tilcuita RUMANESTE pre stihuri”. 
Reprodus din: Dosoftei, Opere poetice, ediție de P. Balmus, Chisinau, 1989, p. 229, 232. 


2. „DOMNII ŢĂRII MOLDOVEI” 


a) „...Descălecatu-au tara domnul Dragos-voda, 
Fericita, buiaca, cu tot feli de roda, 
Cînd au adus într-însă ROMÂNEASCĂ limbă, 
De bun neam si ferită de la calea strimba...” 


b) Nota finală din cea de-a treia variantă (de la 1690?) a aceleiaşi cronici ver- 
sificate: 


».- Ţara Moldovei şi Ardealul, şi Tara Munteneasca, acest loc de pămînt să chea- 
mă Misiia pînă la Dunăre. Aflat-am citind cum fiiul lui Constantin-împărat, 
Consta, au purces asupra vlahilor, adecă (a) RUMÂNILOR celor de pe Dunăre, 
să-i bată, căce să rocoşisă pre împărăție, şi i-au potolit. Dintr-aceaea să vede că 
şi mai de demult au lacuit RUMÂNI într-aceaste tari. Dara pentru bişugul pa- 
mintului zburdind oamenii în păcate, s-au pustiit, precum s-acmu pat aceaste 
părţi... 

Dara intre Prut si-ntre Nistru lacuia taifalii pre-atunci, de n-ar hi fost s-aceia 
RUMANI, ca pre-aceale vremi si RUMANII era razboinici cu rusii, cu scythii, 
că era tot pagini. Iara între Bolgariia şi-ntre Machedoniia sînt RUMANI din 
rădăcina cea batrina, din carea s-au latit alalti rumâni, de s-au razletit unii si 
pana in Italiia, la Rim. Si pentru naselnici ce era, era tot prin inchisori. Si sco- 
tindu-i chesariui Rimului la o treabă, slujira bine si li-au dat un loc pustii ce sa 
cheamă acmu Maramuras. Dintr-acei rumâni a Maramurasului s-au descălecat 
Tara Moldovei, uitata de demult pustie, precum pana nu demult purta cerc in 
cap moldovenii, cevluit(i), ca si maramurisenii...” 

Reprodus din: Dosoftei, Opere, vol. I, Bucuresti, 1978, p. 4, 398. 


3. STIHURI ,, PREDOSLOVI(E)I” 


a) „Leatopisăţ din grecie 
Ce s-au scos pre ROMANIE, 
Cu invataturi prea bune 
Şi cu istorii depline...” 


DA 


b) (... Această „Predoslovie” în versuri e reprodusă si in cronografele - manus- 
cris tip Danovici din aceeaşi epocă, cronografe întocmite nu fără participarea 
activa şi a lui Dosoftei. Unul dintre acestea e şi acea ,,Stringere noă, manuscris 
ce se păstrează la Biblioteca „V. G. Korolenko” din Harkov, variantă din al cărei 
început mai cităm: 


»-lara fiind istoriile acelea scrisă pre limba adinca elineasca şi sloveneasca, 
de nu putea intalege cei neinvatati, era lucru de nice un folos. Care istorii, cu 
vrerea lui Dumnedzău, indemnindu-sa dumnealui răposat Patrasco Danovici, 
„„pus-au nevointa de le-au prepus (transpus - PB.) din grecie pre ROMA- 
NIE...; „...Şi să cheamă cartea aceasta Leatopisatu, întru care cineş va citi, multe 
istorii şi lucruri de folos va afla. Şi-i scrisă şi prepusă această carte de pre limba 
grecească pre limba de intales ROMÂNEASCĂ de dumnealui răposat Patrasco 
Danovici, ce-au fost odată supt vlastiia luminatei şi blagocestivei domniei Mol- 
dovei logofăt al treilea şi gramatic de scrisoare greceasca...”) 

Reprodus din: Dosoftei, Opere poetice..., Chisinau, 1989, p. 222; Gh. Bogaci, Pagini de 
istoriografie literară, Chişinău, 1970, p. 16, 17. 


V. MIRON COSTIN (1633-1691): 
1. „STIHURI DE DESCĂLECATUL ŢĂRII” 


(După „Preadoslovie, adecă voroavă cătră cititoriul” la „LEATOPISEŢUL TA- 
RII MOLDOVEI”) 

„+. Traian intiiu, împăratul, supuindu pre dahi, 

Dragos, apoi, în moldoveni premenind pre vlahi...”! 


2. „CRONICA ȚĂRILOR MOLDOVEI ȘI MUNTENIEI” sau „Cronica polo- 
nă” (de la 1677) 

a) „...Ca şi noi, şi muntenii se numesc RUMÂNI; ceea ce este același lucru ca 
romani. Şi dintre ei sînt multi în Tara Transilvaniei şi peste tot ţinutul Maramu- 
reşului şi al Oltului, în munţi, de asemenea un ţinut al Ţării Transilvaniei...” 


b) ...Despre diferitele numiri ale poporului moldovean si muntean 


„Numele cel mai adevărat, de la primul descălecat prin Traian este RUMÂN 
sau romanus, care nume acest popor l-a păstrat întotdeauna între dinsii, şi în- 
dată după descălecat şi după pustiire, cum s-a spus, şi după al doilea descălecat, 
pînă astăzi, acelaşi nume este dat îndeobşte şi muntenilor, şi moldovenilor, şi 
celor ce locuiesc în Jara Transilvaniei. RUMAN este un nume schimbat în 
curgerea anilor din „roman; şi astăzi, cînd întreb pe cineva dacă ştie moldove- 
neste, spun: „ştii rumaneste’, aproape ca „scis romanice”. Un alt nume ei înșiși 


v » 


nu au primit între dinsii niciodată... 
c) ... Despre limba moldovenească sau RUMANEASCA 


„Cea mai strălucită dovadă a acestui popor, de unde se trage, este limba lui, care 
este adevărată latină, stricată, ca şi italiana... Totuşi, întreaga temelie a vorbirii 
şi pînă astăzi se tine pe limba latină...” 


3. »ISTORIE IN VERSURI POLONE DESPRE MOLDOVA ȘI TARA ROMA- 
NEASCĂ” sau „Poema polonă” (de la 1684) 


a) Partea I. De neamul moldovenilor 
Despre prima lui descălecare de către Traian 


»-Atit aceştia, cit şi ceilalți poartă numele vestit de RUMÂNI. Deci nimeni să 
nu se îndoiască că se trag de la Roma...” 


b) Partea a II-a. De risipirea coloniilor lui Traian de către tătari si de locuința 
romanilor în munți 


„„„.Mergeau veseli la luptă romanii, acum prefacuti in RUMÂNI, cu numele 
acesta mare astfel corupt. Ei isi aminteau de Traian şi de locurile glorificate 
prin numele său, precum si de virtuțile şi calităţile lui antice... 


c) Partea a III-a. Despre al doilea descălecat al Moldovei şi Munteniei, după alun- 
garea tătarilor 


„După o aşa de mare înfrîngere în lupta de la Roman, hoardele tătare se retra- 
seră (de) peste tot şi, nemaifiind nici o piedică din partea acestora, se făcu pe 
urmele lor al doilea descălecat, întîi al Munteniei, curînd apoi şi al Moldovei, 
aci prin voievodul Dragoş cu ai săi, dincolo - prin Negrul-voievod cu muntenii 
pedestri. De acum vor fi de o parte moldovenii, de alta - muntenii... în acest 
de al doilea descălecat cele două tari şi-au schimbat numele de RUMÂNI, dar, 
tragindu-si originea de la Roma, nu pierdură cu totul acest nume. ,RUMAN” 
înseamnă „romanus”, si unul cînd întreabă pe celălalt despre limbă, zice pina 
în ziua de azi: „Ştii rumâneşte?”, ceea ce este aproape „Scis romanice?” nu zice 
„moldoveneşte” (sau „muntenește”! - PB.). Si numai acei care au trecut în aces- 

te două tari şi-au schimbat numele in „muntean” şi „moldovean”, dar cei mai 
rămaşi pe loc, în Ardeal, au păstrat neschimbat numele cel vechi şi se mîndresc 
şi azi cu numele „RUMÂNI”.. 

Reprodus din: M. Costin, Opere, vol. I, Bucuresti, 1965, p. 5, 219, 224, 231, 244, 254, 255. 


4. „DE NEAMUL MOLDOVENILOR, DIN CE TARA AU IEȘIT STRAMO- 
SII LOR” 


a) Predoslovie, adecă cuvintare dintâi de descălecatul țării cel dintăi şi a neamului 
Moldovenescu 


„...Biruit-au gîndul să mă apucu de această trudă, să scot lumii la vedere felul 
neamului, din ce izvor şi semintie sintu lăcuitorii ţării noastre, Moldovei si 
Ţării Muntenesti şi românii din ţările ungurești, cum s-au pomenit mai sus, 
că toţi un neam și odată discalecati sintu, de unde sîntu veniţi strămoșii loru 
pre aceste locuri, supt ce nume au fostu întăi la discălecatul lor şi de cîndu s-au 
osebit şi au luat numele cest de acum, moldovan şi muntean... 


b) Capul al şeaselea. De numerile (numele sau denumirile - PB.) neamului aces- 
tor tari si de port si de limba graiului, de unde au luat... 


„Aşa şi neamul acesta, de carele scriem, al țărilor acestora, numele vechiu si 
mai direptu ieste „rumân” adecă rîmlean, de la Roma. Acest nume de la discăli- 
catul lor de la Traian, şi cit au trait până la pustiirea lor di pre aceste locuri şi cit 
au trăitu în munti, în Maramoroş si pe Olt, tot acest nume au ţinut şi tin pana 
astăzi şi încă mai bine muntenii decît moldovenii, că ei şi acum zic si scriu tara 
sa „rumânească”, ca şi românii cei din Ardeal” 


».„.Măcară dară că şi istorii, şi la graiul şi streinilor, şi în-de-sine cu vreme, cu 
vacuri, cu primenele au şi dobindescu şi alte nume(re), iară acela carile ieste 
vechiu nume stă întemeiat şi înrădăcinat: RUMÂN. Cum vedem că, măcară 
că ne răspundem acum moldoveni, iară nu întrebăm: „Ştii moldoveneste?”, ce 
„Ştii româneşte?”, adecă rimleneste, putin nu zicem ,,Stis românite?” pre limba 
latinească. Stă dară numele cel vechiu ca un temei neclătit, deşi adaog ori vre- 
mile îndelungate, ori streinii adaog si alte nume(re), iară cela din rădăcină nu 
să mută... Şi aşa ieste acestor tari si țării noastre, Moldovei, şi Tarii Muntenesti 
numile cel direptu de moşie, ieste RUMAN, cum să răspundu şi acum toți aceia 
din ţările unguresti lacuitori şi muntenii tara lor, şi scriu şi răspundu cu graiul: 
Tara Românească...” 

Reprodus din: M. Costin, Opere, vol. II, Bucureşti, 1965, p. 9-10, 44-45. 


VI. DIMITRIE CANTEMIR 


În comparaţie cu predecesorii, cu cărturarii conationali sau cu unii umaniști de 
talie europeană în a căror operă fusese abordată şi problema originii romane a 
poporului nostru, adică a românismului autohton al acestuia, Dimitrie Cantemir 
se înscrie pe o treaptă vădit superioară şi serios susținută de surse istoriografice de 
veritabil caracter științific. 

In primul rind, el îşi depăşeşte cu mult precursorii intemeietori ai cronologiei de 
expresie națională (Grigore Ureche, Miron Costin ș.a.) prin orizont si formație 
umanistă, prin apelarea repetată la numeroase surse provenind din istoriografia 
universală cu referințe frecvente la etnonimele „valah” -,,voloh’, „roman” — „ro- 
man” ş.a.m.d., ajungînd la argumentata concluzie că Ardealul, Tara Românească 
şi Moldova fac parte din acelaşi areal constituit istoric: Daco-Romania. 


Prin urmare, marele nostru umanist duce mai departe gîndul lui Miron Costin 
(absorbit de vechimea si originea locuitorilor din Moldova), coborindu-l în adin- 
cimea veacurilor. D. Cantemir datează începuturile şi vechimea (antichitatea) ro- 
mano-moldo-vlahilor cu mult înaintea războaielor dintre Traian şi Decebal. Pe 
parcurs, desigur, antrenat de expunerea tuturor războaielor purtate de Imperiul 
Roman cu popoarele învecinate, autorul lucrării de proporții Hronicul vechimei 
a romano-moldo-vlahilor detectează pas cu pas — uneori emitind ipoteze putin 
demonstrabile - „urme” în favoarea teoriei sale despre apariţia, încă de la acea 
vreme, a noțiunilor de „român”, „românesc”, „românească”, denumiri sau etnoni- 
me care, de fapt, s-au impus mult mai tîrziu. Astfel încît istoricul sau, mai curînd, 
vreun copist-grămătic ce transcria, probabil sub dictarea autorului, versiunea ro- 
mânească a acestei opere (concepute initial in latineşte - Historia Moldo- Vlachi- 
ca) confunda adeseori noțiunile: roman - român. De aici, evident, şi exagerările 
ulterioare ale reprezentanţilor Şcolii Ardelene, ale tuturor susținătorilor „curățe- 
niei romane” a poporului nostru, a originii „strict romanice”, a „nobleţei de stirpe 
romană” s.a.m.d. 


Pe de altă parte, tinind cont de puținele tradiţii istoriografice ale Moldovei cu 
privire la originile si începuturile vieţii romanice pe aceste meleaguri (avem 
în vedere în primul rînd lucrările lui Miron Costin De neamul moldovenilor, 
cronica de la 1677 şi poemul său livresc din 1684), Dimitrie Cantemir folosește 
din plin argumente de ordin local si national. În concepția lui istoriografică 
constatăm o evoluţie ascendentă în sensul apropierii sale de înțelegerea cît mai 
deplină a chestiunilor de principiu ce urmau a fi abordate exhaustiv în ultima 
si cea mai desfășurată operă a sa - Hronicul vechimei a romano-moldo-vlahi- 
lor. Concludentă în acest sens e Descrierea Moldovei, întocmită cam în aceeași 
epocă, cu un caracter enciclopedic-universal, destinată publicului european, in- 
clusiv unor cercuri de savanţi ai vremii, operă care, fără îndoială, n-ar fi putut 
cuprinde toate problemele ce tin de istoria și specificul acestui neam, de limba, 
graiurile acestuia etc. 


De altfel, se presupune că, atunci cînd a purces la întocmirea acestei opere, D. Can- 
temir a scris primul capitol desfăşurat, depăşind ca volum proporțiile unui simplu 
capitol. Pe parcurs, dindu-si seama de disproportie, a preferat să rezume în cîteva 
pagini acest capitol, restul materialului rămînînd a se păstra pînă în prezent sub 
formă de manuscris cu denumirea Despre numele antice si de astăzi ale Moldo- 
vei. 


Graţie eforturilor depuse de filologul bucureştean Dan Slusanschi, întreg capitolul 
a fost reconstituit, tradus în româneşte si inclus în ediția Opere complete (vol. LX, 

t. I, Bucuresti, 1983), ca, de altfel, si textul în întregime al lucrării latinești Historia 
Moldo-Vlachica, păstrate pînă nu demult în aceeaşi arhivă moscovită (QTAJJA, 
fond 181) si inserate în amintita ediţie. 


Subliniem, de asemenea, faptul că de la Descrierea Moldovei pînă la Hronicul 
vechimei a romano-moldo-vlahilor D. Cantemir a parcurs un complex drum de 
percepere cît mai obiectivă a multor realități, la prima vedere elementare, poate 
tradiționale, dar greu sesizabile pentru un ochi neavizat. 


I. DESPRE NUMELE ANTICE ŞI DE ASTĂZI ALE MOLDOVEI 
(variantă a cap. 1, partea I a Descrierii Moldovei) 


„.„„Aşadar, întregul nostru neam românesc se vadeste parcă a-şi trage începutul 
din cetăţeni romani - şi se poate şi dovedi <ca atare> — şi păstrează chiar şi as- 
tăzi cu tărie vechiul nume al romanilor, chiar dacă alte neamuri le-au schimbat 
numele, aşa cum am arătat mai sus. 


Înainte de toate, chiar dacă acest <neam> a fost împărţit în trei ţinuturi de căpe- 
tenie (despre care se va vorbi mai apoi), totuși toți se cheamă cu acelaşi nume de 
ROMÂNI, dispretuind adică şi dînd de-o parte numele de VALAHI, care le-a fost 
dat de către popoarele barbare. Căci românii care trăiesc si astăzi în Transilvania, 
deasupra fluviului Olt, în ţinutul numit Maramureş, nu-şi dau numele de VA- 
LAHI, ci de ROMÂNI (martori îmi sînt toți locuitorii tuturor natiilor din Tran- 
silvania). Cei din Valahia (pe care grecii din vremuri apropiate îi numesc UN- 
GROVLAHI, iar noi, moldovenii, îi numim MUNTENI - căci au luat în stapinire 
mai multe locuri muntoase) își dau si ei la fel numele de români, iar țării lor de 
TARA ROMÂNEASCĂ, adică in latineşte: TERRA ROMANA. Noi, moldovenii, 
la fel ne spunem ROMÂNI, iar limbii noastre nu dacică, nici moldovenească (dat 
fiind că numele Moldovei si al moldovenilor este acordat foarte de curînd, cum 
vom spune mai apoi), ci românească, astfel că, dacă vrem să-l întrebăm pe un 
străin de ştie limba noastră, nu-l întrebăm: „SCIS MOLDAVICE?” („Ştii moldo- 
veneste?”), ci „ŞTII ROMÂNEȘTE?” adică, <în latineste>: „SCIS ROMANICE?” 
Iar dacă aceste neamuri n-ar fi la obirsia lor romani, cum, mă rog, ar fi putut să-și 
ia, prin minciună, şi numele, si limba romanilor?...” 

Reprodus din: D. Cantemir, Opere complete, IX, t. I, Bucuresti, 1983, p. 63, 65. Traducere 
din latineşte: Dan Slusanschi. 


II. ISTORIA MOLDO-VLAHICĂ 
Cartea a III-a. Capitolul 12 


Despre despărțirea domniei românilor (care, sub Ioan Alexius, consta dintr-un 
singur trup) în două Principate, cel al Munteniei si cel al Moldovei. 


„Cei care au deosebit domnia Valahiei în două Principate, anume cel al Moldo- 
vei şi cel al Munteniei... şi anume se spune că al Moldovei a fost Ioan Dragos, 
iar al Munteniei - Ioan Radul; de la aceștia mai departe istoricii romani au 
lăsat spre tinere de minte, după puterile lor, vieţile principilor, faptele celor de 
un neam cu ei şi alte lucruri petrecute în aceste Principate, păstrate la rîndul 

cronologiei. Cit despre vremea <lor> însă, atit la scriitorii moldoveni, cit şi la 
cei invecinati, pare a fi nu puţină dezbinare, pe care noi ne vom strădui, dupa 
puteri, să o indreptam întru adeverirea ei... 


„Astfel, către anul 1274 am hotărît că domnia lui Ioan, a principelui românilor, 
a fost despărțită in cele două Principate de astăzi, adică cel al Moldovei si cel 
al Munteniei... 


„„„Dar pentru că țelul nostru a fost ca, în această lucrare, să dezvaluim crono- 
logic, după autorii cei vechi, pentru cei care cercetează istoria, vechimea ro- 
mano-dacilor, vom încheia aici, adăugînd un capitol despre numele vechi şi de 
astăzi ale Valahiei, iar într-o lucrare următoare ne vom apuca, cu ajutorul lui 
Dumnezeu, de descrierea Moldovei vechi si <a celei> noi...” 


Capitolul 12 bis 
Despre numele cele vechi si de astăzi ale Moldovei si ale Munteniei 


„Scriitorii poloni au adeverit că întregul romanilor care locuiau în Dacia şi în 
Mysia, prin repetatele năvăliri ale slavilor şi ale bulgarilor, s-a preschimbat în 
<poporul> român, aşa cum am mai însemnat noi şi aiurea; şi cu toate că Leun- 
clavius (la nota 71) pretinde că valahii au fost astfel numiţi de către germani, 
pare totuși mai întemeiată părerea polonilor, de vreme ce în limba slavă voloh 
nu înseamnă decît „italic” sau „roman”. Dacă nu cumva ar prefera cineva ca şi 
slavii să fi deprins de la germani că daco-romanii au fost numiţi vlahi, fiindcă 
Leunclavius susține că sună la fel. 


Chiar şi rațiunea ne convinge că romanii din Dacia au fost numiţi astfel intiia 
dată de către slavi, pentru că, pe cînd mai înainte neamurile de la miază-noap- 
te auziseră doar de numele romanilor (pe care îi numeau pe limba lor voloh), 
după ce au dat năvală către hotarele Imperiului Roman de pe meleagurile lor 
cele înghețate şi după ce le-a ieşit în cale Dacia, ca intiia provincie a Imperiului 
Roman (căci de acolo aveau ei să treacă Istrul), cu acest nume de voloh i-au 
intimpinat ei prima dată pe romanii din Dacia. Oricum ar fi, slavii, fie pe limba 
lor proprie, fie imprumutindu-se din cea a germanilor - altfel spus, autorii sînt 
de acord că în limba aminduror neamurilor voloh înseamnă ca atare „roman. 


Astfel astăzi moldovenii, muntenii, valahii transalpini, mysienii, basarabenii şi 
epirotii se numesc pe sine cu toții cu un nume cuprinzător, nu „vlahi”, ci „ro- 
mani’, iar limbii lor neaoşe îi spun „limba română”; iar dacă un moldovean, 
un muntean, un mysian ş.a.m.d. l-ar întreba pe un străin sau venetic dacă ştie 
limba lor, l-ar întreba aşa: Ştii romdneste?, <adica>: Scis romanice? 


Prin urmare, este vădit că, fie de la germani, fie de la poloni şi de la restul nea- 
mului slav, întregul neam românesc se numeşte român, după stirpea din care 
se trage, iar după ţinutul de unde au venit - italic”. 


lar neamul românesc şi-a păstrat acest nume de obște pina la despărțirea 
Principatului Moldovei şi al Munteniei de restul neamului românilor; iar cînd 

<anume> au fost despartite aceste Principate, am spus-o in capitolul de mai 
înainte... 


Reprodus din: D. Cantemir, Opere complete, IX, tomul I, Bucuresti, 1983, p. 63, 65, 409, 
411, 413, 415. Traducere din latineste: Dan Slusanschi. 


III. HRONICUL VECHIMEI A ROMANO-MOLDO-VLAHILOR 
Cartea a V-a. Capul IV 


Dovedeaste-sa, precum numele Dachiii bulgarii să-l fie schimbat si precum moldo- 
vanul şi romanul, în limba lor, tot un nume au. 


„Cu greşit a voroavei deprindere, „Non usu, sed abusu”, sau a romanilor 
într-însa lăcuitori într-alt nume nou s-au numit, că, precum cu bună dovadă 
sintem să arătăm, nu mutat numele, ce-ntr-altă limbă tălmăcit să fie, şi tălmăci- 
rea deciia să să fie ţinut in loc de nume nou; iară amentrele in hirisiia sa si Da- 
chia, şi romanii din Dachia, precum dinceput s-au numit, tot aşa şi astăzi se nu- 
măsc. Aflăm dară din hronicul slovenesc, precum cel vechiu a romanilor nume, 
la limba slovenească să fie chemat: Bomox, carea nume astăzi ni-l dau noai, 
moldovenilor (şi măcar că şi muntenii tot supt acest nume să cuprind, însă mai 
pre urmă li-au zis multeni, de carea mai înnainte să va zice), ca vrind hrono- 
graful slovenesc să scrie, cum au gonit odinăoară romanii pe sloveni de la Du- 
năre, într-acesta chip scrie: „BonoxoM xe HanrenunuM Ha [[yHavicKuM CHOBEHLI 
VI CBENIIUM MM B HMX M HaCWIIYIOUIAM MM, CIOBEHE XX IIpPWIINEAIIIE, CEHOIIA OBN 
Ha Bucne-pene, n NposBamacA NombaHeu npo? Aşea aceastas, cu aceasteasi 
cuvinte, mărturiseşte şi Leatopisetul rusesc cel mare, de pre care şi pană astăzi 
cei ce vor să scrie hiris sloveneşte, cînd ar vrea să scrie numele romanului si a 
moldovanului, într-alt chip să le zică nu poate, fără numai si cestuia, şi celuia: 
6010x; iară cînd ar vrea nu după limba slovenească, ce după cea latineasca să 
scrie, atuncea 6010x numele hiriş rămîne a romanilor din Dachia, adică din 
Moldova; iară romanilor din Italia: pumnane, de pe numele, adecă, al Romii. 
De unde decît zările soarelui mai luminos se vede, bolgarii, întîi de romanii din 
Dachia dînd, pre hiriş numele romanilor, în limba sloveneasca, lor stiuta, volohi 
i-au chemat, adecă români, şi tara Dachiii, în carea romanii lacuia: Bonockaa 
SeMnA, adecă tara sau pămîntul romanilor. Acestei socotele neclătite mărturii 
ne sint toate neamurile, a cărora limbă pre limba slovenească-maică să cunosc, 
precum sint: rușii, cazacii, leşii, bolgarii aceştia, slovenii (carii mai pre urmă şi 
ei au vinit în partiie Evropii), boemii, sirbii, bosnenii şi alalte neamuri, carele 
vor mai fi, toate acestea, după cel vechiu si hires nume al romanilor, în limba lor 
volohi ne zic şi noai, şi romanilor din Italia, care neamuri deciia mari şi vestite 
craii în Sarmatia, în Misia (căci în Dachia noastră vreun niam de acestea să să 
fie stăvit, la vreun istoric, a videa nu ni s-au tîmplat), in Thrachia, in Dalmatia, 
în Pannonia, în Illiria şi în Bohemia au pus şi au întemeiat (carele tuturor stiute 
fiind, acmu aicea mai mult a le număra nu ne vom zăbăvi), şi de la dinsele al- 
tele cu vreme deprinzindu-sa, ca, cum in limba latinească şi românească, nou 
nume ar fi primit, Dachiii Valahia și romanilor din Dachia, adică tuturor ro- 
mânilor, cu un nume de obşte, valahii, li-au zis, iară amentrele numele acesta, 

dupa tălmăcirea limbii slovenesti cautindu-sa, nici mutat, nici schimbat iaste; 
căci 6010x iaste, precum am zis, roman, si Bonockaa semia - Tara romanilor, 
precum noi singuri si astăzi români ne zicem”. 


Capul V 


Arată-să, precum numele Valahiii, după aceste timplări, multă vreme, cu moldo- 
venii, tuturor românilor de obşte au fost. 


„După schimbarea sau, mai adevărat, tălmăcirea numelui Dachiii în Volohia, 
multă vreme toate trei țările pomenite cu un nume s-au numit, pănă adecă cînd 
domnia dintr-una în doai s-au despărțit, pre care vreme partea Valahiii cea mai 
mare, de pe apa Moldova numele a toată tara mutind, s-au numit Moldova, 
singură Tara Românească cu numele Valahiii ramiind. Ce pentru adeverinţa 
acestuia lucru, a noastră socoteală într-o parte dînd, singure mărturiile ghe- 
ografilor să aducem şi, pentru noi, ei să grăiască. Scrie Iohan Bun din Glove- 
rie-gheograful (preluind): „Lăcuitorii, zice, acestor tari (adecă a Moldovei s-a 
Munteniii, şi a Ardealului) mai denainte au fost gheti, cărora, după socoteala lui 
Plinie, romanii le-au zis dachi. Iară după aceaea s-au despărţit Dachia aceasta 
într-alte nume(re) noai. Deci, carea demult s-au fost chemind Dachia din Mij- 
loc, apoi s-au numit Transilvania, adecă cum zicem noi: Ardialul. Între aceasta 
şi între Dunăre s-au zis Valahia Mică, adecă Tara Muntenească. Între Valahia 
Mică şi între apa Prutului, aşijderea între Prut şi între Nistru, pînă la Marea 
Neagră, s-au chemat Valahia Mare, adeca Moldova.’ Aşijderea, acelaș gheograf, 
de Transilvania, cap. 9, zice: „Care tari acmu, cu deosăbite numere să chiamă: 
Valahia si Moldavia, în vremile mai vechi tot c-un nume, Valahia, să chema” 
Deci, noi mai mult cuvîntul nelungind, pentru acesta a Valahiii de obşte nume, 
cu mărturia streinilor, pre cititoriu îndestulit să fie poftim, iară noi vom arăta 
pricina, cum streinii şi megiaşii de prin prejur şi cînd au început pre acestea 
tari cu ale sale numere a le chema”. 


Reprodus din: D. Cantemir, Operele princepelui..., publicate de Academia Română, to- 
mul VIII, Hronicul vechimei a romano-moldo-vlahilor, ed. de Gr. G.Tocilescu, București, 
1901, p. 303-305. 


NOTE 


„Moldovenii mai(nai)nte de Dragoş-vodă să chema vlahi sau rumâni de la Rym..” 
(M. Costin). 


2 Glosă: „Rumâni se numesc şi moldovenii, şi muntenii” (M.C.). 

Vil. CONGRESE. 

SEMINARE 


(rezolutii, declaratii, proteste) 


REZOLUTIA 


CONFERINȚEI STIINTIFICO-PRACTICE 
INTERNATIONALE CU TEMA 


„PROBLEME DE LIMBA SI LITERATURA 
ROMÂNĂ ÎN SCOALA NAŢIONALĂ” 


În mai 1991 a avut loc la Cernăuţi Conferinţa stiintifico-practica internaţională 
cu tema „Probleme de limbă și literatură română în școala naţională” 


Comunicările prezentate de cercetători ştiinţifici, profesori şi conferentiari univer- 
sitari din Iasi, Suceava, Bucureşti, Cernăuţi şi Chişinău în cadrul celor trei ședințe 
pe secţii au avut ca obiect importante aspecte privind statutul si istoria limbii ro- 
mâne, precum şi procesul de studiere a limbii şi literaturii naționale în şcoală. 


Conferinţa a adoptat o rezoluţie in care a consemnat principalele bilanturi ale 
dezbaterilor de la Cernăuţi şi a propus un program de acţiuni în vederea im- 
plicării efective a şcolii în procesul de renaştere a limbii române, a literaturii si 
culturii nationale în Republica Moldova, în Nordul Bucovinei si pe alte pamin- 
turi vechi româneşti din Ucraina. 


Conferinţa a pus la baza lucrărilor sale următorul principiu: 


În procesul de renaştere a culturii naţionale şcoala, de toate gradele, are un rol 
fundamental, iar dezvoltarea limbii naţionale este condiţia ei sine qua non. 


Pentru ca şcoala să-şi poată îndeplini acest rol în cele mai bune condiţii si cu 
cele mai bune rezultate, din comunicările prezentate şi din dezbateri s-au im- 
pus două exigente: 


1. Dezvoltarea şi afirmarea unei poziţii clare în problemele teoretice privind 
limba română, precum şi în procesul de studiere a limbii naționale în şcoală; 


2. Dezvoltarea unei unităţi funcţionale la predarea limbii şi literaturii române în 
toate şcolile româneşti (din România, Republica Moldova sau din alte parti). 


În legătură cu aceste exigente Conferinţa propune un plan de acţiuni pentru 
viitor. 


1. PROBLEMA LIMBII 


a) Este în afara oricărei îndoieli că, indiferent unde ar locui, în România, în 
Republica Moldova, în Ucraina sau în alte parti, românii vorbesc cu toţii una şi 
aceeaşi limbă, „una singură” (M. Eminescu) — limba română. 

De aceea, Conferinta considera lipsita de orice temei folosirea a doi ter- 
meni diferiti pentru a numi aceasta unica limba; la fel cum limba germa- 
na, de exemplu, se numeste limba germana, fie ca se vorbeste in Germa- 
nia (azi unita, dar pina ieri, Germania de Est si Germania Federala), in 
Austria, in Elveţia, în Italia sau in alte parti, tot aşa limba română trebuie 
să se numească română, indiferent de numele ţării in care trăiesc acum 
românii ce o întrebuințează ca limbă de comunicare, limbă de cultură, 
limbă de stat. 


b) Fără a urmări în niciun mod anularea varietatilor regionale ale limbii române in 
diferite provincii, se impune cultivarea în şcoala națională a limbii române literare, în- 
trebuintata oral si în scris, pe baza alfabetului latin şi a ortografiei corespunzătoare. 


2. PROBLEMA UNITĂȚII PROCESULUI DE ÎNVĂȚĂMÎNT 


a) Pentru a impulsiona renașterea limbii şi a culturii nationale si pentru a dez- 
volta conștiința apartenenţei la aceeaşi cultură şi, in strînsă legătură cu aceasta, 
pentru a realiza un învățămînt unitar, studiul limbii şi al literaturii române se 
va întemeia pe un plan de învățămînt unic şi pe o programă unică, elaborată 
în timpul imediat următor, de un colectiv format din specialiști metodişti şi 
profesori de limba şi literatura română din România, Republica Moldova si 
Ucraina. 


b) Se vor căuta soluţiile cele mai potrivite pentru asigurarea învățămîntului cu 
manuale de limba şi literatura română unice pentru toate şcolile româneşti din 
România, Republica Moldova şi Ucraina. 


c) Se va îmbogăţi fondul de carte al bibliotecilor cu literatură română și cu car- 
te ştiinţifică necesară studierii limbii, literaturii, culturii şi istoriei româneşti. 


3. PERFECŢIONAREA STUDIULUI LIMBII ŞI LITERATURII ROMÂNE 
IN ȘCOLILE DIN UCRAINA ȘI REPUBLICA MOLDOVA 


a) Se vor întreprinde toate măsurile necesare pentru ca studiul limbii şi lite- 
raturii române să ocupe (prin planul de învățămînt şi prin programă) aceeași 
poziţie ca şi studiul limbii ucrainene ca limbă maternă. 


b) Studiul limbii române va trebui susținut şi întărit prin introducerea cursului 
de limba latină în şcoala națională. 


c) Se vor organiza vizite şi schimburi de experiență pentru profesorii si elevii 
de la şcolile din Ucraina şi Republica Moldova în România. 


d) Pentru sprijinirea activităţilor Centrului stiintifico-metodic al profesorilor 
de limba şi literatura română și al învăţătorilor din școlile româneşti, se va con- 
stitui o Bibliotecă a Centrului (la Şcoala nr. 10 din Cernăuţi) prin contribuţia 
universităților, institutelor de cercetări, editurilor, şcolilor din Iaşi, Bucureşti, 
Suceava, Chisinau, Cernăuţi etc. 

e) Pentru aprofundarea si modernizarea invatamintului limbii si literaturii ro- 
mane, se vor organiza intilniri periodice de lucru in probleme speciale, la care 
vor participa specialisti din Romania. 


XXX 


Pentru a urmări îndeaproape şi a veni cu soluţii noi, care se vor impune pentru 
implicarea autentică a şcolii în procesul de renaștere a limbii si a culturii natio- 
nale în regiunile locuite de români, vitregite de politică şi istorie, Conferinţa se 
va organiza cu regularitate în fiecare an, în prima decadă a lunii mai. 


Semnează: 

Vladimir CIUBENKO, şeful Direcţiei Regionale a Învățămîntului Cernăuţi, 
Dumitru IRIMIA, prof. dr., Univ. „Al. I. Cuza”, Iasi, 

Vasile ARVINTE, prof. dr., Univ. „Al. I. Cuza”, Iasi, 

Alex. ANDRIESCU, prof. dr., Univ. „Al. I. Cuza”, Iasi, 

Const. PARFENE, prof. dr., Univ. „Al. I. Cuza, Iasi, 

Elvira SOROHAN, conf. dr., Univ. „Al. I. Cuza”, Iasi, 

Adrian TURCULET, conf. dr., Univ. „Al. I. Cuza”, Iasi, 

Matei CERCHEZ, dr., Bucureşti, 

Monica PLEȘCIUC, cercetător ştiinţific, Bucuresti, 

Lica MELNIC-ZALAKEVICIENE, preşedintele Societăţii Culturale a Românilor „Dacia” 
din Lituania, 

Alexandru CRIŞAN, dr., Bucureşti, 

Adela ROGOJINARU, cercetător ştiinţific, Bucureşti, 

Roxana MIHAIL, cercetător literar, București, 

George ENESCU, Ministerul Învățămîntului şi Ştiinţei, Bucureşti, 
Nicolae MATCAS, prof., candidat in filologie, Ministrul Stiintei si Învățămîntului al Repu- 
blicii Moldova, Chisinau, 

Ion DUMENIUK, prof. interimar, candidat în filologie, Chisinau, 
Anatol CIOBANU, prof. dr., Chisinau, 

Maria HADARCA, Ministerul Stiintei si Invatamintului, Chisinau, 
Nicolae DABIJA, cercetător literar, scriitor, Chisinau, 

Laura CAPITA, cercetator stiintific, Bucuresti, 

Vlad PASLARU, candidat in pedagogie, Chisinau, 

Alexandrina CERNOV, docent, candidat în filologie, Cernăuţi, 
Iordache MIHAIL, conf. dr., Suceava, 

Dochita MANOLE, Direcţia Regională a Învățămîntului Cernăuţi, 
un grup de profesori din judeţul Suceava, 

un grup de profesori din regiunea Odesa, 

un grup de profesori din Transcarpatia, 

un grup de profesori din regiunea Cernăuţi. 

CONGRESUL AL IV-LEA 
AL FILOLOGILOR ROMANI 


(TIMIȘOARA, IULIE 1991) 


În zilele de 4-6 iulie 1991 a avut loc la Timişoara CONGRESUL AL IV-LEA AL 
FILOLOGILOR ROMÂNI, la care au participat oameni de litere din Republica 
Moldova şi Cernăuţi, din Banatul iugoslav, din Olanda, Germania, Franţa. A 
fost reluată astfel tradiţia congreselor filologice naţionale din perioada interbe- 
lică: I-ul, la Bucureşti, în 1925 (preşedinte: Ovid Densusianu), al II-lea, la Cluj, 
în 1926 (preşedinte: Sextil Puşcariu) şi al III-lea, la Cernăuţi, in 1927 (raportor: 
Al. Procopovici). 


Lucrările Congresului al IV-lea s-au desfăşurat in şedinţe pe secţii (Gramatica, 
Vocabularul, Ortografia limbii române, Istoria limbii, Stilistica şi poetica), în ca- 
drul cărora au fost prezentate circa 150 de comunicări. 


Deşi problema unității limbii române nu a figurat în mod special la Congres, 
ea a fost abordată în intervenţia prof. dr. A. Ciobanu pe care l-au susţinut cei 
prezenţi în şedinţa plenară de încheiere a Congresului, în urma cărui fapt re- 
zolutia Congresului al IV-lea al Filologilor Romani a consemnat următoarele: 
„Congresul împuterniceşte Societatea de Ştiinţe Filologice să folosească toate 
mijloacele pentru ca limba română, una şi aceeași în România, Republica Mol- 
dova, Bucovina de Nord şi alte regiuni cu populație românească să cunoască o 
dezvoltare unitară, în măsură să asigure amplificarea tuturor funcţiilor sale, în 
condiţii fireşti”. 


APEL CĂTRE PARLAMENTUL 
REPUBLICII MOLDOVA 


Există în viața oricărui om un moment istoric de la care nu are dreptul să se 
sustragă. Pentru semnatarii acestor rînduri un asemenea moment este astăzi, 
cînd ştim că vă aflați în fata necesităţii de a denumi limba de stat în Consti- 
tutia Republicii Moldova. În numele ştiinţei filologice, pe care ne-am străduit 
si ne străduim să o slujim cu onestitate, considerăm că este de datoria noastră 
morală ca, în conformitate cu adevărul ştiinţific, la care sîntem convinşi că şi 
dumneavoastră ţineţi la fel de mult ca si noi, să vă solicităm respectuos de a 
consemna realitatea de necontestat că limba maternă a populației autohtone 
si majoritare din Republica Moldova nu este alta decît limba română, aceea 
prin care ne putem înțelege cu Domniile Voastre direct, fără traduceri şi tra- 
ducători. 

Sintem conştienţi de faptul că atitudinea fata de adevăr este mai complicată in 
politică decît în ştiinţă, dar avem ferma convingere că numai adevărul le permite 
si oamenilor politici să-şi păstreze demnitatea in fata istoriei. 


Vă rugăm să interpretati gestul nostru ca pe un act firesc de colaborare care se 
înscrie în sfera manifestărilor concrete ale uniunii spirituale dintre România şi 
Republica Moldova. 


Semnează specialişti si oameni de ştiinţă, dintre care menţionăm: 

acad. Ion COTEANU, director al Institutului de Lingvistică din Bucuresti; 

prof. dr. Marian PAPAHAGI, prorector al Universităţii din Cluj; 

prof. dr., doc. Emanuel VASILIU, membru corespondent al Academiei, decanul Facultăţii 
de Litere a Universităţii din Bucureşti; 

prof. dr. I. FISCHER, decan al Facultăţii de Limbi Străine a Universităţii din Bucuresti; 
prof. dr. Liviu PETRESCU, decan al Facultăţii de Litere a Universităţii din Cluj; 

prof. dr. Dumitru IRIMIA, decan al Facultăţii de Litere şi Filozofie a Universității 

din Iasi; 

prof. dr. Simion MIOC, decan al Facultatii de Filologie din Timisoara; 

dr. Ion MĂRII, director al Institutului de Literatură şi Istorie Literară, Cluj; 

dr. Dan MĂNUCĂ, director al Institutului de Lingvistică, Literatură şi Folclor 

„Al. Philippide”, Iaşi; 

dr. doc. Andrei AVRAM, cercetător ştiinţific, prof. la Institutul de Fonetică şi Dialectologie 
din București; 


dr. doc. Marius SALA, şef de sector la Institutul de Lingvistică din Bucureşti; 

dr. Mioara AVRAM, şef de sector la Institutul de Lingvistică din Bucuresti; 

dr. Ion GHETIE, cercetător ştiinţific, prof. la Institutul de Lingvistică din Bucuresti; 
prof. dr. Gabriel TEPELEA, Bucuresti; 

prof. dr. Flora SUTEU, Universitatea din Craiova; 

conf. dr. Valeria GUTU-ROMALO, Bucuresti; 

dr. Laura VASILIU, Institutul de Lingvistică, Bucuresti; 

dr. Ioana VINTILĂ-RÂDULESCU, Institutul de Lingvistică, Bucuresti. 

CONFERINTA NATIONALA 
„LIMBA ROMÂNĂ AZI” 


(IASI - CHISINAU) 


In perioada 28-30 august, la Iasi si Chisinau, a avut loc Conferinta nationala de 
filologie cu tema „Limba română azi”, organizată de Universitatea de Stat din 
Moldova, Universitatea „Al. I. Cuza” din Iasi, Societatea „Limba noastră cea ro- 
mână” din Republica Moldova şi Societatea de Stiinte Filologice din România. 
E profund semnificativă desfăşurarea acestei manifestări ştiinţifice de prestigiu 
în răstimpul dintre cele două sărbători naționale ale românilor din Moldova 
de Est: Ziua Independenţei Republicii Moldova, 27 august, şi Ziua Limbii Ro- 
mâne, 31 august. 


Circa 30 de profesori universitari şi cercetători din Chisinau, Iasi, Bucuresti, 
Timişoara, Cernăuţi, Ujgorod, Voivodina (Iugoslavia) şi-au axat comunicările 
pe următoarele obiective majore: 1) starea limbii române pe ambele maluri 
ale Prutului, în celelalte regiuni ale României, pe alte meleaguri populate de 
români; 2) ce acţiuni trebuie să întreprindă profesorii, cercetătorii, ziariștii, 
oamenii de cultură ca „stăpina noastră, „însăşi floarea sufletului etnic al Ro- 
mâniei” (M. Eminescu) să renască aidoma mitologicei Phoenix, să-şi vindece 
rănile pricinuite de ideologia comunistă, politica lingvistică pseudointernatio- 
nală, lenea noastră intelectuală ajunsă de pomină, condiţiile vitrege în care au 
fost siliți să-şi ducă existenţa românii din Basarabia, Nordul Bucovinei, Banatul 
sirbesc etc. 


Referatele prezentate în cadrul celor trei şedinţe de comunicări (două la Iaşi 
şi una la Chişinău) au vizat diverse compartimente şi aspecte deopotrivă de 
actuale ale limbii române moderne: Ce limbă vorbim? (Dumitru Irimia), Limba 
literară şi conștiința naţională (loan Oprea), Aspectul vorbit al limbii române din 
Republica Moldova în perioada postbelică (Anatol Ciobanu), Politica lingvistică 
a U.R.S.S. si destinele limbilor nationale (lon Dumeniuk), Formarea cuvintelor 
in limba română actuală (Mioara Avram), Toponimie si istorie (Anatol Eremia), 
Cifrul secret al limbajului politic românesc (Flora Suteu), Normă si uz în limba 
română actuală (Vasile Tara), Devierea de la normă ca factor stilistic (Vitalie 
Marin), Revalorificarea lexicului pasiv (Ion Melniciuc), Neologisme, barbarisme, 
xenisme (Petru Zugun), Termeni tehnici si neologisme in procesul comunicării 
(Stelian Dumistrăcel), Ideea de „a vorbi” în lexicul expresiv al limbii române 
(George Rusnac), O relicvă latină în graiurile din Transilvania (Vasile Frăţilă), 
Elemente dialectale în limbajul artistic (Mihail Purice), Traditie şi inovaţie in 
graiurile din nord-estul Moldovei (Ion Nuță), Substantivul în graiuri: între deri- 
vare şi împrumut (Vladimir Zagaevschi), Probleme ale ortoepiei românești (lon 
Florea), Adaptarea ortoepică a numelor greco-latine (Eugen Munteanu), Greşeli 

de limbă in presa curentă (Dumitru Nica), Limbajul emisiunilor radiofonice la 
postul de radio Chișinău (Irina Condrea), Construcţii emfatice în titlul de ziar 
(Maria Graur), La doi ani de la adoptarea legii cu privire la limba de stat (Alexei 
Palii), Limba română în şcolile din Chişinău (Maria şi Constantin Mărcușan), 
Unele aspecte lexico-sintactice în procesul cultivării limbii române în Voivodina 
(Ştefan Popa), Limba română în şcolile din regiunea Cernăuţi (Dochita Manole), 
Limba română în Transcarpatia (Ştefan Isac) ş.a. 


Un viu interes au suscitat asistenței cele două dezbateri tematice: Limba - ba- 
rometru al culturii si civilizației unui popor. Starea actuală a limbii române (în 
28 august, la Iași, moderatori: Mioara Avram şi Ştefan Munteanu) şi Unitatea 
limbii române (în 30 august, la Chişinău, moderatori: Flora Suteu si Stelian 
Dumistrăcel). 


Materialele Conferinţei marchează o nouă etapă în procesul de renaștere şi inte- 
grare a lingvisticii şi filologiei române, proces care va căpăta o amploare tot mai 
mare în viitorul apropiat ca urmare a contactelor mai strînse dintre oamenii de 
cultură din cele două state româneşti. 


REZOLUȚIA CONFERINŢEI NATIONALE 
„LIMBA ROMÂNA AZI” 


(IAŞI — CHIŞINĂU, AUGUST 1991) 


Desfăşurarea lucrărilor Conferinţei a pus în lumină, încă o dată, prin comu- 
nicările prezentate şi dezbateri, că politica de deznaționalizare în Basarabia, 
Nordul Bucovinei şi în alte regiuni româneşti s-a întemeiat, între altele, şi pe 
falsa teorie că ar exista două limbi romanice în această parte a Europei: limba 
română şi limba moldovenească. 


În legătură cu aceasta, Conferinţa consideră absolut necesar să afirme încă 
o dată adevărul axiomatic, demonstrat definitiv de ştiinţa limbii, cu argu- 
mentele lingvisticii generale, ale lingvisticii romanice şi ale celei româneşti, 
că românii toți, indiferent unde ar locui, vorbesc una şi aceeaşi limbă: limba 
română. 


Idiom al unuia şi aceluiaşi popor, poporul român, semn distinctiv al uneia 
şi aceleiaşi naţiuni, națiunea română, această unică limbă romanică vorbită 
azi în Sud-Estul Europei trebuie numită peste tot, şi în Constituţia Republicii 
Moldova, cu singurul glotonim îndreptăţit: limba română. 


Urmare a politicii de deznaționalizare, limba română a ajuns în Basarabia si 
în Nordul Bucovinei, precum şi în alte regiuni, într-o stare de gravă degradare 
funcțională şi structurală. Totodată, mai ales în legătură cu impunerea în toate 
domeniile vieţii spirituale a unei ideologii comuniste totalitare, limba română 
a cunoscut în România un proces de alienare funcțională. 


Pornind de la această situaţie, Conferinţa națională de filologie reafirmă prin- 
cipiul că învățămîntul de toate treptele trebuie să-şi reia rolul fundamental în 
readucerea limbii în situația de a-şi putea îndeplini în condiţii socioculturale 
optime toate funcţiile sale, deopotrivă în România, Republica Moldova, Nordul 
Bucovinei şi în celelalte regiuni locuite de români. Acest principiu va putea fi 
pus în practică prin: 


— asigurarea numărului necesar de locuri la şcolile cu predare in limba română; 


- întemeierea învățămîntului preuniversitar pe programe unice de limba şi lite- 
ratura română; 


- crearea posibilităților de folosire în România, Republica Moldova, Ucraina, în 
alte regiuni locuite de români a aceloraşi manuale de limba şi literatura română; 

- dezvoltarea de raporturi strînse între unităţile de învățămînt din România, Re- 
publica Moldova, Ucraina etc. prin schimbul de învățători, profesori, studenți, 
elevi, prin cursuri de reciclare etc. 


Pentru a asigura dezvoltarea permanentă a limbii române în toate componentele 
sale funcţionale, Conferinţa consideră necesar: 


- continuarea şi adincirea raporturilor de colaborare ştiinţifică între cele două 
universităţi, între Societatea „Limba noastră cea română” din Republica Moldo- 
va şi Societatea de Ştiinţe Filologice din România, precum şi extinderea acestei 
colaborări la alte universități; 

- stabilirea unor raporturi strînse de colaborare între revistele editate de Mi- 
nisterul Ştiinţei şi învățămîntului al Republicii Moldova, Societatea „Limba 


>» 


noastră cea română” şi Societatea de Ştiinţe Filologice; 


- statuarea Conferinţei cu această temă ca formă de manifestare ştiinţifică orga- 
nizată anual, cu un plan tematic bine precizat pentru viitoarele ediţii. 
Adoptată unanim 


Chișinău, 30 august 1991 

REZOLUȚIA CONFERINŢEI NATIONALE 
„LIMBA ROMÂNA AZI!” 


(EDIȚIA A II-A, IAŞI - CHISINAU, AUGUST 1992) 


Comunicările prezentate de specialişti din Chisinau, Iaşi, Cernăuţi, Bucuresti, 
Ploiești, Balti, precum şi dezbaterile pe marginea lor au condus la concluzia că 
trebuie reafirmată ideea cuprinsă deja 


in rezolutiile adoptate la Congresul al IV-lea al Filologilor Români de la Timi- 
şoara (iulie 1991), Conferinţa internaţională de la Cernăuţi (ediţia I, mai 1991; 
ediţia a II-a, mai 1992), Conferinţa naţională de filologie Iasi - Chişinău (ediția 
I, 28-31 august 1991), 


in Apelul catre Parlamentul Republicii Moldova semnat de reputati filologi din 
România (iulie 1991), 


în Scrisoarea deschisă adresată dlui Mircea Snegur, Preşedinte al Republicii 
Moldova, de către specialiști, parlamentari, miniștri, oameni de cultură din Re- 
publică (ianuarie 1992): 


„Limbă a unuia şi aceluiaşi popor, poporul român, semn distinctiv al uneia şi 
aceleiaşi naţiuni, națiunea română, această unică limbă romanică vorbită în 
prezent în estul Europei trebuie numită peste tot cu singurul glotonim îndrep- 


>» 


tatit: limba română”. 
În legătură cu aceasta se impun următoarele: 


1. Constituţia Republicii Moldova în curs de definitivare să consfinteasca etno- 
nimul români şi glotonimul limba română. 


2. Legislaţia în vigoare a limbilor să fie revăzută în sensul perfecționării ei pen- 
tru a asigura funcționarea deplină şi reală a limbii române ca limbă oficială a 
Republicii Moldova şi ocrotirea limbii şi culturii naționalităților conlocuitoa- 
re. 


3. În limbajele oficial-administrativ şi tehnico-stiintific, se va recurge la termi- 
nologia şi modelele sintactice ale limbii române actuale ca limbă de cultură, 
patrimoniu comun al românilor de pretutindeni, indiferent de formațiunile 
statale din care fac parte. 


4. Stilul publicistic, audiovizual si scris să se emancipeze atît de influențele limbii 
ruse sau ale altor limbi contrare spiritului limbii române, cît şi de elementele re- 
gionale, dialectale. 

5. Cadrele didactice, lucratorii din mass-media, din edituri si intreprinderi poli- 
grafice, intelectualii din celelalte domenii să depună eforturi susținute în vederea 
cultivării limbii române moderne, a popularizării şi propagării normelor ei lite- 
rare. 


6. Participanţii la Conferinţă cer ca prezenta rezoluţie să fie înaintată ca document 
în dosarul Comisiei pentru elaborarea noii Constituţii a Republicii Moldova. 

DECLARATIA CONGRESULUI II AL SOCIETATII 
„LIMBA NOASTRĂ CEA ROMÂNĂ” 


Congresul declară că în raioanele de est ale Republicii Moldova forțele totalita- 
re au declanșat asupra băștinașilor acţiuni de genocid, de exterminare fizică şi 
spirituală, de deznaționalizare. 


S-au adoptat în mod arbitrar decizii brutale îndreptate împotriva limbii ma- 
terne a bastinasilor şi împotriva grafiei latine (cum s-a procedat şi în 1938), se 
face totul pentru a-i reîntoarce pe moldovenii din Transnistria la limba pocită 
ce le-a fost impusă de forțele obscurantiste bolşevice, pentru a-i rupe definitiv 
de vatra stramoseasca. 


Sînt încălcate în mod barbar drepturile copiilor la învățătură. Elevii sînt siliți să 
învețe limba maternă, aşa-zisă moldovenească, cu alfabet rusesc. Se organizea- 
ză perchezitionarea claselor şi ghiozdanelor copiilor si li se confiscă manualele 
în grafie latină. 


Cadrele didactice, părinţii şi copiii din Grigoriopol, Tiraspol, Ribnita, Slobozia 
şi din alte localităţi au întreprins acțiuni de rezistență şi de protest, au inițiat 
greve întru apărarea dreptului tinerei generaţii de a se instrui în limba maternă 
pe baza grafiei latine. 


Organele anticonstitutionale din Tiraspol recurg la acțiuni teroriste de con- 
strîngere şi intimidare; sînt interceptate convorbirile telefonice după sistemul 
enkavedist din timpurile de tristă amintire. 


Congresul face apel către toți oamenii de buna-credinta din Republica Moldova 
să susțină pe toate căile lupta dreaptă a moldovenilor din Transnistria pentru 
păstrarea limbii şi spiritualităţii lor. Cerem conducerii de virf a republicii să-i 
ia de urgenţă sub apărarea sa pe băştinaşii din aceste raioane, să insiste asupra 
suspendării farsei judiciare iniţiate contra deţinuţilor politici din Transnistria, 
apelind la organele internationale din cadrul C.S.C.E., U.N.E.S.C.O. şi O.N.U. 


» 


Consiliul Societăţii „Limba noastră cea română 


REZOLUTIA CONGRESULUI II AL SOCIETATII 
„LIMBA NOASTRĂ CEA ROMÂNĂ” 


Participanţii la Congresul II al Societăţii „Limba noastră cea română” sînt pro- 
fund îngrijoraţi în legătură cu înrăutățirea situaţiei social-politice din Repu- 
blica Moldova, cu reactivizarea forțelor antidemocratice şi proimperiale, cu 
declanșarea noului val de romanofobie — toate acestea amenintind mai mult ca 
oricînd mersul nostru înainte. 


Pornind de la convingerea că o societate cu adevărat democratică nu poate fi 
principial construită pe ură şi fobie (or, trebuie să constatăm cu regret că for- 
matiunea statală in care trăim se cladeste tocmai pe solul in care propaganda 
comunistă a aruncat decenii în şir seminţele duşmăniei şi aversiunii fata de tot 
ce este românesc), considerăm că această românofobie (sinefobie, de fapt), rea- 
nimată acum tot mai insistent, nu fără concursul cercurilor diriguitoare - prin 
instigarea populaţiei la un referendum nesăbuit, prin neînregistrarea bisericii 
noastre legale, prin diverse manifestări ce ne îndepărtează şi mai mult de Pa- 
tria-mamă, va duce în mod inevitabil la o mankurtizare şi mai mare a români- 
lor din stînga Prutului şi, drept consecință, la grăbirea procesului de nimicire 
etnică a lor, la ratarea definitivă a şansei de a intra în Europa prin România. 


După trei ani şi jumătate de la adoptarea Legii cu privire la limba de stat, Con- 
gresul constată: 


1. N-a fost elaborat nici pînă în prezent planul introducerii limbii române în 
toate sferele vieții politice, economice, culturale si sociale. Aşa-numitul „Pro- 
gram complex de stat pentru asigurarea funcţionării limbilor vorbite pe terito- 
riul Republicii Moldova” (adoptat la sesiunea XIII din august 1989) şi-a pierdut 
în mare parte valoarea, devenind o colecţie de declaraţii şi chemări lipsite de 
conținut real. 


Însăşi Legea cu privire la limba de stat, adoptată in cu totul alte circumstanțe 
istorice şi social-politice, a devenit astăzi anacronică sub multe aspecte şi nece- 
sită o reexaminare și o refacere substanțială. 


2. Departamentul de Stat al Limbilor, creat cu mult greu la insistenţele con- 
ducerii Societăţii „Limba noastră cea română, este practic redus la tăcere, 
prin insuficienta susținere morală şi financiară din partea Guvernului, dar şi 
prin completarea nesatisfăcătoare cu specialişti. Nu desfăşoară aproape nicio 
activitate comisiile pe baze obşteşti de la majoritatea executivelor locale şi 
doar în cîteva raioane există inspectori responsabili de executarea legislaţiei 
lingvistice, salarizati de la bugetele locale. Toate problemele legate de trecerea 

la limba de stat si revenirea la grafia latina sint de cele mai multe ori lasate la 
cheremul institutiilor, organizatiilor si intreprinderilor; chiar daca pe alocuri 
se mai face ceva, eforturile putinelor persoane cu adevarat interesate sint 
razlete, sporadice şi nesistematizate. 


3. În posturi de răspundere continuă să se afle persoane care nu numai că nu 
cunosc deloc limba română sau o cunosc cu aproximaţie, ci mai şi manifestă o 
atitudine ostilă fata de ea. 


4. Sanctiunile prevăzute de legislaţia în vigoare pentru nerespectarea Legii cu 
privire la limba de stat sînt absolut nesatisfăcătoare şi nu pot fi luate de nimeni în 
serios, iar mecanismul de aplicare a lor este extrem de greoi. 


5. Lipsesc măsurile eficiente de pregătire organizată a lectorilor, referentilor şi 
traducătorilor de română, precum şi a materialelor necesare pentru promovarea 
limbii oficiale în rîndurile populaţiei (metodici, dicționare etc.), lucru de care 
profită diferite persoane particulare şi întreprinderi, avînd scopuri dubioase si 
mercantile. 


Toate acestea reflectă existența unei atmosfere puţin favorabile introducerii şi 
asigurării funcționării limbii de stat. Nu e intimplator faptul că, raportat la 
scara întregii republici, practic niciunul dintre articolele de bază ale Legii (ar- 
ticole care trebuiau să intre în vigoare la 2 octombrie 1990, 1 ianuarie 1991, 1 
ianuarie 1993, altele urmînd să fie aplicate cu începere de la 1 ianuarie 1994, 1 
ianuarie 1995, 1 ianuarie 1996) nu este respectat. Se simte pretutindeni indife- 
renta şi chiar împotrivire deschisă, iar conducătorii bine intenţionaţi sînt total 
dezorientati atunci cînd se confruntă cu probleme ce nu tin de competența 
tor. Drept urmare limba oficială a republicii continuă să fie de facto limba rusă, 
iar surogatul „moldovenesc” atît de răspîndit în firme, reclame, formulare etc. 
este o adevărată ruşine a culturii noastre, o totală sfidare a bunului-simt. Lim- 
ba română n-a devenit nici măcar limbă de comunicare interetnică, aşa cum 
prevede Legea. 


Congresul constată de asemenea nerespectarea la toate nivelurile a Decretului 
Preşedintelui republicii „Despre unele măsuri pentru asigurarea executării le- 
gislatiei cu privire la limba de stat” din 21 septembrie 1992. Conducerea repu- 
blicii nu ia nicio atitudine fata de încălcarea flagrantă a drepturilor nationale 
ale românilor din nordul Bucovinei şi sudul Basarabiei. 


Continuă totodată negarea impertinentă a unor adevăruri incontestabile pri- 
vind identitatea national-lingvistica a moldovenilor, se încearcă revenirea la 
aberatiile din compartimentul III al faimoaselor teze din noiembrie 1988. 


Constatările de mai sus ne demonstrează că situaţia sociolingvistica si, ca efect, 
cea etnopolitică vor putea fi schimbate numai în cazul cînd organele de resort, 
în primul rînd Departamentul de Stat al Limbilor - în colaborare cu alte orga- 
nisme şi avînd susținerea nemijlocită a Guvernului - vor purcede la întocmirea 
şi realizarea unui plan concret şi amănunţit, a unui program real de transpune- 
re in viata a legislaţiei lingvistice. Acest program trebuie să urmărească, în linii 


LIMBA ROMANA ESTE PATRIA MEA 259 


mari, două sarcini fundamentale: introducerea limbii române in toate sferele 
oficiale (fără a leza interesele national-lingvistice ale minorităţilor conlocuitoa- 
re) şi asigurarea în permanenţă a unităţii limbii vorbite în Republica Moldova 
şi România. Este necesar în acest scop un complex de măsuri de ordin con- 
ceptual, juridic, ideologic, organizatoric, tehnic, economico-financiar - lucru 
asupra căruia s-a insistat pentru prima oară încă la Congresul I al Societăţii 
noastre, desfășurat la 17 martie 1990. 


Sîntem totodată conştienţi de faptul că nici cel mai reușit program de redresare 
lingvistică nu va avea şanse de realizare atîta timp cît vom fi izolaţi de mediul so- 
cial şi lingvistic românesc şi nu se va aplica o politică comună pe întreg teritoriul 
etnic al comunităţii românești. 


Convinsi de faptul că limba poate fi salvată numai prin revenirea noastră în albia 
firească a romanismului, cît şi de inevitabilitatea reunirii cu Tara, noi sîntem in 
acelaşi timp conștienți de faptul că forțarea acestui proces este nedorită, dupa 
cum inoportună şi chiar condamnabilă ar fi tărăgănarea lui artificială. Iată de ce 
anuntam aderarea noastră la Declaraţia Congresului Intelectualitatii din Repu- 
blica Moldova şi hotărîrea de a face tot ce ne stă în putință pentru a duce la bun 
sfîrşit lupta de eliberare şi integrare naţională. 


30.01.1993 

CONFERINTA NATIONALA 
„LIMBA ROMÂNĂ AZI” 


(EDIȚIA A III-A, IAŞI - CHISINAU, OCTOMBRIE 1993) 


În zilele de 28-31 octombrie a.c. a avut loc tradiționala Conferinţă naţională de 
filologie cu genericul „Limba română azi”, ediţia a treia, având în obiectiv tema 
„Unitate lingvistică - unitate naţională”. 


Conferinţa, ce şi-a desfăşurat lucrările la Universitatea „Al. I. Cuza” din Iasi si 
la Universitatea de Stat din Moldova, a luat în dezbatere cele mai diverse pro- 
bleme ale limbii române ce conduc spre ideea unităţii lingvistice şi naționale a 
românilor de pretutindeni. 


Conferinţa a întrunit peste 20 de savanţi lingviști din Iași, Bucureşti, Suceava, 
Chişinău, Cernăuţi. La lucrările Conferinţei a participat şi ilustrul savant-lingvist, 
academicianul Eugeniu Coseriu (Universitatea din Tübingen), căruia i s-a con- 
ferit titlul de Doctor honoris causa al Universităţii de Stat din Moldova. 


Cu multă atenţie a fost ascultată comunicarea prof. Anatol Ciobanu Așa-zisul bi- 
lingvism moldo-rus ca factor distructiv al unității lingvo-nationale a românilor din 
Basarabia. Unitatea lingvistică a fost argumentată cu prisos de dovezi în comu- 
nicarile A fare „a naşte” („engendrer”) (Şt. Giosu, Iasi), Limbile romanice și subdivi- 
ziunile teritoriale ale limbii române (V1. Zagaevschi, Chişinău), Folclorul - expresie 
a unităţii lingvistice (George Munteanu, Bucureşti), Unitatea de limbă, un adevăr 
care trebuie demonstrat? (Alexei Palii, Chişinău), Limba română si interferentele 
culturale din Nordul Bucovinei (Dochita Manole, Cernăuţi), Rolul Bibliei de la 
Bucuresti în evoluția limbii române literare (Vasile Arvinte, Iasi), Limba română ca 
instrument de comunicare interetnică în unități plurilingve (Stelian Dumistrăcel, 
Iaşi), Imperativul unității limbii române astăzi (Dumitru Irimia, Iasi) etc. 


Participanţii la Conferinţă au lansat un APEL şi au exprimat un PROTEST în 
legătură cu două probleme de importanță majoră pentru limba română. 


APEL 


Conferinţa națională de filologie română, ediţia a III-a, cu tema Unitate lingvis- 
tică — unitate națională, Iasi - Chişinău, 28-31 octombrie 1993, face apel către 
Academia Română si către Academia de Ştiinţe din Republica Moldova pentru 
ca — în conformitate cu adevărul istoric si cu denumirea dată limbii noastre 
pretutindeni - articolul 13 din Constituţia Republicii Moldova să păstreze ur- 
mătoarea formulare: limba de stat a Republicii Moldova este limba română. 

PROTEST 


Conferinţa naţională de filologie română, ediţia a III-a, cu tema ,,Unitate lingvis- 
tică - unitate națională, Iasi - Chişinău, 28-31 octombrie 1993, protestează 
împotriva hotărârii Academiei Române, adoptată şi de Academia de Ştiinţe a 
Republicii Moldova, referitoare la înlocuirea literei i (din i) cu â (din a), care 
aduce grave prejudicii unităţii scrierii limbii române. 

DECLARAȚIA CONGRESULUI ACADEMIEI 
AMERICANO-ROMÂNE DE ŞTIINŢE ŞI ARTE 


Limba ce se vorbește în Moldova de la est de Prut a fost dintotdeauna și este 
limba română, indiferent de faptul că prezintă unele particularităţi de natură 
regională. Asemenea particularități există practic în cadrul fiecărei limbi na- 
tionale, dar acest lucru nu afectează unitatea limbii poporului ce o vorbeşte, 
mai cu seamă atunci cînd pe baza ei s-a constituit o limbă de cultură (limbă 
literară), care în această calitate are tradiții îndelungate, fixate într-un corpus 
solid de monumente scrise. 


Limba vorbită pe toate teritoriile locuite de români este limba română şi, în con- 
formitate cu acest adevăr ştiinţific şi istoric, este firesc ca aceeași denumire să fie 
oficializată în Constituţia Republicii Moldova, pentru a pune capăt odată pentru 
totdeauna disensiunilor, dat fiind că opinia specialiştilor în această privinţă este 
şi a fost întotdeauna unanimă. 


Același lucru trebuie spus şi în ceea ce priveşte denumirea poporului român din 
care face parte populaţia băştinaşă a Republicii Moldova (deşi locuitorii Mol- 
dovei se autodenumesc moldoveni, după cum locuitorii celorlalte regiuni, fiind 
tot români, se autodenumesc munteni, ardeleni, olteni, bănăţeni ş.a.m.d.). 


În conformitate cu principiile scrise în Statutele Academiei (organizaţie ameri- 
cană fără profit), care resping orice tip de discriminare de rasă, naționalitate, sex 
sau religie, în şedinţa de închidere a Congresului președinta A.R.A. a sprijinit 
inițiativa unui grup de participanţi la Congres, reprezentînd organizația „Pro 
Basarabia”, de a trimite tuturor asociaţiilor democratice româneşti şi străine o 
scrisoare deschisă prin care se condamnă abuzurile şi încălcarea drepturilor 
omului la procesul asupra patriotilor grupului Ilaşcu de la Tiraspol. 


Chișinău, 1993 

REZOLUTIA CONGRESULUI 
AL V-LEA AL FILOLOGILOR ROMÂNI 


(IAŞI - CHISINAU, 6-9 IUNIE 1994) 


Congresul al V-lea al Filologilor Români, organizat de Societatea de Ştiinţe Fi- 
lologice din România, în colaborare cu Filiala Iasi a Societăţii, Universitatea 
„Al. I. Cuza’, Institutul de Filologie Română „Al. Philippide” din Iasi, Institutul 
de Lingvistică al Academiei de Ştiinţe a Republicii Moldova, Universitatea de 
Stat din Chisinau, ale cărui lucrări s-au desfășurat la Iasi si Chisinau, 


pornind de la apelurile care i-au fost adresate (de Filiala Iasi a Societăţii de 
Ştiinţe Filologice, Facultatea de Litere a Universităţii „Al. I. Cuza”, Institutul 
de Filologie Română „Al. Philippide, Inspectoratul Scolar al regiunii Cernăuţi, 
Societatea pentru Cultură şi Literatură Română în Bucovina etc.) şi în urma 
dezbaterilor pe baza rapoartelor prezentate în cele două şedinţe în plen (laşi 
şi Chişinău) şi a comunicărilor susținute, la Iaşi şi Chişinău, în cele cinci sec- 
tiuni, 


a aprobat, in unanimitate, urmatoarea Rezolutie: 


I. Se va inainta Parlamentului Republicii Moldova Apelul prin care se afirma 
necesitatea respectarii adevarului stiintific privind istoria si esenta limbii ro- 
mâne: Limba română este unica reprezentantă actuală a latinitatii orientale, ori- 
unde ar fi întrebuințată ca limbă de stat, limbă de cultură, limbă de comunicare, 
isi are fixată identitatea, definitiv, printr-o singură denumire — limba română - si 
are un singur alfabet în măsură să-i exprime esenţa si să-i asigure funcționarea în 
condiții optime - alfabetul latin. 


II. Se va cere abrogarea Hotărârii din 17 februarie 1993 a Academiei Romane 
privind revenirea la å si sunt în ortografia limbii române, întrucât: 


- nu are indreptatire din niciun punct de vedere (ştiinţific, didactic, economic 
etc.), 


- a fost adoptată împotriva poziţiei exprimate în mod clar şi argumentate temei- 
nic de institutele lingvistice ale Academiei Române, de Institutul de Lingvistică 
al Academiei de Științe din Republica Moldova, de facultăţile de litere ale uni- 
versitatilor din Tara, de oameni de ştiinţă şi de cultură din Tara şi din Republica 
Moldova, de conferinţe ale Societăţii de Ştiinţe Filologice (naţionale sau la nivel 
de filiale), de inspectorate şcolare din tara si din regiunea Cernăuți. 


Pentru pregătirea temeinică a unor eventuale modificări ortografice este absolut 
necesară constituirea de către Academia Română a unei comisii de specialişti. 

Consiliul de conducere al Societatii de Stiinte Filologice va inainta conducerii 
Academiei Române o Moţiune referitoare la aceasta problema. 


III. Se va adresa forurilor conducătoare din România şi Republica Moldova un 
Memoriu prin care se solicită sprijinul material şi moral absolut necesar pentru 
ca revista „Limba Română” din Chisinau să nu-şi înceteze apariția şi să-şi poată 
continua rolul fundamental pe care şi l-a asumat în procesul de renaștere nati- 
onală, inițiat în anul 1989. 


Iaşi - Chișinău, iunie 1994 

APEL CATRE PARLAMENTUL 
REPUBLICII MOLDOVA 


Stimate domnule Petru LUCINSCHI, Presedinte al Parlamentului Republicii 
Moldova, Stimate domnule Dumitru MOTPAN, Prim-vicepresedinte al Parla- 
mentului Republicii Moldova, Preşedinte al PD.A.M., Stimaţi parlamentari! 


Congresul al V-lea al Filologilor Români, desfăşurat între 6 şi 9 iunie 1994 la 
Iasi şi Chisinau, la care au participat oameni de ştiinţă din România, Republi- 
ca Moldova, Germania, Belgia, Ucraina, Franța, Olanda, consideră oportun să 
supună atenţiei Legislativului Republicii Moldova necesitatea adoptării unei 
poziţii clare, întemeiate ştiinţific, în problema denumirii limbii oficiale (de stat) 
a Republicii Moldova. 


Numeroase foruri ştiinţifice întrunite la Iaşi, Chişinău, Bucureşti, Cernăuţi, 
Timişoara, Tutzing (Germania), cu participarea unor renumiţi specialişti din 
lingvistica actuală, au demonstrat cu argumente ştiinţifice că limba de stat în 
Republica Moldova este una şi aceeași cu limba vorbită de către românii de 
pretutindeni şi se numeşte LIMBA ROMÂNĂ, singura denumire recunoscută 
de ştiinţă, în concordanţă cu istoria şi esenţa ei. 


Reafirmînd caracterul unitar al limbii (cu aceeași istorie și aceeaşi structură) 
vorbite în România, Republica Moldova, Ucraina, fosta Iugoslavie etc., Con- 
gresul al V-lea al Filologilor Români subliniază încă o dată că se impune res- 
pingerea in mod hotarit şi definitiv a falsei teorii despre existența unei „limbi 
moldovenești» în afara românei. Limba română este unica reprezentantă a la- 
tinitatii orientale care funcționează în România, Republica Moldova, Nordul 
Bucovinei, Transcarpatia, fosta Iugoslavie si în alte regiuni limitrofe. 


Congresul al V-lea al Filologilor Români consideră că: 


- în situaţia in care Parlamentul actual şi-a asumat misiunea dificilă de a con- 
tinua transformările democratice si procesul de renaştere naţională, initiate în 
anul 1989; 


- în situaţia în care Republica Moldova îşi extinde contactele cu ţările străine, 
unde se cunoaşte adevărul despre istoria poporului din tînărul stat moldovenesc 
şi a limbii lui; 

- în situaţia în care Republica Moldova isi croieşte drum spre Consiliul Europei, 


pentru a se aşeza în rîndul țărilor moderne, iar mandatul de încredere pentru 
includerea în acest organism este Constituţia, 

acum, cind se definitiveaza textul Legii Fundamentale a tarii, Parlamentul nu 
poate sa ignore adevarul stiintific, unanim recunoscut, si trebuie sa fixeze in 
Constitutie, in spiritul respectarii acestui adevar, denumirea limbii de stat din 
Republica Moldova prin glotonimul LIMBA ROMANA. 


Fixarea in Constituţie a denumirii limba română va pune capăt unui capitol 
rusinos al ideologiei si practicii din fostul regim totalitar, in care Republica 
Moldova a fost implicata fara voie, va lichida pentru totdeauna o sursa pericu- 
loasa de tensionare a situatiei politice, excluzind duplicitatea in interpretarea 
fenomenului lingvistic romanesc, va permite romanilor moldoveni sa-si reca- 
pete siguranta si demnitatea de neam si oamenilor politici de la Chisinau sa 
apara cu demnitate in fata adevarului stiintific si in fata istoriei. 


Iaşi - Chișinău, iunie 1994 

SEDINTA LARGITA A PREZIDIULUI 

ACADEMIEI DE ŞTIINŢE A REPUBLICII MOLDOVA 
PENTRU DISCUTAREA ŞI APROBAREA 
RĂSPUNSULUI SOLICITAT DE PARLAMENTUL 
REPUBLICII MOLDOVA 


Pe data de 9 septembrie a.c. Prezidiul A.Ș.M. s-a întrunit într-o şedinţă lărgită 
cu participarea membrilor Academiei - specialişti în domeniu, a directorilor 
de institute şi a mai multor şefi de servicii de la Secţia de Organizare. Pe ordi- 
nea de zi a figurat o singură problema - examinarea variantelor de răspuns ale 
A.S.M. la Hotarirea Parlamentului „Cu privire la necesitatea abordării stiinti- 
fice a istoriei şi folosirii glotonimului limba moldovenească din 28 iulie 1994, 
pregătită de membrii Academiei care activează în domeniul filologiei (Silviu 
Berejan, Nicolae Biletchi, Anatol Ciobanu, Haralambie Corbu, Nicolae Corlă- 
teanu). 


În cuvîntul său de deschidere preşedintele A.S.M., dl acad. Andrei Andries, a 
menţionat că nu e nimic neobişnuit în faptul că Parlamentul Republicii Mol- 
dova s-a adresat Academiei, solicitîndu-i opinia competentă într-o problemă 
de știință. Şi nu e vorba că Parlamentul n-ar fi fost informat asupra opiniei spe- 
cialiştilor de la Institutul de Lingvistică şi a unor prestigioase foruri ştiinţifice 
cu privire la limba vorbită în Republica Moldova. Hotarirea Parlamentului de 
a solicita opinia Academiei în problema dată îşi găseşte explicaţie în faptul că 
unele aspecte ale problemei necesită precizări suplimentare. 


Pentru a onora solicitarea Parlamentului şi a formula un răspuns competent, a 
menţionat dl A. Andrieş, au fost convocați filologii-membri ai Academiei, care 
au elaborat şi au prezentat Prezidiului A.$.M. spre discutare şi aprobare trei 
variante de răspuns. 


În continuare academicianul coordonator al Secţiei de Ştiinţe Umanistice 
dl Silviu Berejan a făcut o retrospectivă a problemei, incadrind-o în contextul 
larg al evoluţiei lucrurilor in ultima jumătate de secol. Mai întîi, acad. S. Berejan 
a atras atenţia celor prezenţi asupra consecințelor nefaste pentru ştiinţa Re- 
publicii Moldova pe care le-ar implica acceptarea perimatului glotonim limba 
moldovenească pus din nou în circulaţie de actualul Parlament. În felul acesta, 
lingvistica din Republica Moldova ar fi aruncată cu cel puţin cincizeci de ani 
în urmă, revenindu-se astăzi la o stare de lucruri de mult depăşită sub toate as- 
pectele. Sîntem puşi, a menţionat raportorul, în situaţia de a demonstra, pentru 
a cîta oară, adevăruri ştiinţifice bine cunoscute, devenite axiomatice, precum 
sublinia recent şi membrul titular al A.S.M. scriitorul Ion Druta. De aceea, a 

precizat dl Silviu Berejan, „nu voi prezenta un raport propriu-zis de elucidare 
a esentelor, — cu atît mai mult cu cit toți membrii Prezidiului A.$.M. cunosc 
problema fie din materialele prezentate astăzi, fie din cele publicate în presă -, 
ci voi expune doar nişte date suplimentare care vor contribui, sper, la luarea 
unei decizii juste”. 

Problema limbii a fost discutată în Republica Moldova la mai multe foruri spe- 
ciale. Mai întîi de toate, a fost o conferinţă la Chisinau în 1951, la care s-au pus 
bazele cercetării ştiinţifice adecvate a limbii utilizate în Moldova. La această con- 
ferinta, în raportul acad. V. Sismariov, s-a vorbit despre unitatea limbii standard, 
adică a limbii literare folosite în Republica Moldova şi în România. Mai tirziu, 
problema unităţii limbii a fost reluată în 1967, 1972, 1988, 1989, 1990, 1991, 1992, 
1993, 1994. Cu toate acestea, în prezent s-a creat o anume situație în ceea ce pri- 
veşte denumirea ei. 


Apare ideea că: „Da, limba e una, dar e vorba, în cazul nostru, de denumire. Iar 
denumirea ce-i? E pur şi simplu o etichetă”. Or, lucrurile nu sînt atît de simple, 
pentru că denumirea fixată actualmente în Constituţie va atrage după sine ur- 
mări dezastruoase de lungă durată pentru întreaga noastră cultură. Acest lucru 
este incontestabil. Putem spune chiar că deja se fac simţite anumite presiuni, 
deschise şi foarte agresive în ceea ce priveşte folosirea termenului de limba 
română, care este singurul termen admis pentru limba literară atît de la noi, 
cît şi din România. Altă denumire nu poate fi, precum nici altă limbă nu s-a 
constituit, nimeni n-a format-o, nimeni n-a ajuns să ridice la nivel de limbă a 
culturii vorbirea (care are particularități specifice reale) din Republica Moldo- 
va şi din Moldova de dincolo de Prut, vorbire care se încadrează în subdialec- 
tul moldovenesc, ce nu se termină la Prut, nu se termină nici chiar la Carpaţi. 
Sub aspectul ariei sale de raspindire, idiomul romanic oriental are două mari 
ramuri: cea muntenească şi cea moldovenească. Cea moldovenească cuprinde 
Republica Moldova, Moldova de pina la Carpaţi, dar si Bucovina, şi Nordul 
Transilvaniei, şi Maramureşul, şi alte regiuni care merg pînă aproape de granița 
de vest a României. Ramura muntenească cuprinde Muntenia, dar şi Sudul 
Moldovei istorice, Sudul Transilvaniei, Oltenia, Dobrogea. 


Deci nu ne putem opri la Prut, oricît am vrea. Iar limba de cultura, care s-a 
format pe baza tuturor graiurilor de pe teritoriul locuit de populația romaniza- 
tă, a cuprins particularitatile esenţiale ale acestor graiuri, şi, în primul rind, ale 
celor două mari ramuri de care am vorbit. Deci nu există o altă limbă literară 
care s-ar fi statornicit aici, pentru că aceasta nu se face într-un an, în zece ani 
sau chiar în cîteva decenii. Istoria a lucrat în decursul secolelor pînă a ajuns să 
fie demonstrat şi ştiinţific cunoscutul adevăr că limba română este o limbă uni- 
tară, formată pe baza tuturor graiurilor şi subdialectelor din Nordul Dunării în 
primul rînd. Graiurile, limba vorbită, vorbirea regională, locală este tot dome- 
niul nostru; tot noi, lingvistii, care ne ocupăm de limba română, ne ocupăm si 
de ele: le înregistrăm, le studiem pe teren, le valorificăm. Dar nu se poate spune 
că acesta este mijlocul de comunicare cultă în Republica Moldova. 

Consider ca materiale au fost multe si cine a vrut sa se documenteze, cine a 
vrut să cunoască situația a avut posibilitatea să-şi satisfacă curiozitatea, chiar si 
acei care nu sînt specialiști şi n-au nevoie de detalii de acest fel; în definitiv, nu 
e nevoie ca toată lumea să facă lingvistică. 


În încheiere, a spus dl S. Berejan, consider că toate cele întimplate cu fixarea 
glotonimului limba moldovenească în Constituţie încap bine între două maxi- 
me latinești. Prima: Ignorantia non est argumentum, pentru că asta o ştiau inca 
strămoşii nostri (dacă nu ştii, nu ştii, nimeni nu te invinuieste; dar nici argu- 
ment nestiinta nu poate fi). Şi a doua: Errare humanum est, perseverare diaboli- 
cum. Or, sintem in fata faptului cind se persevereaza anume in eroare. 


Comunicarea acad. S. Berejan a fost completată de vicepreşedintele A.Ș.M., acad. 
Haralambie Corbu, care a menţionat că, dacă s-ar proceda la o abordare istorică 
mai profundă a problemei discutate, s-ar putea găsi situaţii analogice în secolul al 
XIX-lea şi, mai ales, în deceniul al patrulea al secolului nostru, cînd în Republica 
Autonomă Moldovenească s-a revenit la grafia latină, la limba literară, la scriito- 
rii clasici. După cum vedem, a continuat oratorul, în 1951 s-a revenit la aceeași 
problemă, discuţia sustinindu-se, fireşte, cu noi argumente si la alt nivel. Să nu 
uităm că lucrurile acestea s-au facut în anii cînd mai trăia Iosif Vissarionovici 
Stalin şi se ştie bine cu ce s-a încheiat perioada anilor 1931-1937. 


Tendinţa de a promova o limbă literară veritabilă, a menţionat dl H. Corbu, a 
fost dintotdeauna o tendinţă a intelectualitatii, deoarece nu se poate face cultu- 
ră într-o limbă provincială, care a rămas la nivelul anului 1812. Cu părere de 
rău, evoluţia firească a limbii la noi a fost stopată, deoarece am fost rupti de 
masivul lingvistic românesc. Cu toate acestea, intelectualitatea a încercat în 
repetate rînduri să depăşească această stare de lucruri. Dacă ne referim la situ- 
atia actuală de la noi, observăm că se încearcă a atribui problemei în discuţie 
un caracter pur terminologic. Or, lucrurile nu sînt tocmai de aşa natură. Vorba 
e că terminologia pe care vrem s-o stabilim trebuie să acopere realitatea 
lingvistică şi să corespundă adevărului ştiinţific. Nu se poate înlocui întregul 
cu o parte a lui, adică nu se poate substitui limba literară comună cu unul din- 
tre subdialectele ei. 


Atit în 1932, cit şi în 1952, a continuat domnul vicepreşedinte, era absolut clar 
că Alecsandri, Eminescu, Creangă, recunoscuţi drept clasici şi ai literaturii 
moldoveneşti, au scris într-o singură limbă. Cu atît mai mult astăzi, cînd avem 
acces nu numai la piscurile literaturii, ci şi la întreaga literatură românească, nu 
mai pot fi discuţii în problema unităţii limbii, precum şi a denumirii ei. Există o 
singură limbă şi denumirea ei adecvată este limba română. Dar faptul că o parte 
a populaţiei din Republica Moldova se consideră moldoveni, iar limba pe care 
o vorbesc - moldovenească, ne obligă să dăm dovadă de o anumită înţelegere 
şi toleranță. Însă toleranță nu în ceea ce priveşte principiile - în Constituţie 
trebuie să fie fixată limba română, altfel putem nimeri iarăşi într-o zonă foarte 
acută. Fixînd în Constituţie adevărul aşa cum este, putem să scoatem de pe 
tapet acest război lingvistic, terminologic care se duce la noi astăzi. 

Luind cuvintul in cadrul discutiilor, dl acad. Vasile Anestiadi si-a exprimat 
îngrijorarea in legătură cu faptul că unii jurnaliști, precum si parlamentari, 
n-au constientizat pe deplin seriozitatea problemei discutate. Dacă lingvistica 
modernă a demonstrat cu probe irefutabile că limba de pe ambele maluri ale 
Prutului este una şi aceeaşi si că denumirea ei adecvată este limba română, acest 
adevăr axiomatic trebuie să devină lege pentru toată lumea. Stiinta trebuie să 
fie respectată de orice regim politic şi orice putere de stat trebuie să se în- 
conjoare de consilieri inteligenţi, care pledează numai si numai pentru adevăr. 
Abandonarea adevărului ştiinţific duce, inevitabil, la deformări de ordin spiri- 
tual. De lucrul acesta m-am convins cînd lucram ca profesor la Teleneşti în anii 
1944, 1945, 1946 şi cînd mi s-a indicat să predau moldovenește, nu românește. 


Referindu-se la declaraţiile mişcării „Pro Moldova’, si anume la pasajele in 
care i se recomandă conducerii de virf a Academiei „să mediteze adînc” şi să 
răspundă: „<...> Academia de Ştiinţe a cărei tari ei o reprezintă, din sudoarea 
cărui popor au răsărit si se hrănesc împreună cu oastea lor de habilitati şi 
mai putin habilitaţi, oratorul a menţionat că profesionalismul şi probitatea 
morală ale acestor consilieri din „Pro Moldova” lasă mult de dorit. Iar în ceea ce 
priveşte acuzaţiile aduse lingvistilor că ar fi inconsecventi în tratarea proble- 
melor discutate astăzi, acad. V. Anestiadi a subliniat în mod special onestitatea 
şi marele curaj de care au dat dovadă lingvistii care au încercat si în epoca 
totalitarismului să spună lucrurilor pe nume, dar mai ales acum cînd ne-am 
debarasat de ideologia sufocantă totalitaristă, au demonstrat onest care este 
adevărul ştiinţific, pe care noi, dacă sîntem oameni de ştiinţă si dacă ţinem la 
Academia noastră, avem obligaţia să-l susţinem şi să-l promovam, indiferent 
de conjunctura politică. Trebuie să conştientizăm marele pericol pe care îl re- 
prezintă tendinţele actuale de a abandona profesionalismul atît în ştiinţă, cit si 
în alte domenii de activitate. Să-l constientizam şi să atentionam opinia publica 
asupra acestui pericol. 


În încheiere dl acad. V. Anestiadi a propus ca Prezidiul A.S.M. să adreseze Pre- 
şedintelui Republicii Moldova următorul apel: ,,Tinind cont de axiomele sti- 
intifice cu privire la unitatea limbii române şi la denumirea ei, axiome recu- 
noscute atît pe plan naţional, cît şi internațional, precum şi de starea socială 
tensionată, vă solicităm, domnule Preşedinte al Republicii Moldova, în calitatea 
Dumneavoastră de garant al tuturor cetățenilor Republicii Moldova, prin de- 
cret prezidenţial să suspendati articolul 13 al Constituţiei Republicii Moldova 
pînă la legalizarea termenului limba română în Constituţie. 


Domnul acad. Sergiu Radautanu s-a declarat întru totul de acord cu cele expuse 
de lingviști în răspunsul prezentat, mentionind că avem de-a face cu o singură 
limbă literară, care este limba română. Sint de acord, a subliniat dl S. Radautanu, 
cu cele spuse de dl Anestiadi. Profesorii trebuie să ştie ce vor preda. S-a creat 
o situaţie penibilă: generaţia care ieri a studiat şi a susținut examenul la limba 
română astăzi nu mai știe ce obiect va studia în calitate de limba mater- 
nă - limba română sau aşa-zisa limba moldovenească. Si noi, şi domnii din 
Parlament trebuie să înţelegem ce dificultate creăm şcolii şi învățămîntului în 

general: pentru că noi discutăm, iar profesorii trebuie să lucreze. În ultimul 
timp a scăzut atenţia fata de limbă. Valul acesta de luptă pentru limba literară 
trebuie folosit pentru a spori interesul fata de limba română, pentru a aprofun- 
da cunoştinţele noastre în materie de limbă literară. 


Academicianul Ilie Untilă consideră că versiunea de răspuns prezentată de 
lingviști este bine gindita şi reflectă întru totul adevărul. Şi dacă a venit vorba 
de adevăr, a subliniat Domnia Sa, s-ar cuveni să-l formulăm cu maximum de 
claritate şi să ne amintim că anume în 1940, în urma pactului Ribbentrop-Mo- 
lotov şi a ocupaţiei Basarabiei de către sovietici, a fost creată Republica Sovieti- 
că Socialistă Moldovenească şi a fost impusă oficial limba moldovenească. Aces- 
ta e adevărul şi nu avem de ce ne teme a-l spune. Să nu ne închipuim că dacă 
vom vota limba moldovenească, pierzîndu-ne demnitatea, vom obţine liniştea şi 
pacea pe acest pămînt si liderii de la Tiraspol se vor dezice de ambițiile lor se- 
cesioniste. Dimpotrivă. La ora actuală se pierde, se distruge tot ce a fost cîştigat 
în ultimii ani. Și noi, ca oameni cinstiţi, trebuie să spunem care este realitatea si 
să nu ne ascundem de ea ca strutul care-şi bagă capul în nisip. Asta e tragedia 
neamului nostru. Dacă vom descrie istoria just, va deveni limpede de unde s-a 
luat limba moldovenească pe acest pamint. Ea n-a fost limbă moldovenească... 
Doar pina în 1812 pe ambele maluri ale Prutului se vorbea una si aceeaşi limbă. 
E cel puţin neserios să crezi că după o sută şi cincizeci de ani de ocupaţie la noi 
s-a format o limbă nouă. Altceva e că peste Prut limba şi-a continuat dezvolta- 
rea ei firească, pe cînd la noi această dezvoltare a fost întrucîtva încetinită. 


În încheiere acad. Ilie Untilă a declarat că susține propunerea acad. V. Anestia- 
di de a adresa Preşedintelui Republicii Moldova un apel privind suspendarea 
articolului 13 al Constituţiei şi a subliniat în mod special necesitatea de a con- 
ştientiza pericolul pe care-l poate aduce perpetuarea stării de lucruri legiferate 
astăzi. Nu e vorba de un joc de cuvinte: moldovenesc, românesc... E vorba de 
nişte consecinţe foarte grave atît pentru copii, elevi, cit şi, mai ales, pentru lim- 
bă în general, care se poate dezvolta normal doar în mediul ei amplu. Chestiu- 
nea dată trebuie rezolvată urgent, pentru că începe anul şcolar şi lucrurile nu 
mai pot fi tărăgănate. 


Academicianul Gheorghe Ghidirim s-a declarat îngrijorat de soarta copiilor 
şi a nepoților noştri cărora ministrul învățămîntului dl Gaugas le-a promis un 
dicţionar moldovenesc-românesc (sic!). Situaţia creată, a continuat Domnia 
Sa, se explică prin existența a două lucruri: conformismul şi agnosticismul. 
Încă agnosticul Du Bois-Reymond spunea că Ignoramus et ignorabimus, adică 
„nu ştim şi nici nu vrem să ştim”. lată aceasta e situația de la noi în momentul 
de fata. Dar se cunoaşte si altceva: în Evul Mediu papa de la Roma i-a răspuns 
unui rege din Germania că: Nec regnum non est supra grammaticos. Deci nici 
chiar Parlamentul nu poate domina gramatica, adică ştiinţa. 


Insist ca adevărul să fie primar, să nu se înţeleagă că aceasta e doar părerea 
lingvistilor, ci că, bazindu-se pe opinia lingviştilor, Prezidiul A.$.M. aprobă as- 
tăzi versiunea de răspuns la apelul Parlamentului. Și al doilea lucru, referitor 

la propunerea dlui acad. Anestiadi de a face un demers către Preşedintele Re- 
publicii Moldova, care într-adevăr este un garant pentru absolut toţi locuitorii, 
indiferent de opţiune politică, confesiune si aşa mai departe. Mentionez că, 
dacă nu vom face acest lucru, discuţiile în Parlament pot să dureze la infinit. 
Dar anul de învățămînt a început deja. De aceea rezolvarea problemei trebuie 
urgentată. 


DI academician Mihai Cimpoi a atras atenţia asistenţei asupra inutilitatii aces- 
tor discuţii, deşi, pe de altă parte, există si o utilitate: e vorba de comunitatea 
ştiinţifică internaţională şi trebuie să avem obrazul curat in fata acestei comu- 
nităţi. Academia noastră trebuie să spulbere speculaţiile care se fac în jurul 
acestei probleme, demonstrind că noi pledăm pentru adevărul ştiinţific, pentru 
adevărul istoric. În felul acesta vom curma tot ce se mai insinuează prin rubri- 
cile gazetelor noastre. S-a menţionat deja că avem de a face cu o axiomă, cu un 
adevăr axiomatic şi discuţiile in problema dată sînt absolut de prisos. Bineinte- 
les, Parlamentul ne poate provoca si la alte discuţii „ştiinţifice, din moment ce 
se afirmă că cercul are 380°, iar triunghiul are patru laturi. Acad. M. Cimpoi şi-a 
declarat adeziunea la opinia colegilor care au accentuat că sub acest glotonim 
se ascund mai multe dedesubturi, despre care, de altfel, Domnia sa a scris în 
„Literatura şi Arta” şi nu e cazul să le mai repete. 


DI academician Mihai Lupaşcu a relatat că problema dată a fost discutată in 
repetate rînduri în Parlament, în diferite comisii, discuţiile însă nu se pur- 
tau la nivel ştiinţific, ci pornindu-se de la cu totul alte considerente. Faptul 
că dl P. Lucinschi a venit cu inițiativa de a solicita opinia Academiei trebuie 
apreciat pozitiv: cine vrea să cunoască adevărul poate să-l cunoască. Aş mai 
dori să subliniez, a continuat acad. M. Lupaşcu, că dacă luarea de cuvînt la 
radio a marelui scriitor acad. Ion Druta, precum si articolul Domniei Sale 
apărut în „Moldova Suverană” ar fi anticipat votarea Constituţiei, atunci fap- 
tul ar fi dus la limpezirea şi înțelegerea multor lucruri. Cele intimplate să ne 
fie de învățătură: există încă multe probleme complicate, care se cer rezolvate, 
şi noi nu trebuie să așteptăm semnalul de sus: ia expuneti-va părerea! Noi 
trebuie să actionam cu mai multă promptitudine, să ne expunem opinia cu 
competență si să demonstrăm astfel că fără ştiinţă astăzi nu poate fi rezolvată 
nici o problemă. Eu am vorbit nu o singură dată si în Parlament că ignorarea 
ştiinţei duce la distrugerea societăţii. Atitudinea mea ca deputat în Parlament 
fata de această problemă a fost una şi aceeaşi - termenii limba moldoveneas- 
că şi limba română sînt identici: ei denumesc una şi aceeaşi realitate, una şi 
aceeaşi limbă. În privinţa denumirii - română sau moldovenească - vreau să 
spun că o mare parte de vină o poartă şi oamenii de ştiinţă. Unii nedoritori ca 
limba noastră să fie numită română speculează presupusa lipsă de principia- 
litate a specialiştilor. Ei ne întreabă: ieri spuneati una, iar astăzi spuneți alta, 
deci cînd aţi spus, dlor savanţi, adevărul? De aceea trebuie să fim principiali 
pînă la sfîrşit, aşa cum sîntem astăzi, şi să nu ne schimbăm opiniile odată cu 
schimbarea puterii, a partidelor. Partidele vin şi se duc, iar adevărul științific 
rămîne. 

Acad. Dumitru Ghitu a subliniat în mod deosebit importanţa A.Ș.M. în calitate 
de consilier colectiv al Parlamentului şi al Guvernului Republicii Moldova, deşi 
se întîmplă, si nu rareori, ca Academia să rămînă în urma evenimentelor in 
rezolvarea unor probleme de mare importanţă şi actualitate. Astăzi noi trebuie 
să demonstrăm opiniei publice că ne situăm pe poziţii ştiinţifice, că Acade- 
mia este templul unde salasluieste adevărul şi se caută adevărul. Aș vrea să se 
ştie, a continuat dl acad. Ghitu, că nu e corect, ba chiar avem de-a face cu un 
şantaj ascuns, cînd se admite sau se lansează ideea că un membru sau altul al 
Prezidiului A.$.M. poate decide soarta limbii. Şi dacă a venit vorba de şantaj in 
ştiinţă, să ne amintim de situaţia de nu demult a lingviştilor care erau forțați de 
C.C.-ul atotştiutor să pună în circulaţie idei străine ştiinţei. $i nu spuneam noi 
deseori: mulțumesc tie, Doamne, că nu sînt lingvist? 


Bineînţeles, avem cu toţii păcate, dar acum, cînd există posibilitatea să scăpăm 
de ele, să ne spălăm obrazul şi să raminem cu conștiința curată - să nu ratam 
această ocazie şi să spunem lucrurilor pe nume, aşa cum au procedat lingvistii 
în răspunsul propus spre discuţie. 


Acad. Vsevolod Moscalenco a atras atenţia asupra oportunității sugestiei dlui 
acad. V. Anestiadi privind necesitatea unor acţiuni eficiente în vederea întreru- 
perii acțiunii articolului 13 al Constituţiei pina la legiferarea adevărului stiinti- 
fic, adică existenţa unei singure limbi de cultură şi de o parte, şi de alta a Prutu- 
lui - limba română. Mai pe larg, mi-am expus părerea în această problemă şi in 
presă, a menţionat Domnia Sa, de aceea nu voi insista aici cu argumente. 


Domnul acad. Teodor Furdui s-a referit la necesitatea de a specifica în Răs- 
punsul A.S.M. către Parlament că acesta reprezintă opinia Academiei, adică a 
tuturor membrilor ei, inclusiv a nespecialistilor în materie de limba, dar argu- 
mentată şi expusă de specialişti, de persoane competente. 


La discuţie au luat parte şi alti membri ai Academiei. 


Preşedintele A.$.M. acad. Andrei Andrieş a formulat o serie de precizări si su- 
gestii. 

Mai întîi, în ceea ce priveşte expresia „limba moldovenească este identică cu 
limba română”. Este o formulare greşită care camuflează ideea existenței a două 
limbi, a susținut Domnia Sa. Trebuie să spunem clar: avem de a face cu o sin- 
gură limbă - limba română, pe care unii, aici, în Republica Moldova, o numesc 
şi limbă moldovenească. 


Alt aspect. Trebuie să fie clar pentru toată lumea că noi nu ne implicăm în 
jocuri politice. Răspunsul nostru trebuie să aibă o ţinută academică, să fie ex- 
pus, precum, de altfel, au si procedat lingvistii, în termeni ştiinţifici şi susținut 
cu argumente ştiinţifice. 


Ştim cum au procedat parlamentarii, dar sîntem obligați să ştim de ce au pro- 
cedat asa şi nu altfel, să fim în stare să dezvăluim şi cauzele acestui comporta- 
ment. Ar fi cel puţin neserios să credem că deputaţii au dorit să ne facă nouă 

un rau. Se ştie doar că în urma vicisitudinilor de care ne-a facut parte istoria 
ne-am ales cu o conștiință in multe privinţe deformată si multe neadevăruri 
ce ne-au fost cultivate cu insistență pe parcursul deceniilor s-au înrădăcinat în 
conştiinţa multor concetateni. De aceea datoria noastră, a oamenilor de ştiinţă, 
a întregii intelectualitati este să folosim toate mijloacele admise într-o societate 
civilizată pentru a-i ajuta pe cei ce au avut de suferit de pe urma ideologiei 
totalitare să revină la starea spirituală normală, la mentalitatea adecvată adevă- 
rurilor istorice şi ştiinţifice. 


În încheierea şedinţei răspunsul prezentat de lingvisti a fost supus votului. Cei 
11 membri ai Prezidiului A.$.M., prezenţi la şedinţă: Andrei Andrieş, Vasile 
Anestiadi, Silviu Berejan, Haralambie Corbu, Dumitru Ghitu, Gheorghe 
Ghidirim, Mihai Lupaşcu, Vsevolod Moscalenco, Sergiu Radautanu, Ilie Untila, 
Gheorghe Şişcanu (au lipsit, fiind în concediu: Nicolae Andronati şi Andrei 
Ursu), au votat unanim varianta mai amplă de răspuns al A.Ş.M. la solicitarea 
Parlamentului Republicii Moldova din 28 iulie 1994. 


Pentru conformitate: 
Ion ETCU, Tamara RĂILEANU 

RASPUNS LA SOLICITAREA PARLAMENTULUI 
REPUBLICII MOLDOVA PRIVIND 

ISTORIA ŞI FOLOSIREA GLOTONIMULUI 
„LIMBA MOLDOVENEASCĂ” 


(OPINIA SPECIALISTILOR-FILOLOGI Al ACADEMIEI, 
ACCEPTATĂ LA ŞEDINŢA LĂRGITĂ A PREZIDIULUI A.S.M.) 


În problema limbii literare şi a celei vorbite pe teritoriul Republicii Moldova, 
inclusiv a istoriei şi folosirii glotonimului limba moldovenească, ştiinţa lingvis- 
tică s-a pronunţat demult. S-a vorbit la o serie întreagă de întruniri naţionale 
şi internationale ale lingvistilor. Au fost date publicității rezoluţii şi declaraţii 
speciale. S-au adresat apeluri directe şi Parlamentului Republicii Moldova în 
chestiunea dată cu rugămintea de a tine cont de adevărul ştiinţific, cunoscut şi 
recunoscut de toți cercetătorii în domeniu. A făcut acest lucru si Academia de 
Ştiinţe a Moldovei prin Institutul de Lingvistică. 


La modul generalizat opinia e următoarea. 


E bine cunoscut faptul că glotonimul limba română a fost moştenit din latină 
de la etnonimul romanus „care ţine de Roma”. După opinia lui V. Pîrvan, sub 
influenţa slavă, a înainte de n trece cu timpul in å. Deci romanus în pronunțare 
populară a devenit român. Glotonimul limba românească (română) a fost de- 
numirea vorbirii populaţiei romanizate de pe tot teritoriul celor două mari 
grupuri dialectale romanice din nordul Dunării - muntenesc si moldovenesc, 
pastrindu-se aici şi după formarea celor trei principate: Transilvania, Mun- 
tenia şi Moldova. 


Deşi în izvoarele istorice medievale se utiliza şi termenul limba moldovenească, 
cărturarii şi oamenii de cultura ai timpului subintelegeau prin această denumi- 
re un subdialect (grai) al limbii române comune, dindu-şi perfect de bine seama 
de unitatea glotică românească de pe întreg teritoriul dacoromân („Locuitorii 
Valahiei şi Transilvaniei au aceeaşi limbă ca şi moldovenii...”; „Noi, moldovenii, 
la fel ne spunem români, iar limbii noastre nu dacică, nici moldovenească, ci 
românească” (...) - Dimitrie Cantemir; Moldovenii nu întreabă „ştii moldove- 
neste?”, ci „ştii româneşte?” - Miron Costin). 


La sfîrşitul sec. XVIII şi începutul sec. XIX, dar mai ales după unirea princi- 
patelor de la 1859, pe baza graiurilor vorbite în Moldova, Muntenia şi Transil- 
vania, apare si se consolidează o limbă literară si o literatură clasică comună, 
numită deja oficial limba şi literatura română. 


Scriitorii clasici (Eminescu, Alecsandri, Russo, Negruzzi, Creangă şi ceilalți, 
care au fost recunoscuţi ca fiind ai nostri „luaţi” de dincolo de Prut cu tot cu 


278 Congrese. Conferinte. Seminare 


limba, fireste), scriitorii de mai tirziu (inclusiv Mateevici), scriitorii contempo- 
rani (incepind cu Lupan, continuind cu Druta si terminind cu cei mai tineri), 
precum si oamenii de cultura din celelalte domenii (actori, gazetari, muzicieni, 
oameni de stiinta) au vorbit si au scris in aceasta limba literara unica. 


Desigur ca populatia autohtona dintre Prut si Nistru, dupa anexarea in 1812 a 
acestui teritoriu de către Rusia ţaristă, a fost ruptă in mare măsură de procesul 
de unificare si statornicire a limbii literare moderne. Aici, confundindu-se de- 
numirea graiului local cu denumirea limbii, a continuat să se folosească neter- 
minologic şi denumirea limba moldovenească. 


La aceasta au contribuit şi factorii politici. În 1818, prin „Regulamentul organiză- 
rii administrative a Basarabiei”, tarismul declară limba moldovenească limba ofi- 
cială, alături de limba rusă (de altfel, Rusia țaristă, prin „Regulamentul organic’, 
decretase limba moldovenească drept limbă oficială şi în Principatul Moldovei 
din timpul ocupaţiei acestuia între anii 1828 şi 1834). Această situaţie însă a fost 
păstrată numai pînă în 1828, cînd limbă oficială este recunoscută din nou doar 
limba rusă, limba localnicilor fiind ulterior scoasă cu totul din uz. Denumirea 
dată a fost repusă în circulaţie abia la sfîrşitul sec. XIX şi începutul sec. XX (iarăşi 
în scopuri pur politice). 


E bine cunoscută evoluţia politică a teritoriilor din stînga Prutului şi a Nistru- 
lui după 1917. În 1924 a fost organizată o formaţiune politică cu anumite func- 
tii formale statale - Republica Autonomă Sovietică Socialistă Moldovenească, 
iar apoi, în 1940, a fost creată Republica Sovietică Socialistă Moldovenească. 
În perioada sovietică populaţiei din aceste teritorii îi este impusă oficial de- 
numirea limba moldovenească, care se contrapunea net limbii române (deși în 
perioada 1932-1938 în R.A.S.S.M. au fost introduse limba si literatura romana 
şi alfabetul latin, acţiune calificată ulterior ca o greşeală politică). 


Deci contrapunerea care se făcea pina nu demult se baza pe considerente de 
ordin politic, care nu aveau nici un suport de natură lingvistică, situație la care 
nu se mai poate reveni astăzi. Prin urmare, denumirea limbii literare unice, de 
care ne folosim cu toţii în prezent, trebuie să fie cea adecvată, adică română. 


Denumirea moldovenesc, moldovenească o poartă vorbirea populară orală folo- 
sită în Moldova (de pe ambele maluri ale Prutului şi ale Nistrului), vorbire care 
are reale trăsături specifice (ce n-au intrat însă în limba literară) în comparaţie 
cu vorbirea din alte regiuni ale spaţiului dunăreano-carpato-nistrean, locuit de 
populaţia romanizată de pe aceste teritorii. Dar ea este doar una din varietă- 
tile întregului glotic ce poartă denumirea generică limba română. În virtutea 
acestui fapt, denumirea unei varietăți nu poate fi dată întregului în totalitatea 
sa (căci fiecare varietate se include în întreg, ca o parte indispensabilă a lui). 
Cu atît mai mult cu cît pe baza diferitor varietăţi ale întregului s-a constituit 
o limbă de cultură (limba literară), una singură — limba română. În această ca- 
litate ea a fost consfintita prin tradiţii îndelungate fixate într-un corpus solid 
de monumente scrise, deservind cultura comună a tuturor purtătorilor acestor 
varietăţi (inclusiv ai varietatii moldoveneşti, care nu are şi nu a avut niciodată 
o altă formă de manifestare literară bazată pe graiul moldovenesc). 

Deci în Republica Moldova se poate vorbi despre graiul moldovenesc. Mol- 
dovenească poate fi numită vorbirea orală (dialectală) de aici. Se poate releva 
specificul moldovenesc al limbii române vorbite în Moldova istorică. Dar nu 
se poate vorbi despre o „limbă” moldovenească literară, scrisă, de cultură. Sub- 
stituirea termenilor nu poate fi acceptată chiar dacă o parte din populaţie, în 
virtutea unor tradiţii specifice locale, a întrebuințat şi mai întrebuințează încă, 
neterminologic, glotonimul limba moldovenească. 


A legifera astăzi faptul perimat că ar exista o limbă literară moldovenească 
deosebită de limba română literară comună înseamnă a legifera un neadevăr 
evident, şi noi, reprezentanţii ştiinţei academice, nu avem dreptul moral să sus- 
ţinem acest neadevar. 


Asadar, limba literara (si in primul rind cea scrisa), utilizata in ultimele decenii 
in Republica Moldova, ca si cea in care au scris toti inaintasii nostri, este limba 
romana. Aceasta o demonstreaza orice scriere de-a noastra. Cu specificul dia- 
lectal moldovenesc n-a scris si nu scrie nimeni in Republica Moldova. 


În acest spaţiu permanent au fost promovate normele limbii literare comune 
(alte norme literare noi nu avem, ele nu există pur si simplu). Nerespectarea 
acestor norme şi acceptarea normelor graiului moldovenesc prin ridicarea lui 
la rangul de limbă înseamnă renunțarea imediată la toată tradiția scrisă (li- 
terară şi ştiinţifică), şi în primul rînd la toţi scriitorii clasici (inclusiv la Emi- 
nescu — „cel mai mare poet al românilor”, „Luceafărul poeziei româneşti”, si la 
Creangă - cel mai moldovean dintre scriitorii români, dar care a făcut manuale 
de limba română, nu de moldovenească), ca si la Mateevici, care au scris cu to- 
tii în limba literară comună, numită de ei înşişi română. Sub acest raport azi nu 
mai poate fi separat Eminescu de Coşbuc, Caragiale de Alecsandri, Sadoveanu 
de Rebreanu, Mateevici de Bolintineanu s.a.m.d. 


Istoria ne demonstrează printr-o mulțime de fapte reale că nu întotdeauna de- 
numirea limbii coincide cu denumirea statului. În cazul Republicii Moldova 
au fost multe premise şi argumente care au condus la proclamarea statului 
moldovenesc independent (deşi era bine cunoscută comunitatea de limbă cu 
România). Existenţa acestui nou stat n-o pune la îndoială nici o ţară din lume, 
inclusiv România. lată de ce nici din punct de vedere politic astăzi nu este 
motivată excluderea din circulaţie a termenului limba română. Doar e bine cu- 
noscut faptul că terminologia elaborată pe parcursul timpului, fixată şi folosită 
azi la noi în toate actele oficiale, chiar şi în noua Constituţie, în documentele 
guvernamentale şi administrative, în economie, inclusiv în industrie şi, desigur, 
în ştiinţă, este parte componentă inalienabilă a limbii române literare. Fara 
utilizarea acestei terminologii nu poate exista şi prospera o societate modernă, 
civilizată şi nu poate fi scrisă nicio lucrare ştiinţifică. 


Convingerea noastră este aceea că articolul 13 din Constituţie trebuie să fie revăzut 
în conformitate cu adevărul ştiinţific, urmînd a fi formulat în felul următor: „LIMBA 
DE STAT(OFICIALA) A REPUBLICII MOLDOVA ESTE LIMBA ROMÂNĂ” 

DECLARATIA DE PROTEST 
A ACADEMIEI AMERICANO-ROMANE 


PRIVITOR LA INTRODUCEREA ÎN NOUA CONSTITUȚIE 

A REPUBLICII MOLDOVA A DENUMIRII DE „LIMBA _ 
MOLDOVENEASCA” PENTRU REALITATEA LINGVISTICA 

A VORBITORILOR DE LIMBA ROMANA DE LA EST DE PRUT 


Aflăm cu surprindere că în noua Constituţie a Republicii Moldova s-a introdus 
ca limbă de stat aşa-numita „limbă moldovenească”. Aşa cum am atras atenţia 
personal domnului Preşedinte Mircea Snegur şi cum s-a precizat în Moţiunea 
adoptată de participanţii la congrese ale unor foruri ştiinţifice internaționale, ea 
ascunde o întoarcere la politica de deznaționalizare a populaţiei românești din 
fosta Basarabie. Oricare ar fi considerentele economice care duc la integrarea 
Republicii Moldova în politica fostei Uniuni Sovietice, a vorbi de limba moldo- 
venească este un nonsens, deoarece, așa cum ştiu foarte bine locuitorii acestei 
regiuni, denumirea aceasta nu are corespondent în realitatea lingvistică. La ora 
actuală, în Republica Moldova se vorbesc mai multe registre ale limbii române, 
şi anume: 1) graiul moldovenesc, identic celui din regiunea de centru şi cea de 
nord ale Moldovei din România, păstrat mai ales de vorbitorii din regiunile 
rurale; 2) un registru identic limbii române standard din România, vorbite cu un 
accent rusesc, mai mult sau mai putin pronunţat, de intelectualii care au urmat 
licee şi şcoli superioare în limba rusă; 3) un registru foarte apropiat de limba 
română standard din România, pronunțată cu un ușor accent vecin cu fonetismul 
graiului moldovenesc. Ce este, aşadar, această „limbă moldovenească” dacă nu o 
invenţie politică de tipul clişeelor limbajului de lemn, menită să pervertească 
lumea cognitivă normală a unei comunități lingvistice prin construirea unei 
reprezentări false a realităţii conform dorințelor conducătorilor. 


Membrii Academiei Americano-Române, instituție americană care se conduce 
după principiile autonomiei academice şi ale democraţiei occidentale, protestea- 
ză cu vehementa împotriva acestor forme de întoarcere la formulele unei politici 
naționale care încalcă cele mai elementare drepturi ale unei naţiuni, cu intenția 
clara de a lipsi populaţia românească din Republica Moldova de identitatea nati- 
onală pe care i-o conferă caracteristicile sale etnice şi lingvistice strămoşeşti. 


Prof. dr. Maria MANOLIU-MANEA, 
preşedinte al Academiei Americano-Române de Arte si Științe, 


L. M. ARCADE, vicepreşedinte, 
prof. dr. Peter GROSS, secretar general 


Davis, California, 6 august 1994 

DECLARATIA CONSILIULUI 
UNIUNII SCRIITORILOR DIN MOLDOVA 


În anii de la urmă a fost clarificat definitiv adevărul că limba noastră este româ- 
na, noi facem parte din națiunea română si literatura creată dincoace de Prut 
este de asemenea română. După ce, timp de cîţiva ani, s-a revenit la studierea 
limbii şi literaturii române, este absurd să-l denaturăm. Faptul că o seamă de 
conationali de-ai nostri nu înţeleg just şi adînc acest adevăr este o consecință 
a educaţiei comuniste de odinioară, mai exact - a tăinuirii adevărului si a ten- 
dintei Rusiei ţariste, apoi a imperiului sovietic de a ne deznaţionaliza. Avem 
obligaţia sacră de a-i lumina, de a le explica adevărul adevărat, şi nu de a merge 
orbeşte în urma acelei parti a conationalilor care continua să plătească tribut 
teoriei greşite a celor două limbi şi literaturi - română si „moldovenească. Tra- 
im într-un stat suveran si independent, pe care ni-l dorim si indivizibil - Repu- 
blica Moldova, dar facem parte din națiunea română, sîntem români şi vorbim 
limba română. 


Reafirmăm acest adevăr și considerăm că în toate instituţiile de învățămînt tre- 
buie să se studieze în continuare limba şi literatura română. Sustinem fără nicio 
rezervă pedagogii care şi-au spus cuvîntul în această privință, precum şi De- 
claratia unui grup de autori de manuale de a nu accepta schimbarea denumirii 
manualelor alcătuite de ei în sensul dictat de majoritatea parlamentară prin 
fixarea în noua Constituţie a glotonimului „limba moldovenească”. Membrii 
Uniunii Scriitorilor, ale căror lucrări sînt prevăzute pentru studiere în şcolile de 
toate gradele din republică, nu-şi vor da consimtamintul de a li se include ope- 
rele în manuale în cazul cînd ministerul de ramură sau editurile le-ar reboteza 
„Limba (literatura) moldovenească”. 


Adoptată la şedinţa Consiliului din 10 octombrie 1994. 

IN APARAREA DREPTULUI LA ADEVAR, 
LA PROPRIILE CONVINGERI ŞI LA PROFESIE 


Alarmati de acțiunile represive întreprinse de organismele de conducere din repu- 
blică asupra cadrelor didactice de istorie naţională şi de limba şi literatura română 
din învățămîntul de toate gradele, la iniţiativa corpului didactic al Universităţii de 
Stat din Moldova, pe 20 ianuarie 1995, s-au întrunit peste 400 de reprezentanţi de 
la 32 de instituţii de învățămînt, de ştiinţă si cultură din republică, pentru a căuta 
să elaboreze în comun o tactică şi o strategie de apărare a drepturilor funda- 
mentale ale omului: dreptul la profesie, dreptul la propriile convingeri si la libera 
lor exprimare, dreptul de a fi un mesager al adevărului (si nu al minciunii) in 
fata tinerei generaţii, dreptul copiilor şi tineretului de a avea acces la adevărurile 
ştiinţifice etc. Profesorii universitari Pavel Parasca, Grigore Cincilei, Timofei Mel- 
nic, Ion Melniciuc, Vasile Gajos, Ion Giscă, cercetătorul ştiinţific Vladimir Pislaru, 
scriitorul Ion Ciocanu, profesorii Galina Caliniuc, Andrei Omelianov ş.a., asa cum 
i-au indemnat membrii prezidiului adunarii, profesorii universitari Anatol Cio- 
banu si Gheorghe Paladi, n-au lansat sloganuri sau apeluri de a tulbura ordinea 
publica, exprimindu-si doar indignarea in legatura cu cererea legiuitorilor si a 
guvernantilor de a revizui stiinta. A fost adoptata o Declaratie de protest adresata 
conducerii republicii si creat un Comitet republican de aparare a drepturilor 
fundamentale ale omului in conditiile in care un partid de guvernamint tine sa-si 
impuna pe toate caile ideologia sa, sfidind principiile democratice si documen- 
tele de drept international. Reproducind textul integral al sus-numitei Declaratii, 
redacţia revistei „Limba Română” isi exprimă solidaritatea cu revendicările cor- 
pului didactic din republică şi consideră că, atît timp cît Parlamentul n-a exami- 
nat judicios răspunsul oficial solicitat de la Academia de Științe şi n-a adoptat o 
decizie respectivă, nimeni nu are dreptul să întreprindă niciun fel de măsuri de 
reprimare fata de promotorii adevărului despre limba si istoria poporului. 


DECLARAȚIE 


Către Președintele Republicii Moldova 

dl Mircea Snegur, 

Preşedintele Parlamentului Republicii Moldova 
dl Petru Lucinschi, 

Prim-ministrul Republicii Moldova 

dl Andrei Sangheli 


In urma adoptarii Constitutiei Republicii Moldova, care a legiferat falsul gloto- 
nim „limba moldovenească” drept denumire a limbii oficiale a statului, în uni- 

tatile de învățămînt, cultura şi ştiinţă de toate gradele s-a creat o situaţie deo- 
sebit de complicată. Să constatăm în primul rînd că introducerea respectivului 
glotonim in uz prin aplicarea forţei, intimidare şi izolationism cultural — acti- 
uni declanșate după 27 august 1994 de către organele puterii de stat împotriva 
cadrelor didactice şi a oamenilor de ştiinţă filologi si istorici - o considerăm 
nedemocratică, contradictorie literei şi spiritului Constituţiei (articolele 1 (3), 
2 (2), 5 (1), 10 (2), 31 (1), 33 (3), 35 (2), 35 (3), 35 (6)), Declaraţiei universale 
a drepturilor omului (articolul 26), Pactului internaţional privind drepturile 
economice, sociale şi culturale (articolul 13 (1)), Declaraţiei privind drepturile 
copilului (principiul 17), Convenţiei cu privire la drepturile copilului (artico- 
lul 28.3; articolul 29. 1), Convenţiei privind lupta împotriva discriminării în 
domeniul învățămîntului (articolul 1.1.b; articolul 3.a; articolul 4.d; articolul 
5.1.c), Recomandărilor UNESCO privind statutul cadrelor didactice (artico- 
lele 61-67); Recomandărilor UNESCO privind educaţia în spiritul înţelegerii 
internaţionale, al colaborării şi păcii şi educaţia pentru respectarea drepturilor 
omului şi libertăților fundamentale (articolul 7), Declaraţiei privind dreptul 
uman la libertate în educaţie (punctele 2,3,5), Memorandumului privind rolul 
educaţiei în procesul integrării europene (Partea II; Partea III, punctele 2, 3; 
Partea IV, punctele 1, 3, 4; Partea V, punctele 1, 2, 3), precum şi Concepţia dez- 
voltării învățămîntului în Republica Moldova (Compartimentele: „Principiile 
de bază ale învățămîntului”, „Obiective educaţionale, „Strategiile dezvoltării 
învățămîntului”, „Conţinutul învățămîntului”), aprobată de Parlament. 


De-a lungul secolelor în învățămînt s-a stabilit principiul didactic funda- 
mental, cu valoare universală, al instruirii în baza adevărului ştiinţific. Ele- 
vii, studenţii, cadrele didactice au siguranță nestramutata că adevărul stiin- 
tific se află la baza tuturor activităților umane şi a organizării vieţii sociale, 
iar organele puterii de stat insistă asupra unui neadevăr pentru denumirea 
limbii literare şi a etniei populaţiei majoritare. Nu putem accepta postu- 
ra de „proroci mincinosi’, căci aceasta ne-ar duce neamul si pe noi înşine 
la „grabnica pieire’, ar instaura în procesul de învățămînt prejudicioasele 
principii ale falsului şi mistificării, ar aduce traume morale copiilor şi în ge- 
nere tineretului studios. Deci, nu învățămîntul, știința, cultura, comunicarea 
publică trebuie să se conformeze articolului 13 (1), antistiintific şi antinational, 
din Constituţie, ci articolul însuşi s-ar cere redactat si revotat în Parlament 
în conformitate cu temeiurile ştiinţifice şi cu idealurile noastre de renaştere 
national-spirituala. 


Adevarul stiintific, experienta proprie si cea mondiala ne arata ca solutionarea 
problemelor învățămîntului trebuie să tind cont de realităţile formate. In învă- 
tamintul de toate gradele s-au încetățenit termenii „limba romana’, „literatura 
romana, „istoria românilor”. Cei angajați în sfera învățămîntului înglobează 
mai bine de o treime din populaţie. La aceştia se mai adaugă si părinţii celor 
care învaţă, iar ei constituie cel puţin încă o treime din populaţie. 


Timp de 6 ani elevii şi studenţii studiază limba, literatura şi istoria din manuale 
editate la Chişinău sau Bucureşti, care au în titlu, în concept şi conținut terme- 
nii „limba română”, „literatura română”, „istoria românilor”. Articolul 13 (1) din 
Constituţie si factorii de decizie se opun acestei realități, privindu-i pe toţi cei 

care învaţă de dreptul la învățătură in baza adevărului stiintific, iar pe cadrele 
didactice si pe cercetători — filologi si istorici — de dreptul la profesie. În plus, ata- 
carea acestor termeni conduce la cheltuieli suplimentare colosale pentru editarea 
literaturii didactice şi metodice, la pulverizarea potenţialului ştiinţific si didactic 
în activităţi inutile şi inoportune, deci la slăbirea potenţialului intelectual al soci- 
etatii, iar în ultimă analiză - la ingradirea dreptului de creaţie ştiinţifică. 


Acţiunile indicate periclitează activitatea normală a Ministerului Invatamintu- 
lui, acesta fiind pus în situația de a face opoziţie cu intelectualitatea pedagogică, 
din cultură şi ştiinţă, pe care o patronează. Criza social-economică face si mai 
grea situația acestui minister, unicul acreditat să asigure viitor potenţialului 
intelectual şi spiritual al societăţii. 


Actele internaționale la care am făcut referință arată că în Republica Moldova, 
prin acţiunile de presing asupra învățămîntului si științei filologice şi istorice, 
sînt încălcate drepturile omului şi ale copilului. Or, asigurarea acestor drepturi 
pe calea abolirii adevărului ştiinţific cu privire la denumirea limbii oficiale a 
statului şi a etniei populaţiei majoritare este, evident, imposibilă. 


Considerăm absurdă afirmaţia că utilizarea etnonimului „român” şi a glotoni- 
mului „românească” ar submina statalitatea Republicii Moldova. Dimpotrivă, 
statul nostru își va consolida independența pe măsura acordării cetăţenilor săi 
a celor mai largi drepturi democratice, care să stimuleze dezvoltarea liberă a 
fiecărui cetăţean, inclusiv prin învățămînt. 


Invatamintul şi ştiinţa trebuie să fie libere în acţiunile lor de culturalizare a mase- 
lor. Situaţia sociolingvistica din învățămînt, ştiinţă şi cultură nu este în contradic- 
tie cu situaţia sociolingvistica a celorlalte categorii de populaţie, ce o depăşeşte 
calitativ. Acesta e un fenomen inerent mișcării popoarelor către noi valori ale 
civilizaţiei. Organele puterii de stat sînt obligate să sprijine pe toate căile, inclusiv 
pe cale legislativă, eforturile acestei părți a populaţiei care perseverează pentru 
un nivel avansat de cultură al întregii societăţi. În dezacord cu aceste adevăruri 
axiomatice, care au devenit norme pentru reglementarea învățămîntului in tari- 
le care semnează acordurile internaţionale indicate mai sus, statul nostru încu- 
rajează conştiinţa sociolingvistică si istorică subdezvoltata, care a fost cultivată 
insistent de ideologia imperialistă, rusă şi sovietică, şi o oprimă pe cea avansată, 
reprezentată de oamenii de ştiinţă, de cultură şi artă, de toate cadrele didactice 
în şcoli si universităţi. Este firesc ca românii din Republica Moldova să afirme 
că vorbesc „moldoveneşte”, această convingere fiindu-le formată în condiţiile de 
asuprire națională si socială. Dar tot atît de nefirească si discriminatorie fata de 
cetățenii săi este atitudinea statului care legiferează învățămîntul în „limba mol- 
dovenească” — subdialect al limbii române literare. 

În această ordine de idei, excluderea din uzul curent, didactic, ştiinţific şi ofi- 
cial a termenilor „limba română, „literatura română, „istoria românilor” ega- 
lează cu renunţarea la diferite manifestări, cu precădere, festive, sau libertatea 
în educaţie, instruire, ştiinţă, cultură şi comunicare, prilejuieşte condamnarea 
românilor moldoveni la subdezvoltare intelectuală și spirituală prin limitarea 
contextului cultural impus de o terminologie inadecvată - acțiuni care contri- 
buie ireversibil şi la subminarea independenţei Republicii Moldova. 

În baza celor arătate mai sus noi PROTESTĂM CATEGORIC împotriva politi- 
cii educaţionale şi profesionale prejudicioase şi CEREM: 


1. Oprirea imediată a acţiunilor discriminatorii fata de elevi, studenţi, cadrele 
didactice din şcoli și universități, savanţi, filologi, istorici, pedagogi, a căror 
onestitate şi ale căror convingeri științifice nu le permit să promoveze în pro- 
cesul de învățămînt neadevărul ştiinţific legiferat de articolul 13 (1) al Consti- 
tutiei. 

2. Instituirea unui moratoriu cu privire la utilizarea glotonimului ,,limba mol- 
dovenească” pentru întreg articolul 13 (1), nu numai pentru partea a doua a 
acestuia, acordindu-li-se astfel românilor moldoveni aceleaşi drepturi consti- 
tutionale ca si cetăţenilor alolingvi, pentru care atestarea privind cunoașterea 
limbii oficiale a statului a fost aminata. 


3. Mentinerea în şcoli şi universităţi, în toate instituţiile şi domeniile publice, 
în titlurile de programe, manuale, în denumirile disciplinelor şi cursurilor, ale 
catedrelor şcolare şi universitare, în temele de cercetare ştiinţifică, la olimpiade, 
concursuri etc. a glotonimului „limba romana’, recunoscut de toți specialiştii 
nostri de prestigiu şi forurile lingvistice mondiale drept unica denominatie 
ştiinţifică a limbii române literare, a termenilor „literatura română” si „istoria 
românilor”. 


4. Asigurarea dreptului cadrelor didactice de a-și alege manuale pentru preda- 
rea cursurilor şcolare și universitare, indiferent dacă acestea sînt editate la Chi- 
şinău sau peste hotare; ridicarea interdictiei sacrilegice de editare si reeditare a 
manualelor elaborate de specialiştii din Moldova. 


5. Luarea de măsuri urgente pentru stoparea campaniei de dezinformare a po- 
pulatiei privitor la limbă, istorie, cultură şi conştiinţă națională; a campaniei 
de defăimare a oamenilor de cultură şi ştiinţă care promovează un alt punct 
de vedere decît cel oficial; stabilirea unei competiţii sănătoase şi democratice 
de idei prin acordarea posibilităţilor egale de a-şi expune punctul de vedere la 
audiovizualul de stat tuturor oamenilor de ştiinţă şi cultură. 


Nesatisfacerea revendicărilor expuse mai sus ne va acorda în mod automat 
dreptul de a declanșa alte măsuri de protecţie socioculturală, inclusiv greva 
generală a cadrelor didactice din şcoli şi universități. 


Apelăm către forțele democratice ale societăţii să ne sprijine prin acţiuni legale 
şi masive în vederea reinstaurării în drepturile sale a adevărului ştiinţific şi a 
libertăţii în educaţie. 


Adoptată la Adunarea reprezentanților instituţiilor 
de învățămînt mediu si superior, de ştiinţă 

si de cultură din Republica Moldova 

in ziua de 20 ianuarie 1995. 

GLASUL TINERETULUI STUDIOS 


Revendicările grevistilor studenţilor, elevilor si profesorilor de la institu- 
tiile de învăţămînt din Republica Moldova, participanţi la Greva Generală 
declanșată la 18 martie 1995 ca reacţie de protest fata de încercările de a 
impune în sistemul de învățămînt falsul științific si istoric, precum si fata 
de politica socială antipopulară a conducerii republicii 


În numele părinţilor, buneilor, copiilor, fraţilor şi surorilor noastre, în numele su- 
telor de mii de țărani, muncitori, intelectuali din întreaga republică care s-au soli- 
darizat cu revendicările noastre şi continuă să adere la Greva Generală, 


CEREN: 


1. Pentru a asigura stabilitatea socială și continuitatea instruirii tinerei generații în 
spiritul adevărului ştiinţific şi istoric, indiferent de conjunctura politică, pentru a 
exclude pe viitor impunerea ideologiei forțelor politice guvernatoare în sistemul de 
învățămînt, Preşedintele Republicii Moldova să iniţieze revizuirea Constituţiei, iar 
Parlamentul să adopte pînă la 31 martie 1995 următorul proiect de lege: 


Proiect 
LEGEA cu privire la modificarea unor articole din Constituţia Republicii Moldova 


În textul Constituţiei Republicii Moldova se introduc următoarele modificări: 
Articolul 1. Preambulul se omite. 

Articolul 2. Articolul 13 se expune în următoarea redacție: 

„Articolul 13. Limba oficială 

(1) În Republica Moldova limba oficială este limba română. 

(2) Modul de funcţionare a limbii vorbite pe teritoriul Republicii Moldova se 
stabileşte prin lege organică.” 


2. PARLAMENTUL Republicii Moldova să adopte, pina la 31 martie 1995, mo- 
dificări la articolele 12 şi 13 ale Codului funciar care ar permite împroprie- 
tărirea tuturor categoriilor sociale de la sate cu cota de pămînt şi garantarea 
dreptului la proprietate individuală asupra pămîntului. 


Aprobate la şedinţa Comitetului de grevă din 21 martie 1995, 
revazute şi modificate la 27 martie 1995 în urma eşuării negocierilor 
cu Comisia guvernamentală, votate în unanimitate la 28 martie 

de către participanţii la manifestatia de protest din 

Piaţa Marii Adunări Nationale. 


„Limba Romana’, nr. 3 (21), 1995, p. 12-13 


„LIMBA ROMÂNĂ ESTE NUMELE CORECT 
AL LIMBII NOASTRE” 


Mesajul dlui Mircea SNEGUR, Preşedintele Republicii Moldova, prezentat Par- 
lamentului în ziua de 27 aprilie 1995 


Domnule Preşedinte al Parlamentului, doamnelor şi domnilor deputați, onora- 
ta asistenţă, stimati compatrioți, 


Sîntem martorii unor transformări fundamentale ale vieții noastre, firească 
evoluţie care, începînd cu 27 august anul trecut, este reglementată de către Le- 
gea Supremă a Societăţii şi a Statului - Constituţia Republicii Moldova. 


Acest răstimp, deşi încărcat de greutăţile şi încercările bine cunoscute, a demonstrat, 
o dată în plus, că opţiunea fermă si clară a poporului ţării noastre este nazuinta lui 
de a edifica un stat de drept, în care pacea civică, democraţia, demnitatea omului, 
drepturile şi libertăţile lui, libera dezvoltare a personalităţii, dreptatea, pluralismul 
politic sînt considerate valori supreme. Voința comună de a realiza acest sacru de- 
ziderat se bucură de sprijinul comunităţilor europeană şi mondială. Faptul ca atare 
ne insuflă încredere şi optimism, dar ne şi obligă, totodată, ca în această perioadă 
dificilă să dăm dovadă de corectitudine şi răbdare, de cumpătare, calm si rațiune. 


Un astfel de comportament este necesar permanent, dar mai ales acum, în 
preajma examinării de către Adunarea Parlamentară a Consiliului Europei a 
cererii Republicii Moldova de admitere în acest organism, acum, cînd avem 
şansa reală de a ne include cît mai curînd şi mai activ în circuitul valorilor 
umane si materiale ale țărilor continentului european, în vastul lor proces de 
colaborare şi integrare. 


Fără doar şi poate, frumoasa şi dorita perspectivă ne îndeamnă să privim evo- 
lutia de pina acum a reformelor democratice la noi prin prisma exigenţelor si 
scării de valori ale democraţiei. Utilizind aceste principii vizavi de recentele 
evenimente de la Chişinău, am spune următoarele. 


Greva, declanşată în luna martie curent de către tineretul studios şi corpul di- 
dactic ca formă de apărare a intereselor profesionale, este o acțiune prevăzută 
de articolul 45 al Constituţiei cu titlul „Dreptul la grevă. 


De fapt, prin această manifestare pasnica în viata noastră cotidiană şi-a anunţat 
prezenţa încă un element propriu societății democratice. Cu regret, însă, greva 
dată nu poate servi drept exemplu, drept dovadă concludentă că în Republica 

Moldova segmentele vietii democratice se statornicesc prin respectarea stricta 
a legii. Fiind organizata de una dintre cele mai dotate parti a societatii (profe- 
sori si studenti), dar cu incalcarea legislatiei in vigoare, ea s-a transformat, de la 
bun inceput, mai mult intr-o actiune politica, astfel incit mitingurile grevistilor 
au servit drept tribuna preelectorala unor cunoscute personalitati politice. 


După cum se ştie, aceste deformări au fost constatate si comentate în zilele cu 
pricina şi de către dl Miguel Angel Martinez, Preşedintele Adunării Parlamentare 
a Consiliului Europei, care se afla în vizită la Chişinău. 


Domnilor deputaţi, 


Sînt bine cunoscute discuţiile, polemica, dar şi diversele speculaţii, ce au loc 
de mai bine de un an în jurul denumirii limbii oficiale de stat, mai exact - pe 
marginea articolului 13 al Constituţiei țării. 


Evident, grevele studenţilor, liceenilor şi profesorilor doar au atras atenţia, o 
dată în plus, asupra existenţei problemei legate de denumirea limbii în articolul 
13. Pina la aceasta a fost hotărîrea Parlamentului din 28 iulie 1994, prin care, cu 
o zi înainte de adoptarea Constituţiei, s-a solicitat opinia Academiei de Ştiinţe a 
Moldovei privind folosirea glotonimului „limba moldovenească. Apoi a urmat 
decizia Prezidiului Academiei de Ştiinţe, din 9 septembrie 1994, prin care s-a 
propus modificarea alineatului întîi din articolul 13 al Constituţiei în redacția 
„Limba de stat (oficială) este limba română”. În perioada dată s-au desfăşurat 
simpozioane, conferinţe ştiinţifice, în cadrul cărora au fost adoptate decizii si- 
milare unanime referitoare la denumirea limbii oficiale în Constituţia ţării. 
Mai mult ca atît, în virtutea bine cunoscutelor premise, problema denumirii 
limbii de stat în Republica Moldova se internationalizeaza. 


Se naşte deci fireasca întrebare: cînd şi de ce a apărut această problemă în so- 
cietate? 


Este bine ştiut faptul că doar cîţiva ani în urmă noţiunea de limbă română 
era folosită drept singura ce denumea limba noastră în circuitul cotidian: acte 
oficiale ale Parlamentului, Președinției, Guvernului, documente si formulare 
ale ministerelor, departamentelor, organizaţiilor şi întreprinderilor, fără a mai 
pomeni de învățămînt, literatură, presă, audiovizual. Aceeaşi formulă a figurat 
drept denumire a limbii de stat în primul proiect de Constituţie a republicii, 
elaborat de o comisie autoritară, în fruntea căreia am avut ocazia şi onoarea să 
mă aflu. Nu-mi amintesc să fi fost cineva care a pus la îndoială sau a contestat 
acest lucru... 


Cum să nu ne mire, să nu ne pună în garda faptul că atunci, poate în perioada 
cea mai complicată din viata social-politică a republicii, cînd conștiința majori- 
tatii populaţiei mai era dominată masiv de ideologia vechiului regim, se mani- 
festa totuşi înţelegere şi chiar unitate în problema dată, iar astăzi, în al patrulea 
an de afirmare a ţării noastre ca stat independent, ne-am pomenit ca denumi- 
rea limbii de stat (oficială) în Constituţie este mărul discordiei în societate? 

De unde a aparut acest rau al confruntarii incrincenate intre grupuri, partide si 
chiar pături sociale, care s-au situat pe poziţiile separării si contradictiilor carac- 
teristice fractiunilor Parlamentului precedent? 


Cînd s-a produs această îndepărtare între oamenii care şi în '89, şi în '90, şi în '91 
erau framintati de aceleași probleme majore ale societăţii, erau solidari în apara- 
rea intereselor supreme ale poporului? 


Din diversele răspunsuri cunoscute care s-au dat la aceste întrebări aș alege 
unul care mi se pare mai aproape de adevăr. El aparține deputatului Alexandru 
Moșanu si este formulat într-un amplu interviu publicat în cotidianul „Ade- 
vărul” din 17 februarie 1993. Iată conţinutul acestui răspuns (citez): „Cei care 
au spus „Unirea - acum!” ne-au făcut rău, pentru că, dimpotrivă, acest lucru a 
avut un efect invers... A radicalizat şi a îndepărtat o parte din oameni”. 


Dacă acesta este un adevăr, atunci de ce ne-am teme să spunem lucrurilor pe 
nume şi să răspundem la întrebările ce apar imediat după această afirmaţie: 
cine sînt cei care ne-au făcut rău? care este efectul invers? cine de cine a fost 
îndepărtat, cine şi din ce cauză s-a radicalizat? 


Un evident efect invers l-a constituit scindarea categorică a fostului Parlament în 
legătură cu lansarea lozincii unirii, care în decembrie 1991 a avut drept urmare 
constituirea „Consiliului Naţional al Unirii” cu participarea mai multor deputați 
de la Chișinău, scindare care a stopat procesul de elaborare şi adoptare a cadrului 
legislativ şi, pina la urmă, a condus la alegerile anticipate ale noului Parlament. 


Pe de altă parte, a fost format grupul celor 136 de deputaţi din fractiunile par- 
lamentare „Viaţa Satului”, „Conciliere” şi „Deputaţii independenţi”, care a cerut 
confirmarea prin votul întregului popor a independenţei declarate doar de Par- 
lament. 


Timpul a arătat că, atunci, cei 136 de deputaţi au avut perfectă dreptate, dar, 
fiind blocaţi de Prezidiul fostului Parlament, n-au reuşit să-și vadă realizată 
inițiativa. Sondajul sociologic „La sfat cu poporul”, din 6 martie anul trecut, a 
demonstrat cu prisosinta că un referendum pentru confirmarea actului de de- 
clarare a independenţei i-ar fi lipsit pe liderii separatismului din estul țării de 
principala lor armă ideologică sperietoare, ar fi condus la evitarea escaladării 
conflictului armat impus în primăvara - vara anului 1992, ar fi exclus, binein- 
teles, şi amplificarea celorlalte efecte inverse ale sus-pomenitei lozinci. 


Aceasta, însă, nu a avut să se intimple. S-a scindat nu numai fostul Parlament 
S-a divizat însăşi societatea. Lozinca unirii, care, de fapt, nu a fost altceva decît 
o provocatie politică, i-a facut, din păcate, să alunece pe poziţii extreme chiar şi 
pe renumiţi savanţi şi oameni de creaţie, unii dintre ei fiind aduşi pînă la situaţia 
de a se dezice public de o parte din teritoriul republicii - raioanele din stînga 
Nistrului. 


A urmat apoi o puternică campanie propagandistică de intimidare, discredi- 
tare şi batjocorire a ceea ce-i este propriu moldoveanului: numele pe care îl 

poartă, tara în care astăzi trăieşte, felul in care vorbeşte. Cum numai n-au fost 
numiți moldovenii, cu cine numai nu au fost comparati! ,,Moldoban’, „mol- 
doivan’, „animal care nu poate ieşi din cușcă, „turmă, „bobor moldovenesc”, 
care trăieşte în ,,tarc de 4 milioane, în „două stini si trei județe”, ,, Moldoivania’, 
„aberaţie istorică”, „ţară a bilbiitilor’, a „alcoolicilor”, a „spînilor”, ,,statulet inde- 
pendento-suverano-moldovano-moldovenesc’, „copil mort” — acestea sînt doar 
cîteva „perle” din vocabularul cunoscutilor pretinsi părinţi ai naţiunii. Oare nu 
tocmai acestea sînt semnele nu numai ale pericolului, ci ale insesi autonimicirii 
noastre, despre care ne avertiza maestrul Ion Druta? 


Iată în ce constau rădăcinile revoltei firești a moldovenilor, revoltă care nu s-a 
lăsat aşteptată mult atunci cînd li s-a lezat demnitatea de om, cînd au fost jigniti 
fără nici un temei. Ea, revolta firească, s-a amplificat zi cu zi, căpătind amploa- 
re deosebită în campania preelectorală pentru desemnarea noului Parlament, 
astfel ca, pînă la urmă, prin intermediul deputaţilor, să-şi găsească expresie în 
articolul 13 al Constituţiei. 


Este lesne de înţeles că noţiunea de „limbă moldovenească” din acest articol 
tine nu atît de un temei ştiinţific, cît de unul politic, fiind, dacă vreţi, o replică 
hotarita la campania de înjosire şi discreditare a moldovenilor. 


As dori să inchei acest capitol cu ceea ce am spus si un an în urmă: multe, prea 
multe sînt jertfele aduse de strămoşii nostri pe altarul firavei noastre libertăți, 
ca să nu insusim și de această dată lecţiile istoriei. Să ne lăsăm, oare, atît de uşor 
striviti de roata istoriei numai pentru faptul că unii vor s-o invirta mai repede, 
iar alţii - s-o oprească? Sau poate e timpul să ne suflecăm minecile ca să aşe- 
zăm cu grijă şi sirguinta piatră cu piatră la temelia casei Binelui şi Prosperitatii 
noastre, lăsîndu-i în plata Domnului pe cei care nu au altă meserie decît să dea 
năvală de a-şi scrie numele pe ele? 


Domnilor deputaţi, 


Seria de consultări pe care am initiat-o cu reprezentanţii învățămîntului pu- 
blic şi ai Academiei de Ştiinţe (pedagogi, şefii direcțiilor de învățămînt din 
raioane, oraşe si municipii, profesori universitari, specialişti ai Ministerului 
Învățămîntului, academicieni) a demonstrat clar că realizarea practică a pre- 
vederilor articolului 13 al Constituţiei ce ţine de denumirea limbii oficiale de 
stat nu poate avea loc fără modificările de rigoare, pe care le propune ştiinţa 
lingvistică. 

Este limpede că cei aproape 80 de mii de pedagogi şi profesori, care activează 
în întregul sistem de învățămînt din ţară, au cunoștințele şi convingerile lor 
privitoare la denumirea limbii şi, fireşte, poziţiile date nu sînt şi nu pot fi altele 
decît cele exprimate în cadrul numeroaselor simpozioane, conferinţe ştiinţifice 
ce au avut loc în ultimul an la această tema. Mai mult ca atît, în susținerea actu- 
alei formulări a denumirii limbii de stat în articolul 13 al Constituţiei în ultimii 
ani nu a avut loc nicio conferință, niciun simpozion ştiinţific al specialiştilor 
în materie. 

Felul nostru de a vorbi, de a scrie, ca si orice altă activitate umană, este obiectul 
cercetărilor ştiinţifice, mai precis - al ştiinţei lingvistice. Aceste cercetări se fac 
nu numai în Moldova, nu numai pe continentul nostru. 


Ştiinţa lingvistică a demonstrat demult că noi, moldovenii, avem felul nostru 
de a vorbi, avem propria vorbire populară, care este grai moldovenesc. El re- 
prezintă secțiunea aceluiași sistem de graiuri din stînga şi din dreapta Prutului 
şi face parte din subdialectul moldovenesc al dialectului dacoromân. 


Ştiinţa lingvistică dovedeşte că vorbirea noastră, graiul nostru moldovenesc 
constituie doar una din varietățile întregului glotic care are un singur nume 
generic - „limba română”. Limba română este numele corect al limbii noastre 
istorice, literare, de cultură și scrise. Acestea sînt noţiuni bine cunoscute în în- 
treaga lume şi ar fi o mare eroare daca nu ar fi si la noi insusite în şcoli, licee, 
instituţii, universități, academii. 


Deci, pastrindu-ne coloritul, originalitatea, specificul, accentul si frumusețea gra- 
iului nostru moldovenesc, purificîndu-l si imbogatindu-l, noi, folosind imensul 
tezaur al vocabularului limbii şi literaturii române, nu avem decît să învăţăm a 
vorbi şi a scrie o limbă cultă, literară care se numeşte limba română. 


Oare această tendinţă firească a oricărui neam şi popor de a vorbi şi a scrie o 
limbă cultă poate fi străină voinţei neamului şi poporului nostru, cum încearcă 
unii să prezinte lucrurile? Oare părinte să fie acela care-şi dorește ca fiul său 
să nu cunoască mai multe ca el? Oare, făcînd atitea, din putinul pe care ni-l 
putem permite în condiţiile de astăzi, pentru dezvoltarea şi funcționarea altor 
limbi vorbite pe teritoriul țării, avem dreptul să ferecăm în formule greşite, să 
sărăcim propriul grai, propria limbă? 


Vă invit, domnilor deputaţi, să rasfoiti textele stenogramelor cu alocutiunile 
dumneavoastră de acum patru-cinci ani. Vă asigur, veţi descoperi cu plăcere că 
noi toți, cu greu, dar totuși, din an în an, învăţăm a vorbi şi a scrie mai corect. 
Aceasta s-a putut întîmpla doar datorită evoluţiei spre bine a mediului lingvistic 
în viața noastră cotidiană şi nu fără însușirea şi respectarea normelor limbii ro- 
mâne, inclusiv cu ajutorul dictionarelor de limbă română pentru diverse dome- 
nii, care sînt prezente astăzi pe masa fiecărui elev, student, profesor, specialist. 


Putem noi, oare, să ne imaginăm că multitudinea de lucrări, miile de dictiona- 
re pot fi retipărite şi numite aşa cum prevede articolul 13 din Constituţie? Ce 
ne facem cu miile de manuale de limbă romană tipărite deja, a căror utilizare 
este stopată de acelaşi articol 13? Cum vom edita manualele avînd pe copertă 
titlul „Limba moldovenească”, dacă cunoscutii autori ai acestora nu doresc sa 
le semneze? 


Se vehiculează ideea cum că schimbind denumirea limbii de stat în actuala 
Constituţie pierdem statul, pierdem republica, independenţa... Nu este adevă- 
rat. Denumirea limbii oficiale, se ştie, nu este obligatorie şi pentru numele sta- 
tului, poporului. In peste 50 de tari ale lumii limba oficială, limba vorbită este 
engleza, în peste 20 — spaniola, în circa 30 - franceza. 

Domnilor deputaţi, 
Acestea fiind spuse, înaintez Parlamentului republicii următoarele propuneri: 


Prima. În conformitate cu articolele 73 şi 141 ale Constituţiei Republicii 
Moldova, Vă prezint spre examinare şi aprobare următorul proiect de lege: 


LEGE 
privind modificarea articolelor 13 şi 118 din Constituţia Republicii Moldova 


Parlamentul adoptă prezenta Lege. 


Art. 1. — Alineatul (1) al art. 13 din Constituţia Republicii Moldova se modifica 
şi va avea următorul conţinut: 


>» 


»(1) Limba de stat (oficială) a Republicii Moldova este limba română”. 


Art. 2. - Alineatele (1) si (2) din articolul 118 se vor da într-o nouă redacţie: 
„(1) Procedura juridică se desfăşoară în limba română. 


(2) Persoanele care nu posedă sau nu vorbesc limba română au dreptul de a 
lua cunoştinţă de toate actele şi lucrările dosarului, de a vorbi în instanţă prin 
interpret” 


Art 3. - Prezenta Lege intră în vigoare la data publicării. 
Preşedintele Parlamentului Republicii Moldova 


A doua propunere, întrucît se preconizează ca Legea cu privire la func- 
tionarea limbilor vorbite să fie perfecționată, consider rational ca proiectul de 
lege ce se elaborează in acest scop să includă definițiile si reglementările re- 
spective despre noţiunea, folosirea şi ocrotirea graiului moldovenesc ca parte 
indispensabilă a limbii române. 


Anume despre ocrotirea graiului moldovenesc, şi nu despre existența a două 
limbi am vorbit mai bine de un an în urmă în cadrul Congresului „Casa noas- 
tra - Republica Moldova’, dar, din păcate, n-am fost auzit şi n-am fost înţeles. 
Iată de ce imi permit să citez din acel discurs: 


„Poporul nostru vrea să trăim cu frații români în bună înţelegere, aşa cum le şade 
bine neamurilor. El vrea cu farmecul graiului său să vorbim aceeași limbă, cu 
propria voce şi melodie a fluierului său să cîntăm aceeaşi doină, cu frumuseţea 
hainei sale să dansăm aceeaşi horă, cu învățătura istoriei drepte a neamului său 
de moldovean să citim aceeaşi carte. Astfel să ne păstrăm reciproc originalitatea 
şi nu cu sfială, dar cu demnitate, fără a risipi nimic din ce-i este propriu, din ce 
este etern moldovenesc să fim şi de acum înainte ca fraţii şi la bine, şi la rău, astfel 
ca să putem munci cu spor ogorul sau, să putem îngriji cu sirguinta casa sa’. 


Domnilor deputaţi, 


Dacă recunoaştem că Academia de Ştiinţe a Moldovei este cel mai prestigios 
for ştiinţific al ţării, care realizează şi coordonează politica ştiinţifică in do- 

meniul cercetarilor fundamentale, daca ne-am angajat sa respectam drepturile 
si libertăţile omului consfintite şi apărate prin Legea Suprema a Societăţii şi 
a Statului - Constituţia, care prin alineatul (1) al articolului 33 stabilește ca 
libertatea creaţiei artistice şi ştiinţifice este garantată si creaţia nu este supusă 
cenzurii; 


dacă tindem spre o participare activă la procesul de integrare şi colaborare euro- 
peană şi dorim, prin aceasta, să fim recunoscuți şi intelesi de către forurile stiin- 
tifice internationale de pe continent si din întreaga lume; 


dacă vrem să demonstrăm lumii că posedăm maturitatea civică si politică necesa- 
ră pentru a ne soluţiona paşnic una dintre cele mai sensibile si delicate probleme 
ale societăţii, 


Vă îndemn să sustineti si să votaţi proiectul de lege prezentat. Prin acest vot sa 
trecem împreună răscrucea blestemată, vorba lui Ion Druta, spre care am fost 
împinşi pînă acum, să o trecem cu barbatie si demnitate pentru ca, după cum 
mai spunea maestrul, energia umană a întregului neam să nu se mai ducă pe 
vînt. 


Vă invit să ascultăm şi sfatul unui alt pamintean al nostru, unul dintre cei 
mai iluştri savanţi lingvisti contemporani din lume, profesorul Eugeniu Coşe- 
riu, originar din Mihăileni, Rîşcani, cunoscător în profunzime al principalelor 
limbi moderne şi clasice, profesor de Limba română, Lingvistică generală, in- 
doeuropeană, romanică, spaniolă în mai mult de 30 de universităţi, membru de 
prestigiu, preşedinte al diverselor societăţi lingvistice, membru al diferitor aca- 
demii (inclusiv din Chisinau) şi instituții academice din Europa, Asia şi Ame- 
rica, Doctor honoris causa a 17 universităţi din lume, inclusiv al Universității 
de Stat din Moldova. 


Referindu-se la problema legată de denumirea limbii în Constituţia țării noas- 
tre în cadrul celui de-al cincilea Congres al Filologilor Români, ce a avut loc în 
iunie trecut la Iaşi si Chisinau, Eugeniu Coșeriu a spus: „Tocmai dacă respec- 
tăm acest Parlament, sîntem datori să-l considerăm de bună credinţă, doritor 
de a stabili şi a promova adevărul şi doritor de a respecta identitatea etnică şi 
culturală a poporului bastinas şi majoritar din republică, cel putin în măsura 
în care respectă identitatea etnică si culturală a populațiilor minoritare conlo- 
cuitoare; şi avem datoria să-l ferim de riscul de a se acoperi de ridicol şi ocară 
în faţa istoriei”. 


Este nu numai un sfat pentru Parlamentul nostru. E si o lecţie de comporta- 
ment, de respect a unui savant fata de parlamentari. Sînt sigur că dacă ultrapa- 
triotii de pe la noi însușeau şi urmau această lecţie, nu avea loc nici confuzia 
legată de articolul 13. 


Domnilor deputaţi, onorată asistenţă, stimati concetateni, 


Am convingerea că, la fel ca şi mine, dumneavoastră, întreaga societate do- 
rim ca astăzi, odată cu prezentarea proiectului de lege pentru operarea unor 

modificări in Constituţie, să punem capăt confruntărilor fără niciun sens pe 
marginea temei date, să întoarcem această regretabilă filă din istoria noastră şi 
să o facem onest, fără alai si manifestări zgomotoase. 


În situaţia noastră concretă nu vor exista nici învingători, nici învinşi. Adevărul 
este că noi toţi, în loc să facem cel mai simplu şi important lucru - să învăţăm 
a vorbi şi a scrie corect, am pierdut amar de vreme pentru ca să dovedim unul 
altuia ceea ce, de fapt, nu are nevoie de dovadă. 


Sîntem în frumoasele şi înălțătoarele Sărbători ale Învierii, ale Sfintelor Paşti. 
Domnul să ne ajute să fim la înălțimea exigenţelor ce ni le dictează viata pentru 
prosperarea ţării şi a noastră a tuturor. 


Dorindu-vă sărbători fericite, Vă mulțumesc pentru atenţie şi inminez Preşedin- 
telui Parlamentului mesajul şi documentele respective în problema abordată. 


„Limba Romana’, nr. 3 (21), 1995, p. 45-51 


REZOLUȚIA CONFERINȚEI ŞTIINŢIFICE 
„LIMBA ROMÂNĂ ESTE NUMELE CORECT 
AL LIMBII NOASTRE” 


Conferinţa ştiinţifică „Limba română este numele corect al limbii noastre, or- 
ganizată de Institutul de Lingvistică al Academiei de Ştiinţe, de catedrele de 
specialitate de la instituţiile de învățămînt superior din republică, de uniunile 
de creaţie si de redacţia revistei „Limba Romana’, ale cărei lucrări s-au desfăşu- 
rat la Chisinau în zilele de 20 şi 21 iulie 1995, la solicitarea Parlamentului Re- 
publicii Moldova şi sub auspiciile Academiei de Ştiinţe a Republicii Moldova, 
cu participarea specialiştilor filologi, istorici, filozofi, jurişti, a cadrelor didac- 
tice din învățămînt, a reprezentanţilor intelectualitatii de creaţie, a oamenilor 
politici din Republica Moldova, a unor lingviști din Ucraina si din Federaţia 
Rusă, în urma dezbaterii raportului acad. Nicolae Corlăteanu „Româna literară 
în Republica Moldova: istorie şi actualitate” şi a comunicărilor prezentate, a 
aprobat în unanimitate următoarea Rezoluţie: 


1. Sustinem mesajul dlui Mircea Snegur, Preşedintele Republicii Moldova, pre- 
zentat Parlamentului în ziua de 27 aprilie 1995, în care se face propunerea de 
a modifica articolele 13 şi 118 din Constituţia Republicii Moldova, fixîndu-se 
denumirea corectă a limbii noastre - limba română. Pentru denumirea adec- 
vată a limbii noastre literare s-a pronunţat ferm opinia ştiinţifică din republi- 
că (Institutul de Lingvistică, Institutul de Istorie şi Teorie Literară, Prezidiul 
Academiei de Ştiinţe, catedrele de specialitate de la instituţiile de învățămînt 
superior, învățătorii şi profesorii, uniunile de creaţie etc.), precum şi cea in- 
ternationala (Congresul al IV-lea de la Timişoara - 1991 si al V-lea de la Iasi 
si Chişinău - 1994 ale Filologilor Români, Conferinţele stiintifico-practice in- 
ternationale din 1991, 1992 de la Cernauti, Conferintele nationale de filologie 
de la Iaşi- Chişinău - 1992 si 1993, Conferinţa ştiinţifică „Limba română şi 
varietățile ei locale” de la Bucuresti - 1994, ultimele congrese ale Academiei 
Americano-Române de Arte şi Ştiinţe, Colocviul internațional de românistică 
de la Tutzing, Germania, din 1993 ş.a.). 


2. Respingem acţiunile reprobabile ale unor forte politice si ale organelor lor 
de presă în vederea organizării unui referendum într-o problemă care ţine în 
exclusivitate de competența ştiinţei, forte care induc în eroare electoratul şi 
reprezentanţii lui în Parlament si care, prin antrenarea întregului popor in dis- 
cutii interminabile privind statutul limbii de cultură şi denumirea ei, urmăresc 
scopul de a confrunta diverse categorii ale populaţiei din republică, atragindu-le 
în conflicte neîntemeiate, sustragindu-le atenţia de la problemele social-politi- 
ce nesolutionate pina în prezent si subminind astfel independenţa statului. 


300 Congrese. Conferinte. Seminare 


3. Ne adresam către forţele sănătoase ale societăţii, către toţi cei cărora nu le sînt 
indiferente destinele neamului - oameni de știință si de creaţie, cadre didac- 
tice, medicale şi inginereşti, muncitori şi ţărani, oameni politici şi oameni de 
afaceri etc. — să sprijine inițiativa legislativă a Preşedintelui Republicii Moldova 
în problema denumirii corecte a limbii oficiale a statului, expediind pe adresa 
Parlamentului, direct sau prin mass-media, scrisori şi telegrame de solidarizare 
şi să protesteze contra tentativelor de a falsifica adevărul istoric si ştiinţific, facin- 
du-ne, astfel, de ris în fata opiniei publice din Tara şi de peste hotare. 


4. Acum, cînd Republica Moldova a devenit membru plenipotenţiar al Consi- 
liului Europei, ale cărui lucrări se traduc şi în limba română si ai cărui membri 
cunosc foarte bine adevărul ştiinţific despre noi, despre limba şi istoria noastră, 
noi, participanţii la Conferința „Limba română este numele corect al limbii 
noastre”, ne adresăm încă o dată parlamentarilor să-şi revadă punctul de ve- 
dere şi să repare eroarea comisă şi să fixeze în Constituţia Republicii Moldova 
unica denumire unanim recunoscută în lume a limbii noastre oficiale — limba 
română. În virtutea faptului că pe parcursul întregii istorii moldovenii au con- 
ştientizat că sînt parte componentă a poporului român, a considera oportună 
predarea cursului „Istoria românilor” în instituţiile de învățămînt din Republi- 
ca Moldova alături de cursul „Limba si literatura romana’. 


5. A propune domnului Mircea Snegur, Preşedintele Republicii Moldova, ca, în 
caz de neglijare de către unele fracțiuni parlamentare a adevărului ştiinţific şi 
istoric privind limba şi istoria noastră, să dizolve actualul Parlament, iar mijloa- 
cele financiare destinate aberantului referendum în problema denumirii limbii 
să fie folosite pentru organizarea alegerilor unui nou legislativ, pentru plata la 
timp a pensiilor şi acordarea de ajutoare cetăţenilor aflaţi la limita sărăciei. 


Chișinău, 21 iulie 1995 


DECLARATIA COMITETULUI DE ORGANIZARE 
A CONFERINȚEI ŞTIINŢIFICE „LIMBA ROMÂNĂ 
ESTE NUMELE CORECT AL LIMBII NOASTRE” 


În legătură cu încercarea unor organe de informare în masă si a unor lideri po- 
litici de a cîştiga capital politic ca urmare a interpretării tendentioase a scopu- 
lui, sarcinilor şi concluziilor Conferinţei ştiinţifice „Limba română este numele 
corect al limbii noastre” (Chişinău, 20-21 iulie 1995), Comitetul de organizare 
a sus-numitei conferinţe se vede obligat să declare următoarele: 


1. Ideea desfăşurării unei asemenea conferinţe în prezența parlamentarilor a 
apărut cu mult înainte de inițiativa legislativă a Preşedintelui Mircea Snegur. 
Deşi lumea ştiinţifică din republică şi de pe glob şi-a expus univoc şi în repetate 
rînduri punctul de vedere privind esenţa şi numele corect al limbii noastre, am 
considerat că o discuţie sinceră, deschisă, pe viu, cu toate argumentele pe fata 
atît din partea specialiştilor, cit şi a oponenților politici, ar fi mai mult decît 
necesară în condiţiile în care fatidicul articol 13 a provocat o tensiune gene- 
rală în rîndurile maselor largi, culminînd cu greva din primăvara acestui an 
a elevilor, studenților si cadrelor didactice. Mesajul Preşedintelui Republicii a 
reconfirmat utilitatea unei asemenea dispute şi in acest sens oamenii de ştiinţă, 
ca şi toată intelectualitatea republicii, nu pot să nu susţină iniţiativa dlui Mir- 
cea Snegur, care vizează restabilirea adevărului privind numele corect al limbii 
noastre. Conducerea Parlamentului, cu mult înainte de declanșarea procesului 
dezbinatoriu în rîndurile agrarienilor, acceptase ca acest for ştiinţific de reca- 
pitulare şi generalizare a discuţiei privind denumirea limbii oficiale a statului 
nostru să aibă loc sub egida legislativului. Din acest motiv respingem categoric 
vehicularea opiniei potrivit căreia convocarea conferinței ar fi avut drept sub- 
text consolidarea poziţiei politice a Preşedintelui republicii. 


2. Nici Comitetul de organizare a Conferinţei şi nici participanţii la această 
întrunire nu poartă răspundere pentru sciziunea ce s-a produs în fracțiunea 
majoritară a Parlamentului, iar decizia de a boicota conferința, adoptată de 
Parlament în preziua inaugurării acesteia, s-a făcut la sugestia celor care nu 
doresc să accepte adevărul despre limba şi istoria noastră. Sperăm că electo- 
ratul va înţelege cît de sincer îi apără parlamentarii interesele, de vreme ce 
respectivii au dat bir cu fugiţii, întorcînd spatele unor reputați, dar modesti 
slujitori ai ştiinţei. Oricum, savanții şi-au făcut onest datoria fata de popor si 
fata de propria lor conștiință, reafirmind şi de la această înaltă tribună, în teme- 
iul unor argumente de netăgăduit, că „pe parcursul întregii istorii moldovenii 
au constientizat că sînt parte componentă a poporului român” si că limba lor 
maternă e româna. 

3. Punctul 5 din rezolutia Conferintei, neprevazut in proiectul initial, a fost adop- 
tat la propunerea academicianului V. Anestiadi, ca o reacție firească a oamenilor 
de ştiinţă la desconsiderarea sfidătoare a adevărului științific şi la neglijarea os- 
tentativă a realităţii sociolingvistice defavorabile moldovenilor de către deputaţii 
fractiunilor majoritare. Or, se ştie, revizuirea legislaţiei lingvistice şi aminarea 
termenului de atestare a gradului de cunoaştere a limbii de stat, lichidarea Depar- 
tamentului de Stat al Limbilor, impunerea glotonimului „limba moldovenească” 
au prejudiciat serios extinderea ariei de funcţionare a limbii oficiale. Credem că, 
dacă actualii deputaţi nu vor să audă glasul ştiinţei, exponentii acesteia, ca parte 
integrantă a electoratului, au tot dreptul moral şi cetatenesc de a cere încetarea 
împuternicirilor legislatorilor, care, speculind ideologia unui moldovenism pri- 
mitiv, perpetuează o atmosferă tensionată în societate. Sabotarea permanentă a 
adevărului ştiinţific, atragerea întregii populaţii, inclusiv prin organizarea de re- 
ferendumuri, în discuţii interminabile şi inutile despre limbă şi istorie, promova- 
rea pe această cale a unor stări conflictuale în colective, grupuri sociale şi chiar 
familii sînt temeiuri mult mai serioase pentru dizolvarea Parlamentului decît 
invocarea unor prevederi formal juridice menite să asigure respectarea oarbă a 
unei legi strimb alcătuite şi apărarea onoarei unui legislativ pe cale de a se com- 
promite definitiv. 


Chişinău, 7 august 1995 

REZOLUȚIA CONFERINȚEI NATIONALE 
„LIMBA ROMÂNĂ AZI” 


(EDIȚIA A IV-A, IASI - CHISINAU, 6-9 OCTOMBRIE 1995) 


Conferinţa naţională de filologie „Limba română azi” (ed. a IV-a) s-a desfășurat 
în două etape: 6-7 octombrie 1995, la Universitatea „Al. I. Cuza” din Iasi, si 8-9 
octombrie 1995, la Universitatea de Stat din Moldova cu 43 de comunicari in care 
s-au luat in dezbatere personalitatea si opera lui Grigore Ureche (patru secole de la 
nastere), probleme de sociolingvistica (legislatia lingvistica din Republica Moldova 
după şase ani de la adoptare), de lingvistică aplicată (norma literară si uzul la toate 
nivelurile limbii), de lexicografie şi dialectologie, de ortografie şi ortoepie, de teorie 
a limbii (controverse în jurul numeralului, articolului, infinitivului imperatival), 
precum şi de stilistică funcțională a limbii române. 


Lucrările Conferinţei au luat sfîrşit prin adoptarea în unanimitate a următoarei 
Rezolutii: 


1. Conferinţa națională de filologie „Limba romana azi” (ediţia a IV-a, Iasi — 
Chişinău, 6-9 octombrie 1995) afirmă încă o dată necesitatea respectării adevă- 
rului ştiinţific, devenit de multă vreme o axiomă a lingvisticii romanice: 


Limba română, singura limbă neolatină de tip oriental, cea mai unitară ca sistem 
şi structură dintre limbile neolatine, este una şi aceeași limbă şi dincolo de dife- 
rentele locale, indiferent de statele şi regiunile în care este întrebuințată ca limbă 
națională: limbă de stat, limbă de cultură, limbă de comunicare interetnică. 


În baza acestui adevăr axiomatic, singura denumire indreptatita, impusă de 
însăşi esența ei romanică, este glotonimul limba română. Termenul moldove- 
nească, întrebuințat în mod nejustificat în sintagma „limba moldovenească”, 
denumește numai o variantă dialectală a limbii române, în serie cu alte sintag- 
me similare de același nivel: graiul muntenesc, graiul bănăţean, graiul mara- 
mureşean etc. 


Participanţii la Conferință dau o înaltă apreciere hotaririi de a se face demer- 
surile necesare pentru ca afirmarea constituțională a identităţii limbii române, 
prin glotonimul folosit, să se întemeieze pe adevărul ştiinţific şi isi exprimă 
încrederea că toate forțele politice se vor solidariza cerînd ca art. 13 din Con- 
stitutia Republicii Moldova să primească formularea susținută si prin recenta 
inițiativă a Preşedintelui Republicii Moldova dl Mircea Snegur: Limba de stat 
(oficială) a Republicii Moldova este limba română. 


Conferinţa naţională de filologie sprijină ferm Rezoluţia Conferinţei ştiinţifice 
„Limba română este numele corect al limbii noastre” organizate de A.Ș.M., ca- 

tedrele de specialitate de la institutiile de invatamint superior din republica, la 
solicitarea Parlamentului, in zilele de 20-21 iulie 1995, in care a fost sustinuta 
initiativa Presedintelui Republicii Moldova privind reformularea si revotarea in 
Parlament a art. 13 si 118 din Constitutia Republicii Moldova in urmatoarea va- 
rianta, argumentată ştiinţific: „Limba de stat (oficială) a Republicii Moldova este 
limba romana’. 


Pe baza principiului care guvernează orice ştiinţă, potrivit căruia adevărurile 
axiomatice nu pot face obiectul unor acţiuni proprii vieţii politice, de tip refe- 
rendum, Conferinţa solicită tuturor forțelor înscrise în procesul de dezvoltare 
democratică a societăţii să respingă cu toată fermitatea tendinţa unor forte ex- 
tremiste de a impune organizarea unui referendum privind denumirea limbii 
naţionale. Un astfel de act politic nu numai că ar fi incompatibil cu modul de 
existență a adevărului ştiinţific, ci şi ar acutiza o stare de tensiune în interiorul 
societăţii, confruntată şi aşa de probleme grave. 


2. Conferinţa a luat act, cu îngrijorare, de obstacolele care cu tot mai multă te- 
nacitate se ridică împotriva intrebuintarii limbii române şi a scrierii cu alfabet 
latin în şcoala naţională din Transnistria, precum si în celelalte domenii ale 
vieţii social-politice, culturale, ştiinţifice. În legătură cu această situaţie, adre- 
săm un Apel ferm către Guvernul Moldovei să ia toate măsurile care se impun 
şi care-i revin prin lege pentru apărarea limbii române şi a scrierii ei cu grafie 
latină şi în această parte a Republicii Moldova. 


3. Din comunicările prezentate şi din dezbaterile pe marginea lor s-a relevat 
ideea că cele mai numeroase greşeli de întrebuințare a limbii române se intil- 
nesc în presă, la radio şi televiziune, în dezbateri parlamentare. Conferinţa con- 
sideră absolut necesar ca mijloacele de comunicare în masă să-şi asume rolul 
fundamental care le revine în respectarea esenței specifice a limbii române ca 
limba de cultură în dezvoltarea expresivitatii şi a creativității acesteia. 


4. Participanţii la Conferință apreciază consecințele pozitive, pe multiple pla- 
nuri, ale celorlalte ediții şi susțin ideea institutionalizarii ei, cu același mod de 
desfăşurare, la Iaşi şi la Chişinău, în fiecare toamnă, ca una din principalele căi 
de realizare concretă a procesului de integrare a activităţii profesorilor, cerce- 
tătorilor ştiinţifici, studenţilor în viata ştiinţifică şi academică, în spiritualitatea 
românească. 


5. Comitetul de organizare al Conferinţei va da publicităţii prezenta rezoluţie. 


„Limba Romana’, nr. 6 (24), 1995, p. 18-19 


DECLARATIA 
CONSILIULUI UNIUNII SCRIITORILOR 
DIN MOLDOVA 


Am urmărit cu profundă indignare farsa politică ce s-a desfăşurat in Parlamen- 
tul Moldovei în ziua de 9 februarie 1996. Această şedinţă, dominată de ambițiile 
politice şi analfabetismul total al adepților aşa-zisei „limbi moldoveneşti”, rămîne 
o pagina rusinoasa în istoria poporului nostru. 


După respingerea inițiativei legislative a Preşedintelui Mircea Snegur de a fixa 
în Constituţie limba română ca limbă oficială ne va fi incomod să intrăm în 
dialog cu lumea civilizată, care ştie ce limbă vorbim, şi vom încerca mereu un 
sentiment de vină în fata copiilor nostri, care ştiu prea bine adevărul ştiinţific 
şi istoric. 


N-a fost numai o respingere a acestui adevăr; a fost şi o dovadă în plus a mon- 
struoasei coaliții a deputaţilor agrarieni şi socialisti-interfrontisti ce promo- 
vează un „moldovenism” primitiv şi agresiv, ducînd o politică de deznationali- 
zare pusă în slujba neoimperialismului rus. 


S-a declarat, in fond, un război intelectualitatii noastre — conștiința neamului — care 
face tot ce-i stă în puteri pentru luminarea lui spirituală. Or, se ştie că nimeni în 
istorie n-a cîştigat lupta cu intelectualii. Unii vorbitori, contaminati nu numai de 
românofobie, ci şi de antimoldovenism total, de felul lui Vasile Stati, Valeriu Senic, 
Aurel Cepoi, au profanat memoria lui Nicolae Iorga, Alexei Mateevici, Ion Vata- 
manu. De ce să cităm din autorul Limbii noastre trecînd sub tăcere categorica lui 
spusă din Cuvintarea la Congresul I al învăţătorilor moldoveni din Basarabia: 
„Da, sîntem moldoveni, fii ai vechei Moldove, însă facem parte din marele trup al 
românismului, aşezat prin România, Bucovina si Transilvania. (...) N-avem două 
limbi şi două literaturi, ci numai una, aceeaşi cu cea de peste Prut”. 


Că numele corect al limbii noastre este limba română ne-au spus-o şi continuă 
să ne-o spună Academia noastră, savanții romanisti din întreaga lume, inclusiv 
cei din fosta Uniune Sovietică. 


Marele lingvist al epoci noastre Eugeniu Coşeriu, originar din Mihăileni, Balti, 
a afirmat în mod categoric la Congresul al V-lea al Filologilor Români din 4-9 
iunie 1994: „A promova sub orice formă o limbă moldovenească deosebită de 
limba română este, din punct de vedere strict lingvistic, ori o greşeală naivă, 
ori o fraudă ştiinţifică; din punct de vedere istoric şi practic, e o absurditate şi o 
utopie şi, din punct de vedere politic, e o anulare a identităţii etnice şi culturale 
a unui popor şi deci un act de genocid etnico-cultural”. 

Ce mai este de adaugat la aceasta memorabila spusa a lingvistului de talie mon- 
diala, nascut pe meleagurile noastre basarabene? 


Poate doar faptul ca prin strategia politica cripto-comunista antinationala ei 
vor să ne arunce nu numai în sărăcie, frig si foame, ci si în totală ignoranță, 
lipsindu-ne de valorile noastre spirituale, de accesul la marii clasici români: 
Eminescu, Creangă, Alecsandri, Coşbuc, Blaga, Goga. 


Declarăm cu toată fermitatea încă o dată că nu vom colabora cu textele noastre la 
elaborarea falselor manuale „Limba și literatura moldovenească”. 


Asemeni lui Jordano Bruno, care a preferat să ardă în flăcări de dragul adevă- 
rului ştiinţific, şi noi, scriitorii, în problema limbii române, susţinem decizia 
Academiei de Ştiinţe a Republicii Moldova şi declarăm ferm că nu ne vom 
supune aberantei decizii a Parlamentului din 9 februarie 1996. 


Limba română este denumirea corectă a limbii noastre. 


Sustinem întru totul inițiativa Preşedintelui domnului Mircea Snegur în ce pri- 
veşte modificarea articolului 13 din Constituţie și cerem dizolvarea Parlamentu- 
lui. 


„Limba Romana’, 1996, nr. 1, p. 23 


DECLARAȚIA COLECTIVULUI INSTITUTULUI 
DE LINGVISTICA AL ACADEMIEI DE ŞTIINŢE 
A REPUBLICII MOLDOVA 


Calauziti de dorinţa sinceră de a feri Parlamentul Republicii Moldova de 
riscul de a se acoperi de ridicol şi ocară în fata întregii lumi civilizate şi a 
istoriei, cum a scris într-unul din studiile sale conationalul nostru, marele 
patriot basarabean, lingvistul cu renume mondial Eugeniu Coseriu, noi, re- 
prezentantii ştiinţei lingvistice de la Academia de Științe a Republicii Mol- 
dova, de acum după prima votare a articolului 13 din Constituţie, ne-am 
considerat obligaţi să facem tot posibilul pentru a pune, în perioada de 
elaborare a Constituţiei, la dispoziţia parlamentarilor noştri cît mai multe 
materiale de explicare a lucrurilor. Tocmai în acest scop Legislativului Re- 
publicii Moldova i-au fost adresate mai multe declaraţii, apeluri şi rezolu- 
tii în care se demonstra cu lux de argumente necesitatea imperioasa de a 
fixa in Legea Fundamentala a Republicii anume denumirea corecta a limbii 
noastre de stat — limba română, ca unicul mijloc de comunicare cultă, plă- 
mădit şi sublimat în decurs de secole, capabil să reprezinte un stat civilizat 
la sfîrşitul secolului XX. 


Raspunzind la adresarea Parlamentului către conducerea Academiei de Stiin- 
te, Institutul de Lingvistică a organizat şi o Conferinţă ştiinţifică cu genericul 
„Limba română este numele corect al limbii noastre, ce şi-a ţinut lucrările în 
chiar incinta Parlamentului (la 20 iulie '95), antrenind, afară de specialişti locali 
în materie de limba, de istorie, de filozofie si de jurisprudenta, doi romanisti 
notorii din fosta U.R.S.S.: prof. dr. Rajmund Piotrowski de la Universitatea Pe- 
dagogică „A. I. Herzen” din Sankt Petersburg si prof. dr. Stanislav Semcinski de 
la Universitatea Naţională „Taras Șevcenko” din Kiev. 


Eforturile noastre s-au dovedit a fi zadarnice: ceea ce a înţeles perfect o mare 
parte a poporului nostru si, în primul rînd, partea lui cea mai conştientă, adică 
intelectualitatea şi (după cum au demonstrat-o evenimentele din primăvara 
anului trecut) tineretul studios, au refuzat să înțeleagă deputaţii agrosocialisti 
si interfrontişti, respingind, în şedinţa Parlamentului din 9 februarie a.c., initi- 
ativa legislativă a Preşedintelui republicii Mircea Snegur cu privire la modifi- 
carea articolelor 13 şi 118 din Constituţia Republicii Moldova. În felul acesta 
în Constituţie a rămas fixat şi după a doua votare acelaşi neadevăr revoltător 
privind numele limbii oficiale, de stat, nume impropriu promovat de un grup 
de deputați. 


Este lucru știut că în parlamente se face şi trebuie să se facă politică, iar în in- 
stitutiile academice - ştiinţă, dar ignorarea ostentativă a ştiinţei de către legis- 

latorii de la Chisinau intr-o problema ce nu s-a pus niciodata la vot in niciun 
parlament din lume depaseste prin irationalitate orice limite. 


De aceea, in numele științei deideologizate pe care o reprezentăm, ne expri- 
mam nedumerirea şi indignarea în legătură cu modul cum este tratată stiinta 
în parlamentul nostru si declarăm încă o data sus si tare că există un singur 
adevăr ştiinţific care spune că numele corect al limbii noastre de cultură este 
limba română, şi acest adevăr noi îl vom susţine şi în continuare. Răspunderea 
pentru nerespectarea lui să revină celor ce n-au manifestat dorința de a apleca 
urechea la glasul rațiunii. 


Declaraţia a fost aprobată la adunarea colectivului din 20 februarie 1996. 


„Limba Romana’, nr. 1 (25), 1996, p. 24 


DECLARATIA ADUNARII 
GENERALE ANUALE 
A ACADEMIEI DE ŞTIINŢE A MOLDOVEI 


Adunarea Generală Anuală a Academiei de Științe a Moldovei confirmă opinia 
ştiinţifică argumentată a specialiştilor filologi din republică si de peste hotare 
(aprobată prin Hotarirea Prezidiului A.$.M. din 9.09.94), potrivit căreia de- 
numirea corectă a limbii de stat (oficiale) a Republicii Moldova este LIMBA 
ROMÂNĂ. 


Prezenta Declaraţie urmează a fi dată publicității. 


28.02.96 


„Limba Română, nr. 2 (26), 1996 


VIII. TESTAMENT 
PENTRU URMASI 


Alexandru EPISTOLA 
HUDEU CĂTRE 
ROMANI 


Cu dragoste frateasca, frati Romani, ma bucur ca v-ati unit, si inalt ruga mea 
către Domnul Dumnezeu, cel ce a scăpat şi a păstrat Muntenia si Moldova in mij- 
locul tuturor cataclismelor, al tuturor prefacerilor si nimicirilor ce de atitea ori au 
schimbat fata Europei, atunci cînd statele cele mai puternice cădeau pentru a nu 
se mai ridica. Să dăruiască Dumnezeu vouă, și viitoarelor vlăstare ale voastre ace- 
le zile senine de fericire și slavă, de care s-au bucurat strămoşii voștri sub scutul 
celor de către Dumnezeu așezați si de Dumnezeu inaltati Domnitori Stefan cel 
Mare şi Mihai Viteazul! Vă trimit urări de bine din partea Basarabiei, pentru care 
sînt scumpe și pline de însemnare viitoarele destine ale României unite, patria- 
mumă; primiţi aceste urări ale mele ca un glas sufletesc al unui frate, pentru că eu 
sînt trup din acelaşi trup si os din aceleaşi oase, din care sinteti plamaditi voi, si în 
vinele mele curge același sînge românesc carie curge în vinele voastre. 


Isus, fiul lui Sirah a zis: „Este vreme de a tacea si e vreme de a vorbi”. Cînd întîmplă- 
rile vremurilor şterseră chiar numele Românilor dintre ale celelaltor noroade 
ce aveau dreptul de a alcătui cîte un stat, Românii tăcură, şi mult timp au tăcut 
ei, şi tăcerea lor lungă a fost adinca. Dar acea tăcere n-a fost deloc semnul că au 
pierdut la Români simtamintul national şi cugetarea națională: dimpotrivă, in 
mijlocul tăcerii nu numai se păstrau, ci încă se dezvoltau, creşteau şi se întăreau 
simţul românesc şi gindirea românească. Și cînd duhul veacului a arătat neapă- 
rata nevoie de a recunoaşte pe Români de popor avînd dreptul de a forma un 
stat prin sine stătător, cînd acest popor a cerut în sistema politică a Europei să 
i se dea locul pe care nimeni altul nu-l poate cotropi şi care loc, de va rămânea 
gol, va împiedica integritatea organică a acelei sisteme, — atunci a sunat ceasul 
pentru Români de a vorbi şi ei au zis cuvîntul lor în Divanurile ad-hoc, au ros- 
tit ceea ce pînă atunci păstrau în tăcere: cugetul poporului român, simtamintul 
lor naţional, în auzul şi în vileagul tuturora. 


Originalul acestei frumoase epistole se află în mîinile noastre. Epistola a fost trimisă în 1858, 
împreună cu o scrisoare personală a veneratului Alexandru Hijdeu (1811-1872 - n. red.) 
către fiul său Bogdan Hasdeu, care părăsise deja Basarabia si se stabilise la Iasi. Bogdan 
Hasdeu n-a crezut oportun de a o tipări, temindu-se de a face rău prin aceasta părintelui 
său, rămas în Basarabia. Temerile domnului Bogdan Hasdeu erau cît se poate de întemeiate, 
căci epistola, deşi anonimă, desigur, că ar fi fost recunoscută de guvernul rus ca opera lui 
Alexandru Hijdeu, căci un alt patriot de această valoare în Basarabia întreagă nu există; 
recunoscînd dar ex ungue leonem condeiul lui Alexandru Hijdeu, guvernul rus ar fi luat 
imediat dispozitiuni de a depărta pe acest mare patriot de la hotarele patriei-mume. 


Zamfir ARBORE 
Anexa lui Arbore - 764, Basarabia in secolul XIX, Bucuresti, 1898, p. 760-763. 

Ce mai ramine acuma de facut? Isus, fiul lui Sirah n-a adaos ca, precum este vreme 
de a tacea şi este vreme de a vorbi, asemenea este vreme de a vorbi si este vreme de 
a lucra. Deci, frați Români, pentru voi a sunat ora de acţiune. Acuma, cînd Europa, 
pentru a dezlega marea problemă privitoare la integratiunea sistemei politice, voieste 
să afle mai întîi dorințele voastre, dorinţele poporului, care are dreptul de a fi un stat 
prin sine stătător, sinteti datori de a dovedi că dorinţele rostite în Divanurile ad-hoc 
nu sînt nişte visuri nerealizabile sau niște fantome imposibile, nişte teorii abstracte 
plăsmuite de imaginatiunea deputaţilor celor imputerniciti de a spune dorul naţiunii. 
Din contra, sinteti datori a dovedi că acesta este rezultatul si ultimatul cugetarii natio- 
nale şi simtamintului vostru national, este programa realităţii, întemeiată pe elemen- 
tele poporale ale istoriei Românilor, pe logica acelor fapte în care pururea s-a rasfrint 
viata națiunii române. Sinteti datori a dovedi înaintea Europei că Românii au nu 
numai dreptul, dar şi capacitatea pentru autonomie, pentru cîrmuirea prin sinesi. 


Asa dară, frați Români, numai mina în mina, toţi împreună, frateste să vă apu- 
cati de lucru. Problema care vă incumba la momentul de fata este o problema 
măreaţă şi grea: măreaţă — pentru că de chipul vostru de a lucra la dezlegarea ei 
atîrnă soarta viitoare a tarii voastre şi a naţiunii voastre: grea — pentru că prin 
modul cum o veţi dezlega sinteti datori a lega viitorul, nu mestesugit, ci fireşte, 
cu trecutul națiunii române, sinteti datori a lupta in contra acelor oportunisti 
care, nesocotind trecutul şi neîngrijindu-se de viitor, se încearcă a izola mo- 
mentul de față pentru satisfacerea unor interese egoiste personale. 


Pentru a ieşi biruitori din această luptă, adică pentru a păstra actualului moment 
valoarea sa adevărată si importanța firească ca moment national, sinteti datori, fraţi 
Români, a vă pătrunde adînc de ideea că Tractatul de la Paris, care a recunoscut po- 
porului român dreptul de a forma un stat, nu v-a dat prin aceasta niscaiva drepturi 
noi, ci numai şi numai a asigurat drepturile voastre cele vechi, seculare, astfel că de azi 
înainte, fie prin arbitrar, fie prin siluire, ele nu pot să fie stirbite, jignite, micşorate sau 
călcate. Mai sinteti datori a vă încredința pe deplin că Constitutiunea cea proiectată 
de către conventiunea din Paris ca bază a organizatiunii Românilor într-o singură 
naţiune cu dreptul de a forma din sine un stat nu trebuie să devină pentru voi un fel 
de stilpi ai lui Hercule sau de zid chinezesc, căci nu sinteti şi nu puteți fi despoiati de 
dreptul cel divin al omenirii de a pasi înainte pe calea progresului. 


Aprofundati, frați Români, datinile Istoriei Române, mai cu seamă ale tuturor pro- 
tectoratelor din trecut, si veți afla că strămoşii voştri niciodată n-au primit si n-au 
recunoscut jugul străin: în epocile critice, Românii cereau protectiunea pentru sine 
tocmai din partea acestui stat învecinat care era cel mai primejdios pentru neatir- 
narea lor şi avea dorința de a-i nimici si de a desființa individualitatea lor națională. 
Acesta a fost în adevăr un minunat instinct sădit în ei de Dumnezeu, prin care, după 
cum ne arată relatiunile lor diplomatice ba cu Ungaria, ba cu Polonia, ba cu Turcia si 
aşa mai departe, Românii se puneau sub protectiunea anume a aceluia care se încerca 
de a-i robi. Printr-o astfel de unire externa si suzeranitate nominală, ei au ştiut să sal- 
veze acea autonomie internă a țării, care singură garantează pentru popor o libertate 
reală. Minunat a fost acest instinct, cu ajutorul căruia, simțind tendinţa statului celui 
protector de a călca capitulatiunile cele încheiate, Românii ştiau imediat a se pune 
sub protecția unui alt stat, formînd prin aceasta o rivalitate între ambele state și bu- 
curîndu-se de acea rivalitate pentru a salva drepturile naţionale. 

Lucrind astfel, veti avea in vedere ca un popor e puternic nu prin fortaretele sale 
si prin armată, ci prin fraternitatea civică, unanimitate, lipsa în fiecare cetățean 
de porniri egoiste, toți fiind cuprinși de acelaşi cuget national si de același simţ 
național. Un popor puternic printr-o asemenea solidaritate, niciodată nu va 
pieri şi niciodată nu-şi va pierde pămîntul său, pentru că naționalitatea lui este 
o scînteie zăcînd nevăzută în cremene, unde din întîmplări vremelnice poate 
să zacă mult timp, dar cînd duhul veacului va pregăti iasca şi va lovi cu oţelul, 
scînteia se va aprinde. Poporul nu e ca un burete ce se îmbibă de umezeală, ci 
este o mare care aruncă din sînul său afară pe mal tot ce nu asimilează. 


Pentru ca arena pentru activitatea voastră sa fie proprie, e necesar să curatiti 
pămîntul țării de dușmanii poporului, şi anume de duşmanii cei din launtru, 
care sînt mai primejdiosi decît duşmanii din afară. În momentul de fata duş- 
manii poporului român în tara românească sînt asa-zisii candidaţi la domnie, 
care îşi recrutează partizani cu ajutorul aurului, banchetelor, balurilor, promi- 
siunilor de slujbe şi de alte bunuri, intrigind unul contra altuia, ba chiar tatăl 
contra fiului şi fiul contra părintelui său, — iar toţi împreună intrighează în con- 
tra gloriei şi liniştii patriei. Aceşti oameni lucrează după aceeași metodă după 
care altădată lucrau mizerabilii greci din Fanar, dar Fanariotii cu toată lipsa de 
cinste, totuşi erau mai cinstiți decît aceşti Români, căci acei din Fanar, pentru 
a dobindi scaunul Moldovei şi al Valahiei, cumpărau si mituiau puterea străină 
care uzurpase dreptul de a numi domnitori, şi apoi ei lucrau contra unui neam 
străin, pe cînd ceştia ai noştri cumpără, ademenesc şi corump pe fraţii lor şi 
conspiră contra patriei lor proprii. Singur faptul că aceşti oameni înrolează 
partide personale dovedesc deja că ei sînt nedemni de a fi Domni. 


Nu partidele, adică nu cîte o haită de slugi purtind aceeaşi livrea arată cine 
trebuie să fie unsul lui Dumnezeu, ci îl arată acea voce în care răsună Dum- 
nezeu. Alesul lui Dumnezeu nu e dintre aceia care înșiși isi pun candidatura 
la scaunul domnesc, Domnul ales de către Dumnezeu nu caută de cu vreme 
domnia, nu se gîndeşte la ea, ci cu resemnare primeşte povara ce Dumnezeu 
i-o pune pe umeri; si din momentul alegerii sale el se considera ca mort pentru 
sine si pentru ai săi, pentru inamici şi cunoscutii sai, mort pentru amicii săi, 
inamici şi răuvoitori; el se transformă într-un nou om, care jertfeşte pe sine cu 
toate ale sale personale pentru binele obstesc şi binele patriei. Să dea Domnul 
Dumnezeu, frați Români, ca sfinta cunună a puterii supreme, cununa lui Radu 
şi Dragoş să nu încununeze fruntea unui fur de cele sfinte. Amin! 


Multe mai sînt despre care as vrea să vă scriu, dragii mei frați Români, dar vreţi 
voi oare să primiţi epistolele mele? Oricum, fiți incredintati că sînt al vostru - un 
frate Român. Ce vă pasă de numele meu personal? În momentul de fata, în afa- 
cerea comună a României, e destul să ştiţi că sînt un frate Român a cărui soartă 
este de a îndura adevărul cel insufletit al cuvintelor poetului persan: „A trăi făr- 
de tine şi afară de tine, — o, patria mea scumpă! - se poate; dar o asemenea viata 
e mai groaznică decît de a muri mii de ori şi iară a învia pentru o clipa!”. 

Constantin LIMBA | 
STERE LITERARA 


Nu cred ca mai e vreo tara, in care discutiile despre limba literara sa aiba atita 
insemnatate si sa intereseze asa de mult pe oamenii culti ca la noi. 


Cum trebuie sa fie limba literara si ce e de facut pentru a o face cum trebuie? 
Aste două întrebări s-au pus de o mie de ori si se poate zice ca, pînă acuma, nu 
s-a dat inca raspuns care sa impace pe toti. 


Greutatea vine de la felul cum s-a dezvoltat la noi limba literară și literatura. 
Am avut si noi o limba care se vorbea inca din veacul al XV-lea atit in Moldova, 
cit si in Muntenia si [in] Transilvania. Era limba nobilimei si a clerului. Ţăranii, 
pe unde vorbeau alt dialect decit clasele stapinitoare, tot priveau ca mai aleasa 
limba boierilor şi a bisericii. În a doua jumătate a veacului al XVI-lea se tipă- 
resc cărţi bisericeşti tot în limba claselor domnitoare, singurele care ştiau carte. 
Tot în această limba se tipăresc în veacul [al] XVII-lea si al XVIII-lea cărțile 
bisericești din Muntenia și Moldova. Cronicarii o întrebuinţează în scrierile lor 
şi cele întăi scrieri ale istoricilor din Transilvania se scriu în aceeaşi limbă. S-ar 
fi părut deci lucrul cel mai firesc ca din contopirea limbei culte din veacurile 
trecute cu vorba vie a poporului să se formeze limba literară şi să se îmbogă- 
teasca formindu-si cuvinte noua pentru ideile cîştigate cu progresul culturei. 


Dar în mersul firesc al istoriei limbei noastre s-au întîmplat, ca şi în istoria 
politică, multe întreruperi si tulburări din pricina inriuririlor din afară. Patura 
cultă a fost pururea gata a se da după placul stăpînilor: în Transilvania s-a ma- 
ghiarizat şi catolicit, aiurea vorbea slavoneste, greceste, nemteste, ruseşte, dupa 
modă si după stapini. Acest fapt al păturei culte a trebuit să se răsfringă foarte 
trist asupra limbei literare. Limba română a fost aproape de tot părăsită de bo- 
ierime; o vorbeau numai țăranii şi tirgovetii români, o intrebuintau cronicarii, 
se scriau în ea actele, se cetea în bisericele sărace, dar nu se imbogatea prin idei 
si deci şi cuvinte nou cistigate. 


După căderea fanariotilor, un boier roman, Constantin Radovici Golescu, după ce 
face o călătorie în străinătate, vine în tara şi voieşte să arate observaţiile sale despre 
străinătate spre a aduce un folos țării şi, cu tot patriotismul său arzătoriu, el n-a 
putut să scrie aceste amintiri în limba română, nu găsea cuvinte şi a fost nevoit să 
le scrie greceşte şi apoi să le traducă cu multă strădanie în limba românească!.. 


Nici cu căderea fanariotilor limba şi literatura noastră n-a putut începe o evo- 
lutie firească şi neîntreruptă: ea a trebuit să încerce lovituri grele sub parintes- 
cul protectorat al Rusiei prin năvălirea a tot felul de rusisme. 

Patriotii, fii de boieri in cea mai mare parte, erau si ei crescuti dupa moda fa- 
nariotilor, adeca pe linga greceste invatasera si frantuzeste. Limba romaneasca 
literara, pastrata in cartile bisericesti si in cronicari, nu le pre era cunoscuta 
bine. Cu toate sfaturile intelepte date de Eliade Radulescu, nu s-a lucrat la dez- 
voltarea limbei pastrate din mosi-stramosi, ci au inceput a impestrita biata lim- 
ba si a o schimosi cu vorbe luate din frantuzeste, din italieneste si din latineste. 
Ba insusi Eliade i-a intrecut pe toti pe calea aceasta. 


Odată ce lupta, pe care o duceau în România Apusul si Răsăritul - societatea 
burgheză şi feudală - se sfirşi cu infringerea Răsăritului, la noi, împreună cu 
aparențele unui stat liber şi independent, împreună cu această revoluţie, politi- 
că şi socială, s-a produs o revoluţie în limbă şi literatură după acelaşi calapod. 
După ce limba literară veche, întrebuințată timp de veacuri, a fost părăsită de 
„pătura cultă” - boierimea, limba pe care o vorbea poporul nostru pe atunci 
şi cea cetită în biserică n-a putut satisface tuturor cerințelor vietei celei noi, 
comoarele intelectuale ale Apusului ieşeau din cadrele înguste ale unei limbi 
vorbite numai de oamenii inculti. Însă masele muncitoare ale poporului si în 
sfera intelectuală şi culturală, ca şi în cea politică, au rămas străine cu totul de 
aceste „revoluţiuni” cari au fost făcute de „Europa cu sprijinul şi pentru o mi- 
noritate prea neînsemnată. 


Această minoritate, abuzînd de poziţia sa politică pentru propria-i îmbogăţire, 
a gîndit tot numai la îmbogățirea ei şi în sfera intelectuală, întocmai ca şi in cea 
economică, neavind nici un interes ca să-şi bată capul si cu cerinţele claselor 
muncitoare. 


Asta ne şi explică caracterul, care a fost dat de-atunci încoace limbei noastre 
literare. In timp ce gîndirea noastră se imbogatea cu noţiuni noi, crescute pe 
baza vietei sociale şi intelectuale, bogate şi variate, a Europei, limba noastră nu 
se imbogatea cu aceasta, deoarece noi împreună cu noţiunile luam din Europa 
şi cuvintele corespunzătoare, străine limbei noastre. Aceasta se făcea cu atît mai 
lesne, cu cît şi scriitorii, cari au lucrat pe ogorul literaturii noi, ca şi cetitorii — 
pătura cultă - ştiau cu toţii limbile străine, şi, mai ales limba franceză - erau 
crescuţi în mare parte în străinătate -— şi introducerea oricărui cuvînt strein nu 
zăpăcea pe nimene, el era pe dată înţeles de toți. Mai mult, pentru dînşii era mai 
uşor să ia, pentru o noțiune mai înaltă, mai abstractă, un cuvînt străin decît să 
găsească chipul de a arăta această noţiune în limba vorbită de popor. 


Astfeliu, ca şi în sfera politică şi socială, se făcu tot mai mare dezbinarea, în- 
străinarea între păturile privilegiate şi cele oropsite - cînd pentru cele dintai 
se întocmeau constituţii din ce în ce mai liberale, iar cele din urmă cădeau sub 
despotismul nemilos al suprefectilor şi al notarilor - tot asa şi în privinţa in- 
telectuală s-au format, se poate zice, două națiuni, cari vorbesc, fără exagerare, 
două dialecte cu totul deosebite, cari gindesc şi simtesc cu totul alt feliu şi mai 
nu se pot înţelege între ele. 


Această stare de lucruri; desigur, e anormală şi — aicea — se naşte întrebarea pusă la 
început: cum trebuie să fie limba literară şi ce e de facut pentru ca să fie cum trebuie? 

Am început şi am sfirsit articolul din numărul precedent! cu întrebarea: cum 
trebuie să fie limba literară şi ce e de făcut pentru ca să fie cum trebuie? 


Pentru ca să răspundem la această întrebare nu trebuie să scăpăm din vedere 
următoarele: 


1. Noi nu ne putem lipsi de toate bogăţiile unei cugetări şi unei simtiri dezvol- 
tate în cursul istorei dureroase a omenirii de pînă acum. 


2. Limba vorbită acum de poporul nostru, desi frumoasă şi puternică în sine, 
n-are mijloace de a arăta toate nuanțele de sentimente, toate subtilitatile de 
gîndire ale unei culturi superioare, pe care poporul nostru nu o are. 


Deci cuvinte şi construcții noi cari să corespundă acestor cerinti, create de con- 
ditiile noi ale vieţii sociale şi intelectuale, erau şi sînt de neinlaturat. Se poate 
discuta numai despre chipul cum trebuie să creăm sau să introducem aceste 
cuvinte şi constructiuni noi. Se pot închipui două mijloace pentru aceasta: cel 
mai uşor a fost urmat de scriitorii şi de creatorii limbei moderne literare de 
pina acuma - pentru noţiunile noi se introduc, pur si simplu, cuvinte străine. 
Al doilea chip e mult mai greu: trebuie ca, plecind de la limba vorbită de popor, 
să creezi cuvinte noi din rădăcinile în ființă, potrivit spiritului şi legilor limbei 
româneşti. 


Însă acest al doilea chip nu numai că e greu, ci se poate dovedi chiar că era cu 
neputinţă în împrejurările, în cari s-a creat pînă acuma limba literară. O limbă nu 
se face, ea se naște şi crește de la sine, fiecare cuvînt din ea trebuie să fie rupt din 
pieptul unei mame, care isi boceste copilul, trebuie să se verse în lacrimile unei 
fete care-şi plînge iubitul, să închege ura luptătorului, păsurile plugariului, hoho- 
tul de ris şi hohotul de plins, zimbetul si incruntarea fruntei unui popor, ce creşte 
şi propaseste. O limbă artificială, fie creatorii ei chiar niște genii, nu va fi primită 
de nici un popor - popoarele nu învață limbele, ci le trăiesc şi le crează. 


Dacă este aşa, şi aşa este, cum s-a putut forma o limbă literară adevărat ro- 
mânească, dacă pînă acuma masele poporului n-au cules nici una din roadele 
civilizaţiei şi culturei create de omenire pina acuma? Daca literatii nostri, in 
împrejurările de pînă acuma, s-ar apuca sa creeze o limbă „potrivită spiritului 
şi legilor limbei româneşti”, inchipuiti-va ce fel de limbă ar fi aceasta. Desigur, 
nici n-ar mirosi măcar o limbă a poporului român, ea ar fi un feliu de volapiik 
românesc. Deci pina acuma n-a fost cum să nu se introducă cuvinte străine, pe 
cari cel putin un popor în lume le-a vorbit şi le-a trait. 


Însă dacă, pînă la un punct, a fost neapărat să se introducă cuvinte străine în 
limba noastră literară, nu se poate, pe de o parte, tăgădui că această tendință 
a fost adesea exagerată şi că s-au introdus cuvinte fără să fie nevoie, ne [în] 
locuind chiar pe cele cu adevărat româneşti, vorbite de popor, iar pe de alta, 
credem că a venit vremea de a începe o lucrare serioasă spre a purifica treptat 
limba noastră literară, apropiind-o de graiul poporului, şi nici un fel nu ne mai 
este îngăduit să mai introducem şi de acuma înainte cuvinte nouă pe lingă cele 
introduse. Si aceasta pentru următoarele pricini: 

1. Limba literară, cum e scrisă acuma, poate să arate toate nuanțele de senti- 
ment si toate subtilitatile cugetarii, deci nu mai poate să fie necesitatea impera- 
tiva, cu care au avut ce se lupta generatiile de mai inainte. 


2. Tocmai acuma se poate vedea un inceput de desteptare a poporului munci- 
tor, care voieste să guste si el din dulceata unei vieţi mai bune şi mai pline din 
punct de vedere intelectual si moral. 


Faptul cel dintăiu ne dă putinţa ca să mai primim cuvinte nouă străine: iar al 
doilea ne învaţă că, dacă nu voim să rămînem străini de interesele si nazuintele 
valurilor mereu crescătoare ale muncitorimei desteptate, să ne punem pe lucru 
ca, treptat, treptat, să alungăm şi acele cuvinte străine, cari au fost introduse 
pănă acum. 


3. Şi această purificare a limbei literare nu va fi un rezultat al născocirilor diba- 
ce ale unei pături subțiri de oameni culti şi literati, ci a unei încruciri indelun- 
gate a inriuririlor culturale din sus în jos şi din jos în sus, un rezultat al lucrării 
împreună pe terenul social, cultural si intelectual a maselor muncitoare, din- 
tr-o parte, şi a păturei culte poporaniste, în înţelesul cel mai larg şi mai nobil 
al cuvîntului, dintr-alta. Numai astfel se va putea crea treptat, prin o evoluţie 
firească si înceată, o limbă literară, care să poată imbratisa întregul material 
cultural si intelectual al omenirii, fiind în acelaşi timp potrivită cu legile şi spiri- 
tul limbei romaneşti, fără ca să fie un singur volapük. Si sfîrşitul acestei evoluţii 
va fi cînd masele muncitoare vor fi un factor multamitoriu în jocul puterilor 
sociale si politice, cînd muncitorimea va învinge toate piedicile dezvoltării sale 
sociale şi culturale. Cuvintele şi construcţiile străine se vor părăsi cu atita mai 
răpede, cu cît oamenii culti si literati vor sta mai curînd fata cu un „public” mai 
numeros ieşit din rărunchii poporului, care nu ştie şi nu poate înțelege limba 
păsărească, pe care o vorbim şi o scriem noi acuma; însă poate avea şi - pe zi 
ce merge — va avea mai multă nevoie de o limbă, pentru a arăta toate bogăţiile 
vieţii sale sufleteşti. 


Atunci întrebarea „Cum trebuie să fie limba literară și ce e de făcut ca să fie ea 
cum trebuie” va fi dezlegată definitiv. Iar noi, iterații de zi, trebuie să pregătim 
de pe acuma, pe cit ne e cu putinţă, țăranul pentru clădirea măreaţă a limbei 
literare a poporului român deşteptat şi emancipat. 


NOTE 


1 „Evenimentul literar”, anul I, nr. 10 din 21 februarie 1894. — Red. 


„Evenimentul literar”, anul I, nr. 11 din 27 februarie 1894 


Constantin Stere, În viață, în literatură. Cartea a cincea, 
Chişinău, Editura Hyperion, 1991 


Alexei »,...SA-| LUMINAM PE TOŢI 
MATEEVICI CU LUMINA DREAPTĂ” 


(DIN CUVÎNTAREA ROSTITĂ 

DE ALEXEI MATEEVICI LA PRIMUL 
CONGRES AL INVATATORILOR MOLDOVENI 
DIN BASARABIA. 25 MAI 1917) 


..Ca unul care viu cu toată dragostea mea în mijlocul d-voastră cred că pot 
să-mi îngăduiesc de a va da unele sfaturi fratesti. Mai întîi de toate să ştiţi ca: 
Unde-i unul nu-i putere, / La nevoi şi la durere. / Unde-s doi puterea creşte, / 
Şi dușmanul nu sporeşte. 


Fără unire nu vom putea dobindi nimic. Deci să avem un gînd, o inimă, un ideal! 


Al doilea sfat e acesta. Lucrul drept poate înflori numai dacă se întemeiază pe 
idei drepte. Cu mihnire am văzut astăzi că între d-voastră nu toți sînt uniţi 
asupra unor idei drepte. Unii se socotesc moldoveni, alții - cei mai puţini — ro- 
mani. Ei bine, dacă ati luat asupra d-voastră sarcina de a lumina poporul, apoi 
trebuie să dati poporului idei adevărate, căci altfel întreg învățămîntul e fără 
rost. Da, sîntem moldoveni, fii ai vechei Moldove, însă facem parte din marele 
trup al românismului, aşezat prin România, Bucovina si Transilvania. (Aplau- 
ze) Fraţii noştri din Bucovina, Transilvania şi Macedonia nu se numesc după 
locurile unde trăiesc, ci-şi zic români. Asa trebuie să facem şi noi! (Aplauze) 
Asta nu însemnează separatism, căci şi cei din Transilvania, şi cei din Bucovina, 
şi cei din America se numesc tot români. 


Trebuie să ştim de unde ne tragem, căci altfel sîntem nişte nenorociti rataciti. 
Trebuie să ştim că sîntem români, stranepoti de-ai romanilor, si frați cu italie- 
nii, francezii, spaniolii si portughezii. Aceasta trebuie să li-o spunem şi copiilor 
şi tuturor celor neluminati. Să-i luminăm pe toți cu lumina dreaptă. 


Al treilea sfat pe care vi-l dau este: să stati cu mare putere la straja intereselor natio- 
nale. Să trăim bine şi cu străinii, dar să nu trădăm interesele noastre, căci altfel vom 
cădea pentru totdeauna. Dacă vom fi slabi în lupta pentru viata, vom fi inghititi de 
cei mai tari. Să nu ne alipim la partide străine, cari nu luptă pentru neamul nostru 
şi să nu luptăm pentru interesele de clasă, ci pentru cele de obşte, naţionale. 


Şi, în sfîrşit, sfatul cel din urmă al meu e: să nu uităm norodul, țărănimea care a 
suferit atîta pînă acum! Să-l luminăm, să mergem mînă în mînă cu el, căci fără 
noi el nu poate face nimic, după cum nici noi nu putem face nimic fără el. Să-l 
indreptam pe calea adevărului, cu fapte, iar nu cu vorbe. Mintuirea țărănimii e 
în noi, şi a noastră în ea. 
Rog pe bunul Dumnezeu si sînt încredințat că El ne va trimite ajutorul Sau 
cel preaputernic pentru izbîndirea lucrului obstesc. El ne va trimite fericirea 
neamului și a d-voastră. 

Eugeniu POLITICI 
COSERIU LINGVISTICE 


1. NATURA POLITICA A LIMBAJULUI 


Voi vorbi in primul rind despre natura politica a limbajului, natura determinata de 
alteritatea omului, de această dimensiune fundamentală a omului, ființă ce trăieşte 
împreună cu alţii. Cel ce a pus mai întîi această problemă în termeni care sînt pina 
astăzi actuali a fost, se înţelege, tatăl nostru spiritual, Aristotel. Chiar la începutul 
tratatului despre ştiinţa societăţii, Politica, Aristotel semnalează faptul că omul este 
cel mai politic dintre fiinţele gregare, dintre ființele care trăiesc în comunități, iar 
aceasta pentru că, pe cînd celelalte fiinţe care trăiesc în comunități au voce, omul 
dispune de limbaj. Omul are, în afară de voce, şi logos. Vocea poate exprima durerea, 
suferința sau plăcerea, pe cînd prin logos, spune Aristotel, se exprimă binele si răul, 
dreptatea şi nedreptatea şi, întîi de toate, logosul permite aceste distincţii; aşadar 
logosul se dovedeşte baza conştiinţei sau manifestarea conştiinţei morale a omului. 
Acest logos înseamnă limbaj. S-a spus recent că abia Heidegger ar fi constatat că 
termenul logos are în textul lui Aristotel această semnificaţie. 


În realitate, s-a ştiut întotdeauna că e vorba de limbaj, iar aceasta pentru că 
există o opoziţie între voce, faptul exclusiv material, de care dispun şi alte fiin- 
te, şi logos. Omul are si această voce, care îi permite să-şi exprime suferința si 
plăcerea, însă dispune şi de logos. Într-o veche traducere a lui Aristotel în spa- 
niolă, logos e tradus pur si simplu prin don della palabra, adică darul cuvîntului. 
Aceasta este ceea ce-l deosebeşte pe om de celelalte ființe gregare. Îl deosebeşte 
prin faptul că exprimă conștiința şi, prin aceasta, omul este ființa cea mai poli- 
tică, politică şi socială în acelaşi timp. Aristotel consideră că tocmai capacitatea 
omului de a distinge între ce e drept şi ce e nedrept, între ceea ce e bine si ceea 
ce e rău reprezintă baza comunităţilor umane, baza cetăţii, adică a statului şi 
a familiei. Este foarte interesant că Aristotel înțelege limbajul ca manifestare a 
acestei naturi, politice, a omului. Această trăsătură comună pe care o prezintă 
oamenii nu e un fapt social sau un fapt politic, ci, dimpotrivă, este baza socie- 
tatii, adică este motivul întrunirii într-o societate cu adevărat umană. De altfel, 
această idee este prezentă şi acolo unde se manifestă intuitiile originare ale 
omului, anume în limbi, în mai multe limbi. Şi se înţelege că baza comunităţii 
este limbajul şi, mai mult, este limbajul deja determinat ca limbă, ca o anumită 
limbă a unei anumite comunități istorice. 


În foarte multe limbi se înţelege că limba pe care o vorbeşte o anumită co- 
munitate este limba prin excelență, este limbajul natural al omului, şi cei care nu 
vorbesc această limbă sînt ori muti, ori necuvintatori, ori bilbiiti. Sînt barbari. 

Asta înseamnă de fapt barbaros în greacă. S-a spus, de altfel, că aceasta este o 
etimologie populară, însă si etimologiile populare au un anumit sens si se înțeleg 
într-un anumit fel. S-a spus că şi numele pe care slavii l-au dat germanilor, adică 
nemți, ar însemna ,,mutii’, şi astăzi într-adevăr a ajuns să coincidă cu cuvîntul 
care înseamnă ,,mut”. E o etimologie populară, probabil. Însă faptul semnificativ 
şi simptomatic este că s-a ajuns la această identitate, deşi etimologia e, probabil, 
alta (vine, probabil, de la numele unui trib celtic — nemetoi). S-a ajuns, aşadar, să 
fie consideraţi muţi față de ceilalți pentru că nu vorbeau o limbă slavă. 


În mai multe limbi, cei care vorbesc o anumită limbă sînt oamenii, pe cînd ceilalți 
sînt neoamenii, sînt cei care nu sînt oameni. De exemplu, în limbile bantu, bantu 
înseamnă pur si simplu „oamenii”; adică noi, cei care vorbim această limbă, sîn- 
tem genul uman, speța umană, iar ceilalți sînt neoamenii. E vorba, cum vedeți, 
chiar de limbă, de limbaj determinat deja ca limbă, o anumită limbă. De altfel, 
aceeași intuiție, aceeaşi identitate între limbaj şi o anumită limbă o găsim şi in 
foarte multe limbi, unde nu se face nicio deosebire între limbaj şi limbă, fiindcă 
limbajul se prezintă întotdeauna ca limbă prin această alteritate a omului, care 
priveşte o anumită comunitate cu tradiţiile ei istorice şi care se prezintă cu o 
dimensiune actuală către ceilalți vorbitori ai aceleiaşi limbi şi cu o dimensiune 
istorică, solidaritatea cu trecutul. Aceasta este alteritatea lingvistică, manifestată 
tocmai prin faptul că limbajul se prezintă întotdeauna ca limbă. 


Mult mai tîrziu după Aristotel, Sfintul Toma reia ideea în alt context si insistă 
asupra faptului că limbajul arată această alteritate a omului. Vorbind numai 
de faptul că limbajul se prezintă ca exterior, sub formă fonică, poate fi auzit 
şi înţeles de alţii, Sfintul Toma spune: dacă omul ar fi o ființă solitară, atunci 
i-ar ajunge pur și simplu impresiile psihice în conștiință şi nu ar avea nevoie să le 
exteriorizeze. Şi continua: dat fiind că omul este o ființă politică si socială, a fost 
necesar ca toate aceste intuitii sau concepții ale unui individ să se arate în exterior, 
deci să fie cunoscute, să fie făcute cunoscute altora, ceea ce se întîmplă prin voce, 
deci tocmai prin acest limbaj, care se adresează altuia, iar aceasta tocmai pen- 
tru ca oamenii să poată convietui. 


În același sens, mult mai tîrziu, marele filozof american John Dewey observă 
că intersubiectivitatea conținuturilor lingvistice face ca limbajul să fie obiectiv. 
Limbajul are o dimensiune obiectivă, numeşte anumite lucruri, însă le numeşte 
în sens obiectiv numai fiindcă e în acelaşi timp şi originar, şi intersubiectiv, 
adică fiindcă prezintă această dimensiune a alteritatii. Filozoful american con- 
sideră că limbajul are într-adevăr o dimensiune obiectivă, dar mai întîi are o 
dimensiune intersubiectivă, adică mai întîi se stabileşte o comunicare cu alţii 
prin limbaj şi numai prin aceasta arată ceva care este comun vorbitorilor. 


Încă mai profund, probabil, a văzut lucrurile Heidegger, care spune că cei care 
vorbesc unii cu alții au deja ceva în comun, iar ceea ce au în comun se manifestă 
în faptul că vorbesc unii cu alţii. Cum vedeţi, e vorba de acelaşi termen politikén al 
lui Aristotel, care conţinea deja amindoua ideile, adică faptul politic şi faptul social 
ca fundament al acestor societăți umane, al acestei convietuiri în familii şi apoi in 

stat. Nu mai citez alti ginditori care au vorbit despre acelasi lucru, poate numai o 
fraza, care imi place foarte mult, a lui Merleau-Ponty, care spune: Lorsque je parle ou 
que je comprends, je sens la présence dautrui en moi-méme (,,Cind vorbesc sau cind 
înțeleg simt prezenţa altuia in mine însumi, în constiinta mea”). 


Limbajul este deci această deschidere spre alţii, spre alte conștiințe. Altfel, con- 
ştiinţele sînt închise, sînt monadice. Nu există un mod de a trece direct de la 
o conştiinţă la o altă conştiinţă. Putem trece numai prin limbaj şi tocmai prin 
limbaj realizat deja ca limbă, deoarece limbajul, ca toate activităţile pe care le 
numim culturale (sau pe care le numim pur si simplu cultură), este o activitate 
de creaţie, şi, în realitate, numai individul creează. Ceea ce se creează însă prin 
această dimensiune a alteritatii e adoptat de ceilalți si devine tradiţie. $i tocmai 
prin faptul limbajului, tradiția este extrem de puternică, mult mai puternică 
decît toate celelalte activități culturale, de exemplu, mai puternică decît prin 
artă sau prin ştiinţă. lar ceea ce se creează în limbaj se creează deja printr-o 
limbă. Unii lingvisti au înţeles, în mod greşit, că limba, în acest sens, ca fapt 
social, se impune vorbitorilor, dar în realitate limba nu se impune vorbitorilor 
şi nu distruge, nu suprimă creativitatea limbajului. Omul dispune de limbă şi 
limba este condiţia libertăţii sale istorice. Prin limbă, omul îşi manifestă tocmai 
identitatea sa istorică, şi, cînd vorbeşte alta limbă, isi asumă, cel putin provizo- 
riu, o altă identitate, identitatea istorică a celui cu care vorbeşte. A te exprima, 
aşadar, într-o limbă nu înseamnă a nu fi liber, ci înseamnă a fi tu însuţi, adică a 
fi cine eşti ca individ istoric. 


Poate nimeni n-a exprimat acest lucru mai bine decit filozoful italian Giovanni 
Gentile prin cartea sa Sommario di pedagogia. După ce vorbeşte tocmai despre 
libertatea limbajului şi de limbaj ca activitate de creaţie, susține că tocmai această 
libertate în mod concret nu se poate realiza, deoarece fiecare individ care vor- 
beşte are o istorie îndărătul său şi înlăuntrul său, cu alte cuvinte, fiecare individ 
reprezintă această istorie. Aceasta nu înseamnă că limba se impune vorbitorului, 
ci că fiecare individ care adoptă limba tradiţiei este şi el o parte a acestei tradiţii. 
Mergind mai departe pe aceeaşi idee, cel care adoptă o limbă şi se recunoaşte ca 
membru al unei comunități se recunoaşte pe sine însuși ca individ. 


Actul de a vorbi implică mai multe alteritati în cercuri concentrice. Există şi 
o alteritate negativă, care desparte, opunînd o anumită identitate istorică altei 
(altor) identități istorice. 


Limba creează şi se re-creează permanent; prin creativitate, limba se diferentia- 
ză şi de aici a apărut necesitatea de a se stabili o limbă comună, pe deasupra di- 
ferentelor, comună pentru toată comunitatea istorică. La rîndul ei, aceasta limbă 
comună se diferenţiază fie pentru că nu a putut elimina toate particularitatile 
locale, fie pentru că au apărut în ea inovaţii. De aceea este nevoie să se realizeze 
o limbă standard, o limbă exemplară. 


Dialectul care a stat la baza limbii comune se schimbă, el devine altceva în urma 
unei „lupte”. Iată de ce vom spune că nu simplul grai muntean stă la baza limbii 
române literare; acesta devine tradiţie, primeşte influenţe din alte graiuri si ajunge 

să fie limba comună a tuturor românilor. Biblia de la Bucuresti eu o numesc 
moldo-valahă, la întocmirea ei contribuind nu numai graiul muntean, ci şi cel 
moldovean, iar dintre versiunile Regulamentului organic mult mai aproape de 
limba română comună e cea moldovenească. Contribuţia tradiţiei moldoveneşti 
la constituirea a ceea ce numim astăzi limbă română exemplară nu poate fi igno- 
rată. 


2. POLITICA LINGVISTICĂ. _ _ 
„LIMBA MOLDOVENEASCA” - O FANTOMA LINGVISTICA 


Statele plurilingve sînt aglomerări de colectivităţi etnice şi lingvistice mai mult 
sau mai puţin diferite. Între aceste colectivităţi există relaţii de colaborare, dar 
şi relaţii conflictuale, relaţii care se reflectă si în planul lingvistic. În privința 
relaţiilor dintre limba proprie, a colectivitatii căreia individul îi aparţine istoric, 
şi o altă limbă, mai ales în cazul limbilor majoritare si al limbilor minoritare, se 
pot distinge trei atitudini. 


Prima este cea pe care o numesc naționalismul sănătos, care înseamnă să îţi 
asumi limba ta pentru tine şi pentru comunitatea ta fără a impune această lim- 
bă şi altora; minoritățile pot să aibă şcoli în limba lor, să comunice în limba lor, 
să-şi dezvolte cultura proprie. 


A doua atitudine aş numi-o șovinismul lingvistic, al celor care vor să impună 
limba majoritară şi minorităţilor. 


În sfirşit, cea de a treia este colonialismul sau imperialismul lingvistic, al celor 
care vor să impună limba lor majoritatilor cucerite. 


Singura atitudine rezonabilă este naționalismul sănătos. 


De-a lungul istoriei s-au manifestat toate cele trei atitudini, în ultimele seco- 
le şovinismul lingvistic şi imperialismul lingvistic luînd infatisari dintre cele 
mai diverse. Comunismul, ca doctrină, era într-adevăr internationalist şi nu s-a 
pretins, în realitate, deznationalizarea. Dimpotrivă, lingvistul Marr - cu toate 
greşelile sale de concepţie despre care nu vorbim aici - voia să afirme toate 
limbile naţionale şi a creat chiar alfabete pentru foarte multe limbi, nu pe baza 
celui chirilic, ci bazate în general pe alfabetul latin. Limbii române folosite în 
republica autonomă de la est de Nistru i se recunoștea atunci identitatea, în 
scris folosindu-se şi alfabetul latin. Apoi a început reacţiunea. A fost chiar şi 
o reacțiune împotriva doctrinei lingvistice a lui Marr, din cauză că nu a făcut 
politică în faptul lingvistic, mai exact, nu a făcut politică lingvistică rusească. 
Dimpotrivă, Marr, care era un comunist foarte naiv, credea într-adevăr într-un 
fel de comunism internationalist, supernationalist şi isi închipuia ca limba fi- 
nală a comunismului internaţional va fi o altă limbă, o limbă nouă, care nu va 
fi - spunea el — nici rusa (spunînd „nici rusa” înseamnă că înţelegea că tocmai 
rusa va deveni această limbă!), nici engleza, nici germana. 

Or, ce s-a produs in comunismul sovietic a fost o reacțiune împotriva interna- 
tionalismului din partea imperialismului rus. S-a afirmat de aceea că în politica 
generală şi, prin urmare, în politica culturală-lingvistică, imperialismul rusesc 
şi comunismul sovietic au devenit imperialism sovietic. Această reacțiune s-a 
manifestat în sensul cel mai evident în cazul aşa-numitei doctrine a bilingvis- 
mului armonios, ceea ce însemna ca toată lumea să ştie limba comunismului, 
limba imperiului, adică ruseşte, şi, în afară de asta, să fie şi bilingvi. 


Ce s-a întîmplat cu această doctrină cu totul absurdă? Se înţelege că rusofonii 
din toate regiunile ocupate cu populaţie majoritară nerusă înțelegeau că nu 
trebuie să înveţe ei limba locală, deci adoptau o atitudine colonialistă, curen- 
tă şi în alte cazuri, fiindcă ei vorbeau deja limba imperiului, limba generală a 
comunismului. Așadar, cei ce trebuia să fie bilingvi si să accepte „bilingvismul 
armonios” erau, se înţelege, localnicii, adică cei care erau majoritari în fiecare 
regiune. Niciodată rusofonii nu s-au gîndit că şi ei, trăind în aceste regiuni, ar 
trebui să fie bilingvi. Şi rezultatul a fost că foarte multi rusofoni, veniți de mult 
sau veniți de curînd, pur si simplu n-au învăţat, de exemplu, limba română si 
nici alte limbi din alte tari ocupate. 


Au rezistat foarte puţine tari, din punct de vedere lingvistic. Au rezistat admira- 
bil Georgia si Armenia; au rezistat, de asemenea, Ţările Baltice, care şi-au păstrat 
limba, deşi acolo imigrația rusească a fost mai numeroasă decît în Republica 
Moldova. Îmi permit să amintesc aici o întîmplare petrecută într-o universitate 
georgiană. Aveam de ţinut o conferință - care era tradusă in ruseste -, şi bă- 
trinul Cicobava, un profesor de lingvistică de acolo, mi-a spus că într-o univer- 
sitate georgiana pot vorbi în georgiană sau in orice altă limbă, dar nu rusește. 
Fără îndoială, asa ceva nu s-a întîmplat niciodată, si nu s-ar fi putut întîmpla, 
din nefericire, în Republica Moldova: să se spună că asta e o universitate româ- 
nească şi că aici se vorbeşte româneşte, iar dacă nu știți limba romana, vorbiti 
altă limbă, dar nu limba imperiului! Şi Cicobava nu era deloc anticomunist 
şi nu era nici duşman al ruşilor. Deci se înțelegea că la acea universitate se 
vorbeşte limba naţională şi se afirmă astfel identitatea culturală si identitatea 
tradiţiilor culturale ale Georgiei. Pe cîtă vreme în Republica Moldova, pina si 
numele Georgiei a fost adoptat în forma rusească: se spune Gruzia şi gruzin, pe 
cînd în limba română s-a spus întotdeauna Georgia şi georgian. 


Cazul limbii române de dincolo de Prut e mult mai grav decit al celorlalte limbi 
din țările foste sovietice (ţările ocupate de sovietici). Aceasta pentru ca acolo s-a 
afirmat numai doctrina absurdă a „bilingvismului armonios”, pe cînd în Republi- 
ca Moldova s-a făcut şi altceva: s-a pretins că această limbă nu e aceeași limbă cu 
limba română şi deci nici cultura nu este aceeaşi cu cultura românească. Prin ur- 
mare, ar fi vorba de altă cultură. Am povestit de multe ori şi am să amintesc si aici 
că pina şi pe Sadoveanu (cînd a fost la Chisinau) au încercat să-l traducă în limba 
moldovenească. Se spune că Sadoveanu ar fi răspuns cu rostirea lui moldavă: 
„Auzi, mişăii, si mă traduci pi mini în limba me!” Acest lucru s-a întîmplat numai 
în două tari: în Republica Moldova si in Tadjikistan. S-a creat, aşadar, o fantomă 
în lingvistică: s-a pretins că e o altă limbă şi o altă cultură, iar această cultură în- 


328 Eugeniu COSERIU 


cepe cu regimul sovietic. Aceasta s-a intimplat in cele doua tari amintite, unde s-a 
pretins sa se construiasca o limba locala, alta decit romana sau persana. Aceasta 
faza a imperialismului lingvistic a fost cea mai grava. 


Ulterior s-a înţeles, cel putin anumiţi lingvisti au înţeles, că nu se poate susţine 
această aberaţie si chiar unii politicieni au admis că cel mult se poate spune că e 
aceeaşi limbă, doar că are două nume diferite. Se numeşte limbă moldoveneas- 
că şi / sau limbă română, însă limba este aceeași. Cînd am vorbit la Chișinău 
împotriva acestei idei, cineva mi-a spus că doar sînt atîtea limbi care au două 
nume, prin urmare, de ce nu ar fi posibil acest lucru şi pentru limba vorbită 
în Republica Moldova? Faptul nu e adevărat sau nu e adevărat în acest sens. 
Nu există limbi care să aibă două nume. Cînd au două nume, aceste nume se 
aplică la toată limba. Sau un nume care se aplică unei anumite variante a limbii. 
De exemplu, cînd spaniolul Hervás (care scria si italieneste) spunea la lengua 
moldava o valaca, el înţelegea aceeaşi limbă, care în întregime putea fi numită 
sau moldovenească, sau valahă. Și tot aşa, Cantemir. În cazurile în care există, 
într-adevăr, două nume, se numesc variante ale unei limbi: cînd se spune ca- 
talană, valenciană, se înţelege norma, limba exemplară din Cataluca, Valencia, 
care nu este cu totul identică si are chiar alt sistem fonologic, deşi în fond este 
aceeaşi limbă. Cînd se spune limba sîrbă sau croată, se înţelege că e vorba de 
limba comună sîrbo-croată, în forma ei sîrbă, adică în forma stokavo, şi că limba 
croată este aceeași limbă stâkavo, însă în forma ei ijékavo. Şi se mai înţelege că 
dialectele kâjkavo si câkavo sînt dialecte croate, nu sirbe, deci nici într-un sens 
nu se aplică exact la aceeaşi limbă. 


De aceea faptul de a menţine două nume duce la situaţii cu totul absurde. În 
statisticile ucrainene - de exemplu, o statistică pe care am găsit-o într-o revista 
germană - se spunea că în Ucraina locuiesc 180 000 de români si 550 000 de 
moldoveni. Iese deci din discuţie faptul că ei s-ar fi identificat prin limbă. Cînd 
am fost în regiunea Cernăuţi am auzit că cei de la Boian vorbesc româneşte, 
vorbesc limba română şi sînt, prin urmare, români, iar cei de la Noua Suliţă 
vorbesc moldoveneste şi sînt moldoveni. Iar ei vorbesc la fel! Iată cum două 
nume diferite pentru aceeași limbă înseamnă dezbinarea, despărţirea comuni- 
tatii lingvistice. 

Ultima formă pe care vreau să o amintesc este doctrina, în fond determinată 
tot politic, cel puţin în mod subteran, care admite identitatea limbii române cu 
limba moldovenească, eventual cu două nume diferite. Spunem în acest caz că 
e același lucru, însă această doctrină nu admite identitatea celorlalte dialecte cu 
limba română: deci istroromâna, meglenoromâna, aromâna ar fi alte limbi. Este 
părerea unui lingvist, de altfel serios şi de bună credință, însă mai mult sau mai 
puţin influenţat de această ideologie, anume domnul Gabinschi de la Chișinău. 
Acesta pretinde să stabilească diferenţa între dialect şi limbă pe baza a trei criterii 
interne şi a unui criteriu extern. Primul criteriu ar fi posibilitatea de a traduce 
un text la același nivel stilistic dintr-o limbă în cealaltă. Dacă aceste idiomuri 
permit această traducere, atunci se poate spune că sînt două limbi diferite, două 
limbi autonome. Cînd ajunge la limbile fără literatură, unde nu se poate traduce 

la toate nivelurile, atunci trebuie să renunţe la acest criteriu şi spune: „Da, dacă ar 
avea literatură, ar fi altfel! Deci înțelege prin limbă un idiom care este diferențiat 
la mai multe niveluri lingvistice. Al doilea criteriu este posibilitatea de a realiza 
dicționare bilingve, şi dă exemplu un posibil dicţionar aromân-român. Al treilea 
criteriu priveşte inexistența textelor identice într-un stil neutru, adică un text 
care nu poate fi deosebit ca fiind tradus dintr-o limbă în cealaltă. 


Singurul criteriu extern este așa-zisul criteriu al subordonării, care a fost apli- 
cat şi în România de Alexandru Graur si Ion Coteanu cu aceeaşi bază teoretică 
greşită: aceste limbi nu depind de limba comună, de limba română comună 
(dacă e vorba de dialectele limbii române), căci nu sînt subordonate acestei 
limbi. Aşa intelegind lucrurile, Gabinschi îi critică pe români, care pretind ca 
aceste dialecte sînt dialecte ale limbii române. El susţine că românii, deşi au 
dreptate cînd neagă existenţa limbii moldovenești, nu recunosc ceea ce ne spu- 
ne lingvistica generală cu privire la limbă şi dialect. 


Domnul Gabinschi face aici două greşeli foarte grave din punct de vedere teo- 
retic şi afirmă în acelaşi timp două neadevăruri, probabil, într-un mod cu totul 
nevinovat. Si anume, afirmă că lingvistica generală pretinde operarea cu aceste 
criterii pentru a distinge între limbă şi dialect. Nu ştie că nicio lingvistică gene- 
rală n-a pretins astfel de criterii pentru a face această distincție. Aceasta e nu- 
mai concepția domnului Gabinschi, nicidecum concepţia lingvisticii generale, 
care ne spune cu totul altceva cînd e vorba de limbă şi dialect. 


Lingvistica generală ne spune că există trei tipuri de criterii, dintre care unul 
singur este admis şi de vorbitori, anume criteriul înțelegerii reciproce. Acest cri- 
teriu ar putea fi explicat simplu astfel: daca îl înțeleg pe celălalt, dar înţeleg ca 
nu e de aici, atuncea vorbim graiuri diferite; dacă îl înțeleg cu o anumită gre- 
utate, dar înţeleg sensul unui discurs al lui în întregime, vorbim două dialecte; 
dacă nu îl înțeleg deloc, vorbim limbi cu totul diferite. De multe ori nu se apli- 
că însă acest criteriu, fiindcă există limbi între care înţelegerea reciprocă este 
perfectă, de exemplu între limbile scandinave, în general, şi, dimpotrivă, există 
dialecte între care înţelegerea nu e deloc posibilă: de exemplu, între siciliană 
şi piemonteză nu este niciun fel de înţelegere reciprocă, deşi sînt dialecte ale 
limbii italiene. 

Al doilea criteriu susținut, de exemplu, de marele lingvist francez Antoine Meillet, 
este cel al conștiinței vorbitorilor, cu alte cuvinte, ce cred vorbitorii. Într-un sens 
are dreptate, însă conștiința vorbitorilor este conştiinţa vorbitorilor ca atare: 
cînd pur şi simplu înţeleg şi vorbesc într-un anumit fel şi se înţeleg între ei, 
înțeleg că vorbesc aceeaşi limbă, deci numai în activitatea lingvistică isi ma- 
nifestă această conştiinţă. Însă conştiinţa poate fi modificată, poate fi alterată 
şi vorbitorul care spune ce crede nu doar arată conştiinţa lui de vorbitor, ci 
devine lingvist. Şi, ca lingvist, poate fi un lingvist foarte prost, care nu înţelege. 
Concret, atunci cînd mă adresez eu cuiva în Basarabia în limba mea, română, 
moldovenească, acesta mă înţelege perfect; apoi spune că el nu vorbeşte româ- 
neste, ci numai moldoveneste si atunci el devine lingvist. Aceasta pentru că, în 

realitate, el m-a înţeles foarte bine, a înţeles ce am cerut, însă spune că el româ- 
neste nu înţelege, el ştie numai moldoveneste (asta în afara faptului că putem 
ajunge pina la conştiinţa bolnavă a anumitor intelectuali, la acest masochism 
lingvistic, la această autodistrugere a propriei identități istorice). 


Deci singurul criteriu care funcționează în toate cazurile cunoscute este exis- 
tenta unei limbi comune. Acolo unde există o limbă comună, pe deasupra di- 
ferentelor dialectale, atunci toate formele care seamănă mai mult cu această 
limbă comună decît cu orice altă limbă, împreună cu limba comună, care şi ea 
este un dialect, este un mod de a vorbi unul cu altul - asta înseamnă dialect 
în greceşte —, sînt atribuite aceleiaşi limbi istorice. Deci nu e vorba de limbi 
care se aseamănă sau nu se aseamănă, ci de o anumită limbă comună. Dacă 
galiciana, pentru că nu există o limbă galiciană comună, seamănă mai mult cu 
limba comună portugheză decît cu orice altă limbă romanică, se spune că este 
un dialect al acestei limbi istorice, galiciana portugheză. Dacă în Spania s-ar fi 
afirmat o singură limbă comună, am vorbi de un dialect catalan, de un dialect 
castilian, de un dialect aragonez şi, poate, de un dialect galician. Deci e vorba 
de o atribuire a acestor dialecte aceleiaşi limbi istorice. 


Aceasta este ceea ce spune lingvistica generală: cînd nu există limbă comună, 
atunci se aplică celelalte criterii, însă depinde de cei ce le aplică. De aceea nu- 
mărul limbilor lumii variază de la un autor la altul, fiindcă unii se bazează pe 
conştiinţa vorbitorilor (vorbind aceeaşi limbă), alții încearcă să măsoare ase- 
mănările interne ş.a.m.d. 


Care sînt greşelile? Care este cealaltă afirmaţie neadevărată? Domnul Gabin- 
schi a inversat aici ordinea părerilor şi a tezelor. În realitate, mai întîi s-a susti- 
nut existenţa unei limbi moldoveneşti şi apoi s-a susținut că celelalte dialecte 
româneşti nu sînt dialecte ale limbii române, ci sînt limbi independente. Fiindcă, 
se înțelege, dacă se despartea un grai ca graiul moldovenesc de dincolo de 
Prut (care la mine acasă este exact ca aici la Suceava), atunci se desparteau şi 
lingvistii, în cazul acesta neserioşi, ca domnul Graur şi domnul Coteanu. Ei au 
susținut tocmai existența unei limbi moldoveneşti şi atunci, cu atît mai mult, 
trebuia să separe celelalte dialecte, care sînt mult mai departe de limba dacoro- 
mână decît graiul moldovenesc de dincolo de Prut. 


Care sînt greşelile pe care le face domnul Gabinschi şi le-au făcut şi alti 
autori? Cum spuneam, teza lingvistilor serioşi, români şi din străinătate, 
a fost totdeauna că aceste dialecte sud-dunărene sînt dialecte ale aceleiaşi 
limbi. Însă ale cărei limbi? În realitate, greşeala gravă este că se pretinde să 
se compare două sisteme lingvistice pentru a stabili care este raportul din- 
tre ele. Or, acest raport nu se poate stabili prin compararea a două idiomuri 
înrudite, fiindcă fiecare sistem lingvistic este şi un dialect şi o limbă. Fiecare 
sistem lingvistic considerat în sine este o limbă. Dacă vrem să delimităm 
numai graiul de la Suceava, fără să-l introducem într-o categorie superioară, 
îi spunem limba de la Suceava şi putem să spunem şi limba studenților de la 
Suceava ş.a.m.d. 

Cu alte cuvinte, orice sistem considerat in sine este si limba, si dialect. Limba co- 
muna este tot asa: este o limba şi este un dialect, adică o modalitate de a vorbi 
unii cu alții. De altfel, cum am mai precizat, în greceşte, unde s-a născut termenul 
diălektos, se spunea koiné didlektos, adică „dialectul comun, limba comună”; koiné 
era tot un didlektos sau o didlektos (pentru că în greacă era feminin), era dialect. 
Comparatia se face nu la acest nivel, între două limbi, ci se face cu o limbă istorică 
ce prezintă mai multe varietăţi. Se înțelege deci că aceste dialecte nu sînt dialecte ale 
dacoromânei. Dimpotrivă, şi dacoromâna este un dialect al limbii române. La fel 
sînt dialectele din sudul Dunării: se atribuie limbii române istorice şi nu dialectului 
dacoromân. În concepţia eronată amintită mai sus, lipseşte această noţiune, limbă 
istorică, limbă care are un nume, care s-a constituit istoriceşte si care, într-adevăr, 
prezintă această varietate. Cînd atribuim limbii române un dialect din sudul Dună- 
rii, nu-l atribuim dacoromânei, ci îl atribuim limbii române istorice (dacoromâna 
este şi ea un dialect al acestei limbi istorice). Greşeala foarte gravă care se face din 
punct de vedere teoretic este că se consideră raportul dintre dacoromână şi aromâ- 
nă, de exemplu, iar nu raportul dintre limba istorică și o varietate a acesteia. Ceea 
ce se demonstrează prin acest fapt este ceea ce ştim toţi, că macedoromâna nu este 
un dialect al dacoromânei. Se înţelege că nu e. E altfel. 


A doua greşeală foarte gravă la Gabinschi (pe care au făcut-o şi Coteanu si Gra- 
ur) este această idee a subordonării. Adică se susţine că criteriul subordonării 
este cel care ne spune dacă un idiom este limbă sau dialect: dialectul aromân nu 
este subordonat limbii române comune, limbii dacoromâne. Criteriul subordo- 
nării este un criteriu foarte bun, însă nu este vorba despre subordonarea unui 
dialect fata de alt dialect. Nu subordonăm aromâna dialectului dacoromân si nu 
spunem că este altă limbă fiindcă nu e subordonată dacoromânei. O subordo- 
năm limbii istorice, căreia şi dacoromâna i se subordonează deopotrivă. 


Nu s-a înţeles într-o parte a lingvisticii acest fapt: că limba istorică nu este un 
sistem, ci este o colecție de sisteme, este altceva decît un anumit sistem lingvistic. 
Cînd ne întrebăm cîte limbi se vorbesc în lume, cîte dialecte prezintă o singură 
limba ş.a.m.d., trebuie să avem în vedere tocmai această noțiune de limbă istorică, 
adică o limba care prezintă varietăţi dialectale, varietăţi de niveluri s.a.m.d. 


Aceasta este şi sperăm să fie şi ultima fază a politizării lingvisticii cu privire 
la limba moldovenească şi la limba română în general şi reprezintă şi ultima 
zvicnire pretins teoretică. 


„Limba Romana’, nr. 10 (88), 2002, p. 139-145 


Conferinţă susținută de Profesor Doctor Eugeniu Coșeriu 
la Colocviul Internaţional de Ştiinţe ale Limbajului, 
ediția a VI-a, Suceava, 20 octombrie 2001 


Nicolae LAS | 
CORLATEANU VOUA 
MOSTENIRE... 


După vremea faptelor, a căutărilor si a efortului creator, vine in viata omului o 
vreme a liniștii, a retrospectiei şi a spovedaniei: port în sufletul meu experiența 
amăruie a peste şaptezeci de ani de muncă ştiinţifică şi pedagogică şi voi să mă 
adresez - foştilor elevi şi studenţi, celor care cunosc lucrările si activitatea mea, 
tineretului studios, tuturor oamenilor de bună credinţă - cu vorbele inteleptu- 
lui strămoş Marcus Tullius Cicero: Ego plus quam feci, facere non possum, adică 
„Mai mult decît am făcut, n-am putut sa fac”. 


Am recunoscut, în anii din urmă, că eu, fiind constrins de regimul sovietic, am 
vorbit şi am scris despre „limba moldovenească”, deşi aveam în inimă (o ştiau 
multi dintre voi!) şi Tara, si limba, şi istoria întregului neam românesc. Eram, 
dragii mei, „supt vremi”, sub crunte vremi, eram - mai ales filologii - copiii 
nedoriți ai unei realităţi istorice vitrege şi nu aveam voie să rostim răspicat 
întregul adevăr. 


Astăzi timpurile s-au mai schimbat, trec anii... şi eu îmi amintesc tot mai des de 
versurile mintuitoare ale lui Ienachita Văcărescu: 


„Las vouă moştenire 
Creşterea limbii româneşti 
Şi-a patriei cinstire”. 


Le doresc invataceilor mei, cărora m-am străduit să le menţin trează consti- 
inta de neam şi care muncesc acum în așezămintele științifice, de învățămînt, 
de cultură, în justiţie şi în instituţiile statului, să contribuie permanent la 
extinderea si consolidarea adevărului că limba noastră literară, limba exem- 
plară pe care o folosim şi o vor folosi si generaţiile viitoare, limba lucrărilor 
literare si ştiinţifice, limba din documentele administrative etc. este, precum 
susține şi Academia de Ştiinţe a Moldovei, una singură si se numeşte Limba 
Română, aceeaşi pentru toți românii (moldoveni, munteni, ardeleni, buco- 
vineni, transnistrieni, cei din Banatul sîrbesc, din Ungaria, Bulgaria, Ucraina, 
Rusia, S.U.A. etc.). 


Sînt la o vîrstă înaintată si mulțumesc Celui de Sus că mă are în pază şi că mă 
pot bucura de lumina Lui. Sînt recunoscător destinului că am ajuns a fi con- 
temporanul ideii de integrare europeană a Republicii Moldova, tara ai cărei 
reprezentanţi oficiali beneficiază, în cadrul lucrărilor Consiliului Europei, ale 
altor foruri internationale, de traduceri nu în pretinsa (de art. 13 al Constituti- 
ei) limba ,,moldoveneasca’, ci în limba literară romana, limbă aptă să exprime 

in chip civilizat aceasta optiune strategica, creind premise optime de comuni- 
care dintre diferite națiuni şi culturi. 


Cred că în condiţiile actuale se impune, mai mult decît oricînd în istoria Basa- 
rabiei, concilierea (inclusiv a partidelor politice) în problema denumirii limbii. 
Istoria însăși reclamă acest obiectiv. Cei din fruntea țării sînt chemaţi să repare 
greşelile trecutului, de aceea mă adresez lor: fiți mai înţelepţi, renuntati la ve- 
chile precepte, oficializati adevărul, faceţi să dispară dintre noi, pentru totdeau- 
na, „mărul discordiei”! Numai astfel vom redobindi demnitatea de cetățeni ai 
unui stat realmente liber, independent şi suveran. Tineti minte! - v-o spun 
în calitate de încercat drumet pe intortocheatele căi ale basarabenilor - lim- 
ba română este numele corect şi adevărat al limbii noastre şi ea trebuie să ne 
unească, să devină un izvor de bucurii pentru contemporani şi pentru cei ce 
vor veni după noi. 


Eu cred, cred sincer în izbînda limbii române şi a neamului românesc! 
Dixi et salvavi animam meam! 


»Limba Romana’, nr. 4 (118), 2005, p. 5-6 


Silviu UNITATEA 
BEREJAN LIMBII 
ROMANE 


Realitatea glotică din actuala Republică Moldova, după cum au demonstrat 
cu probe concludente toți specialiştii impartiali din lume, atît din Vest, cit şi 
din Est, nu este decît un tip de vorbire dialectală română, ce funcţionează pe 
teritoriul Moldovei istorice (de pe cele două maluri ale Prutului), avînd parti- 
cularitati ce n-au intrat toate in limba comună a tuturor românilor. Cit despre 
limba de cultură (adică limba română exemplară), ea a fost şi este utilizată, cu 
intermitențe de mică importanţă, şi în Republica Moldova de la apariţia aces- 
teia ca stat aparte (al doilea stat românesc). 


Limba de cultură a acestui stat a fost şi este în prezent româna, aceeaşi pen- 
tru tot spaţiul românesc carpato-danubian, indiferent dacă graiurile populare 
locale au trăsături distinctive de natură dialectală şi indiferent de faptul ce 
denumiri i s-au dat în trecutul îndepărtat (istoric) sau în trecutul mai apropiat 
(sovietic) şi oricare ar fi falsificările (de natură curat politică), vehiculate în 
prezent. 


Este bine cunoscut doar - şi cele spuse mai sus confirmă acest lucru - ca dife- 
rentele dialectale din limbile istorice nu afectează unitatea funcțională a lim- 
bii poporului care o vorbeşte, mai cu seamă cînd pe baza varietatilor locale 
(dialectale) ale aceleiaşi limbi comune s-a constituit o limbă de cultură - una 
singură, care a fost consacrată printr-un corp de scrieri de mare valoare anume 
în această calitate a sa de limbă exemplară. 


În Republica Moldova însă la trăsăturile dialectale comune cu Moldova de peste 
Prut s-au adăugat alte particularităţi, apărute în timpul îndelungatei perioade 
de dominație rusească, veche şi sovietică, ce a durat mai bine de un secol şi ju- 
mătate. E vorba de numeroasele alteratii ale vorbirii populare, in special în lexic 
şi sintaxă, care au generat o degradare calitativă a acesteia (de fapt, nu vorbirea 
ca atare a degradat, ci a scăzut simţitor gradul general de cunoaştere a limbii) şi 
una funcţională (s-au redus considerabil sferele de utilizare a limbii naţionale în 
societate). Din fericire, ele n-au modificat în mod radical şi esenţa ei. 


Deformările ce au îndepărtat vorbirea din Republica Moldova de baza sa co- 
mună românească se explică uşor sub raport lingvistic, ele fiind urmarea logică 
a deosebit de puternicei şi masivei influenţe a limbii ruse, culte şi vorbite, ofi- 
ciale şi populare. 


În urma acestei influențe, în conştiinţa moldovenilor ziși „bilingvi” din Repu- 
blica Moldova (termenul „bilingvi” se cuvine a fi luat între ghilimele, deoarece 

în realitate majoritatea populaţiei din Republica Moldova - în afară de o pătură 
foarte subțire de oameni de cultură - nu posedă într-o măsură suficientă nici 
una dintre cele două limbi, pe care se presupune că le cunosc) s-au amestecat 
două sisteme glotice diferite: a propriei limbi neprestigioase şi a limbii ruse 
dominante în societatea sovietică (şi de aceea prestigioase şi în comunitatea 
indigenă moldovenească). 


Tocmai din această cauză, cînd moldovenii basarabeni se intretin cu vorbitori 
nu numai de aceeaşi limbă din România, ci chiar de acelaşi grai moldovenesc, 
adică cu moldoveni de dincolo de Prut, care n-au suportat influența rusă şi 
n-au încorporat-o în vorbirea lor cotidiană, „bilingvii” din Republica Moldo- 
va au un sentiment curios: cu toate că îi înțeleg pe moldovenii din România, 
moldovenii basarabeni (care nu realizează întotdeauna că utilizează o „limbă 
amestecată”, o „Mischsprache”) au impresia că primii folosesc un „alt tip de 
vorbire, în comparaţie cu propria lor vorbire, ce „diferă” de vorbirea moldove- 
nilor din România, care sînt monolingvi si nu înţeleg întotdeauna „inovaţiile” 
rusificatoare ale „bilingvilor” basarabeni. Prin acest sindrom se explică şi ezită- 
rile celor din Republica Moldova, cînd trebuie să-şi numească propria vorbire 
limba română. 


În realitate, după cum am menţionat si mai sus, limba normată, cultivată, ce 
se foloseşte acum, dar se folosea şi pînă la 1990 (cînd era numită încă mol- 
dovenească), a fost şi rămîne limba română, căci influențele ruse nu erau nici 
anterior acceptate (în lucrările de cultivare a vorbirii se ducea chiar o luptă 
permanentă cu aceste influenţe nedorite, desi în teorie influența rusă era califi- 
cată ca binefăcătoare în principiu). 


În general, toate publicaţiile din Republica Moldova au fost scrise în limba ro- 
mână literară, deoarece ea era etalonul nenumit al limbii exemplare din toate 
sferele de cultură din republică. 


Lingviștii din alte tari (care puteau vorbi deschis şi puteau numi lucrurile pe 
nume, adică asa cum sînt - principiul obiectivitatii lui E. Coşeriu) au conside- 
rat întotdeauna în recenziile şi avizurile lor că lucrările lingvistice, editate atît 
în Republica Moldova, cit şi anterior in R.S.S.M., sînt lucrări consacrate limbii 
române, deşi practic în toate titlurile lor figurează în mod obligatoriu sintag- 
ma „limba moldovenească” (fără de care studiul respectiv n-avea şansa să fie 
publicat). 


Pentru a denumi „moldovenească” limba de cultură a statului, condus în pre- 
zent de partidul comunist, ar trebui acceptate în întregime particularitatile dia- 
lectale moldoveneşti, dintre care multe sînt cunoscute şi în alte zone româneşti, 
dar în Moldova istorică ele sînt preponderente şi constituie aici specificul glotic 
al regiunii. Printre aceste particularităţi: 


a) fenomenele fonetice binecunoscute ca: 


- palatalizarea labialelor si a dentalelor (chept, ghini, sir, jin, nel, wimi, wici; cf. 
literarele piept, bine, fir, vin, miel, nimeni, nimic); 

- utilizarea lui Z in loc de & (marzini, curzi; cf. literarele margine, curge); a lui s 
în loc de č (chisior, fasi; cf. literarele picior, face) şi a lui dz in loc de z (dzăr, dzisi; 
cf. literarele zer, zice); 


— dentalizarea lui m (aninosă, can; cf. literarele miroase, cam); 


- modificarea lui a şi e finale in i (casi, feti; cf. literarele casă, fete) şi a lui e final 
în i (feti, iuti; cf. literarele fete, iute); 


- contractarea (monoftongarea) diftongului ea în e (e, gre, sari, porné; cf. litera- 
rele ea, grea, seară, pornea) şi multe altele. 


Pentru Republica Moldova se mai adaugă: 


b) numărul mare de rusisme recente, cuvinte şi expresii întregi, utilizate curent 
de populaţia băștinașă (în urma „bilingvismului general inevitabil”), cum ar 
fi curtci, sumci, rul, zajigalci, vicliucesti svetu, îi zacrito la obed, s-o uvolnit di 
la sclad si amu-i prodaveati etc.; cf. cuvintele şi expresiile respective din rusă: 
KYPmMKa, CYMKA, cnpaeKa, pyrb, 3axKUZATIKA, 6vikmouu ceem, 3aKpvimo Ha 06e0, 
y8ornunacv co cKnada u ceiiuac ona npodaeumuua; 


c) construcţiile calchiate si deformările de tot felul: sî prinesti nu bini (cf. nu 
iese bine; rus. He nonyuaemca xopowmo), o precdutat problema (cf. a examinat 
problema; rus. paccmompen npo6nemy), prinesc hotărîri (cf. primesc, adoptă 
hotăriri; rus. npunumarom pewenue), a doilea întrebari (cf. a doua întrebare, 
chestiune; rus. smopoii 8onpoc) şi a doilea variant (cf. a doua variantă; rus. 
8mopoii eapuanm), eu îs încredințat (cf. sînt sigur; rus. a yeepen), îi tat (cf. 
este gata, s-a terminat; rus. ecë), si sibi (cf. să fie; rus. 6vino 6v1), nu si (cf. ei ce; 
rus. Hy umo), inclusiv în onomastica națională: Olar’ în loc de forma corectă 
Olaru, Ordelean în loc de Ardeleanu, Muntian în loc de Munteanu, Sprinsean 
în loc de Sprînceană, Rata în loc de Rata, Gamorar in loc de Hamuraru, Ghin- 
cul în loc de Hincu, Ciora in loc de Cioară, Iordatii în loc de Iordache, care se 
întîlnesc la fiecare pas. 


Cu aceste particularități ridicate la rang de normă literară a unei „noi culturi”, 
care s-ar distinge de cultura românească comună, acumulată de-a lungul tim- 
pului, ar fi posibil, poate, să se vorbească si de o „altă limbă literară”, dar numai 
cu condiția că ar exista reprezentanţi ai acestui grai care l-ar fi sublimat în ope- 
re de valoare, recunoscute pretutindeni. Or, acest lucru n-a avut loc. O „nouă 
cultură”, curat „moldovenească, care ar fi apărut într-o „altă limbă literară”, se- 
parat şi în opoziţie cu limba română existentă deja, dupa cum s-a subliniat si 
mai sus, în Republica Moldova nu s-a constituit. 


Deci varietatea din Moldova a limbii române istorice n-a avut niciodată o altă 
formă de manifestare literară, fondată exclusiv pe vorbirea moldovenească (cel 
puţin aşa cum a avut-o, de exemplu, varietatea din Banat, deşi nici aceasta n-a 
pretins vreodată că este o entitate deosebită în comparaţie cu limba română 
comună). 

Cit priveşte limba exemplară, in care se vorbeşte si, în special, se scrie şi astăzi 
in Republica Moldova in toate sferele oficiale, ea este limba romana functionala 
ca in intreaga tara si nu reflecta nicidecum specificul varietatii locale a graiului 
de pe teritoriul republicii, deoarece la formarea acesteia au contribuit, dupa 
cum bine se stie, toate varietatile ei regionale. 


De aici concluzia absolut firească: cine pune astăzi inca problema aşa-zisei 
„limbi moldoveneşti” perseverează în eroarea sau utopia despre care a vorbit 
mereu în ultimii zece ani si ceva regretatul nostru compatriot si conational 
Eugeniu Coşeriu si despre care a ţinut să ne amintească chiar si înainte de a 
pleca dintre noi. 


„Limba Romana’, nr. 6-10 (96-100), 2003, p. 109-112 


Grigore LIMBA ROMANA, OASTEA 
VIERU NOASTRA NATIONALA 


TESTAMENT 


Stimate domnule preşedinte al Academiei de Stiinte a Republicii Moldova, Ghe- 
orghe Duca! 


Onorat Consiliu suprem pentru ştiinţă! 

Stimate domnule preşedinte al Academiei Române, Eugen Simion! 
Stimaţi colegi academicieni! 

Iubiţi frați! 


O tulburătoare parabolă biblică, pe care o desprindem din comoara intelep- 
ciunii regelui Solomon, sună astfel: „...atunci au venit două femei desfrinate la 
rege si au stat înaintea lui. Si a zis una dintre femei: „Rogu-mă, domnul meu, 
noi trăim într-o casă; şi eu am născut la ea, în casa aceea. A treia zi după ce am 
născut eu, a născut şi această femeie şi eram împreună şi nu era nimeni străin 
cu noi în casă, afară de amîndouă. Însă noaptea a murit fiul acestei femei, căci a 
adormit peste el. Si s-a sculat ea pe la miezul nopţii şi mi-a luat pe fiul meu de 
lîngă mine, cînd eu, roaba ta, dormeam, şi l-a pus la pieptul ei, iar pe fiul ei cel 
mort l-a pus la pieptul meu. Dimineaţa cînd m-am sculat ca să-mi alăptez fiul, 
iată, el era mort; iar cînd m-am uitat la el mai bine dimineața, acesta nu era fiul 
meu, pe care-l nascusem”. Iar cealaltă femeie a zis: „Ba nu, fiul meu e viu, iar fiul 
tău e mort!” Iar aceasta îi zicea: „Ba nu, fiul tău este mort şi al meu este viu!”. 


(...) Apoi a zis Solomon: „Daţi-mi o sabie”, şi i s-a adus regelui o sabie. Si a zis 
regele: „Tăiați copilul cel viu în două si dati o jumătate din el uneia şi o juma- 
tate din el celeilalte!”. 


Şi a răspuns femeia al cărui fiu era viu regelui - căci i se rupea inima de milă 
pentru fiul ei: „Rogu-mă, domnul meu, dati-i ei acest prunc viu şi nu-l omo- 
riti!” Iar cealaltă a zis: „Ca să nu fie nici al meu, nici al ei, tăiaţi-l!”. Si regele a 
zis (arătînd spre prima femeie): „Daţi-i acesteia copilul cel viu, căci aceasta este 
mama lui!” 


Conotatia acestei geniale metafore biblice pare să izvorască din tragismul 
Limbii Române de pe teritoriul Republicii Moldova. Ca şi în Sfinta Scriptura, 
la noi, în Basarabia, copilul viu, care este Limba Română, fusese furat tot pe 
întuneric. Si tot el, care este aceeaşi Limba Română, murise nu pentru ca Ba- 
sarabia adormise peste el, ci pentru ca peste ființa lui se lăsase giganticul trup 


Discurs de recepţie rostit de poet la 29 august 2007 cu ocazia conferirii titlului Doctor 
honoris causa de către Academia de Științe a Republicii Moldova. Variantă extinsă pentru 
ziar şi revistă. 

tarist. Singura neasemanare intre pilda biblica si dramaticele noastre realitati 
lingvistice este aceea ca si Romania, si Basarabia n-au nascut in desfrinare 
cei doi copii, care, de fapt, era si este unul singur si se numeste Limba Ro- 
mână. „Tot ce este frumos poartă ponos!”, zicea Anton Pann. Cu alte cuvinte, 
tot ce este frumos poartă in sine saminta suferinţei si a jertfei. Exemplul cel 
mai potrivit în această privinţă îl reprezintă Brâncoveanu, Eminescu, Avram 
Iancu, Iorga... 


Din păcate, în strivitorul întuneric țarist ce acoperise Basarabia lipsea un So- 
lomon al nostru. Țarul nu putea fi Solomon. De altfel, el însuşi tăiase în două 
miraculoasa ființă, care, din vrerea şi mila Lui Dumnezeu, se numeşte Limba 
Română. Tot ţarul a dat istoricei noastre Limbi un alt nume: „limba moldo- 
venească”. Cred că nu este cazul să explicăm de ce s-a recurs la acest criminal 
procedeu. Motivul este arhicunoscut. 


Noul nume al Limbii Române în Basarabia de sub ocupaţia ţaristă, apoi de sub 
cea sovietică jigneşte un popor ce a trudit la zidirea Limbii noastre istorice, dar 
şi memoria celor care, prin har şi jertfă, au remodelat-o, dindu-i o desavirsire 
deplină, asezind-o în rindul celor mai civilizate limbi ale lumii. Să amintim 
numele doar a câtorva ctitori: Varlaam, Dosoftei, Neculce, Miron Costin, Can- 
temir, Eminescu, Alecsandri, Creangă, B.-P. Hasdeu, Alecu Russo, Sadoveanu, 
Coşbuc, Arghezi, Blaga, Bacovia, Goga, Rebreanu, Cezar Petrescu, Călinescu, 
Perpessicius, Preda, Eugen Barbu, Zaharia Stancu, Ştefan Bănulescu, Labiş, Stă- 
nescu, Sorescu, loan Alexandru, ca să ne referim numai la clasicii plecaţi la 
strămoşi. 


Aceeaşi jignire apărătorii falsului glotonim o aduc si savanților străini, care, prin 
competenţa şi cinstea lor, ştiu mai bine decît catelusii noştri „teoreticieni cum 
se numește corect Limba lăsată nouă moştenire. 


Se pune fireasca şi logica întrebare: cum şi de unde s-a iscat în Basarabia o 
altă Limbă decît cea Română?! Au declarat oare cîndva Stamati, Donici, Stere, 
Mateevici că scrisul lor este altul decît cel românesc?! Aţi găsit undeva niște 
mărturisiri în care Eminescu, Alecsandri, Creangă, B.-P. Hasdeu, Alecu Russo, 
Sadoveanu, Bacovia vorbesc de limba moldovenească? 


Este adevărat că există un grai moldovenesc, care mi-e atit de drag, asa cum 
există unul transilvănean, muntenesc, bănăţean sau oltenesc. Dar Limba este 
una singură, şi ea se numește Română. Să lăsăm mai bine să vorbească cti- 
torii şi şlefuitorii Limbii Române, care sînt marii cărturari, scriitori clasici 
şi moderni, lingvistii notorii: „...Descălecatu-au tara domnul Dragoş-vodă, / 
Fericită, buiacă, cu tot feli de rodă, / Cînd au adus într-însa ROMANEAS- 
CA limbă, / De bun neam si ferită de calea strîmtă..” (Dosoftei, 1642-1693); 
»...măcară că ne răspundem acum moldoveni; iară nu întrebăm: «ştii mol- 
doveneste»? ce «ştii românește»?” (Miron Costin, 1633-1691); „...moldove- 
nii, ardelenii şi muntenii alcătuiesc un popor întreg şi aceeași limbă” (Alecu 
Russo, 1819-1859); „...simplul fapt că noi, românii, citi ne aflăm pe pămînt, 
vorbim o singură limbă, „una singură”, ca nealte popoare si aceasta în oceane 
de popoare străine ce ne înconjoară, e dovadă destulă că asa voim să fim si 
nu altfel” (Eminescu, 1850-1889); „Cugetarea românească / Are portul ro- 
mânesc. / Nu lăsaţi dar s-o ciuntească / Cei ce limba ne-o pocesc” (Bog- 

dan-Petriceicu Hasdeu, 1838-1907); ,,N-avem doua limbi si doua literaturi, 
ci numai una, aceeaşi ca cea de peste Prut” (Alexei Mateevici, 1888-1917); 
»Pe vremea aceea, in scolile din Basarabia, nu numai ca disparuse predarea 
limbii româneşti, dar nu era iertata elevilor intrebuintarea limbii materne 
nici chiar între ei” (Constantin Stere, 1865-1936); „Teza existenţei unei limbi 
moldoveneşti diferite de limba română este, atunci cînd e de buna-credinta, 
o iluzie şi o greşeală, cel putin extrem de naivă; iar cînd e de rea-credinta, e o 
fraudă ştiinţifică” (Eugeniu Coseriu, 1921-2002); „Adevărul e că nu sînt două 
limbi identice cu numiri diferite, ci o singură limba de cultură si că ea are o 
singură denumire - LIMBA ROMÂNĂ” (Silviu Berejan, 1927-2007). Să cităm 
şi afirmaţiile unui clasic în viata care este Ion Druta (n. 1928) inserate în eseul 
Domniei Sale Răscrucea celor proşti: „Cum o numim pînă la urmă? Fireşte, 
limba română. După ce am călătorit prin mai multe imperii, ne folosim de 
limba fiartă şi cizelată de fraţii de peste Prut în cazanele naţionale”. Iată ce 
zice un alt scriitor, academician, Mihai Cimpoi, atins şi el, ca si Druta, de ari- 
pa geniului: „Limba română este rostirea esenţială a ființei poporului nostru, 
din care putem deduce modul său de a gîndi, de a simţi si de a exista în şi 
întru istorie” (Mihai Cimpoi, n. 1942); „Cetatea care ne-a ţinut mereu trează 
conştiinţa de apartenenţă la un neam eroic, bimilenar, cetatea care ne-a făcut 
să rezistăm în fata tuturor puhoaielor nivelatoare, din orice parte ar fi pornit 
spre noi, a fost limba noastră - cetate de neînvins a românului” (Nicolae Mat- 
cas, n. 1940); „Se fac referiri la argumente, dar argumentele se iau din diferite 
sfere, şi ele, formal, parcă permit să tragem concluzii de diferită natură. Însă, 
pînă la urmă, formula şi concluzia definitivă trebuie să fie una -— cea care se 
bazează pe tradiţia istorică, cea care se sprijină pe argumentul ştiinţific. De 
aceea, denumirea limbii literare, a limbii în care au scris toți clasicii nostri, 
toţi oamenii de cultură a fost şi rămîne una: limba română” (Haralambie 
Corbu, n. 1930); „Limba fiecărei etnii este creația sa cea mai profundă, cea 
mai semnificativă, cea mai bogată şi cea mai dăruită de harul frumuseţii şi al 
binelui” (Valeriu Rusu, n. 1935); „Există o singură limbă vorbită de la Nistru 
pina la Tisa si pînă hat peste Nistru - Limba cea Maternă care e Româna” 
(Ion Dumeniuk, 1936-1992); „Fără îndoială, nu e absolut nimic condamnabil 
în faptul că cineva foloseşte expresiile «vorbire moldovenească», «a vorbi 
moldoveneste», căci ele corespund unei realităţi incontestabile. Ba din con- 
tra, avem tot temeiul să ne mindrim că sîntem moldoveni, că avem un fel al 
nostru de a fi şi de a vorbi. Dar cînd e vorba de denumirea oficială (...) trebu- 
ie folosit doar termenul limbă română” (Ion Eţcu, n. 1935; Alexandru Dirul, 
n. 1929); „Cuvintele, ca tot ce e viu, au nevoie de mediul favorabil de viata, 
exprimind o stare spirituală, o gîndire” (Ion Vatamanu, 1937-1993). 


Va rămîne în istoria națională şi aderarea la Limba Română a primului preşe- 
dinte al Republicii Moldova, Mircea Snegur: „Este lesne de înţeles că noţiunea de 
«limbă moldovenească» din acest articol (art. 13 al Constituţiei Republicii Mol- 
dova- n.n.) tine nu atît de un temei ştiinţific, cit de unul politic (...) Limba româ- 
nă este numele corect al limbii noastre istorice, literare, de cultură și scriere” 


Am vizionat spectacolul Oltea montat la Teatrul National „Mihai Eminescu” 
din Chişinău şi la Teatrul Naţional „Vasile Alecsandri” din Bălţi după piesa lui 
Andrei Strâmbeanu cu același nume, piesă care, după mine, va intra în Fon- 

dul de aur al dramaturgiei românești. Mă întreb in ce limbă vorbea mama lui 
Ştefan cel Mare, Oltea, care olteancă era, cu tatăl lui, moldovean, trăgîndu-se 
din vita ardelenească: olteneste, moldoveneste, ardeleneşte?! Mi-e jenă să mai 
discut acest subiect (al limbii moldoveneşti), clar şi pentru un copil din cla- 
sele primare. Ştiu că harul pe care mi l-a dăruit Dumnezeu este atît cit îl am. 
Dar limba si literatura română, si nu cea „moldovenească, mi-au dat totul. Am 
răsărit ca poet din frumuseţea, bogăţia si tainele Limbii Române, căreia îi voi 
rămîne îndatorat pina la capătul vieţii. 

Prima victimă în şirul de jertfe în lupta pentru Limba Română a fost poetul 
Nicolai Costenco. Numai pentru faptul că, în 1940, a declarat că nu există nicio 
diferență între limba moldovenească şi cea română fusese condamnat la 25 de 
ani de surghiun siberian. Dindu-şi duhul Stalin, poetul a îndurat urgiile infer- 
nului numai 15 ani din cei 25. 


Teroarea împotriva limbii noastre a continuat multă vreme după moartea lui 
Stalin. Prin anii '70 ai secolului trecut, una dintre cele mai bune profesoare de 
limba si literatura „moldovenească”, Elena Vasilache, de la Scoala-Internat din 
Chişinău, umilită şi scuipată în suflet, a fost transferată la o şcoală auxiliară pen- 
tru „păcatul” că elevii îi adresasera la 8 Martie o felicitare scrisă cu caractere lati- 
ne. O altă eminentă profesoară, doamna Popescu de la o şcoală din Poşta Veche, 
avusese tot prin acei ani o frumoasă idee: profesorii care făceau greşeli de limbă 
în exprimare erau obligaţi să arunce într-o pusculita specială, aflată în cancelaria 
şcolii, cîte 10 copeici. Aprobaseră cu toţii această idee. Jocul a mers bine şi cu 
folos pînă oficialităţile au sancționat profesoara pentru nevinovata idee. 


Regretatul actor Gheorghe Siminel fusese scos din pîine pentru „vina” de a-şi 
exprima cu litere latine admirația pentru Georgia într-un caiet de impresii. A 
rămas multă vreme muritor de foame. 


Gheorghe Cincilei, director al Muzeului de Literatură de pe lingă Uniunea 
Scriitorilor a fost pedepsit pentru „păcatul” de a completa fondurile Muzeului 
cu literatură de dincolo de Prut. 


Acestea nu erau cazuri izolate. Am alcătuit un volum masiv adunindu-le la un loc 
pe toate. Cităm un fragment din consistentele Note pentru un portret intitulate 
„Omul potrivit la locul potrivit” de Alexandru Bantos, in care stralucitul publi- 
cist desenează chipul spiritual al unuia dintre cei mai de seamă lingviști români, 
Silviu Berejan, care în curînd va pasi pragul celui de-al nouălea deceniu de viata. 
Să ne trăiţi, maestre! „În R.S.S.M., în special după cunoscutele evenimente din 
1968, sînt interzise sau trecute la fondurile secrete speciale ale bibliotecilor cărțile 
româneşti, inclusiv sau mai ales cele din domeniul lingvisticii, dicționarele expli- 
cative sau bilingve (ruso-românești), editate la Bucuresti. La Universitatea de Stat 
din Moldova, de exemplu, studenţii puteau consulta cărți româneşti doar cu per- 
misiunea conducerii facultăţilor şi chiar a rectoratului [...]. În căminele institu- 
tiilor de învățămînt, în redactiile mass-media, in special ale Radioteleviziunii de 
la Chisinau, principala si foarte influenta masina ideologica, se organizau perio- 
dic razii avind drept scop depistarea «diversionistilor antisovietici», adica a pose- 
sorilor de carte românească, si, ulterior, pedepsirea celor care citeau sau scriau 
cu alfabet latin. Studenţii «prinşi in flagrant delict» erau, de regulă, exmatriculati, 
jurnaliştii şi funcţionarii concediati. Cu toţii fiind calificați «nationalisti», intrau 

in vizorul K.G.B-ului. Cu sau fara motiv, persoanele «cu vederi romanesti» aveau 
viitorul compromis (aşa s-a întîmplat cu G.R., student la universitate, care, 
surprins că la ore conspecta în română, a fost exmatriculat, fapt ce i-a marcat 
întregul destin). Calificativul de naţionalist român putea fi atribuit oricui, indife- 
rent de apartenenţa etnică. Semnificativ în acest sens este cazul evreilor M.M. şi 
S.S. din secţia de traduceri a redacției Actualităţi a Radioteleviziunii, cărora li s-a 
aplicat marca de «naţionalist român», pentru că în urma unui control s-a stabi- 
lit că utilizau «clandestin» dicţionare... româneşti. De asemenea, jurnaliștii erau 
avertizați permanent că vor fi pedepsiţi, inclusiv disponibilizati, dacă vor folosi in 
texte sau emisiuni cuvinte româneşti, în categoria acestora intrînd neologismele, 
sinonimele, precum şi cuvinte din lexicul românesc al limbajelor de specialitate, 
dindu-se preferință, evident, echivalentelor «moldoveneşti», de fapt, calchierilor 
dupa limba rusă incluse cu forța în uzul cotidian”. 


„Ziarul «Moldova Suverană» publică o variantă a Legislaţiei lingvistice in re- 
dactia Institutului de Lingvistică, în care se preciza că numele corect al lim- 
bii noastre este româna, fapt ce a condus la demiterea redactorului-sef, Tudor 
Topa, urmată de o «rebeliune» a ziariştilor de la Casa Presei, care obţin repune- 
rea în funcţie a «nedisciplinatului» şef” (LR, nr. 7-9, 2007, p. 93). 


În rîndul dureroaselor consemnări de mai sus se înscrie perfect următorul 
exemplu: Nicolae Dabija, Vasile Romanciuc, Aurelian Silvestru, Ion Vicol fu- 
sesera exmatriculati de la facultate din acelaşi motiv de ,,nationalism” şi nu au 
fost singurii tineri care au avut de suferit. 


Un mare curaj bărbătesc a demonstrat generaţia lui Andrei Lupan, readucind 
în spaţiul basarabean, în 1956, o parte din clasicii literaturii române - Emi- 
nescu, Alecsandri, Creangă, B.-P. Hasdeu, Cantemir, Alecu Russo, Negruzzi, 
Stamati, Alexandru Donici, pe care generaţia din care fac parte i-a cunoscut 
abia la facultate. Prin acest gest naţional, generaţia Lupan se spală de păcatele 
ideologice. Mai tinerii scriitori de azi, dar şi unii mai vârstnici se tot împiedică 
de Lupan. Or, dacă activau si ei în aceleaşi condiţii draconice, cu siguranță ca 
se alegeau cu aceleaşi păcate. 


Un coleg de generaţie afirmă că eu l-am „secerat” pe Lupan la Adunarea Gene- 
rală a Scriitorilor din 1987 în luarea mea de cuvînt. Chiar așa?! Iată adevărul, 
iată ce am spus la acea adunare: „Andrei Pavlovici, mi-a întunecat adolescența 
piesa dumitale Lumina. Acum intuneca şi adolescența copiilor mei. Scoateti, 
vă rog, din manuale această lucrare, scoateţi si versificările dogmatice şi puneţi 
în locul lor poemele dumitale frumoase şi curate, că aveţi de unde alege”. Să se 
cheme oare asta „secerare”?! 


Un pamflet plin de vervă satirică publicase Vasile Coroban pe la sfîrşitul ani- 
lor '50 ai secolului trecut în saptaminalul „Cultura” (redactor-șef Petrea Cru- 
ceniuc). Distinsul critic îl ironiza pe pseudosavantul lingvist care se numea 
Borşci. Pamfletul era semnat Zamă. Vasile Coroban fusese, bineînţeles, luat la 
ochi, dar, în spatele lui Petrea Cruceniuc, scăpase de neplăceri sau chiar de 
surghiun. Dar sărmanul Ion Vasilenco! După ce indraznise prin anii de dezmat 
totalitar sovietic să aducă în mijlocul nostru numele lui Constantin Stere, a fost 
nevoit să se arunce sub roţile trenului, unde şi-a găsit moartea! 

O minunată şcoală de Limba Romana au fost superbele traduceri din literatura 
universală semnate de Igor Creţu, Alexandru Cosmescu şi Aureliu Busuioc, toți 
cu veche şi serioasă şcoală românească din perioada interbelică. 


De o covirsitoare importanță nu numai artistică, ci şi documentară au fost 
romanele scrise pe teme istorice Biserica Albă (1975-1981, 1986-1981) de Ion 
Druta şi Singe pe zăpadă (1985) de Vladimir Beşleagă, primul roman din tri- 
logia despre Miron Costin. În același plan istoric se înscriu şi piesele Doina 
(1968) şi Horia (1973) semnate de acelaşi Ion Druta, apoi loan-Vodă cel Cum- 
plit apartinind lui Dumitru Matcovschi. 


O satiră vehementa este piesa lui Aureliu Busuioc Radu Stefan Întiiul si Ulti- 
mul adresată falsificatorilor istoriei noastre, piesă care a fost montată la Teatrul 
pentru Tineret „Luceafărul” in regia eminentului regizor Ion Ungureanu. S-a 
jucat o singură dată, pentru că fusese interzisă de autorităţi din start. Vorbim şi 
de istorie, deoarece ea este strîns legată de soarta Limbii Române. 


Lumea la Chişinău descoperea arta dramatică prin Teatrul „Luceafărul”, aflat 
atunci sub oblăduirea lui Ion Ungureanu. Frecventam „Luceafărul” şi de 
dragul Limbii Române, pe care o cultiva în mijlocul actorilor tineri acelaşi 
Ungureanu. Multi ani la rind, în vremuri de îngheț totalitar, ne-am încălzit 
visele la flacăra spectacolului Eminescu de la Teatrul „Puşkin” (azi „Mihai 
Eminescu”), spectacol regizat de actorul Valeriu Cupcea, tot el jucînd rolul 
poetului nepereche. 


În aceleaşi vremuri tinerii basarabeni îşi încălzeau inima în respiraţia curată a 
cenaclului ,,Flacara’, al cărui ctitor era Adrian Păunescu. Atunci, la emisiunile 
radio ale cenaclului, auzeam pentru prima oară Doina lui Eminescu. 


La toate acestea, la greutatea valorii naţionale se adaugă şi frumuseţea filmului 
artistic Se caută un paznic dupa Ivan Turbinca de Creangă (scenariști şi regi- 
zori Vlad Ioviţă şi Gheorghe Vodă), telefilmul dedicat lui Eminescu de Emil 
Loteanu și cele două documentare dedicate şi ele lui Eminescu şi Creangă de 
Anatol Codru. 


În 1988, cînd încă nu se prăbuşise imperiul sovietic, apăruseră trei istorice studii: 
Vesmintul fiinţei noastre de Valentin Mindicanu, publicat in revista „Nistru” 
(redactor-şef Dumitru Matcovschi), O limbă maternă - un alfabet de doctorul 
habilitat în istorie Ion Buga, studiu inserat în săptămînalul ,,Invatamintul public” 
(redactor-şef regretatul Anton Grăjdieru) şi Devaluări parţiale în istoria limbii 
de Constantin Tănase şi Vasile Bahnaru, lucrare publicată în revista „Nistru”. O 
pagină de aur în istoria marii bătălii este Frontul Popular. Un model de carte a 
istoriei noastre, scrisă pe înţelesul copiilor, este manualul În căutarea identităţii 
de Nicolae Dabija - o lucrare fundamentală şi atractivă pentru lumea elevilor. 
Model de Limba Română sînt poeziile pentru cei mici ale lui Liviu Deleanu, pro- 
zele pentru copii ale lui Spiridon Vangheli, poveştile moldoveneşti în prelucrarea 
lui Grigore Botezatu, frumoasa carte Greutatea limbii materne de Agnesa Ros- 
ca. Elevii din clasele superioare şi studentimea au primit în dar două manuale 
de importanţă naţională: Literatura română pentru clasa a XII-a, autori Mihai 
Cimpoi şi Constantin Schiopu, şi Literatura română pentru scoala universita- 
ră şi preuniversitară, autor de bază Mihail Dolgan. 

Jertfa stau la temelia luptei noastre pentru Limba Română si grafia latină Doi- 
na şi lon Aldea- Teodorovici, care au scris cu sîngele lor pe faţa cerului numele 
Limbii Materne şi al grafiei latine. A murit, în chip misterios, Gheorghe Ghim- 
pu, un om de o frumuseţe sufletească rară, inimos luptător pentru eliberarea 
națională, care făcuse ani grei de pușcărie alături de Alexandru Usatiuc, Valeriu 
Graur, Alexandru Soltoianu. 


Podul de Flori, ironizat de unii care se hrănesc viata întreagă din ironii balcani- 
ce, a fost un pod de aur pe care, pentru prima oară după război, românii de pe 
ambele maluri ale Prutului s-au reintilnit şi s-au bucurat vorbind într-o limbă 
comună şi intonind cîntece comune. Podul fusese aprobat de Petru Lucinschi. 
Este un adevăr istoric şi nu-l putem ocoli. Asta dincolo de pretenţiile noastre 
fata de greşelile şi chiar fata de păcatele domnului Petru Lucinschi. Tot dinsul 
propusese mai tîrziu ca, alături de glotonimul limba moldovenească, să fixăm 
între paranteze la art. 13 din Constituţie limba română ca limbă de stat. Ne-am 
grăbit atunci să ridem ca prostii de acele paranteze - azi ne-ar fi prins bine. 


Lucrurile bune nu trebuie uitate chiar dacă le-au savirsit unii oameni de stat 
care au, după cum spuneam, şi greşeli, şi păcate. Nu trebuie să uităm, bunăoară, 
afirmaţia istorică a ex-preşedintelui Republicii Moldova Mircea Snegur, rostită 
în vremuri încă destul de complicate, precum că numele corect al limbii noas- 
tre este Limba Română. 


Să revenim la Podul de Flori. Îmi amintesc de o întîmplare nemaipomenită. În 
calitatea mea de deputat al poporului din U.R.S.S. vorbisem cu autorităţile din 
raion să se întindă un pod plutitor (ponton) între satul meu şi Miorcanii lui 
Ion Pilat, sat aflat pe malul drept al Prutului. N-au reușit să-l facă. Lumea din 
sat şi din împrejurimi aflase de Pod şi venise cît frunză şi iarbă la Pererita mea. 
Tot atita lume si în satul de pe celălalt mal. Rudele se strigau pe nume de pe 
ambele maluri. La un moment dat românii din partea dreaptă a Prutului s-au 
aruncat îmbrăcaţi în apă, înotînd spre noi. Gestul l-au imitat consătenii mei, 
înotînd şi ei îmbrăcaţi către malul opus. De fapt, nu înotau, ci mergeau, pentru 
că Prutul era foarte scăzut. Cînta muzica şi pe un mal, şi pe altul. La mijlocul 
rîului care ne despartise amar de vreme se încinse o horă. Lacrimi de bucurie 
se amestecaseră cu apele Prutului. Asa ceva cred că nu s-a mai întîmplat pe fata 
pămîntului. 

Îmi amintesc si de o întîmplare cu totul nostimă, dar plină de duiosie, legată de 
acelaşi eveniment istoric. La Pod, în satul meu, venise si un medic din Chisinau 
cu băieţelul său care să fi avut vreo patru anişori şi căruia tatăl său îi promisese 
încă la Chişinău că va vedea români. Cei de pe malul drept erau uzi leoarcă. 
Oamenii din Pererita mea aduseseră în fugă haine uscate pentru oaspeţii doriți. 
Se vorbea într-o limbă comună - în română. După două-trei paharute de ţuică 
începuseră să cînte - intonau aceleași cîntece comune. La virsta cînd încă nu era 
atins de minciunile noastre lingvistice, băieţelul medicului întrebase cu o naivita- 
te cuceritoare pe tatăl său: „Iată, mi-ai promis să-mi arăţi români. Care-s ei?.... 


Din cauza aceleiași dragoste pentru Limba şi pentru istoria neamului fuseseră 
aruncaţi în temnita bolşevică transnistriană Ilie Ilaşcu, Andrei Ivantoc, Tudor 
Popa, Alexandru Leşco. Se ştie că la baza bătăliei pentru eliberarea națională 
a stat şi vrerea noastră pentru descatusarea Limbii şi a scrisului latin. Ce vor 

fi însemnat oare istoricele cuvinte rostite in cuşca de fier ale lui Ilie Ilaşcu „Vă 
iubesc, popor român” daca nu aceeași dorință de a-şi vedea libere Limba Ro- 
mână, scrisul latin si istoria neamului?! 


Toate aceste victime şi suferințe se uniseră într-un singur şuvoi spiritual, care 
începuse să rupă zăgazul antinational. 


Pe la sfîrşitul anilor 1980, apare în ilegalitate, la Riga, primul nostru ziar cu 
caractere latine, ,,Glasul’, fondat de Ion Druta, redactor-şef Leonida Lari. Săptă- 
minalul „Literatura şi Arta” (redactor-şef Nicolae Dabija) publică primele texte 
cu litere latine. Poti oare să uiţi așa ceva?! 


E un noroc că în elucidarea problemelor de limbă şi istorie, alături de scriitori, 
s-au aflat şi se află mereu cei mai distinși istorici. Un noroc avusese Parlamentul 
Moldovei şi cel unional de personalităţi scriitoricesti ca Mihai Cimpoi, Vladimir 
Beşleagă, Ion Druta, Nicolae Dabija, Ion Hadârcă, Lidia Istrati, Leonida Lari, Du- 
mitru Matcovschi, Valeriu Matei, Mihai Poiata-Stefan, Andrei Strambeanu, Con- 
stantin Tanase, Andrei Vartic, Ion Vatamanu, la fel - de preoţii Petru Buburuz si 
Ioan Ciuntu, de medicii Eugen Popusoi, Pavel Gusac, ambii stinsi din viata, Ghe- 
orghe Ghidirim, Timotei Mosneaga, Ion Prisacaru, Victor Uncuta, Anton Spanu, 
Ion Renita, Valeriu Javerdan — în total peste 20 de medici. 


Paznici de nadejde la curatenia Limbii noastre sint scriitorii Valentin Manda- 
canu, Ion Ciocanu, Ion Melniciuc, Valentin Gutu. Neuitat este regretatul Boris 
Cotlear. Un remarcabil lingvist, dar si strălucit publicist este Vlad Pohilă, care 
s-a ascuns in adincul unei modestii rar intilnite la noi. S-a pierdut in politica 
un subtil îngrijitor al Limbii Române, Dinu Mihail. 


Un rol important în apropierea Limbii noastre de oficializarea ei ca limbă de 
stat l-a jucat Comisia interparlamentară a Prezidiului Sovietului Suprem al 
R.S.S.M. pentru studierea istoriei şi dezvoltării limbii moldoveneşti, avîndu-l 
ca preşedinte pe Alexandru Mocanu, Preşedintele Prezidiului Sovietului Su- 
prem al R.S.S.M., iar ca locţiitor pe Haralambie Corbu, academician, secretar 
al Secţiei de Ştiinţe Sociale a A.Ș.M. Membri - Andrei Lupan, Silviu Berejan, 
Ion Borşevici, Anatol Eremia, Anatol Ciobanu, Mihai Ciobanu, Nicolae Dabija 
şi, cu ingaduinta dumneavoastră, Grigore Vieru. 


În momentele de răscruce a dat dovadă de mult curaj şi demnitate Academia 
noastră. Cităm Declaraţia ei: 


„Declaraţia Adunării Generale Anuale a Academiei de Ştiinţe a Moldovei”. Ci- 
tăm: „Adunarea Generală Anuală (din 28.02.96 - n.n.) a Academiei de Ştiinţe 
a Moldovei confirmă opinia științifică argumentată a specialiștilor filologi 
din republică si de peste hotare (aprobată prin Hotarirea Prezidiului A.$.M. 
din 9.09794), potrivit căreia denumirea corectă a limbii de stat (oficiale) a 
Republicii Moldova este Limba Română”. Sărut mîna tuturor academicienilor 
şi specialiştilor filologi care au semnat o asemenea declaraţie. Ea imi adincise 
mândria că fac parte si eu din neamul care vorbeşte şi scrie româneşte. 


Greul cel mare căzuse însă pe umerii Institutului de Lingvistică, al cărui di- 
rector era unul dintre cei mai de seamă savanți lingviști, Silviu Berejan, care a 
împlinit recent 80 de ani. Primiti, vă rog, floarea inimii tuturor intelectualilor 
noştri, maestre. Alăturăm aceste cuvinte pe care le meritati din plin mesajului 

venit din partea doctorului si profesorului universitar Dan Manuca, director 
al Institutului de Filologie „Al. Philippide” din Iasi, ce va considera „model 
de demnitate naţională”. Silviu Berejan de-a lungul întregii vieți „şi-a urmărit 
mereu obiectivul ştiinţific în ciuda numeroaselor obstacole materiale si politi- 
ce, incadrind cercetările sale în contextul sociocultural al ţării sale framintate” 
(Klaus Bochmann), si, „avîndu-i alături pe colegii de Institut Ion Etcu, Alexan- 
dru Dirul, Vasile Pavel, Anatol Eremia, Nicolae Raievschi, Maria Cosniceanu 
ş.a pe academicienii-filologi Nicolae Corlateanu, Mihai Cimpoi, Haralam- 
bie Corbu, Anatol Ciobanu, Nicolae Biletchi, pe titularii A.Ş.M. reprezentînd 
alte domenii, între care Andrei Andries, preşedintele A.$.M., Vasile Anestiade, 
Dumitru Ghitiu, Gheorghe Ghidirim, Mihai Lupaşcu, Vsevolod Moscalenco, 
Sergiu Radautanu, Ilie Untila, Gheorghe Siscanu, a reuşit să dea expresie ar- 
gumentată unui concept ştiinţific ce înnobilează imaginea Academiei noastre. 
«Post-factum, va concluziona academicianul, parlamentul a găsit de cuviință să 
solicite şi părerea Academiei in această privință. Drept răspuns, a urmat decla- 
ratia Institutului de Lingvistică, apoi cea a Prezidiului A.$.M., prin care s-a pus 
punctul pe ,,i Sub aspect legal, lucrurile au rămas în continuare neschimbate, 
deşi, în fapt, întoarcerea înapoi a devenit imposibilă»” (citat după Alexandru 
Bantoş, Omul potrivit la locul si la timpul potrivit, „Limba Română, nr. 7-9, 
2007, p. 95). 


Un rol important în rezolvarea unor probleme naționale avusese în parlament 
domnul profesor doctor Ion Borsevici, şeful Cancelariei prezidenţiale, deşi, cu 
modestie, dînsul declara că, pur şi simplu, este acolo un om de porăială. Dincolo 
de greşelile forului parlamentar, fără îndoială că avusesem atunci cel mai serios 
şi cel mai inteligent parlament, al cărui preşedinte era Alexandru Moşanu, iar 
vicepreşedinte Ion Hadârcă. Dar şi cel mai operativ şi luminat guvern, avîndu-l 
ca premier pe Mircea Druc, ca ministru al Învățămîntului pe Nicolae Matcas, 
ca ministru al Culturii şi Cultelor pe Ion Ungureanu, ca ministru al Apărării 
pe Ion Costas. Totodată, aduc adînci mulțumiri Academiei Române, în special 
ex-preşedintelui Academiei, Eugen Simion, care împreună cu savanții lingviști 
de dincolo de Prut ne-au dat o mina de ajutor în limpezirea unor dificile şi 
controversate probleme legate de numele autentic al limbii noastre. Din păcate, 
partizanii „limbii moldoveneşti” nu au mai fost si nu sînt limpeziţi... Poate că 
vor fi... Dar numai atunci cînd li se va porunci oficial. 


S-au aplecat mereu şi se apleacă asupra literaturii basarabene lingvistii din Bucu- 
resti, Iasi, Cluj, la fel scriitorii Adrian Păunescu şi Victor Crăciun din Bucuresti, 
Theodor Codreanu din Huși, Adrian Dinu Rachieru din Timisoara, Viorel Di- 
nescu din Galaţi, Tudor Nedelcea din Craiova. Aceleași mulțumiri trebuie să le 
aducem şi savanților ruşi, a căror opinie privind numele corect al Limbii noastre 
era greu de respins şi sub aspect ştiinţific, şi în plan politic. Ne face plăcere să 
cităm numele şi afirmaţiile cîtorva dintre ei, afirmaţii cu totul în dezacord cu 
poziţia unor falși lingviști si istorici de la noi: „Numai pentru faptul ca I. V. Stalin 
aminteşte de „limba moldovenească”, a apărut problema limbii moldoveneşti de 
sine stătătoare, deşi majoritatea lingvistilor consideraseră pina acum că românii 
şi moldovenii vorbesc aceeaşi limbă” Aceste afirmaţii le făcea reputatul lingvist 
rus Ruben Budagov (1910-2001) încă în 1957. Răspicate, clare, întemeiate pe 
studiul ştiinţific sînt si afirmaţiile unuia dintre cei mai autoritari lingviști din 

Federaţia Rusă, Rajmund Piotrowski (n. 1922): „...Ocrotirea şi susținerea limbii 
române în Basarabia presupune aplicarea, utilizarea ei intensă în toate domeniile 
de activitate, dar mai întîi la nivel statal si administrativ”. Iată şi opinia unui alt 
celebru savant din Rusia, Serghei Kapita, născut în 1930: „... Academicianul Pio- 
trowski, un mare romanist şi un foarte bun prieten al familiei noastre, a tot vorbit 
despre situația lingvistică din Basarabia, inclusiv despre felul acesta al multor 
intelectuali, iscat din raţiuni de circumspectie politică, desigur, de a ocoli numele 
ei cel adevărat. Dar ea este limba română şi n-ai ce-i face (...). Eu, fiind departe 
de locurile de baştină ale străbunicilor mei, tin la această limbă tocmai din acest 
sentiment de demnitate care include pentru un intelectual si datoria de a cunoas- 
te si de a vorbi limba mamei care i-a dat viata şi l-a crescut”. Profunda noastră 
recunoştinţă acestor mari savanți ruși de vita nobilă. 


Nu am confundat niciodată politica imperială țaristă şi sovietică cu marea cultură 
rusă: cu Tolstoi, Dostoievski, Gogol, Pușkin, Lermontov, Ceaikovski, Esenin, Paster- 
nak, Ahmatova, Tvetaeva, Bulgakov, Soljenitin..., cu nobilimea rusă in general... 


Am citit de curînd o zguduitoare carte documentară intitulată Cit costa un 
om, apărută sub îngrijirea lui Valeriu Pasat, doctor în ştiinţe istorice, academi- 
cian, în care o rusoaică basarabeană de vita nobilă, Evrosinia Kersnovskaia, isi 
povesteşte viata tragică trăită în GULAG, fiind urmărită şi umilită şi după 
ieşirea din infern, dar continuind să-şi trăiască restul vieţii cu aceeași demni- 
tate umană. Mărturisesc ca, după lectura unor lucrări semnate de Soljenitin, 
nimic mai tulburător nu am citit despre crimele din GULAG. Iată că au avut de 
suferi şi ruşii în cea mai „fericită” tara din perioada stalinistă, tara care era im- 
pînzită de închisori, de GULAG-uri, de spitale de psihiatrie unde erau aruncaţi 
oameni nevinovaţi şi oameni sănătoşi. Suferintelor noastre însă li se adaugă 
cele ale Limbii, ale istoriei neamului si ale credinței strămoşeşti - comori falsi- 
ficate ori şterse în general de pe fata pămîntului. 


Cu totul neașteptat este şi faptul că jalnicii ,,patrioti” şi argati ai inventatei limbi 
moldovenești au cenzurat si falsificat nu numai pe cronicarii, pe clasicii litera- 
turii române, pe marii lingviști şi istorici, dar şi pe „dumnezeul” religiei comu- 
niste, Karl Marx. Or, iată ce zice creatorul ideologiei comuniste, care, teoretic, 
pare crestineasca, dar, aplicată în viata de toate zilele, a devenit contrariul ei si 
şi-a dat duhul odată cu imperiul sovietic: „Limba română, zice Marx, e un fel 
de italiană orientală. Bastinasii din Moldo-Valahia se numesc ei înșiși romani; 
vecinii lor îi denumesc vlahi sau valahi”. 


„Există oare o limbă moldovenească?!” se întreba mirat reputatul romanist din 
Germania Klaus Heitmann, lucru pentru care a fost batjocorit pe vremuri de 
presa totalitară din R.S.S.M., ca şi regretatul Michael Bruchis din Israel, care ne 
cunoştea profund istoria şi-o apăra. 


Slujitorii falsului glotonim limba moldovenească ne pot replica: „Să vedem ce 
zice poporul”. După ce i s-a băgat în cap, amar de vreme, ideea că vorbim o altă 
limbă decît cea română, e clar ce poate zice poporul, mai exact o parte a popo- 
rului. Savantii ihtiologi ruşi au făcut un experiment interesant. Cităm dintr-o 
publicație rezultatele experimentului: „...studiind, vreme de cîţiva ani, com- 
portamentul crapilor din bazinele crescătoriilor şi făcînd diverse experiențe de 
laborator, ei au remarcat că peștii — în principal crapii — crescuţi în captivitate 

(subl. n.) sint mult mai usor de prins decit cei crescuti in libertate. Spre deose- 
bire de acestia din urma, crapii de crescatorie inoata mai aproape de suprafata, 
se deplaseaza in cirduri, se impotrivesc curentilor de apa si constituie astfel o 
pradă uşoară chiar si pentru pescarii mai putin experimentați”. 


Crescuti în nelibertate, o buna parte a oamenilor nostri, mai ales cei virstnici, 
plutesc in cirduri la suprafata Limbii Romane si a istoriei neamului, prinzind 
grabnic si orbeste momeala. 


Sîntem învinuiți de către aceiași ,,patrioti” ai „limbii moldoveneşti” că, pentru 
opinia noastră, opusă fanteziei lor, primim de la străini, în special, de peste 
Prut, premii şi granturi. Să fi primit oare nişte granturi şi Marx, Budagov, Pio- 
trowski, Kapita, Mateevici, Coşeriu, Druta pentru aceleaşi convingeri stiintifi- 
ce?! Să primească oare granturi şi Nicolae Corlăteanu acolo, în ceruri, pentru 
istoricul său Testament, despre care vom vorbi mai jos?! 


Un proaspăt „erou” al zilelor noastre afirma nu demult că sînt „penibile” pomel- 
nicele mele. Adevărul e că pomelnicele mele sînt istorie. li promit respectivului 
„erou” că-l voi introduce si pe el într-un pomelnic special - în unul de lepadaturi. 


Sînt cu totul caraghiosi unii inchizitori care aduc mucegăite acuzaţii lingvistilor, 
scriitorilor nostri: „Parcă mai ieri îi ziceati limba moldovenească, iar azi ati rebote- 
zat-o limba română. Cînd ati fost sinceri: ieri sau azi?!” Îi întrebăm şi noi: „De ce şi-a 
intitulat Mateevici Limba noastră celebrul său poem, iar nu Limba română? Credeţi 
că dacă-i spunea direct pe nume, putea oare să vadă lumina tiparului, să fie inclus 
în manuale si, mai ales, să devină Imn de Stat?!”. Domnilor inchizitori, dacă nu sîn- 
teti sinceri fata de voi, atunci jucaţi rolul sinceritatii măcar fata de Mateevici! 


Chiar patriarhul ştiinţei lingvistice din Republica Moldova, Nicolae Corlătea- 
nu, om de bun-simt, fusese nevoit pe vremuri să aibă opţiuni „moldoveneşti” 
în privinţa limbii noastre. Nu cu mult înainte de moarte, acel bun-simt i-a 
dictat un cutremurător Testament, lăsat posterităţii, pe care-l cităm aproape 
integral: „...Am recunoscut, în anii din urmă, că eu, fiind constrins de regimul 
sovietic, am vorbit şi am scris despre „limba moldovenească, deşi aveam în 
inimă (o ştiau multi dintre voi!), şi Tara, si limba, şi istoria întregului nostru 
neam românesc. Eram, dragii mei, „supt vremi”, sub crunte vremi, eram - mai 
ales filologii - copii nedoriți ai unei realităţi istorice vitrege şi nu aveam voie să 
rostim răspicat întregul adevăr. 


Le doresc invataceilor mei, cărora m-am străduit să le menţin trează conştiinţa 
de neam si care muncesc acum în asezamintele ştiinţifice, de învățămînt, de cul- 
tură, în justiție şi în instituţiile statului, să contribuie permanent la extinderea 
şi consolidarea adevărului că limba noastră literară, limba exemplară pe care o 
folosim şi o vor folosi generaţiile viitoare, limba lucrărilor literare şi ştiinţifice, 
limba din documentele administrative etc. este, precum susține si Academia de 
Ştiinţe a Republicii Moldova, una singură, si se numeşte Limba Română, aceeaşi 
pentru toți românii (moldoveni, munteni, ardeleni, bucovineni, transnistrieni, 
cei din Banatul Sirbesc, din Ungaria, Bulgaria, Ucraina, Rusia, S.U.A. etc.). 


Sînt la o vîrstă înaintată şi mulțumesc Celui de Sus că mă are în pază si că 
mă pot bucura de lumina Lui. Sînt recunoscător destinului că am ajuns a fi 

contemporan ideii de integrare europeana a Republicii Moldova, tara ai ca- 
rei reprezentanţi oficiali beneficiază (subl. n.), in cadrul lucrărilor Consiliului 
Europei, ale altor foruri internaţionale, de traduceri nu în pretinsa (art. 13 al 
Constituţiei) limba „moldovenească, ci în limba literară română, limbă aptă 
să exprime în chip civilizat această opțiune strategică, creînd premise optime 
de comunicare dintre diferite națiuni şi culturi”. 


Credem în sinceritatea desculpării regretatului nostru savant şi mai credem că 
miine-poimiine Limba Română va fi repusă oficial în drepturile ei. Infocatii 
apărători de azi ai „limbii moldoveneşti” nu vor putea scrie un asemenea, iar 
dacă-l vor şi scrie, nimeni nu va crede în el, pentru că numai rău au făcut nefe- 
ricitului nostru pămînt în nişte vremuri totuşi nesiberiene... 


Am citit, nu demult, în ziarul bucureştean „7 plus’, din 28 iulie a.c., o informatie des- 
pre un caz real, cu totul neobişnuit, din Canada. În urma unei neînțelegeri cu regina, 
un roi de albine a evadat din stup, luindu-si zborul într-o direcţie necunoscută. 


Prisăcarul a anunţat poliţia despre dispariţia roiului, iar slujitorii ordinii publi- 
ce au purces în căutarea fugarelor aurii. Fericiti oamenii care trăiesc într-o tara 
în care poliția caută nu criminali, ci un roi de albine! Mă întreb cine şi cum 
va întoarce înapoi roiul de moldoveni împrăștiați prin Canada, Italia, Fran- 
ta, Spania, Grecia, Portugalia, America?! Am vizitat în ultimii ani majoritatea 
acestor tari. Am stat de vorbă cu moldovenii de acolo, multi cistigind bine, 
este adevărat, dar muncind pe rupte, despărțiți de familie, de copii, de baştină. 
Multi dintre ei, mai ales cei tineri, nu mai vor să revină acasă. lată că azi nu mai 
sîntem deportaţi în Siberii de gheaţă - sîntem aruncaţi în tari bogate, de unde 
mulți nu mai vor să se întoarcă acasă. 


Mă puteţi întreba ce legătură are Limba Română cu moldovenii pierduţi în 
furnicarul global. Are, si încă una foarte strinsa! 


Dacă vom fi nevoiţi să părăsim pămîntul natal cu același ritm, peste vreo 50 de 
ani s-ar putea să nu se mai vorbească românește pe la noi. Or, tocmai Limba şi 
religia au ţinut vie ființa noastră națională de-a lungul veacurilor. Gindindu-ma 
la asta, am uneori clipe de prăbuşire sufletească. Mă ridic însă. Altfel, n-aş mai 
putea scrie. Știu că Limba Română la noi nu este altceva decît o candela plapin- 
dă. Dar marele Shakespeare zicea: „Nu este destul întuneric în tot universul ca 
să stingă lumina unei plăpînde candele”. 


Am spus-o de nenumărate ori: sirma ghimpată din fundul grădinii noastre mi-a 
zgiriat şi îmi zgârie inima. O suport însă, cu ingaduinta ştiind că, aidoma Zidu- 
lui Berlinului, va cădea şi ea atunci cînd vor dori organismele internaţionale, 
marile puteri şi, bineînţeles, atunci cînd va voi poporul să o darime. Oare nu 
este destul de clar că, în parametrii acestor împrejurări, nu mă ating de statali- 
tatea Republicii Moldova?! Zidul însă, dintre noi şi Limba Română, trebuie să 
cadă azi. Nu am nicio îndoială că va cădea în curînd. Lacrimi aşteaptă la rînd, 
aşteaptă la coadă, să strălucească de bucurie în ochii noştri în acea măreaţă zi, 
cînd vom fi şi noi în rind cu lumea, cu alte cuvinte, in Europa. Nu poţi intra în 
Europa cu minciuna şi granița în spate. 


Aşa să ne ajute Dumnezeu! 

tedrei de Limba Română, Lingvistică Generală şi Romanică a Facultăţii de Litere a 
Universităţii de Stat din Moldova 


Nicolae CORLĂTEANU (14 mai 1915, Caracui, Lăpuşna - 21 octombrie 2005, 
Chişinău), academician, cercetător ştiinţific principal la Institutul de Filologie al 
A.S.M., prof. univ., Republica Moldova. 


Eugeniu COSERIU (27 iulie 1921, Mihăileni, Balti - 7 septembrie 2002, Tubingen, 
Germania), lingvist, dr. în litere şi filozofie, prof. univ., Universitatea din Tübingen, 
Doctor honoris causa a peste 30 de universităţi din lume. 


Alexandru DÎRUL, lingvist, cercetător ştiinţific dr, Institutul de Filologie al 
A.S.M. 


Anatol EREMIA, lingvist, dr. hab. in filologie, cercetator stiintific coordonator, In- 
stitutul de Filologie al A.$.M. 


Ion ETCU, prof. univ., dr. hab. în filologie, ex-director-adjunct al Institutului de 
Lingvistică al A.$.M. 


352 Autori 
Dumitru GRAMA, dr. hab. in drept, cercetator stiintific superior, Institutul de Fi- 
lozofie, Sociologie şi Drept al A.$.M. 


Alexandru HIJDEU (30 noiembrie 1811, Misiurinet-Kremenet, Ucraina - 9 no- 
iembrie 1872, Hotin), cărturar şi scriitor 


Dumitru IRIMIA, lingvist, prof. dr., Universitatea „Al. I. Cuza”, Iasi 
Vitalie MARIN, dr. hab., prof. univ., Universitatea de Stat din Moldova, Chişinău 


Alexei MATEEVICI (16 martie 1888, Căinari, jud. Tighina - 13 august 1917, Chi- 
şinău), poet, publicist, traducător 


Nicolae MATCAS, dr. în filologie, prof. univ., ex-ministru al Ştiinţei şi Invataman- 
tului din Republica Moldova 


Vasile MELNIC (15 septembrie 1934, com. Bulboci, jud. Soroca - 28 noiembrie 
2004, Chisinau), dr. hab. în filologie, conf., Universitatea de Stat de Medicina si 
Farmacie ,,N. Testemiteanu” din Chisinau 


Gheorghe MOLDOVEANU, conf. dr., Universitatea „Ștefan cel Mare”, Suceava 
Ştefan MUNTEANU, prof. dr., Universitatea din Timişoara 

Alexandru NICULESCU, lingvist, prof. dr., Italia 

Ioan OPREA, lingvist, prof. dr., Institutul de Filologie Română „Al. Philippide, 
laşi 

Pavel PARASCA, prof. univ., dr. hab. în istorie, Chişinău 


Vasile PAVEL, lingvist, prof. dr., Universitatea Pedagogică de Stat „I. Creangă”, Chi- 
şinău, cercetător ştiinţific coordonator la Institutul de Filologie al A.$.M. 


Rajmund PIOTROWSKI, prof. dr., academician al A.Ş. din Rusia, şeful Sectorului 
de Lingvistică Aplicată de la Universitatea Pedagogică „A. I. Herzen’, conducătorul 
Grupului Internaţional „Statistica vorbirii”, Sankt Petersburg 


Nicolae SARAMANDU, dr., director-adjunct al Institutului de Lingvistică „I. Ior- 
dan — Al. Rosetti” al Academiei Române 


Stanislav SEMCINSKI (1931, Belolissia, reg. Odessa - 2001, Kiev), prof. dr., mem- 
bru de onoare al A.$.M., prof. dr., Universitatea „Taras Șevcenko”, Kiev 


Constantin STERE (8 noiembrie 1865, Ciripcău / 1 iunie 1865, Horodişte, jud. So- 
roca — 26 iunie 1936, Bucov, jud. Prahova, România), prozator, moralist, publicist, 
artizan al Unirii din 1918, fondator, împreună cu G. Ibrăileanu, P. Bujor, M. Sa- 


doveanu, al revistei „Viaţa românească”. Deputat în Sfatul Tarii şi în Parlamentul 
României 


Adrian TURCULET, lingvist, prof. dr., Universitatea „Al. I. Cuza”, Iasi 
Gabriel TEPELEA, prof. univ., membru de onoare al Academiei Române 


Grigore VIERU, poet, membru de onoare al Academiei Române, Doctor honoris 
causa al A.S.M. 


